
Skiriu savo seserims 


Dievų duktė ji, tačiau ir jos, dukra, 
Neaplenkė moiros ilgaamžės.! 


| Sofoklis, Antigonė, vertė A. Dambrauskas, Vilnius: Vaga, 1988, p. 281. 

JAUNĖLĖ 


i sklandė virš saulės išdeginto ir apleisto miesto. Paprasti 

mirtingieji rangėsi iš skausmo ir merdėjo gatvėse. Žiurkės, 

aplenkdamos savo tėvų lavonus, skuodė prie brangesnių mi- 
rusiųjų. Nusileidusi tarp šventyklų, ji sekė jų pėdsakais. Marmure 
įamžintas Aleksandras Didysis stūksojo niūrus, iškėlęs kardą į 
orą. Iš jo akių, lūpų ir šlaunų tekėjo kraujas. Sudėję ištroškusias 
rieškutes, vaikai maldavo vandens. 

— Arsinoja. 

Sparnus ištiesusi į saulę ji skriejo tolyn, virš šviesių smėlynų, 
tolyn nuo išdžiūvusio Nilo, tolyn nuo jo nuodėmių. Vėjas šiureno 
jos plunksnas. Apačioje liepsnojo dykuma. Suglaudusi sparnus ji 
ėmė leistis prie jūros. 

— Arsinoja. 

Nuo troškulio maudė gerklę. Sukdamasi ji leidosi žemyn, dūž- 
tančių bangų link, kol snapu palietė sūrų vandenį. 

- Arsinoja, mano miela. Pabusk. 

Arsinoja neskrido virš tamsios it vynas jūros. Ji gulėjo susitrau- 
kusi ir drebanti savo lovoje. 

- Dar vienas košmaras? - švelni ranka nubraukė nuo kaktos 
sudrėkusias plaukų sruogas. 

Užsimerkusi ji regėjo paskutines sapno nuotrupas - sparnai, 
išskleisti virš smėlynų, lipnus jūros vanduo ant liežuvio. „Tik ar 
tai liežuvis? Gal grifai ragauja ne liežuviu?“ 


- Tai... ne košmaras, ne. 

Jai buvo beveik devyneri. Arsinoja buvo per didelė, kad pasi- 
duotų naktį aplankančioms baimėms. 

- Neapgausi savo senos auklės, - burbtelėjo Mirinė. 

Arsinoja atsimerkė. Lovos kojūgalyje sėdėjo jos auklė. Kelios 
plaukų sruogos buvo išsidraikiusios iš jos paprastai nešiojamo 
kuodo. Dėl putlių skruostų ir nedažytų akių moters veidas be- 
veik visada atrodė jaunas, bet šiandien Arsinoja pirmąsyk prie 
jos smilkinių pastebėjo sidabro gijas. Už jos nugaros, kamba- 
ryje, tvyrojo ramybė. Ant sienų šoko raudona ir aukso spalva 
išsiuvinėtos mūzos, stovėjo vandens sklidina sidabro praustuvė, 
gulėjo išlyginti ir naujai dienai paruošti jos drabužiai. Tačiau 
kažkas buvo ne taip. Pro langus besiveržianti šviesa buvo ryški 
ir akinama. Buvo vėlu. Jau seniai po aušros. „Turbūt pramiegojau 
visą rytmetį. Ir kaip tyčia šiandien, tokią dieną...“ 

Arsinoja pašoko iš patalo. Kojose jautė silpnumą ir drebulį, 
lyg dėl skraidymo sapne būtų pamiršusi, ką reiškia justi žemę 
po kojomis. 

— Kas tau nutiko, vaikeli mano? 

Arsinoja, nekreipdama dėmesio į auklės žodžius, nuskubėjo 
prie durų. Mirinė klupdama pasuko paskui. 

- Nusiramink, brangioji. Kur bėgi? 

— Turiu skubėti į prieplauką, kitaip nespėsiu atsisveikinti su 
Kleopatra. Privalau atsisveikinti. Ji visada atsisveikina su mani- 
mi. Taip jau priimta. 

„Mus, tave ir mane, sieja ypatingas ryšys, - dažnai kartodavo 
jai Kleopatra, - mes esame seserys ir mūsų ryšys tvirtesnis už bet 
kurį kitą kraujo ryšį. Niekas, net ir tėvas, nepajėgs mūsų išskirti.“ 
Todėl, nuo pat pirmųjų dienų, kai Arsinoja išmoko vaikščioti, 
ji lydėdavo Kleopatrą iki pat upės, stebėdavo ją ir mojuodavo 
jai, kai ši leisdavosi su tėvu į vis kitus jo nuotykius - dalyvauti 
naujojo Apio jaučio inkarnacijos iškilmėse Memfyje, stebėti 


Amono Ra garbinimo šventės Tėbuose, arba, kaip šiandien, į 
kelionę į užjūrinį Rodą, o galbūt net į tolimąją Romą. Likusi 
viena Arsinoja liedavo ašaras. 

— Negali bėgti prie laivų vienmarškinė. 

— Mano sesuo nė nepastebės, kuo aš vilkiu. 

— Bet tėvas pastebės, - tarė auklė. - Privalai apsirengti, kaip 
dera princesei. 

Apsirengti, nusiprausti, susišukuoti - visa tai užtruks pernelyg 
ilgai. Tai nebuvo paprasta kelionė Nilu apžiūrėti, kaip kyla pa- 
tvinusios upės vandenys. Kleopatra išplaukia į užjūrį. Ir niekas 
nenori pasakyti jai, kur ji išvyksta ir kada sugrįš. Kelionė gali už- 
trukti mėnesius. Ne, Arsinoja neturėjo laiko nei plaukams pinti, 
nei puoštis brangakmeniais, nei kitoms rafinuotoms detalėms. 
Suaugusieji niekada nesupranta tokių dalykų. 

— Jei manai, kad reikia... - lėtai ir dvejodama ji žengė žingsnį 
Mirinės link, bet staiga apsisuko ir išlėkė iš kambario. 

— Arsinoja! - aidėjo besivejantis Mirinės balsas. - Arsinoja! 

Arsinoja prasmuko pro porą savo sargybinių ir nubėgo laiptais 
žemyn. Į nedidelę aikštę, kurią jos su Kleopatra buvo pavadinu- 
sios Seserų kiemu, plūdo kariai. Arsinoja sumojo, kad tai jai išeis 
į naudą. Kol ji pasieks didįjį kiemą, karių tik padaugės. Achilas ir 
Agamemnonas, taip ji buvo pavadinusi savo asmeninius sargybi- 
nius, buvo suaugę vyrai ir nesunkiai pavytų ją lenktynių lauke, bet 
jiems stigo įgūdžių įveikiant kliūtis. Apsunkę nuo savo kūno svo- 
rio, šarvų ir amžiaus naštos, jie nespėjo paskui ją, vikriai nardan- 
čią pro spragas ir tarpus minioje. It strėlė prašovusi pro privačius 
portikus, ji nėrė į viešuosius, pro spindinčias driades, sužeistus 
liūtus, kirviais ginkluotus medžiotojus ir pašaipius sfinksus, kol 
kirto rytinius vartus ir prieš akis atsivėrė visas smėlynų pasaulis. 

Gaudydama orą Arsinoja apžvelgė pakrantę, prieplauką ir 
jūrą. Prisimerkusi nuo vaiskios saulės ji galiausiai išvydo tai, ko 
ieškojo - apvalios formos tėvo laivą, jo ryškiai raudonas bures, 


išskleistas į dangų. Laivo pirmagalyje Tesalonikė, Aleksandro 
Didžiojo sesuo, įgavusi undinės pavidalą, kilo ir leidosi supa- 
ma bangų. Smėlis degino Arsinojos padus, tarsi ragindamas ją 
paskubėti. 

Priešakyje į neaprėpiamas jūros platybes driekėsi prieplauka. 
Pakrantė buvo tuščia. Kur buvo šokėjos ir dūdininkai, šventikai ir 
pranašautojai, kilmingieji ir valkatos, paprastai palydintys karalių į 
kelionę? Ramstydama medinius prieplaukos polius, čia stoviniavo 
ir šurmuliavo tik saujelė senstančių karių, per senų ir per silpnų 
tarnauti karaliui. 

— Palaukite! - sušuko Arsinoja. 

Tačiau niekas jos neklausė. Atšiaurios išvaizdos, gal penkiasde- 
šimties metų vyras nuleido peilio ašmenis ant virvės - paskutinio 
saito, jungusio jos seserį su šiuo krantu. Pribėgusi prie vyro Arsi- 
noja nubloškė jo ranką nuo virvės. 

— Atstok, mergaite, - niurzgėdamas jis nubraukė jos pirštus 
nuo savo rankos. 

— Aš ne mergaitė. Aš - karaliaus duktė. 

— Karaliaus Ptolemajo duktė jau sėdi laive, kartu su karaliumi. 

Priblokšta Arsinoja neteko žado. Niekas taip su ja nekalbėjo. 
Taip, lyg ji būtų gimusi ne iš savo tėvo sėklos, lyg jos kraujas būtų 
nieko vertas. Ji nebuvo favoritė, niekada ja nebuvo ir nebus. Arsi- 
noja žinojo savo vietą tarp brolių ir seserų - trečioji ir paskutinė 
karaliaus dukra. Nepaisant to, nekilmingieji, tarnai ir kariai visada 
elgėsi su ja pagarbiai. 

- Aš tik vykdau įsakymus, mergaite, - tarstelėjo vyras ir peiliu 
perrėžė virvę. 

— Kleo! - sušuko ji. - Kleopatra! 

Arsinojos akys lakstė po laivą. Laivo pirmagalyje lūkuriavo 
sargybiniai, o laivagalyje pora jūreivių skubinosi nustatyti bures 
pavėjui. Denio kabinos užuolaidos buvo nuleistos, todėl ji negalėjo 


žvilgtelėti į jos vidų. Apačioje trys eilės irkluotojų vieningai yrėsi 
per bangas. Prieplaukoje senoliai paliko sargybos postus, kad 
padėtų išstumti laivą. 

— Kleopatra! 

Arsinoja girdėjo tik kurtinamą bangų ošimą. Denyje tai turėjo 
skambėti dar garsiau. Buvo beprasmiška laidyti gerklę. Niekas jos 
vis tiek neišgirs. 

— Arsinoja! 

Ir štai, laivo priekyje, it vizija, stovėjo ji, Arsinojos sesuo. Pra- 
bangiu safyro spalvos apdaru vilkinti Kleopatra buvo panašesnė 
į deivę, o ne į mergaitę. Nors jai buvo tik vienuolika metų, jos 
laikysena buvo panaši į karalienės. Arsinoja iškart susigėdo savo 
apdulkėjusių marškinių, kuriais vilkėdama miegojo ir prakaitavo 
praėjusią naktį. 

— Norėjau ateiti anksčiau, bet Mirinė nepažadino manęs, - su- 
šuko ji makedonietiškai, senovine jų šeimos tarme. Kartą Kleo- 
patra jai sakė, kad be jų jau niekas nekalba šia tarme. Ničniekas 
visame plačiame pasaulyje. Jie buvo vieninteliai, kurie mokėjo 
Aleksandro Didžiojo, iškiliausio iš visų karalių, kalbą. - Sapnavau 
keisčiausią... 

— Negirdžiu tavęs, - sušuko Kleopatra, balsu rungdamasi su 
bangų ošimu. 

— Praėjusią naktį aš... - vėl sušuko Arsinoja. 

— Nesikrimsk, mažyle. Aš sugrįšiu pas tave. 

Kleopatra prispaudė delnu lūpas ir kartu su vėjo gūsiu pasiuntė 
jai bučinį. Arsinoja pagavo jį pirštų galiukais, o po to mojo ir mojo 
ranka, kol sesuo išnyko jūros platybėse. 

— Arsinoja, - pažįstamas balsas pasveikino ją. Tai buvo jos 
mylimiausias sargybinis, jos Achilas. 

Arsinoja įsivaizdavo jį, stovintį jos užnugaryje, jo vėjo 
plaikstomas garbanas. Ji mėgdavo timpčioti vieną iš jų, dažnai 


išsprūsdavusią iš po šalmo, ir stebėti, kaip ši it spyruoklė grįžta į 
savo vietą. Tačiau dabar ji nedrįso atsigręžti į jį, tik ne pilnomis 
ašarų akimis. 

— Mirtinai išgąsdinai vargšę Mirinę, - tarė Achilas. 

- Aš privalėjau atsisveikinti. 

Jo šešėlis priartėjo užgoždamos josios, bet Arsinoja nedrįso at- 
sisukti. Ji negalėjo pažvelgti jam į akis. Jos skruostais sruvo ašaros, 
o šios dera tik vaikams. 

- Eikš, princese. Palydėsiu į tavo kambarį. 

Nusibraukusi ašaras Arsinoja pasekė paskui jį, bet jos mintys 
liko prieplaukoje. Tai nebuvo įprastos karaliaus išleistuvės. Nebuvo 
trimitų, nebuvo ugnies akrobatų, nei šventikų, klojančių aukas 
prie laivo borto. Grubaus vyro ištarti žodžiai skambėjo ausyse: 
„Karaliaus Ptolemajo duktė jau sėdi laive.“ 

Grįždama Arsinoja neskubėjo ir šįkart kariai prasiskyrė, leis- 
dami jai praeiti. Arsinoja niekaip negalėjo suprasti, kodėl jų buvo 
tiek daug ir ką tokia jų gausa veikė aikštėse. Paprastai jos tėvas 
pasiimdavo didesnę dalį kariaunos kartu su savimi. „Atsargus 
žmogus“, - taip jos tėvą vadindavo mokytojas Ganimedas, bet ji 
visada įžvelgė ironijos gaidą eunucho balse. 

Portikai atrodė tamsūs ir ne tokie erdvūs kaip anksčiau, nors 
saulė švietė taip pat vaiskiai kaip visada. Net ir nuolat besišyp- 
santys satyrai, puošiantys šeimos kolonados sienas, prarado jiems 
būdingą džiugesį. Akimirką jai pasirodė, kad linksmuolio raudo- 
tuo Arsinoja pamatė, kad tai tik spindulys, tik apgaulingas saulės 
triukas. Nepaisant to, jai atrodė, kad ir satyrai liūdėjo netekę 
Kleopatros. Kartu su seserimi rūmus apleido ir džiugesys. Kartais 
Arsinoja pasvajodavo, kad ir jos išvykimas taip pat visus paveiktų. 
„Bet vargu ar kas pastebėtų, net jei išnykčiau it dūmas.“ 

Grįžusią ją subarė Mirinė: 

- Arsinoja, negalima šitaip elgtis! 


— Aš tik nubėgau į prieplauką. 

— Tik į prieplauką? Tau galėjo... Neįsivaizduoji, kas tau galėjo 
nutikti. 

- Bet ničnieko nenutiko. Čia niekada nieko nevyksta. 

- Žinoma, kad nieko nenutiko, - auklės balsas virpėjo. Ji pri- 
klaupė prie Arsinojos. Jos akys buvo paraudusios ir kiek pabrin- 
kusios. Auklė taip pat verkė. 

— Pažadėk man, prašau, kad daugiau niekada nepabėgsi. 

— Pažadu, - sumelavo Arsinoja. 

Mirinė pabučiavo ją į kaktą ir priglaudė prie krūtinės. Suspau- 
dė Arsinoją savam glėbyje taip stipriai, kad ši beveik negalėjo 
kvėpuoti. 

— Kas nutiko? - paklausė, kai moteris pagaliau paleido ją iš 
glėbio. - Kodėl verkei? 

— Nekalbėk niekų, vaikeli, - juokdamasi pasakė Mirinė, - nei 
aš verkiau, nei ką. 

Bet Arsinoja ja netikėjo. Pernelyg dažnai, dar prieš gimstant 
jaunėliams broliams, ji matė savo motinos ašaras, kad neatpažintų 
įprastų ženklų. Maudydama Arsinoją Mirinė pasakojo nerūpes- 
tingas istorijas apie girtus dievus ir sumaišytas tapatybes, tačiau 
apgauti ją buvo ne taip paprasta. Arsinoja nujautė, kad nutiko 
kažkas bloga. Įtarimą kėlė sargybinių gausa ir tuščia prieplauka, 
bet niekas nesiteikė pasakyti jai tiesos. „O, kad Kleopatra būtų čia, 
ji tikrai padėtų išsiaiškinti, kas vyksta.“ 

Achilui ir Agamemnonui lydint ją į pamokas, palei kolonadas 
besibūriuojančių sargybinių gretos išretėjo. Arsinoja susimąstė, 
kur jie dingo. Jau buvo per vėlu vytis jos tėvą, be to, antrasis jūri- 
nis laivas net nebuvo paruoštas kelionei, bent jau ji nepastebėjo 
jo krantinėje. Už kiekvieno posūkio ji tikėjosi išvysti naują būrį 
ginkluotų vyrų, bet jų nebuvo matyti. Nebuvo jų net ir tada, kai 
pasiekusi biblioteką ji įėjo į nedidelę skaityklą. Ten jos laukė 
Ganimedas. Paprastai jos karališkoji palyda jau būtų susirinkusi, 


dalytųsi paskalomis ir klegėtų susėdusi prie stalo, bet šiandien ji 
rado tik eunuchą, prie vakarinio lango rymantį jo siluetą. 

— O kur Aspasija ir Hipatija? 

Jos balsas virpėjo. Tai buvo tik sapnas, priminė sau Arsinoja, tik 
sapnas apie kraujuojančią Aleksandro Didžiojo statulą ir lavonais 
nuklotas gatves, tik bereikšmis sapnas. 

- Akivaizdu, kad kur nors kitur, - atsakė Ganimedas. Kleopatra 
buvo pirma, kuri pastebėjo eunucho sąmoningai apskaičiuotą 
mistiškumo aurą. Dabar Arsinoja girdėjo tai kiekviename jo žo- 
dyje. - Bet dėl to neverta švaistyti brangaus laiko. Nagi, atsiversk 
savo papiruso ritinėlį. 

Arsinoja atsargiai išskleidė papirusą ant stalo. Daugybę kartų 
ji gavo pylos už tai, kad įplėšė kokį suplėkusį Archimedo veikalą. 
„Istorijos, - perskaitė ji. - Polibijas.“ 

— Maniau, kad skaitysime Antigonę. 

Arsinojai labiau už viską patiko tragedijos. Pasakojimai, kurie 
gyveno jos mintyse ir lankydavo ją sapnuose. Epinės poemos ir 
dramos pulsavo gyvenimu, o istorija buvo mirusiems. 

- Be to, Polibijas buvo išdavikas. Jis iškeitė Arkadiją į Romą. 

— Dabar ne laikas pasakoms, - eunucho balsas buvo griežtas. - 
Atėjo laikas tau sužinoti tiesą apie pasaulį ir apie tai, kaip svarbu 
būti veikliam. Ar gali būti kas toks abejingas ar tingus, kad nenorėtų 
sužinoti, kaip ir kokia valdymo forma vadovaudamasis Romos mies- 
tas vos Der penkiasdešimt trejus metus užkariavo ir įsiviešpatavo 
beveik visame pasaulyje?* - Ganimedas mokėjo istoriko žodžius 
mintinai ir Arsinoja buvo priversta įsmeigti akis į veikalą, kad 
spėtų jį sekti. 

— Arsinoja, esi tingi ar abejinga? Neturėtum tokia būti. Tik ne 
šiandien. 

— O kuo ypatinga ši diena? 


Ž Polibijas, Istorijos. Pirmoji knyga, 1 eil. Versta iš anglų kalbos. 


Arsinoja žinojo, kad kažkas nutiko - jos sapnas, tuščia prieplau- 
ka ir auklės ašaros. 

- Šiandien yra diena, kai viskas keičiasi, kai pradedi suprasti, 
kodėl, prabėgus šimtui metų ir Romai nukovus bei nugalėjus dar 
šimtą priešų, Polibijo žodžiuose slypi tiesa. 

Eunuchas stabtelėjo ir sušvelnėjusiu balsu paklausė: 

— Sakyk man, vaikeli, ar pastebėjai ką nors keisto rūmuose? 

Arsinoja pastebėjo daugybę keistų dalykų nuo tos akimirkos, 
kai pabudo ir pakilusi nuskubėjo į prieplauką. 

- Šį rytą... - pradėjo ji nekantriai, - kai ėjau išlydėti Kleopat- 
ros, aikštės buvo pilnos karių, bet grįžtant beveik visi jau buvo 
išsiskirstę. 

— Tavo pastebėjimai teisingi, rūmuose tikrai kažkas vyksta. Ar 
prisimeni savo dėdės likimą Kipre? 

Žinoma, ji prisiminė savo dėdę, nors ir retai tekdavo jį ma- 
tyti. Jis atrodė geras žmogus, draugiškas ir švelnus, visada su 
šypsena veide. Tais kartais, kai dėdė atvykdavo į Aleksandriją 
dalyvauti puotose ir kituose ritualuose, jis rodydavo Arsinojai 
dėmesį, kurio ši nesulaukdavo iš savo tėvo, klausinėdavo, kaip jai 
sekasi mokslai, ir pastebėdavo, kokia didelė ji užaugo. Suskaudo 
širdį vien nuo minties apie jo mirtį. Baisu buvo net pagalvoti, 
kaip tai turėjo skaudinti jos tėvą ir kaip ji išgyventų, jei netektų 
Kleopatros. 

— Mano dėdė žuvo kovodamas su romėnais, gindamas salą, 
kurią mūsų protėviai valdė nuo Aleksandro laikų, - su pasididžia- 
vimu paaiškino Arsinoja eunuchui. 

— Tai istorija, kurią pasakoja tavo tėvas, bet ji yra melaginga. 
Tavo dėdė nusinuodijo, nes nepajėgė stoti į kovą su Romos legio- 
nais. Markas Katonas, kurį romėnai vadina Jaunesniuoju, užgrobė 
salą ir jos lobius, neišliejęs nė lašo Ptolemajų kraujo. Nei tavo 
tėvas, nei tavo dėdė nepajudino nė piršto, kad jį sustabdytų. Tavo 
tėvas, deja, yra bailys. 


Eunucho žodžiai nežeidė Arsinojos, ji tik pajuto lengvą maudulį 
paširdžiuose. Jai buvo gėda, ne pikta ir net ne skaudu. Ji jau žiojosi 
ginti tėvo, bet buvo per vėlu: 

— Mano tėvas nėra... 

— Tavo tėvą galima pavadinti daug kuo, bet tik ne drąsiu žmo- 
gumi. Net ir tu širdies gilumoje tai žinai. 

Arsinoja linktelėjo. Ji tai žinojo. Pernelyg dažnai girdėdavo tar- 
nų pasišnibždėjimus koridoriuose ir matydavo dirbtinas šypsenas 
kilmingųjų, stebinčių fleita grojantį tėvą, veiduose, kad suprastų, 
jog jie jo negerbia, bent jau ne taip, kaip turėtų gerbti karalių, kaip 
turėtų gerbti dievą. 

— Nekartok jo klaidų. Visada geriau veikti, nei nedaryti nieko. 
Net ir tada, jei tavo veiksmai yra bevaisiai, net jei romėnai, kaip 
moko Polibijas, galiausiai vis tiek būtų nugalėję, ką rinktumeisi 
tu - būti nugalėtai likimo, ar kovoti už savo namus ir dinastiją? 

— Aš kovočiau. Žinoma, kad kovočiau. 

Kartais jos su Kleopatra kalbėdavosi šia tema - apie pareigą 
kovoti ir ginti tai, kas joms priklauso. Juk Roma užgrobė kitų 
Aleksandro generolų žemes. Net ir Mitridatas, kurio vardą dar 
buvo galima sutikti įamžintą marmure, prarado Ponto karalystę 
šiam nuodingam miestui. Jų karalystė buvo vienintelė likusi. 

— Gerai, nes, net jei ir galėtum atleisti savo tėvui už jo neveiklu- 
mą, aleksandriečiai to niekada neatleis. Jau savaitės kaip jie grasina 
sukilti, užpuldinėja jo karius ir padeginėja gatves, bet, stebėdamas, 
kaip elgiasi tavo tėvas tarp rūmų sienų, to niekada nebūtum įtaręs. 
Tavo sesuo Berenikė, kartu su savo motina, sėkmingai subūrė tavo 
tėvo ir Romai nuolankaus valdymo priešininkus. Dėl to tavo tėvas 
paspruko, be palydos, per marias, siekti Romos pagalbos, o motina 
slapčia išslinko iš rūmų savais keliais. 

— Mano... mano motina taip pat? 

Tėvas nuolatos išsiveždavo Kleopatrą, pasigrobdavo ją į savo 
išvykas. Kleopatra buvo jo išrinktoji, jo įpėdinė, todėl privalėjo 
dalyvauti sprendžiant karalystės reikalus. Vieną dieną jie bus 

perleisti jai. Motina dažniausiai likdavo rūmuose, užsiimdavo 
sūnų priežiūra ir atsainiai šyptelėdavo, kai pro šalį praeidavo 
Arsinoja. Retkarčiais net apdovanodavo ją bejausmiu bučiniu. 

— Taip, mieloji, tavo motina taip pat išvyko. Šį rytą ji paspruko 
kartu su tavo broliais. 

Arsinojos širdis ėmė plakti taip smarkiai, kad net spengė ausyse. 
Jos motina taip pat ją pamiršo. Ir vėl pirmenybė buvo suteikta 
broliams, kurie pirmavo visur ir visada, išskyrus tik jų atėjimą į šį 
pasaulį. Ir kodėl motina negalėjo pasiimti jos kartu? Nejaugi pasi- 
imti su savimi tris vaikus vietoj dviejų būtų buvę pernelyg sunku? 
Be to, ji juk būtų galėjusi padėti prižiūrėti jaunesnius broliukus. 
Kartais ji žaisdavo su jais ir, nors Ptolemajas buvo uždaro būdo ir 
irzlus trejų metų berniukas, ji visada sugebėdavo jį prajuokinti. 
Motina net pagirdavo ją už tai. „Kaip jis myli savo seserį , - saky- 
davo ji keistai šypsodamasi. 

— Ar tai dėl to Mirinė nenorėjo, kad eičiau į prieplauką? Nes 
motina ketino pasiimti mane kartu? - paklausė Arsinoja, nors 
puikiausiai žinojo atsakymą. Tiesiog girdėti žodžius, kad motina 
ją paliko, buvo nepakeliama kančia. 

— Turbūt taip ir buvo, - atsargiai rinkdamas žodžius atsakė 
eunuchas. Tačiau atsakymas, kurį išgirdo Arsinoja, buvo ne. Ji 
sunkiai nurijo ašarų gumulą. Net ir maldaujama, ji neverks. 

— Neverk. Dauguma mergaičių lietų ašaras praradusios mo- 
tiną, - tyliai, lyg su savimi kalbėdama, tarė Arsinoja ir pakartojo 
mantrą, kurios išmokė Kleopatra prieš daugelį metų, kai gimė 
pirmasis jų brolis ir kai jų motina prarado bet kokį susidomėjimą 
dukterimis: 


Vadinamoji vaiko motina nėra 
Gimdytoja - augina sėklą ji tiktai. 


Tad gimdo tėvas, vaisių saugo motina... 


3 Eschilas, Orestėja, vertė J. Dumčius, Vilnius: Vaga, 1988, p. 172. 


21 


— Tai ne tavo, o tavo sesers žodžiai. 

— Tai Aischilo, o ne Kleopatros žodžiai, - atkirto Arsinoja ir nu- 
sigręžė ašarų kupinomis akimis. Netekus motinos ir tėvo, sesers ir 
brolių, ją persmelkė vienatvės jausmas. Liko tik eunuchas ir auklė. 

— Turi mane, miela mano, - Ganimedas suspaudė jos ranką. 
Arsinoja atsitraukė. Jo švelnumas trikdė ją. Ganimedas nebuvo 
iš švelniųjų, jis buvo griežtas ir šaltas. Ir kai jis ištiesė Arsinojai 
ranką, ji suvokė, kad jos pasaulis pasikeitė negrįžtamai. 

— Ganimedai, - giliai įkvėpė Arsinoja. Dabar nebuvo laikas ge- 
dėti motinos nei tėvo, nei visų kitų, kurie atsisakė jos, palikdami ją 
Aleksandrijoje visiškai vieną. Tik ne dabar, kai ji troško parodyti 
drąsą. - Ką turiu daryti? 

— Mano miela, brangi mergaite, - sušvelnėjo jo veidas. - Ne- 
delsdama grįžk į savo kambarį. Šiąnakt, mėnuliui pakilus virš 
rūmų, ateisiu tavęs pasiimti. Kelionei nesiruošk ir neprasitark nė 
žodžiu apie tai niekam. 

— Net ir Mirinei? 

Arsinoja turėjo paslapčių nuo auklės ir anksčiau, bet visos jos 
buvo jos pačios išgalvotos. Pavyzdžiui, kartą, kai su Kleopatra su- 
daužė jų proseneliams dovanotą minojiečių vazą, jos suvertė kaltę 
mažajam broliukui, kuris buvo per mažas, kad galėtų apsiginti. 

— Nei Mirinei, nei savo sargybiniams. Prisimink, mano miela, 
kad nuo šiol nežinome, kas yra draugai, o kas - priešai. 

— Kaip Odisėjas, kuris, grįžęs į Itakę, rado savo buvusius drau- 
gus, besimerginančius jo ištikimajai Penelopei? - įsivaizduodama 
save kaip Odisėją, suaugusį ir stiprų vyrą, ji pajuto jėgų antplūdį. 

— Taip, tikrai taip, Arsinoja. 

Ji nesišypsojo sargybiniams, kai šie lydėjo atgal į kambarį. Pa- 
prastai ji juokautų, erzindama juos ir bandydama prajuokinti 
jų akmeninius veidus. Ji tampytų Achilo garbanas ir baksnotų 
į Agamemnono šarvų tarpus, į vietas, kuriose iš abiejų pusių 

tvirtinosi krūtinės šarvas. „Galėčiau perverti tave strėle šioje vie- 
toje“, - klegėdavo ji, tačiau šiandien Arsinoja tylėjo. Sargybiniai 
taip pat gali būti priešai. Su Mirine ji buvo tokia nešneki, kad 
ši, nusprendusi, jog Arsinoja apsirgo, paguldė ją į lovą dar jūrai 
neprarijus paskutinių vasarinės saulės spindulių. 

Kai Mirinės žingsniai nuaidėjo į prieškambarį, Arsinoja pakilo. 
Tyliai, lyg laukinė katė, ji perslinko per kambarį ir atsargiai atvėrė 
savo prabangiausių apdarų skrynią. Pirštais perbėgusi per minkš- 
tus audinius, ji pagriebė vieną ir ištraukė iš skrynios. Pasirinkimas 
buvo puikus - dangaus mėlynumo tunika su sidabro apvadėliais. 
Išeidama iš kambario Arsinoja paskubomis pagriebė keletą bran- 
genybių, kurias ketino suvynioti į apdarą: pirmąją Odisėjo knygą, 
kurią laikydavo paslėpusi po pagalve, nefrito vėrinį, kurį iš toli- 
mosios Nubijos lauktuvių parvežė Kleopatra, ir skudurinę lėlę, su 
kuria miegodavo kasnakt. Dėl pastarosios brangenybės Arsinojai 
teko nemažai padirbėti, mat ji jau buvo per didelė, kad žaistų su 
žaislais. Metų metus dienomis ji slėpė lėlę po lova, saugodama 
šią net nuo artimiausių draugų. Ji tiesiog negalėjo su ja išsiskirti. 
Penelopė visada buvo šalia ir dabar Arsinoja neketino palikti jos 
Berenikės vyrams. Ji sumezgė tunikos sijono kraštus su rankovė- 
mis, taip, kaip kartą rodė jos draugė Aspasija, aiškindama, kaip 
aukštumų vaikai nešioja pirkinius. | 

Tada Arsinoja ėmė laukti. Ji žinojo, kad turėtų gulėti lovoje ir 
apsimesti, kad ši naktis yra kaip ir visos iki šiol buvusios, tačiau 
baiminosi, kad užmigs, o miegoti ji nedrįso. Todėl įsitaisiusi ant 
kieto grindinio ji žvelgė pro langą, laukdama, kol Selėnė* užkops 
į dangų, aukštai virš rūmų vartų ir virš rūmų stogo. Akių vokai 
sunko, bet ji iš paskutiniųjų stengėsi išlikti budri ir retkarčiais 
mirksėjo. 


* Selėnė - senovės graikų mėnulio deivė (vert. past.). 

Sugirgždėjo durų sąvaros. Išsigandusi Arsinoja pašoko iš vietos 
ir prispaudė ryšulėlį prie krūtinės. Pamačiusi Ganimedą, lengvai 
atsikvėpė. 

— Palik tai, - liepė eunuchas. - Juk liepiau nieko neimti. 

Arsinoja jau ketino prieštarauti, bet susilaikė. Atsargiai padėjo 
ryšulėlį ant lovos. 

— Sudie, Penelope, - sušnibždėjo ji. 

Tylėdama ji sekė paskui eunuchą į prieškambarį. Ir ten išvydo 
baisų košmarą - Mirinės guolis buvo tuščias, o Agamemnonas 
tįsojo ant grindinio, jo galva buvo pasisukusi į šoną, lūpos išteptos 
vynu. Apsvaigęs ar miręs - negalėjo nuspręsti Arsinoja. Šalia jo gu- 
lėjo išversta taurė, kita - stovėjo nepaliesta. Arsinojai ėmė mausti 
pilvą ir darėsi bloga, ji negalėjo į jį žiūrėti. Sargybinis buvo miręs. 
Jis mirė dėl jos. Tada ji pamatė kitą sargybinį - netoliese stovėjo 
Achilas, susijaudinęs ir įsitempęs. Arsinojai užgniaužė kvapą. 

— Viskas gerai, - nuramino ją eunuchas. - Juo galime pasitikėti. 

Ganimedas, pravedęs Arsinoją pro karališkus kambarius, pasu- 
ko tarnų koridoriais. Juos sekantys sargybinio žingsniai ramino 
Arsinoją. Ties kiekvienu posūkiu eunuchas trumpam ranka su- 
stabdydavo juos, kad įsitikintų, jog aplink nieko nėra. Arsinoja 
svarstė, kaip toli jie nuėjo sukinėdamiesi šiais kaskart vis siaures- 
niais vingiais ir posūkiais. 

Jų trijulė ritmingai žygiavo. Achilas, kaip tikras karys, tvirtu 
žingsniu sekė paskui jos eunuchą, o Arsinoja skubėjo žengdama po 
tris Žingsnelius vietoj jų vieno. Taip jų žingsniai ritmingai aidėjo it 
grojant būgnu: tvirtas, minkštas, minkštas, tvirtas, minkštas, minkš- 
tas... Staiga tarp dviejų minkštų žingsnių įsiterpė antras tvirtas. Ar- 
sinoja ištempė ausis ir sukluso. Ji ramino save, kad jai tik pasigirdo, 
kad tai tebuvo jau pamiršto sapno atgarsis. Tačiau netrukus ji vėl 
išgirdo tą patį garsą, tik šįkart aiškiau ir arčiau, labai arti. Ganimedas 
paspartino žingsnį. Arsinoja taip pat suskubo, bijodama atsilikti, 
tik Achilas atsiliko ir sustojo. Žingsniai tolumoje taip pat nutilo. 

— Ganimedai, - uždususi tarė Arsinoja. 

Kalavijo ašmenų švilpimas perskrodė nakties tylą. 

— Nežiūrėk atgal, - sušnibždėjo eunuchas. 

Žvangėjo sukryžiuotas plienas. Arsinoja skubėjo į priekį. Pa- 
sigirdo skausmo perverto žmogaus aimana. Ar tai buvo Achilas? 
Dar vienas smūgis. Duslus garsas ašmenims įsirėžus į kūną. Ant 
grindinio susmukusio kūno garsas. Dar akimirka. Paskutinė gili 
aimana. Arsinoja atsisuko. Mirguliuojančioje žvakių šviesoje gu- 
lėjo jos sargybinis, jos herojus, jos Achilas, tampomas konvulsijų, 
iš perrėžtos gerklės plūstančio kraujo klane. Eunuchas uždengė 
ranka jos burną, užgniauždamas jos įniršį ir riksmą. 

- Sustokit! - suriko vienas iš jų persekiotojų. - Atiduok mer- 
gaitę, arba nužudysime jus abu. 

— Bėk, Arsinoja, - sušnibždėjo Ganimedas. 

Ir Arsinoja bėgo. Ji bėgo tarnų patalpų koridoriais, per dirb- 
tuves ir virtuves, kol pasiekė didįjį kiemą. Krauju ir agonija buvo 
ritosi per jų kūnus, įsivaizduodama, kad jie atgis pirmam saulės 
spinduliui pakirdus. Tačiau lekiančią į priekį Arsinoją staiga 
persmelkė baisi mintis - ji nežinojo, kur bėga. Todėl, vedama 
savo pačios pėdsakų, sugrįžo atgal į šeimos asmeninį kiemą, atgal 
į savo kambarį, atgal į tuštumą. Agamemnonas pabudo arba jo 
kūnas jau buvo išneštas ir išmestas į gatvę kaip šiukšlė. Taip, lyg 
jis niekada nebuvo žmogumi, o kokiu nors daiktu, atlieka, palikta 
lietui nuplauti. Arsinoja beveik pasigailėjo, kad neliko jo kūno. 
Net ir lavonas dabar atrodė gera draugija. Galbūt, jei jo kūnas 
būtų šalia, šalia būtų ir jo dvasia. 

Jos miegamajame tvyrojo chaosas - ant grindų, it lavonai, gu- 
lėjo išmėtyti pergamento ritinėliai, lovos antklodė buvo sutaršy- 
ta, kitame kambario gale gulėjo nusviesta jos papuošalų dėžutė, 
iš kipariso dėžės buvo ištąsytos tunikos. Arsinoja ėmė ieškoti 
savo anksčiau kruopščiai suruošto brangenybių ryšulėlio, bet jo 

nebuvo matyti nė pėdsako, kaip ir nė vienos iš į ryšulėlį suvyniotų 
brangenybių. Pasigirdo artėjančių žingsnių dundėjimas. Arsinoja 
palindo po lova. 

Virpėdama ji klausėsi piktos žingsnių tirados palei kolonadą. 
Atrodė, kad tūkstančiai sargybinių lakstė po karališkas sales. „Ko- 
kia aš kvaila, kad sugrįžau čia, baili, vaikiška kvailė. Kažin, kas 
nutiko Ganimedui, ar jis išgyveno, ar ne? - pagalvojo Arsinoja. - 
Jis gyvas, - tikino ji save, - jis privalo būti gyvas. Ganimedas yra 
pernelyg sumanus, kad jie jį sučiuptų. Jis vienintelis likęs artimas 
žmogus. Jis sugrįš. Jis privalo sugrįžti.“ 

Naktis buvo tamsi. Mėnulis paskendo debesyse. Tirštoje tam- 
soje bolavo tik blanki didingojo, prosenelių statyto, Faro švyturio 
skleidžiama šviesa. Arsinoja negalėjo sumerkti akių. 


Pabudusi Arsinoja susiraukė nuo aitraus šlapimo kvapo. Sunki 
mantija gulė ant apsunkusių kojų. Pasibaisėjo supratusi, kad naktį, 
kaip kokia mažvaikė, apsišlapino. Net jos broliukas Ptolemajas 
nebesišlapindavo naktimis, o šiam nebuvo nė ketverių. Sukdama 
savo laibą kūną tai į vieną, tai į kitą pusę, Arsinoja bandė apžvelgti 
kambarį iš po lovos. 

Aušra išginė nakties baimes ir nudažė kambarį rausva spalva. 
Devynios mūzos šoko prie lovos kabančiame gobelene taip pat, 
kaip ir kiekvieną rytą. Arsinoja sužiuro į pilkas, su nežymiais mė- 
lynos, žalios ir vyno raudonumo atspalviais, Kalijopės akis. Epų ir 
nuotykių deivė grojo liutnia, jos žvilgsnis buvo tvirtas ir giedras. 
Ji buvo susupta į gedulo audeklą dar prieš jai sužinant apie sūnaus 
Orfėjo mirtį. Nė viena moteris, net ir gimusi iš Dzeuso, negali 
pakelti sūnaus netekties. Štai kodėl jos pačios motina pabėgo su 
broliais ir paliko ją vieną. Dukra yra nieko verta. 

Nepaisant to, maža ir vis mažėjanti jos esybės dalelė troško 
prisišaukti ją apleidusią moterį, raudoti ir maldauti, kad pasiimtų 
kartu su broliais, vėl pajusti jos apkabinimo šilumą, kurią pažino 

apsirgusi vaikystėje, kai motina dar nebuvo jos pamiršusi. Bet Ar- 
sinoja žinojo, kad daug dažniau ašaras jai šluostydavo ir mėlynes 
bučiuodavo ne ji, o auklė. Ir ką gi gero davė jai motinos meilė? 

- Mirine? - bandydama laimę ištarė Arsinoja. Kambaryje tvy- 
rojo visiška tyla. 

— Mirine? - vėl pabandė ji, tik šįsyk garsiau. Tyla. Ir dar kar- 
tą: - Mirine“ 

Vardas atsimušė į akmeninę sieną. Arsinoja prispaudė kelius 
prie krūtinės, rankomis užsidengė ausis. Ji trauksis tol, kol visiškai 
išnyks. Skradžiai žemėn prasmegusi Ptolemaja. Tačiau žemė nė 
neketino jos pasiglemžti. Kariai neatėjo. Tik neatpažįstamu virtęs 
jos balsas skambėjo tyloje: „Mirine, Mirine, Mirine.“ 

— Ganimedai? - pabandė Arsinoja. Tačiau ir Ganimedo čia 
nebuvo nė ženklo. 

Arsinoja iš paskutiniųjų bandė sulaikyti kylančią skrandžio 
tulžį. „Geriau jos nelaikyti“, - visada sakydavo Mirinė. Bet iš jos 
buvo atimta ir jos auklė. Jau niekas nevalys jos vėmalų, nemaudys, 
nerengs ir neklos jos lovos. 

Visu kūnu pajuto artėjančius žingsnius. Kiekviena pora judėjo 
ritmingai, tačiau nė viena iš jų nesustojo prie jos durų. Skrandis 
piktai riaumojo iš alkio. Galbūt Berenikė pamiršo ją. Ji niekada 
nebuvo artima su savo vyresniąja seserimi. Trifenos duktė Bere- 
nikė jau buvo suaugusi moteris. Pernelyg subrendusi, kad žaistų 
su Arsinoja ar net su Kleopatra. Prabėgus kelioms dienoms štai 
čia, po lova, ras jos suteptą ir irstantį kūną. 

Ji svarstė, kas gedėtų jos. Kleopatra, žinoma, kad gedėtų, o kiti? 
Ar motina gailėtųsi, kad nepasiėmė jos kartu? O tas šiurkštus 
sargybinis, užstojęs kelią prie tėvo laivo, ar prisimins ją? 

Nauja pora žingsnių sudrebino grindinį. Rankos apgraibomis 
ieškojo užrakto. Sugirgždėjo sklendė ir, durims plačiai atsivėrus, 
tarpduryje pasirodė sargybinis. Tai buvo vienas iš jos tėvo vyrų. 
Bent jau anksčiau juo buvo ir saugojo karalių dieną ir naktį. Jo 

ugninę barzdą Arsinoja būtų atpažinusi bet kur. Ji vadino jį Me- 
nelaju. Arsinoja manė, kad jis išplaukė kartu su tėvu, su Kleopatra 
ir visa jų palyda. Kažin ar dabar buvo galima juo pasitikėti. Visi 
tėvo tarnai buvo arba priversti išduoti tėvą, arba nužudyti. Mintyse 
iškilo Achilo mirtis, jo perrėžta gerklė, į grindis besisunkiantis 
kraujas ir garbanos, išsidraikiusios ant grindinio. 

Sargybinio žvilgsnis klaidžiojo nuo jos rašomojo stalo prie 
kabančio veidrodžio, tviskančio sidabru, nuo išmėtytų papiruso 
ritinėlių iki auksinės Arsinojos lovos. Dabar atėjo laikas šauktis 
pagalbos. Ji pravėrė burną, bet nepajėgė išleisti nė garso. Arsinoja 
turėjo užtektinai žinių apie Trojos, Kartaginos ir Termopilų mū- 
šius, kad žinotų, koks likimas laukė mergaičių, net visai mažų, 
mūšio įkarštyje susidūrusių su kovos apakintais vyrais. Ji laikė 
užgniaužusi kvėpavimą tol, kol ėmė manyti, kad plyš krūtinė, 
susprogs akys ir liežuvis. Ji meldė pasigailėjimo ir toliau kentėjo 
sulaikiusi kvėpavimą. 

Vyras ugnine barzda nusiėmė šalmą. Jo galvą supo dar raudo- 
nesnių nei barzda plaukų kupeta. Jis kilstelėjo savo tunikos kraštą, 
kad nusišluostytų kaktą. Krauju suteptas audeklas nugulė ant jo 
šono. Jis pasilenkė žemyn, balansuodamas atsirėmė alkūnėmis į 
kelius, ir laukė. Arsinoja tylėjo, nors norėjo klykti. 

Dalelė jos, išprotėjusi ir iškankinta dalelė, norėjo, kad jis su- 
rastų ją. Taip būtų paprasčiau, nes kada nors ją vis tiek kas nors 
suras. Arsinoja buvo pavargusi, labai pavargusi nuo slapstymosi. Ir 
tada, tarytum išgirdęs jos žodžius, jis ją pamatė. Dabar sargybinis 
kvėpavo ramiai, ji taip pat. Surasta Arsinoja pajuto palengvėjimą. 
Jis ištraukė iš po savo apdaro nedidelį ryšulėlį ir padėjo jį ant jos 
ir, sugirgždėjus viena į kitą brūžinamai geležiai, užrakino ją. 

Sargybinio žingsniams nutolus, Arsinoja iššliaužė iš po lovos ir 
nuskubėjo prie stalelio. Išvyniojusi ryšulėlį rado duonos kepalėlį, 
keletą datulių ir kekę žaliųjų vynuogių. Staiga ji pasijuto baisiai 

alkana. Taip ilgai laukusi, kada galės iki soties prisikimšti duonos 
ir vaisių, dabar nedrįso liesti maisto. Ji niekada gyvenime nevalgė 
neragauto maisto, išskyrus tą kartą, kai su Kleopatra sode suvalgė 
kelias uogas. Ji prisimena, kaip Demokratas, tėvo maisto ragauto- 
jas, mirė, gaudydamas orą ir susiėmęs rankomis gerklę. Ji tikrai 
nerizikuos savo gyvybe, tik ne po to, ką jai vienai teko išgyventi 
šią naktį. Reikėtų išmesti dovanas per langą, bet to padaryti ji 
irgi negalėjo. Todėl ji vėl palindo po lova, glausdama sargybinio 
atneštus nuodus prie krūtinės. 


W 


VYRESNIOJI 


inia skandavo. Ji skandavo jai. Jai, Ptolemajo Eleitini- 
M nko mažiausiai mylėtai dukrai, atstumtos nuotakos at- 

stumtam vaikui. Jai, nuolankiam feniksui, kylančiam 
iš rusenančių Egipto pelenų. „Berenikė Epifanėja, - šaukė jie jos 
karūnavimo vardą. - Berenikė Spindinčioji.“ 

Netir svaigdama nuo minios liaupsių, ji negalėjo atsikratyti savo 
baimių. Valdžios perversmas buvo pernelyg greitas ir sklandus, 
ir neparodė jos galios. Jos tėvas paspruko dar nespėjus pralieti 
kraujo. Fleita grojantis kvailys turbūt jau pasiekė Rodą. „O kur 
toliau, Tėve?“ Net ir kai jos pavaldiniai laidė gerkles šlovindami ją, 
Berenikė žinojo, kad iš tikrųjų jie laidė gerkles prieš jos tėvą, prieš 
jį ir jo brolį, dėl jų kaltės prarasto Kipro, kuris buvo paskutinis 
pradangintas, kadaise didinga buvusios jos karalystės, pėdsakas. 

Tik lenktis jai turėtų ne Aleksandrija, o Memfis, dviejų žemių 
pusiausvyros simbolis, su savo akmeninėmis sienomis ir sfinksais 
apstatytomis gatvėmis. Šis karūnavimas sujungs jos dinastiją su 
anksčiau gyvavusiomis dinastijomis, su senovės faraonais, kurie 
valdė šias dievų žemes. „Viskas su laiku“, - pažadėjo sau Berenikė. 
Jos tėvas išsėdėjo karaliaus soste ketverius metus prieš leisdamasis 
į kelionę Nilu, į baltųjų sienų miestą, kad gautų Ptacho palai- 
minimą ir priimtų dvigubą karūną. Tėvo šventikas, jo mylimas 
Psenptaisas, kurį tėvas vadino dviejų žemių valdovo pirmuoju 

pranašu, palaikė ten tvarką. Dar buvo anksti, ji tai žinojo. Geriau 
leisti dulkėms nusėsti ir užsitikrinti valdžią čia. Balto akmens 
laiptai vinguriavo aukštyn kalvos šlaitu, virš šlovinančios minios, 
apgulusios plačias miesto gatves. Kuo aukščiau ji kopė, tuo labiau 
tankėjo jos kvėpavimas ir daužėsi širdis, grasindama iššokti pro 
gerklę. Aleksandrija, be abejonės, matė karalių, kurie nesiteikė 
kopti patys. Jos prosenelis buvo vienas iš jų. Ptolemajas Gerada- 
rys, dar pagarsėjęs ne tokiu maloniu vardu kaip Pilvūzas, atgavęs 
teisę į sostą, įsakė savo neštuvų nešikams užsikelti jį ant jų pečių. 
Vienas iš nešikų, neatlaikęs jo svorio, suklupo ir pasiuntė karalių 
kartu su neštuvais ant marmurinio grindinio. Tai buvo dar vienas 
pavyzdys, kuriuo Berenikė neketino sekti. Pilvūzas buvo pirmasis, 
kuris patikėjo Egipto gerovę Romai, pasirinkęs geriau testamentu 
atsisakyti savo kraujo linijos teisių, nei išvysti ne tg sūnų paveldint 
sostą..Ne, verčiau ji seks savo pirmųjų protėvių pėdomis, tų, kurie 
padidino karalystės turtus, o ne pamažu juos iššvaistė. 

Tačiau, nepaisant jos planų, Berenikė nejautė pergalės skonio. 
Dabar, kai ją iškovojo ir dar taip lengvai, neapykanta tėvui ėmė 
blėsti, tarsi ši, kaitinusi ją visus šiuos metus, būtų sudeginusi jo 
išdavystės tulžį. Kai tėvas keikdamas išvarė jos motiną į gatvę 
ir savo meilę skyrė jaunesniems, savo sugulovės pagimdytiems 
pavainikiams, Berenikė manė, kad nekęs jo amžinai. Tačiau da- 
bar, galvodama apie jį, matė tik paprastą mirtingąjį, ne pabaisą, 
tik kvailą, savanaudišką žmogų, pamilusį moterį, kuri nebuvo jo 
sesuo. Ji beveik jautė jam gailestį. 

Prieš akis iškilo viršutinė šventyklos frontono dalis - soste 
sėdintis barzdotas Serapis, su trigalviu Kerberu:? prie jo kojų. Be- 
renikei lipant aukštyn, atsivėrusiame frize išryškėjo dvi nimfos, 
su auksiniu gausybės ragu rankose ir pora dėmėtų bulių pašonėje. 


" Kerberas - sen. graikų mitologijoje trigalvis šuo, saugojęs įėjimą į požemio karalystę Hadą 
(vert. past.). 

Paprastai šis iš gabalėlių sulipdytas dievas - pusiau Osiris, pusiau 
Dionisas, Hadas ir Apis viename - keltų jai juoką, bet jos skep- 
tiškumo lyg nebūta. Įžengus į pirmąją kolonadą, švelnus vasaros 
vėjelis atnešė miros dvelksmą. Berenikė jau įsivaizdavo, koks 
tvaikas tvyrojo šventyklos viduje. Šventikams patiko šis dvokas ir 
ji suprato, kodėl - jis kurstė jos baimes. Menkiausias gyvulio išsi- 
gimimas mes ant jos šešėlį, net jei ir šie šventi vyrai bandys skaityti 
ženklus jos labui. Jeigu viduriai bus tokie sugedę, kad bet kuris 
juokdarys įžvelgs juose pražūtį, ji praras aleksandriečių paramą 
dar nespėjusi jos iškovoti. Tada jai neliks kitos išeities, kaip tik 
nedelsiant leistis į kelionę Nilu, galbūt net jau rytoj, ir bandyti gauti 
palaiminimą Memfyje ir Tėbuose, be to, jai bus reikalingas karinis 
triumfas, kad įrodytų, jog dievai šypsosi jos atėjimui į valdžią. Bet 
ne, tai silpnumo ženklas - bijoti to, kas ne jos valioje. Smilkalai 
sudrumstė jos mintis. Joks žmogus nedrebėtų dėl paleistų žarnų, 
jei kvėpuotų vien tyru vandenyno oru. 

Tačiau drebėjo visi. Kilmingieji, vilkintys purpuriniais, koralo 
ir skaisčiai raudonos spalvos apdarais, plūdo į aikštę ir būrėsi 
aplink skulptūras, žvalgydamiesi į kitus savo luomo atstovus, 
kiekvienas iš jų nekantravo pastebėti, kas atvyko pasveikinti 
naujosios karalienės, o kas nepasirodė ir liko melsti Fleitininko 
sugrįžimo. Šios būtybės, ir akmeninės, ir gyvos, laikėsi atokiai, 
nepaliestos jų plebėjiškų antrininkų aistros. Ir nors dabar jie 
žadėjo savo lojalumą, anksčiau pastarasis priklausė jos tėvui ir 
tik jam. Berenikė vylėsi, kad jų ištikimybė tėvui buvo tokia pat 
menka, kaip jos tėvo jiems. 

Kai tunikų jūra prasiskyrė, abejonės pakirto Berenikei kojas. 
„Drįsti siūlyti savo vardą nemirtingiems dievams?“ - skambėjo 
motinas balsas. Berenikė kovojo su juo. Kodėl ją kamuoja bloga 
nuojauta? Nepaisant visų tėvo nesėkmių, jis nė nesudvejojęs 
priėmė karūną, karūną, į kurią neturėjo teisių. Ir niekada nė 
vienas žmogus ar dievas nepastojo jam kelio reikalaudamas 

pasiaiškinimo. Jo arogancija net leido jam pasivadinti Naujuo- 
ju Dionisu - pompastiškiausiu Ptolemajų epitetu mažiausiai 
jo nusipelniusiam karaliui. Ir štai Berenikė dabar stovėjo prie 
aukuro laiptų, kurio kaulo baltumo vartai pagaliau buvo plačiai 
atverti jai. 

Pasiruošusi priimti savo lemtį, ji įžengė į šventovę. Per tirštą 
orą ji įžvelgė tik žemyn nuo aukuro žvelgiantį dievą Serapį, jo 
barzdą ir paauksuotą vaisių krepšelį. Jo žvilgsnis buvo rūstus, 
tarsi nutuoktų apie silpną jos tikėjimą. Šešėlis raibuliavo po jo 
žvilgsniu. Berenikė mirkčiojo, kol vyriausiasis šventikas ir jo 
gana stipriai pablukusi septynkampė žvaigždė išniro iš smilkalų 
pritvinkusios miglos. 

- Berenike, Spindinčioji, dukra Ptolemajo, Naujojo Dioniso, 
sūnaus Ptolemajo Gelbėtojo, kilusio iš Aleksandro Didžiojo gi- 
minės, kuris buvo sūnus dievybės, ne mažiau iškilios nei pats 
Dzeusas Amonas, - griaudėjo jo balsas. - Šiandien tu stovi prieš 
Serapį, kuris vadinamas ir Dionisu, ir Osiriu, kad būtum karū- 
nuota Aukštutinės ir Žemutinės Karalystės valdove. 

Berenikė pasilenkė, kad atsiklauptų. Nuo grindinio sklindantis 
šaltis smelkėsi į jos kaulus. Akies kampučiu matė, kaip balta telyčia 
priešindamasi kresčiojo galvą. Atvaryta tam, kad pasitiktų savo 
likimą, ji unkštė, šniokšdama per šnerves. Berenikė nutilo, baimė 
sukaustė jos kvėpavimą. Tiek daug priklausė nuo šios akimirkos. 
Išversti viduriai palaimins arba pasmerks jos siekį. Dabar tik 
dievai gali ją prakeikti, pasiųsdami pajuodusias žarnas, kurias 
visi palaikytų blogu ženklu. Tada visi miestiečiai stos prieš jos 
valdžią, prieš moters valdžią, kas juos veikiausiai ir taip jau erzina. 
Suglebusi ji pakėlė akis aukštyn, į dievo plyšį primenančią burną, 
į tuščias akis, į pravertas lūpas, apnuoginančias mėsingą liežuvį. 
„Serapi, galingiausiasis tarp nemirtingųjų, - nenoromis ji ėmė 
prašyti, - neleisk šiam mirtingųjų šventikui stoti tarp manęs ir 
mano prigimtinės teisės.“ 

— Didis Serapi, mes aukojame tau šią telyčią, gražiausią iš ka- 
rališkosios bandos, kad palaimintume tavo dukters įžengimą į 
sostą. Mes, nusižeminę tavo malonės maldautojai, prašome, kad 
priimtum šią auką. 

Karvė iš visų jėgų stengėsi atitraukti savo kaklą toliau nuo sidab- 
rinių ašmenų ir subliovė, kai jos kraujas pliuptelėjo ant grindinio. 
Jos kūnui konvulsiškai trūkčiojant, baltai apsitaisęs padėjėjas per- 
rėžė gyvulio pilvą nuo krūtinkaulio iki tešmens, nuo kairės prieki- 
nės kojos iki dešinės ir nuo dešinės užpakalinės kojos iki kairės. 
Nulupus odą, atsilaisvinusios išsiraitė žarnos. Berenikė sužiuro į 
rožinės spalvos spirales ir, neįžvelgusi jose nieko neįprasta, pa- 
galiau kiek lengviau atsikvėpė. Ji buvo girdėjusi baisių istorijų 
apie gyvulius be širdies, vidurių ar šonkaulių, bet visos anksčiau 
matytos aukos niekuo nesiskyrė nuo šios, nebent tik tuo, kas apie 
jas buvo pasakojama. 

Šventikas atsikrenkštė ir apžvelgė kolonomis apstatytą salę, tada 
pažvelgė į dangų ir į susirinkusius žioplius. Pagaliau jis prabilo: 

— Garbė dievams. Serapis šypsosi šiai valdovei! Viduriai yra 
sodrūs, raudonos spalvos - narsos, drąsos ir didybės spalvos. 
Berenikė Spindinčioji grąžins Egiptui jo šlovės laikus! 

Palengvėjimo jausmas plūstelėjo jos venomis, nepaisant jos 
motinos grasinimų, ji bus karūnuota su palaiminimu. Tarp dūmų 
ir vidurių, antrasis padėjėjas įžengė į šventovę, laikydamas rankose 
valdžios regalijas - baltą karūną ir auksinį skeptrą. Ji prisiminė 
savo tėvą su karūna ant galvos, kai šis išlipo į krantą iš karališko 
laivo. Jos vizijoje tėvas buvo jaunesnis, o ji - ne vyresnė nei šešerių 
metų mergaitė. Netverdama džiaugsmu ji šoko į jo glėbį. 

— Serapio vardu karūnuoju tave, karaliene Berenike, Spindin- 
čioji, dviejų žemių karaliene. 

Šventikas tvirtai baltu kaspinu apjuosė jos kaktą. Dvi vienodos 
plaukų kasos įsirėžė į galvos odą, bet ji nejuto skausmo. Tada ji 
pakilo ir atsistojo kaip karalienė. 

Dėl kitos ceremonijos, vyksiančios Memfyje, ji nesikrimto. 
Aukštutinės žemės buvo paklusnios karta iš kartos. Jos senelis 
galutinai sužlugdė jų viltis išsivaduoti, sudeginęs Tėbus iki pamatų. 
Dabar pavojai tykojo čia, Aleksandrijoje. Miestiečiai nuvertė nuo 
sosto daugiau Ptolemajų nei vietiniai žemių gyventojai. 

Žengiant per šventyklos išorinį kiemą antrą kartą, Berenikę 
pasitiko šnibždesiai, peraugantys į neryžtingus sveikinimo šūkius. 
Tai jos nejaudino. Berenikė žinojo, kad kilmingieji ją palaikys. 
Jų šventikas palaimino jos valdžios siekį, be to, jie neturėjo kitos 
išeities. Tėvas paliko juos. Berenikei grįžtant atgal į miestą, jos pa- 
valdiniai vėl skandavo. Palikusi šventikus ir kilminguosius, žarnas 
ir likimo ženklus, ji mėgavosi procesija, puotaujančių apgirtusiais 
šūksniais ir vėsiu jūros vėjeliu, glostančiu jos kaklą. Ji nebus nuo 
pasaulio atsiskyrusia karaliene, uždaryta paauksuotame narvelyje. 

Rūmuose jos motina lakstė viršutiniais rūmų koridoriais, ret- 
karčiais vis žvilgtelėdama į susitvenkusią minią. Šaltakraujė Trife- 
na buvo per silpna, kad galėtų prisijungti prie dukters procesijos. 

— Negalime leisti, kad apkosėtum krauju karalienės mantiją, - 
subarė Trifeną jos neperkalbamas eunuchas. 

O jos motina toliau bambėjo: 

— Kodėl ne? Vargu ar nuo to padidėtų esama kraujo dėmė. 

Berenikė žinojo, kad jos motina ne visada buvo tokio būdo. 
Kadaise, priminė ji sau, Trifena elgėsi oriai. Tai buvo prieš tai, 
kai tėvas išvarė ją ir neapykanta jam peraugo į įniršį, graužiantį 
jos sielą. 

Berenikei praeinant pro karališkus vartus stojo tyla. Rūmai at- 
rodė taip, lyg būtų abejingi šios dienos įvykiams. Dvyniai sfinksai, 
iš abiejų pusių saugantys marmurinį įėjimą, žvelgė tolyn bejaus- 
miais žmogaus pavidalo veidais. Viršuje, saulėje, spindėjo indigo 
spalvos frizas, vaizduojantis Aleksandro pergalę prieš persus. 
Didysis karvedys su ant jo krūtinės šarvo išraižyta Medūzos gal- 
va atrodė kaip visada pasirengęs nublokšti savo priešininką nuo 

žirgo. Berenikė pastebėjo tik vieną ženklą, rodantį, kad jos buvo 
laukiama - vienas iš keturių skulptūros kampų buvo tuščias. Ten, 
kur anksčiau marmure buvo iškaltas fleita grojančio tėvo siluetas, 
buvo likusi tik nuoga granito plokštė. Bent jau tiek pasistengta. 

Gargždus balsas pertraukė jos mintis: 

— Gal galima sutrukdyti Jus akimirkai, karaliene? 

— Dijau, - ištarė Berenikė prieš atsigręždama į vyrą. 

Ji visada puikiai atskirdavo balsus ir dialektus. Tai, kai ji buvo 
maža mergaitė, dažnai stebindavo tėvo patarėjus. Kartais jis at- 
sivesdavo Berenikę užrištomis akimis, kad ji atspėtų jo svečių 
kilmę. Tada ji labai didžiavosi jai rodomu dėmesiu, bet dabar matė 
tai tik kaip dar vieną iš jo kvailų pramogų. Nepaisant visko, šitai 
pasirodė esąs naudingas talentas. Išgirdusi tik sakinio nuotrupą, 
devyniolika iš dvidešimties kartų ji galėjo pasakyti, kas kalba ir iš 
kurio miesto yra kilęs. 

— Malonu Jus matyti, - tarė ji jam. - Paėjėkite su manimi truputį. 

— Galbūt dabar netinkamas laikas? - paklausė jos patarėjas. 
Dijas buvo drūto stoto vyras, kurio praplikusį viršugalvį supo ke- 
lios išsidraikiusios plaukų sruogos, tarsi atsisakančios pripažinti 
pralaimėjimą kovoje su laiku. Jis atrodė kaip tarnybą užbaigęs 
karys, kaip žmogus, kuris, jau nugyvenęs pusamžį, mėgavosi 
gyvenimo teikiamais malonumais. Kadaise po šiuo išpampusiu 
pilvu slypėjo tvirtas kūnas, kurio dabar buvo likę tik pėdsakai. 
Ji pasitikėjo juo labiau nei bet kuriuo kitu vyru. Kad ir kaip ten 
būtų, jis buvo pirmasis iš Aleksandrijos kilmingųjų, kuris sukilo 
prieš jos tėvą ir pasėjo neapykantą tėvui miesto gatvėse. 

- Šis laikas ne mažiau tinkamas nei bet kuris kitas, - tarė Be- 
renikė, jiems praeinant pro viešąsias kolonadas. Akies krašteliu ji 
pastebėjo, kaip vienas kitas tarnas skubiai pasitraukė jai iš kelio. 
Nors gal tik pasirodė. 

- Sakykite man, Dijau, kas Jums neduoda ramybės? - sulėtinusi 
žingsnį ji pažvelgė jam į akis. - Jūsų aleksandriečiai turėtų būti 

patenkinti manimi, bent jau kol kas. Mano galvą vos prieš akimir- 
ką apjuosė karališkas vainikas. 

— O ne, mano karaliene. Užtikrinu Jus, kad mano žmonės yra 
patenkinti šiuo džiaugsmingu įvykiu. Tai - visų mūsų maldų kul- 
minacija, - nusišypsojo jis plačiai. Dijo viršugalvis degė raudoniu, 
išduodamas, kad jis dėl kažko jaudinasi. 

- Bet?.. 

— Bet... rūpesčių mums kelia Jūsų motina. Sklinda gandas, mano 
karaliene, kad ji ketina atkeršyti visiems tiems, kurie kadaise buvo 
ištikimi Ptolemajui Fleitininkui. Nereikia Jums net aiškinti, kokią 
žalą tai padarytų. 

- Vadinasi, turi draugų, palaikančių mano tėvą, - tarė ji. 

Tai visai nestebino Berenikės. 

— Gal ir turiu draugų, kurie palaikė Jūsų tėvą, bet mano draugys- 
tės nėra reikšmingos. Svarbu yra tai, kad kone kiekvienas žmogus 
šiame mieste vienu ar kitu metu rėmė kurį nors, tuo metu karaliaus 
soste sėdėjusį, Ptolemają. Būtų neteisinga nukirsdinti galvą už 
tokią nekaltą sąjungą. 

Dijas žvelgė į ją, laukdamas jos pritarimo. Jis baiminosi be 
reikalo, Berenikė netroško kraujo. Jos padėtis leido jai išlikti ge- 
raširde nugalėtoja. 

— Pasakyk savo draugams, kad neketinu žudyti tų, kurie paramą 
tėvui parodė tik nežymiu galvos linktelėjimu. 

— To ir tikėjausi iš Jūsų, mano karaliene, bet manas mintis pa- 
tvirtinantys Jūsų žodžiai nuramins daugybę širdžių. 

Dijas švelniai paspaudė jos ranką. Palydėdama jį žvilgsniu, 
Berenikė susimąstė, ar šis jo švelnumas reiškė ką nors daugiau, ir 
pajuto, kaip išraudo jos skruostai. 

Užkopusi laiptais į viršų, ji įžengė į Fleitininko, o dabar - savo, 
karališkuosius apartamentus. Berenikę apakino kiekvienos sienos 
kampuose kabantys auksiniais rėmais išpuošti veidrodžiai, skai- 
dantys prabangiai apkaltus baldus į daugybę atspindžių. Visur, 

kur tik žvelgė, matė porą į ją įsmeigtų akių. Rašomasis stalas 
su juodmedžio plokštėje inkrustuotais spindinčiais perlais buvo 
vienintelis nepaauksuotas daiktas. „Fleitininkas miega sukaustytas 
paauksuotų grandinių.“ O Berenikė manė, kad jos motina linkusi 
perdėti. 

- Taip ir maniau, kad rasiu tave čia, - išgąsdino ją Pietonas taip, 
kaip jam dažnai pavykdavo. Eunuchas pasižymėjo kone nežemiškų 
sugebėjimu įeiti į kambarį nepastebėtas. 

— O aš maniau, kad sargai užstos kelią nekviestiems svečiams ir 
leis man keletą minučių pasidžiaugti savo apartamentais. 

Tik būdama viena ir jo pažįstamoje draugijoje Berenikė jaus- 
davosi jaukiai. Bent jau žinojo, ko buvo galima iš jo tikėtis. Nors 
eunuchas mėgo ją paerzinti, ji buvo jam brangi ir jo atsidavimas 
jai nekėlė abejonių. 

— Tavo apartamentai? Kaip greitai saviniesi savo tėvo daiktus. 
Karūna užvaldo tave. Nenuostabu, kad mielai leidi laiką šiame 
veidrodžių koridoriuje. 

Ji šyptelėjo pastebėjusi pašaipų eunucho toną. 

- Šie apartamentai man tiks, bent jau kurį laiką, - atsakė ji. 

- Tuo tarpu, - toliau tratėjo eunuchas, - Egipto išlaidos auga - 
tavo sargybiniai, tavo monetos, tavo karo žvalgai. Iš Memfio atklys- 
ta gandai, kad Nilo vandenys nekyla. 

- Ir neturi kilti. Nauji metai prasidės tik už dešimties dienų. 
Potvynių sezonas dar net neprasidėjo. 

- Bet jis artėja ir miesto šventikai nerimauja dėl nusekusios upės. 

— Neabejoju, kad Psenptaisas nerimauja labiausiai už visus. 

Jos tėvas galbūt išnyko už jūrų marių, bet jo sąjungininkai vis 
dar gali veikti jo vardu. Nėra nė menkiausios abejonės, kad jo 
pranašas bandys sukelti nepasitenkinimą ja. 

- Taip, mano karaliene, bet jo keliamos nepasitenkinimo ban- 
gos nereiškia, kad nėra priežasties nerimauti. Nusekę vandenys 
reiškia, kad... 

- Žinau, ką reiškia nusekę vandenys, Pietonai. 

Gatvėse badaujantys vaikai, vyrų alkis, kurstantis norą sukilti. 
Jai teks aplankyti Aukštutinę karalystę ir nuvežti grūdų bei pa- 
guodos mirštantiems. 

— O dabar švęskime kartu, nors akimirką. Šiandien, svarbiausią 
dieną iš visų... 

Taip ilgai ji laukė šios dienos. Berenikė spragtelėjo pirštais 
tarnaitei, stovinčiai prie durų: 

— Atneškite vyno karalienei ir jos patarėjui, vyriausiam pata- 
rėjui, jos viziriui. 

Ji troško išvysti eunucho šypseną ir šis jos nenuvylė. Net dabar 
jo nuotaika veikė ją, kaip Mėnulis veikia jūros potvynius ir atos- 
lūgius. Didžiąją dalį jos vaikystės metų, po to, kai buvo išvyta jos 
motina, o tėvas iškeitė ją į Kleopatrą, Pietono šypsniai ir gerano- 
riški žodžiai buvo vienintelė jos paguoda. Kitiems šiame pasaulyje 
ji tapo nematoma, nepageidaujama devynmete, vėliau dešimtmete, 
trylikamete mergaite, kurios išsižadėjo karalius. Visiems, išskyrus 
Pietoną. Jis lavino ją, augindamas siekius ir aitrindamas jos Žaiz- 
das. Jo nepalenkiamas pasitikėjimas kurstė jos lūkesčius ir teikė 
vilčių, kad ateis diena, kai ji taps karaliene. Ir štai - tai įvyko. 

— Už dvigubą karalystę, - pakėlė ji taurę. Pažvelgusi Pietonui į 
akis, ji neįžvelgė nė kruopelytės džiaugsmo jo šypsenoje. Jo burna 
persikreipė, bet akys jo mergaitiškų bruožų veide buvo it tuščios 
kiaurymės. Jis sukinėjo taurę tarp pirštų. Satyrai sukosi grodami 
aplink juos du. 

— Ar yra dar kas nors, kas tau neduoda ramybės? - tyliai paklau- 
sė ji, stengdamasi kaip įmanydama nuslėpti savo nusivylimą. - Ar 
turi naujienų apie mano tėvą? 

— Pasak mūsų žvalgų, jo kursas nukreiptas į Rodą. Jis siekia 
mūsų ypatingo favorito - Katono - malonės. 

Katonas - tas niekingas vagis. Pagrobė Kiprą, kad pasotintų 
savo romėnišką godumą, o dabar tėvas klaupsis prieš šį vyrą, 

prašydamas, kad romėnų jėga atimtų iš jos sostą. Tai neturėtų jos 
stebinti, juk Fleitininkui karalystė niekada nebuvo svarbi. Jis už- 
augo be įsipareigojimų, priminė sau Berenikė, kaip nesantuokinis 
vaikas tolimojoje Sirijoje, gerdamas į kiekvieno, teikusio žvilgtelėti 
į jį, karaliaus sveikatą. Sostas jam buvo dovana, o ne priedermė. 
Kipro netektis Berenikei buvo it žaizdą graužianti druska. Gerai 
pažįstamas pyktis vėl užgožė anksčiau jaustos tuštumos jausmą. 
Ji negalėjo per dieną ištaisyti tėvo klaidų, bet vylėsi, kad jo išdi- 
dumas neleis jam ieškoti pagalbos pas žmogų, kuris pasiglemžė 
jo palikimą. 

— Sakyk man, kas dar žino apie Fleitininko planus? Ar tavo 
žiurkės jau ėmė skleisti nuodus mieste? 

Berenikei kėlė nuostabą Pietono galia, jo sugebėjimai rasti 
bendrą kalbą su įvairaus plauko žmonėmis ir rasti sąjungininkų 
ne tik rūmuose, bet ir miesto skersgatviuose. 

— Dar ne, mano karaliene. Geriau palikime jo draugus nežinioje 
dar kurį laiką. Tegul galvoja, kad jis pabėgo ir nežinia kur. Tegul 
aptarinėja jo bailumą dar truputį. 

- Pastarojo yra tiek daug, kad jį būtų galima aptarinėti ilgai, - 
pasišiaušė Berenikė. Tėvo trūkumai erzino ją. Ir kodėl ji taip ilgai 
jų nematė? Metų metus ji kentėjo jo panieką, kol galiausiai išvydo 
tiesą. Buvo sunku tai suvokti - tėvas buvo gimęs iš Ptolemajo 
Gelbėtojo sėklos, tos pačios, kaip ir jos motina, tačiau ji negalėjo 
įsivaizduoti dviejų prieštaringesnių asmenybių. Nejaugi tos pačios 
silpnybės tekėjo ir jos gyslomis? 

— Tu niekada nebūsi tokia, kaip jis, - eunuchas kartais stebuklin- 
gai perskaitydavo jos mintis. - Tu panaši į motiną, o ne į tėvą. 

— Nesu tikra, ar tai komplimentas, - šyptelėjo ji. 

Lankstusis eunuchas nutilo tiriamai žvelgdamas į ją ir prikandęs 
apatinę lūpą tarė: 

— Yra dar vienas reikalas, ir gana delikatus. Jis susijęs su tavo 
seserimi. 

Jos sesuo. Ji manė, kad vaikų klausimas buvo išspręstas. Vy- 
riausiąją, Kleopatrą, tėvas pasiims su savimi, o jo sugulovė pa- 
spruks su likusiais. Toks bent jau visada buvo jos planas. Berniukai 
buvo tik ką išlipę iš vystyklų, Kleopatrai buvo ne daugiau nei 
vienuolika, tad jauniausia duktė buvo Arsinoja. Berenikė bandė 
prisiminti mergaitės veidą. Mintys sukosi apie dvi dukteris, ku- 
rios gimė iš tėvo sugulovės įsčių. Jos buvo panašaus amžiaus, ne 
didesnio nei dvejų ar trejų metų skirtumo. Tikros seserys, kokių 
jai nebuvo lemta turėti. 

— Maniau, kad motina pasiėmė ją pabėgdama iš rūmų. 

— Aš irgi taip maniau, bet atrodo, kad ji pasiėmė tik berniu- 
kus. Akivaizdu, kad nė vienas iš tėvų nerodė ypatingos meilės 
jauniausiajai dukrai. Sargybinis rado ją drebančią po lova per 
pirmąjį budėjimą. 

— Neabejoju, kad ji turi auklę ar mokytoją, kuris ją prižiūri. 

Staiga Berenikė suprato, kodėl eunuchas iškėlė šį klausimą — 
kad primintų jai, kokia bus jos motinos reakcija, kai sužinos, 
kad vienas iš Fleitininko vaikų pakliuvo į jų rankas. Ji norės, kad 
mergaitė mirtų. 

— Spėju, kad mano motina turi savų planų dėl šio vaiko, - tęsė 
Berenikė. 

— Jai niekada nebuvo prie širdies jaunesni jūsų tėvo vaikai... 

— O ką manai tu, Pietonai? Kokie tavo planai? 

Berenikė nenorėjo velti vaikų į šį reikalą, bent jau tol, kol to 
buvo galima išvengti. Tačiau lygiai taip pat ji negalėjo parodyti 
savo gerumo ir atlaidumo, tai nederėjo karalienei. 

Eunuchas žaidė pirštų galiukais su virš jo lūpos kyšančiais še- 
riukais. Po šitiek metų jis vis nesiliovė puikuotis savo apgailėtinais 
vyriškumo ženklais. Tai ją liūdino. 

- Arsinojai nejaučiu nė trupučio meilės, - tarė jis. - Bet šis 
vaikas nėra visų nemėgstamas. Tarp tarnų ji, galima sakyti, vi- 
sada buvo favoritė. Ir yra tokių, kurie nerimauja, jog į Trifenos 

nemalonę pakliuvęs miestas pasrus krauju. Nekaltos mergaitės 
nužudymas tik patvirtintų tokius nuogąstavimus. 

Berenikė nusišypsojo. Jo atsakymas buvo tobulas. Eunucho 
sugebėjimas suteikti jos sprendimams politinę reikšmę buvo ypa- 
tingas jo talentas. 

— Tada, - atsakė ji, - būtų išmintingiausia man įsikišti. Išgelbė- 
jusi šį vargšą, tėvų paliktą, vaiką užsitarnaučiau savo pavaldinių 
malonę. 

— Taip, manau, kad tai parodytų šiokią tokią išmintį, taip pat ir 
gerumą. Tai galėtų išeiti tau į naudą. 

Trifena nevertino tokių sentimentų. Jos nuomone, gerumas 
buvo silpnumo požymis, o tai prilygo mirčiai. 

Kai Pietonas išėjo, Berenikė susimąstė apie Arsinoją. Mergaitė 
turbūt jautėsi vieniša ir buvo išsigandusi. Sprendžiant pagal jos 
amžių, vargu ar jai teko kada nors praleisti nors vieną naktį be 
auklės, o dabar praėjo jau dvi. Mažai tikėtina, kad ji yra patyrusi 
alkio keliamą skausmą ir baimę. Mergaitei turėjo būti ne daugiau 
nei devyneri metai, tiek pat, kiek buvo jai, kai gimė Kleopatra ir kai 
ji stebėjo, kaip iš rūmų išvejama jos motina, kai drebėjo viena savo 
kambaryje, laukdama ir spėliodama, kaip bus pasielgta su ja. Be- 
renikės širdyje Žybtelėjo užuojautos kibirkštėlė paliktai mergaitei. 

gėdingą įrodymą to, kad neseniai apsišlapino. Dabar jos 
akys buvo sausos it smėlis. Ji negalėjo patikėti, kad buvo 
šio tvano autorė. 

Pusnuogė ir drebanti Arsinoja spaudė kelius prie krūtinės. Ji 
nusivilko suteptą tuniką ir persivilko apatinius, bet neturėjo nė 
menkiausio supratimo, kaip apsirengti. To jai dar niekada neteko 
daryti pačiai, tam reikalui buvo tarnai. Naiviai ji vis dar tikėjo- 
si, kad sugrįš Mirinė, nešina levandomis kvepiančiu vandeniu 
rankoms nusiplauti. Tačiau nepasirodė nė vienas tarnas, kad ją 
nupraustų ir pamaitintų, kad pakvepintų ir nuvilktų purvinus 
drabužius. Nors buvo sumetusi juos į kampą, ji vis dar galėjo 
užuosti jų tvaiką. 


N rsinoja išverkė visas akis. Pirštais maigė drėgną antklodę, 


O, kad ji galėtų išsmukti iš savo kambario, nubėgti per koridorių 
į sesers kambarį ir, įsliuogusi į Kleopatros lovą, įsitaisyti šalia jos. 
Sesuo šnibždėtų jai į ausį rūmų paslaptis ir ji sužinotų, ką turėtų 
daryti, ką sakyti, kada maldauti pasigailėjimo, o kada išlikti oriai. 
Deja, dabar tie kambariai buvo apleisti ir tušti, o jos sesuo - toli, 
už jūrų marių. Gal Rode? Gal Atėnuose? O gal Romoje? Arsinoja 
net nežinojo, kur išplaukė jos tėvas. Bet net jei ir žinotų, ką tai 
pakeistų? Jeigu būtų dėl jos jaudinęsis, būtų pasiėmęs ją kartu. 
„Karaliaus Ptolemajo dukra jau sėdi laive.“ 

Savo glėbyje ji supo raudonplaukio sargybinio dovanas. Vakar 
apie alkį priminė tik monotoniškas pilvo gurgėjimas. Prabėgo ne 
viena valanda, oji beveik nepagalvojo apie maistą, tačiau šiandien 
alkio jausmas sugrįžo ir daug stipresnis. Su kiekvienu įkvėpimu 
ji jautė duriantį skausmą pilve. Badas taip pat gali nužudyti mer- 
gaitę, tik ne taip greitai, kaip nuodai. Demokrato mirtis, dabar ją 
prisiminus, nebeatrodė tokia baisi kaip anksčiau. Kairės rankos 
pirštais ji žaidė su vynuoge, sukinėdama ją tarp nykščio ir rodomo- 
jo piršto. Ji pakėlė ją prie lūpų ir pabučiavo vėsią jos luobelę. Štai 
taip baigsis jos gyvenimas - vienui viena, palikta motinos, tėvo, 
sesers ir draugų. Paskutinį kartą prisiminusi juos visus, Arsinoja 
suleido dantis į sultingą uogą. Kambarys tarsi susiūbavo, kai sultys 
ėmė tekėti jos smakru. 

Mirtis jai atrodė kaip kaina, kurią buvo verta mokėti už tokį ma- 
lonumą. Tada ji suvalgė dar vieną vynuogę, po to dar vieną. Arsinoja 
nebepajėgė sustoti. Netrukus ji valgė jas ne po vieną, bet saujomis, 
kimšo jas į burną tol, kol liko tik nuoga kekės šakelė. Praėjo minutė, 
po jos dar viena. Arsinoja bandė įsivaizduoti, kokia bus jos mirtis - 
galbūt ji tiesiog užmigs, o gal jai beprotiškai skaudės? Taip stipriai, 
kaip tąkart, kai būdama šešerių užsikrėtė deginama karštlige. Kaip 
ji rėkė ir drebėjo tada lovoje, degdama karščiu ir kliedėdama nuo 
košmarų. Kleopatra atsisakė pasitraukti nuo jos guolio, supo ant 
rankų jos prakaituojantį kūną ir sekė istorijas apie Odisėją, kad 
nuramintų ją kasnakt. Kai tėvas bandė išvaryti Kleopatrą iš jos 
kambario, nerimaudamas dėl vyresnės dukters sveikatos, Kleopat- 
ra atkirto: „Iu turi sūnus, tėve, o aš vis tiek negyvenčiau netekusi 
Arsinojos.“ Bet šįkart viskas buvo kitaip. Karštis negėlė jai skruostų 
ir niekas nesmaugė gerklės. Ji aiškiai viską matė, taip aiškiai, kad 
galėjo suskaičiuoti Septynias Seseris danguje, sprunkančias nuo 
Oriono grėsmingo kalavijo. Ji tvirtai suspaudė kumščius. Ji gyvens. 

Bet alkio jausmas tik dar labiau sustiprėjo. Ji troško duonos taip, 
kaip niekada nieko netroško. Tik kąsnelį, pažadėjo ji sau. Na, gal 

du. Tiek, kad galėtų išgyventi iki rytdienos aušros, ne daugiau. 
Arsinojos dantys susmigo į kietą plutą. Ir nors jai teko graužti, 
kramtyti ir plėšyti duoną, ši buvo skanesnė nei minkščiausi ir 
saldžiausi kepaliukai, ragauti tėvo valgomajame. Greitai iš jos liko 
tik trupinėliai delnuose, kuriuos ji gardžiai nulaižė. Suvyniojusi 
datules į sargybinio paliktą medžiagą, pakišo jas po lova. 

Naktį hiena vijosi ją rūmų koridoriais. Grindinys slydo jai po 
kojų. Ji pametė savo sandalus. Kojų pirštai lietė vėsų grindinį. Akys 
lakstė sienomis ieškodamos durų, nors vienų durų, bet jų nebuvo - 
tik nesibaigianti eilė marmuro plokščių, apstatytų skulptūromis: 
lanką ištempęs Apolonas, Atėnė su kariniu šalmu ant galvos ir trys 
Gorgonės, besigrumiančios dėl vienos akies. Pasukus už kampo, 
jos laukė tamsa, bauginantys šešėliai ir juodi langai. Priešakyje - 
tamsa, be galimybės pabėgti, tik nepajudinamas akmuo. Pabaisa 
urzgė prie jos kojų. Atsisukusi, kad akis į akį susidurtų su savo 
priešu, ji pamatė, kad tai buvo nežemiškas gyvulys. Prieš ją stovėjo 
šeriuota būtybė Žmogaus veidu, nepaprastai nelaimingu - neapy- 
kanta žybčiojo iššokusios, apvalios Trifenos akys. Ji sugriežė savo 
paaštrintais dantimis. Arsinoja suklykė. 

Ji pabudo virpėdama, bet, apsižvalgiusi aplinkui, pajuto, kaip 
išgąstis ėmė po truputį blėsti. Ją pasveikinęs rytas nelabai kuo 
skyrėsi nuo tų, kurie pasitikdavo ją iki tėvo pabėgimo: sutvarkytas 
kambarys, išnešti purvini drabužiai, lovos baltiniai sulankstyti 
ant lovos, net ir užuolaidos buvo atitrauktos. Ir, prisiartinusi prie 
lango, Arsinoja pamatė, kad tamsus lietus buvo nuplovęs nuo 
akmenų kraujo dėmes. Tolumoje Faro šviesa kvietė jūrininkus į 
Aleksandrijos aušrą. Galbūt jai sugrąžino Mirinę? Susijaudinusi ji 
zujo po kambarį pirmyn atgal, bandydama prastumti laiką. Vieną, 
du, trisdešimt kartų... Saulė ėmė kilti, bet tarnai nesirodė. 

Arsinojos skrandis vėl ėmė gurgti, nors ji jau buvo spėjusi su- 
valgyti datules. Kažkas tikrai buvo atėjęs sutvarkyti jos kambario. 
Tai teikė jai vilties. Galbūt ji galėtų paprašyti maisto? Perbėgusi 


45 


kambarį ji pabandė atverti duris, bet jos buvo tvirtai užsklęstos. 
Sugniaužė pirštus į kumštį ir smogė į jas. Po to dar kartą, vis 
labiau suspausdama kumštį, tačiau aplink tvyrojo tyla. Trenkė 
trečią kartą, o tada, sugniaužusi kitą kumštį, ėmė daužyti kedrą 
kaskart vis įnirtingiau ir įnirtingiau. Kumščius ėmė mausti, į 
dešinę įstrigo rakštis, bet skausmas tik aitrino jos įniršį. Arsinoja 
kumščiavo duris tarsi savo tėvą ir savo auklę, savo mokytoją ir 
motiną, ją palikusią seserį ir dabartinę valdovę tol, kol susibraižė 
ir susikruvino rankos, o akys pasruvo pykčiu. Tada ji daužė jas 
dar stipriau. Galiausiai pasidavusi Arsinoja susmuko ant grindų, 
išbadėjusi, išsekinta įniršio. 

Kai saulė, pasiekusi savo aukščiausią tašką, ėmė lėtai skęsti jū- 
roje, durys atsivėrė. Nepažįstamo veido tarnaitė - mergaitė, kuri 
buvo metais ar dvejais už ją vyresnė, - įžengė į vidų, nešina lėkšte 
sūrio ir alyvuogių. 

— Koks tavo vardas? - paklausė Arsinoja. Kreipimasis į žmones 
ir daiktus jų vardais buvo veiksmingas ginklas. Šito ji taip pat išmo- 
ko iš Kleopatros kartą, kai jos užklupo bibliotekoje besislapstančią 
nepažįstamą moterį - elgetą, benaršančią po papiruso ritinėlius. 
Arsinoja išsigandusi pasitraukė į šoną, o Kleopatra mielai nusi- 
šypsojo ir paklausė moters vardo. „Jei kreipsies į žmogų vardu, 
Arsinoja, jis visada tau atsakys, - paaiškino ji vėliau. Arsinoja 
šventai tikėjo tais žodžiais. Šių žemių vietiniai gyventojai buvo 
įsitikinę, kad jų vyriausiasis dievas Atumas užgimė iš vandens, 
išsibūręs savo paties vardą. 

Bet tarnaitė tik papurtė galvą, nepakeldama akių nuo grindų. 
Arsinoja nesuprato, ko ji baiminosi. Tai ji buvo ta, kurią aplei- 
žmonės. Arsinoja pajuto, kaip ašaros ėmė kauptis ir tvenktis į 
akis. Sumirksėjusi ji susitvardė. Ji spoksojo į mergaitę ir staiga jai 
šovė mintis, kad galbūt tarnaitė buvo ne graikų kilmės. Jos odos 
spalva buvo it tamsaus vario, tamsesnė nei jos. Tarp tarnų buvo 

tokių, kurie buvo kilę iš aukštutinių žemių. Pirmoji Kleopatros 
žindytoja kalbėjo tik vietos dialektu. Arsinoja ir vėl pasigailėjo, 
kad neturi talento kalboms, kaip kad jos sesuo. Arsinoja menkai 
mokėjo egiptiečių kalbą. Prisiminti persų, aramėjų ir silpnai mo- 
kamos lotynų kalbos žodžius jai sekėsi lengviau. Galiausiai, radusi 
tinkamus žodžius, ištarė juos kaip galima aiškiau: 

— Koks tavo vardas? 

Juodbruvės mergaitės akys tik dar labiau išsiplėtė. Gal ji neat- 
pažįsta šių keistų garsų, o gal jų bijo? Arsinoja negalėjo suprasti. 
Tarnaitė suskubo prie durų. 

Arsinoja vėl ėmė kalbėti graikiškai: 

— Prašau, maldauju tavęs. Ar žinai, kas nutiko mano auklei, 
mano mielai Mirinei? 

Tarnaitė atvėrė duris. 

— Prašau, tik neišeik. Nereikalausiu atsakyti. 

Medinės durys atsitrenkė į akmenį ir Arsinoja vėl liko viena. 
Ji tikėjosi, kad mergaitė sugrįš, ir baiminosi, kad vietoj jos neat- 
eitų koks rūstesnis tarnas, nesiteikiantis net pažvelgti į jos pusę. 
Ji vaikščiojo po kambarį ant pirštų galiukų, pirmiau tiesia linija, 
pirmyn ir atgal, o paskui ėmė neramiai sukti ratus, kol apsvaigo 
galva ir pradėjo mausti kojas. Kai saulė galiausiai nuskendo jūroje, 
Arsinoja sukniubo ant suolo. Tada durys vėl atsivėrė. Ji gulėjo 
nejudėdama. Turbūt jos užduodami klausimai atbaidė tarnaitę, 
galbūt, jei gulės ramiai, ji liks kambaryje. 

Šikart mergaitė, perėjusi visą kambarį, priartėjo prie jos. Ar- 
sinoja pravėrė burną ketindama ką nors jai pasakyti, bet tarnaitė 
priglaudė pirštą prie lūpų: 

- Tylos. 

Ji įspraudė Arsinojai į delną papiruso ritinėlį ir išskubėjo iš 
kambario. 

Išvyniojusi papirusą, ji atpažino Ganimedo raštą. Beprasmių 
simbolių krūva papiruso lape. Nesvarbu, iš kurios pusės į juos 

galiausiai suprato ji. Ji bandė prisiminti, kurį kodą naudojo Ga- 
nimedas. Kartą jis buvo atsainiai užsiminęs apie jį. Pirmiausia ji 
pabandė pakeisti kiekvieną raidę su kiekviena trečia sekos raide, 
bet iš jų sudaryti žodžiai nieko nereiškė. Ši schema priklausė jai ir 
Kleopatrai. Tada pabandė darsyk, tik šįkart pakeitė antrąją sekos 
raidę, o paskui - ketvirtąją. Xi tapo sigma ir pi virto epsilon, ir po 
truputį iš raidžių ėmė dėliotis prasmingas sakinys: „Nepamiršau 
tavęs. Siek susitikimo su savo seserimi. Visada geriau veikti.“ 

Žinutė ramino ją. Šie žodžiai jai suteikė tikslą, nors ir buvo 
sunku įsivaizduoti, kaip jai pavyks susitikti su Berenike. Tada ji 
įsiminė kiekvieną žodį, kiekvieną eilutę, kiekvieną eunucho rašy- 
senos linkį ir, pakėlusi papiruso lapą virš aliejinės lempos, stebėjo, 
kaip jis susiraito ir išnyksta liepsnose. 

Dienos suvienodėjo. Rytais ji atsikeldavo ir apsirengdavo. Pir- 
masis bandymas apsirengti buvo visiškai nesėkmingas. Išsitraukusi 
savo mėgstamiausią turkio spalvos tuniką, išsiuvinėtą sidabro siū- 
lais, derančiais prie diržo, kurį laiką į ją spoksojo. Mirinė lieptų jai 
pakelti rankas virš galvos ir akimirksniu užvilktų apdarą. Pabandė 
pirmiausia prakišti galvą, bet tada neturėjo, kur dėti rankų. Taip 
kelis kartus jai teko rangytis iš krūvos kilpų. Bet Arsinoja neketino 
lengvai pasiduoti. Ji norėjo vilkėti švariais drabužiais, kai ir jeigu 
jai pavyks pasimatyti su Berenike. 

Po dar kelių nesėkmingų bandymų ji pagaliau išmoko apsireng- 
ti - pirmiausia prakišdavo rankas, o po to galėdavo prakišti pro 
liną ir galvą. Apsirengusi ji sėdėdavo prie lango ir skaitydavo vis 
naujus, tarnaitės jai atneštus, papiruso ritinėlius. Tai buvo griežta, 
Ganimedo sudaryta, Sofoklio, Euripido, Aischilo ir Homero dieta. 
Laimė, jis siuntė jai tik dramas, tarp jų ir jos mėgstamiausias. Ant 
kiekvieno ritinėlio buvo užrašyta: „Pasisemk įkvėpimo veikti.“ Iki 
šiol ji nelabai suprato, kaip šie žodžiai išmokys ją veiklumo, bet 
nutuokė, kad turėjo parengti kalbą seseriai. Taigi, ji studijuodavo 

šiuos kūrinius iki vėlumos, kol jos nebylioji tarnaitė ateidavo ne- 
šina lėkšte duonos, vaisių ir sūrio. 

Sunkiai sekėsi skaityti pirmąsias dvi Tėbų dramas. Tai buvo 
pažįstamos istorijos apie pasipūtėlių likimą, žiaurią kraujomaišą 
ir tamsią meilę. Jai visada buvo sunku įžvelgti žiaurumą Oidipo 
veiksmuose. Jis buvo didis karalius, nepaprastas žmogus. Kam 
turėtų rūpėti, kad jis nužudė savo tėvą ar kad pasiguldė motiną į 
savo guolį? Jos pačios šeimos istorija buvo kupina daug painesnių 
istorijų. Jos prosenelis buvo pirmasis, kuris vedė savo seserį, o jo 
brolis - tos pačios sesers dukterį. Vėliau jos tėvo sesuo pirmiau 
ištekėjo už jos dėdės, o dar vėliau - už to paties dėdės sūnaus. 
Nedidelis Oidipo nuotakų skaičius ją stebino labiau nei jo pasi- 
rinktos nuotakos. 

Ganimedas visada barė ją už tokias jos mintis, sakydamas: 
„Nors kraujomaiša yra toleruojama Ptolemajų rūmuose, už jų ribų, 
bet civilizuotame pasaulyje - ne.“ Todėl Arsinoja stengėsi žvelgti 
į šį reikalą rimtai. Palaidojusi aklą ir sužalotą Oidipą jo kape, Ar- 
sinoja ėmėsi ją itin jaudinančio kūrinio - Antigonės. Išniekintame 
mieste vieno brolio kūnas gulėjo nepalaidotas, o kitas - pagerbtas 
iškeliavo pas dievus. Perspėjimo žodžiai skambėjo jos ausyse: 


O šiandien mes abi, dar gyvos likusios, 

Niekingai žūsim, jei šalies įstatymų, 

Karaliaus valios ir valdžios negerbsime. 
Arsinoja nepritarė Antigonei taip pat, kaip ir Ismenė: 


Daugiau, nei pagali, daryt ne priedermė.“ 


Daugybę kartų ji bandė įspėti Kleopatrą, kad nespaustų arklio 
pentinų taip įnirtingai, kad neplauktų taip giliai ir kad nepykdytų 


6 Sofoklis, Antigonė, p. 250. 

Ganimedo. Retkarčiais Kleopatra paklausydavo jos, bet kur kas 
dažniau nekreipdavo į tai dėmesio ir nusijuokusi ragindavo savo 
ponį joti dar greičiau. Ismenės žodžiai skambėdavo jos mintyse: 
„O nelaiminga! Kaip baisu man dėl tavęs. 

Mintimis įsitraukusi į pasakojimą apie seseris, Arsinoja nepa- 
sigesdavo draugijos. Jos pačios išgyvenimai nublankdavo prieš 
Antigonės - mergaitės, sugriovusios karaliaus Kreonto ramybę. 
Arsinoją žavėjo jos drąsa, bet drauge ir kėlė baimę. Kartais ji pati 
šiaušdavosi su tokiu pat nepalenkiamu kovingumu. Ir kokia silpna 
ir apgailėtina atrodė kitų meilė - Ismenės, taip pat ir Haimono. 
Ji neprilygo nepažabojamai Antigonės aistrai kovoje už teisybę ir 
dievų valios vykdymą, nors Arsinoja troško, kad pastarieji būtų 
pakeitę likimo numatytą kelią. 


Be artimųjų nelaiminga aš gyva 
Žengiu į šaltą kapą mirusių šalin... 


Tik vakarais, kai tarnaitė atnešdavo jai paskutinį dienos valgį, 
Arsinoja pakeldavo akis nuo tekstų ir kartodavo išmoktą frazę: 

— Maldauju susitikimo su savo mylima seserimi, su Spindinčiąja 
karaliene Berenike. 

Arsinoja skaitė tol, kol baigėsi Antigonės kančios - ji pasikorė, 
sielvartaujančiam jos mylimajam kumščiais daužant uolą. O Isme- 
nė, mieloji, geroji ir nevykusi Ismenė, liko gyventi su žinojimu, kad 
nepajėgė nukreipti sesers nuo pasirinkto kelio, nei eiti juo kartu 
su ja. Tai, Arsinojos nuomone, buvo liūdniausia šioje istorijoje. 

Jos pačios jėgos taip pat seko. Sunkiausiomis akimirkomis ji 
abejodavo, ar kada nors galės išeiti iš savo kambario, keikdavo 
eunuchą ir jo planus visais bjauriais žodžiais, kurių ją primokydavo 


" Ten pat, p. 251. 
ė Ten pat, p. 279. 


50 


Kleopatra po savaites trukusių kelionių laivu. Kaip jai susitarti dėl 
audiencijos su Berenike, jei visiškai niekas su ja nesikalba ir net 
neprisimena, kad ji gyva? Ji nebuvo nei sumani, nei drąsi, nei narsi. 
Ji buvo paprasta duktė, todėl ją paliko ne tik tėvas, kuris visada 
išsiveždavo su savimi Kleopatrą, bet ir motina, išgelbėjusi tik jos 
brolius, nors šie buvo tik nuobodūs kūdikiai. 

Vieną vakarą, užuot atnešusi dar vieną tekstą nuo Ganimedo, jos 
nebyli tarnaitė atėjo su kitokia dovana - žinute, užantspauduota 
nepažįstamu antspaudu, kraujo raudonumo emblema, kurioje 
buvo pavaizduota moteris su maitvanagio formos apdangalu ant 
galvos. Tvirta ranka buvo parašyta: „Karalienė susitiks su Jumis 
rytoj.“ 

Šie žodžiai Arsinojos nebaugino, nors nujautė, kad turėtų. Jos 
kūną kausčiusi įtampa atlėgo ir ją apėmė keistas ramybės jausmas. 
Arsinoja žinojo, ką privalo daryti. Ji turėjo parašyti kalbą ir kaip 
galima greičiau. Privalo įtikinti Berenikę nežudyti jos ir įrodyti 
seseriai, kad ji nebuvo tėvo sąmokslininkė. 

„Mano didi ir kilnioji seserie, aukštutinių ir žemutinių žemių 
Spindinčioji karaliene... - braižė ji plunksna papiruso lape, - ne- 
prašau pasigailėti mano gyvybės.“ Pamokos išėjo į naudą - jos 
rašysena kaskart buvo vis tiesesnė ir lygesnė. Arsinoja nusišypsojo 
patenkinta savo darbu. „Ar gali kas pakeisti tai, kas lemta?“ Vėl ir 
vėl ji keverzojo ir degino sakinį po sakinio, kol ėmė mausti ranką 
ir atgrubo pirštai. „Aš net neprašau pasigailėjimo.“ Arsinoja nega- 
lėjo paaiškinti, kodėl sudegindavo kiekvieną juodraštį. Dalelė jos 
vaikiškai troško išsaugoti juos ir pasipuikuoti savo laiškų dailumu 
prieš Ganimedą, bet nusprendė, kad sunaikinti juos buvo išmin- 
tingiau, nei palikti išmėtytus po kambarį. Akys pavargo ir pavan- 
denijo nuo žiūrėjimo į liepsną. Arsinoja pailsino galvą ir rankas, 
bet tik akimirką. Tada sapnas nunešė ją toli nuo Aleksandrijos 
rūmų, per plačią jūrą, į Romą, į baisiausius košmarus - sužeista 
Kleopatra, raudanti Kleopatra, negyva Kleopatra. 

Saulė buvo pakilusi aukštai, kai Arsinoja pabudo. Skubėdama ji 
patrynė veidą vėsiu sidabro praustuvės vandeniu. Tada nusiplovė 
rankas, bet niekaip negalėjo išvalyti nešvarumų, susikaupusių po 
nubraižytomis ir nukramtytomis panagėmis. Kai atėjo tarnaitė, ji 
paslėpė rankas už nugaros. Mirinė išbartų ją už tokias panages, bet 
neatrodė, kad ši nauja mergaitė jas pastebėtų. Tylėdama ji pasirau- 
sė Arsinojos apdarų skrynioje ir ištraukė šviesiai mėlyną chitoną. 

Arsinoja būtų mieliau vilkėjusi savo turkio spalvos tunika ir 
beve:k labiau būtų norėjusi apsirengti pati. Vilkėdama tunikas ji 
jautėsi patogiau, nes jos buvo laisvos, nevaržančios judesių, bet Ar- 
sinoja nesipriešino. Tylėdama ji plačiai ištiesė rankas, padarydama 
„T“ raidės formą, o tarnaitė užvilko apdarą per galvą ir susagstė 
jį palei rankas. Arsinojai kuteno, bet ji nesijuokė. Tai buvo rimtas 
reikalas - jos pirmas susitikimas su savo karaliene. 


Didysis kiemas atrodė šviesesnis, nei prisiminė Arsinoja. Net kai 
ji prisidengė ranka veidą, į marmuro takelius atsimušanti šviesa 
degino akis. O gal taip atrodė tik dėl to, kad kiemas buvo tuščias? 
Paprastai šiame viešajame kieme knibždėte knibždėjo dvariškių ir 
valdininkų, karaliaus bičiulių ir tarnų. Dabar čia buvo tik sargybi- 
niai, išsirikiavę palei kolonas - aukšti, nepažįstami vyrai, sustingę 
sargybos postuose, it patys būtų nutašyti iš akmens. 

— Neatsilik, - tarstelėjo jai vienas iš jos palydovų. 

Pro vakarinę kolonadą skubiai žingsniuodama Arsinoja vos 
nepargriuvo, užmynusi ant besivelkančio sijono krašto. Čia sargy- 
binių buvo dar daugiau. Ji jautė jų varstančius žvilgsnius net per 
šalmus. 

Pirmasis prieškambaris atrodė taip, lyg būtų paaugęs per tą laiką, 
kai jos čia nebuvo. Granito skliautai kilo aukštyn, iki pačių dievų, o 
dvyniai sfinksai, saugantys atrijų?, atrodė kaip niekada grėsmingai. 
9 


Atrijus - tai pagrindinė pastato keturkampė patalpa (vert. past.). 

Net ir tas, stovintis kairėje ir visada kažkuo primindavęs jai tėvą, 
žvelgė į ją kraupiu žmogaus žvilgsniu. Į audiencijų salę ji buvo pa- 
kviesta vos kelis kartus ir tik ypatingomis progomis. Vienas tų kartų 
buvo tada, kai į miestą atvyko Romos senatorius ir tėvas norėjo 
pasipuikuoti savo dukterimis. Tąkart buvo gerokai įsibaiminusi, 
nes Kleopatra buvo prisakiusi, kad romėnai valgo mažas makedonų 
mergaites vakarienei, bet šiandien ji nejautė baimės. 

Arsinoja išgirdo, kaip šauklys praneša jos vardą: „Arsinoja, 
Egipto princesė.“ 

Ji vis dar buvo princesė. Tai kažką reiškė. Giliai įkvėpusi ji 
praėjo pro sfinksus ir įžengė į salę. Salėje tvyrojo tyla ir beveik 
nebuvo nieko, gal tik pustuzinis sargybinių. Arsinoja lėtai pakėlė 
akis į Berenikę. 

Jos sesuo sėdėjo tiesi it styga savo soste - jų tėvo auksinėje 
kėdėje su išlenktomis, leopardo letenų formos kojomis. Buvo 
neįprasta matyti Berenikę štai tokią - su baltu karališku vainiku, 
tvirtai juosiančiu jos tamsius plaukus. Jos dešinėje stovėjo Trife- 
na - pabaisa akmeniniu žvilgsniu, persekiojanti ją sapnuose. Ar- 
sinoja puikiausiai prisiminė verksmingas scenas, kai ji buvo maža, 
prieš tėvui išvarant savo seserį ir žmoną iš karališkų apartamentų. 
Sugrįžusi į valdžią ši moteris atrodė dar grėsmingesnė. Arsinoja 
nusisuko, nukreipdama žvilgsnį į sesers eunuchą - liekną, beveik 
gracingą būtybę, kurią iš tolo buvo galima palaikyti nesubrendusiu 
jaunuoliu. Tolimame kampe raštininkas - šnairuojantis, vieną iš 
buvusių tėvo dvariškių primenantis, veidas - tirtėjo palinkęs virš 
papiruso. 

Negarbingai Arsinoja tikėjosi, kad ji neužaugs panaši į Bere- 
nikę, kurios veide atsispindėjo visi nevykę Ptolemajų bruožai — 
sunkūs antakiai, krumplėta nosis ir negraži šypsena. „Medūza“ - 
taip ji ir Kleopatra vadino ją tol, kol vieną dieną, Aleksandras, 
berniukas, kuris nelabai derėjo jų karališkoje aplinkoje, atkreipė 
jų dėmesį į tai, kad pati Gorgonė kadaise buvo tokio akinamo 

dailumo gražuolė, kad dievai, apimti pavydo, pavertė ją pabaisa. 
Išsigandusios, kad ir joms taip gali nutikti, jos nustojo taip ją 
pravardžiavusios. 

— Prieik, - tarė jai sesuo. 

Arsinoja pakluso, nusikratydama ją užplūdusių nepagarbių 
minčių. Kas, jeigu Berenikė išskaitys jas jos veide? Kleopatra vi- 
sada atspėdavo, apie ką ji galvoja. Galbūt tai buvo seserų savybė, 
kurią turėjo net ir ta, kurios ji gerai nepažinojo. 

- Prašei audiencijos gana ilgai ir gąsdinai vargšę, tau patar- 
naujančią mergaitę, - Berenikė pažvelgė jai į akis, - Ką nori man 
pasakyti? 

Arsinojos ranka nervingai trūkčiojo priglausta prie šono, ieško- 
dama žodžių, kuriuos daug kartų repetavo, bet liežuvis nejudėjo 
iš vietos. Burna išdžiūvo ir sustingo, ji negalėjo nė pasvajoti apie 
kalbėjimą. 

- Žinau, kad nenori švaistyti mūsų laiko, - sesers balsas buvo 
beveik draugiškas. Gal Berenikė nelinkėjo jai bloga? 

- Gal mergaitė yra nebylė? - patraukęs pečius tarė eunuchas. — 
Ar grąžinti ją į kambarį? 

- Taigi, - tarstelėjo Trifena atšiauriu tonu. - Jos motina vos iš- 
galėdavo sudėti padorų sakinį. Nemanau, kad kalytė turėtų baisiai 
skirtis nuo kalės. 

„Kalytė neturėtų baisiai skirtis nuo kalės.“ Šie žodžiai rėžė Ar- 
sinojos ausį, tačiau, nepaisant to, žodžiai strigo gerklėje. 

— Pakaks, motina, - tarė Berenikė, garsiai atsikrenkštusi. 

Nusivylimas, bent jau taip pasirodė Arsinojai, užtemdė sesers 
akis, kai ji kreipėsi į sargybinius: 

— Grąžinkite ją į kambarį. 

Ilgiau nebebuvo galima delsti, ji privalėjo atsakyti į jos klausimą. 
Arsinoja per prievartą išspaudė kelis skiemenis pro lūpas: 

— Mano didi ir kilminga seserie, aukštutinių ir žemutinių žemių 
Spindinčioji karaliene, man garbė būti tavo akivaizdoje, - daugybę 

kartų kartoti žodžiai pabiro sklandžiai, vos tik ji pravėrė burną. - 
Neprašau pasigailėti mano gyvybės, nes ar gali kas pakeisti tai, kas 
jau nulemta? Tik nuolankiai meldžiu patikėti mano ištikimybe 
Jums ir prašau pasigailėjimo. 

Ji pažėrė sakinius greitakalbe, neparodydama savo retorinių 
sugebėjimų. Dėl greitai ištartų Žodžių jie tarsi prarado savo svorį. 
lyg ji būtų prakalbusi jiems svetima kalba. Paskutinį jos ištartą 
sakinį sekė mirtina tyla. 

Galiausiai Trifena pertraukė tylą: 

— Vadinasi, ji moka kalbėti ir gana gražiai, kai to nori, tačiau 
tai nieko nekeičia. Jos likimas yra nuspręstas, Berenike. Jos du 
pavainikiai broliai yra gyvi, kam tau reikalinga dar viena preten- 
dentė į sostą. 

— Motina, nenorėkite, kad nukirsdinčiau galvą savo pačios šešė- 
liui, - šyptelėjo Berenikė. Virptelėjo jos lūpos. - Aš esu vienintelė 
tikra Ptolemajo, Naujojo Dioniso, duktė. Neturiu, dėl ko bijoti 
antrosios, netikros žmonos dukters. Tėvo favoritė - Kleopatra ir 
du berniukai, tie maži kvailiukai - galbūt ir kelia grėsmę, bet tik 
ne ši mergaitė. 

Ir štai paaiškėjo nuoga ir triuškinanti tiesa. Jų akimis, ji nekėlė 
grėsmės, ji buvo niekas. Berenikė jos nenužudys, nes jos mirtis 
nereikštų nieko. Arsinoja nebuvo tikra, ar turėjo jausti padėką, 
ar gėdą. 

Grįžusi į savo kambarį pastebėjo, kad jame kažkieno būta. 
Širdis ėmė pulsuoti gerklėje. Tam tikras kvapas, jai pažįstamas, 
pasveikino ją. Ji buvo ne viena. Išsigandusi ji skubėdama perbėgo 
per prieškambarį į savo miegamąjį ir pamatė ten įsibrovėlę, šalia 
lango virpantį jos siluetą. Kai moteris pakėlė galvą, atsukdama 
į Arsinoją mėlynių nusėtą veidą ir paraudusias akis, jai prireikė 
akimirkos, kad atpažintų savo auklę. 

— Mirine, - ištarė ji nedrąsiai. 

- Mano brangus vaikeli, - sušnibždėjo ir ištiesė rankas į Arsi- 
noją. - Mano brangus, mielas vaikeli. 

- Kur tu buvai? - priekaištingai paklausė ji. 

- Tai nesvarbu, - moters balsas drebėjo. - Eikš ir leisk man 
tave apkabinti. 

Arsinoja negalėjo atsispirti, ji pasileido per kambarį ir apsivijo 
rankomis savo auklės kaklą. Vos apglėbė ją, ir pykčio kaip nebūta. 

— Mano brangus, mielas vaikeli, - šnibždėjo Mirinė jai į ausį. - 
Kaip aš jaudinausi dėl tavęs. Kas tavimi rūpinosi, kai manęs nebuvo? 

„Niekas, ničniekas“ - norėjo rėkte išrėkti Arsinoja, bet susitvar- 
dė ir tik nubraukė kelias vienišas ašaras. 


NJ 


VYRESNIOJI 


ką ant galvos, bet jis buvo brangus priminimas to, ką jai 

pavyko pasiekti. Pietonas erzino ją dėl to, kad nešiojo jį 
visą laiką: „Suprantu, kodėl nešioji jį audiencijų salėje, bet čia, 
tarp savo ištikimų patarėjų...“ Kokių dar ištikimų patarėjų? Taip, 
Dijas padėjo jai pasiekti miestiečių palankumą, o Pietonas taip 
pat pasirodė galintis būti naudingas, bet abu užsispyrę įtikinėjo 
ją, kad būtų atsargi vienas kito atžvilgiu. Aleksandrietis neapken- 
tė eunuchų, o ypač tų, kurie išmanė rūmų gyvenimo ypatumus. 
Tuo tarpu eunuchas darėsi vis nepakantesnis kiekvienam, kuris 
priartėdavo prie Berenikės. Jis visada pavydėjo jos dėmesio. Net 
ir tada, kai buvo jos mokytoju, o ji tebuvo pažeminta mergaitė, 
eunuchui nepatikdavo, kai ji pasitikėdavo savo draugais. Tada jai 
buvo sunku tai suprasti, bet dabar aiškiai matė - Pietonas buvo 
vienišas. Kodėl ir jai tokiai netapus? 

Net ir būdama viena Berenikė negalėjo atsikratyti tų pačių 
įkyrių klausimų. Kokie buvo jos tėvo tikslai Rode? Kaip ilgai 
Aleksandrija rems ją? Ir kada pagaliau pakils Nilo vandenys? Pa- 
starasis klausimas ją jaudino labiausiai iš visų. Jeigu aukštutinių 
žemių gyventojus užklups badas, jie netruks pradėti maištauti ir 
ieškoti pagalbos Memfyje, o galbūt net pačioje Romoje. Ji priva- 
lėjo leistis į kelionę aukštutiniu Nilu ir, nugabenusi Aleksandrijos 


B erenikei nepatiko jausti galvą veržiantį karališką vaini- 

grūdų, užsitarnauti vietinių palankumą. Be to, kelionė upe į aukš- 
tutines žemes būtų puiki proga sutelkti Egipto plačiai išsibarsčiu- 
sią kariuomenę. Po daugybės metų, praleistų auginant pilvus jų 
pietiniuose ūkiuose, reikėjo priminti jiems apie įsipareigojimus 
karalienei. Jai reikės jų, kad galėtų užpulti Kiprą. 

Ji išgirdo riksmą lauke. Tai buvo jos motina. Šiai niekada nepa- 
bodo jos persekioti. Berenikė geriau rinkosi tėvą būti jos priešu, 
jis buvo toli ir nekėlė abejonių, o Trifena buvo šalia ir kėlė 
daug rūpesčių. Be to, ji puikiai žinojo kiekvieną silpną Berenikės 
vietą. 

— Pasakykite sargybiniams, kad įleistų ją, - tarė ji savo šaukliui. 

Trifena įėjo po savęs smarkiai užtrenkdama duris. Išsidraikiu- 
siais plaukais, išplėstomis ir pamišusiomis akimis, ji nesiteikė 
pasirodyti čia be triukšmo. „Tokios moterys, kaip mes, - dažnai 
sakydavo jai motina, - visada bus nustumtos į šoną, jei tik tylės. 
Mes neturime švelnaus grožio dovanos, tam yra sugulovės.“ Vai- 
kystėje Berenikė tikėjosi, o gal bijojo, kad, Fleitininkui perleidus 
jos teisę valdyti raudonskruostei meilužei, jos motina pasiduos. 
Tačiau išdavystė tik dar labiau sustiprino senutės ryžtą. Išduota ji 
tapo dar grėsmingesnė. 

— Pasiaiškink, vaike. 

Motinos žodžiai erzino Berenikę. Ji užtarnautai pasiekė savo 
pergalių ir nepakentė, kad su ja elgiamasi kaip su mažu vaiku. 

— Į karalienę kreiptis taip netinka, - buvo svarbu nubrėžti ribas 
čia ir dabar, net jei ir brėš jas ant judančio smėlio. 

— Puikuojiesi šiuo neužtarnautu titulu, ar ne, mano dukra? Kaip 
tau patinka klausyti savo karališko vardo skambėjimo. Atrodo tik, 
kad bešvęsdama būsi pamiršusi vieną mažmožį. 

— Nejaugi, kokį? - dėjosi nesuprantanti, apie ką ji kalba, nors tai 
ir atrodė šiek tiek vaikiška. Berenikę erzino, kad motinos žodžiai 
darė jai tokį poveikį. Bet ji neketino nusileisti ir pasiduoti jos 
įtakai. Ji neketino dalytis su ja valdžia. 

- Neapsimetinėk, - nervingai atkirto motina. - Žinai, kodėl esu 
čia. Mes planavome valdyti kartu, tu ir aš. 

- Ir valdysime, - nusišypsojo Berenikė. Čia ji tikrai nenusileis 
jai nė trupučio. 

- Valdysime? - Trifena užsikosėjo, visu savo kūnu palinkdama 
į priekį. Atsitiesusi ji vėl pažvelgė į Berenikę paniekos kupinu 
žvilgsniu. - Manai, kad aš pasitenkinsiu vien žodžiu „valdysime ? 

— Motina, tu sergi ir esi pavargusi. Atsisėsk ir pailsėk. Alek- 
sandrija matė užtenkamai pokyčių per pastarąsias dienas. Leisk 
žmonėms priprasti prie naujos karalienės, prieš imant piršti jiems 
dar vieną. - Berenikė stengėsi, kad jos žodžiai įgautų šiltą atspalvį. 
Motina buvo sena ir išsekusi. Ji tik norėjo apsaugoti ją, bet darė 
tai netikusiu, iškreiptu būdu. 

Trifena atsisakė sėstis, nors jos gyslotos kojos linko nuo kūno 
svorio. 

- Manai, kad dėl savo ligos nusilpau? Manai, kad pasitrauksiu 
tyliai? 

- Motina, niekas nesitiki, kad darysi ką nors tyliai. 

- Mano žodžiai tavęs nejaudina. O gaila. Laikui bėgant aš susi- 
taikysiu su šia nesėkme. Bet labiausiai mane liūdina kitas nema- 
lonus atradimas, tai, kad mano duktė yra baili kalė. 

Motinos nuodai nepaveiks jos, ji to neleis. 

— Kalbėk mandagiai, - įsakė Berenikė. - Esu atlaidi tau, nes esi 
mano motina, bet mano sargybiniai nebus tau tokie geri kaip aš. 

Iš tikrųjų sargybiniai visai nekreipė į jas dėmesio. Barzdotasis, 
kurio pilvas, rodės, tuoj išvirs pro jo togą, krapštė peiliu panages, 
o kitas - jaunesnis veidas, sudarkytas kreivos nosies, buvo įsmei- 
gęs tuščią žvilgsnį į atrijų, į ant leopardo jojantį Dionisą ir į porą 
paauksuotų liūtų, išraižytų juodmedžio duryse. Ji suabejojo, ar jis 
apskritai ką nors matė. 

— Pagarbos neužsitarnausi per dieną. Net jeigu ir šliaužioju 
dabar prieš tave, jie mato, kas esi iš tikrųjų - tik išsigandęs vaikas, 

kuris atsisako daryti tai, ką privalėtų, kad apsaugotų savo teisėtą 
sostą. 

— Užteks, motina, - Berenikės kantrybė išseko. Ji turėtų planuoti 
savo tolesnius veiksmus, o ne bartis su sergančia motina, kurios 
pagalba jai buvo nereikalinga. - Bandai mano kantrybę. Aš jau 
nebe devynmetė mergaitė ir neprivalau klausytis tavo tauškalų. 

— Tu ir neklausai. Kiekvieną dieną kiekvienu savo veiksmu 
prieštarauji mano norams. Pavyzdžiui, kad ir ta mergaitė, - Trifena 
ištarė pastarąjį žodį su panieka, - ta, kurią tu vadini seserimi. Ko- 
kios beprotybės apimta palikai gyvą pavainikę Fleitininko dukrą? 
Akivaizdu, kad jau pamiršai, kaip tos būtybės motina pasielgė su 
manimi, su mumis. 

Ne, ji to nepamiršo, bet ji neleis neapykantai užvaldyti jos. Ji 
nežudys vien dėl žudymo. 

— Ji tik vaikas, motina. 

Be jausmo tariamas šis žodis skambėjo it burtažodis. Motina, 
motina, motina. Ji griebėsi šios minties, tikėdamasi, kad paminėtas 
mergaitės amžius sužadins Trifenai motinystės jausmą, vienintelį 
jos moteriškumo įrodymą, ir nuramins ją. 

— Vaikas, kuris kelia rimčiausią grėsmę tavo sostui. 

— Grėsmę kelia tik jos broliai. 

— Kuriuos, net neabejoju, priimtum plačiai išskėstomis ranko- 
mis, jei tik ta preikšė paliktų juos purvinus ir bliaunančius prie 
rūmų vartų. 

Jie buvo tik kūdikiai, tik kūdikiai. Mažyliai, kurie buvo ypatingi 
tik tuo, kad gimė Ptolemajais. Berenikė suvokė, kad kada nors 
galbūt ateis diena, kai ji bus priversta juos nužudyti. Ši mintis it 
kirmėlė įsirangė į jos pilvą ir ėmė ją smaugti. Juk ji visą laiką žinojo 
šią stingdančią tiesą. 

— Motina, tu daraisi isteriška. 

Berenikė pažvelgė darsyk į sargybinius. Išsivalęs panages pir- 
masis iš jų nuleido rankas prie šonų ir barbeno nykščiu į šlaunį. 

Antrasis, jos nuostabai, susidomėjęs klausėsi jų pokalbio. Tai jai 
nepatiko. 

- Palikite mus, - tarė Berenikė jiems. - Ji tik nusilpusi ir verk- 
šlenanti moteris. Ji nekelia grėsmės nei man, nei kam kitam. 
Pasirūpinkite, kad niekas mūsų netrukdytų. 

Sargybiniams išėjus pro liūtų saugomas duris, jos motinos veidą 
iškreipė griežta ir plati šypsena. Berenikė krūptelėjo. Ji puikiai 
prisiminė, kada paskutinį kartą matė tokį jos veidą. Būdama pen- 
kerių ar šešerių ji užtiko motiną palinkusią virš antklodės ir meiliai 
ulbančią. Priėjusi arčiau ji pamatė, kad tai buvo krauju ištepta 
drobulė, tarp kurios klosčių gulėjo ne kūdikis, o žvynuota būtybė, 
liesomis rankomis ir kojomis. Ji suklykė, o jos motina pažvelgė 
mianti?“ - sušnypštė Trifena. - „Prašau nekalbėti taip su mano 
mylimu sūnumi, niekam tikusi mergiote.“ 

Berenikę nupurtė nuo iškilusio prisiminimo. 

— Ar tyčiojimasis iš manęs prieš mano sargybinius tau teikia 
malonumo? 

- Pamalonintum mane, jei atsikratytum tos žiurkės, kuri slan- 
kioja po tavo stogu ir penisi tavo neribotu gerumu. Galbūt ji jauna, 
galbūt ji neturi aiškių teisių į sostą, bet ji vis tiek yra Ptolemajų 
kraujo. Atrodo, kad pamiršai, ką tai reiškia. Galiu užtikrinti, kad 
ji to nepamiršo. 

- Mes medžiojame berniukus. Mergaitė yra niekas. Jos nužu- 
dymas būtų tik beprasmis, žiaurus poelgis. 

— Jos nužudymas parodytų tavo stiprybę, o pasigailėjusi jos tik 
parodai tai, ką tavo pavaldiniai ir taip įtaria - kad esi neryžtinga 
moteris. Niekada neparodyk jiems savo silpnumo. 

Tai buvo jos motinos himnas, žodžiai, kuriuos ji šnibždėdavo 
jai, palinkusi prie lopšio. Nugalėta Trifena dabar griebėsi jų, it 
paskutinio šiaudo, bandydama ją paveikti. Berenikei dėl to su- 
skaudo širdį. 

- Jau patenkinau žmonių kraujo troškulį. Nužudžiau du tuzinus 
žmonių, artimiausių tėvo draugų. Nemanau, kad kas nors laiko 
mane silpna. Niekas, išskyrus tave. 

- Suprantu. Nori, kad pataikaučiau tau, kad išsklaidyčiau tavo 
baimes meluodama. Tam reikalui turi auklę ir eunuchą. Aš esu 
tavo motina ir neketinu apleisti šio savo vaidmens. Užauginau 
tave taip, kaip būčiau auginusi berniuką, kaip valdovą, kurį turėjau 
pagimdyti. 

Berniuką, kurį turėjau pagimdyti. Apie ką galvojo jos motina, 
sakydama šiuos žodžius? Kad sielvartauja dėl to driežą prime- 
nančio vaikelio, kurį kadaise supo savo glėbyje? O gal verkė visų 
kitų kiekvieną pavasarį negyvais gimusių berniukų, prieš tėvui 
išvejant ją iš savo guolio ir rūmų? Nejaugi jos pykčio aptemdy- 
toje širdyje dar buvo likusi kruopelytė švelnumo? Ne, tikėtis to 
iš Trifenos buvo naivu. Jos motina ir toliau širdo, neparodydama 
nė trupučio užuojautos, lyg prisiminimai apie prarastus sūnus 
jos visai nejaudintų. „Po visų paaukotų metų tikrai jai nepasi- 
duosiu.“ 

Berenikė giliai įkvėpė. Net ir dabar, tapusi karaliene, ji buvo 
motinos pykčio priepuolių priežastimi. Jos žvilgsnį patraukė balto 
molio glazūruota taurė, stovinti kairėje ant dramblio kaulo stalelio. 
Ji troško pagriebti ją ir, šliukštelėjusi vyno į Trifenos veidą, stebėti, 
kaip iš netikėtumo išsiplečia jos akys. Tačiau ji pakėlė taurę prie 
lūpų. Lipnus vyno saldumas malšino jos pyktį. Kai ji vėl prakalbo, 
balsas skambėjo ramiai ir užtikrintai: 

— Motina, niekada neprašiau tavęs, kad nuolaidžiautum man ar 
meluotum. Ir niekada netikėjau nė vienu tavo melu, kuriuos taip 
įnirtingai man piršai. 

— Patikėk manimi, Arsinoja turi mirti. Kitaip ateis diena, kai ji 
susimokys su savo tėvu prieš tave. Tave supa pernelyg daug išda- 
vikų, kad galėtum leisti sau į jų būrį įtraukti dar vieną. 

- Žinau, kad turiu priešų, motina. Ir nebūtina man jų vardyti. 

nerado žodžių atsikirsti ir taip jos pagaliau pasiekė savotišką su- 
sitarimą. Berenikė neketino pasiduoti. Tapusi karaliene ji pagaliau 
galėjo parodyti savo būdą moteriai, kuri jos niekada nemylėjo. 
Akies kampučiu ji matė, kaip atsivėrė durys ir į atrijų įžengė jos 
eunuchas. 

— Kąjis čia veikia? - pyktelėjo Trifena. 

- Atsiprašau, mano karaliene, - ramiai tarė Pietonas. - Neno- 
rėjau sutrukdyti šeimyninio pasitarimo. 

Šeimyninis pasitarimas. Mintis, kad Pietonas nedalyvautų to- 
kiame pasitarime atrodė keista ir beveik neįmanoma. Juk jis buvo 
tas, kuris rodė jai daugiausia dėmesio, daugiau, nei kada jai parodė 
motina. Pietonas, o ne Trifena, buvo tas, kuris mokė ją ir guodė, 
kai jai būdavo liūdna. Argi tai ne tikra šeima, ar ne toks elgesys 
laikomas šeimynišku? 

- Neapsimetinėk, kad tai nebuvo tavo tikslas, - piktai burbtelėjo 
Trifena, - sargybiniai pasakė tau, kad esu čia. - Ji vėl nukreipė 
visą savo neapykantą į Berenikę. - Pasisaugok savo bendražygių, 
brangioji. Kiekvienas jo žodis atsiduoda apgaule. 

— Už durų stovintys sargybiniai atsisakė kalbėti apie karalienės 
reikalus, - atsakė eunuchas. - Net nejįtariau, kad jūs esate čia. 

Berenikė ignoravo pagiežingą motinos žvilgsnį. 

— Kokie reikalai atvedė tave pas mane, Pietonai? 

- Yra svarbių klausimų, kuriuos turime nedelsdami aptarti, tarp 
jų - potvynis aukštutinėse žemėse. 

Berenikė tvirtai suspaudė lūpas. Potvynis aukštutinėse žemėse 
buvo klausimas, kuris jaudino ją ir visą karalystę. Ji iššvaistė daug 
brangaus laiko, įsivėlusi į šį barnį. 

— Gal jo melagystės apakino tave? - sušnypštė Trifena. Motina 
labiau už viską negalėjo pakęsti, kai į ją buvo nekreipiama dėme- 
sio. - Nejaugi nematai, ką jis daro? Kaip jis pavydi tavęs visiems 
tavo patarėjams? 

- Nepervertink savęs, motina. Tu nesi mano patarėja, veikiau 
tik krykianti harpija, kurios pasigailiu silpnumo akimirkomis. 

Ji nusisuko nuo motinos ir pažvelgė į duris. 

- Sargybiniai, - sušuko ji, - išlydėkite mano motiną. 

Trifena bejėgiškai mosikavo rankomis, kai tvirtos rankos suėmė 
ją už pečių ir nutempė ją grindiniu. 

— Nepamiršk, kad aš tave perspėjau. Nepamiršk šios dienos, 
dukra. Nepamiršk jos. Galbūt esi teisi - Arsinoja nėra arčiausiai 
tavęs tykanti grėsmė. 

Sulaikyta už rankų ir tempiama sargybinių Trifena pritilo. Jos 
kūnas suglebo ir Berenikė nebematė joje piktadarės, tik senstančią 
motiną, kurios gražiausi gyvenimo metai buvo jau seniai praei- 
tyje, bandančią apsaugoti savo paskutinį gyvą vaiką. Jos sąnariai 
braškėjo, rankų ir kaklo oda karojo. Berenikei ėmė mausti širdį, 
betji neleido sau pasiduoti, kartodama motinos žodžius: Niekada 
neparodyk jiems savo silpnumo. 


Po šio incidento Berenikė vengė motinos. Tai padaryti buvo kur 
kas lengviau, nei ji manė. Karalienės statusas jai leido vengti ne- 
norimų susitikimų, be to, jos perspėjimai turbūt išgąsdino senutę. 
Sklido paskalos, kad Trifena gulėjo apsirgusi, kankinama kosulio, 
virpulių ir karštinės. Dramatiškiausias iš visų vergų net tikino, 
kad ji buvo arti mirties. Berenikei tai nerūpėjo. Jai buvo pabodę 
motinos žaidimai. Daugybę kartų vaikystėje Trifena paguldydavo 
ją į lovą, klasta ir desperatiškai bandydama patraukti Fleitininko 
dėmesį. Ji nė neketino leistis įtraukiama į tuos pačius, gerai pa- 
žįstamus, žaidimus. 

Be to, Berenikės laukė daug svarbesni reikalai. Kad susigrąžintų 
Kiprą, ji privalėjo pasitelkti pačius sumaniausius patarėjus, tokius, 
kurie pajėgtų surinkti kariuomenę ir nuspėtų Romos veiksmus. 
Pietonas pasiūlė kelis tėvo vyrus, kuriais buvo galima pasitikėti 

ar bent jau valdyti juos, taigi, ji sukvietė visus į rūmus. Ji norėjo 
pamatyti pati, ko buvo galima tikėtis iš šių vyrų. 

— Ar tau būtina palikti Aleksandriją taip greitai? - paklausė 
Dijas, barbendamas pirštais į kiparisą. Veikiausiai jis būgštavo, 
kad jai išvykus sumažės miestiečių palaikymas. 

Eunuchas, išgirdęs šį jos klausimą, mestelėjo paniekinamą žvilg- 
snį. Vietinis įsibrovėlis - taip už užvertų durų Pietonas vadino 
Diją, tarytum aleksandrietis neturėjo teisės kištis į sosto reikalus. 
Kuo daugiau eunuchas prieštaravo, tuo labiau augo Berenikės 
prielankumas Dijui. 

- Atėjo laikas man iškeliauti Nilu ir išdalyti grūdus. Pirmiausia - 
Memfis, o paskui - Tėbai. Būtina priminti vietiniams, kad jie turi 
naują karalienę. Karalienę, kuri rimtai žiūri į savo, kaip jų išga- 
nytojos, pareigas. 

Ši mintis vargino Berenikę, ji nelabai mėgo kelionių į aukštutinį 
Egiptą. Tačiau ten buvo susitelkusi didžioji jos kariaunos dalis. Nors 
ir praradę savo ankstesnę šlovę, Tėbai, daugelio akimis, buvo didin- 
gas miestas. Vietiniai gyventojai iš Nilo vandenimis toliausiai pa- 
siekiamų žemių iki pat Aleksandrijos drebėdavo iš baimės tardami 
jo vardą. Berenikė tikėjosi, kad jos apsilankymas ten numalšins bet 
kokias jų mintis apie sukilimą. Jai reikėjo šio miesto ir aplinkinių 
Žemių paramos, norint sušaukti ten dislokuotus legionus. 

— Esu karalienė ir neleisiu badauti savo žmonėms, nė vienam 
iš jų. 

— Saulėgrįža dar neprasidėjo. Vargu ar žmonės ten badauja, - 
paprieštaravo Dijas, švelniai šypsodamasis. - Geriau pagalvokite 
apie savo mylimus aleksandriečius. 

Eunuchas dėbtelėjo paniekos kupiną žvilgsnį į išpampusį Dijo 
pilvą. 

— Na, bent jau jūs, Dijau, tai tikrai nebadaujate. To tikrai ne- 
įmanoma nuginčyti. 


65 


Berenikė šyptelėjo. Pietono jautrumas pralinksmindavo ją. Ji 
suprato, kad neapykanta Dijui kilo tik dėl meilės jai, o tai glostė 
savimeilę. Buvo gera jausti, kad kažkas ją myli, ją vienintelę. 

- One, dėkui dievams, aš nebadauju. Bet imu pavyduliauti, kai 
iš manęs atimama galimybė būti karalienės draugijoje. - Dijas pa- 
kėlė taurę į Berenikės pusę. - Už karalienę Berenikę, Spindinčiąją. 

Pietonas nenoromis pakėlė savo taurę. Tai buvo geras ženklas. 
Jie privalėjo rasti būdą dirbti kartu. Benerikei išgėrus taurę iki 
dugno, pasigirdo beldimas į duris. 

- Pristatau Nerėją, Sostijo sūnų, Dritoną, Mento sūnų, ir Taisą, 
Harmono sūnų, - paskelbė griaudėjantis šauklio balsas. 

Pirmasis įėjo paskutinis iš pristatytųjų - nervingas, bebarzdis 
vyras, kurio praplikusį viršugalvį supo keletas kaštoninių sruogų. 
Palyginti su Diju, jis buvo tikra džiūsna. Taisas buvo toks perkaręs, 
kad jo alkūnių kaulai styrojo atsikišę, ir atrodė, kad menkiausias 
vėjo gūsis išverstų jį iš kojų. Valdant jos tėvui, Taisas buvo atsa- 
kingas už žemdirbystę piečiausiose karalystės žemėse. Jis nebuvo 
pasižymėjęs ištikimybe nei drąsa, bet Berenikė girdėjo, kad jis 
mokėjo pripildyti aruodus grūdais. 

- Mano... mano karaliene, - sumikčiojo jis. - Tegul dievai 
laimina tave. 

- Taisai, tai nebūtina, - pasišaipė eunuchas. - Šventikai jau 
tarė savo žodį. 

- Man būtų didelė garbė tarnauti Jums, bet kuriuo Jums priim- 
tinu būdu. Didelė, didelė garbė. 

Vyras akivaizdžiai buvo persigandęs. Susierzinus dėl jo dreban- 
čio balso Berenikė pasuko žvilgsnį į jo palydovus, stovinčius šiam 
už nugaros - senolį Nerėją, pasirėmusį ant jaunojo Dritono peties. 
Kitaip nei Taisas, nė vienas iš pastarųjų neatrodė ypač susijaudinę. 

— Arba netarnauti... Jei tik to nori karalienė, - toliau tauškėjo 
Taisas. - Čia irgi galima įžvelgti garbės. Kaip... kaip tik nori ka- 
ralienė. 

— Karalienei patiktų, jei patylėtum, Taisai. Aiškiai sugluminta 
tavo mekenimo, ji nieko nesupranta. 

Lieknas it nendrė ministras susigūžė nuo eunucho žodžių. 
Jis buvo aukštas vyras, bet jo pečiai buvo tokie sukumpę, kad, 
rodės, jis tuoj ims ir pargrius. Berenikė nusišypsojo Pietonui. Jai 
labiausiai patiko jis tada, kai būdavo kandus ir bjaurus. Jis saugojo 
ją lyg sarginis šuo, lyg asmeninis Kerberas. 

Berenikė pasisuko į Nerėją. Vienas iš seniausių sargybinių buvo 
beveik visiškai praplikęs. Atrodė, kad plaukai, kurie kadaise dengė 
jo galvą, persikėlė ant veido - kuokštais vešėjo antakiai ir iš nosies 
kyšojo stori šeriai. Ji niekada nemėgo Nerėjo, nors ir neturėjo tam 
rimtos priežasties. Tiesa, jis buvo tas, kuris patarė tėvui išsižadėti 
jos motinos. Tai jis sušnibždėjo nuodingus žodžius į Fleitininko 
ausį: „Tau reikia sūnų. O tavo žmona gimdo tik negyvus.“ Bent 
jau taip jai sakė Pietonas. 

— Sakyk man, Nerėjau, kas tave atvedė pas mane? 

Su šiuo senoliu, nepaisant to, kad juo nebuvo galima pasitikėti, 
reikėjo kalbėti mandagiai. Niekas taip gerai nežinojo, kas dedasi 
armijoje ir karalystėje, kaip jis. Ir niekas neturėjo tiek patirties 
kovojant su romėnais. Turbūt, jo akimis, ji buvo tik mergaitė, tokia 
pat gležna, kaip tą dieną, kai jos tėvas išvijo motiną, bet ji parodys 
jam, kad tos mergaitės jau nebėra. Patikimas ar ne, jis galėjo būti 
jai naudingas. Svarbiausia, kad žinotų savo vietą. 

Pražilę Nerėjo antakiai susiraukė. Jis bandė išskaityti Berenikės 
veide tai, ką ji norėjo išgirsti. 

— Esu čia, mano karaliene, nes garsėju savo lojalia tarnyste ka- 
ralystei. Tarnavau Aleksandrijai trisdešimt metų dar prieš Jums 
gimstant. Tarnauju visiems, kurie ją valdo. O dabar tai darote Jūs. 

— Nerėjau, nors tai ir labai pagirtina, mums prireiks daugiau 
Jūsų lojalumo įrodymų, - tarė Pietonas. - Ar galime būti tikri, kad 
neparašysite laiško Fleitininkui? Kas žino, galbūt jau dalijatės su 
Juo rūmų vidaus reikalais? 

— Gerai, eunuchai, - senolis grybštelėjo nukarusią savo kaklo 
odą. Kai Berenikė buvo vaikas, jis visada nešiojo barzdą. Ji niekaip 
negalėjo suprasti, kokios kvailos užgaidos apimtas jis ją nusisku- 
to. - Ko paprašysite manęs, kad įrodyčiau jums savo lojalumą? 

— Konfidencialios Jūsų ir Fleitininko korespondencijos. 

— Gausite kiekvieną laišką, kurį parašėme vienas kitam, - iškil- 
mingai tarė Nerėjas. - Mano tarnas nedelsiant atneš juos iš mano 
kambario. 

- Žinojau, kad būsite nusiteikęs bendradarbiauti, - nusišypsojo 
Berenikė, lėtai tardama kiekvieną žodį. Ji norėjo, kad jis drebėtų 
iš baimės dar kurį laiką. - Todėl įsakiau savo sargybiniams per- 
žvelgti Jūsų daiktus. 

Vešlūs Nerėjo antakiai nusileido, it dideli, pilki, saulę užgo- 
žiantys debesys, beveik visiškai uždengdami jo akis. Galbūt jis 
slėpė daugiau, nei ji numanė? Ji lieps sargybiniams darsyk iškratyti 
jo daiktus. 

— Nerėjau, ar žinai, kur išplaukė mano tėvas? - paklausė ji 
atsargiai. 

- Žinau, kad dabar jis Rode, - atsargiai atsakė senolis, - bet 
nežinau, kur jis planuoja vykti toliau. 

— Aš žinau, - įsiterpė jaunasis jo bičiulis Dritonas. 

Jis buvo plačių pečių, tvirto sudėjimo ir nešiojo ilgus plaukus, 
kaip kad buvo madinga tarp jo amžiaus vyrų. Nusibraukęs nepa- 
klusnią sruogą nuo akių jis tęsė: 

- Žinau, kad Jūsų tėvas, Eleitininkas, plaukia į Romą. Jis man 
pats tai pasakė. Jis sieks Pompėjaus, savo seno bičiulio, pagalbos. 
Bet jam taip pat reikės įtikinti Senatą, kad pritartų jo pagalbos 
prašymui. 

- Visi žino, kad Fleitininkas yra Rode, ir bet kuris kvailys gali 
nuspėti jo ketinimus vykti į Romą, - žiovaudamas tarė Pietonas. - 
Jis patikėjo savo testamentą saugoti to miesto vestalėms. Be to, 

daugybė Ptolemajų, daug garbingesnių nei jis, yra prašę pagalbos 
iš respublikos. 

Eunuchas žaidė su juo, lyg katinas su pele. Tačiau Dritonas 
tikrai nebuvo pelė. 

- Žinau daugiau, mano karaliene. 

Jo šviesios akys žvelgė į ją, pabrėždamos, kad jo žodžiai skirti 
vien tik jai. 

- Žinau, ką jis ketina pasiūlyti mainais Romos senatoriams. 
Jis aptarė savo argumentus su manimi. Galiu pats vykti į Romą ir 
pateikti Jūsų kontrargumentus. 

Berenikė stengėsi neparodyti, ką galvoja. Šio vyro pasiūlymas 
buvo per geras, kad būtų tiesa. Net jei ir turėjo žinių apie jos 
tėvo planus, ji abejojo, ar jis žinojo tiek, kiek dėjosi žinąs. O jei 
iš tikrųjų ką nors žinojo, tada jis buvo kur kas pavojingesnis, nei 
manė. Ji svarstė, kaip šis jaunuolis, kuriam nebuvo daugiau dvi- 
dešimt penkerių metų, o gal net dar mažiau, taip lengvai įgavo 
jos tėvo pasitikėjimą? Vienas galimas būdas šmėkštelėjo mintyse, 
bet ji greitai išstūmė šią atgrasią mintį iš galvos. Jos tėvas buvo 
toli ir ji troško išvalyti miestą nuo visų jo iškreiptų polinkių bei 
pamiršti juos. 

— Jūs? - nusijuokė Pietonas. - Plaukti į Romą? Dvejočiau, ar 
išleisti Jus į Memfį. Pasitikėjimą reikia užsitarnauti. Keliais graž- 
byliavimo žodžiais jo neįgysi. 

Dritonas jau ketino prieštarauti, bet, akimirką pagalvojęs, su- 
silaikė: 

— Gerai, jei tik tokia karalienės valia. 

— Manau, kad bus geriau, jei liksite Aleksandrijoje, - švelniai 
atsakė Berenikė. Dritonas jos nepažinojo. Ji leido Pietonui atlikti 
nuožmiojo vaidmenį. - Bet Jūs pasielgėte teisingai, papasakoda- 
mas mums viską, ką žinote. Jūs perpasakosite visus tėvo planus 
Pietonui ir dirbsite su juo ruošdami mūsų argumentus. 

Nerėjas įsikišo: 

- Bet kažkas turi vykti į Romą. 

Jis stovėjo išsitiesęs, it styga, aukštas, tarsi jo pečių neslėgtų 
metų našta. 

- Pasiuntiniai turi leistis į jūrą nedelsdami. O galbūt vienas jau 
išvyko? Pietonai, argi nesakėte, kad bet kuris kvailys gali nuspėti, 
kad Eleitininkas vyksta į Romą? Maniau, kad esate išmintingesnis 
už bet kurį kvailį? 

- Atsargiai, senoli, - atsikirto Pietonas. - Tik mano dėka esate... 

- Tylos. Nutilkite visi. - Berenikės žodžiai nutildė vyrus, kurie 
vos prieš sekundę kalbėjo tarpusavyje, visai nekreipdami į ją dė- 
mesio. Štai ką reiškė būti valdove. Ji mėgavosi tuo. Tai, pagalvojo, 
apsaugos ją nuo tuštybės. Ji suvešėtų rūmuose, kuriuose gyveno 
neapykanta. 

- Dijas vadovaus pasiuntiniams, vyksiantiems į Romą, - tvirtai 
paskelbė ji. 

Pietonas bandė pagauti jos žvilgsnį, bet ji ignoravo jo bandy- 
mus. Berenikė mintyse girdėjo jo pasipiktinusį balsą: „Kodėl patiki 
savo likimą vyrams, kuriais nepasitiki?“ Tačiau dabar eunuchas 
neišdrįs jos atkalbinėti, tik ne po to, kai ji išskyrė jį kaip pagrindinį 
jos valios vykdytoją, aukščiau jos patarėjo. 

Vėliau tą patį vakarą, pasibaigus vakarienei, Berenikė įsitaisė 
patogiai ant vakarieniauti skirtos kušetės. Apsunkusi nuo mėto- 
mis pagardintos veršienos ir medumi glaistytos anties ji jautėsi 
taip, lyg skrandis tuoj sprogs ir suplėšys prabangų drabužį. Šį 
vakarą pokylių salė buvo neįprastai ištuštėjusi. Didžioji dalis 
Aleksandrijos didikų slapstėsi savo užmiesčio vilose arba buvo 
pražuvę nuo jos sargybinių iečių. Dar kiti - buvo taip įsibaiminę, 
kad nedrįso kelti kojos į rūmus. Berenikės tai nejaudino, jai 
patiko vienatvė. Didžiulės puotos buvo jos tėvo, o ne jos būdas 

sudarinėti sandorius. Nepaisant to, ji nudžiugo, kai Dijas įsitaisė 
šalia, ant kušetės. 

- Jaučiuosi pagerbtas, mano karaliene, kad siunčiate mane į 
akinamai baltus dantis. Šypsena buvo vienintelis gražus jo bruožas. 

- Neįsivaizduoju geresnio emisaro mano argumentams rep- 
rezentuoti. Nėra nė vieno žmogaus visoje Aleksandrijoje, kuris 
pažinotų mane geriau už Jus. - Jos balse beveik girdėjosi flirto 
gaidelė... Dijas pažadindavo šią jos pusę. Jis buvo jai per senas, 
apkūnus, per žemo luomo, bet jo paprastumas suteikdavo Bere- 
nikei pasitikėjimo. Šalia išvaizdžių vyrų, tokių kaip Dritonas, ji 
jausdavosi nepatogiai, nors, eidama devynioliktus metus, ji jau 
buvo visiškai subrendusi moteris. 

— Nenoriu palikti Jūsų čia, Aleksandrijoje, apsuptos gyvačių, - 
Dijas apžvelgė salę taip, tarsi tikėtųsi pamatyti vieną jų, šliaužian- 
čią onikso grindimis. 

- Brangusis Dijau, bet manęs nebus Aleksandrijoje. Artimiausiu 
metu išplauksiu su Pietonu Nilu aukštyn į Tėbus, kad būčiau pa- 
gerbta šlovinančios minios. 

Ji sekė Dijo akis, stebinčias Nerėją - sukriošusį, girtą, priskretusį 
prie jaunos būtybės, grojančios liutnia, šono. Jo rankos pirštai kas- 
kart vis aukščiau lietė jos šlaunį, bet muzikantė nekreipė dėmesio 
į nepagarbų elgesį. Tada jis nukreipė žvilgsnį į Dritoną - jauną, 
gražų, tyliai iš savo krėslo stebintį kiekvieną detalę. Atrodo, kad 
jis nebuvo palietęs nė lašo vyno. 

— Ar pasitiki šiais vyrais? Ar išvykus leisi jiems vadovauti tavo 
vardu? 

— Ne, nepasitikiu jais, net ir tuo mikčiojančiu Taisu. Nors abe- 
joju, ar jam užtektų drąsos mane išduoti, - Berenikė įdėmiai 
pažvelgė į šalia esantį vyrą. - Bet ar turiu kitą pasirinkimą? 

— Leisk man atidėti kelionę į Romą. Tavo tėvas kol kas lieka 
Rode. Kiek mums žinoma, turime pakankamai laiko pasiekti 
Lacijaus krantus anksčiau už jį. Aš palaikysiu tvarką rūmuose iki 
ką jis žino apie Fleitininko planus. 

Jo akys degė karščiu, jose atsispindėjo lempos liepsna. Jai dar 
neteko matyti tokio jo veido. Berenikė net virptelėjo nuo svarbaus 
jo žvilgsnio. 

— Gerai, - nusišypsojo ji. - Atidėk kelionę dviem savaitėms. 
Išplauksi, vos tik mano karališkoji palyda įžengs pro miesto vartus. 

Atsistodamas jis suėmė jos ranką ir prispaudė prie savo lūpų. 
Iki tol nepatirtas jausmas persmelkė ją. Galbūt tai buvo tai, ko 
labiausiai bijojo jos eunuchas - kad Dijas pasiūlys jai tai, ko pats 
niekada negalėjo pasiūlyti. „Tai absurdas, - subarė ji save, - šis 
vyras tiktų man į tėvus ir yra dukart storesnis už mane.“ 

rsinoja šliaužė per žoles ir smėlį. Ji regėjo ne akimis, o 
AA iii Vilkas, stambi pabaisa iš pamirštos eros, sėlino 

priešakyje. Jis taip pat troško kraujo. Pilvu ji užglaistė jo 
letenų paliktus pėdsakus. Putpelė nėrė pro stiebus, elniukas tryp- 
čiojo pakrantėje, povė pakėlė galvą. Visur, kur tik žvelgė, viliojo 
sodrus ir puikus medžioklės laimikis. Tačiau vilkas ignoravo šiuos 
skanėstus. Alkis užvaldė ją nuo geluonies iki uodegos galo. Staiga 
sublizgėjo iltys, nusitaikiusios į savo grobį - į dvi lapes. Viena jų 
buvo raudona ir tvirta, o kita - balta ir perkarusi. Vizgindamas 
uodega vilkas artėjo prie jų. Pirmiausia suko ratus aplink savo 
raudoną pusseserę, paskui - aplink baltąją, it šokdamas ritualinį 
šokį. Su kiekvienu jo posūkiu jos alkis vis labiau augo, liežuviu ji 
užuodė klastą. Kodėl jis žaidė su savo maistu? Staiga vilko žvil- 
gsnis pasikeitė - pasirodė iltys, sugrįžo neapykanta. Jis perkando 
ugninės lapės gerklę. Gyvuliui rangantis geltonoje žolėje, iš jo 
burnos tekėjo kraujas. Merdėjantis jos snukis įgavo žmogišką 
pavidalą - tai buvo pažįstamas veidas su raudona karūna ant 
galvos. Ji nusuko akis. Dabar jos liežuvis užuodė baimę. Baltoji 
lapė šlubčiodama pasileido bėgti, o vilkas ėmė ją vytis. Arsinoja 
sušnypštė iš malonumo. Tačiau vilkas ir vėl buvo greitesnis - stvėrė 
lapę už kaklo ir suleido dantis į jos kūną. Tada krauju pasruvusios 
jo akys atsigręžė į ją. 

Rožiniai aušros pirštai pavogė jos sapną. Liko tik minčių raizga- 
lynė, bet ir jas greitai užsimiršo, vikrioms Mirinės rankoms pinant 
jos garbanas naujai dienai. Akies krašteliu ji pamatė prie durų 
lūkuriuojantį siluetą. Ne, tai neįmanoma. Arsinoja iš netikėtumo 
pašoko nuo kėdės. Ten tikrai buvo jis - jos mokytojas, jo siauros 
akys ir kumpa nosis. 

- Ganimedai! - ji perbėgo per kambarį ir apsivijo rankomis 
eunucho kaklą. Jis niekur nedingo ir nepaliko jos. Staiga ji nepa- 
prastai stipriai troško būti apkabinta. 

- Nusiramink, - atitraukė jis jos rankas, - nėra reikalo tokioms 
pakrikusioms emocijoms. 

Įskaudinta ji atsitraukė. Net ir dabar jis atstūmė ją. Arsinoja 
visai ne taip įsivaizdavo jų susitikimą. Eunuchas turėjo švytėti 
pasididžiavimu, pagirti ją už išmonę ir stebėtis jos ryžtingumu. 
„Protingiausia iš visų Ptolemajų“ - taip turėjo ją pavadinti. Ji įsi- 
vaizdavo tūkstantį kartų, kaip jis pakelia ją į viršų ir suka aplink 
taip, kaip kad tėvas darydavo su Kleopatra. Vienas vaizdas įstrigo 
Arsinojos atmintyje - tėvas, vilkintis aukštutinių žemių apdaru, 
su dviguba karūna ant galvos, ir jos sesuo, susilieję į sunkiai 
įžiūrimą, raudoną sūkurį. Kleopatra rengėsi kaip Isidė - juodais 
dažais apvestos akys ir lengvai krentantis, priekyje susegamas 
apdaras. Arsinoja galvojo, kad tai buvo kvaila, bet, kai pamatė juos 
kartu - Naująjį Dionisą ir jo Isidę, pakeitė savo nuomonę. Prieš 
visą pasaulį jie atrodė it dievų pora, apimti palaimos, besisukantys 
dausose. Šis susitikimas turėjo patvirtinti jos pergalę ir atlyginti 
už visas iškentėtas naktis, eunuchas viską sugadino. 

— Apkabink ją, Ganimedai. Mergaitė nusipelnė tavo palanku- 
mo, - Mirinė paragino mokytoją. 

— Man nereikalingas nė vieno palankumas. Ir tikrai nereikia, 
kad auklė maldautų man paslaugų. Laikyk liežuvį už dantų, 
Mirine. 

Auklė suraukė antakius ir nusisuko. Arsinoja norėjo atsiimti 
išsakytus Žodžius, bet nepratarė nė žodžio. Ji buvo išmokyta pa- 
tylėti, kai to reikia. 

— Nagi, eime, mano vaike, - įsakmiai tarė Ganimedas. Ji pakluso 
ir nusekė paskui savo mokytoją į Seserų kiemą. Nors vardas ir išliko, 
seserų čia jau nebuvo. O tiksliau, buvo tik dvi netikros seserys - ji ir 
Berenikė. Tačiau ji nušvito, kai pamatė iš Arsinojos fontano trykš- 
tantį vandenį. Žinoma, taip jis buvo pavadintas ne jos, o vienos 
įžymios bendravardės garbei. Plataus veido ir stambaus sudėjimo 
buvusi karalienė stovėjo tarp kolonų ir nežymiai šypsojosi. 

Ganimedas neturėjo noro gaišti laiko. Jis žingsniavo pirmyn. 
Marmurinio portiko aukštų skliautų fone jo gremėzdiška figū- 
ra atrodė mažesnė. Kartą mokytojas jai sakė, kad protėviai taip 
statė savo kapavietes, kad imituotų dangaus aukštybes. Stovėda- 
ma po šiais skliautais ji jautėsi maža, bet nujautė, kad jos tėvas ir 
proseneliai pasirinko šį stilių, nes įsivaizdavo esantys nepaprastai 
dideli. Daugybė sargybinių, išsirikiavusių kolonomis apstatytuose 
koridoriuose, taip pat įsivaizdavo esantys be galo svarbūs. Arsi- 
noja įžvelgė tai jų sunkiuose žingsniuose ir ant kardo rankenos 
besiilsinčiose rankose. Ji suskaičiavo dvidešimt, dvidešimt penkis, 
trisdešimt sargybinių, kol galiausiai pabodo juos skaičiuoti. Šen 
bei ten ji pastebėjo užtiškusių dėmių, liudijančių apie tamsią 
Naujojo Dioniso valdymo eros pabaigą. 

Greitai Arsinoja ir Ganimedas pasiekė kiemą, kurį seniai pa- 
statė jos prosenelis - Ptolemajas Pilvūzas. Jis buvo ypač pasikeitęs. 
Neliko nei miškų nimfų, nei fleita grojančių satyrų, kuriuos taip 
mėgo tėvas. Sienose tebuvo išdrožinėtos scenos iš Aleksandro 
gyvenimo. Pirmoje - iškilusis karvedys buvo pasirengęs kardu 
perkirsti Gordijo mazgą, o paskutinėje - įtempęs lanką jojo paskui 
besitraukiančią persų armiją. Arsinoja matė savo tėvo veidą vie- 
toj Aleksandro. Ji susimąstė, ar jis tirtėtų iš baimės, susidūręs su 


75 


tokiais priešininkais? Ji nebuvo dėl to tikra. Persų karalius atrodė 
grėsmingai kovos vežime, su botagu vienoje rankoje ir kardu - ki- 
toje. Ar jos tėvas būtų stojęs į kovą, ar pasprukęs, kaip kad padarė, 
susidūręs su sesers kariauna? 

Arsinojai sekant Ganimedą į biblioteką, švelnus vasaros vėjelis 
nusinešė niūrias praėjusių, kruvinų dienų šmėklas. Žemė šoko 
pilna vasaros grožybių, vandens čiurkšlės tryško į jų marmurinius 
nimfų dubenis, rožių žiedai vešėjo gėlių loveliuose, išsiskleidę figų 
lapai žaliavo dangaus ir jūros mėlynėje. Pasaulis buvo toks, lyg nie- 
ko nebūtų atsitikę, lyg tai, kas vyko rūmuose, tebuvo nerūpestingas 
vaiko žaidimas, nepalyginamas su nemirtingų dievų darbais. 

- Tačiau tu nelaiminga, tad ne gėda man. / Nelaimių jūron 
plaukti su tavim drauge"“, - švytėdama Arsinoja tarė Ganimedui. Ji 
įrodys, kad nusipelnė jo pagyrimo. Parodys, kad išstudijavo visus 
jo siųstus kūrinius ir pasimokė iš kiekvieno. 

- Ar Ismenė tapo tavo įkvėpimo šaltiniu? O kas nutiko tavo 
mylimam Odisėjui? 

— Maniau... kadangi liepei man skaityti Antigonę... ir tai buvo... - 
ji nutilo akimirkai, kad atsakingai pasvertų savo žodžius. - Mano 
kova - ne mūšio lauke, o čia, rūmuose. 

— Tavimi dėtas taip garsiai nesigirčiau savo kova, - subarė ją 
mokytojas. - Ypač kai ji panašėja į pralaimėtą kovą, taip pat kaip 
ir Ismenės. Už kiekvieno krūmo mūsų klauso. 

Arsinoja pasuko galvą į vieną, paskui į kitą pusę, bet nepastebėjo 
nė vienų piktų akių, sekančių juos pro šakas, tik storus ir nerū- 
pestingus šnarančius vasaros lapus. 

— Geriau pakalbėkime apie tavęs laukiančias pamokas, - tęsė 
eunuchas. - Praleidai kelias mokslo savaites. Matau, kad esi stipriai 
atsilikusi moksluose. 


10 Sofoklis, Antigonė, p. 266. 

— Bet aš skaičiau, - paprieštaravo ji. - Perskaičiau daug pjesių, 
kai buvau įkalinta. Perskaičiau kiekvieną žodį, kurį man siuntei. 

— Aš nieko tau nesiunčiau, - supyko eunuchas. 

Arsinoja lėtai linktelėjo galvą. Jai vertėtų išmokti ir šios pa- 
mokos - niekada nekalbėti apie praeitį, apsimesti, kad, nepaisant 
visko, kas nutiko, toks visada buvo jos gyvenimas, ir pamiršti, 
kad ji kadaise turėjo motiną ir tėvą, elgtis taip, lyg jie jos niekada 
nepaliko. Tol, kol turės Kleopatrą, ji iškęs viską. Kleopatros ji 
neketino atsisakyti. 

— Mačiau tavo kambaryje papiruso ritinėlius, sukrautus į krū- 
vą, - tarė eunuchas. - Kažin, ar pavyko tau ką nors iš jų suprasti? 
Spėju, kad mažai ir per mažai. 

— Aš daug ką supratau! Sužinojau apie pareigą ir apie likimą, ir 
apie pašaipią meilę. 

- Jeigu ir išmokai ko nors, tikiuosi, kad mokeisi iš Antigonės. 

- Iš Antigonės? - paklausė ji nustebusi. Arsinoja to nesitikėjo. 
Ji žavėjosi Antigone, jos drąsa, įsitikinimais, bet ji taip pat kėlė 
baimę. - Bet ji juk įsimylėjo mirtį. 

— O kuo tave patraukė Ismenė? Savo meile gyvenimui? 

Arsinoja pakratė galvą. Tikrai ne tai. Ji vėl prisiminė Kleopatrą 
ir kaip šiuo metų laiku jos paprastai maudydavosi kartu jūroje, 
lenktyniaudamos palei pakrantę, apsimesdamos undinėmis ir 
kitomis keistomis vandenyno gilumų būtybėmis. Po vandeniu 
jos jautėsi laisvesnės. Kartą ji net priėmė sesers iššūkį plaukti už 
uolų, į atvirą jūrą, kur neapsaugotos lūžo jūros bangos, tokios 
laukinės, kad galėjo lengvai praryti vaiką, bet ji tai padarė viena, be 
menkiausio trupinėlio baimės, nes su Kleopatra Arsinojai nebuvo 
baisu niekas, net ir mirtis. 

— Savo meile seseriai, - atsakė Ganimedas, skaitydamas jos 
mintis. - Ir kurgi ją nuvedė ši meilė? Ir ką ji padarė dėl tos meilės? 
Ji nebuvo verta net tiek, kad palaidotų savo brolį Polineiką. 


Tai buvo tiesa. Ismenė pabijojo prisijungti prie Antigonės, kad 
palaidotų jų brolio kūną ir nulaistytų jį vyno aukomis, nes tai 
uždraudė jų žiaurus dėdė. 

— Bet ji to gailėjosi, Ganimedai, - paprieštaravo Arsinoja. - Be 
to, pabaigoje ji tai supranta ir gailisi, kad nepadėjo Antigonei. 

- Ir kokia nauda iš gailėjimosi? - atsidūsta mokytojas. - Mano 
miela, ką jai pasakė Antigonė? Bet nemiela man draugė, žodžiais 
mylinti."' Ir ji buvo teisi. Argi neperspėjau tavęs, kad visada geriau 
veikti? Visada geriau veikti, nei pasiduoti likimui. 

— Bet Antigonė nekovojo su savo likimu, ji priėmė jį. 

— Čia mane prigavai, - garsiai ir iš visos širdies kvatodamas tarė 
jis. - Tačiau tikėjausi, kad įžvelgsi gilesnę mintį, - jo balsas pritilo 
iki šnibždėjimo, - tą, kuri galėtų praversti tau dabar. 

Jis ragino ją būti drąsia ir ryžtinga, būti Antigone. Tik ji to ne- 
galėjo. Tik ne dabar, kai visas pasaulis sugriuvo. Tai buvo lengva 
tada, kai Kleopatra buvo šalia. Tačiau visa jos drąsa išgaravo, kai 
per tamsaus vyno spalvos bangas jūron išplaukė jos sesuo. Ji ne- 
drįso to jam pasakyti. Geriau jau tegul Ganimedas laiko ją kvaila 
ir bestubure. 

Eunuchas taip pat nutilo. Ji neapkentė tylos labiau nei jo priekai- 
štų. „Jis taip pat nustojo manimi tikėti , - galvojo ji, stebėdama, 
kaip jos pėdos liečia grindinį. Užkliuvusi už nelygumo, ji susimušė 
kojos pirštą, bet neišleido nė garso. Ji mėgavosi skausmu, nes tai 
atitraukė jos mintis nuo kankinančios vienatvės jausmo. Kai pakėlė 
akis, Ganimedas jau buvo gerokai nutolęs ir ji turėjo perbėgti visą 
aikštę, kad jį pasivytų. 

Vartai į biblioteką buvo įspūdingi, daug didingesni nei rūmų 
vartai, atsiveriantys į gatvę. Keturios arkos kilo aukštyn nuo žemės, 
kiekvieną iš jų saugojo vis kita deivė: Aretė, Epistemė, Enoja ir jos 
mėgstamiausia - Sofija, laikanti papiruso ritinėlį ir žvelgianti į 


"Ten pat. 

priekį savo turkio spalvos akimis. Arsinoja norėjo įeiti pro Sofijos 
įėjimą, bet Ganimedas pasuko Aretės link. Dorybės deivė jai visa- 
da atrodė šalta ir griežta, jos veidas buvo bejausmis, jame nebuvo 
galima įžvelgti nei meilės mokslui, nei išminčiai, nei mergaitėms, 
kurios čia mokėsi. 

— Niekieno deivė, - taip ji ir jos draugės vadino Aretę. Arti- 
miausių jos bičiulių ratas buvo nedidelis - jos buvo trys. Arsi- 
noja pasirinko išmintį ir Sofiją, Aspasija - Enoją, proto deivę, o 
Hipatija, nors ir nenoromis, sutiko tarnauti Epistemei, mokslo 
globėjai. Visos trys vengė dorybės. Šiandien Aretė atrodė tokia 
pat bauginanti, kaip ir tada. 

— Ar Aspasija ir Hipatija dalyvaus šiandienos pamokoje? - pa- 
klausė ji mokytojo. 

— Mesk iš galvos savo žaidimų drauges. 

Arsinoja tylėjo. Jai visai nereikėjo žaidimų draugių. Prireikus 
galėjo net jų visiškai atsisakyti. Jai reikėjo tik Kleopatros. Pamirš- 
tuose Ptolemajo Pilvūzo soduose, po lauramedžiu, ji papasakotų 
savo seseriai viską. Ten, pasislėpusios nuo visų, jos leisdavo po- 
pietes plepėdamos. Ji buvo įsitikinusi, kad Kleopatra išspęstų visas 
problemas ir pamokytų ją, kaip padaryti įspūdį dvariškiams. Jos 
sesuo buvo ta, kuri įtikino tėvą, kad Arsinojai buvo reikalingas 
asmeninis mokytojas, kad buvo neteisinga palikti ją be mokytojo 
kiekvieną kartą, kai Kleopatrai reikėdavo kur nors išplaukti. 

Tačiau dabar jos sesuo buvo tik prisiminimas, daugiau nieko. 
Arsinojai liko tik Ganimedas, todėl ji turėjo jam įrodyti, kaip 
stipriai ji pasikeitė. Jeigu ir jis nustos ja tikėjęs, neliks nė vieno 
artimo žmogaus. Na, gal dar sargybinis su ugnine barzda. Nežinia, 
koks likimas ištiko jį. Menelajaus neliko nė gyvo plauko po to, kai 
jis paliko jai maisto tą pirmą, baisią naktį. Kaip ji klydo, many- 
dama, kad jos paskutinių pergalių pakaks įrodyti tai Ganimedui. 
Mirinė buvo kalta dėl visko. Auklė vis žarstėsi padrąsinimais ir 
atkakliai įtikinėjo ją, kad tai, kaip ji atlaikė išbandymus, buvo 

kažkas nepaprasto. Dabar, nors ir jau nebe viena, ji jautėsi vieniša 
kaip niekad. 

Didžioji Aleksandrijos biblioteka buvo tuščia. Arsinoja, išvydusi 
tokį didelį pasikeitimą, net aiktelėjo. Pagrindinėje galerijoje, kur 
paprastai, palinkę prie papiruso ritinėlių, juos perrašinėdavo dau- 
gybė mokslininkų, dabar stovėjo tik eilės tuščių stalų. Toli už jūrų 
marių turėjo būti kažkokie paraleliniai rūmai, kuriuose bruzdėjo 
visi iš čia dingę: Aspasija ir Hipatija, jos du maži broliukai ir jos 
motina, jos tėvo sargybiniai, nors vietoj jų ji tik galėjo matyti 
begalvius lavonus, taip pat ir visi iš čia pabėgę išminčiai - geri 
žmonės, kurie ją mylėjo ir šviesesnėmis dienomis nei ši leisdavo 
pinti jų susivijusias barzdas. 

- Atsisėsk, mano vaikeli, - parodė jai tuščią suolą Ganimedas. 
Keletas papiruso ritinėlių buvo sudėti ant šalia stovinčio stalo. 
Turbūt juos kažkas paliko išskubėdamas iš bibliotekos. - Nebegal- 
vok apie tai, kas jau praeityje, - patarė jai eunuchas. - Dar daug 
ko turi išmokti ir daugybė istorijų dar laukia tavęs priešakyje. Už 
akimirkos grįšiu su raštais apie jas. 

Eunuchas išskubėjo į mokslininkų miegamuosius. Arsinoja 
bandė įsivaizduoti, kaip atrodė tie kambariai. Paprastai pastatas 
knibždėte knibždėjo geriančių, valgančių, ant kušečių besišneku- 
čiuojančių vyrų, bet dabar ji įsivaizdavo jį tuščią, regėjo apleistus 
jo kambarius ir koridorius. Arsinojos akys nukrypo prie papiruso 
ritinėlių. Tai nebuvo paprasti tekstai, jie buvo su meile ir atsi- 
davimu susukti ant aukso, sidabro ir bronzos lazdelių. Arsinoja 
atsargiai perbraukė pirštais per vieną šaltą lazdelės bumbulą. 
Ant metalo pastebėjo tamsią dėmelę. Prieš jos akis iškilo nevil- 
ties apimti, skubantys mokslininkai. Vienas iš senolių su krauju 
aptaškyta mantija, bėgdamas užkliūna ir virsdamas išmeta savo 
popierius ant stalo. Smalsumas ragino ją išvynioti papirusą ir 
sužinoti, ką tokio svarbaus jis slepia, bet nedrįso. Ganimedas 

turbūt dėl to juos čia paliko - kad išbandytų ją. Ji nesuteiks jam 
tokio malonumo. 

Jos oda dilgčiojo. Jautė, kad kažkas ją stebi. Apžvelgė galeriją, 
lyg tikėtųsi išvysti pasislėpusį demoną su kraujo ištroškusiu kirviu 
rankose ir pasirengusį ją nužudyti. Tačiau išvydo porą pilkšvai 
žalių, pažįstamų akių, įsmeigtų į ją. 

— Aleksandrai! - pašoko ji iš vietos ir nuskubėjo apkabinti ber- 
niuko. - Mano mylimas Aleksandrai! - sušuko ji, pamiršusi tas 
dienas, kai su draugių palyda erzindavo ir tyčiodavosi iš jo. Dėl jo 
keistų akių ir dar keistesnės išvaizdos jų mergaitiškoje draugijoje 
vadindavo jį Atėne. Tačiau dabar tai buvo nesvarbu. Jis buvo čia 
ir priklausė jai. 

— Dioskoridas neliepė tau grįžti į namus? 

— Mano tėvas sako, kad jeigu tu esi saugi tarp šių sienų, tai ir 
aš būsiu saugus, - Aleksandras patraukė savo kaulėtais pečiais. 

Arsinoja prisimerkusi pažvelgė į berniuką. Pastebėjo, kad 
jo žodžiai buvo surepetuoti. Jai irgi nesisekė pasakyti išmoktų 
sakinių jų nepabrėžiant, nors ir kaip stengėsi tarti juos kuo 
natūraliau. 

— O ką sako tavo motina? - paklausė ji. - Nejaugi ji nenorėjo, 
kad išvyktum su ja į užmiestį? - Arsinoja netikėjo, kad Kinanė 
norėtų likti tarp miesto sienų. 

- Jai, mano tėvo Žmonai, nelabai rūpi mano likimas, - Aleksan- 
dras pažvelgė jai tiesiai į akis, pasirengęs atremti patyčias. 

Arsinoja prikando lūpą. Ji pamiršo, kad Aleksandras buvo ne- 
santuokinis vaikas. Ji niekada neteikė reikšmės tokiems dalykams. 
Ypač dabar, kai Berenikė ją pačią pavadino nesantuokiniu vaiku. 
Tik tėvo kraujas buvo svarbus, o ne motinos. 

— Nagi, nagi, kas mus aplankė? 

Ganimedas pažėrė ant stalo antrą krūvą pergamento ritinėlių. 
Eunuchui pasirodžius jos draugas pasikeitė. Jis susigūžė, keliai 

ėmė drebėti, o žvilgsnis susmigo į grindinį. Mokytojas darė tokį 
įspūdį daugeliui jos draugų. Jie bijojo jo, o ji - ne. 

— Aleksandras liko rūmuose, - gana džiaugsmingai tarė Arsi- 
noja. - Ne visi mano draugai mane paliko. Kartais, Ganimedai, 
net ir tu ne viską žinai. 

— Klausei manęs apie Aspasiją ir Hipatiją. Atsakiau, kad jų 
čia nėra. Šio draugo vardo niekada negirdėjau iš tavo lūpų. Taigi 
nusprendžiau, kad tau vis vien, ar jis liko rūmuose, ar pabėgo... 
ar mirė. 

Vietoj atsakymo Arsinoja nusijuokė. Ganimedas erzindavo jos 
draugus, siekdamas, kad jie nuo jos nusigręžtų. Arsinoja pyko 
ant eunucho, nes jis norėjo, kad ji jaustųsi vieniša ir užmiršta. Ji 
prisitraukusi pasisodino Aleksandrą šalia, ant to paties suolelio, 
ir pasilenkusi sušnibždėjo pusbalsiu jam į ausį: 

- Jis nori, kad jį gerbtumėme. Dėl to taip kalba su mumis. Nori 
parodyti mums, kad jis yra didis žmogus. 

— Užteks, Arsinoja, - perspėjo ją eunuchas. - Aleksandrai, 
pridarei užtenkamai žalos vienai pamokai. Eik ir įkyrėk kam nors 
kitam. 

- Jei išeis Aleksandras, išeisiu ir aš. 

Bičiulio sugrįžimas suteikė Arsinojai jėgų. Jos gyvybė priklausė 
nuojos sesers Berenikės valios, galbūt ji net nužudys ją miegančią, 
o ką blogo Ptolemajo dukrai galėjo padaryti Ganimedas ar bet 
kuris kitas eunuchas? 

- Jeigu nori mokyti mane, turėsi mokyti mus abu. 

Jos nuostabai mokytojas į jos įžūlumą atsakė keista šypsena. 

- Jei taip jau nori, neprieštarausiu, mokykis kartu su juo. Tik 
pasirūpink, kad berniukas visada prisimintų, jog esu reiklus mo- 
kytojas. Jeigu jis nori mokytis kartu su vienu iš svarbiausių asmenų 
Ptolemajų rūmuose, darys tai gerai ir laikysis mano reikalavimų. 

— Aš mokiausi su ja ir anksčiau, - prabilo Aleksandras. Arsinoja 
nusišypsojo dėl taiklaus bičiulio atsakymo. Dabar, kai Arsinoja 

užstojo Aleksandrą, jis sėdėjo tiesus ir kalbėjo nemikčiodamas. 
Anksčiau ji su Aspasija dažnai šaipydavosi iš jo mikčiojimo. — 
Aplinkybės nelabai tepasikeitė. 

— Tada buvai tik vienas iš daugelio ir, jeigu savo atsakymais 
atsilikdavai nuo kitų, o patikėk, berniuk, tikrai atsilikdavai, tai 
neturėjo didelės reikšmės. Tačiau jeigu mokysiu tik jus du, turėsi 
prisiimti kur kas didesnę atsakomybę. 

Berniukas rimtai linktelėjo galvą, pasirengęs priimti eunucho 
sąlygas. Arsinoja erzino, kad visi taip lengvai plaukė pasroviui. Jos 
taip greitai neįtikinsi. Staiga ji panoro kovoti. Ji visada buvo tokia 
nuolaidi ir maloni, ir ką gero tai jai davė? 

- Jeigu ir toliau iš jo tyčiosiesi, mes su Aleksandru tiesiog iš- 
eisime. 

Ji trinktelėjo ranka į stalą. Trenkė pernelyg stipriai ir nuo smū- 
gio į kietą kiparisą ėmė gelti delną. Ji krimstelėjo lūpą ir pajuto 
kraujo skonį burnoje, bet susilaikė nuo ašarų. 

— Ar ne taip, Aleksandrai? 

Jos draugas tylėjo, lyg jo čia nė nebūtų. Vietoj jo prakalbo 
eunuchas: 

- Sėsk, tavo patirti išgyvenimai nepateisina įžūlaus elgesio. Nesi 
visiškai kvailas vaikas, bet aš tikėjausi, kad šių dienų patirtis padės 
tau suvokti studijų svarbą. 

— Jis kalba tiesą, Arsinoja, - noriai pritarė Aleksandras. 

- O iš kur tu žinai? - jos žvilgsnis ėmė šokinėti nuo Ganimedo 
prie Aleksandro. - Ar tu buvai įkalintas savo kambaryje? Gal 
mokytojo ir žaidimų draugo gyvenimai nebuvo laikomi vertais 
tokių trukdžių? Ar stebėjai, kaip tavo sargybiniai sukapojami į 
gabalus? Ar meldei susitikimo su Berenike? Aš visa tai išgyvenau 
viena. Viena pati maldavau ir pataikavau, kad paliktų mane gyvą. 
O dabar jūs - jūs abu - drįstate man nurodinėti, kaip turėčiau 
elgtis, tarsi vis dar būčiau tas pats lepus vaikas, kurį pažinote 
valdant mano tėvui. 

- Aleksandrai, - eunucho balsas skambėjo dusliai. - Palik mus 
trumpam. 

Jos draugas atsistojo, bet nepajudėjo iš vietos. 

- Ne, - Arsinoja pasistengė, kad jos balsas skambėtų tvirtai. 
Ji nenorėjo, kad jos balsas skambėtų kaip verkšlenančio vaiko. - 
Ganimedai, aš gi tau sakiau, Aleksandras pasiliks čia. 

- Jeigu tu to nori. Aš tiesiog norėjau apsaugoti tave nuo gėdos. 
Jeigu nori parodyti savo vaikišką išlepimą prieš visą Aleksandriją, 
tegul taip ir bus. Nebesistengsiu tavęs sulaikyti. 

— Nesvarbu, kaip aš elgiuosi, vis vien vadini mane vaiku. Pa- 
sikalbėjau su savo seserimi, sumaniai ir išmintingai išprašiau, 
kad paliktų mane gyvą, o tu vis tiek laikai mane vaiku. Ir kas iš 
to, kad dabar šaukiu stovėdama prieš tave ir Aleksandrą, ar net 
visą miestą? Ar prilygs kokia nors tavo paskirta bausmė tai, kurią 
Berenikė man gali paskirti bet kurią minutę? - išliejo žodžius ir 
savo apmaudą Arsinoja, bet palengvėjimo nepajuto. 

Ganimedas tyrinėjo ją kurį laiką. Arsinoja stengėsi drąsiai žvelg- 
ti jam į akis. Galiausiai jis prabilo: 

— Nori, kad pasveikinčiau tave, kad patapšnočiau tau per petį 
ir paglostyčiau tavo galvą už tai, kad išvengei mirties. Nori, kad 
pasakyčiau, kokia išmintinga ir drąsi buvai, kaip didžiuojuosi savo 
puikiausia mokine, kuriai puikus senovinių tekstų ir žmogiškojo 
charakterio išmanymas grąžino gyvenimą. Trokšti mėgautis gra- 
žiais žodžiais, mano miela, ir apsimesti, kad gyveni rožiniame 
pasaulyje. Aš tave puikiai suprantu. 

Arsinojai pasidarė gėda, nes eunuchas buvo teisus. Ji tikrai troš- 
ko visų šitų pagyrimų ir dabar gailėjosi, kad neleido Aleksandrui 
išeiti, kad neliko viena pakelti gėdos naštos. Staiga ji pajuto, kaip 
berniuko pirštai suspaudė jos riešą. Arsinoja nepatraukė rankos. 

— Tai, mano miela, - tarė eunuchas, tęsdamas tą pačią temą, - tik 
sutrukdytų tau siekti savo tikslo. Tu įveikei kliūtį, bet prieš akis 
laukia dar ilgas kelias. Džiūgauti kiekviena maža pergale yra ne 

tik kvaila, bet ir pavojinga. Tavo pergalės suteiks tau kai ką daug 
vertingesnio, nei mano pagyrimas - tavo gyvenimą. Taigi, ar leisi 
dienas tinginiaudama, bastydamasi ir nieko nesimokydama, kaip 
kokio amatininko duktė, ar mieliau giliai įbruksi nosį į didingas 
senovės tragedijas ir susitelkusi mokysies matematikos, istorijos, 
sirų, hebrajų ir kitų kalbų? 

Arsinoja norėjo paprieštarauti jam, išvyti jį, išniekinti jį taip, 
kaip jis - ją, ir likti viena. Visam laikui. Tačiau negalėjo to padaryti, 
nes jai reikėjo to, ką jis siūlė. Mokslas gimdė karalienes. 

- Norėčiau tęsti savo studijas. 

- Puiku, - eunuchas išvyniojo pirmąjį papiruso ritinėlį. - Tada 
grįšime prie mūsų studijuojamo dalyko - Polibijo Istorijų - ir to, 
kaip romėnai pirmiausia užkariavo Kartaginą, paskui - makedo- 
nus ir, galiausiai, graikus. Po to aptarsime, ko mes čia, Aleksand- 
rijoje, galime iš šių užkariavimų pasimokyti. 


LJ 


VYRESNIOJI 


albėjo moteris suodinu veidu, supdama kūdikį ant klu- 
K bo. Kitas jos vaikas - berniukas, kurio vieną veido pusę 

dengė purvinas raištis, - laikėsi įsitvėręs jos riešo. Aukš- 
tai ištaisytame soste sėdinti Berenikė sunkiai girdėjo žemdirbės 
žodžius. Tėbuose, už daugybės ilgų stadijų Nilo tėkme, tarmės 
buvo sunkiai suprantamos, žmonių oda - tamsesnė, o papročiai — 
keisti. Čia vietoj Aleksandrijos karūnos Berenikė nešiojo sunkią, 
dvigubą karūną - baltą maitvanagį, įsitaisiusį tarp raudonos 
kobros kilpų. 

Iš viso krašto į miestą suplūdo minios, kad parodytų pagarbą 
čia atvykusiai Berenikei ir parsigabentų į namus Aleksandrijos 
maistingųjų grūdų. Miestas dar niekada neregėjo tokios žmonių 
gausos. Tačiau net ir minios žmonių negalėjo paslėpti to, kad 
miestas buvo giliame nuosmukyje. Kolonos, iškilusios palei alėją, 
buvo apdegusios ir niūriai bylojo apie jos senelio įdėtas pastangas 
sudeginti vietos sukilėlių tvirtovę iki pamatų. Net ir pagrindinių 
gatvių pastatai buvo išgriauti. Kiekvienas atliekamas akmuo, kurį 
buvo galima pajudinti, buvo pradangintas. Išliko tik pamatai ir iš- 
orinės sienos, o jų dievai ir karaliai apanglėjusiais veidais dūlėjo po 
saule. Nors paliegę siluetai ir lenkėsi prieš jos neštuvus, Berenikė 
pajuto palengvėjimą, kai pagaliau pasiekė gimnaziją ir jos švytintį 
dviaukštį portiką. Pastatyta samdomiems kareiviams, ji stovėjo 

beveik nepaliesta nuosmukio, bet jos sienose taip pat buvo galima 
įžvelgti miestą apėmusios korozijos pėdsakų. Skurdo paženklintas 
buvo ir moters veidas, kuris dabar maldavo teisingumo. 

Berenikė pagalvojo, kad tai buvo jau penkiasdešimtas šiandien 
pateiktas skundas, bet nebuvo dėl to tikra. Šis skundų svarstymas 
buvo svarbus. Ji tai žinojo. Jis turėjo užtikrinti Berenikei vietinių 
palankumą. Tačiau po valandų, praleistų klausantis rietenų dėl 
galvijų ir pasėlių, kaimynų ir šventikų, provincijos istorijos darėsi 
panašesnės viena į kitą. 

- Jis nuplėšė žindomą kūdikį man nuo krūtinės. 

Moteris, apglėbusi ranka kūdikio galvutę, glaudė ją prie krū- 
tinės, lyg bandydama apsaugoti nuo savo žodžių, ir pasakojo 
toliau, virpėdama ir atsargiai rinkdama graikiškus žodžius. 

— Tada jie pargriovė mane ant kelių ir, kai atsisakiau jiems 
paklusti, štai ko iš jų sulaukiau, - parodė į mėlynę, nusitęsusią 
per visą skruostą. - Kitų sumušimų nedrįstu rodyti karalienės 
akivaizdoje. Jie prievartavo mane ir sakė, kad man pasisekė, jog 
galiu pasitarnauti karalienės vyrams. 

Berenikė nejučiomis linkčiojo galvą, klausydama moters nu- 
siskundimų. Pastarieji jos nestebino, bet moters narsa - taip. 
Dažniausiai su tokiais skundais kreipdavosi tėvas arba vyras, arba 
vietinis šventikas. „Taip išvengiame bjaurių scenų“ - kartą sakė jai 
tėvas, aiškindamas, kokio dydžio baudos turi būti skiriamos tokiais 
atvejais kaip šis. „Papildoma suma turi būti skirta tuo atveju, jei 
moteris yra graikų kilmės, - aiškino jis, - arba jei nusikaltimas 
buvo įvykdytas Aleksandrijoje, arba jei aukai padaryta žala yra 
neatitaisoma.“ Nelaiminga moteris, stovinti prieš ją, deja, nelabai 
atitiko šių sąlygų. „Beveik taip pat dažnai jos meluoja apie tai, kas 
įvyko, arba bent jau pagražina, - krizendamas sakė jai tėvas. - 
Turbūt net ir didžiausios šliundros turi kaip nors prasimanyti 
pragyvenimui šiame pasaulyje.“ Berenikė bandė prisiminti, kur jie 
tada buvo. Ji turėjo būti labai jauna - septynerių, o gal aštuonerių 

metų amžiaus. Ji buvo vienintelė palikuonė ir vienintelė sosto įpė- 
dinė, todėl buvo mokoma spręsti valdovui pavedamus reikalus. Ji 
jautėsi be galo svarbi, kai tėvas kalbėdavo su ja kaip su suaugusia 
moterimi. Paskui Kleopatra užkariavo jo širdį. 

- Ar galėtum atpažinti tuos vyrus? Tuos vyrus, kurie tau tai 
padarė? - paklausė Berenikė. 

Stojo tyla, kai išgąstis sukaustė išilgai rytinės sienos išsirikia- 
vusius sargybinius. Šie, kartais samdomi kareiviai, neramiai ju- 
dėjo savo sandaluose. Tie patys kariai, kurių ji atvyko sužavėti ir 
sužadinti jų norą prisijungti prie jos žygio į Kiprą. Graikai, galai 
ir sirai, maišytos ir suteptos kilmės - samdomi kariai kiekvienam, 
kuris pasiūlydavo Egipto grūdų ir žemės mainais už karo tarnybą. 
Ar ji galėjo pasitikėti jais kovoje su Romos legionais? Berenikė 
stebėjo tuščius jų veidus. Nė vienas nedrįso pažvelgti jai į akis. 
Puiku. Vadinasi, jie bent jau jos bijo ir kovos įnirtingiau, kai ji 
pašauks juos į mūšį už Kiprą. Teisingumo prašanti moteris stovėjo 
nebyli, gimnazijoje aidėjo tik jos kūdikio verksmas. Moteris supo 
jį, stengdamasi nuraminti. 

- Taip, atpažinčiau juos, mano karaliene, Saulės dukra, - lėtai 
kalbėjo moteris, kreipdamasi į Berenikę egiptietišku vardu. - Galiu 
parodyti juos dabar pat. Visi trys stovi čia, - ji ištraukė ranką iš 
savo sūnaus delno ir parodė į išsirikiavusius sargybinius. Netikėtas 
gestas sukėlė tarp vyrų šurmulį. Murmesiai peraugo į šauksmus. 
Iš visų riksmų labiausiai išsiskyrė vienas balsas: 

- Tai buvo garbė jai. Jos vyras nepajėgus duoti jai to, ką ji gavo. 

Keli jo draugužiai ėmė kikenti. Berenikė išgirdo, kaip Pietonas 
atsikrenkštė, kaip visada, bandydamas perspėti ją, kad būtų atsargi. 
Tokia pozicija gal ir tiko eunuchams, bet tik ne karalienėms. Tai- 
sas, jos dešinėje, buvo ne ką geresnis - greitai į jo įkritusius skruos- 
tus įsirėžė nervinga ir baikšti šypsena. Nors jo likimas pasikeitė 
po to, kai Pietonas surengė jų pirmą susitikimą, elgesys liko toks 
pats. Kaip ir anksčiau, jis baimingai tupinėjo, lyg dėl menkiausio 


išleisto garso vėl galėtų užsitraukti gėdą. Ji būtų norėjusi, kad 
vietoj jo būtų atvykęs Dijas. Berenikė prisiminė, kaip švelniai jis 
pažvelgė į ją, kai paskutinį kartą jį matė, kaip priglaudė jos ranką 
prie savo lūpų ir kaip nukaito jos skruostai. Berenikė papurtė gal- 
vą, norėdama nusikratyti šių minčių. Buvo geriau, kad juos skyrė 
atstumas, o ją supo grėsmės nekeliantys vyrai, tokie kaip Taisas, 
kuris sudrebėdavo jai vos nusičiaudėjus. 

— Manai, kad esi labai sąmojingas, ar ne? - jos balsas buvo ramus 
ir šaltas, kai ji kreipėsi į įsisiautėjusį užgauliotoją. Ji atvyko čia tam, 
kad darytų įspūdį ir parodytų savo charakterio tvirtumą, o ne tam, 
kad vietoj tėvo spręstų nuobodžius skundus. - Suimkite tą vyrą. 

Kareiviai pritilo, bet nė vienas nepajudėjo savo draugo pusėn. 

- Gal nuo žemės darbų apkurtote ir nebegirdite įsakymų? 
Liepiau jums jį suimti. 

Vyresnio amžiaus sargybinis, vilkdamas kojas, nuėjo vykdyti 
jos įsakymo. Savo išvaizda jis neprilygo jaunam bendražygiui, 
gležni jo plaukai jau buvo pradėję žilti. Nepaisant to, rėksnys su- 
sigūžė, kai sargybinis prie jo prisilietė. Vienam iš saviškių vedant 
jį pas karalienę, dingo jo pasipūtėliška laikysena. Jis buvo jaunas. 
Berenikė dabar tai aiškiai matė. Toks jaunas, kad dar nespėjo už- 
siauginti barzdos, nors, aišku, labai stengėsi. Keletas apgailėtinų 
šerelių išdidžiai kyšojo ant jo smakro. 

— Ar šis yra vienas iš tų vyrų? 

— Taip, mano karaliene, - tvirtu balsu atsakė moteris. Ji buvo 
drąsesnė, nei atrodė. 

— Ar gali parodyti ir likusius du? 

Moteris parodė į antrą bebarzdį vaikigalį. Pastarasis drebėjo dar 
labiau nei jo bendražygis. Jo akyse ėmė tvenktis ašaros ir Berenikė 
pabijojo, kad jis ims raudoti. Tai buvo du vaikai, o ne vyrai. Galbūt 
jos tėvas buvo teisus. Gal moteris iš tiesų sugalvojo šią istoriją tam, 
kad prasimanytų lengvų pinigų. Galbūt šių mėlynių kaltininkas 
buvo jos vyras. 

— O trečią? 

Moteris prispaudė kūdikį arčiau krūtinės. Ji pritariamai linkte- 
lėjo, bet delsė parodyti paskutinį kareivį. Jos vyresnis vaikas tirtėjo, 
pirštais čiupinėdamas raištį ant skruosto. Galbūt ir jį sumušė? Gal jis 
bandė apsaugoti savo motiną nuo smūgių? Nuo šios minties Bereni- 
kei suspaudė širdį ir pasidarė be galo pikta. Pagaliau moteris pakėlė 
ranką ir pirštu parodė paskutinį sargybinį - į stambaus sudėjimo, 
visiškai subrendusį vyrą. Šis, pirmiausia pažvelgęs į savo auką, o 
paskui į savo karalienę, prunkštelėjo, parodydamas kreivus dantis. 

— Manai, kad tai kažką pakeis? - tyčiojosi iš aukos šis savimi 
patenkintas niekšelis, pripratęs gauti viską, ko panorėjęs. - Kara- 
lienė sumokės už tavo bėdas, bet tai nepadės tau ramiai miegoti 
naktimis. Žinau, iš kur nešiesi vandenį ir kada tavo vyras dirba 
laukuose, ir kaip tavo berniūkštis bliauna, kai jo motina čiulpia 
puikų makedonietišką falą. 

Berenikei jo pasipūtimas kėlė šleikštulį. 

- Nutilk, - tarė ji jam. - Aš ne koks paprastas valdininkas iš 
Aleksandrijos, atsiųstas pasverti tavo grūdų. Aš esu Aukštutinės 
ir Žemutinės karalystės valdovė, Spindinčioji, Saulės dukra, Dia- 
demų Dama, ir mano akivaizdoje taip kalbėti nedera. Pasakyk 
man, koks yra tavo vardas? 

— Agapijas, mano Spindinčioji karaliene, Diademų Dama, - 
pašaipiai šypsodamasis jis žemai nusilenkė, taip žemai, kad jo 
galvos apdangalas nusmuko žemiau jo kelių. - Jūsų tėvui niekada 
taip nerūpėjo pietiečių vyrų reikalai. Galbūt Jums patinka tai, ką 
matote? - parodė į savo kūną. 

— Nežinau, ar tu girtas, ar kvailas, ar ir viena, ir kita. Tiesą 
sakant, man vis vien. 

Berenikė atsisuko į Pietoną ir Taisą. 

— Po penkiasdešimt rimbų kiekvienam berniukui, na, o šiam 
sutvėrimui - nukirsdinti jo dešinę ranką, atleisti iš karo tarnybos 
ir atimti visas kario privilegijas. 

Persigandę kareiviai nutilo. Net ir skundų teikėjai, susigrūdę 
balkonuose ir koridoriuose, spoksojo nustėrę. Aplink tvyrojo 
mirtina tyla, tarsi Berenikė būtų parodžiusi jiems Medūzos galvą 
ir pavertusi visus akmenimis. Jų baimė suteikė Berenikei pasitikė- 
jimo savimi. Jie ir turėtų jos bijoti. 

— Mano karaliene, - pertraukė tylą Pietonas. - Ar galime pa- 
sikalbėti? 

Ji linktelėjo ir eunuchas priėjęs prie jos sušnibždėjo į ausį: „Tavo 
veiksmai gal ir kilnūs, bet neišmintingi. Šie vyrai tikisi tam tikro 
atlygio už savo lojalią tarnybą. Ir ne tik teisės arti žemę taikos 
metu. Jie tarnauja tikėdamiesi, kad kaip atlygį užsitarnavo pasiimti 
tai, ko geidžia. Valdant tavo tėvui, kompensacija moteriai buvo 
įprastas ir abiem pusėms priimtinas atlygis.“ 

Berenikė lėtai papurtė galvą. Jai buvo bjauru nuo šių žodžių. 
Ji nenorėjo girdėti prašymų, kad taptų panašesnė į savo tėvą. Ne 
veltui eunuchai niekada nevaldė. Šie kareiviai niekada negerbė 
Fleitininko. Niekas jo negerbė. Atsakymas buvo aiškus - ji turėjo 
atsiriboti nuo jo įvaizdžio. 

- Manai, kad Agapijas tarnautų man ištikimai mūšio lauke? - 
tyliai paklausė ji. - Ir neparsiduotų Romai tinkamam momentui 
pasitaikius? Jis pasielgtų su manimi lygiai taip pat, kaip pasielgė 
su ja, jei tik suteiktum nors menkiausią galimybę. Jis įžeidė mane 
mano sargybinių akivaizdoje. Sunku patikėti, kad jis gerbtų mane 
kaip kariuomenės vadę. - Berenikė žinojo, kad yra tokių vyrų, ir 
net labai daug, kurie negerbtų jos, nepaisant to, ar ji yra karalienė, 
ar ne, ir žvelgtų į ją kaip į įsibrovėlę, į raudonuojančią gėlelę ir 
naivuolę. Tačiau silpnavalis buvo jos tėvas, o ne ji. 

- Jis yra niekingas sutvėrimas ir niekam tikęs karys, - atsakė 
Pietonas, - ir tu elgiesi teisingai, nubausdama jį už jo begėdiškumą. 
Skirk jam kad ir mirties bausmę. Tik nebausk jo už tokius niekus, 
arba greitai nebeturėsime nė vieno kario. 

Berenikė tuo netikėjo. Ji nesutiko su juo. 

— O kas lauks jos? - Berenikė pažvelgė į moterį, kurios ran- 
kos drebėjo, apsunkusios nuo kūdikio svorio. Jos vyresnis sūnus 
stengėsi paguosti ją, valydamas jos ašaras purvinu savo tunikos 
kraštu. Po ja jis daugiau nieko nevilkėjo, bet tai buvo nesvarbu. Tai 
nieko nuostabaus, pagalvojo ji, prisiminusi, kad jo amžiaus vaikai 
Egipte retai kada nešiodavo drabužius. Jo motina turbūt privertė 
užsivilkti šį apdarą vien dėl pasirodymo čia. 

Pietonas nusijuokė gergždžiančiu, gerkliniu juoku. 

— Manai, kad jai rūpi šių vyrų likimas? Jai rūpi tik monetos. Ir 
jei šioje istorijoje yra nors krislas tiesos, ir, patikėk manimi - retai 
kada yra daugiau nei krislas tiesos, ji, neturiu nė menkiausios abe- 
jonės, į bet kokius karališkos kariuomenės priekabiavimus žvelgs 
kaip į malonės ženklą. Yra svarbu atsižvelgti į paprastų žmonių 
rūpesčius, bet pernelyg į juos nesigilink. 

Berenikė pažvelgė į moterį ir jos sužeistą vaiką. Berniukas 
atsargiais pirštų judesiais lietė tvarstį, lyg norėdamas nuimti jį 
nuo krauju srūvančios žaizdos. Motinos ranka patraukė jo ranką 
nuo žaizdos. Tyla peraugo į karštligišką šurmulį - skundų teikėjai 
plepėjo tarpusavyje, tarnai grūdosi per minią, o Taisas palenkė 
savo kaulėtus pečiais prie šviežio pergamento lapo. Tik sargybiniai 
tylėjo, stebėdami nuo jų atskirtą saviškių trijulę. 

— Suprantu, ką nori pasakyti, Pietonai, ir rimtai apsvarstysiu tai. 

— Esi išmintinga, mano karaliene, - sumurmėjo jis, atsitrauk- 
damas nuo jos ir nežymiai nusilenkdamas. Jis elgėsi gracingai ir 
oriai. Berenikė buvo pasirengusi jį sutriuškinti. 

— Mano patikimas patarėjas, - paskelbė ji, - atkreipė mano 
dėmesį į keletą svarbių detalių. Be šiems nusikaltėliams anksčiau 
paskirtų bausmių, Aleksandrijos teisingumo taryba išmokės skun- 
do teikėjai penkiasdešimties drachmų sumą už jos patirtas kančias. 

Vargšas Pietonas. Vargšas ir kvailas Pietonas. Jai net truputį 
pagailo, kai akies krašteliu pastebėjo jo sugniuždytą povyzą. Eunu- 
chas manė, kad ji atvyko čia tik paguosti badaujančios minios ir 

užverbuoti kariuomenę, kad kautųsi jos mūšiuose. Tačiau Bere- 
nikei nenurodinės joks vyras, nei eunuchas. Ji buvo savarankiška 
karalienė, tokia kaip senovės Hačepsuta. Ji tai įrodys. Dar būdama 
vaikas ji aplankė šios moters laidojimo šventyklą, jos pusšimtį 
kolonų uolų papėdėje, tviskančių raudona ir ochros spalvomis. 
„Bet kur yra karalienė? - paklausė ji tėvo, ištyrinėjusi pustuzinį 
kolonų, kurių reljefuose buvo vaizduojami vien karūnuoti vyrai. 
„Štai ji, - atsakė tėvas juokdamasis, - ten ir štai ten, ir ten.“ Jis 
rodė į vyrus, išskaptuotus sienoje. Tada ji pirmą kartą suprato, ką 
reiškė valdyti. Egipte nebuvo karalienių, tik moterys, kurios tapo 
karaliais. 

Vienas iš prieš ją stovinčių berniukų ėmė raudoti, jo draugas 
stebėjo jį nebylus ir susitaikęs su savo likimu, bet vyriausias iš jų 
nerodė jokių emocijų. 

- Kvaily, tu neteksi rankos, - tyliai plūdo jį Berenikė. Pastebėjęs 
į save įsmeigtą žvilgsnį, jis nusišypsojo, tarsi ši byla visiškai jo 
neliestų, tarsi kitas žmogus būtų pasmerktas vargetos likimui, be 
menkiausios galimybės susigrąžinti buvusį gyvenimą. 

Jo panieka siutino Berenikę. Ilgą laiką ji buvo laikoma nieko 
verta ir žeminama daugybės vyrų - tėvo ir visų kitų idiotų, kurie 
jam pataikavo. 

- Agapijau, matau, kad nekreipei dėmesio į mano perspėjimą. 
Pasakiau, kad iš tavęs bus atimtos visos kario teisės ir privilegijos, 
o tu ir toliau stovi vilkėdamas savo tuniką, už kurią buvo sumokėta 
karališkomis monetomis. Tu neturi teisės jos vilkėti. 

— Norite, kad nusivilkčiau tuniką? - susijuokė vyras, žingsniuo- 
damas pirmyn ir atgal prieš savo bendražygius ir ragindamas jį 
užstoti. . 

— Taip, - piktai atkirto ji. - Dabar pat. Kitaip įsakysiu savo 
vyrams tai padaryti. 

Kareivis išsižiojo, netekęs žado. Berenikė išgirdo Pietoną ne- 
ramiai įkvepiant oro. „Jeigu nori susigrąžinti Kiprą, - sakytų jis 

jai, - turėtum būti savo vyrams kiek atlaidesnė.“ Ji nemojo ranka 
į jo protestą. Jeigu šie vyrai manė, kad ji nebus griežtesnė už savo 
tėvą, tada ji jiems parodys, kaip vadovauja moteris. Ir jei eunuchas 
nesupranta jos užmanymo, tegul kaltina savo nenuovokumą. 

- Sargybiniai, - įsakė ji, - nuvilkite šio vyro tuniką, kitaip jūsų 
lauks tokia pati dalia, kaip ir jo. 

Agapijas neleido jiems to padaryti. Jis sugriebė marškinių apy- 
kaklę ir perplėšė ją, apnuogindamas savo krūtinę. Pasigirdo besi- 
tempiančio ir plyštančio audinio garsas. 

- Tai taip pat, - tarė Berenikė, rodydama į purviną, klubus 
juosiantį ir sėdmenis dengiantį audinį. Šį kartą vienas iš jaunesnių 
sargybinių žengė į priekį, kad atrištų diržą, turbūt mėgaudamasis 
reginiu, kai už jį viršesnis karys gauna tai, ko nusipelnė. Kai lininis 
audeklas nukrito, Agapijas sudrebėjo. Jo varpa karojo susitraukusi 
po didžiuliu pilvu. Keletas Berenikės vyrų sukikeno. „Puiku. Tegul 
paragauja gėdos skonio.“ Dievai žino, kad kadaise ir iš jos buvo 
juokiamasi. Ji vis dar prisimena patirtas patyčias, kai iš rūmų 
buvo išvaryta jos motina. Aštuonerių metų mergaitė stovėjo ant 
marmurinių laiptų ir stebėjo tai, jausdama širdyje užgimstančią 
neapykantą. Tą akimirką ji negalėjo pasakyti, kieno neapkentė 
labiau - savo tėvo, iškeitusio žmoną į sugulovę, ar savo motinos, 
leidusios jam tai padaryti. Po to nebuvo nė vienos dienos, kad 
jos negeltų aštrus pajuokos geluonis. Net ir vergai tyliai prunkš- 
taudavo jos akivaizdoje: „Štai eina mergaitė, kuri manė būsianti 
karalienė.“ 

— Išveskite jį. Leiskite jam praleisti kelias valandas vienam su 
savo ranka, nes išaušus jos neteks. Jeigu jam pavyks surasti tą savo 
puikų makedonietišką falą, galbūt net suras jai užsiėmimą. 

Vyras nesipriešino, kai jį nuogą išvilko iš gimnazijos. Dabar jis 
ėjo tylėdamas. Tyla varė Berenikę iš proto. Jie turėtų džiūgauti. 
Berenikė pažvelgė į išgelbėtą moterį. Ši atrodė tokia pat liūdna, 

kaip ir anksčiau, nors jos kūdikis buvo nustojęs verkti. Žemdirbiai 
visada buvo dėl ko nors nepatenkinti. 

— Tai buvo paskutinis išklausytas skundas, - tarė Berenikė. - 
Mūsų vizitas Tėbuose yra trumpas. Privalome imtis kitų neatidė- 
liotinų reikalų. 

Tokie pareiškimai paprastai buvo lydimi šiokio tokio nepasi- 
tenkinimo, nes dauguma čia susirinkusiųjų laukė ilgus mėnesius, 
o gal net metus, kad galėtų pateikti savo skundus karaliui. Flei- 
tininkui tokie reikalai mažai rūpėjo. Kartą, kai vaikystėje ji lydėjo 
tėvą į vieną iš nedaugelio jo kelionių į Aukštutinę karalystę, 
nelaimėlis varguolis krito po jų neštuvais, maldaudamas priėmi- 
mo pas karalių. „Prašau, - maldavo jis, - aš taip ilgai laukiau.“ 
Žvilgtelėjęs į jį tėvas tik prunkštelėjo ir įsakė nešikams eiti tolyn. 
Berenikė susimąstė, koks buvo šio varguolio likimas - ar jis vis 
dar laukė, kada galės išdėstyti savo skundą, o gal paseno ir pasi- 
mirė, taip ir nesulaukęs galimybės? Ji nenorėjo galvoti apie tėvo 
trūkumus, bet kuo labiau stengėsi, tuo sunkiau tai buvo padaryti. 
Atrodė, kad jos viduje atsivėrusi tuštuma, išsekus anksčiau joje 
gyvenusiai neapykantai, dabar reikalavo užpildyti ją naujomis 
mintimis apie jį, šia manija pastebėti kiekvieną nevykusią jo 
valdymo detalę. Taip, lyg jis būtų kažkieno kito tėvas, lyg būtų 
kažkieno kito priešas. 

Čia ir dabar minia ėmė skirstytis, plūsdama pro vakarinius 
skliautus. Pasirodymas baigėsi ir nebuvo daugiau ką stebėti. Liko 
tik nedidelė saujelė žmonių, daugiausia senolių, besiskundžiančių 
viena kitai, bet netrukus ir jos išsiskirstė. Berenikė atsisuko į čia 
likusius kareivius. 

- Jūs pykstate, - tarė jiems, nužvelgdama kiekvieną iš jų nuo 
galvos iki kojų, ir ragindama jai pasipriešinti. - Nėra reikalo tai 
neigti. Jūsų veiduose aiškiai matyti įniršis. Bet manęs tai nejaudina. 
Pyktis yra nuolatinis gyvenimo palydovas. Turbūt jūs nekenčiate 

manęs. Ir tegul. Man nereikalinga jūsų meilė. Turbūt galvojate, 
kad esu silpna ir moteriška, nes pasigailėjau tos moters ir neturiu 
falo. Galbūt net manote, kad ketinu atimti iš jūsų grobį, už kurį 
taip sunkiai kovojote. Į tai atsakysiu jums taip - jūs esate išlepę. 
Užsiėmę pasėlių priežiūra ir turtų krovimu, jūs suglebote. Nesu 
tokia, kaip mano tėvas, ir jo čia įvestų laisvų įstatymų man valdant 
neliks. Kai mes užkariausime Kiprą, galėsite imti tai, ko užsigeidę. 
Ten rasite savo trofėjus. Bet nemaišykite Tėbų moterų su mūsų 
priešais. Kai laimėsite savo mūšius, galėsite skinti pergalės vai- 
sius. Lengvi žemės darbai ir monetų skaičiavimas nėra verti tokių 
apdovanojimų. 

Jos balsas aidėjo salėje. Ji mėgavosi klausydama savo aidin- 
čių žodžių - vienintelių orą skrodžiančių garsų. Ji ragino šiuos 
kareivius jai pasipriešinti, perverdama žvilgsniu kiekvieną iš jų. 
Bet, pasišalinus Agapijui, dvasininkai tylėjo. Nė vienas nedrįso 
pažvelgti jai į akis, apie pasipriešinimą negalėjo būti nė kalbos. 
Šitie vyrai gyveno gerai dėl savo dirbamų žemių ir vergų. Taisyklės 
pasikeitė ir jie privalės jų paisyti. Jie neturėjo kito pasirinkimo. 

Kulminacinė akimirka atėjo ir praėjo. Niekas neišdrįso jai pa- 
prieštarauti. Jie pratylėjo užtektinai ilgai. Tada Berenikė linktelėjo 
savo patarėjams ir išėjo iš gimnazijos. 


Lauke karšta Tėbų saulė svilino veidą. Prieš ją atsivėrusioje gatvėje 
virė gyvenimas. Visi paliegę siluetai pakilo su ant nugarų pririš- 
tomis mantomis ir kūdikiais. Jeigu Berenikės sargybinis nebūtų 
praskynęs jai kelio, ją būtų prarijusi knibždanti minia. Jie grūdosi 
ant smiltainio grindinio ir lipo ant sfinksų, stovinčių palei taką. 
Šios skulptūros kėlė jai liūdesį. Jų paauksuoti veidai buvo apsilupi- 
nėję, vietomis matėsi paprastas akmuo. Kai kurios skulptūros 
net buvo be nosies. Ir nors ji buvo girdėjusi, kad kadaise jų akys 
buvo inkrustuotos lazuritu, dabar į ją žvelgė tik tuščios granito 


akiduobės. Berenikė prisidengė ranka akis ir pasuko neštuvų link. 
Staiga ji pajuto neapykantą šiai vietai. Nykumas draskė jai širdį. 
Kuo greičiau ji sugrįš į laivą, į Aleksandriją, tuo geriau. Ji užlipo 
ant neštuvų ir nešikai, suėmę kartis, drebėdami pakėlė juos. 

— Mano karaliene, - spiegiantis balsas prasiskverbė pro balda- 
kimo užuolaidą. 

Tai buvo Pietonas. Jis vikriai užšoko ant jos neštuvų. Berenikė nė 
nesivargino pasakyti jam, kad norėjo pabūti viena, žinojo, kad jis 
vis tiek jos neklausys. Neštuvai lėtai svyruodami pajudėjo į priekį. 

— Šių vyrų nenuraminsi keliais drąsiais žodžiais, - tarė jai Pie- 
tonas. - Bausmės, kurias skyrei, buvo pernelyg griežtos. 

- Kas padaryta, to nepakeisi. 

Berenikė neapkentė jo smulkmeniškumo. Kodėl jis negalėjo 
palikti praeities įvykių ramybėje? Ji neturėjo nė menkiausio noro 
sėdėti ir vėl apie tai kalbėti. Nuo to tuštumos jausmas darėsi dar 
sunkiau pakeliamas. Ji buvo priversta priimti sprendimą ir tai 
padarė. Ji parodė tiems vyrams, kad yra stipri ir nepalenkiama, 
tokia, už kurią verta kovoti. 

- Esi stipri, - tęsė Pietonas, turbūt norėdamas ją paerzinti, - esi 
gera valdovė, bet čia tu suklupai. Tavo kariai tarnauja ne tik dėl 
noro prisigrobti turto, bet ir dėl lojalumo. 

- Nesu kvaila, - atkirto Berenikė. - Žinau, kodėl mano kariai 
man tarnauja. Lygiai taip pat, kaip ir žinau, kad jie turi mane 
gerbti, kad galėtų kautis mūšiuose už mane ir išplėšti Kiprą iš 
Romos gniaužtų. 

Eunuchas susiraukė. 

- Jiems nebūtina žygiuoti į Kiprą, kad stotų prieš erelio vėliavą. 
Tavo tėvas sulaukė pagalbos iš Romos. 

Berenikė kurį laiką žvelgė į jį nebyli. Baimingai sudunksėjo 
širdis jos krūtinėje. Ji ignoravo tai. 

— Ką? - ji sučiaupė lūpas ir laukė kirvio smūgio. 

- Fleitininkas yra pasiruošęs sugrįžti. Tavo Dijas atsiuntė laišką. 

Išgirdus jo vardą Berenikei persmelkė širdį. Ji ilgėjosi jo, storulio 
Aleksandrijos draugo, tačiau sunerimo, kad pasielgė neapdairiai 
nenuslėpdama savo palankumo jam. 

— Mano Dijas? - nusijuokė Berenikė taip, lyg jo kreipinys būtų 
skambėjęs absurdiškai. 

— Tiesiog sakau, kad labai pasitiki šiuo savo patarėju. 

— Tiek to, - sumurmėjo ji. Pietono pašaipos tebuvo tik dar 
vienas smulkmeniškumo ženklas ir Dijo gynimas tik dar labiau 
pakurstytų eunucho pavydą. - Ką jis rašo? Ką jis pasakoja apie tą 
fleita grojantį kvailį, kuris vadina save karaliumi? 

— Tavo tėvas pasiekė Romą ir susitiko su Pompėju, kurį ten 
vadina Didžiuoju. 

— Supratau, - lėtai linktelėjo ji, išklausiusi naujienų apie naują 
posūkį gyvenime. Pompėjus galėjo suteikti tėvui legionus, kurių 
jai niekada nepavyks atremti. Eunuchas buvo teisus - ji pasielgė 
kvailai ir vaikiškai, siekdama pamokyti karius. Dabar jie persimes į 
tėvo pusę, vos tik jis pasirodys čia su Romos legionais užnugaryje. 

Priešakyje Berenikė regėjo iš smiltainio pastatytas Karnako 
šventyklas, kylančias iš dykumos smėlynų. Ją seniai žavėjo šie įspū- 
dingi monumentai senovės dievams - Mutai, Amonui ir Montui, 
globojantiems šias žemes nuo neatmenamų laikų. Jie stovėjo čia 
amžių amžius, dar prieš jos protėviams atvykstant į šias žemes, ir 
stovės dar nesuskaičiuojamus amžius. Jiems visiškai nerūpėjo, kas 
jas valdė - Berenikė, jos tėvas ar Roma. 

Ji nebegalėjo ilgiau gaišti čia laiko, net mintimis, nei bandant iš- 
taisyti padarytą klaidą. Jeigu jos tėvas jau išplaukė į jūrą, ji privalo 
kuo greičiau nusigauti į pakrantę ir pasitikti jį su tokia kariauna, 
kokią tik jai pavyks surinkti. 

— Privalome kuo greičiau sugrįžti į Aleksandriją. 

— Taigi. Todėl patarčiau kuo skubiau pabandyti atitaisyti pada- 
rytą žalą. Kitaip... 

- Jeigu pakeisiu savo poziciją, mane laikys silpna. Man nereikia 
tau to aiškinti, - tarė ji, žvelgdama Pietonui į akis. Kad ir kokia 
didelė žala buvo padaryta, būtų tik dar blogiau, jei parodytų, kad 
yra lengvai palenkiama. - Daugiau nekalbėkime apie tai. Užteks. 

— Kaip pageidauji. Ateityje, mano karaliene, priimdama skubo- 
tus sprendimus pasistenk, kad jie laimėtų tau draugų. Šie paprastai 
yra naudingesni nei priešai. O pastarųjų turi užtektinai. 

Eunuchas buvo teisus, nors ir kaip nemalonu buvo tai pripažinti. 
Savo skubotumu priimant sprendimus ji darėsi panaši į savo tėvą. 
Bet dabar tiktai pirmyn, į priekį ir jokių apgailestavimų. Dabar jai 
reikės draugų pagalbos, kol laimės kareivių širdis. 

Neštuvams judant palei upę, akis badė dar didesnis vargas - 
ištinę vaikai ir sukrypę raupsuotieji, susivėlusios katės, miaukimu 
palydinčios kiekvieną praeivį. Niekas nekreipė į jas jokio dėmesio, 
išskyrus tik ūgtelėjusį valkataujantį berniuką, kuris nuspyrė liesą 
rainę į šoną, kai ši ėmė trintis į jo blauzdą. 

- Žinai, kad miestas kenčia, kai katės badauja, - tarė Berenikė. 
Net ir Aleksandrijoje didžioji dalis gyventojų garbino žvėris. Dau- 
guma graikų perėmė iš jų šią tradiciją. Prieš daug metų ji stebėjo, 
kaip minia suplėšė į gabalus romėną už tai, kad anas nužudė katę. 
Aukštutinėse žemėse gyvūnai buvo garbinami dar labiau. 

— Katės badauja, kaip ir žmonės, - pastebėjo Pietonas. - Nėra 
net atliekų, kurias būtų galima atiduoti valkataujantiems gyvū- 
nams. Mieste neliko net žiurkių. 

Tai buvo tiesa. Net ir praeinant pro šiukšlių krūvas palei upę, 
tarp puvenų nesimatė nė vieno graužiko. Nepaisant to, Berenikė 
svajojo apie Kiprą, net ir dalydama grūdus, net ir matydama, kaip 
merdėja jos karalystė. Ją irgi buvo galima apkaltinti išsiblaškymu, 
ambicijomis, kurios buvo ne jos jėgoms. Gal tai Ptolemajų pra- 
keikimas? 

— Dabar gatvėse valkataujantys vaikai valgo žiurkes, - tęsė 
eunuchas. - Ir jie nėra vieninteliai, kurie tai daro. 

Purvina ranka pasirodė pro užuolaidų tarpą. 

- Prašau, - dejavo šalia neštuvų bėgantis purvinas berniukas. 

- Atstok, vaikpalaiki, - sušnypštė vienas iš nešikų. 

- Prašau, - pakartojo berniukas. - Prašau, maldauju jūsų. 

- Patraukite jį iš čia, - liepė Berenikė Pietonui. Jai buvo bloga 
nuo šio reginio, primenančio apie jos žilungančią, degraduojančią, 
nusilpusią karalystę. Be to, ji jau pripildė jai palankių šventikų 
svirnus grūdais. Jų pareiga buvo juos išdalyti. Tačiau jau buvo 
per vėlu jo atsikratyti. Žmonės ėmė burtis gatvės pakraščiuose. Ji 
nelaimės jų prielankumo nuvydama vaiką. 

- Sustokite, - įsakė ji. Neštuvai šiek tiek nusileido. Įkvėpė gi- 
liai, mat nenorėjo kvėpuoti lauke tvyrančiu dvoku, galinčiu net 
užkrėsti ją, ir pratraukė šilkinę užuolaidą. Iš arti berniukas atrodė 
dar prasčiau. Jo burna buvo žaizdota, jam turėjo skaudėti kalbant. 
Berenikė staiga suprato, kad skundus teikusiųjų minia buvo rink- 
tinė. Ir tik tiems, kurių nepalietė maras, buvo leista įeiti. Net ir 
apie padėtį šalyje susidarytas įspūdis buvo iškreiptas, padiktuotas 
jos patarėjų. 

— Prašau, mano... mano karaliene, - mikčiojo berniukas. Tai 
buvo viskas, ką jis mokėjo pasakyti graikiškai, nes po to jis ėmė 
vapėti kažką savo gimtąja kalba, kurios ji niekaip negalėjo suprasti. 

Berenikė padavė jam duonos kepaliuką ir vynuogių kekę — 
vienintelį valgį, kurį turėjo su savimi. Berniukas pagriebė juos ir 
nulenkė galvą pakartodamas: 

— Mano karaliene, mano karaliene. 

Susirinkę žmonės ėmė prie jos artėti. Ji bjaurėjosi jais - šiais 
bado ir jį palydinčių negandų pranašais. Jie priminė jų nelaimių 
kaltininką - jos tėvą ir kaip jam valdant nuskurdo karalystė. Taip 
buvo ne visada. Kai paskutinį kartą ji lankėsi mieste, gatvės buvo 
švarios, o vietiniai - sotūs. Bet tai tebuvo senų laikų prisiminimas. 
Gerai išsaugotas prisiminimas. O dabar išlikę smiltainio fasadai 

buvo apdrabstyti purvu, bet kurią akimirką galintys subyrėti nuo 
menkiausio prisilietimo. 
— Eikite, - sušuko ji užtraukusi užuolaidas. - Eikite. 


Grįžusi į karališkąjį laivą Berenikė nekreipė dėmesio į Ledos pa- 
ruoštą vonią ir liepė auklei palikti ją vieną. Ji norėjo pabūti viena. 
Veidai persekiojo ją. Tas berniukas, išmaldos prašantis berniukas, 
jo purvinos žaizdos ir ištepliotos rankos. Jai reikėjo vyno, valgio ir 
miego, kad pasotintų savo kūną ir nusikratytų tų vaizdų. Kai kas 
patraukė jos žvilgsnį - ant lovatiesės žybsinti dėmelė. Priėjusi ji 
pamatė, kad tai buvo amuletas. Visomis vaivorykštės spalvomis 
žėrintis maitvanagis, ištiesęs sparnus ant auksinės grandinėlės. Po 
juo gulėjo pusiau perlenktas papiruso lapas. Atvertusi jį Berenikė 
perskaitė: „Motina deivė pažįsta savo draugus.“ Ir, nors Berenikė 
pavartė kelis kartus papirusą, nerado antspaudo. 

— Leda, - sušuko ji. - Kas valė šiuos kambarius? 

— Aš pati, mano karaliene, - atklydo jos balsas. Paskui jį atsekė 
žingsniai. - Ar kažkas nutiko? 

— Ne, ne, nieko nenutiko. Viskas gerai, - ji vėl pažvelgė į savo 
delną. - Tik pasirūpink, kad viskas būtų paruošta kelionei į Alek- 
sandriją. 

— Taip, mano karaliene. 

Berenikė klausėsi nueinančios auklės žingsnių. Tada ji nuėjo 
prie savo paauksuotos skrynios ir atvėrė ją. Ji rausėsi po skrais- 
tėmis, chitonais ir tunikomis, kol jos ranka palietė kai ką šalto, 
kieto, dramblio kaulo spalvos. Atsargiai ji ištraukė papuošalų 
dėžutę. Jos paviršiuje buvo išgraviruotas barbaras, įtempęs lanką. 
„Tai iš Namibijos“, - pasakė tėvas, įteikdamas ją per jos aštuntąjį 
gimtadienį, prieš tai, kai Kleopatra užgimė tėvo sugulovės įsčiose. 
Tai buvo vienintelis turimas tėvo talismanas, jeigu ir buvo kitų do- 
vanų, ji neprisiminė. Berenikė negalėjo paaiškinti, kodėl veždavosi 

jį su savimi į kiekvieną kelionę. Silpnumo akimirkomis ji bijodavo, 
kad tai buvo dėl to, jog ji norėjo prisiminti Fleitininką tokį, koks 
jis buvo jos vaikystės metais, o veikiau - kokiu ji norėjo, kad jis 
būtų - dosnus tėvas, švaistantis karališkąjį iždą dukters įgeidžiams 
patenkinti. Tomis dienomis, kai jautėsi stipresnė, ji žinojo, kad 
priežastis buvo visai kita. Dramblio kaulo dėžutė, papuošta auksu 
ir turkiu, buvo puikus priminimas to, kuo ji niekada netaps - 
karaliumi, kuriam labiau rūpi dailūs niekučiai nei kariuomenė. 

Sąvaros cyptelėjo, kai ji atvėrė dėžutę. Reikėjo patepti jas alie- 
jumi nuo rūdžių. Atsargiai ji įdėjo amuletą į dėžutę. Čia jis bus 
saugus. 


LJ 


JAUNELĖ 


rsinoja suposi iš vienos pusės į kitą. Suoliukas, ant kurio 

sėdėjo, siūbavo, bet tai netrukdė Aleksandrui. Jo stilius! 

judėjo tolygiai papiruso lapu, o iš jo galiuko, it vingri 
gyvatė, liejosi rašalas. Aleksandro gebėjimas susikaupti Arsino- 
jai kėlė nuostabą. Jos akys perbėgo visą skaityklą prie akmenyje 
išdėliotos mozaikos, vaizduojančios šuniuką. Arsinojai jis visada 
atrodė liūdnas - žvelgiantis į viršų nuo grindų, šalia numesto 
šalmo ir apatiškai laukiantis, kada sugrįš jo šeimininkas. Jos žvilg- 
snis praslydo pro dvynes kolonas su gyvatėmis besirangančiomis 
Medūzos galvomis ir sustojo prie durų, kurios vedė į didesnį 
atrijų. Ten sukinėjosi keletas mokslininkų, vartydami papiruso 
ritinėlius, svarbesnius ištiesdami ant kedro stalų ir laikydamiesi 
įprastos rutinos. Arsinoja jų neatpažino, bet žinojo, kad jie buvo 
jos sesers pavaldiniai. Jie buvo per jauni, kad palaikytum išsimok- 
slinusiais vyrais. Be jokios abejonės, jiems buvo leista būti taip 
arti karališkosios skaityklos tik dėl to, kad visi už juos pranašesni 
mokslininkai pabėgo. 

Ganimedo niekur nebuvo matyti, nors Arsinoja neabejojo, kad 
jis liepė ateiti kaip tik šią valandą. Jei tik čia būtų Kleopatra, As- 
pasija arba Hipatija, ji bent turėtų, su kuo paplepėti. Aleksandro 
ji visai nedomino, šiam rūpėjo tik ant papiruso lapo raitomos 


12 Stilius - rašymo priemonė (vert. past.). 

keverzonės. Buvo keista, kaip viskas išoriškai lyg ir sugrįžo į nor- 
malų ritmą po to, kai Berenikė pamiršo apie ją. Ganimedas ją 
mokė, o Mirinė maudė. Jos dienos beveik suvienodėjo su anksčiau 
buvusiomis visais atžvilgiais, išskyrus tik vieną - ji neturėjo drau- 
gų. Vienintelis bičiulis ją ignoravo, o krūtinėje augantis liūdesys 
grasino praryti jos širdį. 

Aleksandro keverzonė išleido geluonį, nuo jos galiuko lašėjo 
juodas kraujas. Ši būtybė atrodė gyva, it būtų išplėšta iš sapno. 
Staiga nagai nutvėrė jos kūną. Šie pamažu įgavo erelio pavidalą. 
Dabar Aleksandras piešė greitai, rašalu spalvindamas baimės iš- 
kreiptus, į viršų žvelgiančius vyrų veidus. 

- Ką čia pieši? - paklausė ji. 

- Nieko, - sumurmėjo jis ir padėjo plunksnakotį į šoną taip, 
lyg jis visą laiką būtų daręs ką gėdingo ir tik dabar būtų pagautas. 
Jos draugai, prisiminė Arsinoja, dažnai šaipydavosi iš jo piešinių. 
Ypač Hipatija, kuri ištraukdavo iš jo rankų papirusą ir tabaluodavo 
jį virš liepsnos. 

Arsinoja taip pat jo vengdavo. Ji nebuvo jam ypač žiauri, nors 
to ir nereikėjo. Tam buvo kitos, už ją jaunesnės, mergaitės, ku- 
rios tik ir laukdavo progos, kad galėtų pasijuokti iš žemesniam 
luomui priklausančiųjų. Aspasija taip pat, erzindama jį dėl jo 
pilkšvai žalių akių, vadindavo jį Atėne. Mažoji Diana, mergaitė, 
su kuria Arsinoja buvo apsikeitusi vos keliais žodžiais, net tikino, 
jog Aleksandras buvo ne berniukas, o būtybė, panaši į legendomis 
apipintą Hermafroditą - nei berniuką, nei mergaitę, neįprastą bū- 
tybę, turinčią ir vieno, ir kito bruožų. Arsinoja niekada nekreipė 
ypatingo dėmesio į tai, bet dabar ji susimąstė, ar tie užgauliojimai 
vis dar skaudino jį. Galbūt dėl to jis nenoriai su ja kalbėjo. 

— Ar tai Agamemnonas? - paklausė ji Aleksandro, bakstelėdama 
pirštu į vyro veidą ir skersai jo kaktos įsirėžusią karūną. 

— Ne, tai Hektoras, - atkirto berniukas ir nutilo akimirkai, tarsi 
susigėdęs to, ką prisipažino, ir to, ką tai apie jį galėjo pasakyti. - Tai 

trojiečiai, besiruošiantys mūšiui, nepaisant blogos Dzeuso pra- 
našystės. 

Arsinoja linktelėjo. Dabar ji suprato viską. Jie buvo geresni, jie 
buvo didingesni, jie buvo tie, kurie kovėsi ir žuvo. Graikai buvo 
žiaurūs ir kupini nusivylimo, o trojiečiai paprasčiausiai pasmerkti. 

— Man irgi labiau patinka trojiečiai. 

— Jie buvo geresni kariai. Ir sąžiningesni, - užsidegęs kalbėjo 
Aleksandras. - Be to, vienintelė priežastis, dėl kurios Achilas nu- 
galėjo Hektorą, buvo tai, kad jo pusėje buvo dievai, visi dievai, ir 
jis pats buvo dievo sūnus. Hektoras buvo daug geresnis karys. Ir 
geresnis žmogus. O geresnis visada pralaimi. 

— Bet Odisėjas nepralaimėjo, - paprieštaravo Arsinoja. Šis 
gyvenimo vėtytas ir mėtytas vyras buvo jos mylimiausias iš 
graikų. Kai Agamemnonas ir Achilas leido karui tęstis, jiems 
kivirčijantis dėl trofėjų - aukso ir moterų, Itakės valdovas suko 
galvą, kaip prasibrauti pro neįveikiamas Trojos sienas. Jei ne jo 
genialus arklys, kur dabar būtų achajai? Jos mintyse Odisėjas 
visada išsiskyrė kaip geriausias iš visų graikų. Jis galiausiai rado 
kelią į namus. 

„Taip, kaip ir Kleopatra suras, - pažadėjo ji sau. Ir jos tėvas taip 
pat. Ji giliai tuo tikėjo, net jei pasaulis vėl atsidurtų ant bedugnės 
krašto. Arsinoja žinojo, kad jos sesuo, kad ir kur būtų, kovos, jog 
sugrįžtų. Juk ji, laivui išplaukiant į jūrą, pasakė: „Aš sugrįšiu tavęs.“ 
Ir Arsinoja tuo tikėjo. Kleopatra niekada jai nemelavo. Išskyrus 
tik tada, kai erzindavo Arsinoją arba mesdavo jai iššūkį iškrėsti 
kokią nors išdaigą, pavyzdžiui, įslinkti nepastebėtai į mokslininkų 
miegamuosius. „Niekas tavęs nepastebės, prižadu tau.“ Tačiau tai 
buvo visai kas kita. Tai buvo tik juokai. 

—- Mokiniai, - Ganimedas pertraukė jos mintis. Arsinoja 
nustebusi pakėlė akis, nes negirdėjo, kaip eunuchas įėjo į kambarį. 
Ji negalėjo atsistebėti tuo, kad, nepaisant gremėzdiškos išvaizdos, 
mokytojas vaikščiojo nepaprastai tyliai. Ganimedas nusišypsojo jai 

ir linktelėjo Aleksandrui. Nežymus palankumo ženklas. - Šiandien 
mes grįžtame prie Polibijo. 

Arsinoja atsiduso. Polibijas ir jo istorijos apie Romos vieną po 
kito nugalimus achajų miestus buvo jai įgrisusios. 

- Tau reikėtų skirti daugiau dėmesio savo išsilavinimui, Arsi- 
noja, - eunucho balsas buvo griežtas. - Dabar, valdant Berenikei, 
tau pasisekė, kad gali mokytis. Ir manau, kad istorija turėtų tave 
dominti labiau už bet kurį kitą dalyką. Turėtum suprasti priežastis, 
dėl kurių privalu domėtis istorija apie Romos iškilimą. 

Arsinoja lėtai linktelėjo galvą. Ji pagalvojo apie Kleopatrą toli 
užjūrų marių ir apie tėvą, užsiėmusį savo reikalais. Staiga ji aiškiai 
suvokė, kad jų kelionės tikslas buvo Roma. Štai kodėl Ganimedas 
vertė ją skaityti Polibiją - kad nukreiptų ją teisinga linkme. Tik 
kas ten jų laukia? Romėnai negerbė kitų tradicijų ir nejautė sąžinės 
graužaties, kišdamiesi į kitų karalysčių reikalus. Ji prisiminė, kaip, 
Katonui užėmus jos dėdės salą, buvo nešama miesto gatvėmis, 
kaip riksmais ir keiksmais buvo palydimi karališkieji neštuvai, 
o miesto sienų graviūrose vaizduojamas tėvas buvo be galvos, 
nukirsti ir jo lytiniai organai. Visa tai priminė senų laikų faraonų 
elgesį su savo priešais. 

— Aleksandrai, - pyktelėjo Ganimedas. Jos draugas pakelė akis 
nuo savo papiruso ritinėlio. - Kas atitraukia tavo dėmesį nuo 
gautos užduoties? 

Berniukas uždengė ranka papiruso lapą, bandydamas paslėpti 
piešinį nuo eunucho akių. Ganimedas nebuvo piešinių mėgėjas. 
Arsinoja vargu ar galėjo suskaičiuoti visus kartus, kai jis mokė ją 
ir draugus, kad literatūra yra aukščiausia meno forma: „Piešimas 
yra skirtas nemokytai masei.“ Tačiau Aleksandras nebuvo toks 
greitas. Mokytojas pagriebė jo piešinį. 

— Kas tai? - pasišaipė Ganimedas, tyrinėdamas linijas popie- 
riuje. 

— Eskizas, - sumurmėjo susigėdęs berniukas. 

- Jis nupiešė tai, kol laukėme tavęs. 

Būtų nesąžininga, jei Ganimedas už tai nubaustų Aleksandrą. 

— Tačiau berniukas ir toliau laikosi jo įsikibęs. 

Eunuchas pakėlė papiruso lapą virš aliejinės lempos. Tos pačios, 
kurią laikė rankose, kai rodė jai kelią pabėgimo naktį, o tiksliau - 
tą naktį, kai ji bandė pabėgti. Liepsnos lyžtelėjo popieriaus kraštą. 
Aleksandras krūptelėjo, kai geltoni liežuviai ėmė ryti trojiečių 
gynėjus, palikdami iš jų tik pelenus. Ugnis prarijo ir gyvatę, po to 
žiežirba pasiglemžė erelio nagus, kūną ir - galiausiai - sparnus. 
Paukštis, tarsi norėdamas atkeršyti, liepsnodamas kilo aukštyn 
prie eunucho pirštų. Įgeltas Ganimedas numetė susiglamžiusius 
likučius ant stalo, purtydamas ranką, lyg šis judesys padėtų atsi- 
kratyti skausmo. 

- Štai, - iškilmingai tarė mokytojas. - Nebus daugiau jokio 
blaškymosi mokantis, kaip Roma nugalėjo graikų miestus ir Ma- 
kedonijos karalystę. Arsinoja, turi į tai atkreipti ypatingą dė- 
mesį, - rūsčiai žvelgė į ją Ganimedas. - Persėjas galbūt ir buvo 
pirmasis iš Aleksandro įpėdinių, pasidavusių Romai, bet tikrai 
ne paskutinis. 

Tai skambėjo tarsi grasinimas jai ir Kleopatrai, visiems Ptole- 
majams ir visai jos giminei. Arsinoja sudrebėjo. Ji klausėsi, kaip 
Ganimedas skaitė ir dėstė Persėjo istoriją, kaip jo imperija buvo 
nugalėta Romos. 

Kai Ganimedas išėjo, Arsinoja guodė Aleksandrą. Šis nesuprato, 
ką reiškė būti Ptolemaju. Nors buvo vyresnis, jis vis dar supykdavo 
dėl tokių vaikiškų dalykų, kaip piešinio sudeginimas į pelenus. Ji 
suprato tai, bet kartu ir jautė pasitenkinimą, kad nors kartą buvo 
išmintingesnė. Ji net akimirkai pamiršo širdies skausmą dėl sesers. 


Po kurio laiko, jei bėgdavo gana greitai, primiršdavo apie Kleo- 


patrą ir savo ilgesį net visai popietei, o retkarčiais net ir kelioms 
dienoms. 

Arsinoja ir Aleksandras lenktyniavo it pora nuožmių, nerūpes- 
tingų vėjo gūsių, vartančių medelius ir nieko neįtariančias šluotas. 
Arsinoja išsiveržė į priekį, lėkdama per žolę ir akmenis. Jis šiek 
tiek atsiliko, pasimetė tarp medžių. Jos purvu apkibusi ranka 
pliaukštelėjo į medžio žievę. 

- Vėl tave įveikiau. 

Aleksandro galva kabojo nuleista tarp sulenktų kelių. 

— Nes aš tau leidau. 

- Melagis. 

„Nes man jau devyneri metai , - norėjo pridurti ji, krisdama ant 
žemės. Tarsi pastebėjus kokį nors skirtumą, dėl to neliktų jokių 
abejonių. Visą dieną ji bandė surasti ką nors, kas joje pasikeitė. 
Turbūt gimtadieniai atnešdavo pokyčių tik tuo atveju, jei jie būda- 
vo švenčiami. Niekas neprisiminė, kiek žiemų ji sutiko - aštuonias, 
devynias ar dvylika. Visi - Ganimedas, Mirinė ir Aleksandras — 
manė, kad tai buvo iš kitų niekuo neišsiskirianti diena. 

Kažin, ar jos motina prisiminė, kokia šiandien diena? Arsi- 
noja krimstelėjo lūpą, kad sustabdytų besitvenkiančias ašaras. 
Tai atrodė mažai tikėtina. Net ir tada, kai gyveno kartu, jos mo- 
tina ne visada prisimindavo tą dieną, bet Kleopatra niekada jos 
nepamiršdavo. Kokia nauda iš motinų? Savo motinai ji niekada 
nerūpėjo, bent jau nuo tada, kai gimė berniukai, o Aleksandras 
taip pat mažai bendravo su saviške, nors ir buvo berniukas. „Mūsų 
motina mums pavydi, - šnibždėdavo Kleopatra, - nes neturi už- 
kariautojo kraujo.“ Tada jai buvo sunku suprasti šiuos žodžius. 
Arsinoja jos klausdavo: „O kodėl ji nepavydi Ptolemajui?“ Tai tik 
prajuokindavo jos seserį. 

Arsinoja prisiminė tėvą, jo apdujusį, prie fleitos palinkusį veidą, 
pirštais išgaunantį iš instrumento malonius garsus. Ji nusipurtė 
nuo iškilusio prisiminimo. Dabar ji žinojo tiesą, suprato, kad 
kiti tėvo vardai - Auletes, Fleitininkas - jam buvo suteikti ne dėl 

komplimentų jo melodijoms. „Karalius, - per paskutinį jų susi- 
tikimą bumbėjo Ganimedas, - turėtų būti vadinamas Gelbėtoju, 
Griausmavaldžiu ar Didžiuoju, o ne išsiskirti iš savo pavaldinių 
pomėgiu groti fleita.“ 

Arsinoja kratėsi šių nemalonių atsiminimų. Jos tėvas išvyko, 
o kartu su juo ir Kleopatra. Prisimindama tai ji nieko nepakeis. 
Mergaitė gulėjo ant saulės išdegintos žemės. Dangus buvo giedras 
ir žydras, be debesėlio, toks kaip ir pastaruosius mėnesius. Gimi- 
mo diena, paskutinė potvynio diena, turėtų atnešti lietų į Alek- 
sandriją ir auštant aptaškyti marmurą dideliais lašais. Bet ne šiais 
metais. Pastarasis mėnuo buvo sausas, tarsi per patį vidurvasarį. 
Ji pašnairavo į Aleksandrą, į jo siluetą saulėje. 

— Ar žinai, kokia šiandien diena? 

Jos draugas galvodamas kramsnojo lūpą. 

— Dvidešimt šešta Chojako“ diena. 

— Dvidešimt septinta diena, - pataisė jį. Arsinoja tyrinėjo jo 
veidą, tikėdamasi, kad jis prisimins, bet jos žodžiai niekaip jo 
nepaveikė. - Tai mano gimimo diena. 

— O, - atsakė Aleksandras. 

— Man devyneri, - ištarė ji su pasitenkinimu. Tai buvo pirmas 
kartas, kai ji garsiai pasakė savo amžių. - Kiek tau metų, Alek- 
sandrai? 

— Aš gimiau vidury Pereto!*. Meširį man sueis vienuolika metų. 

— Tu beveik to paties amžiaus kaip Kleopatra, - nekantriai tarė 
Arsinoja. 

— Manęs Kleopatra nedomina, - gūžtelėjęs pečiais tarė berniukas. 


i Chojakas - ketvirtasis Koptų kalendoriaus mėnuo, turintis 30 dienų ir atitinkantis maždaug 
laikotarpį tarp gruodžio 10 d. ir sausio 8 d. Grigaliaus kalendoriuje (vert. past.). 


14 Peretas - vienas iš trijų metų laikų senovės Egipto kalendoriuje, kurio pavadinimas reiškė 
„Augimas“. Tai buvo vidurinysis metų laikas, ir jį sudarė 4 mėnesiai - Tobis, Meširis, 
Paremhatepas ir Peremoudis (vert. past.). 

Arsinojai tai nepatiko. Gal jis ir yra jos draugas, bet tai nesu- 
teikia teisės taip kalbėti apie seserį, apie Ptolemają, apie dvigubos 
karalystės sosto įpėdinę. 

— Kodėl ne? Kodėl tau nepatinka Kleopatra? 

Vien mintis, kad kažkas nemėgo jos sesers, skaudino ją. 

- Ji nebuvo labai draugiška, na, bent jau man. 

Arsinoja įsitempė. Ji turėtų apginti Kleopatrą, kaip kad visada 
darydavo, bet tai buvo atviriausi iki šiol Aleksandro ištarti žodžiai. 
Dažniausiai berniukas nutylėdavo savo mintis, tarsi bijotų, kad 
ji ką nors jam padarys, tarsi bijotų jos reakcijos. O ji taip troško, 
kad kas nors būtų su ja atviras, kaip kad Kleopatra. Taigi ji tiesiog 
uždavė jam klausimą, kuris kartkartėmis ją kankindavo: 

- Ar aš draugiška tau? 

- Draugiškesnė, - paerzino ją. 

- Ar anksčiau iš tikrųjų leidai man laimėti? 

Ši mintis taip pat nedavė jai ramybės. Mintis, kad su ja buvo 
elgiamasi ne kaip su visais ir dėl įvairių priežasčių. 

- Ne, - pakratė jis galvą. - Tąkart tikrai mane nugalėjai. Aš 
uždusau. 

- Aš pripratusi laimėti. 

Arsinoja anksčiau galvojo, kad tai buvo verta pasididžiavimo, 
bet dabar ji nebebuvo tuo tikra. 

— Manai, kad šis žaidimas buvo netikras? 

Ji pakilusi atsirėmė alkūnėmis, kad galėtų pažvelgti į naująjį — 
drąsųjį - Aleksandrą. „Kodėl jis kalbėjo be užuolankų? - svarstė 
Arsinoja. - Gal dėl to, kad ji nepaprieštaravo jo žodžiams apie 
Kleopatrą? 

- Žinau, kad žaidimas buvo netikras. Nesu kvaila. Žinau, kad 
žmonės leidžia man laimėti, nes esu karaliaus Ptolemajo dukra. 

- Ir kodėl turėčiau leisti tau laimėti? Tavo tėvas, kaip ir maniškis, 
ištremtas. Ar jie kuo nors skiriasi? 

Arsinoja atsiduso ir vėl išsitiesė ant purvinos Žemės. 

— Aleksandrai, aš kalbu rimtai. 

- Ir aš. 

Jis atsigulė šalia jos ir, pasirėmęs ranka galvą, įsmeigė į ją įdėmų 
žvilgsnį. Arsinojos skruostai degė karščiu, bet saulės įdegis jos 
neišduos. Ji nemėgo būti stebima. Ji mieliau imtų ir akimirksniu 
išnyktų, ir nė vienam iš jų nereikėtų būti išmintingesniam. 

- Kodėl dar esi gyva? - tyliai paklausė jos Aleksandras. - Žinai 
tikrąją to priežastį. Taip yra ne tavo tėvo, o tavo pačios dėka. Tu 
įrodei, koks kraujas teka tavo gyslomis. 

Pirštu pervedė purpurinę kraujagyslę, kuri raitėsi vidine jos 
rankos puse. Tai kuteno ir Arsinoja susijuokė. 

— Kartais aš vis dar bijau, - tarė ji taip tyliai, kad tikėjosi, jog 
jis neišgirs. 

Bet jis išgirdo ir jo akys išsiplėtė iš nuostabos: 

— Tu? Bijai? Esi drąsiausia iš visų mano pažįstamų žmonių. 
Drąsesnė net už Antigonę. 

— Nesu tokia drąsi kaip ji, - sušnibždėjo Arsinoja. - Aš visą laiką 
ko nors bijau. Bijau pabudusi kiekvieną rytą ir kiekvieną vakarą, 
kai einu miegoti. 

Aleksandras tyrinėjo ją. Galbūt ji buvo pernelyg atvira su juo ir 
dabar jis palaikys ją nuobodžia ir kvaila mergaite, kuri krūpčioja 
išvydusi savo pačios šešėlį. 

— Nemanau, kad nejausti baimės reiškia būti drąsiam, - prakalbo 
jis lėtai, pasverdamas kiekvieną žodį, kaip darydavo Ganimedas, 
norėdamas pasakyti ką svarbaus. - Manau, kad būti drąsiam - tai 
nepasiduoti, net kai labai bijai. 

— O tu? Ar ko nors bijai? - paklausė ji. Berniukas krūptelėjo. 
Klausimas nuskambėjo užgauliau, nei ji norėjo. - Aš nenorėjau... 

— Tai yra... Tu ne viską žinai, Arsinoja, - jo balsas skambėjo šaltai. 

- Žinau vieną dalyką, kuris tave baugina. 

Žodžiai strigo gerklėje, liežuvis pasidarė vangus, sunkus ir su- 
stabarėjęs. Arsinoja nenorėjo jo prarasti, tik ne dabar. 

— Kas? 

— Tu bijai, kad negalėsi manęs pavyti. 

Ji skubiai atsistojo ir pasileido bėgti per išdegintą žolę, ištiesusi 
rankas, kaip maitvanagis, sklandantis danguje. „Neskrisk taip arti, 
Arsinoja.“ Tylą skrodė tik monotoniškas jos pėdų dunksėjimas. 
Negirdėjo besivejančių žingsnių. Begalinis tuštumos jausmas už- 
liejo ją. Arsinojai knietėjo atsisukti ir pažvelgti atgal. Kaip Orfėjas, 
prisikėlęs iš numirusių, ji žinojo, kad nebuvo galima rizikuoti 
nė vienu žvilgtelėjimu. Ji nugirdo, kaip Aleksandras nerangiai 
atsistojo. Tai buvo labai lauktas garsas, reiškiantis, kad jis ją vy- 
sis. Džiugesio, siautulio ir beprotybės apimtas jos kūnas lėkė dar 
greičiau. Bėgo taip greitai, tarsi ją kas nors būtų vijęsis. Tačiau 
žingsnių garsas pritilo ir galiausiai sustojo. Arsinoja žvilgtelėjo 
atgal. Rankos sugriebė ją už riešo. Ją pagavo. 

- Štai ir mergaitė, kurios ieškau, - Ganimedas metė neprita- 
riantį žvilgsnį į purviną Arsinojos tuniką. - Tavo sesuo, Spindin- 
čioji karalienė, nori tave pamatyti. 

Siautulys apleido Arsinojos galūnes. Sumaudė paširdžius ir ji 
krūptelėjo prisiminusi apgailėtiną vaiką, kuris apsišlapino iš bai- 
mės būti nužudytas, lyg būtų ne Ptolemajų kraujo. 

- Laikas žaidimams baigėsi. Palydėsiu į kambarį. Galbūt mums 
pavyks ten rasti labiau susitikimui su karaliene tinkantį drabužį. 

Visos mintys apie žaidimus ir gimtadienius apleido Arsinoją. 
Nesvarbu, ar ji pati pasikeitė, jos padėtis liko tokia pati. Ji ir toliau 
gyveno iš sesers malonės. Ir bet kurią akimirką galėjo jos netekusi 
mirti. Eunucho veidas buvo niūrus. Šis naujas kvietimas ir jai, ir 
jam kėlė nerimą. 

Ganimedui atvėrus duris į vidų, Arsinoja dar spėjo žvilgtelėti 
į Aleksandrą, jo išblyškusį veidą, suglebusius pečius ir purvu 
apkibusius drabužius. Ji svarstė, ar kada nors dar pamatys jį ir ar 
kas nors jai dar pasakys, kad yra drąsi. 

Nedraugiškos akys sekė ją. Tokios pat nedraugiškos, kaip ir tada, 
kai juos sučiupo. Galbūt jų savininkas girdėjo šnibždesius, kurių ji 
negirdėjo. Ganimedas ėjo tylėdamas ir Arsinoja suprato, kad turi 
sekti jo pavyzdžiu. Nejučia jo ranka suėmė josios. Jo švelnumas 
kėlė jai dar didesnį jaudulį. Atvedęs ją pas Mirinę, linkėdamas 
sėkmės, suspaudė jos pirštus. 

- Fortes fortuna adiuvat, - sušnibždėjo jai į ausį. 

Žodžiai nesuteikė jai pasitikėjimo, net ir po to, kai išsivertė juos 
iš apgailėtinos romėnų kalbos į graikų. „Sėkmė padeda drąsiems.“ 
Įėjus į kambarį Mirinė greitai nutraukė per galvą tuniką ir nuvedė 
į vonią. Nuoga ir virpanti, sustirusi, ji stovėjo prie vonios, bandy- 
dama perprasti žodžių reikšmę, kol auklė paragino pasinerti į ją. 

Fortes fortuna adiuvat. Fortes fortuna adiuvat. Svetimi skieme- 
nys skambėjo it burtažodis. Fortes fortuna adiuvat. Vikrioji Mirinė 
šukavo ir tampė Arsinojos plaukus, bet ši laikėsi sukandusi dantis. 
Dabar net menkiausia aimana ar nusiskundimas palaužtų jos ryžtą 
ir ji apsipiltų vaikiškomis ašaromis. 

Nors paprastai nekentė prausimosi vonioje, šių maudynių pa- 
baigos ji nelaukė. Užuot iššokusi iš kubilo, ji mirko tol, kol vanduo 
atšalo ir pašiurpo rankų oda. Drebanti apglėbė kelius ir įsmeigė 
akis į susitraukusius kojų pirštus. 

Mirinė pabučiavo jos kaktą. 

- Viskas bus gerai. 

Aprengta prabangiausiu chitonu, kuris buvo ryškios safyro 
spalvos ir kurį vilkint jos oda švytėjo it auksas, Arsinoja buvo 
palydėta į viešąsias sales. Ji naiviai galvojo, dabar tai suprato, kad 
karalienė, užsiėmusi reikalais aukštutinėse žemėse, pamiršo apie 
ją. Ji turėjo labiau klausyti to, ką sakė Ganimedas. Jis bandė per- 
spėti ją, skaitydamas Polibiją. Ji neturėjo pamiršti, kad jos gyvybė 
vis dar kabojo ant plauko. Kandūs Antigonės žodžiai skambėjo 
taip, it būtų skirti jai: 

Žinai štai viską, ir matysim greit, ar tu 
Garbinga, ar menka gerų tėvų duktė.“ 


Beširdžiai sargybiniai akmeniniais veidais įvedė Arsinoją į kara- 
liškąjį atrijų. Ar girsis jie, ar liūdės, kai jiems pasakys, kad atvedė 
princesę Arsinoją pasitikti mirties? Kokiu kitu tikslu Berenikė 
kviestų ją? Turbūt ji persigalvojo. 

Rankenos - du karalienę saugantys auksiniai grifai - prasisky- 
rė atverdamos duris. Viduje nebuvo nė ženklo tėvo rengiamoms 
puotoms būdingų linksmybių ir nerūpestingumo: nebuvo nei 
dainių, nei juokdarių, nei šokėjų. Nuotaika čia tarsi kratėsi 
juoko. 

Dvariškiai sėdėjo grupelėmis po keturis ar penkis, it vynuogės 
ant vynmedžio. Kai kurių veidai buvo pažįstami, bet Arsinoja 
negalėjo prisiminti vardų. Tolėliau, tėvo soste, sėdėjo Berenikė. 
Jos sesers plaukai buvo susukti aplink galvą, dvi kasos buvo su- 
imtos auksine sagtimi prie sprando, o jų galuose kabojo granatai 
ir smaragdai. Dėl tampriai už nugaros surištų plaukų Berenikė 
atrodė dar griežtesnė nei paprastai. Šalia karalienės, ant tamsiai 
raudonos kušetės, pusiau gulomis sėdėjo karštanti senė. Jos dra- 
bužiai patraukė Arsinojos dėmesį, nes jie atrodė prabangesni už 
pačios karalienės apdarą. Violetinio chitono apačia ir apykaklė 
buvo išsiuvinėta storais auksiniais lotoso žiedais. Tik po to, kai 
pagaliau jos žvilgsnis pakilo prie veido, Arsinoja atpažino, kad 
ši tviskanti būtybė buvo Trifena. 

- Arsinoja, mano brangi seserie. 

Arsinoja atsiklaupė it maldai. Nuleidusi galvą ji jautėsi taip, 
lyg ruoštų savo kaklą kirviui. Ji nežinojo, ar turėjo pasitikėti 
savo seserimi, kuri jau kartą pasigailėjo jos gyvybės, ar tikėtis 
stebuklo iš tėvo. 


!5 Sofoklis, Antigonė, p. 249. 

- Būk palaiminta, kilnioji karaliene, Ptolemajų rūmai karūnuoti 
su visa Jūsų šeima. Telaimina Jus dievai visada! - žodžiai plaukė 
iš jos lūpų neįtikėtinai lengvai. Vėliau ji suprato, kad tai buvo 
sudarkytos Sofoklio eilutės, kurios buvo įstrigusios jos atmintin, 
tai buvo Jokastės, sveikinančios pasiuntinį, žodžiai. 

- Tokie formalumai tarp seserų nereikalingi, - Berenikės veidu 
perbėgo nežymi šypsena. - Mano akivaizdoje gali stovėti. 

Arsinoja lėtai atsistojo. 

- Esi geraširdė, mano miela, - pašaipiai tarė Trifena. - Priimi 
savo tėvo vaiką į glėbį plačiai išskėstomis rankomis, kai jos gry- 
nakraujiai broliai rengia sąmokslą, kaip tave nužudyti. 

Berenikė ramiai atsakė savo motinai: 

- Kodėl neturėčiau būti geraširde pavainikiams, kai abu mano 
tėvai gimė iš Ptolemajo Gelbėtojo sugulovių įsčių? 

Tvirtai supintos Arsinojos kasos svėrė galvą. Onikso grindys po 
jos kojomis tarsi kvietė ją. Galbūt jai reikėjo ten likti, kristi ant že- 
mės kaip maldautojai ir prašyti pasigailėjimo. Fortes fortuna adiu- 
vat. Arsinoja neatitraukė akių nuo sesers prieidama prie jos sosto. 
Ji nebuvo Ismenė, ji buvo Antigonė, kaip kad sakė Aleksandras. 

- Sakyk man, ar žinai, kur yra tavo motina? - paklausė Bereni- 
kė. - Kur slepiasi abu tavo broliai? 

— Aš nežinau, - atsakė ji lėtai, bet tvirtai. 

— Manai, kad atsakytų tau sąžiningai, jeigu žinotų? Jos meilė 
Jiems prigimtinė, ne taip, kaip tavo, - tėškė žodžius Trifena, pir- 
miausia pažvelgdama į savo dukrą, o paskui į Arsinoją. - Ir nori 
įtikinti, kad nežinai nieko apie savo tėvo kelionę į Romą? 

- Aš negirdėjau nieko iš savo tėvo po to, kai jis išplaukė iš 
Aleksandrijos. 

Jos žodžiai skambėjo aidėdami, tarsi ne ji, o kažkas kitas būtų 
juos ištaręs. 

- Aš gi sakiau tau, motina, kad ji nieko nežino. Ar jau baigei 
tardyti vaiką? 

- Ir tu tiki šiuo melu? Manai, kad tos didelės akys įrodo jos 
nekaltumą? - sušvokštė Trifena. Moteris troško kraujo. - Manai, 
kad ji nežino, kad jos tėvas ir sesuo yra Romoje? Manai, kad ji ne- 
buvo... - kosulio priepuolis nutraukė Trifenos įniršį. Maži tamsiai 
raudonos spalvos taškeliai užtiško ant grindų. 

- Pakaks, motina. Užsipuldama ją tiesos neišgausi. 

Moterys kalbėjo apie ją ir šalia jos, bet taip, lyg jos čia nė nebūtų. 

- Aš nemeluoju, - įsiterpė Arsinoja. - Broliai man nieko ne- 
reiškia. Tėvas ir motina mane paliko. Mano likimas Jūsų valioje. 

- Galbūt taip ir yra, mano miela. Tačiau tikiuosi, kad tavo laikas 
nebuvo toks niūrus. Sakyk man, vaike, kokių pamokų išmokai 
pastaruoju metu? Nenorėčiau, kad mano sesuo būtų nemokyta. — 
Berenikė vėl nusišypsojo. Šypsena šiek tiek sušvelnino jos išvaizdą, 
net ir nešiojant nuo veido sušukuotus plaukus, tačiau nesuteikė 
jai grožio. „Karalystės, kaip ir arkliai, kratosi bjaurių jojikų — 
kartą girdėjo tokį pasakymą Arsinoja. Ji perkratė visas mintis, 
bandydama sugalvoti, ko ji išmoko - to, kad Aleksandras buvo 
daug narsesnis, nei ji galvojo, ir kad, pasak Polibijo, akistatoje su 
Roma jie buvo visi pasmerkti. Tačiau nė viena mintis neatrodė 
tinkama čia paminėti. 

— Gal prarijai liežuvį? - paerzino ją Berenikė. 

Keletas dvariškių pataikaujamai nusijuokė. Staiga Arsinoja su- 
vokė, kodėl jų veidai jai buvo pažįstami. Tai buvo tie patys vyrai, 
kurie rūpinosi jos tėvu, vyrai, kurie juokėsi iš jo pokštų beveik 
prieš metus, vyrai, kurių lojalumu ji niekada neabejojo, vyrai, 
kurie, jos manymu, būtų geriau pasirinkę mirtį, nei išsižadėję tėvo. 

Vienas iš jų išsiskyrė labiausiai. Nerėjas - tas žilabarzdis vyras, 
į ją abejingu žvilgsniu. Ji jautė didžiulę neapykantą šiam vyrui, 
išdavusiam jos tėvą ir nusigręžusiam nuo jos. Ji troško išjuokti jį 
taip, kaip jis išsijuokė iš jos. Fortes fortuna adiuvat. 

— Mokausi vieną Sofoklio monologą, - pradėjo Arsinoja. Tai 
buvo rizikinga, bet argi Ganimedas nesakė jai, kad nepabijotų 
imtis rizikingų veiksmų? Gyvatės ir melagiai supo jos seserį, dusin- 
dami tiesą. Tai buvo tai, ką ji galėjo pasiūlyti Berenikei. Tai, ko 
nedrįso nė vienas iš šių vyrų, - nuoširdžią nuomonę apie sutvė- 
rimus, kurie nuodijo karališkuosius rūmus. 

- Ir kieno kalba tai yra? - paklausė Berenikė. - Jokastės? O gal 
Dejaneiros* 

- Tai Antigonės kalba, kai ji aiškina, kodėl turi palaidoti savo 
brolį Polineiką. 

Arsinoja pasiryžo eiti pasirinktu drąsos ir tiesios keliu. Jos širdis 
daužėsi krūtinėje. 

— Ir kaip ji tai paaiškina? - pataikaujančiu balsu paklausė Be- 
renikė. | 

— Ne Dzeusas tą įstatymą paskelbė man. / Ne Teisingumas, kurs 
su požemių dievais / Gyvena, duodamas įstatymus žmonėms. / 
Įsakymo gi tavo nelaikau aš taip / Galingu, jog, mirtingas, menkas 
būdamas, / Pranoktų nerašytą amžiną dievų / Įstatymą, kuris 
ne šiandien ir ne vakar / Mums duotas ir kurio pradžios nežino 
niekas.!“ | 

— Tai puikūs žodžiai, bet man smalsu, ar žinai jų reikšmę. 

Berenikės balsas buvo griežtas ir tarsi ragino ją pasirinkti savo 
kelią. Ji galėtų atsisakyti šio savo plano, ką nors sumeluoti ar su- 
galvoti kokią nors kvailą priežastį, apsimesti kvaila mergaite, kuri 
tiesiog aklai pakartojo išmoktas eilutes, bet ne, ji užsispyrusi tęs 
tai, ką pradėjo. 

— Antigonė kalba apie tam tikrą įstatymą, apie dievų įstatymą, 
„nerašytą amžiną dievų įstatymą , kurio paminti negali nė vienas 
žmogus, net jei tai padaryti įsakytų karalius. 


16 Ten pat, p. 263. 

Berenikė susidomėjusi pažvelgė į ją. 

- Iš tikrųjų... Ir koks tai įstatymas, mažyle? Turiu prisipažinti, 
kad mane nelabai džiugina girdėti tai, kad leistum žmonėms pa- 
minti mano įstatymus. 

Dirbtinas pritarimo juokas vėl nuaidėjo per atrijų. 

— Tai įstatymas dėl palaikų laidojimo. 

Arsinoja įsijautė į savo vaidmenį, prisiminusi, kaip Kleopatra 
patraukdavo visų dėmesį deklamuodama monologą. Ji stovėjo 
išsitiesusi, dėl ko jos balsas sustiprėjo ir skambėjo drąsiai. 

- Be to, manau, kad bent jau Antigonei buvo svarbus dar vienas 
dalykas - ištikimybė. 

Paskutinis žodis nutildė šurmuliuojančius vyrus, net ir karei- 
vius, kurie buvo išsirikiavę palei lotoso žiedais išmargintas arkas, 
vedančias į didįjį kiemą. 

- Ir ko Antigonė išmokė tave apie ištikimybę? 

Ji patylėjo akimirką ir metė griežtą žvilgsnį į Nerėją. 

- Kad Sofoklis ją vertino labiau nei Aleksandrijos dvariškiai. 

Tyloje skendo permainingos Fortūnos mėgiama drąsa. Arsino- 
jai išdžiūvo gerklė ir neramiai daužėsi širdis. Žaidimo kauliukas 
buvo išmestas. 

- Tavo vadinamoji sesuo elgiasi negarbingai, mano miela, - 
kimiai sukuždėjo Trifena. 

- Ne, - nerūpestingai nusijuokė karalienė. - Mergaitė atnešė 
kai ką labai vertingo - truputį humoro ir atvirumo į šiuos niūrius 
rūmus. 

Arsinojos paširdžius gniaužusi įtampa atlėgo, jai sukosi galva. 
Ji sužavėjo savo seserį. Ji laimėjo. 

- Mano karaliene, - sumikčiojo Nerėjas. - Pamirštate, kad... 

— Ar yra tokių tarp mūsų, kurie nesuabejojo mano tėvo drau- 
gais, kurie taip greitai tapo mano valdžios šalininkais? Bent jau 
aš tai tikrai. 

Šypsodamasi Berenikė apžvelgė visus prieš ją stovinčius dva- 
riškius. 

— Daugiau netrukdysiu tavo studijų, sesute. Gali grįžti dabar 
pas savo mokytoją. 

Arsinojai nereikėjo kartoti to du kartus. Ji išėjo iš salės ramiu ir 
oriu žingsniu. Atsidūrusi lauke pasileido bėgti. Uždususi ji surado 
Aleksandrą sode, sustingusį toje pačioje vietoje, kur jį anksčiau 
paliko, turbūt laukiantį jos sugrįžtant. 

- Buvai teisus, - gaudydama orą džiaugsmingai tarė ji. - Aš 
tikrai esu drąsiausias tavo kada nors pažintas žmogus. 

VYRESNIOJI 


oseidono vėjai gairino jos veidą, blaškydami karūną puo- 

šiančias auksines juosteles ir plakdami jomis Berenikės 

skruostus. Nors švietė popietinė saulė, ore tvyrojo šaltukas. 
Berenikė tvirčiau apgaubė savo pečius vilnone mantija. Ji žingsnia- 
vo per vešlią žolę. Aplink ją į viršų stiebėsi akacijos, jų kamienai 
tįso ligi dangaus, o iš ten šakos tarsi veržėsi dar aukščiau, sprogda- 
mos gelsva žaluma. Šen bei ten Berenikė pastebėjo besibastančius 
žvėryno gyventojus: kaklą ištiesusią ir tingiai lapus žiaumojančią 
žirafą ir savo prašmatnią uodegą per vešlią pievą velkantį povą. 
Be jų, čia ji buvo viena. Nors iš tikrųjų ji jau niekada nebus viena. 
Du sargybiniai, atsilikę per dvidešimt žingsnių, tyliai, bet atkakliai 
sekė iš paskos. 

Kai buvo vaikas, ji labai mėgo šią pamirštą ir nuo karališkojo 
uosto nutolusią salą. Jos nelaimėlis dėdė, Ptolemajas Aleksan- 
dras, pirmaisiais savo valdymo metais, prieš beveik penkiasdešimt 
metų, čia, tarp šiaurinės pakrantės uolų, pastatė rūmus, bet jie jau 
seniai buvo sugriuvę, o jų auksą ir marmurą išgrobstė sėkmingesni 
įpėdiniai. Metams bėgant sala pasidavė laukinei gamtai. Spindin- 
čios praeities pėdsakus buvo galima išvysti pietinėje jos pakrantėje: 
kalkakmenio alėjos suaižėjusios nuo atkakliai želiančios žolės, Isi- 
dės šventykla ir jos vis retėjantis išrinktųjų šventikų ratas. Likusio- 
je salos dalyje karaliavo Fleitininko nuolatos augančios egzotiškų 

gyvūnų kolekcijos egzemplioriai. Tarp tolimųjų kraštų paukščių ir 
žvėrių Berenikė užsimiršdavo. Čia ji galėdavo atsiriboti nuo visų 
rūmų negandų, motinos sąmokslų ir tėvo rengiamų pasileidėliškų 
puotų. Čia ji pirmą kartą sužinojo, kas yra meilė ir mirtis: vilkas, 
kuris skubėdavo jos pasveikinti kasdien iki tos dienos, kol nebe- 
galėjo pakelti letenų. „Neverk dėl savo kvailų augintinių, - sakė 
jai Trifena. Tai buvo ilgi ir nepaprastai vieniši metai jos motinos 
gyvenime. Metai, kai kiekvieną pavasarį ji pasisveikindavo ir atsi- 
sveikindavo su gimusiu kūdikiu, kai ji stengėsi ir jai vis nepavyko 
atvesti į šį pasaulį gyvo sūnaus. 

Praėjusi akacijų giraitę, Berenikė pasuko į kalkakmenio takelį, 
vingiuojantį Isidės šventyklos link, stovinčios salos piečiausiame 
sfinkso pavidalu iškaltų jos protėvių statulų, kurių pridengtus 
veidus buvo sunku plika akimi atskirti vienus nuo kitų, stovėjo 
daug pavojingesnių tėvo žvėrių narvai. Didžioji dalis užtvarų buvo 
tušti. Fleitininkas entuziastingai pirko gyvūnus, bet jų priežiūra 
jam menkai terūpėjo. Baltasis tigras, kurį prisiminė iš vaikystės, 
išliko. Jis gulėjo ant pilvo abejingas. Išgirdęs žingsnius jis pakėlė 
galvą ir nuobodžiai suriaumojo. Kai buvo jaunas, jis vaikščiodavo 
tol, kol išmindavo geležines savo narvo grindis. Dabar jis buvo 
ramus, tik retkarčiais pajudindavo uodegą. Pietonas norėjo, kad ji 
lieptų nužudyti šį žvėrį. „Puikus pavyzdys visiems - vertingiausio 
tėvo kolekcijos egzemplioriaus mirtis - sakė jai eunuchas. Motina 
taip pat ragino atsikratyti gyvūno, bet jis buvo reikalingas Bere- 
nikei. Ši būtybė jai priminė tėvą ir visa tai, kuo ji stengėsi nebūti. 
Tigro nagai, per daugybę metų pageltę, atlėgo, o jo grėsmingas 
riaumojimas tepriminė katės miaukimą. 

Kai ji pasiekė Isidės šventyklą, jos frizas, kuriame buvo pavaiz- 
duota deivė nuogomis krūtimis, maitinanti savo tėvo neturintį 
kūdikį, spindėjo nušviestas popietinės saulės ir saulės laikrodis 

metė įstrižai jo šešėlį. Jai reikėjo grįžti atgal į kitą krantą, į kara- 
liškus rūmus, prie ten jos laukiančių reikalų. Ir ko gi ji čia ieško- 
jo? Nejaugi tikėjosi, kad čia užpildys sieloje atsivėrusią ertmę? 
To tikėtis buvo naivu. Be to, jos pasišalinimas jau turėjo sukelti 
nerimą tarp valdininkų ir malonės prašytojų. Ji turėjo elgtis at- 
sargiai, kad nuramintų žmones ir jų šventikus. Žodis apie jos elgesį 
aukštutinėse žemėse jau buvo pasklidęs tarp aleksandriečių, o šie 
garsėjo savo kaprizingu charakteriu. Ji negalėjo rizikuoti suklysti 
dar kartą. Tik ne tuo atveju, jei norėjo susigrąžinti Kiprą ir atremti 
tėvo kariuomenę. 

Pasigirdę pikti balsai išsklaidė jos mintis. Ji atsisuko į jų pusę. 
Jos sargybiniai laikė sugavę orą gaudantį berniuką. Aukštesnis 
sargybinis laikė nutvėręs jį už riešo, o kitas buvo kalaviju nusitaikęs 
į įsibrovėlio kaklą. 

- Sulaikėte tikrą pasamdytą žudiką, ar ne? - paklausė ji pašaipiai. 
Tai buvo jų darbas ir pareiga, ji tai suprato, bet jai nepatiko, kad 
jie taip Žiauriai elgėsi su vaiku. Nejaugi sargybiniai laikė ją tokia 
silpna ir moteriška, kad toks vaikigalis galėjo būti jai pavojingas? 

Berniuko keliai drebėjo, jis suklupo ant kalkakmenio tako. 
Jai net šiek tiek pagailo šio vargšo pasiuntinuko. Stambesnis iš 
sargybinių pastatė jį ant kojų, o žemesnis, laikantis rankose kardą, 
pasibjaurėjęs vaiko bailumu, nusispjovė. 

— Prieik, prieik. Pažiūrėkime, ką jis nori pasakyti, kol dar jo 
rimtai nesužalojote. 

Buvo keista, kad jis atsekė ją net iki salos. Kas galėjo žinoti, 
kad ji yra čia? 

— Turėtum žinoti, kad nedera lakstyti po karališkąjį žvėryną, - 
tarė ji berniukui. - Kaip matai, čia yra tokių, kuriems tavo tikslai 
gali sukelti abejonių. Kas tave atvedė čia tokiu beprotišku greičiu“ 

— Mano šeimininkas Sofosas atsiuntė mane, - jo balsas užsikirto 
ir jis akimirkai nutilo, bandydamas nusiraminti. - Sofosas, kuris 
prižiūri Jūsų motiną. 

Vėl ta pati atsibodusi istorija - jos motina, norėdama sulaukti 
dėmesio, sugalvojo dar vieną ligą. 

- Žinau, kas jis toks. Kodėl jis tave atsiuntė? 

- Jos liga... - berniukas vėl užduso. 

— Kas naujo apie jos pagarsėjusią ligą? 

- Jos... liga... - mikčiojo berniukas. - Jos liga paūmėjo. Sofosas 
prašo, kad kuo greičiau vyktumėte pas ją. Jos laikas suskaičiuotas, 
taip sakė gydytojas. 

Žymusis gydytojas turėtų žinoti, kad nedera siuntinėti vergo 
kiekvieną kartą, kai jos motina išsigalvoja ligos paūmėjimo simp- 
tomus. Tačiau jos vyrai žvelgė į ją smerkiamu žvilgsniu. Turbūt 
jie, kitaip nei ji, nebuvo pradėję nekęsti savo motinų, tad vien dėl 
jų, tikrai ne dėl to, kad pati nerimautų, ji pasuko paskui berniuką 
į tėvo rūmus. 


Vos įžengusią į motinos apartamentus Berenikę pritrenkė čia 
tvyrantis tvaikas - troškus miros kvapas, sumišęs su saldžiu 
medaus kvapu. Padvelkė dar ir kitas kvapas - šleikštus ir aštrus, 
tarsi rūkstančios sidabrinės smilkalynės, kuriomis buvo apstaty- 
tas dramblio kaulu puoštas motinos stalas, buvo skirtos tam, kad 
užgožtų daug kraupesnį čia tvyrantį tvaiką. Berenikė susilaikė 
nuo noro užsidengti ranka nosį. Užuot tai padariusi, ji atsargiai 
perėjo iš akmenėlių išdėliotą Medūzos galvą ir įžengė į motinos 
miegamąjį. 

Čia gydytojas buvo palinkęs prie sudžiūvusios senės. Iš jos kūno 
buvo likę vien kaulai, oda ir alkūnės. Ta būtybė su popieriaus 
baltumo oda ir susivijusiomis venomis negalėjo būti jos motina. 
Berenikė negalėjo tuo patikėti. Trifena negalėjo šitaip sunykti. 
Tačiau pagalvojus apie pastarąsias savaites... Jos motina vis ilgiau 
nesirodydavo rūmuose. Ji beveik nematė jos po to, kai grįžo į 
Aleksandriją, o motina niekada nebuvo iš tų, kurie laikytųsi at- 
okiai nuo rūmų. Kai Sofosas pakėlė akis nuo savo susitraukusios 

ligonės, Berenikė virto šešiamete mergaite, stovinčia prie motinos 
mirties guolio. 

— Mano karaliene. Džiaugiuosi, kad atėjote. 

— Ar ji miega? - Berenikės balsas strigo gerklėje. Ji nesitikėjo 
išvysti tokio reginio. Tai jai priminė paveikslą. Motinos susirietęs 
siluetas, prie jos palinkęs gydytojas, Isidės nuogomis krūtimis 
statula iš fajanso ant židinio atbrailos ir pustuzinis visuose kam- 
bario kampuose stovinčių smilkalynių - kiekviena detalė buvo 
pasirinkta tam, kad sukurtų vaizdingą mirties paveikslą. Berenikė 
nelabai galėjo patikėti, kad paskutinėmis savo gyvenimo dienomis 
jos motina tapo religinga. Trifena uždegtų smilkalą melsti deivės 
malonės ne anksčiau, nei išsižadėtų svajonės tapti valdove. 

- Dabar ji miega, - atsakė Sofosas. - Tik dievai žino, ar ji vėl 
pabus. 

- Tai negali būti taip rimta. 

— Mano karaliene, ji kankinasi jau mėnesius. Šis paskutinis 
paūmėjimas nebuvo netikėtas. 

Jos motina ne kentėjo, o triumfavo. Ji naudojosi negalavimais 
taip, kaip kitos moterys naudojasi gražiais apdarais, lengvai ir 
apgalvotai siekdamos savo tikslo. Berenikės neapgaus kokia nors 
plebėjiška liga - gerklės ar nosiaryklės infekcija. 

- Ar palikti jus vienas, mano karaliene? 

Berenikė nenoriai linktelėjo. Ji nesitikėjo išvysti Trifeną tokią 
išbalusią ir silpną. Jos motina silpo, bet nemerdėjo. Berenikė ne- 
galėjo tuo patikėti. Jos motina visada troško dėmesio, tai turėtų 
būti dar viena jos gudrybė. Ir ji nesileis apgaunama. Dusinantis 
smilkalų tvaikas neprislopins jos sveikos nuovokos. 

— Pakvieskite mane, jei jos būklė pablogės, - švelniai tarė So- 
fosas. 

Durys užsivėrė, palikdamas jas vienas, toli nuo gydytojo ir tarnų 
akių. Dabar jos motina turėjo pašokti, kupina naujos, bebaimės 

energijos, ir juoktis iš to, kaip jai pavyko apgauti savo dukrą, tačiau 
kedro lovoje tįsantis kūnas nė nekrustelėjo. 

Berenikė atsikrenkštė ir nutaisiusi šaltą toną tarė: 

- Vaidinimas baigėsi, motina. Mes likome vienos. 

Tačiau kūnas nejudėjo. 

— Ar tai, kad esu čia, tau neatrodo pakankamai didelė pergalė? 

Berenikė priėjo prie miegančios motinos. Po jos apyrankėmis, 
Trifenos balta it popierius oda buvo nusėta sukrešėjusių opų. Kvaili 
ir nerūpestingi vergai. Kai jos motina sustiprės, jie atsiims už tai ir 
pasigailės dėl savo aplaidumo. Berenikė paėmė senutės ranką. Jos 
delnas buvo suglebęs, pirštai slydo iš Berenikės delno. 

- Berenike, - pasigirdo kimus Trifenos balsas. - Pagaliau atėjai. 

— Motina, man įkyrėjo šios išdaigos. Jeigu norėjai audiencijos, 
galėjai paprašyti jos, kaip ir bet kuris kitas. 

Trifenos juoką nutraukė kosulys. Nuo to jos kūnas persikreipė, 
ranka išslydo iš Berenikės delno. Tai tik vaidinimas, priminė sau 
Berenikė. Ir geras. 

— Net ir dabar tu atstumi mane. Kokia duktė neliūdi dėl mer- 
dėjančios motinos? 

— Daugybę kartų buvau tavo gudrybių liudininke. Jei pasikvietei 
mane tik tam, kad išbartum, tuojau pat išeisiu, - atsitiesė įniršusi 
Berenikė. Ji tapo silpna ir beveik patikėjo motinos vaidyba, taip 
pat kaip būdama maža. Tačiau dabar ji buvo suaugusi moteris - 
karalienė, ne kvaiša. 

— Ne, ne, mano vaikeli, - sušnibždėjo Trifena silpnu balsu. - 
Maldauju tavęs atsisėsti. Nenorėjau prarasti savitvardos. Yra tam 
tikrų... yra kai kas, ką turiu tau pasakyti prieš tai, kai mano siela 
paliks šį pasaulį ir iškeliaus į kitą. Turi susitaikyti su tiesa, vaikeli. 
Aš mirštu. 

Kažkas jos balso tone privertė Berenikę sustoti. Jos motinos 
balsas skambėjo romiai, su nuolankumo atspalviu. Nejaugi ji buvo 

tokia užsispyrusi, kad nematė tiesos - to, kad Trifena, ši neįvei- 
kiama moteris, kuri pagimdė ir užaugino ją, kuri dėl jos rengė 
sąmokslus ir kėlė intrigas, dabar gulėjo mirties patale? Berenikei 
nuo šios minties suskaudo širdį. Nepaisant viso nešiojamo pykčio, 
Berenikė niekada negalėjo įsivaizduoti gyvenimo be savo motinos, 
be jos stuburkaulio. Motinos atšiaurumas, kurio atkakliai laikėsi, 
saugojo ją ir leido jai būti silpnai. Berenikei ėmė linkti keliai. 
Išdavikai. Taigi, nesvarbu, ką padarė jos motina, Berenikė jos ne- 
paliks, tik ne gęstant jos gyvybei. Nesielgs taip, kaip jos tėvas, kai 
išvarė Trifeną iš rūmų ir karūnavo savo sugulovę karaliene. Šiai 
paliegusiai moteriai reikėjo jos. Berenikė paėmė ištiestą ranką ir 
suspaudė ją. 

— Mano vaikeli, sakyk man, ką ketini daryti, kai sugrįš tavo 
tėvas, lydimas Romos kariuomenės? 

Net ir dabar, skaičiuodama paskutinius atodūsius, jos motina 
jaudinosi dėl jos sosto. Tame net buvo galima įžvelgti rūpestį. 
Ir nors ne to laukė iš jos, bet motina jai galėjo pasiūlyti tik šitai. 
Dabar Berenikė buvo pasirengusi tą rūpestį priimti. 

- Jam nepavyks suburti kariuomenės, - ramiai tarė Berenikė 
Trifenai tokiu tonu, lyg kalbėtų su vaiku. - Romoje turime savų 
žmonių, kurie teigia, kad kol kas jam nepasisekė įtikinti senato.. 
Pietonas sako... 

- Pietonas sako, Pietonas sako... Manai, kad man rūpi jo žo- 
džiai? - Trifena kalbėjo taip tyliai, kad Berenikė beveik neišgirdo 
pykčio. - Tegul dievai prakeikia dieną, kai paskyriau jį būti tavo 
mokytoju. Tu pernelyg lengvai juo pasitiki. 

— Tai nesąžininga ir neteisinga, motina. 

— Tas eunuchas... - jos motinos balsas drebėjo. Berenikė pasilen- 
kė arčiau, kad išgirstų jos žodžius. Jie buvo svarbūs ar bent jau jos 
motina taip manė. Ji privalėjo juos išklausyti. - Ne... nepasitikėk 
eunuchu. Jis - ne Ptolemajas. Jis tave... 

Jos lūpos judėjo, bet neišleido nė garso, kol galiausiai nustojo 
judėjusios. Ne, motina negalėjo palikti jos šitaip, užminusi naują 
mįslę. Berenikė atsikrenkštė ir ketino jau šauktis Sofoso, kad šis 
atbėgęs atgaivintų moterį ir grąžintų jai gyvybę, bet, matydama, 
kaip ji nevienodai kvėpuoja, suprato, kad jau buvo vėlu. Berenikė 
tvirčiau suspaudė motinos pirštus, lyg, taip juos laikant, pavyktų 
išsaugoti ją šiame pasaulyje. „Prašau.“ 

Šaižus kvėpavimas nutilo. Motinos kūnas suglebo, tuščiaviduris, 
nebepriimantis deguonies, galinčio pripildyti jį gyvybės. Ji suspau- 
dė motinos ranką taip stipriai, kad išsigando, jog sulaužys delne 
suspaustus Trifenos pirštus. Tai buvo neįmanoma, tik ne dabar, 
dar ne. Berenikė skaičiavo savo įkvėpimus - septyni... aštuoni... 
devyni... Tačiau jos motinos krūtinė nejudėjo. 

— Motina? - ėmė maldauti, jos balsas skambėjo it vaiko, tikinčio 
stebuklais. Ji pabandė darsyk: - Motina? 

Tačiau senutė neatsiliepė. Berenikė prilietė pirštais motinos rie- 
šą, kad patikrintų pulsą, bet pirštais čiupinėjamas Trifenos venas 
jau buvo apleidusi gyvybė. Apimta nevilties Berenikė lietė pirštais 
motinos smilkinius, kaklą, galiausiai krūtinę, tačiau nebuvo girdėti 
širdies plakimo, panašaus į jos. 

— Sofosai! - sušuko ji kartą, po to dar vieną: - Sofosai! 

Po keleto ilgų minučių Berenikė išgirdo jo žingsnius ir atsargiai 
veriamas duris. Motinos oda buvo drėgna ir vėsi. Berenikė pa- 
traukė nuo jos rankas. 

- Vadinasi, ji pasimirė, - romiai tarė gydytojas, stovėdamas 
tarpduryje. 

Berenikė nerėkė nei ant jo, nei ant kambarį užplūdusių tarnų, 
tų pačių, kurie nekreipė dėmesio į motinos apsilupinėjusią odą. 
Ji žiūrėjo įbedusi akis į gyvybės apleistą veidą priešais ją. Trifena 
atrodė rami. Mirtis pasiglemžė tą begalinę stiprybę, kuria ji pa- 
sižymėjo visą savo gyvenimą. Stebėdama motinos veidą, romų 

senutės veidą, suskirdusias lūpas ir susiraukšlėjusius akių vokus, 
Berenikė suvokė, kad ji jau niekada nesugrįš. Nepaisant to, ji ne- 
galėjo pajudėti iš vietos, nekreipdama dėmesio į pirmyn ir atgal 
zujančias tarnaites ir į uždususį berniuką, šnibždantį kažką į savo 
šeimininko ausį. Ji nekreipė dėmesio į jų pasišnibždėjimus ir ne- 
sipriešino, kai juodmedžio spalvos drabužiais vilkinčios šventikės 
atėjo išnešti motinos kūno. Nuprausti, aprengti ir pasirūpinti juo 
taip, kaip turėjo padaryti ji, jos duktė. Tarnai išsiskirstė ir saulė 
nuskendo jūroje. 

Tylus beldimas pasiekė Berenikės ausis. Ji ignoravo jį. Ji buvo 
karalienė ir, panorėjusi būti viena, galėjo tai sau leisti. Tačiau 
beldimas nenutilo, bet vis labiau garsėjo ir darėsi vis atkaklesnis, 
tarsi reikalaudamas, kad į jį būtų atsiliepta. 

- Palikite mane vieną, - sušuko ji. Jos balsas nuskambėjo per- 
nelyg grėsmingai ir piktai. Ji to iškart pasigailėjo. Berenikė neno- 
rėjo, kad kiti manytų, jog jos motinos mirtis ją paveikė. „Nes ji 
nepaveikė, - tikino save ji, - manęs ji nejaudina.“ 

- Prašau, mano karaliene, - pasigirdo nedrąsus balsas. - Leis- 
kite man įeiti. 

- Liepiau tau išeiti, - pakartojo Berenikė. 

Nepaisant to, durys prasivėrė ir pro jų tarpą įsmuko mergaitė. 
Berenikė bandė prisiminti, iš kur ją pažįsta. Galiausiai jos tartis, 
melodingas aukštutinių žemių tarimas, padėjo prisiminti, kad 
tai buvo mergaitė, kuri prisijungė prie jos karališkos palydos jai 
grįžus iš Tėbų. 

- Išeik, - niūriai tarė ji. Ji nepajėgė įkvėpti savo žodžiams gyva- 
sties. 

Tarnaitė nepajudėjo iš vietos. Po kurio laiko ji net įsidrąsino 
vėl prabilti: 

— Tai Jūsų motina tikrai mirė. 

— Atrodo, taip, - niūriai atsakė Berenikė, nurydama gomuryje 
susidariusį gumulą. Ji neleis sau lieti ašarų, jokiu būdu. Tačiau 

kalbėjimas tarsi palengvino jos būseną. - Maniau, kad ji gyvens 
ilgiau už mus visus. Mano tėvas, pavainikiai broliai ir aš būsime 
seniai mirę ir palaidoti, o ji toliau gyvuos karta iš kartos. 

- Aš irgi maniau, kad mano motina gyvens amžinai. Jeigu 
keturiolika gimdymų nepasiglemžė moters gyvybės, kas galėjo? 

- Ir kas pasiglemžė? 

— Kareivio ranka. 


Kitą rytą Berenikei pabudus pasaulis buvo nebe toks kaip anksčiau. 
Ryto saulė veržėsi pro rytinį langą, apšviesdama kovos vežimų 
vežikus, lenktyniaujančius ant sienos. Ji tyrinėjo jų veidus, juodais 
dažais apvestas akis ir žemės raudonumo plaukus, stengdamasi 
įžvelgti juose ką nors naujo. Tačiau kiekvienas jų taip pat įnirtin- 
gai ragino arklius į priekį, kaip ir vakar. Jos motina neprisikėlė iš 
numirusių ir atrodė, kad rūmuose tai niekam nerūpėjo. Kai ji pa- 
šaukė Ledą, kad ateitų jos aprengti, jos auklė net neužsiminė apie 
praėjusios dienos įvykius. Moteris plačiai nusišypsojo, rodydama 
išgedusius dantis, ir švelniai susagstė purpurinį chitoną išilgai 
Berenikės rankų. 

Galbūt taip turėtų elgtis ir ji. Pamiršti sieloje atsivėrusią ertmę 
ir imtis karalystės reikalų. Kai Leda padavė jai veidrodį sunkiu 
rėmu, inkrustuotu dramblio kaulu, kad pasižiūrėtų į save, Bere- 
nikė, susitikus jų žvilgsniams, net nusišypsojo moteriai juodais 
dažais paryškintomis akimis. Eidama per didįjį kiemą karališkojo 
atrijaus link ji laikė aukštai iškėlusi galvą. Iš pradžių ją apakino 
aukso spindesys - lapeliais išmarginta viršutinė kiekvienos kolo- 
nos dalis, akmenukai, iš kurių ant grindų buvo išdėliota Dioniso 
mozaika, ir didelis aukso gabalas, iš kurio buvo išlietas sostas. 
Tačiau neatrodė, kad kas nors, be jos, - nei Dritonas, nei Nerėjas, 
nei Pietonas - pastebėtų tą akį rėžiantį nesuderinamumą. Rūmai 
buvo tarsi nepaliesti jos motinos mirties, tarsi Trifena būtų buvusi 
tik kokia nereikšminga jų gyventoja, ne ką svarbesnė už vergę. 

Kai tik Berenikė atsisėdo, visi ėmė taukšti. Kiekvienas iš patarėjų 
turėjo savo nuomonę apie privalomas laidojimo apeigas ir ritualus. 
Nė vienas iš jų neatrodė nė kiek sukrėstas, tarsi jie visi būtų žinoję, 
kad ši diena ateis. Berenikė suprato, kad tik ji viena galvojo, jog 
jos motina gyvens amžinai. Šie vyrai nuspėjo jos motinos mirtį 
ir manė, kad tai natūralus dalykas. Jiems ji buvo tik sena ir silpna 
moteris. Ir kaip ji viso to nematė? 

— Tada mes turime nuspręsti, kokius daiktus ji pasiims su savimi 
į kitą pasaulį, - tratėjo Nėrėjas. - Baldus, be jokios abejonės, na, 
bent jau tuos, kurie yra likę, ir visus papuošalus, kuriuos jai pa- 
dovanojo karalius. Manau, kad taip pat ir iš Ptolemajo Geradario 
paveldėtus skarabėjus. 

Šie patarimai erzino ją it šiurkšti vilna, liečianti odą. Mintis, kad 
jos motina bus palaidota tarp auksinių karūnų, apdėliota emalio 
ir fajanso kosmetikos dėžutėmis, inkrustuotomis dramblio kaulu, 
buvo atgrasi. Berenikė žinojo, kad tai buvo įprasti daiktai jos rango 
moteriai, tačiau nė trupučiu neprilygo tam, ką jos motina iš tiesų 
vertino gyvenime. Niekas nepagalvojo įtraukti kopiją jos mėgiamų 
Herodoto istorijų, kurias motina ryte rydavo kiekvieną vakarą, nei 
botago, kurį ji naudojo jodama arkliu, nei durklo, kurį ji laikydavo 
po savo lova. Po mirties mes visos tampame sugulovėmis. 

- Balzamuojant reikės... 

— Pakaks, - pertraukė ji, - mano šeimos nariai šiose žemėse 
buvo laidojami tokiu pačiu būdu jau šimtmečius. Esu tikra, kad 
jūs keturi sugebėsite atlikti tai man priimtinu būdu, tačiau pasaulis 
nesustoja dėl vieno žmogaus mirties, net ir dėl Trifenos. 

Beviltiškai ieškodama kitos temos, ko nors nerimto, kad nu- 
kreiptų mintis nuo motinos mirties ir nuo tuštumos, kuri atsivėrė 
vietoj pykčio, skirto ne vienam, o abiem tėvams, ji pasisuko į Taisą. 

- Pasakyk man, Taisai, kaip sekasi Dijui Romoje? 

- Jau keletą savaičių neturime iš jo naujienų, - atsakė jis. - Bet 
žinome, kad jis ir jo palyda išdėstė savo argumentus senatui. 

— Kokia nauda iš tokių naujienų? - Berenikė bandė nusijuokti, 
tačiau jos juokas labiau priminė kosulį. Ji visada žvelgė tik į priekį, 
į ateitį. - Turiu žinoti, kaip jiems sekėsi ir kas įvyko paskui. Jeigu 
būčiau žinojusi, kad Dijas taip vangiai siųs žinias, būčiau jo vietoje 
išsiuntusi kurį nors kitą. 

— Nekaltinkite vargšo Dijo, - tarė eunuchas. 

Berenikei nepatiko tokie geranoriški Pietono žodžiai. Jam nie- 
kada nepatiko aleksandrietis ir ji negalėjo įsivaizduoti, kokių 
paskatų vedamas jis imtųsi jo ginti. 

- Apie mirusiuosius nedera kalbėti negražiai, mano karaliene. 

Apie mirusiuosius? Negali būti, kad ir jis... Berenikė negalėjo 
patikėti, kad jos mylimas patarėjas, jos patikėtinis, paliko šį pa- 
saulį. Ji prisiminė Diją tokį, koks jis buvo, kai matė jį paskutinį 
kartą - energingą ir pilną gyvybės, jo plačią šypseną per visą veidą. 
Šypsena, kuri savotiškai jį pagražino. Skausmas sugniaužė jos širdį. 
Berenikė stengėsi nekreipti į tai dėmesio. Ji negalėjo verkti net dėl 
Dijo. Ašaros rodė silpnumą. Silpnumą ir neviltį. 

— Kodėl man nebuvo apie tai pranešta išsyk? - Ji neapkentė, kai 
eunuchas ką nors nuo jos slėpdavo. 

- Žinia apie tai pasiekė mus šįryt, - Pietonas mostelėjo per- 
gamento lapu prieš tarybos narius. - Nebuvo tinkamo momento 
pranešti Žinių. 

— Vadinasi, romėnai yra tokie įžūlūs, kad nebijo žudyti Alek- 
sandrijos piliečių tiesiog gatvėje? 

Berenikė vėl pajuto ją užliejančios saldžios ir gerai pažįstamos 
neapykantos bangą. Ji mėgavosi jos skoniu. Atrodė, kad ji prisi- 
pildys tiek, kad kūnas išsipūs, pasiekdamas tolimiausius atrijaus 
kampelius, o jos galva įsirėš į raudoną lubų granitą. - Nejaugi jų 
akimis nusiritome tiek, kad mūsų vyrai medžiojami kaip šernai? 

— Mano karaliene, nemanau, kad sąžininga kaltinti romėnus 
dėl šios nelaimės, - tarė Pietonas. - Tai buvo, be jokios abejonės, 
jūsų tėvo rankų darbas. 

Jis nuleido akis į laišką ir perskaitė: 

- Grįžus į užeigos namus, ten mūsų tykojo pustuzinis vyrų. Iš 
pradžių manėme, kad jie norėjo mus apiplėšti, bet, kai pasiūlėme 
jiems monetas, jie atsakė, kad jokie pinigai nepatenkins jų šeiminin- 
ko. Jiems prakalbus pastebėjome, kad jie turėjo Aleksandrijos ak- 
centą. Apie tolesnius įvykius negaliu rašyti neišliedamas ašarų. 
Aukščiausias iš mus užpuolusių vyrų, stiprus ir žiaurus vyras smeigė 
peiliu Dijui. Štai taip rašo Laomedontas, vienas iš kelių pasiun- 
tinių, kurie išgyveno užpuolimą, surengtą Jūsų tėvo galvažudžių. 
Vargšas berniukas... 

Jos tėvas nužudė Diją. Berenikė užsiplieskė pykčiu. 

- Vargšas berniukas?.. Galbūt tave, Pietonai, reikėtų kaltinti už 
tai, kad išsiuntei ten berniukus, o ne vyrus, - Berenikės sielvartą 
pakeitė įniršis. Ji troško pasinerti į jį visa savo esybe, kad tik pa- 
lengvėtų skausmas. 

- Mano karaliene, tai tik buvo nevykusiai pasirinktas epitetas. 
Ką norėjau pasakyti iš tikrųjų... 

Berenikė jį nutraukė: 

- Kaip ten sakoma apie eunuchus, Nerėjau? - jos pyktis lie- 
josi per kraštus ir augo, peržengdamas visas ribas, tik mažyte 
dalele primindamas tą jausmą, kurį nešiojo savyje anksčiau. Tai 
ją baugino. Kadaise jis pasitarnavo jai, kad sukeltų ant kojų visą 
Aleksandriją ir pasiglemžtų sostą. - Kad eunuchai laido liežuvį 
tada, kai dreba kinkos. 

Nugriaudėjo senolio Nerėjo ir Taiso juokas. Tačiau Berenikę 
jų juokas erzino beveik tiek pat, kiek ir jos pačios apsimestinis 
nerūpestingumas. Mirė jos motina. Dijas taip pat. Net ir būdamas 
Romoje jos tėvas tiesė savo grobuoniškas rankas, kad susigrąžin- 
tų karūną ir sunaikintų visą jos įdėtą darbą, valdant jo apleistas 
žemes. Ji puikiai išnaudojo Aleksandrijos svirnus, dalį grūdų 
išdalijusi badaujančiose aukštutinėse žemėse, o kitą dalį palikusi 

atsargai, užuot pardavusi Romai mainais į auksą. Ji pakėlė ūkinin- 
kams mokesčius ir užtikrino maisto atsargas visiems metams. Be 
to, dabar, per potvynių sezoną, patvinus Nilui ji galėjo pažadėti, 
kad grūdų užteks ne tik atsargoms, bet ir parduoti. Tai jai leido būti 
tikrai, kad turės išteklių nusamdyti kariuomenę ir atgauti ne tik 
Kiprą, bet ir pradėti kitų dinastijos prarastų žemių susigrąžinimą. 

Pietonas abejingai pastebėjo: 

— Manau, sakoma, kad „eunuchai pasitelkia iškalbą, kai neturi 
kito ginklo“, tačiau šiuo atveju labiau tinka kitas posakis: „Eunu- 
chas išgirsta, kai kiti vyrai nesiklauso.“ 

- Tai tiesa, - tarė ji Pietonui, ieškodama tinkamų žodžių. Jos 
širdis skaudėjo dėl Dijo, vienintelio vyro, kuris ją palaikė ir niekada 
nesilenkė prieš Fleitininką. Nusiraminimo neras nei pasinerdama į 
pyktį, nei apsimesdama, kad jo mirtis jai nerūpi. Širdies skausmas 
buvo pernelyg stiprus. Ji norėjo atitraukti mintis nuo motinos 
mirties ir štai ką gavo. Ji turėtų planuoti Kipro susigrąžinimą, o 
ne galvoti apie tėvo sugrįžimą. Kodėl viskas subyrėjo į dulkes, 
viskas vienu metu? - Taigi jūs, prieš mane stovintys išmintingieji 
vyrai, nenutuokėte apie tai, kas vyksta Romoje? Turime nedelsiant 
išsiųsti kitus pasiuntinius. 

- Vadinasi, siųsime vyrus į skerdyklą? - tarė Dritonas. Jos 
ministras karo reikalams retai kada kalbėdavo, bet prabilus visi 
aplink nutildavo. - Manau, kad turėtume ieškoti sąjungininkų, o 
ne siųsti vyrus mirti nuo Jūsų tėvo rankos. 

Tyla kurtino Berenikę, tačiau Dritonas turbūt kentėjo ne mažiau 
nei ji. Jo gražiame veide buvo galima įžvelgti apgailestavimą. Jis 
buvo pasirengęs gintis. 

O Dijau, kodėl buvai toks kvailas ir ką galvojai apsistodamas 
nesaugomuose užeigos namuose? Jis tikrai turėjo būti atsarges- 
nis Romoje. Jeigu senate jai neatstovaus niekas, tėvas tikrai pa- 
sieks savo. Aleksandrija buvo jos pusėje, tačiau ji nesunkiai galėjo 

įsivaizduoti, kaip tėvas savo pasakaitėmis įtikina Romos gyvento- 
jus. O šie, silpnapročiai, neverti patarėjų vardo, negalėjo pasiūlyti 
jai jokio sprendimo. Dabar jai reikėjo pabūti vienai. 

- Išeikite, - įsakė ji. - Išeikite visi. Aš permąstysiu jūsų žodžius 
ir tai, ar galiu atrasti naujų sąjungininkų. 

Berenikei pasidarė ramiau, kai pastebėjo, kokį įspūdį padarė 
jos žodžiai. Taisas pasišalino pirmasis. Jo lieknas it nendrė kūnas 
pašoko nuo kėdės ir nuskubėjo prie durų. Gražuolis, susijaudinęs 
Dritonas taip pat išskubėjo lauk. Jam patiko sudaryti įspūdį, kad 
yra išmintingiausias ir labiausiai už visus užsiėmęs patarėjas. Taip 
jis pateisindavo savo įžūlumą. Turbūt jis nuoširdžiai tikėjo, kad 
be jo kandžių patarimų ir į save lenktų pirštų ši karalystė pražūtų. 

Pietonas ir Nerėjas liko sėdėti, pradėdami atkaklią kovą dėl jos 
dėmesio. Eunuchas barbeno pirštais į stalą, kiekviename pabarbe- 
nime buvo girdėti jo nekantrumas. Senolis nekreipė į jį dėmesio. 
Užtektų vieno jos žodžio, kad būtų išspręsta susiklosčiusi padėtis, 
bet ji mėgavosi stebėdama, kuo baigsis šių dviejų menkų galių 
varžytuvės. 

Pietonas atsikrenkštė. Vos už poros žingsnių į dešinę nuo jo 
esantis Nerėjas į tai nesureagavo. Berenikė įtarė, kad senolis nu- 
sprendė šioje padėtyje pasinaudoti apsimestiniu kurtumu. Jai 
derėtų prisiminti šį triuką, kai pati pasens ir praras blaivų protą. 
Žinoma, jei tik gyvens taip ilgai. 

Eunuchas atsikrenkštė. 

- Nerėjau, mano bičiuli, karalienė prašo, kad išeitumėte. 

- Ir Jus taip pat, eunuchai. 

Pietonas nežiūrėjo į ją. Jis žinojo, kad geriau buvo neprašyti jos 
pritarimo, tačiau Nerėjas nebuvo toks atsargus. 

— Mano karaliene, maldauju leisti pasikalbėti su Jumis asme- 
niškai. 

Kodėl ne? Su senoliu buvo lengva, Berenikė galėjo atlaikyti 
kiekvieną jo kirtį. O mokytojas gebėjo užkaitinti jos kraują. Jis 

pažinojo ir suprato ją pernelyg gerai. Berenikė nedrįso kalbėti su 
juo viena. Tik ne dabar, kai labiau nei bet kada turėjo išlikti stipri. 

- Išeik, Pietonai, palik mus kuriam laikui. 

Eunuchas iš netikėtumo atlošė galvą. Jis nebuvo pratęs būti 
šitaip išprašomas. Atrodė it būtų sužeistas - akys susiaurėjo ir 
nervingai trūkčiojo. Tada gūžtelėjo pečiais, nusilenkė ir pakluso 
įsakymui be prieštaravimų. 

— Gerai, Nerėjau. Dabar, kai Jums pavyko pergudrauti Pieto- 
ną, - nusišypsojo ji, nes bijojo, kad sprogs iš pykčio arba apsipils 
ašaromis, - sakykite, kas Jums kelią nerimą. 

— Man skaudu, mano karaliene... - Nerėjo balsas užsikirto. Jis 
garsiai atsikrenkštė, kad galėtų tęsti. - Aš taip pat nerimauju dėl 
mūsų žemių ateities. Ir nors mano sūnėnas kartais pasisako kaip 
karštakošis, deja, jis pastebėjo svarbų dalyką. 

Taigi, Dritonas buvo jo sūnėnas. Ji būtinai tai prisimins. Tai 
padėjo jai susitelkti į šių menkystų gyvenimo detales ir tai, kaip 
jie rėmėsi vienas kitu, kad priartėtų prie karūnos. 

Nerėjas kalbėjo tyliai. 

— Mes neturime užtektinai kalavijų nugalėti Romą, tačiau yra 
kitas kelias į pergalę. 

Berenikė žinojo, ką jis pasiūlys šiam dar neprasižiojus, bet ji to 
neparodė. Pietonas taip pat būtų nukreipęs ją panašia kryptimi, jei 
tik ji būtų suteikusi jam galimybę. Tai buvo kelias, kuriuo anksčiau 
ar vėliau buvo pasmerkta pasukti kiekviena moteris - santuoka. 
Tačiau Berenikė neketino nusileisti, net ir dėl Kipro. Ji matė, kokie 
yra santuokos padariniai ir kaip tai pražudė jos motiną. 

— Seniai prieš dar Jums gimstant, ne, ką čia... dar prieš man 
gimstant, taip, net taip seniai, Jūsų protėviai apsisaugodavo nuo 
romėnų vesdami sąjungininkus ir apjungdami Aleksandro įpėdi- 
nius prieš Respubliką, - toliau kalbėjo senolis. 

— Taip, tai tiesa. Kai mano promotės nesidalijo savo lova su 
savo dėdėmis ir jų broliais, jos šildė didžiųjų Azijos karalių lovas. 

Tada tai buvo puiki strategija. Sakykite man, už kurio iš sąjungi- 
ninkų galėčiau ištekėti aš? Gal esate išrinkęs jaunikį iš atalidų ar 
kirėniečių? - nusijuokė Berenikė. Juokas taip pat buvo dirbtinis. 
Tačiau suvaidintos emocijos jai buvo priimtinesnės nei tos, ku- 
rios nereikalavo pastangų, bet grasino prasiveržti. Net ir pykčiu 
negalėjo pasikliauti. Jis buvo pernelyg nepastovus, kad galėtų jį 
suvaldyti. - Tos karalystės, manau, kad nereikia Jums priminti, 
labai seniai pasidavė Romai, net prieš Jums gimstant. Maniškė 
yra paskutinė Aleksandro subyrėjusios imperijos dinastija. Nėra 
nė vieno tinkamo sąjungininko, už kurio galėčiau ištekėti. 

Nerėjo akys užsidegė. 

- Atsiprašau, mano karaliene, bet seleukidai... 

— Seleukidai? - Berenikė nusijuokė šaltai ir pašaipiai. - Ar Jūs 
netekote proto, senoli? Pompėjus nužudė paskutinį jų karalių. 
Antijochas mirė prieš gerą pustuzinį metų. 

Jį pražudė ta pati Roma. Ir jei būtų jos tėvo valia, tokia pati 
ateitis lauktų ir jos karalystės. 

- Bet, mano karaliene, Antijochas nebuvo vienintelis jo tėvo 
sūnus, - senolis trynė po gerkle kabančią odą. Nuo šio judesio 
Berenikei pasidarydavo bloga, tai priminė mirtį. 

— Nesvarbu, net jei Antijochas vyresnysis turėjo šimtą sūnų. 
Dauguma vyrų turi sūnų, tačiau karalystes - ne visi. 

— Prašau atleisti man, mano karaliene, bet jūs turite karalystę, 
dvigubą karalystę. Manau, kad Jums reikia daugiau iečių, kad 
galėtumėte ją apginti. 

Ji pažvelgė į senolį griežtu žvilgsniu. Jau labai seniai ji negirdėjo 
tokio užsispyrimo jo balse, turbūt nuo to karto, kai jis sušnibždėjo 
nuodingus žodžius į tėvo ausį, ragindamas jį atsisakyti jos motinos, 
jo teisėtos žmonos, vietoj tos kekšės. Senos žaizdos ir gilūs randai. 

— Otas berniukas, - tęsė Nerėjas, - jauniausias Antijocho sūnus 
vadovauja dešimties tūkstančių vyrų legionui Sirijos pakrantėje. 
Tai vyrai, kurie nekenčia romėnų ne mažiau nei Jūs, vadovaujami 

generolo, kuris nekenčia jų dar labiau. Jie nužudė jo brolį, atėmė 
karūną, pasėjo jo žemėse kraujo troškimą ir chaosą. 

O ką daugiau darė romėnai? Berenikė prisiminė Kiprą - taikin- 
gą ir atokią salą, kur ji, būdama maža, leisdavo žiemas - apiplėštą 
ir sugriautą. 

- Ir Jūs manote, kad ta neapykanta galėtų man pasitarnauti? Ir 
kad jis noriai kautųsi prieš bet kokius romėnus, net ir tuos, kurie 
remia mano tėvą“ 

- Jeigu ištekėsite už jo, taip. Jūs, mano karaliene, esate išmin- 
tinga ne pagal savo amžių. 

Jai nepatiko šis komplimentas. Per visą savo gyvenimą ji nėkart 
nepastebėjo, kad išmintis augtų su amžiumi. Jos tėvas kasdien 
darėsi vis kvailesnis, o jos motina mirė virtusi savo ankstesniojo 
„aš“ šešėliu, pažeidžiama, silpna ir išminties nepakeista. 

- Ir koks yra jo vardas, to jaunesniojo, mažojo Antijocho brolio? 

- Seleukas, pavadintas savo dinastijos pradininko garbei, mano 
karaliene. 

Berenikė visada manė, kad patarėjai ragins ją susituokti su vienu 
iš jos brolių. Ji regėjo motiną, niūniuojančią susiraukšlėjusiam 
kūdikėliui: „Jis galėjo tapti tavo vyru, jei tik būtum įrodžiusi, kad 
esi jo verta.“ Ir kas iš to? Ką gero davė motinai tai, kad ji ištekėjo 
už savo brolio? Atsikratė jos it nereikalingo daikto ir pažemino 
ją. Nusikratė jos kaip tų pabaisų, kurių nusikratė jos įsčios. Ne, ji 
netekės už savo jaunesnių brolių nei dabar, nei vėliau. Tai galėjo 
atnešti tik siaubą, bet tekėti už vyro, kuris galėjo padidinti jos 
kariuomenę, galėjo išeiti į naudą. 

— Pagalvosiu apie tai, Nerėjau. Teisingai pasielgei išdėstęs šį 
pasiūlymą man vienai. Tegul ši idėja lieka tik tarp mūsų. 

- Žinoma, mano karaliene, - tarė senolis gergždžiančiu balsu 
ir iššlubčiojo iš kambario. 

Berenikė stebėjo jį šaltu žvilgsniu. Kiekvieną dieną jos įtarimai 
stiprėjo. Ji vis labiau tikėjo tuo, kad jo ligos buvo suvaidintos ir 

po tuo sukežusiu fasadu slėpėsi stiprus ir daug galintis žmogus. 
Staiga ji pasigailėjo, kad išsiuntė savo patarėjus. Be jų svetimų 
karių draugijoje ji jautėsi dar blogiau. Labiau skaudėjo prisiminus 
sunykusį motinos kūną ir sustingusią šypseną jos veide. Ramią ir 
pagaliau išsilaisvinusią. 


LJ 


JAUNELE 


rsinoja įmerkė kojų pirštus į fontano vandenį ir slystelėjo 

ant kulnų per akmenį. Priešais ją stovėjo balto marmu- 

ro, visiškai nuoga Afroditė, iškėlusi rankas virš galvos ir 
sukryžiavusi jas virš ilgų, paauksuotų plaukų. Arsinoja prisėli- 
no prie statulos. Už išblukusios kriauklės, kylančios palei deivės 
šoną, buvo puiki slėptuvė. Ji įsirėmė pečiais į akmenį, bandydama 
įsisprausti ten visu kūnu. Ji baigė išaugti šią slėptuvę. Arsinoja su- 
prato, kad amžinai nebus mergaite. Jos galūnės užaugs ir taip pat 
ją išduos. Pasigirdo žole atšliuksintys žingsniai. Arsinoja sustingo 
už skulptūros. 

Žingsniai nebuvo Aleksandro. Batai, grėsmingai žvangantys 
net ir jiems žlegsint purvu, priklausė sargybiniams, kurie jai vis 
dar vaidendavosi. Ji niekada nepamirš jų dundėjimo. „Ne, tai 
ne Berenikės sargybiniai, - ramino save Arsinoja. Jie neketino 
jos skriausti. Ji buvo saugi. Arsinoja suskaičiavo tris poras batų. 
Dveji iš jų žygiavo sargybiniams būdingu ritmu, bet paskutiniai 
skambėjo su keistomis pauzėmis, - po treptelėjimo girdėjosi brū- 
žavimas. „Kažkas šlubuoja, - pagalvojo ji, - vilkdamas nesveiką 
koją paskui stipriąją.“ 

Arsinoją pasiekė silpnas ir plonas balsas: 

— Tokioje vietoje kaip ši pilna įtemptų ausų. 

Mergaitė nusprendė, kad šiuos žodžius ištarė luošys. 

- Čia nieko nėra. Esu tuo tikras. Karalienei labiau patinka 
pasivaikščiojimai karališkame žvėryne, o visi kiti yra užsiėmę 
pasirengimu Trifenos laidotuvėms. 

Arsinoja žinojo šį balsą. Ji būtų galėjusi atpažinti jį bet kur, net ir 
tarp tūkstančio nakties riksmų. Tai buvo raudonbarzdis sargybinis, 
tas pats, kuris išgelbėjo ją ir atnešė jai datulių, kai ji slėpėsi po lova. 
Tai buvo Menelajas. Tas pats, kuris papasakojo Ganimedui apie jos 
sunkią padėtį, bent jau ji taip galvojo. Nes kaip kitaip eunuchas 
galėjo sužinoti, kad ji gyva, ir siųsti jai užšifruotų patarimų? 

Mergaitė ištempė ausis. 

— Taip, neabejoju, kad jie užsiėmę. Ptolemajo mirtis reikalauja 
tūkstantį kartų didesnio pasiruošimo nei paprasto mirtingojo, - 
trečias balsas atsiliepė. Jis buvo daug gilesnis ir šiurkštesnis nei 
kiti du. Arsinoja jo nepažinojo. 

— Turime veikti greitai. Dvariškių dėmesys nukreiptas kitur. Bus 
lengva pagrobti vaiką iš rūmų. 

Kalbėjo jos draugas. Jo balsas ramino Arsinoją, taip pat ir jo 
žodžiai. Jis kalbėjo apie ją, apie jos išgelbėjimą. Jis privalėjo kalbėti 
apie ją. Koks kitas vaikas galėtų būti pavogtas iš rūmų? Niekas 
taip nesivargintų dėl Aleksandro. Jis buvo niekas. Jis neturėjo 
karališko kraujo. 

- Nenoriu pasirodyti beširdis, bet kas nors privalo to paklausti — 
ar verta taip rizikuoti dėl mergaitės? - atsiduso luošys. 

Jis neturėtų šitaip kalbėti. Mergaitė, karaliaus Ptolemajo duktė, 
net ir jo palikta duktė, buvo verta daug daugiau nei dešimt luošių, 
o gal net ir dar daugiau. Vanduo pasiuntė šalčio virpuliukus Arsi- 
nojos nugara, tačiau ji nejudėjo. „Arsinoja, lauke per šalta, - sakė 
jai Aleksandras, - per šalta lauko žaidimams.“ Galiausiai jis sutiko. 

- Nenoriu netekti rankos, - suinkštė luošys. - Jūs abu esate jauni 
ir stiprūs, o mano nugara neatlaikytų kelių tuzinų rimbo kirčių. 

- Ji ne šiaip sau mergaitė, o viena iš Ptolemajų, - apgynė ją 
Menelajas. 

- Žinau, kad ji kilusi iš Ptolemajų, bet ji yra Ptolemajo duktė, 
kuri turi du gyvus ir sveikus brolius. Ką tu manai, Likai? 

Likas arba „vilkas“. Šis vardas priminė Arsinojai košmarą, kuris 
persekiojo ją naktimis, ir ne vieną, o daugybę kartų. Ji užmerkė 
akis, kad jį prisimintų. 

— O kur mes ją pagrobę dėsime? - toliau kalbėjo luošys. - Jos 
motina pasiėmė su savimi tik berniukus. Neturime nė menkiausio 
įrodymo, kad ji nori turėti šalia visus vaikus. 

Sapne ji regėjo vilką, milžinišką vilką. Tikrovėje jai niekada 
neteko matyti tokio dydžio pabaisos. Jis buvo juodas it vande- 
nynas po audros, švytinčiais dantimis, pasišiaušusia uodega ir 
apsimetinėjo lape. 

— Žinoma, kad ji norės mergaitės, - tarė Menelajas. - Tai jos 
motina. 

— Leisk man paklausti tavęs, Amadokai, - įsiterpė vilkas. - Ar 
nors kartą kalbėjai su Fleitininko žmona? Ar turi nors vieną įrody- 
mą, kad mums bus padėkota už įdėtas pastangas? Manau, kad nė 
vienas iš mūsų nenori įkliūti su pabėgėle rankose. 

Ne, kažkas čia buvo ne taip. Vilkas sukinėjosi tarp dviejų lapių - 
raudonos ir baltos. 

— Manęs nestebina, kad klausi tokių dalykų. Kaip galėjau tikėtis, 
kad suprasi, ką reiškia įgimtas prieraišumas? 

Tamsioji pabaisa suko ratus aplink silpnesnius už ją, uostinė- 
dama juos. „Ką jis ketina daryti su lapėmis?“ - galvojo Arsinoja, 
iššliauždama iš slėptuvės. 

Raudonbarzdis sargybinis, jų vadinamas Amadoku, o ne Me- 
nelajumi, kaip jį vadino ji, kalbėjo toliau: 

— Jums bus atlyginta, kai sugrįš karalius. 

— Leidi jausmams užtemdyti protą. Tau gaila mergaitės. Tik 
neužsitrauk sau dėl to mirties. 

Kailis pasišiaušė ir vilkas puolė ant lapės, aštriais dantimis 
draskydamas jos raudoną kailį. 

— Sakyk man, Amadokai, kas padės mums tai įgyvendinti? Ar 
kalbėjai bent jau su aukle? Privalome surasti būdą, kaip prasmukti 
į mergaitės kambarį nepastebėti... 

— Ne, nekalbėjau su tarnaite, bet esu tikras, kad ji padės. 

Baltoji lapė ėmė skuosti tolyn. 

— O Ganimedas? Mergaitės mokytojas. Galbūt jis turi minčių, 
kaip įgyvendinti šį planą? 

— Tiesiogiai su juo nekalbėjau, bet jis turėtų Žinoti apie mūsų 
planus. Spėju, kad karalius jam taip pat parašė. 

Tačiau ji negalėjo toli nubėgti. Abi lapės, ir raudona, ir balta, 
buvo pasruvusios krauju. Raudonoji priminė Menelają. 

— Taip, turbūt esi teisus. Savo laiške apie tai užsiminė ir man, - jo 
balse buvo galima girdėti grasinimą. - Apie ką jis tau rašė? 

— Nesakyk nieko, - sušnibždėjo Arsinoja. Dabar ji žinojo, kodėl 
sapnavo vilką, mintantį savo draugų mėsa. Tai buvo dievų siųsta 
pranašystė apie šią akimirką, šią viziją, reginį. Likas nužudys juos 
abu. „Nesakyk jam nieko, - sušuko ji mintyse taip garsiai, kaip 
tik pajėgė. Mintyse ji rėkė, bet nepakankamai garsiai. 

— Tik tiek, kad buvo įsitikinęs, jog Pompėjus patenkins jo prašy- 
mą, - atsakė jos bičiulis. - Ir tai, kad jo kariai atsikratė Diju ir jo 
vyrais. 

— Ir kur toks prasčiokas kaip tu laiko tokį brangų laišką? - jo bal- 
sas keitėsi, darydamasis vis nuodingesnis. Ji išgirdo, kaip luošasis 
šlubčiodamas pasisuko atgal, iš kur atėjęs, tačiau vyras šiurkščiu 
balsu nekreipė į jį dėmesio. Jis nebuvo pagrindinis grobis. - Spėju, 
kad turi jį su savimi. Nėra kitos saugesnės vietos. 

— Būdamas tavo vietoje, pagalvočiau prieš kalbėdamas. 

— O aš pagalvočiau dukart prieš išduodamas karalienę. 

Pasigirdo besigrumiančių žingsnių trepsėjimas. Arsinoja nega- 
lėjo matyti vyrų, bet vis tiek užsimerkė. Ji gailėjosi, kad negalėjo 
užsidengti ausų, kad negirdėtų nieko, tačiau turbūt dėl to, kad 
slėpėsi, visi kiti jos pojūčiai buvo aštresni: susikryžiavęs kardų 

plienas, dūris į kūną, raudonbarzdžio aimana, ant žemės dunkste- 
lėjęs jo kūnas ir luošys, tempiantis savo suluošintą koją per geltoną 
žolę, jo maldaujantys žodžiai. 

- Aš neturiu laiško nuo karaliaus... turėjau omenyje nuo iš- 
daviko. Aš nieko nepadariau, visiškai nieko. Nuvesk mane pas 
karalienę, daryk, ką nori, tik palik mane gyvą. 

Arsinojai darėsi bloga klausant šio suaugusio vyro, raudančio 
dėl savo gyvybės, maldavimų. „Būk stiprus“, - sušnibždėjo ji vėjui. 
Ji buvo stipri ir tokia išliks. Pasigirdo kardu perrėžiamos odos 
garsas, skausmo kupinas riksmas, o tada - aimana, tylus, kone 
nežemiškas aimanavimas, kuris skambėjo ore dar ilgai po to, kai 
vyras išleido paskutinį atodūsį. Ji klausėsi, kaip žudikas suko ratus 
apie savo aukas, tikrindamas jų ginklus. Paskui jo žingsniai nutolo. 

Nutilus Arsinoja atmerkė akis. Drebėdama ji išlindo iš po Af- 
roditės kojų. Jos žvilgsnis buvo prikaustytas prie fontano vandens 
paviršiaus, kuriame kojų pirštai kūrė ratą po rato su kiekvienu 
žingsniu. Deja, ji negalėjo visą laiką žiūrėti žemyn. Pakėlė akis. 
Reginys užgniaužė jai kvapą. 

Jos sargybinis gulėjo sukniubęs ant žemės, geltona žolė buvo 
mos į saulę. Tipendama ant pirštų galų ji nedrįso nuleisti kulnų, 
nes pažadinti mirusiuosius buvo blogas ženklas, jau nekalbant 
apie tuos, kuriuos ji nužudė savo sapnuose - ji priartėjo prie kūno. 
Per pastaruosius mėnesius ji matė Achilo lavoną ir daugelį kitų, 
tačiau nė vieno iš taip arti, kad net buvo galima paliesti. Mantija 
palietė žemę, kai ji atsiklaupė prie jo kūno ir užspaudė pirštais jo 
akių vokus. 

— Ačiū tau už viską, - sušnibždėjo ji. - Atleisk man. 

Ji gailėjosi, kad neturi monetos pakišti po jo liežuviu tam, kad jis 
galėtų susimokėti valtininko mokestį. Juk taip paprasti mirtingieji 
keliaudavo į pomirtinį pasaulį - Charono valtimi per Stikso upę. 
Trifenai monetos neprireiks. Jos kūną nupraus ir išpuoš prieš jį 

palaidojant, bet niekas nepasirūpins jos draugu. Pirmuoju iš visų 
ir vieninteliu, kuris bandė jai padėti po to, kai išvyko jos tėvas. 

Akys prisitvenkė ašarų, bet ji, pajutusi užplūstančią neapykantą, 
nusivalė jas. „Daugybė vyrų žus dėl tavęs, - sakė jai Ganimedas. 
Raudonbarzdis sargybinis buvo ne pirmas ir ne paskutinis. Nors 
ir kaip stengėsi išlikti tvirta ir nepalaužiama, negalėjo atsitraukti 
nuo vyro ir laikė suspaudusi jo vėstančias rankas. Pabučiavo jo 
kaktą taip, kaip kartą, prieš daug metų, matė darant Kleopatrą, 
kai jos lankė mirštančiuosius. Ji svarstė, ką, būdama jos vietoje, 
darytų sesuo. Tik kažin, ar buvo galima padaryti ką nors daugiau 
už bučinį... ir raudą. Tada ji ėmė akimis ieškoti jo draugo lavono. 

Luošys gulėjo apie dvidešimt žingsnių nuo jo. Jam pavyko nu- 
kakti toliau nei ji galvojo. Pilka jo tunika buvo sutepta rusva spalva. 
Tai, kas buvo likę iš jo kūno, greitai prisijungs prie suluošintos 
kojos. Arsinoja priėjo prie jo. Net jei ir buvo bailys, jis irgi paliko 
šį pasaulį dėl jos. To pakako. Ji atsiklaupė šalia ir padėjo ranką 
jam ant peties. Pabandė apversti jo kūną, bet dėl raišos kojos buvo 
sunku jį pajudinti. Pagaliau lavonas pajudėjo ir žlegtelėjo ant nu- 
garos. Arsinoja krūptelėjo ir pasigailėjo, kad jai nepavyko apversti 
jo kūno su didesne pagarba. Jo akys - tie patys siauri rėžiai mirties 
akistatoje, kaip ir gyvenime - buvo atmerktos. Ji taip pat užvėrė 
jas. Atsistodama Arsinoja pasitaisė savo tuniką. Jos rankos buvo 
išteptos krauju. Tada įbedė nebylų žvilgsnį į kūnus. Ak, jeigu tik 
būtų klausiusi atidžiau apie laidojimo papročius ir mirusio kūno 
paruošimą. 

- Štai kur tu! - sušuko Aleksandras. - Aš jau valandas visur 
tavęs ieškau... 

Jo balsas staiga nutilo. Turbūt ios visas baisybes. Arsinoja 
neatsisuko į jį. Ji negalėjo palikti čia šių vyrų ir nesvarbu, ką ja! 
sakė Ganimedas. 

- Arsinoja, Arsinoja... - kartojo jis tarsi nesuvokdamas, kas 
čia įvyko. 

- Jie negyvi. 

— Aš tai matau, - Aleksandras sugriebė ją už rankos. 

— Jie mirė dėl manęs, - žodžiai strigo gerklėje. 

— Grįžk į vidų, - patraukė ją į save Aleksandras, bet Arsinoja 
liko stovėti kaip įkalta. 

— Mes privalome juos palaidoti. 

Ši mintis atėjo staigiai ir aiškiai. Arsinoja nemokėjo mintinai 
vyno aukojimo ritualo, bet ji mokėjo pakankamai daug. 

- Arsinoja, mes privalome eiti. Dabar. 

- Eik, Aleksandrai. Aš privalau juos palaidoti. 

Pliaukštelėjimas buvo netikėtas ir nutvilkė jos skruostą. 

- Gal ir esi tokia pat drąsi kaip Antigonė, bet negali elgtis kvai- 
lai. Aš tau neleisiu. Turime išeiti, kol kas nors mūsų nepasigedo. 

Aleksandras suėmė jos ranką ir patraukė ją į rūmų pusę. Ar- 
sinoja nuleido padus ant akmens. Jis truktelėjo ją darsyk ir dar 
stipriau, bet ji nejudėjo iš vietos. 

- Arsinoja, - sušnypštė jis, - tu permirkusi krauju. 

— Negali man nurodinėti, ką turiu daryti ir ko - ne. 

Ji ištraukė ranką iš jo delno ir nuskubėjo pro didžiosios aikštės 
kolonas, pro Arsinojos fontaną, per seserų kiemą ir užbėgo laiptais 
į savo apartamentus. 

Mirinė, išvydusi Arsinoją, aiktelėjo: 

— Mano brangus vaikeli! Kas tau nutiko? Ar tau viskas gerai? 

- Nieko rimta, - sumelavo ji. Kasdien meluoti sekėsi vis leng- 
viau. - Tik įsipjoviau, daugiau nieko. 

— Kur? - paklausė auklė ir sugriebė Arsinojos rankas. 

- Nesvarbu, kur, - ištraukė ji savo rankas. 

- Kaip nori, mieloji, - Mirinė lėtai pakraipė kalvą. - Eikš ir 
leisk man tave nurengti. 

Auklei velkant per galvą jos tuniką, Arsinojai knietėjo prisipa- 
žinti ir papasakoti jai viską, perpasakojant kiekvieną detalę apie 
tai, kas nutiko tikrovėje ir jos sapnuose. Apie tai, kaip lapės virto 

numirėliais, bet ji kantriai laikė liežuvį už dantų. Aleksandras buvo 
teisus - niekas neturėjo žinoti to, ką ji regėjo. 

— Eirene! Laila! - sušuko jos auklė. - Atneškite karšto vandens 
voniai. Princesė turi nusimaudyti prieš laidotuves. 

Dvi mergaitės pasirodė akimirksniu: nekalbioji tarnaitė, kuri 
vusi kalbėjimo dovaną, ir juodbruvė mergaitė, kilusi iš aukštutinių 
žemių. Abi nešė po kibirą karšto vandens jos voniai. Arsinoja 
įsivaizdavo jas mirusias taip pat, kaip sargybinį ugnine barzda. 
Visi, kurie ją mylėjo, kurie ją saugojo, baigė savo dienas kraujo 
klane. Gumulas augo jos gerklėje ir, nors ir kaip stengėsi jį nuryti, 
negalėjo jo atsikratyti. 

— Ar tu tiki sapnais, Mirine? — paklausė Arsinoja lipdama į 
vonią. Širdies gilumoje ji troško pasikalbėti apie savo sapnus su 
Kleopatra, bet kartu žinojo, kad negalėjo laukti, kol sugrįš jos 
sesuo. Jai reikėjo gauti atsakymą, kol nežuvo daugiau žmonių, ko! 
ji nenužudė jų. - Vizijomis, ženklais ir kitu blogiu, aplankančiu 
mus naktimis? Ar tiki, kad jie išsipildo? 

- Tai nėra blogis, mano miela. Tai - dovanos. Ir sapnas ateina 
iš Dzeuso." 

- Ojeigu sapnuose nutinka blogi dalykai? - Gal dėl mano sapnų 
nutinka blogi dalykai? To iš tikrųjų norėjo paklausti Arsinoja, bet 
nedrįso. - Ar galima užkirsti kelią jų išsipildymui? 

- Dievai siunčia mums pranašystes apie tai, kas įvyks, ir pa- 
keisti tai yra ne mūsų valioje, - auklė švelniai paglostė Arsinojos 
galvą. - Ir net jei sapnai yra blogi, jie gali pranašauti gera. Visi 
iškiliausi pasaulio karaliai ir karalienės, taip pat ir Aleksandras 
Didysis, tardavosi su pranašais, žyniais ir sapnų aiškintojais. Tad 
ar aš, paprasta mirtingoji, galiu abejoti jų svarba? 


" Homeras, Iliada, vertė A. Dambrauskas, Vilnius: Vaga, 1981, p. 7. 

Mirinė trynė ant Arsinojos kelių pridžiūvusį kraują. Drobė gėlė 
odą, bet ji kentėjo nesiskųsdama. Arsinoja norėjo jausti skausmą. 
Tai buvo menka kaina, kurią galėjo sumokėti už tai, kas įvyko. 

Kai Ganimedas atėjo palydėti jos į laidotuves, Mirinė pasivedė 
ją į šoną. 

- Mieloji, - sušnibždėjo auklė, stengdamasi, kad eunuchas jų 
neišgirstų, - kas tave kamuoja? Kaip aš, tavo vargšė auklė, galiu 
palengvinti sielvartą? 

- Aš dėl nieko nesielvartauju, - atsakė Arsinoja ir apsimestinai 
susišypsojo. Mirinė negalėjo jai padėti. Ypač jei ji galvojo, kad 
sapnų negalima sustabdyti, pakeisti ar pakreipti. Geriau jau ji 
pasilaikys paslaptis sau. 

Lauke ją pasitiko juoda spalva apsigobęs miestas. Marmuru 
grįstos alėjos pakraščiuose gausiai susirinkę raudotojai verkė. 
Jų plaukai buvo išplonėję dėl metų metus trunkančio jų rovimo, 
tačiau, nepaisant to, jie rovė likusiuosius. Viena raudotoja - vos 
keliais metais už Arsinoją vyresnė mergaitė, prasiplėšė šiurkštaus 
audeklo tuniką ir suleido nagus į savo krūtinę. Jos pirštai paliko 
tris ryškiai raudonas žymes. 

- Netir čia? - paklausė ji Ganimedo. - Maniau, kad kūnas guli 
Semoje. 

Ten buvo palaidoti visi jos protėviai, pradedant Aleksandru 
Didžiuoju ir baigiant jos dėde, iš kurio romėnai atėmė Kiprą. 

- Taip ir yra, tačiau, kai miršta karalienės motina, raudotojai 
užgula visas gatves. Taip bus ir tau mirus. 

O kas pagerbs kitus mirusiuosius - raudonbarzdį sargybinį ir 
luošį? Šiandien dėl jos žuvo vyrai, kurie buvo daug narsesni ir ge- 
resni už Trifeną. Tačiau dėl jų čia nepasirodys nė vienas raudotojas, 
nebus ašarų ir niekas neaukos vyno. Jų sielos klajos pasiklydusios 
ir bejėgės po pasaulį kaip bejausmiai šešėliai, be gyvybės ir nega- 
lintys rasti kelio į požemio karalystę. Ar jos Menelajas persekios 

ją sapnuose? Ar rodysis jai už kiekvieno posūkio ir dings vos jai 
atsisukus? O gal sugrįš raudonos lapės pavidalu, kaip anksčiau? 

Raudos aidėjo kartu su vėjo ir jūros ošimu. Jie susiliejo į vieną 
bendrą raudą dėl Trifenos mirties. Senais laikais, bent jau taip jai 
buvo pasakojama, rūmų moterys ne tik paruošdavo mirusiojo 
kūną, bet ir atlikdavo raudojimo ritualą. Niekas tada nesamdydavo 
raudotojų ir nė viena varguolė nesirovė plaukų nuo galvos. 
stenk nekalbėti ir elgtis pagarbiai. Nusilenk tik karalienei ir tada 
pasitrauk į šoną. Jokiu būdu neįkyrėk. 

— Žinau, kaip turiu elgtis, - ji nusikratė ant peties uždėtos 
Ganimedo rankos. 

Jiems patraukus į miesto gilumą, raudos susijungė į vieną ge- 
dulingą giesmę — ilgą, žemu balsu giedamą ir graudulingą. Čia 
susirinkę raudotojai buvo aukštesnės kategorijos - dainininkai, 
o ne apgailėtini plaukų pešiotojai. Arsinoja pavydėjo jiems jų 
beprotystės, sužalojimų ir kartu pyko už jų raudas. Jos tėvo sesuo 
buvo neverta tokios pagarbos. Ji buvo neverta nė vienos ašaros. 

Žmonių eilė vingiavo aplink Semą - įspūdingą marmuro mau- 
zoliejų, kuriame buvo Aleksandro kapas ir visų kitų jos protėvių 
kapavietės. Šimtai kilmingųjų atvyko parodyti pagarbos. Gani- 
medas lengvai yrėsi su Arsinoja pro susirinkusius žmones. Ji 
nebuvo tikra, ar jie atpažino, tačiau jie skyrėsi, leisdami praeiti. 
Mirtis pakerta net ir tą, kuris bėga iš mūšio lauko...!* Šie žodžiai 
gaudė ausyse. 

Šimtais raudotojų buvo apgulta išorinė kolonada ir jos onikso 
kolonos su raudonais dryželiais. Pavaldiniai judėjo pro šias ko- 
lonas, kad pamatytų mirusią Trifeną. Aleksandriečių veidai buvo 
stojiški ir rūstūs. Galbūt jiems nelabai rūpėjo Berenikės motina, 0 
gal net ir pati karalienė. Arsinojai įžengus į šventovę, gedulingos 


!8 Simonidas, versta iš anglų kalbos. 

giesmės suskambo dar garsiau, bet ji juto, kad tyla tvyrojo tarp čia 
susirinkusių kilmingųjų. Galbūt ir ji bijojo neprisikėlusių Ptole- 
majų, supančių juos iš abiejų pusių. Ji sudrebėjo pamačiusi pir- 
mąjį - safyro spalva nudažyta figūra priminė jos dėdę, jo plačią 
nosį ir storus žandus, nors ji žinojo, kad jo kūnas iš tikrųjų dingo 
Kipre. Ji nusisuko nuo jo ir sužiuro į altorių. Ten, apsupta kolonų 
su ožkos galvomis, žyminčiomis įėjimą į Aleksandro kapavietę, ji 
pamatė Berenikę, tylią ir didingą, jos akyse nebuvo galima įžvelgti 
nė krislelio liūdesio. Arsinoja suprato jos stoicizmą. Ji nebuvo 
tikra, ar pati verktų, jei ten gulėtų jos pačios motina. 

Staiga ją apėmė baimė. Galbūt Trifena iš tikrųjų nemirė? Tarp 
jos ir lavono stovėjo tiek daug žmonių, kad ji negalėjo matyti 
jos kūno. Jeigu negalėjo jo matyti, kaip galėjo būti tikra, kad tai 
nebuvo tik nuodugniai parengta apgaulė? Arsinoja jau kurį laiką 
abejojo, kad tokią siaubingą moterį galėjo ištikti toks paprastas 
likimas kaip mirtis. Ganimedas, stovintis šalia Arsinojos, švelniai 
paėmė jos ranką, tarsi būtų perskaitęs jos mintis. 

Ji ištraukė savo ranką iš eunucho rankos ir pasuko per minią, 
pro mirusius Ptolemajus - pro Pilvūzą ir Gelbėtoją, pro jų bejaus- 
mius veidus, žvelgiančius į lubų skliautus, - kol pagaliau pamatė 
ją - susitraukusią Trifeną, jos silpnavalį kūną, susuktą į baltą drobę 
ir apkrautą auksu, nuo kurio sviro jos ausys, riešai ir gyslotas 
kaklas. Dabar ji buvo tokia pat pavojinga, kaip po padu pamin- 
tas voras. Arsinoja skubėdama ėjo artyn taip nekenčiamo kūno, 
mindama pagarbos jam parodyti atėjusiems žmonėms ant kojų. 
Šios moters, šios būtybės gedėjo tūkstančiai, o jos Menelajo - nė 
vienas. Tai buvo neteisinga. 

Arsinoja sugriebė savo tuniką ir perplėšė ją. Nagais draskydama 
odą ji dejavo ir verkė. Nors vienas laidotuvių dalyvių apraudos jos 
raudonbarzdį bičiulį. 

Gedulingos giesmės skambėjo vis garsiau, o ji toliau vagojo 
nagais savo odą. Jos mintyse jie giedojo jam. Menelajas, geriausias 

tarp argiečių ir tarp aleksandriečių taip pat... Visų čia susirinkusių 
žmonių, taip pat ir vyriausiojo šventiko bei Berenikės akys buvo 
nukreiptos į ją. Arsinoja suleido nagus į galvą ir ėmė rauti plaukus. 
Ganimedas sugriebė ją už rankos. 

- Mano karaliene, maldauju atleisti šiam vaikui, - prašė eunu- 
chas. - Ji nežino, kaip elgtis sielvartaujant. Ji pamiršo, kaip dera 
elgtis princesei. 

- Ne, - Berenikės balsas buvo keistas ir neatpažįstamas. Atrodė, 
kad jis virpa. Ji pažvelgė tiesiai į Arsinojos akis. - Žinoma, kad 
ne. Ji žino tai geriau už daugelį čia šiandien susirinkusių. Ji žino, 
ką reiškia sielvartas, bet neįsivaizduoju, ko ji gedi? 

- Jūsų motinos, mano karaliene, - tvirtai atsakė Arsinojos 
mokytojas. 

— Nemeluok man, Ganimedai. Tam turiu savo eunuchą. 

Kai mokytojas nuvedė ją atokiau nuo kūno ir karalienės, Arsi- 
noja nusišypsojo. Jos Menelajas nebus pamirštas, nes ji niekada 
nepamirš šios dienos. Šiandien visa Aleksandrija akimirksniui 
sustojo ir sužiuro į ją, nusukę akis nuo to išgverusio kūno. 

— Nedžiūgauk, - subarė ją Ganimedas. 

— Kodėl neturėčiau džiūgauti? 

- Žinau, kad tau buvo smagu surengti spektaklį apie save ir taip 
priminti žmonėms apie pamirštą Fleitininko dukterį, - sušnibždė- 
jo jis. - Galbūt dabar tai atrodo kaip pramoga, nes esi tik mergaitė 
ir dėl to į daug ką yra žvelgiama pro pirštus, bet ateis diena, kai 
imsi kelti pavojų, Arsinoja, ir tą dieną peržengsi ribas. 

— Bet fortes fortuna adiuvat... Tu gi pats man tai sakei, Gani- 
medai. 

— Taip, sėkmė padeda drąsiems, mažyle. Tai reiškia šis pasaky- 
mas, bet nei likimas, nei sėkmė nepadeda tiems, kurie neapgalvotai 
rizikuoja. 

Arsinoja nurijo savo prieštaravimus. Nors ir kaip knietė- 
jo paprieštarauti jam, ji žinojo, kad negalėjo to daryti. Ji elgėsi 

neapgalvotai, bet ji nebuvo nei pakankamai suaugusi, nei išmin- 
tinga, nei pakankamai drąsi, kad pripažintų tai garsiai. 

Eunuchas žingsniavo alėja skubėdamas, lyg norėdamas nuo jos 
atsiplėšti ir palikti ją laukti savo likimo. 

- Ganimedai, - ji paspartino žingsnį, kad pasivytų jį. - Ganime- 
dai, yra kai kas... aš žinau... yra kai kas, kas man neduoda ramybės. 

Jis atsisuko į ją. Jo žvilgsnis nebuvo piktas. 

- Tęsk. 

Arsinoja sudvejojo. Ji nežinojo, iš kokių žodžių sudėlioti savo 
klausimą ir kaip paaiškinti tai, kad vizijos, persekiojančios ją nak- 
timis, dienos šviesoje virsta tikrove. Tačiau ilgiau nebuvo galima 
laukti. Ji norėjo sužinoti, ar jis sugebės atsakyti į jos klausimą 
geriau nei Mirinė. 

— Ar tiki sapnais? 

Eunuchas nusijuokė. 

— Ką turi omenyje to klausdama? 

Arsinoja pritilo ir samurmėjo: 

— Ar tiki vizijomis? 

Mergaitė skubiai apsižvalgė, kad įsitikintų, jog niekas jų nesi- 
klauso, tačiau visi stebėjo raudotojus, muzikantus ir mergeles ant 
šventyklos laiptų. Niekas nekreipė dėmesio į ją ir eunuchą. 

— Ar tiki tokiais sapnais, kurie pranašauja tai, kas įvyks? 

- Mano miela, visi mes sapnuojame ir visi turime protus, kurie 
perneša mūsų troškimus į mūsų sapnus. 

Troškimus? Ar ji norėjo, kad būtų nužudytas Menelajas? Ne- 
jaugi ji, kaip Antigonė, įsimylėjo mirtį? 

- Aš kalbu ne apie tokius sapnus. Aš turiu omenyje tuos, ku- 
riuose įvyksta blogi dalykai. O paskui jie nutinka tikrovėje. 

Eunuchas žvelgė į ją tiriamai ir neramiai judino prie šono nu- 
leistą ranką. 

- Sakai, kad regėjai tokių sapnų? 

Arsinoja linktelėjo ir prikando lūpą. 

— Leisk man duoti tau patarimą, mano vaikeli. Išmesk tokias 
mintis iš galvos ir niekada daugiau apie tai nekalbėk. Tai yra niekai. 
Tik kvailiai tiki tokiomis paikystėmis, tik šventikai, raganos ir 
bepročiai. Tik tie, kurie mano, kad gali iš šakniavaisių mišinio ir 
iš kūno dalių išvirti stebuklingą tirpalą. 

Prie šono nuleista Ganimedo ranka nervingai drebėjo. Arsinoja 
negalėjo prisiminti, kada paskutinį kartą matė jį tokį susinervinusį. 
Ir nors jie ėjo iki rūmų kartu, mokytojas neištarė nė žodžio. 


W 


VYRESNIOJI 


ras atrijuje buvo tvankus ir slogus, nors jo durys ir langinės 

buvo plačiai atvertos. Atrodė, kad net ir oras kėsinasi su- 

jaukti jos planus. Nerėjas, be abejonės, buvo pasiryžęs tai 
padaryti. Pareiškęs, kad turi naujienų iš užsienio, senolis paprašė 
susitikimo su patarėjais ir štai dabar Berenikė, užsidariusi tarp 
keturių sienų su Pietonu, Taisu ir Dritonu, klausė, kaip senolis 
išdidžiai pradėjo susirinkimą. Ji stebėjo savo senstantį patarėją, 
kaip jis, reikšmingai dėstydamas negailestingas naujienas, sukinėjo 
ant iškrypusio krumplio savo antspaudinį žiedą. 

- Mūsų šnipai Romoje pranešė, kad Pompėjus patenkino Jūsų 
tėvo prašymą, - tęsė jis, - ir paragino senatą suteikti Fleitininkui 
kariuomenę, kurios jis prašo. Be jam pasipriešinti galinčio Dijo, 
labai tikėtina, kad Fleitininkui pavyks gauti romėnų armiją. 

Šie žodžiai buvo it stiprus kirtis ir atrodė, kad smūgis buvo 
suplanuotas. Tavo motina mirė, - grasino jie. - Tavo tėvas užpuls 
Aleksandriją ir ateis galas tavo valdymui. 

— Mano karaliene, - senolio balse girdėjosi jaudulio gaidelė. - 
Žinau, kad išgyvenate didžiulę netektį, bet privalote tai išklausyti. 

— Aš klausau, Nerėjau, ir mano netektis nėra tokia jau didžiulė, - 
atsikirto ji, stengdamasi susikaupti, nors mintis temdė sielvartas. 
Ji suras išeitį ir iš šios padėties, nes, jei tėvui ir bus suteikta romė- 
nų armija, ji turės pakankamai laiko pasiruošti prieš atvykstant 

legionams. Berenikė jau sušaukė visus karius iš aukštutinių žemių. 
Ji buvo pasirengusi kovai. Ir nusiteikusi kovingai. 

— Sakyk, Nerėjau, kokiu būdu tie Romos legionai atvyks čio- 
nai? - paklausė ji. 

— Manau, kad laivais, mano karaliene. 

Tai jai teikė vilties. Jos dešimtimi irklų varomos galeros buvo 
pranašesnės už romėnų šešių irklų karo laivus. Respublikos 
kariuomenė turės įveikti ilgą kelionę sausuma arba stoti prieš jos 
karališkus karo laivus jūroje. Išėjimo į jūrą neturinčioje Romoje 
vyrai buvo pratę kautis sausumoje ir mieliau rinkosi kovą mūšio 
lauke. Tai buvo jos pranašumas - Aleksandrija, apsupta didžiosios 
upės, ežerų ir jūros, nuo kūdikystės žindė savo karius ant vandens. 

- Romėnai vengs kovos jūroje, - tarė ji tvirtai. - Ir praeis mėne- 
siai, kol jie sausuma pasieks Aleksandriją iš Romos ar net iš Azijos. 

Nerėjas atsikrenkštė, trindamas savo raupuotą smakrą. Atrodė, 
kad patylėti jis negalėjo. 

- Mano karaliene, tikėtina, kad... 

Berenikė pertraukė senolį: 

- Sakyk, Nerėjau, kiek pergalių didis ir šlovingas Pompėjus 
pasiekė jūroje? Arba tas jaunasis generolas, kuris yra užsiėmęs 
klajonėmis po galų kraštą? 

- Julijus Cezaris, - įsiterpė jis nenatūraliai šypsodamasis. - Kiek 
Žinau, jis... 

- Jo vardas manęs nedomina. Nerėjau, noriu paklausti štai ko — 
kaip dažnai romėnai, bet kuris iš jų, siekia surengti mūšį jūroje? 

— Karai su Kartagina... 

— Aš kalbu apie pastaruosius metus, ne apie istorijas, kuriomis 
buvo bauginamas mano senelio senelis. 

Susijaudinusi Berenikė pajuto, kaip kelių ir rankų sulenkimuose 
ėmė kauptis lipnus prakaitas. Oras buvo neįprastai šiltas šiam metų 
laikui ir tamsus, vilnonis gedulo drabužis, sulaikydamas šilumą, 
kaitino odą. 

— Pripažinsiu, kad retai, - atsakė Nerėjas, - bet taip pat priminsiu, 
kad Pompėjus laimėjo ne vieną įspūdingą jūros mūšį valydamas 
Kilikijos vandenis. 

- Kilikai buvo piratai - patyrę, bet tik piratai, - priminė ji 
senoliui. - Galbūt nelabai vertini mūsų karius, bet net ir tu turė- 
tum suprasti, kad du šimtai mūsų karinių galerų yra sunkiau 
įveikiamos nei jų. 

Nerėjas nurijo gomuryje įstrigusį gumulą ir daugiau nesiginčijo. 

Šie vyrai erzino Berenikę, bet jau nebekėlė baimės. Jie buvo jos 
tėvo patarėjai prieš tapdami jos, ir jais nebuvo galima pasitikėti. 
Išskyrus Pietoną, ji negalėjo būti tikra dėl jų ištikimybės. Kurie iš 
jų slapčia laukė sugrįžtančio Fleitininko? 

— Pietonai, - ji atsikrenkštė prieš kreipdamasi į eunuchą. Jis 
buvo atsilošęs ant šilkinių kušetės pagalvių, jo ranka kabojo nu- 
svirusi šalia vienos, liūto leteną primenančios, kušetės kojos. Ji 
pastebėjo, kad Pietonas elgėsi itin savim pasitikėdamas per šiuos 
pasitarimus, tarsi jau žinotų jų baigtį - ką pasakys kiekvienas iš 
jos patarėjų ir ką į tai atsakys ji. Ji buvo verta visiško jo dėmesio. — 
Kiek dvasininkų prisiminėme pašaukti mūsų Kipro užpuolimui? 
Privalome pradėti ruošti šiuos karius kovai su mano tėvu. 

Pietonas atsitiesė, sukryžiuodamas kojas ant vieno iš minkš- 
tasuolio krašto. 

- Dabar turime apie dešimt tūkstančių ginkluotų karių, bet 
šių metų derlius buvo menkas, mano karaliene, ir tai neturėtų 
mūsų stebinti. Šiais metais Nilo vandenys pakilo neaukštai, 
nepakankamai. Dėl to, kad nebadautų aukštutinės žemės, jau 
spėjome beveik visiškai ištuštinti grūdų saugyklas. Manau, kad 
galėtume pasamdyti kitus dešimt, daugiausia penkiolika, tūks- 
tančių karių. 

- Tada turime dvidešimt penkis tūkstančius pėstininkų, - įsi- 
terpė ji, susumavusi visus pėstininkus. Nors sudėjus juos, skaičius 
atrodė didesnis, jis vis tiek nesiekė to, kurio jai reikėjo. Dešimties 

tūkstančių karių būtų pakakę iš pasalų užpulti Kiprą, bet ne kovoti 
prieš pailsėjusius Romos legionus. - O kiek raitelių? 

- Raitelių Kipro užgrobimui nesamdėme, bet galėtume surinkti 
apie tris tūkstančius, - atsakė Pietonas. - Galbūt mažiau. Mūsų 
raitelių pajėgos labai sumažėjo. Jų išlaikymo išlaidos yra daug 
didesnės nei pėstininkų. 

- Nesuprantu, kodėl jų yra taip mažai? - nepatenkinta Berenikė 
papurtė galvą, nors ir žinojo, kad iš dalies buvo pati dėl to kalta. 
Nuo tėvo išvykimo jau praėjo beveik metai, o ko ji per tą laiką pa- 
siekė? Beveik nieko. Jos planas išlaikyti neutralius ryšius su Roma 
nepavyko. Dijas mirė. Aukštutinėse žemėse įsigijo ne tik rėmėjų, 
bet ir priešų. Privalėjo neatidėliotinai ir kuo skubiau imtis veiksmų. 

— Atėjo laikas man ištekėti, - skubėdama išpoškino ji šiuos 
žodžius, tarsi bijodama, kad uždelsus jie liks neištarti. 

- Puiki mintis, - įsiterpė Pietonas, dabar jau įdėmiai jos klausy- 
damas. Berenikei nepatiko, kad jo atsakymas skambėjo taip, lyg 
būtų buvęs iš anksto paruoštas. Ji tikėjosi, kad jis nors šiek tiek 
nustebs. - Atėjo laikas Jums ištekėti už vyresniojo iš Jūsų jaunėlių 
brolių. 

Berenikei pasidarė bloga vien nuo šios minties. Ji matė, ką jos 
motinai atnešė vedybos su jos broliu ir kaip ji metai iš metų gimdė 
išsigimusius vaikus, sužlugdyta ir išduota. Ji žinojo, kad anksčiau 
ar vėliau kas nors tai jai pasiūlys, bet iš Pietono to nesitikėjo. Juk 
jis matė, kaip Fleitininkas elgėsi su Trifena ir su ja?.. 

— Ir kokia iš to būtų nauda? - ramiai paklausė ji, tarsi kalbėtų 
tik apie politiką. Jos akivaizdoje buvo vyrų, kuriais ji nepasitikėjo, 
todėl nė neketino pasirodyti silpna. - Jis yra vaikas, ne vyras, neturi 
nei ginklų, nei arklių, jei neskaičiuosime jo keršo ponio. 

— Mano manymu, karaliene, - Pietonas atkakliai tęsė, - turite 
du pasirinkimus - susikauti su romėnais arba įtikinti juos, kad 
esate teisėta Egipto valdovė. Senatas nesiųs legionų prieš valdančią 
sesers ir brolio sąjungą. Tai būtų beprotybė. 

Akies krašteliu Berenikė pastebėjo Taisą pritariamai linksint. Į 
jo pakaušį tvieskė pro langą besibraunanti popietinė saulė. Taisas 
pritardavo kiekvienai paskutinei išgirstai nuomonei. Berenikė 
bjaurėjosi tuo. Ji neketino sekti motinos pėdomis, nesvarbu, ką 
sako eunuchas. 

- Atleiskite man, mano mielas drauge, - įsiterpė Nerėjas, - bet 
kaip Jūs ketinate ištekinti karalienę už jos brolio Ptolemajo? Iki 
šiol buvau įsitikinęs, kad, nepaisant mūsų nuodugnių paieškų, 
berniukų neradome nė kvapo. Nebent turite kokios nors slaptos 
informacijos? 

Berenikė negalėjo tuo patikėti. Tai buvo neįmanoma. Pietonas 
neišdrįstų bendrauti su tėvo sugulove, su moterimi, kuri pasi- 
glemžė iš jos tėvišką meilę ir teisę į karūną. Tačiau, kai ji pažvelgė 
į eunuchą ir pamatė, kaip šis pirštais maigo smakrą, o tiksliau - 
glosto savo „įsivaizduojamą“ barzdelę... ji tuo sudvejojo. Tai buvo 
įprotis, išduodavęs, kad eunuchas jaudinasi. Nejaugi Nerėjo kal- 
tinime buvo krislelis tiesos? 

- Neturiu jokių ypatingų žinių, - atsakė Pietonas, - bet esu 
tikras, Nerėjau, kad galima rasti būdą, kaip pasiųsti žinutę tų vaikų 
motinai. Ji neabejotinai priimtų šį pasiūlymą, nes vaikų saugumas 
jai rūpi labiau nei vyro. 

Dritonas įsiterpė, puldamas kandžiais žodžiais, it laukinis šuo: 

- Keista, Pietonai, kad Jūs žinote tiek daug apie šiuos vaikus ir 
apie tai, ką galvoja jų motina... 

Kartais Berenikė galvojo, kad jie kalbėjo tik tam, kad ją supyk- 
dytų ir nuvarytų spiegiančią į kapus. Ji neketino ilgiau klausyti jų. 
Ne dėl to ji iškėlė šį sudėtingą klausimą. 

- Pakaks rietenų, - griežtai tarė ji, lyg kalbėtų su pilna klase 
vaikų. - Mano motinos kūnas dar nespėjo atšalti. Neketinu trypti 
jos atminimo ištekėdama už vieno iš Fleitininko pavainikių. 

Eunuchas primerkė akis, jos akys priminė du pjūvius ištįsusi- 
ame veide. 

— Su kuo tada ketinate tuoktis? Maniau, kad žadate tekėti vien 
dėl praktinių sumetimų? 

Berenikė nekreipė dėmesio į jo įžeidžius žodžius. Jie abu žinojo, 
kad ji neturėjo lūkesčių ištekėti iš meilės. Apskritai, ar iš santuokos 
buvo galima tikėtis meilės? Tačiau jis bent jau nustojo siūlęs jai 
vedybas su vienu iš tų berniukų. 

— Yra kitų, su kuriais santuoka atneštų didesnės naudos, - tarė 
eunuchui Berenikė. - Mano rūmai matė ne tik santuokas tarp 
karalienių ir jų brolių, bet ir sąjungas, sudarytas su kitais prisie- 
kusiais Romos priešais. 

— Roma, mano karaliene, - ramiai atsakė Pietonas, - paskutiniu 
metu turi mažai priešų. Nebent planuojate ištekėti už kokio nors 
laukinio galo? 

— Roma turi vieną likusį priešą ir labai galingą, - tai buvo Nerėjo 
pametėta mintis ir dabar Berenikė griebėsi jos, atkartodama jo 
žodžius. - Seleukas, paskutinis Seleukidų dinastijos palikuonis, 
kuris nekenčia Romos ir turi daugybę legionų savo užnugaryje, 
mielai stosiančių į kovą su Roma. 

Dritonas nusijuokė: 

— Seleukas? Tas pats, kurį vadina „sūdytos žuvies pardavėju ? 

Berenikė pažiūrėjo į senolį. Tačiau pastarasis, nors anksčiau 
įnirtingai stengėsi įtikinti ją pritarti jo planui ir įpiršti jai Antijocho 
sūnų, dabar norėjo nutylėti šią detalę. Nerėjas neištarė nė žodžio, 
kad apgintų savo pasiūlymą. Galbūt ji turėjo padėkoti jam už 
tylėjimą. Pietonas pritars jai greičiau, jei senolis nesiims jo ginti. 

— Turbūt pasirinkai nutylėti šį savo favorito vardą? - tarė Drito- 
nas, šaipydamasis iš Nerėjo. - Na taip, žinoma, štai kuo virto didis 
Antijocho Pamaldžiojo sūnus - apgailėtinu prekeiviu... 

Eunuchas atsikrenkštė. 

— Jis - ne prekeivis. Taip, kartais pasigirsdavo gandų, kad jis 
prekiavo jūroje, bet turbūt kiekvienas iš mūsų gali būti apkaltintas 

tuo pačiu. Yra dar viena svarbi detalė, susijusi su jo kilme. Jis yra 
Jūsų senelio sesers sūnus. Ar prisimenate ją, mažiausiai mylimą 
dukrą, vardu Selėnė? 

Žinoma, kad ji prisiminė ją. Ta pati, kuri bandė pasiglemžti jos 
tėvo sostą ir karūnuoti savo sūnus abiejų, Seleukidų ir Ptolemajų, 
karalysčių valdovais. Berenikė nujautė, kad jai būtų patikusi ši 
moteris, jeigu tik istorija nebūtų padariusi jų priešininkėmis. 

- Ką gi, spėju, kad turėtume manyti, jog Seleukas yra paskutinis 
gyvas sūnus, - tęsė eunuchas. 

- Tai nėra paskalos, Pietonai, tai yra tiesa, - gergždžiančiu balsu 
tarė Nerėjas. 

— Nėra reikalo šmeižti jo kilmės. Jis tikrai yra Selėnės sūnus ir 
sąjunga tarp jųdviejų padėtų sujungti nesantaikoje gyvenančias 
giminės atšakas. 

- Šeimyninė santarvė man rūpi ne taip, kaip kariuomenė, - 
tarė Berenikė nežymiai šypsodamasi. Pokalbio eiga pasikeitė ir 
pakrypo jai palankia linkme. Dabar ji galėjo perimti iniciatyvą 
į savo rankas. - Pasakykite jiems, Nerėjau, kiek karių su savimi 
atsivestų Seleukas. 

- Jis atsivestų penkis tūkstančius pėstininkų ir galbūt apie tūks- 
tantį raitelių, gerai besikaunančių vyrų, mano karaliene. 

Penki tūkstančiai dabar, atėjus akimirkai, kai Berenikė turėjo 
pasirinkti parsiduos ar ne, skambėjo apgailėtinai. Tiek nedaug 
kareivių mainais į jos ranką ir beveik pusę karalystės... Tačiau ji 
jau pasakė, kad ištekės, tad taip ir padarys. Geriau Seleukas nei 
jos brolis. Bet kas kitas, tik ne jis. 

— Tokiu atveju pasiųskite žodį Seleukui, kad atvyktų į Aleksan- 
driją, bet paliktų savo kariuomenę už miesto vartų. Neleisiu, kad 
kitataučiai žygiuotų mano miesto gatvėmis. 

Aleksandriečiams tai labai nepatiktų. Kitatautis visada išliks 
kitataučiu, nesvarbu, ar tai romėnas, ar seleukidas. Pro Kanopo 

vartus į miestą žygiuojanti nepažįstama armija greitai sukeltų 
nepasitenkinimo bangą prastuomenėje. 

- Kaip Jūs norite, mano karaliene. 

Pietonas pritariamai linktelėjo, Taisas taip pat. Tik Dritonas, 
šaipydamasis ir, prisidengęs ranka, garsiai vaipydamasis, neparodė 
jokio pritarimo ženklo. 

- Gal norite ką nors pridurti? - griežtai paklausė jo Berenikė. — 
Gal ketinate nepritarti mano santuokai? 

— Ne, mano karaliene, - atsakė Dritonas, atsitiesdamas nuo 
pagalvės. 

- Bet aš klausiausi Jūsų. Manau, kad, man paskelbus savo pla- 
nus, visi aiškiai išgirdome Jūsų nuomonę. Taisai, - Berenikė krei- 
pėsi į bailiausią iš visų jos patarėjų, - ar girdėjai, kaip Dritonas 
išleido garsą, nuskambėjusi taip, lyg jis nepritartų mano žodžiams? 

— Aš... aš... - jos lieknas it nendrė patarėjas gaudė orą. - Tiesą 
sakant, taip, girdėjau. 

— O Jūs, Nerėjau? O gal Taisas ir aš tik įsivaizduojame girdėję 
mūsų brangaus Dritono nuodingą komentarą? 

— Ne, mano karaliene, Jums nepasigirdo, - senolio balso tonas 
buvo mandagus. Šis atsakymas, labiau nei bet kuris kitas prieš tai, 
įtikino Berenikę, kad tądien jai pavyko laimėti jo palankumą. Ne- 
rėjas beveik visada rodydavo nepasitenkinimą, kai jai užkliūdavo 
Dritono niekšybės. 

— Taigi, Dritonai, kodėl Jums nepasidalijus su mumis, kas Jus 
taip pralinksmino? - Berenikė šypsojosi jam taip maloniai, kaip 
tik galėjo. - Visi žino, kad man patinka smagiai pasijuokti. 

— Aš tiesiog pagalvojau, mano karaliene... penki tūkstančiai 
karių. Tai atrodo labai maža kaina už Egipto sostą. 

Berenikė juokėsi. Tai buvo geriausias ginklas. Tik moters juokas 
galėjo suduoti smūgį pasipūtėlio vyro ego. 

— Ak, vadinasi, penki tūkstančiai karių yra nedaug? O gal turė- 
čiau vietoj jo ištekėti už Jūsų, mano kariuomenės vade? Ar Jūs 

tarnautumėte man kaip karalius? Sakykite, keliais kariais papil- 
dytumėte Egipto flotilę? 

Jos pasitenkinimui patarėjas išraudo skaisčiai raudona spalva, 
atspalviu, kuris buvo būdingas tik laukiniams iš uolėtos šiaurės. 
Sugėdintas Dritonas nebeatrodė toks gražus. Jo šeima tarnavo jos 
šeimai jau daug kartų, tačiau vien artimais ryšiais karališkos linijos 
nebuvo galima pratęsti. 

— Ne, mano karaliene. Niekada neišdrįsčiau... - sumurmėjo 
Dritonas. 

- Žinoma, kad neišdrįstum. Nepaisant Jūsų tarnystės šiai ka- 
ralystei, esate nekilmingas, karališko kraujo neturintis ir, išskyrus 
Jūsų lojalumą, kitomis ypatingomis savybėmis iš kitų neišsiski- 
riantis vyras. Niekada to nepamirškite. 

— Ne, mano karaliene, nepamiršiu... niekada nepamiršiu. Sau- 
gosiu šiuos žodžius atmintyje. 

Po to kai Berenikė paleido savo patarėjus, eunuchas neskubė- 
jo išeiti. Pirmiausia jis susirinko ant auksinio stalo išmėtytus 
papiruso ritinėlius ir kiekvieną jų kruopščiai suvyniojo. Baigęs 
vynioti ir atsargiai sudėliojęs juos ant rankų, jis sustojęs prie stalo 
žiūrėjo tolyn į jūrą. Pietono kantrybė buvo jo išskirtinis bruožas. 
Kai Berenikė buvo vaikas, kartais jis, laukdamas, kol ji pati atras 
atsakymą į klausimą, galėdavo pratylėti visą dieną. Kartą, o gal 
du, ji bandė tylėti kartu su juo, bet jai niekada nesisekė ilgai 
išlaikyti liežuvį už dantų. Stebint jį dabar, pyktis išsisklaidė. Jos 
mokytojas kartais būdavo šaltas, bet jis nebuvo... jis negalėjo 
būti išdaviku. 

— Arelgiuosi neteisingai? - pertraukė pirma tylą, kaip kad visa- 
da darydavo. Jis buvo vienintelis, su kuriuo ji galėjo būti atvira. - 
Ar elgiuosi neteisingai, pasirinkdama jį su tokia nedidele armija? 

— Negaliu pasakyti, kad elgiesi neteisingai. Seleukas gali atnešti 
daug naudos - ginklų, įpėdinį ir šviežio Ptolemajų kraujo. Argi 
galima ko daugiau tikėtis iš vyro? Be to, kuo daugiau karių jis 

atsives, tuo didesnė bus jo įtaka valdant, mano karaliene. Argi tai 
nėra vienas iš tau rūpimų klausimų? 

Ji linktelėjo. Taip, tai kėlė jai nerimą. Kartais jai atrodė, kad 
eunuchas gali skaityti jos mintis. 

- Noriu, kad tu pasirūpintum detalėmis. Aš nepasitikiu Nerėju. 

- Aš taip pat juo nepasitikėčiau, - nusišypsojo eunuchas taip, 
kaip ji įsivaizdavo, kad nusišypsos. Po daugybės metų praktikos 
ji buvo išmokusi jį pamaloninti ir palenkti savo pusėn. Gal jis 
yra kantresnis už ją, bet ir jis taip pat turėjo savų silpnybių ir 
tuštybių. — Jis nusiteikęs kuo greičiau išleisti tave už vyro. Be to, 
pamenu, kad dar senosios santvarkos laikais sklido gandas, kad 
jis turėjo ryšių su Selėne... 

- Žinau, kad esi visų gandų žinovas, Pietonai, - tarė ji, - bet 
nevargink manęs senų laikų gandais, tik ne dabar, kai turiu žvelgti 
į ateitį šviesiomis akimis. 


Dienas greitai keitė savaitės ir Seleukas leidosi jų kryptimi. Jam 
atvykus, tarnaitės šnibždėjosi: „Koks jis gražus ir kokia karališka 
jo laikysena. Keista, kad jis ves tokią baidyklę, kaip karalienė.“ Be- 
renikė taip pat pastebėjo šio vyro patrauklumą, kuris, dalydamas 
šypsenas, pakerėjo visus jos dvariškius. Nepaisant jo bandymų 
gauti audienciją, ji atsisakė susitikti su juo iki vestuvių. Jausmai 
tik būtų sujaukę jos mintis. Jeigu jis jai patiks, kiti išsyk apkal- 
tins ją tuo, kad išteka dėl šios priežasties, o jei jis jai pasirodys 
atgrasus, tada ji jau negalėtų nieko pakeisti. Tai, kad jis buvo 
gražiai sudėtas, žavių veido bruožų ir veriančio žvilgsnio vyras, 
nieko nereiškė. Jei tik būtų panorėjusi, būtų galėjusi turėti ne 
vieną tokį vyrą, karalienės taip pat turėjo savų privilegijų, bet ji 
nenorėjo būti valdoma tuščių malonumų, kaip kad buvo valdomas 
jos tėvas su savo aktoriais, muzikantais ir meilužėmis. Patrauklaus 
vyro varpa turėtų būti tokia pati, kaip ir bet kurio kito vyro, bent 
jau ji taip manė. 

Vestuvių ceremonijos rytas išaušo ir prasidėjo ilgos pasiruošimo 
valandos: papuošalai, garbanos, aliejai ir dažai. Du pustuziniai 
tarnaičių zujo po karališkus apartamentus. Pasirodžius vis naujam 
veidui, Leda sušnibždėdavo jai į ausį kokią nors neįtikėtiną deta- 
lę: „ši moteris šukavo plaukus kiekvienai karalienei ir žynei nuo 
Antijochėjos iki Romos“, „Nubijos karalienė atsisako pasirodyti 
viešumoje, jei anoji neparyškina jos akių“ arba „Pompėjaus žmona 
neleidžia kitai tarnaitei nukirpti jos kojų nagų . 

Berenikė tik pritariamai linktelėdavo ir leido šioms moterims 
atlikti savo pareigą, kol paskutinioji, atėjusi nukirpti nagų ir pada- 
žyti lūpų, dingo iš jos kambario. Nepaisant to, kai Lena mostelėjo 
ranka į gyvate puoštą veidrodį, kabantį virš jos tualetinio stalelio, 
Berenikė nusigręžė. Ji atliks savo pareigą, bet nenorėjo žiūrėti į 
save. Žinojo, kad ji buvo nevykusi nuotakos imitacija: juoduose 
dažuose skendintys akių vokai, ryškiai raudonos pabrinkusios 
lūpos ir koralo spalva padailinti skruostai. Ji naudojo šiek tiek 
kosmetikos, bet nebuvo pratusi naudoti sodrią kosmetiką geismui 
sužadinti ir jai knietėjo nuvalyti šią kaukę. Pietonas buvo tas, kuris 
viso to primygtinai reikalavo: išsiuvinėto chitono, lazurito auskarų 
ir auksinių apyrankių. „Pusė Aleksandrijos domėsis vien tik tavo 
apranga. Suteik moterims malonumą išvysti tai, ko nori.“ Jis buvo 
teisus. Jos pačios nepatogumai neturėjo tam sutrukdyti. 

- Spėju, kad mano būsimajam vyrui nereikia patirti tokios 
dramatiškos transformacijos. 

Berenikė norėjo, kad tai nuskambėtų kaip juokelis, tačiau žo- 
džiai paliko kartėlio skonį burnoje. Jai atrodė neteisinga, kad ji 
buvo ta, kurią reikėjo dažyti, nors ji buvo ta, kuriai priklausė ka- 
rališkas sostas. Jo indėlis buvo vos keli tūkstančiai ginkluotų karių 
ir pora patyrusių sėklidžių. Tuo ji buvo visiškai tikra. „Radome 
bent jau tris jo nesantuokinius vaikus, - su pasigėrėjimu pranešė 
jai Taisas. Šis bailusis grūdų ministras keistai mėgavosi plepalais 
apie potencialius vyrus ir ji nelabai suprato, kodėl. 

— Neabejoju, kad jis lygiai taip pat nori sužavėti, - čiauškėjo 
Leda. - Jaunikiai visada nori sužavėti. 

Šie žodžiai nustebino Berenikę ir ji pažvelgė į auklę, jos nu- 
karusias krūtis ir pilvą, kitomis akimis. Tai buvo motinos ir 
žmonos kūnas. Berenikė niekada anksčiau nesusimąstė apie 
savo auklės gyvenimą už rūmų sienų. Dabar tai galėjo būti jai 
naudinga. Kad ir kaip ten būtų, Leda maitino ir maudė, mylėjo 
ją nuo vaikystės. Berenikė žinojo, kad ji niekada neprasitartų nė 
žodžiu apie jos reikalus. Ši moteris buvo jai it motina, švelni ir 
rūpestinga motina. 

— Leda, tu buvai kada ištekėjusi, ar ne? 

— O taip, mano karaliene, iš viso keturis kartus. 

Auklė skubėjo pasirūpinti paskutinėmis pasiruošimo deta- 
lėmis - paryškindama apvestų šeimininkės akių linijas, dramblio 
kaulo šukomis priglotnindama šen bei ten išslydusį plauką, pa- 
taisydama jos purpurinio sijono klostes. 

— Keturi vyrai. Tai bent apsukrumas. 

— Taip ir susilaukiau su jais dešimties vaikų, nors tik šeši iš jų 
sulaukė dienos, kai jiems buvo suteiktas vardas. 

Berenikė susimąstė apie to pustuzinio likimą ir kur jie buvo 
dabar? Gal jie taip pat tapo tarnais, o gal vienas kitas iš jų sugebėjo 
atsiriboti nuo tokio gyvenimo? Kažin, ar Leda su jais matydavosi? 

- Turėtum žinoti nemažai apie vyrus, - neatlyžo Berenikė. Jos 
pačios žodžiai skambėjo kvailai, bet jai buvo nesvarbu. Ji turėjo 
nedaug laiko. Privalėjo užduoti jai rūpinus klausimus, ko! galėjo. 
Be to, ji girdėjo gandų apie nekilminguosius, kad jiems buvo žino- 
mos miegamojo paslaptys ir tokios, kurias paminėjus kilmingieji 
raudonuotų iš gėdos. 

— Mano miela, kodėl taip jaudiniesi? 

Ledos ranka stabtelėjo akimirkai, o kaktoje pasirodė susirūpi- 
nimo raukšlės. Berenikė nusijuokė. 

— Ne, aš visai nesijaudinu. 

— Dauguma nuotakų jaudinasi ir, dievai žino, kaip aš drebėjau 
iš jaudulio prieš savo pirmąsias vestuves. O Jūs dar esate nekalta. 

- Žinau pakankamai gerai, kaip tai vyksta. 

Kai buvo maža ir lydėdavo tėvą į keliones Nilu, ji matė ant 
telyčios užsikorusį jautį daugiau kartų nei galėjo suskaičiuoti. 
Taip pat ir žemdirbės, nuo aukštutinių žemių iki šaltųjų galų 
salų, puikiai susitvarkydavo su užduotimi. Vaikigaliai, kuriuos 
jos perėjo kasmet, buvo puikus to įrodymas. Kažin, ar čia reikėjo 
didelio mokslo? Bet gal buvo koks nors patarimas, kuriuo ji galėtų 
pasinaudoti. Galbūt ten, kur negalėjo pasigirti išvaizdos privalu- 
mais, ji sugebės apsukti galvą Seleukui lovos malonumais. Ji spėjo 
pastebėti, kokius žvilgsnius jis laidė dailesnėms tarnaitėms. Būtų 
daug paprasčiau, jei jis patenkintų savo aistrą jos lovoje. Bereni- 
kė užtektinai prisikovojo su nesantuokiniais vaikais. Jokiu būdu 
neseks savo motinos pėdomis. 

Berenikė prisivertė kalbėti toliau: 

- Tačiau, manau, kad tame turėtų būti kažkas daugiau nei vien 
tik galvijų rujojimas. Grožis negali būti vienintele moters galia 
miegamajame. 

- Drįstu pasakyti, kad tikrai ne. Jei tai būtų tiesa, pati būčiau 
turėjusi rimtų bėdų. - Leda kalbėjo užsidegusi, tarsi seniai laukė 
momento, kada galės pasiūlyti patarimų karalienei. - Yra... ką gi, 
mano ketvirtasis vyras nuklysta tik per didžiausias šventes, o aš 
jau išgyvenau beveik šešiasdešimt vasarų. Nebesu vos išsiskleidusi 
gėlelė. 

- Aš tokia niekada nebūsiu, - nusišypsojo Berenikė. - Tęsk, 
nesigailėk manęs. Jau ilgai nebebūsiu skaisti. Ką turėčiau žinoti? 

- Gerai, - Ledos balse buvo galima išgirsti sąmokslininkės gai- 
delę. Staiga Berenikė matė Ledą tokią, kokia ji buvo prieš tai, kol 
amžius ir negandos prislėgė ją - penkiolikmetę mergaitę, kupiną 
gyvybės ir tikrą šelmę. - Galėtumėte pabandyti užsilipti ant jo, tai 
jį tikrai nustebintų, nes dauguma vyrų mėgsta įvairovę. 

Berenikei patiko ši mintis. Imtis iniciatyvos pačiai atrodė 
daug maloniau nei gulėti nejudant ir nekvėpuojant po rujojančiu 
žvėrimi. 

- Yra dar vienas dalykas, kuris jam tikrai patiks, ypač jei jam 
nesisektų... - tęsė Leda, bet Berenikė nelabai suprato, ką ji turėjo 
omenyje. Auklė turbūt pastebėjo jos suglumusią veido išraišką ir 
suskubo paaiškinti. - Žinote, kartais, kai jie išgeria šiek tiek vyno, 
jų kūno dalys nelabai gerai veikia. Ir jeigu taip nutiktų... - jos bal- 
sas pritilo, atrodė, kad ji šnibžda, - įsidėk jį į burną, kol sukietės. 
Neturėjau nė vieno vyro, kuriam tai nepatiktų. 

— Į savo burną? - pakartojo pritrenkta Berenikė. Nors ir kaip 
stengėsi to neparodyti, bet negalėjo nuslėpti pasišlykštėjimo. Ji 
turėjo labiau kreipti dėmesį į savo vaikystės draugių plepalus. 
Penelopė, pavyzdžiui, visada rausdavo tai dėl vieno, tai dėl kito 
vaikino, ir ji prisiminė, kad Euridikė turėjo skubiai ištekėti. Abi, 
be abejonės, būtų davusios jai panašų patarimą, bet jai niekada 
nešovė į galvą klausyti jų jaunatviškų aikčiojimų. Anuomet tų 
mergaičių reikalai jos visiškai nedomino. 

- Taip, teisingai, - sušnibždėjo auklė, išraudusi iki pat ausų. 
Berenikė vos susitvardė nesusijuokusi. Buvo keista matyti dėl 
pokalbio apie miegamojo reikalus susigėdusią savo auklę. 

Pasigirdo trimito garsas, skelbiantis procesijos pradžią. 

- Atėjo laikas, mano karaliene, - Leda palietė jos ranką. - Žinau, 
kad nesijaudinate, bet išgerkite nors lašelį vyno. Jis Jus nuramins 
ir galbūt net leis truputį pasismaginti. 

Berenikė pastebėjo, kaip virpėjo auklės pirštai, kai ši pylė vyną 
iš auksinio ąsočio į taurę. Keletas lašelių užtiško ant stalo. Bere- 
nikę sukrėtė mintis, kad jos auklė paseno. Prieš akis ji iš tvirtos 
moters virto sulinkusia senute. Švelnumo banga užliejo Berenikę 
ir dalelė jos, galbūt beprotystės apimta, norėjo pagelbėti toms 
sudžiūvusioms rankoms. 

— Štai, mano miela, - Leda stumtelėjo vyno taurę jos link. 


166 


Berenikė pakėlė taurę prie lūpų ir atsigėrė didelį gurkšnį. Skystis 
nutekėjo žemyn jos gerkle taip greitai, kad ji beveik užspringo. Ji 
prisivertė nuryti vyną ir apdovanojo Ledą kaip galima žavesne 
šypsena. 

— Puiku, tokia ir turi būti nuotaika. Vestuvės yra linksma šventė, 
kad ir kaip ten būtų. - Auklė drėgna servetėle nuvalė nuo Bere- 
nikės lūpų vyno likučius. - Atrodote gražiai, mano miela. Kaip 
tikra karalienė. 

„Grožis karalienėms nereikalingas“, - būtų piktai įsiterpusi jos 
motina. Berenikė jai pritarė, bet ji nenorėjo atimti iš auklės pasi- 
tenkinimo pasigrožėti savo rankų darbu. 

— Niekada nepamiršiu Tavo patarimo, - Berenikė nusišypsojo 
jai ir išėjo iš savo apartamentų. 

Lydima garbės sargybos ji perėjo pro restauruotą kolonadą. Ji 
pastebėjo visus nuostabius papuošimus: didžiuosius kabančius 
kilimus ir tviskančius sidabro veidrodžius, padailintus paveikslus, 
ištapytus ant sienų, ir akinamo grožio mozaikas. Viskas atrodė lyg 
karštinės sukeltoje vizijoje - kiekviena detalė buvo pažįstama, bet 
kartu ryškesnė nei kada nors. Iš naujo pertapytos nimfos šoko ant 
sienų ugnine raudona ir žaliais atspalviais. Mozaika, kurioje buvo 
vaizduojama liūto galva, buvo taip nublizginta, kad auksu žėrėjo 
visi jo karčiai. Didingosios Isidės skulptūra žvelgė su atsinaujinusia 
jėga - jos visa reginčias akis puošiantys smaragdai buvo pakeisti 
naujais. Kai eisena pasuko pro vartus, ją pasitiko šurmuliuojanti 
minia: ant tėvų pečių užkelti vaikai, įsimylėjėliai, spaudžiantys 
vienas kito ranką, ir ant lazdų pasirėmusios senės. Berenikės širdis 
ėmė plakti smarkiau. 

Paskutinį kartą ji leidosi šiuo keliu, kai ėjo į karūnavimo cere- 
moniją. Tada ji džiaugėsi matydama kiekvieną veidą, nes tai buvo 
it žymė su tėvu suvestų sąskaitų knygoje. Minia driekėsi vinguriuo- 
dama iki pat Pano kalvos, iki pat ožio pavidalo dievo šventyklos 
laiptų - visur, iš kur tik buvo galima žvilgtelėti į naująją karalienę. 

Dabar Berenikė žiūrėjo į savo pavaldinius nuogąstaudama. Kam 
jie dabar priklausė - jai ar gražuoliui Seleukui? 

Ji greitai pasiekė iškaltas Serapio šventyklos kolonas, švytinčias 
auksu ir smaragdais po derliaus nuėmimo saule. Iš didžiojo fron- 
tono pats dievas žvelgė į ją, apsuptas jį lydinčių nimfų ir bulių. 
Berenikė niekaip negalėjo suprasti, ar dievybės žvelgė į ją gerumo, 
ar pykčio kupinomis akimis. Pasiekus šventyklą, jos iškvepintas 
apdaras jau buvo permirkęs nuo jaudulio prakaito. Nedaug kas 
liko iš šviežios ir nekantraujančios ištekėti nuotakos. 

Kitoje aikštės pusėje ji paslapčia žvilgtelėjo į savo būsimąjį vyrą. 
Perėjoje po arka stovėjo švytintis Seleukas. Jo oda spindėjo po 
auksinės spalvos tunika, o plaukai blizgėjo atspindėdami saulės 
šviesą. Ji prikando lūpą, o jis šypsojosi ir mojavo šlovinančiai 
miniai. Aukštas, plačiapetis ir drąsus, jis įkūnijo tikrą karaliaus 
viziją. Ji pajuto, kaip staiga ją apėmė pavydo jausmas. 

Ji priverstinai šypsojosi lipdama šventyklos laiptais ir žings- 
niuodama pro eiles išsirikiavusių šventikų ir šventiniais drabužiais 
apsitaisiusių kilmingųjų. Jos kojos, tarsi priešintųsi sprendimui, 
apsunko ir pasidarė nepaklusnios. Per daug vyno, per daug saulės. 
Ji beveik suklupo ant ilgo chitono krašto. Jos rankos suskubo kils- 
telėti sijoną, kad panaikintų kelyje atsiradusias kliūtis. Pastangos 
nesuklupti vargino ją, bet ji negalėjo jokiu būdu pargriūti. Kai 
Berenikė pasiekė Seleuką ir padėjo savo ranką ant jo tvirto delno, 
ji pagaliau lengviau atsikvėpė. 

Jiems artėjant prie aukuro, šventykloje stojo tyla. Onikso Se- 
rapis grėsmingai artėjo, toks pat griežtas, kaip ir tas, kuris sėdėjo 
jo Žmonos pašonėje pastato fasade. Vyriausiasis šventikas suėmė 
sužadėtinių rankas. Seleuko delnai, kaip ir jos, buvo slidūs nuo 
prakaito. Berenikę tai ramino. Galbūt Leda buvo teisi - galbūt ir 
jis jaudinosi. 

- Aš atsiduodu tau, - ji nenoriai ištarė šiuos žodžius, ypač 
veiksmažodį „atsiduodu“. Bent jau jos tėvas nebuvo tas, kuris tarė 

šiuos žodžius už ją. Dėl to, kad jie buvo priešai, tradicinis tėvo 
ir vyro dialogas buvo neįmanomas. Visai kitaip - ji ir Seleukas 
susitiko kaip lygus su lygiu - žmona ir vyras, kiekvienas turintis 
savo, nepriklausomą balsą. Nedidelė pergalė. „Galbūt man pavyks 
atvesti į šį pasaulį santuokinių vaikų.“ 

- Priimu tave, - geranoriškai atsakė Seleukas. 

- Sutinku, kad valdysi kartu su manimi Egipto karalystę. 

- Sutinku ir su tuo, su malonumu. 

Seleuko akys, tamsios, skvarbaus žvilgsnio, buvo įsmeigtos į ją, 
o Berenikės akys blaškėsi nerasdamos vietos. Stovėdama taip arti 
jojaudinosi labiau nei norėjo pripažinti. Peržvelgusi susirinkusius 
žmones, suprato, kad šiandienė minia negalėjo varžytis su ta, kuri 
čia buvo susibūrusi jos karūnavimo dieną. Tai Berenikę ramino. 
Galbūt savo išvaizda jis priminė karalių, bet jie niekada nemylės 
jo kaip karaliaus. Pirmose eilėse rikiavosi kilmingieji su savo 
žmonomis. Tai jai kuždėjo jų tviskantys drabužiai ir inkrustuoti 
papuošalai. Už šių ryškiaspalvių gretų spalvos blanko. Turbūt 
Pietonas pakvietė prekeivius ir žemdirbius, kad „pašildytų“ ga- 
linius suolus. Tarp jų ji pastebėjo mažąją Arsinoją, apsuptą kelių 
tarnaičių, vilkinčią ryškų, iš minios išsiskiriantį, safyro spalvos 
chitoną. Jų žvilgsniai susitiko ir mergaitė šyptelėjo jai. Berenikė 
nesusilaikė ir atsakė jai šypsena. 

— Didžiojo Serapio akivaizdoje, - garsiai skelbė šventikas, — 
sujungiu šių dviejų prašančiųjų kūnus, sielas ir protus. Tegul jų 
santuoka bus palaiminta sūnumis, kurie valdys Egipto Žemę tol, 
kol iš numirusių prisikels Serapis. 

-Pasigirdo džiaugsmingi šūksniai, bet jos ausyse jie skambėjo 
nenuoširdžiai. Tik Berenikei tai nerūpėjo. Ceremonija baigėsi, 
jų santuoka buvo įteisinta ir palaiminta dievo, o tiksliau - jo 
šventiko. Berenikė išdrįso pažvelgti į savo vyro akis, bet Seleukas 
ilgiau nesistengė sugauti jos žvilgsnio. Dabar jis akimis rijo čia 
susirinkusios prastuomenės ir kilmingųjų sveikinančius šūksnius. 

Tai suteikė jam šiek tiek žavesio. Jam niekada neteko patirti, ką 
reiškia būti garbinamam. 

- Greitai mes suteiksime jiems daugiau priežasčių šventimui, — 
sušnibždėjo jis jai į ausį, lydėdamas ją per skanduojančią minią. — 
Karalystės žmonės nemylės nieko taip, kaip švytinčio berniuko. 

Jis bent jau nebuvo kvailys ir suprato, kad jo padėtis priklausė 
nuo to, ar pasirodys esąs veislinis eržilas. Berenikei tai visai pa- 
tiko. Nepaisant jos išankstinės nuomonės, ji stengėsi rasti jame 
savybių, kurios būtų vertos susižavėjimo ir užpildytų nors mažą 
dalelę tos atsivėrusios tuštumos kuo švelnesniu nei neapykanta. 
Galbūt pagarba? Ji spustelėjo jo ranką ir nusišypsojo. Ji galėjo 
žaisti šį Žaidimą taip pat gerai, kaip ir jis. Be to, tai tikrai nebuvo 
pirmas kartas, kai ją šlovino susirinkusi minia. Jau seniai, kai ji 
buvo maža, prieš Kleopatrai pagrobiant Fleitininko širdį, jos tėvas 
veždavosi ją į savo keliones žemyn Nilo tėkme, puikuodamasis ja 
kaip savo kvėpuojančia, gyva jo kraujo linijos tęsėja. Ji jau buvo 
patyrusi garbės skonį. 

Pasiekus pietinius rūmų vartus Berenikei užgniaužė kvapą sal- 
dus gėlių kvapas. Per vestuvių ceremoniją įėjimas į rūmų kiemą 
buvo nuklotas tūkstančiais, kone beprotišku skaičiumi, žiedų. 
Didžiulės sidabro vazos, išmargintos scenomis iš dievų vedybinio 
gyvenimo - Ariadnė ir Dionisas, Hera ir Dzeusas, išsigandusi 
Persefonė ir niūrus Hadas - buvo pilnos sodrių rožių, išblyškusių 
lelijų ir auksavidurių narcizų žiedų. Net ir jos protėvių granito 
skulptūros neišvengė to paties puošybos motyvo - baltas lotoso 
žiedų vainikas puošė auksinius Arsinojos, arba „Tėvą mylinčio- 
sios“, plaukus, o hiacintų karūna juosė jos mylimo brolio diademą. 

Procesija nesustodama judėjo tolyn. Berenikė neturėjo laiko 
galvoti apie gėlėmis išpuoštą pirmąjį kiemą, nei pastebėti per- 
mainų pagrindiniame rūmų kieme, kuris dabar atsivėrė prieš 
juos. Jos šauklio balsas suskambo, pranešdamas apie jų atvykimą 
į didžiąją pokylių salę: 

- Berenikė, Švytinčioji, Žemutinio ir Aukštutinio Egipto kara- 
lienė, ir Seleukas, „Mylintis motiną, Sirijos karalius. 

Sirijos karalius. Berenikė vos susilaikė nesusijuokusi. Koks įžū- 
lumas - Sirija buvo Romos teritorija, valdoma griežtos kažkokio 
lotynų gubernatoriaus rankos. Tačiau ji pajuto atlaidumą, kai pa- 
žvelgė į šalia jos stovintį vyrą. Buvęs „sūdytos žuvies pardavėjas“ 
dabar savinosi šį titulą dėl jos karalystės saugumo. 

Berenikė susvyravo nuo didžiojoje pokylių salėje tvyrančios 
rūkomos mėsos kvapo. Jos galva svaigo, kai jie su Seleuku perėjo 
salę. Auksiniai stalai lempų šviesoje spindėjo labiau už mėnulį. Ji 
beveik nesąmoningai įsitvėrė į Seleuko petį ir, užlipusi ant mar- 
murinės pakylos, žengė prie dviejų, jiems pastatytų, vakarieniauti 
skirtų, minkštasuolių. Auksu inkrustuoti baldai buvo sustatyti 
šalia vienas kito taip, kad ji ir jos vyras galėtų valgyti prie vieno 
stalo. Berenikė atitraukė nuo jo ranką ir, pagaliau pajutusi paleng- 
vėjimą, susmuko ant šilkinių pagalvėlių. 

Vakarui bėgant patiekalai keitė vienas kitą - rozmarinais ir 
čiobreliais paskaninti krabai, Ilirijos triufeliais įdaryta ir medumi 
pasaldinta vištiena, kepta šerniena, po kurios sekė antis su džio- 
vintomis slyvomis. Berenikė beveik nepalietė maisto, išskyrus tik 
šonkaulį, kurį pasidalijo su vyru ir išsiurbė jo riebų vidų. Jos vyras, 
taip pat, kaip ir ji, neturėjo apetito. Seleukas sotinosi pokalbiais. 
Pirmiausia kreipėsi į netoliese sėdintį Dritoną ir Taisą, klausi- 
nėdamas apie jų šeimas ir įsipareigojimus. Išklausęs jų istorijas, 
jis leidosi lankyti mažesnius minkštasuolius ir sveikinosi kone 
su visais kilmingų šeimų nariais, kurie, apsitaisę prabangiausiu 
purpuriniu šilku, atvyko parodyti pagarbos. Stebėdama, kaip jis 
visada randa gerą žodį ar tinkamą pokštą, Berenikė suprato, kad, 
nepaisant to, kad buvo beprotiškas garbėtroška, jis turėjo įgimto 
žavesio. Ji ištempė ausis, kad girdėtų jų pokalbius ir nerūpestingus 
pašnekesius, į kuriuos jis išmoningai įterpdavo savo žinias apie 
Egiptą ir abi jos karalystes. 

Netoliese sėdintis Nerėjas atsidėjęs mėgavosi puota. Jis laužė 
pusiau kiekvieną kaulą ir siurbė jų balsvas kaulų smegenis taip, kad 
jos tekėjo per burnos kraštus. Lipniomis džiovintų slyvų sultimis, 
krauju ir vynu išsitepęs jo smakras kėlė Berenikei pasišlykštėjimą. 
Jo veide atsispindėjo nepaprastas pasimėgavimas, kai nesustoda- 
mas rijo su vienu iš seleukidų - grubios išvaizdos vyru, kurio 
nosis atrodė taip, lyg būtų buvusi sulaužyta keliose vietose. Porelė 
vakarui įsisiūbavus ėmė vis labiau triukšmauti. Kartą seleukidas 
taip energingai pliaukštelėjo Nerėjui per nugarą, kad patiesė jos 
senąjį patarėją ant onikso grindų. Berenikė turėjo prikąsti lūpą, 
kad nesusijuoktų, tačiau net ir ši linksma scena greitai pasimiršo 
ir ji ėmė baimintis, kad ši patiekalų procesija tęsis amžinai, tol, kol 
iš numirusiųjų prisikels pats Serapis. Tačiau pamažu linksmybės 
baigėsi. Jaunos damos išsiskirstė po savo kambarius, o vyrai vaidi- 
josi su kaimynais arba knarkė, išleidę seilę savo lėkštėse. Berenikė 
pastebėjo, kad Seleukas irgi tyrinėjo tai, kas dedasi aplink. 

- Eime, mano meile. 

Jis uždėjo ranką jai ant peties. Atsistojusi ji suprato, kad padau- 
gino vyno, ir apsidžiaugė, kad gali įsikibti į jo ranką. 

Jaunavedžių kambaryje kabėjo nauji gobelenai, vaizduojantys 
geidulingų formų merginas, vaikomas gašlių satyrų, ir deivę Isidę, 
su Horo kūdikiu prie krūtinės. Pakeitę įprastas Aleksandro didžių- 
jų mūšių su persais scenas, šie nauji, vaisingumą simbolizuojantys 
vaizdai turėjo padėti užsimegzti gyvybei jos pilve. Kiekviename 
kampe stovėjo nedidelė Beso statula - nykštukas, plačiai praver- 
ta burna ir kone virstantis žemyn dėl didžiulės varpos svorio. 
Seleukas pasišalino ir nepažįstama tarnaitė, turbūt jo, padėjo jai 
išsivaduoti iš drabužių. Nuoga Berenikė prisėdo ant lovos krašto, 
ieškodama atramos, nors ji suvokė, kad išgėrus tiek vyno tai buvo 
neįmanoma. Kai jos vyras sugrįžo, jis buvo nuogas, o jo varpa 
sustandėjusi. Bent jau nereikės jos dėtis į burną. Berenikė net 

išdrįso nusišypsoti. Jis atsakė jai šypsena. Atrodė, kad tai buvo 
gera žadanti pradžia. 

— Tai bent puota, - tarė jis. - Pasirodo, kad kalbos apie Ptole- 
majų turtingumą nėra perdėtos. 

Berenikė linktelėjo, nors jo žodžiai skambėjo it pasmerkimas. Jis 
įdėmiai žiūrėjo į ją, tarsi kažko lauktų. Ji nebuvo tokia apsvaigusi, 
kad nepastebėtų jo žvilgsnyje geidulio liepsnelių. 

— Kas nutiko? 

— Nieko, atsigulk, - liepė jis, - ant nugaros. 

Jos pačios nuostabai Berenikė pakluso. Gulėti buvo gera. Kai 
ji išsitiesė ant lovos, Seleukas apsižergė ją ir pabučiavo. Stipriai. 
Jo liežuvis įsiveržė į jos burną ir Berenikė panoro jį nukąsti. Jai 
pasirodė, kad jam pačiam tai irgi nelabai patiko, nes jo varpa, 
prigludusi prie jos šlaunies, suminkštėjo. Bet staiga jis praskėtė 
jos kojas ir sukišo pirštus jai į tarpukojį. 

— Palauk, - Berenikė blaškėsi, prispausta jo kūno. Ledos žodžiai 
skambėjo ausyse. Galbūt buvo verta pabandyti pamaloninti jį ten, 
nors ir kaip bjauru tai atrodė. Ji vikriai išslinko iš po jo kūno, jis 
nepajudėjo nė trupučio, kad ją vėl prispaustų. Berenikė atsisėdo 
ant jo, sulenkusi kelius prie jo kojų. 

— Manai, kad čia Atėnų viešnamis? - Seleuko veidą perkreipė 
pasibjaurėjimas. Dabar jis nebeatrodė toks gražus, kaip kad teigė 
visas pasaulis, bet ji neketino taip lengvai pasiduoti. Nerangiai ji 
paėmė rankomis jo varpą. Iš kur jai žinoti, kas patinka vyrui, kai 
visa tai prasideda? 

— Baik, - jis sugriebė jos riešą, - gulėk nejudėdama. 

Seleukas grubiai permetė ją ir vėl paguldė ant nugaros. Kuo 
labiau jis širdo, tuo stipresnis darėsi. Jis buvo susijaudinęs karys, 
o ji - tik moteris, kad ir kaip nenorėjo to pripažinti. Berenikė 
kilstelėjo galvą, siekdama jį pabučiuoti ir tikėdamasi, kad artu- 
mu užglaistys susidariusią padėtį, bet jis nerodė nė menkiausio 

susidomėjimo. Jo kūno judesiai darėsi vis grubesni, ji vėl pajuto 
jo erekciją ir, nors suprato, kad priešintis buvo beviltiška, ji ne- 
paliovė su juo grumtis. Ant krūtinės ir ant šlaunies atsirado nagų 
žymės. Berenikė suleido dantis jam į krūtinę taip stipriai, kad jis 
net riktelėjo. Jis sudavė delnu jai per veidą. Šiltas kraujas pasruvo 
jos skruostu, bet ji net nejautė skausmo. 

- Sakiau, kad gulėtum nejudėdama, - sušnypštė jis. - Nė vienam 
iš mūsų tai nėra malonu. 

Berenikė nustojo priešintis jam ir jo gyvuliškam instinktui. 
Gėdos jausmas buvo toks didelis, kad ji beveik užjautė vaikžudę 
Medėją: 


Tarp protą turinčių būtybių žemėje 
Nelaimingiausios esame mes, moterys. 
Pirmiausia už didžius turtus mes turime 
Sau vyrą nusipirkt - valdovą sau pačioms; 
Už šią blogybę dar didesnė yr kita: 

Ir čia didžiausias mums pavojus - blogas jis 
Ar geras.“? 


Jo kūnas sutrūkčiojo ir užbaigė savo reikalą. Apimta gėdos ji nu- 
grimzdo į vynu permirkusį sapną. 

Kai Berenikė pabudo, ji buvo viena. Buvo vėlu. Skliautuose 
žaidė pro langus įsibrovusios vėlyvos ryto saulės spinduliai. Ji 
nustebo pastebėjusi, kad lovos patiesalas buvo pervilktas švariu, 
baltutėliu apklotu. Išteptas apklotas buvo dingęs. Kraujo dėmės 
buvo eksponuojamos kažkur kitur. Švari patalynė lietė ir dilgino 
jos odą. 


voo- oo 


žemyn pamatė ant šlaunų tamsios ir sodrios rudos spalvos dėmes. 


2 Euripidas, Medėja, vertė B. Kazlauskas, Vilnius: Vaga, 1988, p. 365. 

Ji nurijo ašaras ir norą, kaip vaikystėje, sušukus pasikviesti Ledą. 
Ji jau nebebuvo mergaitė. Ji tik apžiūrėjo kitas žaizdas - ryškiai 
raudonas brėžis išilgai patinusios krūtinės, purpurinis nubrozdi- 
nimas ant kelio ir keturi įdrėskimai ant rankos. 

Berenikė buvo mačiusi pasileidėles po muštynių dar ne taip 
susitaršiusias, bet niekada negalvojo, kad rujojimas palikdavo 
tokių randų, žymių. Moterys kaunasi ir miegamajame. Jos motina 
nekentė šio posakio, bet Berenikė visada manė, kad taip buvo 
tik dėl to, kad Trifena pralaimėjo savo mūšį. Berenikė pabandė 
atsargiai atsistoti, tačiau tai buvo klaidingas sprendimas. Judesiai 
pažadino naujus skausmus ir ji vėl susmuko ant lovos. 

Sugirgždėjo veriamos durys ir tarpduryje pasirodė dvi tarnaitės 
su sklidinais kibirais vandens jos voniai. Jaunesnė iš jų - aštuone- 
rių, o gal dešimties metų mergaitė - aiktelėjo pamačiusi Berenikę 
ir paleido iš rankų kibirą, apliedama abi ant slenksčio stovin- 
čias mergaites. Jos palydovė buvo tarnaitė vario spalvos veidu, 
kilusi iš aukštutinių žemių, ta pati, kuri guodė ją ir išlydėjo ją iš 
kambario, kur mirė jos motina. Tai priklausė kitam gyvenimui. 
Vyresnė mergaitė nutildė jaunėlę, sušnibždėdama jai į ausį kelis 
žodžius, kurių išklausiusi ši išskubėjo iš kambario. Likusi tarnaitė 
jos nuostabai be vargo pakėlė abu kibirus - savo, vis dar pilną, 
ir puspilnį draugės kibirą - ir nunešė juos per visą kambarį. Ji 
nedrąsiai nusišypsojo Berenikei, pildama garuojantį kibiro turinį 
į sidabrinę vonią. 

Kai antroji tarnaitė sugrįžo nešina kibirais, jos rankos jau 
nebevirpėjo. Ji atsargiai pylė iš jų vandenį į vonią, kartkartėmis 
žvilgtelėdama į vyresnę tarnaitę, tarsi norėdama sulaukti šios 
pritarimo. Vienatvės jausmas užliejo Berenikę stebint šią mer- 
gaičių porelę, kaip jaunėlė rijo susižavėjimo kupinomis akimis 
vyresnėlę, švytėdama iš pasitenkinimo nuo menkiausio pasta- 
rosios padrąsinimo. Net jei ir vaikystėje Berenikė niekino savo 
karališkosios palydos draugus, ji taip pat jų ilgėjosi. Juos atėmė iš 

jos po to, kai motina neteko karaliaus malonės. Kilmingieji labiau 
norėjo, kad jų vaikai patarnautų išaukštintai jaunėlei Kleopatrai, 
o ne draugautų su tėvo atstumta vyresne dukra. Šiuo atžvilgiu 
Kleopatra atėmė iš jos viską. 

Kai vonia buvo pilna, tarnaitė varinės spalvos veidu išsiuntė 
jaunesniąją padėjėją iš kambario. Tada jos akys, spindinčios stebi- 
nama drąsa, nukrypo į Berenikę. 

— Kas nutiko, mergaite? —- paerzino ją Berenikė. Tai nukreipė 
jos mintis nuo skausmo. - Žvelgi į mane taip, lyg norėtum man 
įgelti. Turėtum nepamiršti gerų manierų karalienės akivaizdoje. 

- Nuoširdžiausiai atsiprašau, mano karaliene, Saulės dukra, - 
mergaitė nuleido akis į grindis. - Jūsų vonia paruošta. 

Berenikė linktelėjo. Švelnios tarnaitės rankos padėjo jai įlipti į 
vonią ir prilaikė ją, kai ji panardino savo kūną į žaizdas deginantį 
vandenį. Mergaitė nuplovė jos šlaunis ir neišbalo iš išgąsčio, kai 
vanduo nusidažė raudona spalva. Po to ji trynė subraižytą Bereni- 
kės krūtinę ir, nors Berenikė inkštė iš skausmo, ji nesiliovė trynusi 
tol, kol visi nešvarumai ištirpo vandenyje. 

- Matau, kad nesi išlepusi, nors ir akiplėša, - tarė jai Berenikė. 

Mergaitė nusišypsojo. 

— Mačiau vyrus darant daug baisesnius dalykus nei tai. Vyrai 
gali būti labai Žiaurūs. 

Berenikės galvoje sukirbėjo mintis. 

— Ir kokio atlygio turėtų sulaukti tie vyrai, kurie elgiasi Žiauriai 
su savo žmonomis? - paklausė ji. 

Tarnaitė kurį laiką tiriamai žiūrėjo į ją, nužvelgdama jos veidą 
ir jos Žaizdas. 

— Yra būdų... kaip jiems atsilyginti. Našlėms, pavyzdžiui, nerei- 
kia kęsti vyrų žiaurumo. 

Nusivylusi Berenikė atsiduso. 

- Siūlai palikti viską dievų valiai. 

- Dievai nėra vieninteliai, kurie gali padaryti moterį našle, - su 
jauduliu balse sušnibždėjo tarnaitė. 

Ar gali būti, kad moterys aukštutinėse žemėse naudojasi ypa- 
tingomis galiomis? - pagalvojo Berenikė. Nejaugi senieji Egipto 
įstatymai galėjo pasitarnauti iškilus tokioms problemoms - net 
leido žmonoms sėti mirtį? Ji buvo girdėjosi tokių gandų, bet ne- 
labai jais tikėjo. 

— Sakyk man, vaikeli, ar kalbi iš savo patirties? - smalsiai pa- 
klausė Berenikė. - Ar išties Žinai tiek daug apie vyrus? 

Mergaitės skruostai paraudo. Berenikė staiga pasijuto kvailai. Ji 
tiesiog neteisingai suprato mergaitės jaudulį. Jai buvo ne daugiau 
nei keturiolika - dar nesulaukusi to amžiaus, kai paaiškėja, jog 
tai, ką galvojai apie vyrus, ir tai, kokie jie yra tikrovėje, skiriasi it 
diena ir naktis. 

— Ne, mano karaliene. 

Kai vanduo grąžino jėgas jos rankoms, kojoms ir kepenims, 
Berenikė panoro kuo greičiau apsirengti ir pasirodyti audiencijų 
salėje. Kuo ilgiau ji dels, laižydama savas žaizdas, tuo didesnė at- 
rodys jo pergalė prieš ją. Ji privalėjo kaip galima greičiau sugrįžti 
į viešumą. Ji išeis iš šių apartamentų it naujai atgimusi, ne kaip 
raustanti nuotaka, o kaip neįveikiama karalienė. 

Ji atsistojo, aptaškydama vandeniu grindis. Mergaitė susagstė 
drabužį palei rankas, leisdama jam kristi iš abiejų pusių. Berenikė 
pasirinko tamsų, purpurinį chitoną, išsiuvinėtą neįmantriu sma- 
ragdo spalvos ornamentu, ir aukso spalvos šalį. Tai buvo daug 
kuklesnis apdaras nei tas, kurį ji vilkėjo vakar, bet, užsivilkusi jį, 
vėl pasijuto savimi. 

— Mano karaliene, - mergaitė drąsiai pažvelgė Berenikei į akis. 
Dabar iš jos akių sklido dar didesnis užsidegimas nei anksčiau. - 
Atleiskite už mano įžūlumą, bet jei kada nors ateis diena, kai... Jei 
kada nors ateis diena... 


Berenikė pažvelgė į mergaitę nepatikliai ir ši išsyk pritilo. 

- Žaidi su ugnimi, - griežtai atsakė Berenikė. Nauja pykčio 
banga užliejo ją, užpildydama sieloje žiojėjusias ertmes. Ji negalėjo 
įsileisti minčių apie žudymą. Tik ne dabar, kai jos tėvas galėjo bet 
kurią akimirką pasirodyti su romėnų armija prie jos vartų. 


W 

rsinoja stebėjo savo sesers rankas. Jos pirštai virpėjo, 

apmaustyti žiedais - gyvatėmis su rubino akimis ir sar- 

donikso kamėjomis - skambančiais jiems liečiantis. Šis 
virpėjimas buvo santuokos požymis. Prieš Berenikei ištekant už 
Seleuko, Arsinoja niekada nematė savo sesers taip virpant, o dabar 
Berenikė negalėjo nustoti. O gal virpėjo pati Arsinoja, nes ne ką 
kitą, o kaip tik ją buvo įsakyta atvesti į karališkąjį atrijų. Ji nema- 
tė priežasties, kodėl Berenikė turėtų drebėti iš baimės. Ji slapčia 
žvilgtelėjo į sesers vyrą. Eirenė ir Leila, tarnaitės, kurios tvarkė jos 
kambarį ir ruošė jai vonias, pasakojo istorijas apie jį. Jos vadino 
jį „gražuoliu“, „herojumi“ ir „stipruoliu“, bet Arsinoja neįžvelgė 
nieko ypatinga šiame vyre. Ten ir tada ji nusprendė, kad niekada 
netekės, tik ne po to, kai pamatė, kokias silpnybes gimdė santuoka. 

Senasis Nerėjas, buvęs jos tėvo patarėjas, prakalbo: 

- Mano karaliene, naujienos apie Eleitininką kaskart vis labiau 
kelia nerimą. Jis susidėjo su Pompėjumi. Jis žudo aleksandriečius 
Romos gatvėse. Jis dalija mūsų karalystes tiems, kurie pasiūlo 
didžiausią kainą. Jau seniai atėjo laikas ištardyti gyvatę, lindinčią 
tarp mūsų nendrių. 

Berenikė susijuokė, prisidengdama virpančiomis rankomis. 

- Ir kokias paslaptis gali saugoti šis vaikas, arba vadinamoji 
gyvatė? Gal Fleitininkas siunčia jai kasnakt pulkus žinias nešančių 

karvelių? Tikėjausi, kad kartu su mano motinos mirtimi ateis galas 
ir šiems absurdiškiems kaltinimams... 

— Mano meile, mano karaliene, - įsiterpė Seleukas. Jo toli viena 
nuo kitos nutolusios akys buvo įsmeigtos į Arsinoją. - Kas gali 
pasakyti, ką tavo tėvas yra užverbavęs būti jo skundiku? Ši mer- 
gaitė nėra paprastas vaikas. Kiek jai metų? Tas pats kraujas teka 
jos gyslomis, kaip ir tavo... ir mano. Tas pats Ptolemajų dinastijos 
kraujas. Tavo patarėjo pastebėjimas nėra iš piršto laužtas. 

Jos sesuo traukė orą pro sukąstus dantis. Jos kvėpavimas priminė 
gyvatės šnypštimą. 

- Jeigu tai pamalonins tave, mano mielas vyre, leisiu jam tęsti. 
Tęskite, Nerėjau. Užduokite mergaitei savo klausimus. 

Arsinoja drąsino save. Dabar atėjo akimirka, kai ji privalės 
apsiginti, nors nežinojo, nuo ko. 

- Dėkoju, mano karaliene, - sumurmėjo Nerėjas. - Užtikrinu 
Jus, kad nenorėjau nieko įžeisti... 

- Pakaks, - karalienė atsiduso ir pažvelgė į Arsinoją. - Mano 
pats išmintingiausias ir ištikimiausias patarėjas norėtų išsiaiškin- 
ti, ką Žinai apie mūsų tėvo planus. Tavęs nepasiekė nė vienas jo 
laiškas nei žinutė, bent jau tiek žinome, bet galbūt esi apdovanota 
pranašystės dovana, o gal nuskriejai kaip maitvanagis į Delfus, o 
gal pati Atėnė apsireiškė tau ir pašnibždėjo Fleitininko planus? 

Kaip maitvanagis. Gal Berenikė įtarė kažką apie jos sapnus“ 
Nejaugi Arsinoja išsidavė, naktį iškarksėjusi savo paslaptis? O gal 
jas jungė žodžiais nenusakomas ryšys? Berenikė juk buvo jos se- 
suo, taip pat, kaip ir Kleopatra. Žinoma, ne tokia, kaip Kleopatra, 
bet vis tiek sesuo. Galbūt jų ryšys buvo stipresnis, nei ji manė. O 
gal karalienei sapnavosi tie patys košmarai? Arsinoja iš visų jėgų 
bandė surasti logišką atsakymą, bet nieko nesugalvojo. 

— Matai? Vaikas yra toks pats suglumęs dėl šios kvailystės, kaip 
ir aš. - Berenikė vėl atsisuko į Nerėją. - Bet gal, mielas bičiuli, aš 
pamiršau kitus galimus scenarijus. Gal Jūs teiksitės juos išvardyti“ 

— Mano meile, mano karaliene, - Berenikė pasišiaušė vien išgir- 
dusi savo vyro balsą. - Nerėjas nenusipelnė tavo pašaipų. Vaikas 
juk nepasakė nieko, o tai kažin ar įrodo jos nekaltumą. Ji turbūt 
žino ką nors, bet nenori tuo pasidalyti. 

Arsinoja žinojo kai ką, daug ką, bet nieko tokio, ką įsivaizdavo 
šie vyrai. Pasišnibždėjimus, kuriuos ji nugirdo lakstydama po ko- 
lonadas ir landžiodama virtuvėse ar maudydamasi vonioje. Taip 
pat, kaip vyrai nekreipė dėmesio į jų patarnautojus, taip ir tarnai 
nenutildavo kalbėję šalia jos, šalia karaliaus apleisto vaiko. Iš sto- 
rulio kepėjo Arsinoja sužinojo, kad jos tėvas turėjo „būrį rėmėjų, 
nekantraujančių prisijungti prie jo“. Taip pat, kad miestui buvo įg- 
risusi „arogantiška ir bjauri karalienė . Eirenė, nelaikanti liežuvio 
už dantų, sakė, kad už pasiskolintas monetas bus galima nupirkti 
šešiasdešimt tūkstančių Romos legionų, sudarytų iš pasaulyje 
pagarsėjusių bebaimių gladiatorių, bet Leila jai paprieštaravo, 
taisydama Arsinojos tuniką: „Pranašystės galiomis apdovanota 
Sibilė nepritars pagalbos Egipto karaliams teikimui.“ 

— Gerai, - paragino Berenikė, - sakyk, Arsinoja, kokios paslap- 
tys pasiekė tave iš Romos? 

Arsinoja pakėlė akis į Berenikę. Šis klausimas buvo lengvas ir 
ji žinojo tinkamą atsakymą. 

— Mano karaliene, - ji stengėsi, kad jos balsas išliktų ramus ir 
tvirtas. - Aš negirdėjau nė žodžio iš mūsų bailio tėvo, nei iš Atėnų. 
Esu ištikima tau. 

— Vaikas meluoja nė nemirkčiodamas, - sumurmėjo Nerėjas. 

Arsinoja giliai širdyje ir su didele pagieža neapkentė šio senio. 
Ji suprato, kad tai jis buvo kaltas dėl visko, jis sukurstė šiuos įta- 
rimus apie ją. Arsinoja suspaudė kumščius prie šonų. Mintyse ji 
nupiešė lanką ir, pamirkiusi į nuodus, paleido strėlę tiesiai į jo 
subliūškusią krūtinę. 

— Kokia Jums nauda iš jos ištikimybės? Ji neturi jokių karališkų 
privilegijų, - jis toliau plūdo ją kaltinimais. - Anksčiau mėgavosi 

visomis Jūsų tėvo teikiamomis privilegijomis, o dabar gyvena 
tik iš Jūsų malonės. Manote, kad jai to pakanka? Ji ištikima savo 
tėvui — tėvui, kuris dievino ją, o ne Jus. Jūs per daug dosni jai, 
mano karaliene. 

Tai netiesa! - troško sušukti Arsinoja. Nejaugi ji turėjo mirti 
dėl privilegijų, kurių niekada neturėjo? Jei tėvas būtų mylėjęs 
ją, jis tikrai būtų pasiėmęs ją kartu. Tačiau ji jam niekada ne- 
rūpėjo, bent jau ne taip, kaip Kleopatra, kurios buvimo šalia jis 
visada troško. Arsinoja buvo palikta viena, be tėvo ir be moters, 
kurią ji anksčiau vadino motina. Net ir Kleopatra ją paliko, ir 
su kiekviena diena ji vis mažiau tikėjo savo sesers blunkančiu 
pažadu sugrįžti. 

- Ji yra Ptolemaja, - pridūrė Seleukas, sausai ir šaltai. - Ji nėra 
tokia jau nekalta avelė, kaip atrodo. 

Arsinojai pasirodė, kad jos širdis apmirė. Gal tai net nebuvo jos 
širdis, bet ji nejautė baimės. Staiga ją užvaldė didi dvasia, tokia 
pati, kuri tvyrojo Semoje, tokia pati, kurios užvaldyta ji rovėsi 
plaukus ir draskė veidą, raudodama savo raudonbarzdžio draugo. 

- Iš patikimų šaltinių mus pasiekė žinia, mano karaliene, kad 
buvo rengiamas planas pagrobti mergaitę iš rūmų, - nesustodamas 
tęsė Nerėjas, krapštydamas savo nukarusią kaklo odą. - Planas, 
kuris būtų pavykęs, jei Likas nebūtų įsikišęs. 

Likas. Arsinojos nagai įsirėžė į delnus. Kaip ji nekentė to vyro, 
nekentė net jo vardo. Tai buvo žmogžudžio vardas. 

Tačiau, kas buvo tikrasis žudikas, svarstė ji - tas, kuris žudė, 
ar tas, kuris pasiuntė jį žudyti? Sugėrus kiekvieną Nerėjo žodį, tai 
pasidarė aišku - Nerėjas suplanavo šią žmogžudystę. Jis nužudė jos 
raudonbarzdį sargybinį lygiai taip pat, kaip ir Likas. Neapykanta 
senoliui tik dar labiau sustiprėjo. Arsinoja nedrįso pakelti akių, 
nes jos pyktis grasino užtemdyti protą. 

— Likas pernelyg sureikšmina savo vaidmenį, - atkirto Bereni- 
kė. - Kad ir koks sąmokslas buvo rengiamas, mergaitės eunuchas 

būtų apie tai žinojęs, galbūt net ir jos auklė. Tačiau koks kvailys 
įtrauktų vaiką į tokius reikalus? 

- Aš... aš žinojau apie planą, - sušnibždėjo Arsinoja. Jos balsas 
nutildė visus. Akimirką ji pasigailėjo savo žodžių, bet tuoj pat 
užgniaužė šį jausmą giliai širdyje. Buvo geriau išduoti mirusį 
nei apkaltinti tuos, kurie dar buvo gyvi, kvėpavo ir meldėsi. - Jie 
neišdavė man jo, bet aš nugirdau tai sode. 

— Mergaitė, kaip matote, mano karaliene, vėl keičia savo pasa- 
kojimą, - suniurzgė senolis. - Galbūt jai būtų lengviau susigaudyti 
savo melagystėse, jeigu jų nebūtų tiek daug. 

Arsinoja vėl pajuto pyktį užliejant širdį. 

- Aš nemeluoju! - sušuko ji garsiau nei norėjo. - Atsiprašau, 
mano karaliene, bet aš nemeluoju. Neturiu žinių iš tėvo nuo to 
laiko, kai tas bailys paspruko iš Aleksandrijos. Nemanau, kad mane 
pagrobti ketinę sargybiniai bendravo su juo. - Tai buvo netiesa. 
Raudonbarzdis sargybinis minėjo, kad buvo gavęs kažkokį laišką 
iš tėvo, bet Arsinoja abejojo, kad ji buvo paminėta jame. - Tiesą 
sakant, jie abejojo, ar mane pagrobus bus kam atiduoti. 

— Mano karaliene, mano meile, - vėl prakalbo Seleukas, pa- 
traukdamas į save visų dėmesį. Arsinoja svarstė, ar jo kartojamas 
kreipinys nerėžė Berenikei ausies taip, kaip rėžė jai. - Nepaisant 
tavo gerumo, ši mergaitė tave išdavė. Ji pasakoja apie savo išdavystę 
neparodydama, kad dėl jos gailisi. 

Arsinojai ėmė mausti paširdžius. 

— Mano karaliene, - ėmė maldauti ji, - esate mano mylima 
sesuo, nors aš nevadinu Jūsų „mano meile“. 

Pasigirdę prunkštelėjimai nutraukė jos žodžius. Berenikė nė ne- 
pajudėjo, kad juos nutildytų. Net ir čia, karališkajame atrijuje, tarp 
patarėjų ir draugų, kai kurie neketino paklusti seleukido žodžiams. 

Padrąsinta jų palaikymo Arsinoja kalbėjo toliau: 

— Kodėl turėčiau būti ištikima tėvui, kuris paliko mane čia mir- 
ti? Kai jis manęs atsikratė, Jūs, mano seserie, buvote vienintelė, 

kuri manęs pasigailėjo, saugojo mane ir draugiškai su manimi 
elgėsi. Kodėl turėčiau Jums meluoti? 

Berenikė atidžiai ją tyrinėjo. Pagaliau jos rankos nustojo virpėti. 

— Puiku, Arsinoja. Ar žinojai apie šį sąmokslą? 

— Nežinojau iki tol, kol nenugirdau apie tai sode, - atsakė ji. 
Tiesa vėl buvo jos pusėje. - Iki tol niekada nebuvau mačiusi tų 
vyrų. Pasakiau Jums viską, ką Žinau. Prisiekiu, kad niekada nega- 
lėčiau padaryti nieko, kas išduotų Jūsų pasitikėjimą. 

— Ne, - mąsliai atsakė Berenikė. - Ne, nemanau, kad galėtum 
tai padaryti. Gali išeiti, mažyle. 

Seleuko balsas sugriaudėjo ore: 

- Nejaugi ketini būti tokia gera šiai išdavikei? 

- Ji nieko nepadarė, - Berenikės balsas buvo griežtas. - Įdomu, 
kodėl taip domiesi ja, mano meile? Kodėl tau taip rūpi jauniausioji 
Fleitininko duktė? 

- Bet ji juk prisipažino, kad turėjo žinių iš to išperos... 

- Atsargiau rink epitetus, kalbėdamas apie mano tėvą. Galbūt 
jis yra bailys ir neabejotinas išdavikas, bet nedrįsk vadinti jo išpera 
mano akivaizdoje. 

Arsinoja nebelaukė, kad išgirstų, kaip baigsis pokalbis. Ji bijojo 
savęs, savo drąsos ir pykčio, kurį sukėlė Nerėjas. Ji galėjo pasakyti 
ką nors, kas jos seseriai nepadarytų gero įspūdžio, todėl išskubėjo 
iš karališkojo atrijaus. Ji bėgo greičiau nei vejama pykčio ar baimės. 

Vasaros vėjai taršė plaukus, kai ji bėgo nuo viduje slypinčios 
bjaurasties. Arsinoja užmerkė savo kūniškas akis, o trečiajai lei- 
do nešti ją per vandenis į Romą, kur, ji įsivaizdavo, jos tėvas ir 
sesuo stebėjo dūžtančias bangas. Skubėjo pirmyn, po kojomis 
jausdama besilenkiančią žolę, suskeldėjusią žemę ir, galiausiai, 
įkaitusį baltą smėlį. Jos padai degė tol, kol pirštai palietė minkštą 
purvą. Tik įbridusi į vandenį iki kulkšnių, ji atsimerkė ir sužiuro 
į beribį horizontą. Pirmiausia prisimerkusi nužvelgė vakaruose, 
švyturio viršuje, stovintį Poseidoną su kovos tridančiu rankose, 

o paskui - šiaurėje tyvuliuojančius jūros vandenis, kurie, rodės, 
tęsėsi iki pat pasaulio pabaigos. 

Tokiomis popietėmis kaip ši vandens paviršius akino it veid- 
rodis, atspindintis nuožmius saulės spindulius. Žvelgdama į tolį 
Arsinoja prisimerkė. Jei prisimerks pakankamai, galbūt net išvys 
Romos bures ir visą flotilę, skelbiančią apie Kleopatros sugrįžimą. 
Ji tyliai sukalbėjo maldelę Poseidonui: „Prašau, jūrinių kelių šei- 
mininke, saugiai atplukdyk per šiuos vandenis mano seserį.“ Savo 
maldose ji daugiau nebeminėjo savo motinos, nei tėvo vardo. 
Arsinoja staiga suvokė, kad nemelavo, kai pasakė Berenikei, jog 
jai nerūpėjo jos tėvas. Ir tai nebuvo vien tą akimirką jai šovusi 
mintis. Ji jau seniai giliai širdyje žinojo tiesą. Karaliaus Ptolemajo 
duktė jau sėdi laive, kartu su karaliumi. 


Dienos darėsi vis tamsesnės, nors ir auksinė saulė švietė danguje. 
Arsinoja nebesistengė ištrūkti iš bjaurios neapykantos, sukausčiu- 
sios jos krūtinę, gniaužtų. Ji leido pykčiui vešėti, šnibždėdamasi su 
juo tamsoje ir žadėdama jam, kad atkeršys visiems, o pirmiausia - 
Nerėjui. Senis tapo jos neapykantos šaltiniu ir epicentru. Nes ji 
buvo visiškai tikra, kad jis buvo atsakingas už raudonbarzdžio 
sargybinio mirtį ir už tą kvailai besišypsantį idiotą, kuris pavertė 
jos seserį susikrimtusia ir virpančia būtybe. 

Aleksandras jos nesuprato. „Pamiršk Nerėją, - sakė jis, - ar tas 
senis tau ką nors reiškia? Bet ji negalėjo ir nenorėjo pamiršti. 
Todėl, užuot leidusi laiką su savo draugu, žaidusi vaikiškus žaidi- 
mus ir vogusi saldumynus iš virtuvės, ji vengė jo draugijos, toliau 
mėgaudamasi pykčiu. Ji pamėgo klajoti palei šiaurinę jūros pa- 
krantę ir leisti laiką pamirštuose Ptolemajo Geradario kiemuose. 
Seleuko vyrai buvo išrikiuoti jos prosenelio sargybos postuose, 
tarp išsekusių fontanų ir samanotų akmenų. Galbūt, jei pasisuki- 
nės čia pakankamai ilgai, pričiups piktadarystes rezgantį Nerėją. 
Ir kai tai padarys, o tuo ji buvo visiškai tikra, ji iškovos Berenikės 


185 


pasitikėjimą. Galbūt to net pakaktų, kad galėtų įtikinti ją leisti 
sugrįžti Kleopatrai?.. Arsinoja išstūmė šią mintį iš galvos. Taip 
galvoti buvo vaikiška. 

Kartais, lūkuriuojant ir stebint Seleuko vyrus, žygiuojančius 
pirmyn ir atgal marmuru klota alėja, kuri jungė pagrindinį rūmų 
pastatą su šiuo, Arsinoją apimdavo nuobodulys. Kartą ji pastebėjo 
Liką ir jos širdis, užlieta naujos pykčio bangos, ėmė plakti smar- 
kiau. Tačiau ji neketino dėl jo vargintis. Jis nebuvo vertas jos pa- 
stangų. Nerėjas buvo tas, kuris kenkė Berenikei ir nuodijo ją su šia 
santuoka. Jis buvo tas, kuriam ji atkeršys. Gaila, kad Aleksandras 
nepadėjo jai budėti, bet ji buvo pernelyg išdidi, kad paprašytų. Jis 
aiškiai pasakė, kad ji turėtų vengti bėdų, o ne ieškoti jų. 

Arsinoja jau rengėsi palikti savo budėjimo postą, mat buvo 
laikas grįžti į biblioteką, į popietines pamokas, kai ji pastebėjo 
kažką ateinant nuo rūmų vedančiu keliu. Senyvo amžiaus vyras 
ėjo pasiremdamas lazda, kaip kad dažnai darydavo pasivaikščioti 
išėjęs Nerėjas. Jos širdis ėmė smarkiai plakti ir prisimerkusi ji 
sužiuro į kelią. Kai siluetas išryškėjo, ji atpažino Nerėjo skiria- 
muosius bruožus - primerktas akis ir nukarusį pagurklį. Akimirką 
ji sustingo, bet greitai atsipeikėjo ir atsitūpė po diktono krūmu. 

Atsargiai pro lipnias krūmo šakas ji stebėjo, kaip po šalį, kiek- 
viename žingsnyje pasiremdamas nendrine lazda, prašlubčiojo 
Nerėjas. Ji galvojo, kad jis lips portiku, bet tik nušlubčiojo tolyn, 
apleistų jos prosenelio rūmų sodų link. Piktžolėmis apžėlusi ir 
apleista vieta buvo ideali slaptiems pokalbiams ir pasitarimams. 
Ji žinojo, kad greitai Ganimedas pasiges jos, kad jis jau laukė jos 
pasiruošęs pamokoms, bet smalsumas nugalėjo. Arsinojai atrodė, 
kad ji pasivertė sapne regėta gyvate, šliaužiančia paskui savo grobį. 
Ji privalėjo pasekti ir sužinoti, kokį sąmokslą rengia klastingasis 
Nerėjas. 

Taigi ji tyliai tipeno kelkraščiu, palenkusi galvą po krūmais. 
Nerėjas kažką sumurmėjo po nosimi, eidamas per pirmuosius du 

sodus, praeidamas jų centre įrengtų baseinų pakraščiu ir įsikibda- 
mas į juos supančius krūmus. Arsinojai, klausant jo murmėjimo, 
nepavyko suprasti nė žodžio. Galbūt ji apsiriko manydama, kad 
jis eina su kažkuo susitikti. Galbūt jis tik norėjo pavogti keletą 
akimirkų ir pabūti su savimi. 

Mintis apie tai, kad jos laukia Ganimedas ir Aleksandras, ne- 
davė ramybės. Ji galėjo apsisukti ir atsipirkti vien nepatenkinto 
eunucho priekaištu, bet, kai ji įėjo į trečiąjį sodą, išvydo tikrąją 
senio kelionės priežastį. Ji negalėjo prisiminti, kur matė jo veidą, 
bet aiškiai matė, kad tai buvo seleukidas. Jo raudona, pernelyg 
aukštai kelių sukirpta tunika. Nė vienas save gerbiantis aleksan- 
drietis neišdrįstų nešioti tokio trumpo drabužio. Arsinojos širdis 
plakė dar sparčiau. Ji buvo teisi, čia buvo rengiamas kažkoks 
sąmokslas. Nebuvo kitos priežasties, dėl kurios Nerėjas slapčia 
susitiktų su seleukidu. Ji atsitūpė už krūmo prie įėjimo į sodą ir 
stebėjo, laukė. 

Nerėjui klibikščiuojant suvešėjusia žole ir remiantis visu kūnu 
į lazdą, seleukidas nė nekrustelėjo, kad jam padėtų. Arsinojai 
beveik pagailo senolio, kuris savo amžiumi artėjo prie „antrosios 
vaikystės, buvo toks senas, kad dabar vaikščiojo ne dviem, o 
trimis kojomis. 

- Ir tai viskas? - prunkštelėjo jaunuolis. Rytietiškas akcentas 
darkė jo graikų kalbą. Jo veidą iškreipė pasibjaurėjimo grimasa. 

Nerėjas jam kažką atsakė, bet Arsinoja neišgirdo jo žodžių. 
Tada seleukidas taip pat ėmė kalbėti tyliau. Jie stovėjo čia ir rengė 
sąmokslą, o ji negirdėjo nė žodžio. Arsinoja privalėjo kaip nors 
atsidurti arčiau jų. Geriausia slėptuvė būtų už toli stovinčios, 
griūvančio fontano sienos, kuri, seniai nenaudojama, buvo apau- 
gusi samanomis. Arsinoja vikriai atsirišo sandalus ir sumezgė jų 
raištelius vieną su kitu. Basomis ji judės tyliau. 

Arsinoja bandė akimis išmatuoti atstumą, kuris skyrė ją ir 
abu vyrus. Priedanga buvo menka - tik keli, išsibarstę krūmai ir 

didelis granito gabalas, kuris, pasak seniai iš Kleopatros girdėto 
pasakojimo, kadaise buvo pjedestalas paties Ptolemajo Geradario 
skulptūrai iš gryno aukso. Skulptūra prieš daugybę metų buvo išly- 
dyta ir virto monetomis. Pasilenkusi, kad jos nepastebėtų, Arsinoja 
skubiai perbėgo prie pirmojo krūmo, tada prie antrojo. Kuo labiau 
artėjo prie Nerėjo ir jo pašnekovo seleukido, tuo lengviau sekėsi 
nugirsti vieną kitą žodį: „mano šeimininkas“, „mano valdovė“, 
„rūmai, „jūra“. Ji privalėjo dar labiau priartėti, kad girdėtų ištisus 
sakinius. Granito luitas gulėjo vos už dešimties žingsnių nuo jos 
ir už kelių žingsnių nuo vyrų. Ji giliai įkvėpė ir pasileido bėgti. 
Bėgdama prie luito, ji užsikabino už gervuogės šakos ir ši stipriai 
truktelėjo ją atgal. Tik atsidūrusi už akmens ir priglaudusi galvą 
prie vėsaus jo krašto, ji suprato, ką bėgdama pametė. Vienas iš jos 
sandalų užkliuvo už šakos ir dabar kybojo apsivijęs ant raištelio 
visiems matomoje vietoje. 

— Sakau tau, - Arsinoja nugirdo ausis rėžiantį Nerėjo balsą. Ji 
meldėsi, kad nė vienas iš vyrų nesugalvotų pažvelgti į jos pusę. — 
Pirmas bandymas nepasisekė ir dabar karalienė yra priešiškai 
nusiteikusi. - Arsinoja girdėjo kiekvieną jo žodį ir vėl pajuto, kaip 
paširdžius persmelkia neapykantos jausmas. 

— Ir kieno gi tai kaltė? - suurzgė jaunuolis. - Mano valdovas 
sako... 

Jis kalba apie Seleuką, tarstelėjo sau Arsinoja. 

— Aš jau ir taip pernelyg daug rizikavau. Nusiplaunu rankas 
nuo šio reikalo. 

Jos širdis plakė kaip pašėlusi. Štai ir atėjo ta akimirka - bėda, 
kurios ji vaikėsi. 

— Mes pernelyg toli nuėjome, kad atsitrauktume, senoli. 

Arsinoja nekvėpavo. Ji negalėjo pajudinti nė vieno raumens. Jie 
buvo labai arti, gal vos už keleto žingsnių, ir ji nedrįso sukrutėti, 
net ir tam, kad susigrąžintų savo sandalą. 

— Ką? Drįsti man dabar grasinti? Čia? Mano mieste? 

- Tai ne tavo miestas, tai karalienės miestas. 

- Ko tu iš manęs nori? Berenikei ėmė patikti mergaitė. Negaliu 
pasakyti, kodėl, ir nesuprantu, kodėl tavo šeimininkui ji taip rūpi. 
Ji yra duktė, jauniausioji duktė. 

Arsinojai atrodė, kad jos širdis plaka jos gerklėje. Jie kalbėjo 
apie ją. Kaip ir įtarė, Nerėjas visą laiką rengė sąmokslą prieš ją. Bet 
kodėl Seleukas nekentė jos taip stipriai, kad net pasiuntė vieną iš 
savo parankinių jos atsikratyti? 

- Jos tėvas irgi buvo jauniausias sūnus, be to, pavainikis. Mes 
visi žinome, kaip lengvai vyresni vaikai gali... dingti. Mano šei- 
mininkui sunku suprasti, kodėl ji palaiko varžovę gyvą? Jis tik 
nori pasirūpinti, kad jo paties vaikai, kai ateis į pasaulį, paveldėtų 
tai, kas jiems priklauso. 

- Manęs daugiau nebedomina Seleuko norai, - atsikirto Nerė- 
jas. - Sakau tau, kad karalienė yra neperkalbama. Palik šį reikalą, 
kol jis mūsų visų nepražudė. Be to, labai didelė tikimybė, kad 
Fleitininkas... 

- Turi omenyje Pavainikį? 

- Žinai, apie kurį iš Ptolemajų aš kalbu. Kai jis sugrįš su Romos 
legionais, turėsime daug rimtesnių rūpesčių. 

Abu vyrai vis labiau širdo. Jie jau nebesistengė kalbėti tyliai ir 
Arsinoja girdėjo, kaip vienas iš jų, veikiausiai jaunesnysis, nervin- 
gai vaikščiojo pirmyn ir atgal tai prie vieno, tai prie kito medžio. 
Arsinoja staiga suprato, kad pasielgė kvailai, kaip tikra pamišėlė, 
o ne narsuolė. Pakaktų vieno atsainaus žvilgsnio į pastebimoje 
vietoje kabantį jos sandalą ir jai galas. Ji vylėsi, naiviai ir vaikiškai 
tikėjosi, kad jos pačios aklumas paverstų ir kitus aklais. 

- Seleukas buvo įsitikinęs, kad būsi jo sąjungininku. Juk tu 
buvai, kiek pamenu, jo motinos geras bičiulis jaunystėje... 

- Tai buvo kitame gyvenime. 

- Nejaugi per šiuos visus metus patikėjai, kad maišy- 
to kraujo įpėdinis yra pranašesnis už grynakraujį? Suprantu, 

kodėl - Aleksandrija tikrai suklestėjo, valdant Pavainikiui ir jo bro- 
liams. Kipras jau užgrobtas, o greitai Romai lenksis visa karalystė. 

Arsinoja nurijo baimę. Ji buvo čia ir jau nebegalėjo nieko pa- 
keisti. Susikaupusi ji toliau klausėsi jų pokalbio. Kas buvo Seleuko 
motina? Ir kaip jaunystėje su ja susipažino Nerėjas? Buvo sunku 
įsivaizduoti senolį jaunu vyru, bet jis tikrai kadaise buvo jaunas. 

- Nesakiau... Neprivalau įrodinėti tau, ar galima manimi pa- 
sitikėti, ar ne. Aš kovojau už šią dinastiją dar prieš tau išvystant 
pasaulį. 

- Ak taip, dabar matau, kaip ketini išsisukti. Dabar ginsiesi, kad 
esi senas, silpnas ir bejėgis, kad dėl to sudedi ginklus ir apleidi savo 
pažadą mirštančiai Selėnei. O esame jau taip arti jo išpildymo. 

Selėnė. Senelio sesuo. Jis turėjo dvi seseris ir savu laiku buvo 
vedęs abi. Selėnė, jaunesnioji, vėliau ištekėjo už kito brolio, o dar 
vėliau... Arsinoja sulaikė kvėpavimą ir bandė prisiminti tai, ko 
mokėsi pamokose. Ji niekaip negalėjo prisiminti, už kurio kara- 
liaus ir kurią žemę jis valdė. 

— Šis reikalas neturi nieko bendra su ja. 

- Žinau, kad tai tau labai jautri tema. Pasak gandų... 

— Man nerūpėjo gandai nei tada, nei dabar. Ir neketinu klausytis 
pienburnio tauškalų tema, apie kurią jis nežino nieko. 

— Gerai. Pasilaikysiu savo mintis apie šį reikalą sau, bet man 
nereikia tau priminti, kad jau esame labai arti mūsų tikslo - jos 
sūnus jau sėdi soste. 

Kvaiša. Pyko ant savęs Arsinoja. Selėnė ištekėjo už Antijocho - 
staiga ji prisiminė jo vardą ir visą Antijochų dinastiją: Antijochą 
Kumpanosį ir jo brolį Antijochą iš Kidziko ir galiausiai - jo pirmąjį 
sūnų - Antijochą Pamaldųjį, nors Arsinoja neįžvelgė nieko dievo- 
baimingo jo elgesyje. Be abejonės, Seleukas norėjo jos atsikratyti, 
jis buvo įsitikinęs, kad teisė valdyti priklauso jam. Galbūt jis net 
rengė sąmokslą prieš Berenikę. Bet kuris tikras Ptolemajas buvo 
kliūtis jo kelyje į tikslą. 

— Sėdi šalia sosto. O per šiuos metus supratau, kad jis visai 
nepanašus į savo motiną. Visiškai. Sakyk man, ar jį domino Alek- 
sandrija prieš tai, kai jo abejingas brolis prarado savo imperiją? 

— Ak taip, žinoma, užgautas pagarsėjęs aleksandriečių išdi- 
dumas. Norėjai, kad Seleukas stotų į kovą su Pavainikiu prieš 
dvidešimt metų? Vaikas prieš karalių? 

— Aš to nenorėjau... 

- Nutilk! - Nepažįstamojo balsas skambėjo grėsmingai. Žings- 
niavimas nutilo ir, nors Arsinoja nebegalėjo jo matyti, pajuto į ją 
įsmeigtą žvilgsnį. - Na ir, na ir, ką gi mes čia turime?.. 

Arsinoja nustėro. Jis negalėjo jos pamatyti, nebent tik jos san- 
dalą. Jei tik ji nejudės, jei nė nekrustels... Ji meldėsi, kad žemė 
prasivertų ir ją prarytų, pasiglemžtų į mirusiųjų pasaulį, tačiau tai 
buvo beviltiška. Staiga ji pajuto jo deginantį žvilgsnį, nukreiptą į ją. 

— Atrodo, Nerėjau, kad nesame vieni, o tu man sakei, kad ši 
giraitė toli nuo smalsių ausų. 

- Taip ir yra. Bent jau taip turėtų būti. 

- Eikš, mažyle, - Arsinoja išgirdo, kaip jis drožia jos pusėn. Jis 
atspėjo jos slėptuvę. Jo žingsniai, minantys minkštą žolę, skambėjo 
grėsmingai. Jo balsas pasikeitė ir skambėjo dirbtinai saldžiai. — 
Nučiupome tave nusikaltimo vietoje. Žinai, kokia bausmė laukia 
už pokalbių klausymąsi slapčiomis. 

Arsinoja pagalvojo, kad reikia bėgti, sprukti, skubėti iš čia, bet 
ar jai tai pavyks? Gal ir galėtų pasprukti nuo Nerėjo, bet Seleuko 
tarnas buvo jaunas ir stiprus. Jis pagautų ją akimirksniu. 

- Reikėjo išlįsti, kai pirmą kartą tau liepiau. 

Seleukidas sugriebė ją už riešo ir tempė tol, kol pastatė ant kojų. 

— Sakyk, vaikeli, sakyk man tiesą - ką tu girdėjai? 

— Aš... aš negirdėjau nieko, - jos balsas virpėjo. 

- Esi tikra melagiūkštė, - iškošė jis. - Tai bent sugebėjimą 
turi - išgirsti pokalbius, kurių nelabai derėtų klausytis. - Jis stipriai 
trenkė jai per veidą. Arsinoja nugriuvo apsvaigusi ir pajuto karštos 

geležies skonį burnoje. Ji matė, kaip jis atitraukia kumštį ir žiedą, 
prakirtusį bei sukruvinusį jos lūpą. 

— Aš ne... aš negirdėjau nė žodžio. Prisiekiu. 

Žodžiai vėlėsi, tarsi jos tinstanti burna būtų pasidariusi jiems 
per maža. 

- Vaje, tu prisieki, ar tikrai? Nerėjau, o ką tu manai apie šio 
vaiko pažadus? Ar mes galime jais tikėti? 

Senolis tylėjo nepakeldamas akių. Tai reiškė, kad jis jos neap- 
gins. Jam buvo vis vien, ar mergaitė gyvens, ar mirs. 

— Kas tau darosi? - piktai sušnypštė jos užpuolikas Nerėjui. — 
Taip, mes nenorėjome, kad mus kas nors nugirstų, bet tai juk 
nelaukta sėkmė, jeigu tik sugebėsime pasinaudoti proga. 

- Nežinau, ko mokoma Antijochėjoje, - atsakė senolis, - bet 
Aleksandrijoje nėra priimtina žaisti su kitų maistu. 

— O taip, jūs, išliaupsinti aleksandriečiai, esate pagarsėję savo 
geromis manieromis ir mandagumu. Nėra abejonių, kad kaip tik 
dėl to taip dažnai nužudote savo karalius. 

Arsinoja sulaikė kvėpavimą ir stengėsi nekreipti dėmesio į 
raibuliavimą akyse ir skaudantį žandą. Gal vyrai pirmiausia su- 
sikaus tarpusavyje? Tai nepadėtų laimėti daug laiko, nes senolis 
ilgai neatsilaikys prieš jį, tačiau, jei jie nors trumpam pamirštų 
apie ją, tai suteiktų galimybę pasprukti ten, kur yra daugiau 
žmonių. 

— Net negalvok apie bandymą pabėgti, - jaunuolis užmynė ant 
jos rankos riešo, giliai įbesdamas savo batą į jos odą. Arsinoja 
suklykė iš skausmo. - Neišeisi tol, kol nebaigsiu reikalų su tavimi. 

— Aš nieko negirdėjau, prisiekiu, - persigandusi ji kartojo tuos 
pačius žodžius, lyg vytų siūlus į ritę, vis sukdama tą patį vilnos 
verpalą. - Prisiekiu jums, kad nieko negirdėjau. Neišduosiu nė 
žodžio, nė vieno. 

— Nė vieno? - pasišaipė jis. - Maniau, kad sakei, jog negirdėjai 
nė žodžio. 


192 


— Aš... aš... aš negirdėjau, - Arsinoja nekentė, kai kalbėdama 
užsikirsdavo. 

Šįkart jo batas, o ne kumštis kėsinosi įsirėžti jai į veidą. Arsino- 
ja spėjo pasisukti į šoną ir smūgis kliuvo jai į pilvą. Pulsuojantis 
skausmas sklido iš krūtinės, galvos ir riešo. Pagaliau Arsinojai šovė 
mintis šauktis pagalbos. 

- Užčiaupk savo srėbtuvę, - sušuko jis, jai pradėjus rėkti. — 
Užsičiaupk. 

Nepaisant to, Arsinojos balsas skriejo tolyn kartu su vėju. Jis 
sugriebė ją už tunikos pakarpos ir pastatė ant kojų. Jo durklo 
ašmenys atsargiai palietė jos kaklą ir Arsinoja nutilo. Ji suleido 
dantis į lūpas, stengdamasi sulaikyti riksmą. 

- Štai, — išsišiepė jis. Jo dantys buvo išgedę. Iš burnos sklido 
smarvė. - Taip geriau. 

- Užteks, - piktai nutraukė jį Nerėjas. Jo akys lakstė po giraitę. - 
Prigąsdinai ją užtektinai, dabar paleisk. 

- Kokia nauda man iš to? Esi bailys, seni, tikras bailys. Tos 
pasakaitės, kurias kadaise sekė Selėnė... apie tavo nenusakomą 
drąsą... Džiaukis, kad ji iškeliavo į kitą pasaulį, nes dabar jai būtų 
gėda išvydus, kokiu bailiu kvailiu pavirtai. 

Seleukidas pastūmęs prispaudė Arsinoją prie medžio, jos myli- 
miausio lauramedžio. Dilbiu jis prirėmė jos pečius prie kamieno. 
Durklas lietė pulsuojančią kaklo arteriją. Štai ir atėjo galas. Čia ji 
pasitiks mirtį. 

Staiga pasigirdo agonijos kupinas riksmas. Seleukido, o ne jos. 
Durklas nukrito ant žemės. Arsinoja susmuko šalia jo. Seleukidas 
ranka nubloškė berniuką. 

— Patrauk rankas nuo jos, - sušuko ant žemės nublokštas Alek- 
sandras. Jis atbėgo išgelbėti jos, tačiau, kai seleukidas pasisuko į jos 
bičiulio pusę, Arsinoja suprato, kad buvo naivu to viltis. Jis buvo 
pranašesnis už Aleksandrą ir ūgiu, ir pečių pločiu, tad tikėtis lygios 
kovos buvo bergždžia. Ji pabandė sušukti, kad perspėtų berniuką, 

bet jos balsas užstrigo gerklėje. Akies kampučiu ji pamatė, kaip 
artinasi Nerėjas. Batas įsirėžė į jos smilkinį, o po to akyse aptemo. 


Plunksnos šoko vėjyje. Ji skrido virš upės kranto, pro akmeninius 
Tėbų sfinksus ir didingas Memfio piramides, už savęs palikdama 
Nilą, besileidžiančios saulės link, kol baigėsi ūkiai ir prasidėjo 
balti smėlynai. Stiprus alkio jausmas vedė ją pirmyn, alkis, ku- 
rio negalėjo numalšinti nei ožkos, nei telyčios, nei avys. Tada, 
pagaliau, išvydo savo grobį - lavoną, juoduojantį dykumoje. Ji 
ėmė sukti ratus apie jį, kaskart leisdamasi žemyn. Tai buvo vaiko 
kaulai, dar nenugraužti. Ji nutūpė šalia lavono. Akys buvo dar 
neseniai užgesusios ir plačiai atmerktos žvelgė į dangų, jos buvo 
šviesios, žaliai pilkos spalvos. Veidas buvo pažįstamas, bet kartu ir 
pasikeitęs, tarsi būtų iš kito gyvenimo. Ji palenkė galvą ir tyrinėjo 
jo kontūrą, jo sukepusias lūpas ir išsišovusius skruostikaulius. 
Aleksandras. Žodį atkartojo aidas. Toks buvo šio berniuko vardas. 
Tada ji kirto snapu į jo kūną. 

Arsinoja pabudo apimta keistos ramybės. Šiltas audeklas lietė 
jos kaktą. Šalia kažką jai burkavo auklė. Mūzos lėtai šoko aplink 
ją. Tačiau kažkas nedavė ramybės. Oras buvo tarsi užnuodytas. 

— Kurjis? - jos balsas skambėjo tarsi sklistų iš toli, tarsi kalbėtų 
po vandeniu. - Kur jis? Ką jūs su juo padarėte? 

— Nurimk, mano miela, - Mirinė paglostė jos prakaitu permir- 
kusius plaukus. - Turi miegoti. Gydytojas sakė, kad tau negalima 
jaudintis. 

— Ne, sakyk man, Mirine, - Arsinoja patraukė glostančią Miri- 
nės ranką. - Privalai man pasakyti. Kas jam nutiko? 

— Nusiramink, mažyle. Įkvėpk giliai oro. - Mirinė glostė jos 
ranką. - Kalbėk lėtai ir aiškiai. Ką nori, kad tau pasakyčiau? Kam 
ir kas nutiko? 

— Aleksandrui, - Arsinoja staigiai atsisėdo ir perbėgo akimis 
kambarį, bet niekur nepastebėjo savo draugo. - Kur jis? 

- Nusiramink, mano miela. Vėliau pakalbėsime apie tai. Dabar 
turi pailsėti. 

- Aš jau pailsėjau, - jos smilkiniai tvinkčiojo. - Pasakyk, kas 
nutiko Aleksandrui! 

— Pasakysiu, jei pažadėsi, kad po to eisi miegoti. 

Arsinoja susijaudinusi pritariamai linktelėjo. 

Jos auklė nenoriai atsiduso. Kai ji prabilo, kalbėjo lėtai, tarsi 
kalbėtų su kvailiu arba bepročiu: 

- Nežinau, ką prisimeni, mano miela, bet tas vyras, tas sele- 
ukidas - nežinia jam šovė į galvą, - mušė tave tol, kol netekai 
sąmonės ir apsipylei krauju. Nerėjas sakė, kad tas pabaisa būtų 
tave nužudęs, jeigu kartu su Aleksandru nebūtų atėję į pagalbą. 
Berniukas užpuolė tą barbarą ir suleido dantis jam į ranką. Jis 
yra tik vaikas, negalintis prilygti suaugusiam vyrui, bet jis sukėlė 
tokį triukšmą, kad atskubėjo pustuzinis kareivių, - auklė nutilo 
akimirkai. - Žinai, mažyle, neturėtum bastytis taip toli nuo savųjų. 

- Bet... bet... Aleksandras. Ar jis sveikas? - ji įtraukė jį į tai, į jos 
kvailą poelgį. O dabar ji nelabai prisiminė, kodėl buvo taip svarbu 
sekti Nerėją ir išgirsti, ką jis norėjo pasakyti. 

- Negaliu pasakyti, kad jis sveikas, - Mirinė griežtai pažvelgė 
į ją. Pikčiau, nei ji to nusipelnė, nes ji nebuvo kalta dėl to, kad ją 
užpuolė. - Jam kliuvo daugiau smūgių nei tau. Prireiks nemažai 
laiko, kol jis pasveiks. Berniukas dėl tavęs patyrė daugybę sumu- 
šimų. Tikiuosi, kad nepamirši to, mano miela. Likimo deivės retai 
kada atsiunčia tokių draugų, kaip jis. 

Tačiau likimo deivės atsiuntė jai ir kitokių dovanų - vyrų, 
trokštančių jos mirties, ir jos pačios nutrūktgalviškas bei pyk- 
čio kupinas jų paieškas, taip pat sapnus, kuriuose ji retkarčiais 

įžvelgdavo ateitį, o kartais ir tokių, kurie jai nesakydavo visiškai 
nieko. 

Arsinoja vengė Nerėjo, kai pamatydavo jį rūmuose, ir žvelgė į 
Seleuką su nauja neapykanta. Jie kažką rezgė - ji bent jau tiek prisi- 
minė - tačiau kiekvieną kartą, kai mintimis priartėdavo prie atsa- 
kymo, jis išsisklaidydavo vėjyje. Arsinoja prisiminė nuotrupas — 
murmesius apie garbę, grynakraujius vaikus ir apie moterį, vardu 
Selėnė... Kurį laiką pagalvojusi ji nusprendė papasakoti apie tai 
Berenikei. Ji privalėjo papasakoti tai karalienei, nes jų sąmokslas 
buvo nukreiptas prieš jos valdžią. Atėjo laikas nukirsti visus saitus 
su tėvu. Jis negrįš. Bent jau ne dėl jos. 


V 


VYRESNIOJI 


anguje švietė ryškios, dievų įžiebtos, žvaigždės. Berenikė 

nemiegojo. Jos sutuoktinio knarkimas palaidojo visas viltis 

užmigti. Su kiekvienu erzinančiu jo įkvėpimu mintyse 
regėjo vaizdinius - prie jo burnos prispaustą pagalvę, trūkčiojantį 
kūną ir galiausiai - palaimingą tylą. 

Ji nesitikėjo, kad Seleukas ateis pas ją šiąnakt, atsiduodamas 
rūgščiu vynu ir senų kekšių prakaitu. Atrodė, kad jis buvo įdar- 
binęs visą armiją, bet jos negalėjo duoti to, ko jam reikėjo. Taigi 
jis įsiveržė į Berenikės apartamentus, vapėdamas grasinančius 
žodžius - „žmona, „įpėdinis“ ir „pareiga“. Jo grubios rankos maigė 
jos kūną, kol jis nenoromis jam pakluso. 

Miegas nuramino demoną. Jo veide ėmė ryškėti mieli, vaikiški 
bruožai: duobutė kairiajame skuoste, ant kaktos užkritusi garbana, 
pravertos lūpos ir dantys. Numalšinęs aistros troškulį jis gulėjo 
bejėgis ir Berenikė pajuto krūtinėje užgimstant motiniškus jaus- 
mus. Tačiau ji nebuvo kvaila. Prisijaukinti tokį vyrą kaip jis buvo 
galima tik akinamu grožiu arba didele aistra. Ji, geriausiu atveju, 
buvo paprastos išvaizdos, o vedybinę naktį jis aiškiai leido suprasti, 
kad ji neturėjo įgūdžių patenkinti jį kitu būdu. 

Berenikė persivertė ant kito šono, panardino veidą į pagalvę 
ir, užsitraukusi antklodę, užsidengė ausis. Iš jos tarpukojo lašėjo 
rausvas, pieną primenantis skystis — išlieta sėkla, sumišusi su 

pralietu krauju. „Tokia stipri moteris kaip tu, - šaipėsi jis. - Nema- 
niau, kad turėsiu būti švelnus, vykdydamas sutuoktinio pareigas.“ 
Prisiminusi tai ji panoro užsidengti veidą. Berenikė nustūmė 
šalin visas švelnias mintis apie motinystę. Pagaliau kvėpavimas 
suvienodėjo ir ji sumerkė akis. 

Nors karalienė meldė šviesių sapnų, pabudo jusdama tuštumą. 
Naktį Seleukas rankomis apsivijo ją ir dabar ji nesėkmingai bandė 
išsivaduoti iš nepageidaujamo glėbio. 

- Ša, - sušnibždėjo Seleukas, - pagulėk dar akimirką su manimi. 

- Kodėl? 

Bet koks artumo troškimas, kurį anksčiau jautė, buvo dingęs. 
Jėgų jai teikė neapykanta ir tikslas. Stiprybė, o ne švelnumas. 

— Manau, kad galėtume kartu išnaudoti keletą malonių akimir- 
kų prieš įsibėgėjant dienai. 

- Jau išnaudojai tam visą mano naktį, neketinu aukoti ir savo 
ryto. 

Berenikė išsivadavo iš jo glėbio. 

— Mūsų bendras gyvenimas neturėtų būti kančia, mano miela. 
Esame pusbroliai, o ne brolis ir sesuo. Mums nereikės patirti bėdų, 
kurias išgyveno tavo tėvai. Dievai pritaria mūsų santuokai. 

Jo akys žaidė ant jos krūtų, pilvo ir klubų. Berenikė nutraukė 
nuo jo antklodę ir tvirtai į ją įsisupo. 

— Kodėl susigėdai? - jis pirštais žaidė su antklode. - Juk jau 
mačiau tave nuogą ir kruviną. Ir tu man visai patikai. Man patinka 
visokių formų moterys. 

— Neabejoju, kad šį atradimą padarei praėjusią naktį, net jei ir 
negaliu nieko pasakyti apie jų formas. 

— Ar tai tau nepatinka? - pirštais žnybtelėjo jai į liemenį. - 
Nemaniau, kad esi pavydi. Galvojau, kad esi išdidi ir galinga 
valdovė, kuri nesileidžia į kvailus pavyduliavimus, bet pasirodo, 
kad klydau. Visos moterys, net ir karalienės, yra vienodos šiuo 
atžvilgiu. 

Berenikė nekentė jo, dar stipriau nei tada, kai jis elgėsi su ja 
kaip rujojantis gyvulys. 

- Jeigu paleistuvės pajėgtų išlaikyti tave kuo toliau nuo mano 
lovos, priimčiau jas taip pat svetingai, kaip iš savų įsčių gimstan- 
čius kūdikius, tačiau, kad ir kaip dažnai jas lankai, jos vis tiek 
nesugeba numalšinti tavo aistrų. 

Tai buvo melas, bet ji beveik troško, kad tai būtų tiesa. 

- Manai, kad tu jas numalšini? Kokia romantiška tavo širdis, 
Berenike, - susijuokė jis. - Atėjau į tavo guolį tik dėl įpėdinio, 
teisėto Ptolemajo sosto paveldėtojo, gimusio iš paskutinio, gry- 
nakraujio Ptolemajo Geradario palikuonio. 

- Tavimi dėta nesididžiuočiau taip savo krauju. Mano tėvas 
valdė Egiptą dvidešimt metų, o tavo motina - nė vienų. Nors ir 
manai, kad esi dvigubos karalystės teisėtas paveldėtojas, bet Alek- 
sandrija žino, kas esi iš tikrųjų - seleukidas, kurio brolis prarado 
savo imperiją. 

- O kąji Žino apie tave? - gulėdamas lovoje nusišypsojo jis. Jo 
akys buvo didelės ir nepaprastai gražios, su švelniomis it vaiko 
blakstienomis. Berenikė pagalvojo, kad jos būtų dar gražesnės, 
jei nebūtų kupinos pagiežos. - Ar tave garbina kaip Ptolemają, 
kurios tėvas prarado imperiją? 

- Ne, mano vyre, esu žinoma ne dėl savo tėvo ir ne dėl legendo- 
mis apipintos giminės, bet dėl savo darbų. Esu Ptolemaja, kuri at- 
ėmė iš Fleitininko sostą ir apsaugojo dvigubą karalystę nuo Romos. 
Nereikia skaityti man paskaitų apie dinastijas. Galbūt savo krauju 
išsiskiri kaip tinkamas sutuoktinis, bet darbais - neišsiskiri niekuo. 

- Praėjusią naktį nebuvai tokia nesukalbama. Tau reikia dar 
vienos gerų manierų pamokos, - jis staigiai atsisėdo, tarsi tikė- 
damasis, kad grasinimais privers ją paklusti. 

- Pakilo saulė, - gūžtelėjo pečiais Berenikė. - Greitai pasirodys 
tarnaitės, kad išmaudytų ir aprengtų mane pasirodymui rūmuose, 
kur diktuoju sąlygas, kaip turi būti valdomos mano žemės. Užtektų 

vieno mano žodžio ir mano sargybiniai tave suimtų. Naktį gal 
ir esu pasirengusi išsaugoti šios santuokos paslaptis lovoje, bet 
išaušus viskas keičiasi. Jei pakelsi nors pirštą prieš mane dienos 
šviesoje, aš rėksiu. Ir patikėk, tu tikrai nenori patirti to, kas būna, 
kai aš rėkiu. 

Berenikė vylėsi, kad jos grasinimas skambėjo įtikinamai. Laimė, 
jis padarė norimą įspūdį. Seleukas išsižiojo, o jo akyse šmėstelėjo 
baimės šešėlis. Puiku. Tačiau staiga jis prapliupo juoku. 

- Retai sutinku moterų, kurios prilygtų tau kovingumu. Turiu 
tai tau pripažinti. 

- Reikėjo pasitelkti šią taktiką anksčiau. Nė viena moteris ne- 
atsispiria komplimentams, deja, laikas, kai tokie triukai būtų buvę 
veiksmingi, jau seniai praėjo. 

Ji ryžtingai nužingsniavo prie savo tualetinio stalelio, mels- 
damasi, kad kuo greičiau pasirodytų tarnaitės. Prieš ištekant jos 
būtų atskubėjusios pro duris vos išgirdusios menkiausią judesį, bet 
paskutiniu metu jos laikėsi atokiai, tarsi norėdamos ją nubausti. 
Net ir jos negalėjo būti tokios kurčios, kad manytų, jog ji čia mė- 
gaujasi malonumais. 

— Mano meile, - pašaukė jis ją. Jis norėjo toliau tęsti šį Žaidimą, 
nesvarbu, kiek kartų ji žodžiais bandė sustabdyti jį. - Nėra reikalo 
būti tokiai šaltai. Tu ir aš esame to paties, garsaus ir garbinamo 
kraujo. Mūsų laukia daug bendro gyvenimo metų. Laikui bėgant aš 
tapsiu tavo vaikų tėvu. Galėtum parodyti nors šiek tiek švelnumo. 
Bijau, kad mes žengėme pirmus žingsnius „ne ta koja“. 

Berenikė stipriai prikando lūpą. Nejaugi jis laikė ją kvaile? 

— Kaip lengvai šie žodžiai sklinda iš tavo lūpų šįryt. Vakar naktį 
švelnumas tau buvo nė motais, o dabar, kai priminiau apie tavo 
vietą, jau esi kupinas gerų intencijų. Keistas sutapimas, ar ne? 

— Vyras, kuris nežino nieko apie esamą padėtį, galbūt ir girdėtų 
šiuose žodžiuose grasinimą, bet mes abu žinome, kad aš turiu 

šešių tūkstančių kariuomenę, kuri man paklūsta ir kuri kautųsi 
už mane, jei man grėstų pavojus. 

Ji prisimerkusi žiūrėjo į šį vyrą —- savo vyrą - tol, kol matė jo 
veido bruožus taip aiškiai, tarsi žvelgtų vaiko akimis. Ji norėjo 
įsitikinti, ar jis yra grėsmingas ir ar už tų smūgių bei skambių 
žodžių slėpėsi tikra stiprybė. Ji tuo abejojo. Ji regėjo tik žavingą 
ir paviršutinišką fasadą, kuris galėjo apmulkinti jo kareivius, bet 
tik ne ją. 

— Ne, aš to nežinau, - lėtai atsakė ji. - Tau mirus, jeigu kas nors 
trokštų tavo mirties, tavo vyrai nebeturėtų tikslo kautis. Ar turėtų 
jie vilties atgauti žemes, kurias iš jų atėmė Roma, be didžiojo Se- 
leuko, abiejų dinastijų - Ptolemajų ir Seleukidų - palikuonio, be 
neprilygstamojo „sūdytos žuvies pardavėjo“? Mirus tau, mirtų ir 
jų viltys apie pergalę. Jie pasiduotų, pasitrauktų ir tarnautų Romai. 
Jaunesni broliai, neturintys įpėdinių, nėra labai naudingi tiems, 
kurių nėra tarp gyvųjų. 

Jos pašaipūs žodžiai pagaliau paveikė jį ir Seleukas atsistojo, 
jo varpa kabojo susitraukusi ryto šviesoje. Drebantis iš pykčio jis 
užsivilko tuniką ant savo nuogo kūno. 

Atsikračiusi savo vyro Berenikė grįžo į lovą ir, atsukusi veidą į 
saulę, užmerkė akis. Ji tikėjosi, kad pavyks pavogti kelias poilsio 
akimirkas, bet negalėjo užmigti. Visur, kur tik sukosi, užuodė jo 
kvapą. Jos oda ir antklodė atsidavė įsisenėjusiu alkoholio kvapu ir 
salsvu prakaitu. Neapsikentusi Berenikė vėl pakilo. Šįkart tarnaitės 
atskubėjo vos išgirdusios pirmuosius jos žingsnius. 

Išsimaudžiusi, apsirengusi ir išsikvėpinusi tokia gausybe kvepa- 
lų, kad nuo jų svaigo galva, Berenikė ėmė leistis dailiais onikso 
laiptais, kurie vedė iš jos apartamentų į žemiau esančius rūmus. 
Kai valdė tėvas, jis pareikalavo, kad visos kolonos būtų nutašy- 
tos iš purpurinio marmuro, nes ši spalva suteikė karališkiems 
apartamentams galios įspūdį. Berenikei visada atrodė, kad ryškios 

spalvos ir balti lotoso žiedai, kylantys iš kiekvieno pagrindinio 
nuobodaus auksinio reljefo, nederėjo tarpusavyje. Šią nepavy- 
kusią idilę papildė ant sienų ištapyti tėvo mėgstamiausi Dioniso 
vaizdai - dievas ugniniais plaukais, nuogas jojantis ant leopardo 
arba pasirėmęs ant satyro peties. Visa tai jai kėlė minčių, kad 
Fleitininkas pasirinko purpurinę spalvą vien dėl to, kad ji priminė 
jam vyną. Tai buvo būdinga viskam, ką statė jos tėvas - simboliai, 
suplakti vienas su kitu, neteikiant reikšmės galutiniam rezultatui. 

Berenikė paskubino žingsnį, praeidama pro paskutinę puo- 
taujančio dievo sceną. Jeigu jai pasiseks, pasieks karališkąjį atrijų 
anksčiau už Seleuką. Dabar retai pasitaikydavo akimirkų, kai 
galėdavo priimti sprendimus viena, todėl ji tai be galo brangino, 
net ir tas, kai tekdavo spręsti skundus dėl mokesčių. Baimindamasi 
prarasti nors dalelę savo autoriteto, ji ėmėsi jų įnirtingiau nei bet 
kada. Be to, mokesčiai buvo reikalingi tam, kad ji suburtų armiją 
Kiprui atsikovoti, arba tam, kad apgintų Aleksandriją. 

Žengdama pagrindinio kiemo viduryje išklotomis mėlynomis 
mozaikomis Berenikė vos nepradėjo bėgti. Ji buvo paskendusi 
savo mintyse ir nepastebėjo jos link judančio smulkaus silueto. 

Vienas iš sargybinių sugriebė Arsinoją už rankos taip stipriai, 
kad ši suklykė kaip kokia harpija iš legendos. 

- Jie neleidžia man su Jumis susitikti, - uždususi tarė mergaitė, 
daužydama į sargybinio rankas. 

— Karalienės laukia svarbesni reikalai, - kimiu balsu atrėžė jai 
sargybinis. 

Tai buvo tiesa. Ji tikėjosi, kad Seleukas grįžo į savo kambarius, 
bet žinojo, kad jis ilgai nemiegos. Ji turėjo išnaudoti kiekvieną 
akimirką, kol jo nėra. Kiekvienas sprendimas, kurį ji priėmė be jo, 
primindavo Aleksandrijai, kad ji buvo vienintelė valdovė. 

- Arsinoja, jis teisus, - papriekaištavo ji. - Palauk iki kito karto, 
kai pakviesiu tave į susitikimą. 

Berenikei nusisukant, mergaitė, jos sesuo, sušuko: 

- Palaukite, mano karaliene. Maldauju Jūsų. Turiu kai ką Jums 
pasakyti ir nedelsiant. 

Vaikas tikrai buvo paveldėjęs tėvo dramatiškumą. Berenikė 
jau ketino atsikratyti ja, bet jos akis patraukė kai kas keisto. Mer- 
gaitės skruostas buvo nubrozdintas, o jos riešas buvo aprištas taip, 
lyg būtų lūžęs kaulas. Nenuostabu, kad ji taip garsiai suriko, kai 
sargybinis ją sulaikė. 

- Kas tau nutiko? - Berenikė paėmė aprištą Arsinojos ranką. 
Mergaitė krūptelėjo, bet nepradėjo verkti. 

— Prašau, - maldavo ji, - leiskite man vienai pasikalbėti su 
Jumis. Ilgai netrukdysiu, pažadu. 

Tai sužadino Berenikės smalsumą. Jos sesuo niekada anksčiau 
nieko jos taip neprašė. Taigi, Berenikė palydėjo Arsinoją į savo 
apartamentus. Nors mergaitė žiūrėjo į sargybinius įtariai, Berenikė 
jų neišprašė. Ji nenorėjo, kad jie pamanytų, jog ji perdėtai klauso 
mergaitės užgaidų. 

— Kalbėk, Arsinoja, ir paskubėk, - tarė Berenikė, kai jos abi įsi- 
taisė mažame prieškambaryje. - Ką reiškia visas šis pasirodymas? 

Iš mergaitės lūpų pasipylė keistas pasakojimas. Kiek suprato, ji 
žaidė prie akmenų, kai nugirdo Nerėją kalbant su vienu seleukidu. 
Berenikei Arsinoja buvo palikusi protingo vaiko įspūdį, ji buvo 
kovotoja, bet, nepaisant to, ji niekaip negalėjo suprasti, dėl ko jos 
mažoji sesuo taip skubiai kreipėsi į ją. Mergaitė turėtų žinoti, kad tai 
nedera, vis dėlto ji užaugo rūmuose. Įkyri mintis toptelėjo Bereni- 
kės galvoje - galbūt Trifena buvo teisi. Galbūt dėl vaikui jaučiamos 
simpatijos ji pradėjo neatsargiai nuolaidžiauti savo seseriai. 

— Ir tada, - uždususi mergaitė tęsė pasakojimą, - seleukidas 
pavadino Nerėją kvailiu dėl to, kad pasidavė, nors jie esą labai arti 
savo tikslo, nes jos sūnus jau sėdi soste. 

Tai skambėjo keistai. Galbūt Arsinoja iš tikrųjų išgirdo kai ką, 
kas buvo verta pakartojimo. 

— Kieno sūnus? 

- Selėnės, - jos sesuo atsakė nekantriai ir šiek tiek suirzusi, tarsi 
būtų tai pasakojusi tūkstantį kartų prieš tai. 

- Okas nutiko paskui? - paklausė Berenikė, ragindama ją. - Ką 
atsakė Nerėjas? 

Tai, kad Nerėjas sugebėjo ją apgauti, padarė Berenikei šiokį 
tokį įspūdį. Nepaisant garbingo amžiaus, jis turėjo energijos ir 
sveikatos apdumti jai akis bei kovoti, be menkiausios vilties laimėti 
tą kovą. Tai netgi kėlė pagarbą. 

- Jis pasakė, kad nėra nei senas, nei silpnas, bet yra tikras, kad 
Seleukas visai nepanašus į savo motiną, - skubėdama išbėrė žo- 
džius Arsinoja. Dabar, kai pabaigė pasakoti, ji giliai įkvėpė oro ir 
atrodė visiškai savimi patenkinta. 

Berenikė žiūrėjo į savo seserį susidomėjusi. Ką dar nugirdo šis 
vaikas, ši mergaitė, galinti nevaržoma klajoti rūmus? 

— Gal dar ką nors nugirdai? Ką nors apie tai, kokią klastą jie 
planuoja toliau? 

Arsinoja suraukė kaktą ir susimąstė, bet po kurio laiko pakratė 
galvą. 

— Paskui jie mane surado. - Arsinoja piktai prikando savo 
sutinusią lūpą, taip stipriai, kad Berenikė net išsigando, jog iš jos 
ištrykš kraujas. - Po to jau nieko nebegirdėjau, bet pamaniau, kad 
Jūs turėtumėte žinoti. 

— Teisingai pasielgei papasakodama man, sese, - Berenikė nusi- 
šypsojo. Kad ir kaip ten būtų, tai buvo vienintelis jai likęs šeimos 
narys. - Laikysiu tavo žodžius širdyje. 

Priėjusi prie kambario durų Arsinoja atsigręžė į ją. Ten, įrėminta 
auksinių vynmedžiais apsivijusių grotelių, ji stovėjo nepajudinama 
ir visiškai nekreipė dėmesio į sargybinio raginimus paskubėti. 

— Ar Jūs nužudysite jį? - paklausė ji, entuziastingai ir viltingai, 
tarsi prašytų kokio nors niekučio. Akimirką jos sesuo jai keistai 
priminė Trifeną. 

Berenikė nusijuokė: 

— Esi dar per jauna trokšti kraujo. 

Tačiau šis klausimas nedavė ramybės Berenikei, kai ji klausė 
skundų ir valdininkų pasiūlymų, kaip surinkti naujų mokesčių 
armijai. Ji atidžiai stebėjo Nerėją, bet senolis, nagrinėdamas kiek- 
vieną pasiūlymą ir tai, kiek talentų“? jis atneštų, neparodė nė 
menkiausio nerimo ženklo. Net ir toks žmogus kaip jis gali būti 
apakintas meilės... Ji girdėjo paskalų apie jo romaną su Selėne, bet 
niekada jomis netikėjo. Galbūt tai buvo neteisinga. Nerėjas taip 
pat kadaise buvo jaunas ir kvailas. Ir liko kvailas iki šiol. 

Tai buvo Pietonas, o ne senolis, kuris vėliau susirado ją prieš- 
kambaryje. Eunuchas barškino pirštais į tėvo stalo paviršiuje iš- 
dėliotą gintarinę vėžlio kiautą vaizduojančią mozaiką. Jis atrodė 
neįprastai gerai nusiteikęs ir šypsojosi nuo ausies iki ausies. 

— Matant tavo gerą nuotaiką, nepasakytum, kad praleidai visą 
dieną klausydamasis skundų ir valdininkų priekaištų, - paerzino 
jį Berenikė. 

— Tai puikieji klijai, kuriais sulipdyta laikosi karalystė, - tarė 
jis kreivai šypsodamasis. - Nors, reikia pripažinti, turiu naujienų, 
kurios gali pakelti nuotaiką net ir tau. 

Berenikė susimąstė, kas jai pakeltų nuotaiką. Naujienos apie 
papildomas monetas, už kurias būtų galima nusamdyti dar vieną 
dešimtį tūkstančių galų? Naujiena, kad Roma pralaimėjo prieš 
galus? Nė viena iš šių perspektyvų neatrodė įmanoma. 

— Aš tuo abejoju, - atsakė ji. 

— Manau, kad šiandien man pavyks tave nustebinti, - Pietonas 
nutilo, kad padarytų didesnį įspūdį. - Tavo tėvas plaukia į Efesą. 

- Į Efesą? - sumikčiojo Berenikė. Tai ją išties nustebino. - Kokių 
reikalų jis galėtų ten turėti? 

— Manau, kad vienas svarbiausių reikalų - išsilaižyti žaizdas. 
Pasirodo, kad jo draugai Romoje nėra tokie įtakingi. Senatas 


0 Talentas - senovinis svorio ir piniginis vienetas (vert. past.). 

atmetė jo prašymą. Jie nesuteiks jam armijos, kad susigrąžintų 
Aleksandriją. 

Berenikės mintys klajojo. Jos tėvui nepasisekė pasiekti savo 
tikslo Romoje. Tai buvo pergalė. Tai nebuvo didinga pergalė, apie 
kurią ji svajojo, bet lygiai taip pat laukiama. Jos tėvo pralaimėjimas 
leis jai paskirti dalį karių ir suteiks antrą galimybę susigrąžinti 
Kiprą. Fleitininkas nesugrįš vedinas visa Romos orda, jis išplaukė į 
Efesą ir ten praleis savo likusias dienas, melsdamas, kad Artemidė 
padėtų susigrąžinti jam karūną. 

— Ir visa tai pasiekta be Dijo ar kieno kito įtikinėjimų? Kas 
pakeitė jų nuomonę? 

— Roma, mūsų naudai, iššvaistė savo turtus, - patenkintas kal- 
bėjo eunuchas. - Manau, kad taip nutiko dėl brangiai atsieinančių 
karų užsienyje. Ji išsiplėtė per toli į rytus. Taip pat pasienyje bėdų 
jiems kelia galai. Baigėsi dienos, kai Roma galėjo sau leisti skolinti 
armijas kiekvienam ant kelių maldaujančiam karaliui. 

Nors kartą Fortūna, ta kaprizinga dievaitė, šypsojosi Berenikei. 
Tačiau ji nedrįso tuo patikėti. Bijojo, kad, į viską pažvelgus iš ar- 
čiau, tai nesubyrėtų ir nepavirstų dulkėmis. 

— Kas dar apie tai žino? 

— Niekas, mano karaliene. Mano šaltinis yra greitas ir nekalbus, 
be to, jau pakeliui į Atėnus. Taigi, ar pradėti ruošti puotą, kad 
atšvęstume tavo triumfą? 

Jo akys žvelgė į ją tiriamai. Ji suprato, ką eunuchas turėjo 
omenyje. Jis viską žinojo. Žinojo, kad po tėvo pralaimėjimo jai 
nebeprireiks ne tik armijos, bet ir Seleuko. Jai nebereikės ilgiau 
kęsti jo žiaurumų ir ant jos užvirtusio jo girto kūno. Panorėjusi, 
net galės jį nužudyti. Nuo šios minties Berenikė ėmė drebėti. 
Žinoma, kitų žmonių gyvybės buvo jos rankose ne pirmą kartą, 
bet dar niekada jose nelaikė gyvybės, kuri būtų taip glaudžiai 
susijusi su jos pačios. 

Jis elgėsi su ja žiauriai, grubios buvo jo rankos ir žodžiai, bet 
dauguma vyrų buvo tokie. Ar jis nusipelnė mirties? Jis turėjo 
patrauklių bei naudingų bruožų. Kartais, silpnumo akimirkomis, 
ji net tikėjosi, kad jis parodys jai šiek tiek švelnumo. Nors gal ji 
turėtų galvoti visai kitaip. Galbūt buvo svarbiau paklausti, ar jis 
nusipelnė gyventi? 

Ji užaugo tarp tokių vyrų kaip Seleukas, galvojančių, kad pa- 
saulis turėtų būti jiems dėkingas už daikčiuką tarp kojų. Jos tėvas 
buvo vyras, kuris beveik pragėrė savo karalystę. Jos broliai, nors ir 
buvo tik mažyliai, užaugs tokiais pat vyrais. Ir kokį pasaulį galėjo 
sukurti jie, vedami tokio iškreipto pasitikėjimo savimi? Tokį, kuris 
būtų valdomas jų, bet Romos vardu. Jos vyras ir kiti, į jį panašūs, 
jau gavo daug daugiau nei nusipelnė. 

- Kol kas nerenkime nieko, - tarė Berenikė eunuchui. - Išlai- 
kykime šias džiugias naujienas tarp mūsų. 

Pietonas žemai jai nusilenkė, jo laisvos garbanos krito jam ant 
akių. 

- Taip ir maniau, bet noriu perspėti tave, mano karaliene, - būk 
atsargi. Šie rūmai turi ausis ir tokie dalykai kaip šis privalo būti 
atlikti greitai ir apdairiai. 

Staiga ji aiškiai pajuto, kaip daužosi širdis jos krūtinėje, tarsi 
Pietono prašymas būti apdairiai būtų antspaudu pažymėjęs jos 
vyro mirties nuosprendį. Dabar ji jau nebegalėjo pakeisti savo 
nuomonės. 

- Tai bus padaryta taip pat, kaip darau viską, - linktelėjo Bere- 
nikė. Kai Pietonas pasisuko išeiti, ji pajuto nenumaldomą norą jį 
sustabdyti. Laikas kartu prabėgo nepaprastai greitai ir ji norėjo, 
ne, jai reikėjo, jo paguodos. 

- Dar vienas dalykas, Pietonai, - sušuko ji prieš savo pačios 
sveiką nuovoką. 

- Taip, mano karaliene, kas taip? 

Kai jis sustojo, tylus ir abejingas, Berenikė suprato, kad jis ne- 
galėjo jai pasakyti nieko, ką ji troško išgirsti. Ji negalėjo leisti, kad 
jis matytų ją kenčiant. Ji jau seniai nebebuvo vaikas, maldaujantis 
savo mokytojo švelnumo. 

- Smulkmena, - atsakė šaltai. - Pasirūpink, kad kas nors ne- 
paleistų iš akių Nerėjo. 

— Nerėjo? - atkartojo eunuchas. Tai jį sudomino. - Ar yra kokia 
nors ypatinga priežastis? 

— Ne, nėra, man tiesiog nepatinka jo elgesys, - susitvardė Be- 
renikė. Eunuchas turėjo savo paslaptis, o ji taip pat nusprendė 
pasilaikyti sau savąsias. 

— Kaip įsakysite, mano karaliene. 


Tą naktį Berenikė paprašė Ledos, kad perrengti ją nakčiai pakvies- 
tų tarnaitę vario spalvos veidu, mergaitę iš aukštutinių žemių. 
Jos belaukdama Berenikė šukomis braukė per plaukų sruogas. Jų 
dramblio kaulo dantys įstrigo į susivėlusių plaukų kuokštelį. Ji 
smarkiai traukė šukas, kad išvaduotų jas iš mazgo. 

— Mano karaliene, - sušuko jos tarnaitė, pasirodžiusi ant slenks- 
čio. - Leiskite man, Jūsų rankos sukurtos svarbesniems darbams 
nei šukuoti. 

Mergaitės pirštai buvo ypač miklūs. Berenikė beveik nejautė, 
kaip aštrūs šukų dantys veja jos plaukus į švelnią plaukų ritę. 

— Kur išmokai šio meno? - atsargiai pagyrė ją Berenikė. Kartą 
tarnaitė pasiūlė jai daug, daug daugiau nei jos patarėjai, bet Bere- 
nikė nežinojo, ar gali ja pasitikėti. 

- Tėbuose daug ko išmokau - kaip sušukuoti plaukus, kaip 
kalbėti jūsų tarme ir kaip pamaloninti vyrus. 

— Ir kaip žudyti? - Berenikės balsas buvo vos garsesnis už 
šnibždesį. 

— Taip, to taip pat, - tarė tarnaitė, bandydama iššukuoti plaukų 
mazgelius. - Žynės mokė mus visų senovės menų. 

Berenikė skyrė mirties nuosprendį daugybę kartų tomis bai- 
siomis dienomis, kai ji užėmė sostą, tačiau tai buvo visai kas kita. 
Laikas bėgo negailestingai. Jeigu naujienos apie tėvo pralaimėjimą 
Romoje pasklis, įtarimų šešėlis dar sunkiau kris ant jos. 

— Tai turi įvykti šiąnakt. 

Mergaitės akys išsiplėtė, bet ji neprieštaravo. 

— Vadinasi, taip ir bus, mano karaliene. 

- Pažadink mane, kai tai bus atlikta. 


Jos žadinti nereikėjo. Miegas aplenkė ją šiąnakt, nors ji buvo viena, 
netrukdoma nelaimėlio vyro. Ji beveik norėjo, kad Seleukas ateitų 
ir jai tektų pačiai atlikti tą darbą. Ji tikrai atrastų jėgų. Nebuvo 
būtina, kad vergė už ją žudytų. Ji nebuvo silpna, bet jo mirtis 
lovoje būtų klaida. Tūkstantį kartų daugiau įtarimų kristų ant jos. 

Bet kokį pasigirdusį triukšmą Berenikė palaikydavo žingsniais 
ir kaskart, kai besivaidenantys žingsnių aidas pasiekdavo jos ausis, 
ji pašokdavo iš lovos. Tačiau jie nieko neatvedė. Pakilo mėnulis, 
bet tarnaitė nesirodė. 

Gal mergaitė pamelavo? Gal ji neturėjo nė menkiausio noro 
suvaryti peilį į Seleuko gerklę? O gal ji net buvo Seleuko šnipė? Ji 
pasielgė kvailai ja pasitikėjusi. Kiek kartų jos motina perspėjo ją, 
kad nebūtų patikli, o ji štai ėmė ir prašė kažkokios bukagalvės iš 
aukštutinių žemių, kad įvykdytų už ją žmogžudystę. 

Berenikė išslinko iš lovos. Patraukusi užuolaidas ji traukė į 
save naktinį jūros orą. Mėnulis švietė sidabru virš blyksinčio Faro 
švyturio. Kartais švyturys grasino pralenkti net pačias žvaigždes. 
Ji svarstė, ar dievų neėmė pavydas ir ar jie neplanavo vieną dieną 
jį nugriauti, keiksnodami kvailą žmogų, metusį iššūkį gamtos 
didybei. 

— Mano karaliene. 

Ji atsigręžė į tarnaitę. Nepaisant beveik kankinamai įdėmaus 
klausymosi, Berenikė neišgirdo, kaip prie jos priartėjo mergaitė. 

Apšviesta lempos šviesos tarnaitė labiau priminė dvasią nei gyvą 
būtybę. Jos išvaizdoje buvo kažkas nežemiško - stovėjo pusnuogė, 
išsiplėtusiomis ir degančiomis akimis. 

— Tai atlikta, - sušnibždėjo tarnaitė. 

Berenikė palaukė, kol nurims širdies plakimas. Viskas baigėsi — 
Seleukas mirė. Jo rankos jau nebelies jos ir ji galės ramiai valdyti. 
Palengvėjimo jausmas, kurio taip ilgai laukė, išgaravo akimirksniu, 
net nespėjus jo paragauti. Užplūdo dar viena tuštumos banga. Dar 
viena gyvybė nutrūko nuo jos rankos. Galbūt tai ir reiškė valdyti 
nutraukti vieną ryšį po kito. Jos tėvas, jos motina, jos vyras. Visi 
artimiausi ryšiai sunaikinti. 

— Nuvesk mane pas jį, - staiga Berenikė panoro jį pamatyti. Nors 
pati jo nenužudė, o pasiuntė kitą, bet juto, kad privalo pamatyti 
jos naikinančios galios padarinius. 

— Mano karaliene, - mergaitė pastojo jai kelią, - tai neišmin- 
tinga... 

— Aš sprendžiu, kas išmintinga. 

Jos sprendimas nebuvo paremtas nei išmintimi, nei galia, nei 
politika. Švelnumas traukė ją prie mirusio vyro. Jis buvo nepaaiš- 
kinamas, kaip ir ta jėga, kuri veda pašto balandį į namus. Mergaitės 
akys išsiplėtė. Ji linktelėjo. 

— Žinoma, mano karaliene. Geriau eikime tarnų koridoriumi. 
Taip bus saugiau. 

Saugiau. Buvo keista slapstytis nuo savo sargybinių. Tačiau 
Berenikė nenoromis pakluso ir pasekė paskui tarnaitę iš savo mie- 
gamojo į tamsų koridorių, kuris vedė į jos tėvo asmeninę pokylių 
salę. Nuo tada, kai ji persikėlė į tėvo apartamentus, ji beveik nė 
karto nebuvo išdrįsusi į ją įeiti ir dabar buvo keista matyti ją - 
visiškai tokią pačią, kokią paliko Fleitininkas. 

Nors ši salė buvo kur kas mažesnė nei kiti vakarieniauti skirti 
kambariai, išsidėstę aplink rūmų didįjį kiemą, ji buvo daug praš- 
matnesnė. Ne tik stalai, bet ir minkštasuolių rėmai buvo iš gryno 

aukso, kiekvienas suolas buvo paminkštintas storomis pagalvė- 
lėmis, apsiūtomis raudonu kinų šilku. Kiti kambariai buvo tik 
išdažyti, o šio kambario marmurinės sienos buvo išraižytos giliais 
frizais, kuriuose buvo vaizduojamas ožiakojis Panas, paauksuotais 
ragais ir barzda, grojantis fleita ir besivejantis mergaites, į jas 
ištiestomis rankomis ir varpa. Berenikė, žinoma, buvo girdėjusi 
gandų apie kito pobūdžio užsiėmimus, kuriais mėgavosi jos tėvas. 
Vien nuo minties apie tai, kiek šis kambarys patyrė girtuoklysčių 
ir orgijų, jai darėsi bloga. Berenikė lengviau atsikvėpė, kai jos ved- 
lė patraukė rankeną - vynuogių kekę, kabančią ant sienos. Puikiai 
užslaptintos durys girgždėdamos atsivėrė į tarnų prieškambarį. 

Laipteliai, kuriais jos lipo, buvo siauri ir vargani, šalia jų esan- 
čios tėvo prabangos detalės tik dar labiau tai paryškino. Net ir 
kvapai čia buvo visai kitokie, tarsi smilkalai ir kvepalai, kurie 
tvyrojo karališkuose apartamentuose, negalėjo nustelbti skirtu- 
mų tarp karališkos šeimos narių ir jų vergų. Šviesa, sklindanti 
iš tarnaitės lempos, buvo tokia blausi, kad Berenikė, norėdama 
nesuklupti, turėjo rankomis remtis į sienas. Jei ji pargriūtų ir su- 
dejuotų... Niekas taip nesukeltų įtarimų, kaip jos užtikimas čia, 
sėlinančios su tarnaite slaptais koridoriais. 

Kai jos pagaliau pasiekė vyro kambarius, Berenikė pajuto, kaip 
gerklėn suplūdo kraujas, ir atrodė, kad kraujagyslės, kuriomis 
jis tekėjo, sprogs. Ji giliai įkvėpė oro ir, nekreipdama dėmesio į 
perspėjančią tarnaitės ranką ant jos peties, įžengė į Seleuko mie- 
gamąjį. Ten, apšviestas vaiduokliškos Selėnės šviesos, gulėjo jo 
kūnas. Berenikė priėjo prie jo, basomis kojomis, tyliai tipendama 
onikso grindimis. 

Jo kūnas dar buvo šiltas, tarsi gyvybė dar nebūtų palikusi jo 
venų. Pirštu ji palietė purpurinę mėlynę aplink jo kaklą - šilkinio 
raiščio, nutraukusio jo kvėpavimą, paliktą žymę. Jo patalynė dvokė 
prakaitu, išmatomis ir seksu. 

Delnu užsidengusi nosį ir burną Berenikė laisva ranka pa- 
traukė purviną antklodę. Rankos, kurios kartą ją buvo tvirtai 
prispaudusios, dabar gulėjo suglebusios. Jo varpa jau nebebuvo 
galingas ginklas, tik rausvas, mėsingas kirminas, nusviręs ant 
kirkšnies. Greitai jo kūną nupraus ir aprengs prašmatniais dra- 
bužiais, dvokas ir purvas bus nutrintas nuo jo kūno, nutrinti visi 
jo gyvenimo ženklai. Ji matė, kaip pasikeitė jos motinos kūnas. 
Per laidotuves Trifena atgimė tarsi išprotėjusi dievybė - tėvą ir 
brolį mylinti deivė, kurios veidas buvo išdažytas storu juodų akių 
vokų ir raudonų dažų sluoksniu, galūnės pripūstos nemirtingos 
tulžies, kūnas išpuoštas auksu, turkiu ir lazuritu. Išnaikinti visi 
žmogiškumo ženklai. 

Tačiau čia to nebuvo. Seleuko akys spoksojo abejingai į vir- 
šų, netekusios jam gyvam esant būdingo gyvybingumo. Jis buvo 
žmogus ir jis buvo mirtingas. Dabar jis negyvas. Nebuvo jokių 
gudrybių, galinčių užmaskuoti jo baigtį. Berenikė pasilenkė prie 
jo ir švelniai prispaudė pirštą prie kiekvieno jo akių voko, taip už- 
merkdama akis. Taip buvo geriau. Dabar jis atrodė beveik ramus. 
Jei ne bjaurus dvokas, net būtų galima pagalvoti, kad jis miega. 
Kažkur giliai širdyje maža, raudanti jos dalelė ilgėjosi jo meilės. 
Nejučia ji kaire ranka palietė savo pilvą. Ką gali žinoti, galbūt jos 
įsčiose augo vaisius iš jo sėklos? Leda turėtų žinoti būdų, kaip 
moteris gali atsikratyti nepageidaujamo vaiko. Berenikė nenorėjo 
gimdyti mirusio vyro kūdikio, bet dabar, žvelgdama į jo veidą, ji 
liūdėjo nuo minties, kad jau joks vaikas niekada nebus į jį panašus. 

Švelni tarnaitės ranka suspaudė jos ranką. Berenikė nepažvelgė 
į ją. Jos pirštai lytėjo jo griežtos formos skruostikaulius, jo prasi- 
vėrusias lūpas ir mažą duobutę jo smakre. Jos žvilgsnis išduotų 
juntamą kaltę. Niekada neparodyk jiems savo silpnumo. 

- Jau turėtume palikti jį, mano karaliene. 

Berenikė nurijo ilgesį. Niekas niekada jos nemylėjo, net ir jos 
tėvai, kurie turėjo tai daryti vien dėl to, kad buvo to paties kraujo. 

Buvo kvaila tikėtis, kad jos vyras bus kitoks. Kažkas giliai jos viduje 
neleido kitiems jos pamilti. Ta pati jos savybė darė ją stiprią. Jų 
kūnai susiliejo ir tiek - apgailėtina artumo iliuzija. Meilė ir grožis 
buvo skirtas meilužėms. Ji nė neabejojo, kad jis pradėjo ne vieną 
gyvybę su jomis ir, atėjus ir pasibaigus žiemai, ji negalės nueiti 
net dešimties žingsnių, nepamačiusi kokio nors vaikiščio su tėvo 
duobutėmis skruostuose. 

Ji pakėlė akis nuo Seleuko kūno ir ėmė tyrinėti tarnaitės gro- 
žį - vešlius plaukus, iškilią krūtinę ir švytinčią, varinės spalvos 
odą. Kiek kartų jos vyras pasiguldė šią būtybę į savo lovą? Ir koks 
jaudulys apėmė jį, kai ji savanoriškai atėjo pas jį šiąnakt? Ir kaip 
jis nekantravo išlieti savo sėklą jos makštyje. 

Seleukas pasiimdavo tai, kas jam patikdavo, bet ji jau nebe- 
galėjo to pavydėti. Berenikė nusišypsojo. Dvi moterys lūkuriavo 
palinkusios prie netikro meilužio kūno - ar dievai žinojo labiau 
nuvalkiotą istorijos siužetą? 

— Mano karaliene, negalime leisti, kad jus užtiktų prie jo lavono. 

Berenikė nieko nepasakė. Aušo ir likti čia darėsi pavojinga. 
Neliktų nė menkiausios abejonės, kas užsakė jos vyro mirtį. Iki 
aušros visa Aleksandrija žinotų tiesą, nors išmintingesni tai ir 
paneigtų. Seleuko priešmirtinės akimirkos keitėsi viena po kitos 
prieš jos akis - dejonės, susiliejančios su beviltiškais bandymais 
įkvėpti oro, gražuolei suveržus apgaulingą šilkinį raištį aplink 
jo kaklą. Tokios dailios rankos. Neatrodė, kad jos turėtų jėgos 
nužudyti žmogų. Tos pačios rankos paragino Berenikę atsistoti 
ir ji tyliai atsisveikino su jo išglebusiu kūnu. Jis neįveiks nakties 
išbandymų ir neužims vietos tarp dievų, jis klajos be tikslo ir be 
paskirties pomirtiniame pasaulyje. Niekuo neišsiskiriantis niekuo 
neišsiskiriančio gyvenimo likimas. 

- Aplink tiek daug mirties. 

- Taip, mano karaliene, bet ne daugiau ir ne mažiau nei anks- 
čiau. Žiaurūs dievai gimdo žiaurius žmones. 

Berenikė linktelėjo, išgirdusi šiuos žodžius. Juose net buvo 
galima įžvelgti išminties. Bent jau remiantis jos asmenine patir- 
timi, gyvenimas buvo kupinas kraujo ir neapykantos. Ir jeigu dėl 
to kalti buvo dievai, tada jos motina bus laiminga pomirtiniame 
gyvenime. 

- Kas pasirūpins juo? - Berenikė regėjo švelnias rankas, mau- 
dančias jo kūną - ji privalėjo atlikti bent jau tai. Jis dovanojo jai 
savo sėklą ir savo kareivius, net jei ir pirmosios dovanos atsisakytų. 

- Aš galiu paruošti kūną, mano karaliene, jei tik to norite, bet 
pirmiausia turėtumėte grįžti į savo kambarius. 

Berenikė leido tarnaitei vėl vesti ją tamsiais koridoriais. Leda 
nepabudo, joms pravėrus pirmąsias duris, ir nesujudėjo joms 
sėlinant per prieškambarį. Senosios auklės kvėpavimas pritilo, 
kai Berenikė stumtelėjo savo miegamojo duris, bet greitai vėl 
pasigirdo jos knarkimas. 

Miegamajame mergaitė uždegė žibintą, jo šviesoje mergaitės 
akys buvo paraudusios, o pirštai virpėjo. Tos virpančios rankos 
atsegė Berenikės chitoną, išvadavo ją iš plačių klosčių ir tada 
užvilko per galvą švarią tuniką. 

Atrodė, kad tarnaitė jaudinosi labiau nei prieš tai. 

— Kas tave baugina? - paklausė jos Berenikė. 

— Mane? - atsakė tarnaitė. - Ničniekas. 

— O kodėl drebi? 

Mergaitė giliai įkvėpė, įtraukdama į save tiek daug oro, kad 
Berenikė nusistebėjo, kaip tokiame smulkiame kūne galėjo tiek 
jo tilpti. 

— Atimti kam nors gyvybę yra varginanti užduotis, - ji akimirką 
sustojo ir pažvelgė skvarbiu žvilgsniu į savo šeimininkę. Tamsūs 
akių vyzdžiai plūduriavo baltuose it pienas akių baltymuose ir 
Berenikė prisiminė seną posakį, perspėjantį dėl tokių požymių. 
Nepasitikėk akimis, kurios laksto. - Bet džiaugiuosi galinti jums 
pasitarnauti, mano karaliene. 

— Ar tu jį mylėjai? - Berenikė žinojo, kad turėjo paklausti to 
savęs. Kodėl jos galvoje sukosi mintys apie nepagimdytus jo sū- 
nus? Gal ji troško jų, kaip ir jos motina, ir nesvarbu, kokia kaina? 

- Klausiate to, nes su juo miegojau? - mergaitė atsakė į klausimą 
klausimu. - Ir ne kartą, o daugybę kartų. 

Berenikė galėjo prisiekti, kad degančiose tarnaitės akyse pa- 
stebėjo švystelint pasitenkinimo liepsnelę. 

— Ne, aš jo nemylėjau. Jis norėjo su manimi miegoti. Buvo 
lengviau su tuo sutikti, nei atsisakyti. Be to, aš maniau, kad laikui 
bėgant tai galėjo išeiti į naudą. 

- Ir išėjo, - Berenikė leido sau nusišypsoti. Mergaitė buvo 
protinga, protingesnė, nei ji manė. - Koks tavo vardas? Niekada 
nesu girdėjusi, kad tarnai tave vadintų kaip nors kitaip, išskyrus 
aukštutinio Egipto gražuole. 

- Mano vardas nėra Berenikė, nei Arsinoja, nei Kleopatra, - 
švelniai atsakė ji. - Taigi, jis Jums nieko nereikš, bet galite, jei 
norite, mane vadinti Meritmuta. 

— Meritmuta, - pakartojo Berenikė. Meritmuta reiškė mergaitės 
kalba „motinos deivės mylimiausia. Berenikė žinojo vardų teiki- 
mo ir parinkimo galią. 

— Kas tave atvedė į Aleksandriją? 

— Jūs neįprastai domitės savo tarnais. 

—- Dauguma mano tarnų neturi tokių sugebėjimų kaip tu. 

— Jau sakiau, kad visko išmokau Tėbuose, - tyliai atsikirto 
mergaitė. - Be to, visi rūmuose žino, kad esu kilusi iš aukštutinių 
žemių. Ten aš laikoma paprasta mergaite. Galbūt kada nors galėsite 
praleisti pietinėje karalystėje daugiau laiko ir pamilsite jos žmones. 

Meritmutos balse pasigirdo susierzinimas, toks nežymus, kad 
iš pradžių Berenikė beveik jo nepastebėjo. Vaikystėje ji buvo pri- 
pratusi girdėti pasakojimus apie vietinių nepasitenkinimą, isto- 
rijas apie nepavykusius maištus ir sužlugdytus ego, bet ji niekada 
nemanė, kad vieną dieną jai teks susidurti su šia neapykanta tarp 

savų sienų. Sukilimai, ji tai žinojo, buvo tikri, bet ji visada galvojo, 
kad jie kildavo dėl nepakilusių potvynio vandenų, o ne dėl giliau 
išsišaknijusios pagiežos. Ji visada galvojo, kad tai tik gandai, ku- 
riuos eunuchai pasakodavo savo mokiniams tam, kad duotų peno 
jų naktiniams košmarams. 

Berenikė stengėsi, kad jos balsas skambėtų kuo ramiau: 

- Kodėl tada atvykai į Aleksandriją, jei žvelgi į mano rūmus su 
tokia panieka? 

- Aš nežvelgiu į Jus su panieka, mano karaliene. Nors, turiu 
prisipažinti, kad man buvo smalsu pamatyti Aleksandriją ir jos 
valdovus. - Dabar ji ėmė švaistytis žodžiais neapdairiai, tarsi 
Seleuko nužudymas būtų suteikęs jai teisę kalbėti bet ką, kas tik 
šauna į galvą. - Uzurpatoriai, taip mano tėvas vadino jūsų Žmones, 
tarsi pats prisimintų laikus, kai graikai nevaldė abiejų karalysčių. 

Mergaitės balsas kirtosi ir ji vėl ėmė drebėti. Ji pasirodė esanti 
tokia pat baili, kaip ir drąsi. Galbūt kiekviena drąsi moteris turėjo 
kovoti su viduje tūnančiu bailiu, kuriuo aplinkinis pasaulis vertė 
ją būti. Berenikė nuvijo šią mintį. Šie žodžiai skambėjo taip, tarsi 
būtų ne jos, o jos motinos. Panorėjusi būti drąsi ir stipri, tokia ir 
bus, o pažeidžiama - niekada. 

Berenikė nutraukė įsitvyrojusią tylą: 

— Taigi, įsivaizduoji esanti kovotoja už savo žmonių laisvę? 
Maniau, kad esi išmintingesnė. 

- Pasakiau viską neaiškiai. Mano tėvas nori nusikratyti Ptole- 
majų priespaudos, bet jis yra netikėlis ir girtuoklis. Aš nesu nei 
viena, nei kita. - Dabar Meritmuta kalbėjo paskubomis, ėmė 
nervintis. - Koks man skirtumas, ar valdo graikas, ar egiptietis? 
Valdžia abiem atvejais vis tiek priklausytų ne deivėms, kaip kad 
buvo senovėje, ne motinoms, ne dukterims ir ne žmonoms. Žynės 
taip pat to mane išmokė. 

- Suprantu. 

- Ir jos palaiko Jus, - pridėjo mergaitė, beveik drovėdamasi. - 
Jūs visada būsite laukiama Tėbuose, tarp Mutos žiniuonių. Bet 
turbūt Jūs tai ir taip jau žinote. 

Berenikė nusijuokė. Muto žiniuonės. Ir kaip ji anksčiau apie tai 
nepagalvojo? Ji manė, ji įsivaizdavo, kad jos išnyko taip pat, kaip 
ir jų deivės. Tačiau viskas staiga pasidarė aišku. 

- Vadinasi, jos paliko man .naitvanagio amuletą? Jų pagarbos 
simbolį? 

— Maitvanagis yra motinos simbolis, mano karaliene. 

- Taip, jis yra, - atsakė susimąsčiusi Berenikė, - taip, jis yra. 

Kai Berenikė pagaliau sugrįžo į lovą, akimirksniu užmigo giliu 
miegu, kupinu malonių sapnų. 

pėdas prie grindinio. Jo akys žvelgė į sodą, į šokančias 

nimfas, purpurines kolonas ir eilę kiparisų. Arsinoja nie- 
kada nebuvo mačiusi jo tokio rimto. Tiesa, pastarosios dienos 
buvo išties niūrios. Seleukas buvo negyvas, o jo vyrai kovėsi su 
Berenikės vyrais skersgatviuose ir prie gynybinių miesto sienų. 
Net ir naktimis Arsinoja girdėdavo, kaip jie kaunasi. Ir visa tai 
vyko tik dėl jos kaltės. Ji nenorėjo, kad Berenikė nužudytų savo 
vyrą. Mergaitė troško tik Nerėjo mirties, ji norėjo atkeršyti jam 
už Aleksandrą. Tik dėl to praleido kai kurias detales ir nepasakė 
savo seseriai, kad seleukidai planavo ją nužudyti. Kažin, ar tada 
kas nors būtų ja patikėjęs? O dabar gatvėse liejosi, taškėsi, tryško 
kraujas, ir viskas tik dėl jos, tik dėljos vienos kaltės. Bent jau šįkart 
dėl to nebuvo kalti jos sapnai. 

Pagaliau mokytojas prabilo: 

- Deja, turiu blogų naujienų. 

Arsinoja, išgirdusi jo žodžius, lengviau atsikvėpė. Ji baiminosi, 
kad jis atėjo išbarti jos dėl audiencijos pas Berenikę. „Tu išsida- 
vei, - subartų ją ir paliktų vieną mąstyti apie šių žodžių prasmę. 

Aleksandras su ja nekalbėjo. Paskutiniu metu jis buvo tylus, o 
ji, nepaisydama auklės patarimo, jo vengė. Jis žiūrėdavo į ją, bet ji 


( animedas atsisėdo neįprastai grakščiai, prispausdamas 


negalėjo pažvelgti jam į akis. Tik ne po to, kai dėl jos pramuštgal- 
viškumo jį sumušė. Tik ne po to, kai ji matė jį negyvą ir puotavo, 

kapodama jo kūną. Dievai ją prakeikė, ji buvo tuo įsitikinusi, ir 
tas prakeiksmas turėjo bjaurų įprotį persiduoti žmonėms, kuriuos 
ji labiausiai mylėjo. 

- Kokių blogų naujienų? 

Ji abejingai svarstė, kas nutiko šį kartą, ir ar buvo įmanoma, kad 
reikalai dar labiau pablogėtų. 

- Tavo tėvas pralaimėjo, - eunucho balsas buvo tylesnis už 
šnabždesį. - Jam nepavyko nusisamdyti Romos armijos ir jis ne- 
galės susigrąžinti savo sosto. 

Arsinojai atrodė, kad jos širdis nukrito ant žemės ir prasmego 
jos gelmėse, ten, kur negalėjo jos pasiekti. Ji turėjo šaukti, verkti 
ir aimanuoti taip, kaip darė per Trifenos laidotuves, bet ji nieko 
nejautė. Jos tėvas jau priklausė kitam pasauliui, svajonių pasauliui, 
kuriame ji buvo princesė, tačiau ši svajonė jau seniai mirė ir din- 
go. Dabar ji turėjo tik Berenikę, tačiau kažkur toli kitos jos sesers 
gyvenimas ir mirtis priklausė nuo jos tėvo sėkmės. 

- O Kleopatra, ar ji sveika? - Arsinoja išdrįso paklausti, nors 
ir bijojo išgirsti atsakymą. 

- Kiek žinau, ir tavo tėvas, ir sesuo yra sveiki. Dabar jie plaukia 
į Efesą. 

Mokytojas spustelėjo jos ranką. Ji to nepajuto. Ranka, rodos, 
tik apsimetė esanti jos ranka, o iš tiesų priklausė kitai mergaitei. 

- Viskas bus gerai. Tu, valdant seseriai, elgeisi puikiai. Tavim 
dėtas dėl nieko nesijaudinčiau. 

Arsinoja linktelėjo. Ji nesijaudins. 

- Kas bus su Seleuko vyrais? 

Eunuchas kilstelėjo antakius. 

— O kodėl klausi apie juos? 

- Arjie užims rūmus? 

Ganimedas nusijuokė, bet šįsyk draugiškai. 

- Drįstu pasakyti, kad ne. Taip, susirėmimų bus, bet tikrai ne 
daugiau. Be to, kas jiems vadovaus užimant rūmus? Jų karalius 

mirė, o su juo kartu pražuvo ir jo legendomis apipinta imperija. 
Jie kausis su karalienės vyrais dar keletą dienų. Galbūt kai kurie 
iš jų maištaus kiek ilgėliau ir šnibždės keršto kupinus žodžius, bet 
Berenikė išraus juos su šaknimis. Kiti pasirinks naujus valdovus - 
arba karalienę, arba jų prarastas žemes valdančius romėnus. 

Vadinasi, štai kaip viskas veikė. Nekilmingieji buvo ugdomi 
visai kitaip. Kareiviai mokėjo tik paklusti. Ji norėjo paklausti jo 
kito klausimo, norėjo sužinoti, koks likimas laukė ją ir Aleksandrą 
užpuolusio ir kartu su Nerėjumi sąmokslą rengusio vyro, bet ne- 
išdrįso. Bet koks jo paminėjimas galėjo priminti Ganimedui apie 
jos susitikimą su seserimi ir ji visai nenorėjo klausyti dar vienos 
paskaitos apie tai, kuo skiriasi neapdairumas ir narsumas. 

— Iki kitos mūsų pamokos tada, mano miela. 

Eunucho keliai sugirgždėjo jam atsistojant. Ji stebėjo, kaip jis, 
lėtai vilkdamas kojas, nueina į rūmus. 

— Arsinoja, - tylą nutraukė Aleksandro šnibždesys. - Man labai 
gaila. 

Ji norėjo atsisukti, apsivyti jo kaklą rankomis ir raudoti. Labiau 
už viską jai dabar reikėjo paguodos, bet ji neleido sau palūžti. 
Arsinoja žinojo, ir labai aiškiai, ką reiškė jos sapnai. Ji ne tik matė 
Aleksandro mirtį, bet ir pati prie jos prisidėjo. Kuo artimesni jie 
taps ir kuo labiau jų gyvenimai susipins vienas su kitu, tuo didesnis 
pavojus jo laukė. Todėl Arsinoja susitvardė ir neatsigręžė. Šaltai ir 
šiurkščiai atsakė į jo žodžius: 

— Kodėl? 

Atstumti jo meilę neturėtų būti taip sunku po to, kai neteko 
visų kitų meilės. Galbūt ji niekada jos net neturėjo? 

— Man gaila, kad tavo tėvui nepavyko gauti armijos. 

Ji patraukė pečiais ir nuėjo. Ji nenorėjo sėti mirties. 


Savaitės bėgo, o Aleksandras neatlyžo ir kvietė ją Žaisti, sekioda- 
mas jai iš paskos, bet Arsinoja išliko šalta it ledas, nors naktimis 

ir verkdavo iš vienatvės. Laikui bėgant jam pabodo jos laikomas 
atstumas ir jis taip pat ėmė jos vengti. Arsinoja vis mažiau matyda- 
vo jį po pamokų, nors jų metu negalėdavo išvengti to įskaudinto 
pilkai žalių akių žvilgsnio. 

Vieną popietę, kai Ganimedas baigė diskusiją apie Platono 
ankstyvuosius dialogus, Aleksandras vėl netaręs nė žodžio išėjo. 
Jis apsisuko ant kulnų taip greitai, kad Arsinoja, net jei ir būtų 
norėjusi, nebūtų galėjusi jo sustabdyti. Tiesa, ji to tikrai nebūtų 
bandžiusi. Arsinojos akys prisitvenkė vaikiškų ašarų ir ji užsiden- 
gė rankomis veidą. Įbedusi delnus į akiduobes ji iš paskutiniųjų 
stengėsi sulaikyti ašaras. 

- Ateik, mano miela, - tarė eunuchas, švelniai uždėdamas ran- 
ką jai ant alkūnės. - Kas nutiko tarp jūsų su Aleksandru, kad esi 
tokia liūdna? 

— Kodėl tau tai rūpi? Juk jis tau niekada nepatiko? - Ganimedo 
užuojauta jai kėlė nepasitikėjimą. 

— Tavo liūdesys vargina mane. Beveik neįmanoma mokyti vaikų, 
kurie negali pažvelgti vienas kitam į akis. 

Arsinoja pakėlė akis ir tiriamai pažvelgė į mokytojo veidą, į aplink 
akis ir burną įsirėžusias raukšleles. Gal, nepaisant visko, turėtų jam 
papasakoti viską? Gal jis ją suprastų? Ji norėjo juo pasitikėti, norėjo 
kuo nors pasitikėti. O, kad Kleopatra būtų šalia... Tačiau Kleopatros 
čia nebuvo ir jau niekada nebus. Jos sesuo dingo už tamsios jūros 
be jokio atgarsio, nesulaukė iš jos net dėl to, kas nutiko, apgailestau- 
jančio laiško. Arsinoja nežinojo, ar dar kada nors galės ją pamatyti. 
Buvo kvaila tikėtis mokytojo patarimo, nes ji labai gerai žinojo jo 
nuomonę apie sapnus, apie bepročių ir kvailių haliucinacijas. 

— Mes nebesame tokie artimi, kaip anksčiau, - patraukė pečiais 
Arsinoja. - Tik tiek. Nežinau, kodėl. 

Ganimedo veidas sušvelnėjo, raukšlės ant kaktos išsilygino. 

— Mano vargšas vaikeli, mano vargše, vieniša mergaite, kiek 
vasarų jau išvydai? 


221 


— Greitai bus dešimt, - išdidžiai atsakė ji. - Prieš Nilui atslūgs- 
tant. 

— O Aleksandras? 

— Jam netrukus po to sueis dvylika. 

Ganimedas liūdnai nusišypsojo, parodydamas savo netaisyk- 
lingos formos dantis. 

— Matai, mano miela, kaip tik dėl to gailiuosi, kad nepasiliko 
Aspasija ir Hipatija. Tada tu dar buvai per jauna, kad įžvelgtum 
skirtumus tarp mergaitės ir berniuko, bet dabar... 

— Ką turi omenyje sakydamas „per jauna įžvelgti skirtumus? 

Nejaugi Ganimedas laikė ją kvaila? Ji girdėdavo tarnų pokal- 
bius ir skaitė Euripido veikalus. Ji žinojo, kas vykdavo tarp vyro 
ir moters. 

— Kada nors, mano miela, tu užaugsi ir tapsi moterimi... 

— Aš tai žinau! - ji smarkiai išraudo. Buvo keista klausytis Ga- 
nimedo kalbų apie tokius dalykus vien jau dėl to, kad eunuchas 
pats niekada netaps vyru. 

— O Aleksandras taps vyru, - tęsė mokytojas. - Ir ta diena jau 
nebėra taip toli. Jis amžinai nebus tavo nerūpestingu vaikystės 
žaidimų draugu. Būdamas beveik dvylikos metų jis jau pradėjo 
keistis ir tie skirtumai laikui bėgant tik dar labiau... kankins. 

Ganimedas klydo. Šie skirtumai Aleksandro ir jos nelietė. Tai, 
kas užgimė tarp jų, tarp dviejų tėvų apleistų vaikų, išaugo į už 
paprastą draugystę daug stipresnį ir patvaresnį ryšį. Kaip tik dėl 
to ji ir turėjo nutraukti viską su Aleksandru. 

— Tu nesupranti. Tai visai nėra tai. 

— Kas tada, jeigu tai nėra natūralus vyro atsiskyrimas nuo mo- 
ters? Juk pati sakei, kad nesi dėl to tikra. 

Arsinoja girdėjo gailestį eunucho balse ir ją tai erzino. 

— Esu tikra, kad tai nėra tai. Mūsų draugystė yra daug tvirtes- 
nė. Kvaili jausmai, kurie užgimsta tarp vyro ir moters, negali jos 
sugadinti. Aleksandras, jei tik to paprašyčiau, leistųsi su manimi 

į pasaulio kraštą, kad ir į pomirtinio pasaulio gelmes medžioti 
Kerbero. 

- Gal ir leistųsi, bet jeigu yra taip, kaip sakai, tada turėtum 
savęs paklausti, kodėl jis tylėdamas išsėlino iš čia? Ir kodėl šios 
varžytuvės tarp jūsų, geriausių ir puikiausių draugų, vis dar tęsiasi? 

Arsinoja susikrimto. Ji negalėjo nuspręsti, ar eunuchas tyčiojasi 
išjos ir ar jis apskritai tiki draugystės galia. Juk pats neturi draugų. 
Jis turi vien tik ją ir daugiau nieko. 

- Tiesa yra žiauri, mano miela, - tarė mokytojas, - ir aš nenoriu 
tau jos pasakyti, nenoriu tavęs įskaudinti. Noriu tik perspėti tave 
apie ateityje laukiančias permainas. 

- Ganimedai, bet... - jos liežuvis grūmėsi su sveika nuovoka. 
Tik kvailiai tiki tokiomis paikystėmis, tik šventikai, raganos ir bepro- 
čiai. - Buvo kai kas... yra kai kas. Yra dar kai kas. Aš sapnavau... 

Eunucho ranka sudrebėjo. Jis susiraukė ir piktai tarė: 

- Sapnai yra tik nesveiko ir apsėsto proto negalavimai, nieko 
daugiau. Juk liepiau tau niekada daugiau nekalbėti apie tokius 
dalykus. 


Naktį Arsinoja vėl negalėjo užmigti. Ji nedrįso sumerkti akių, bi- 
jodama, kad koks nors baisus sapnas vėl ims ją persekioti. Mirinės 
nuomone, jie buvo palaiminimo ženklai, pranašaujantys ateitį, o 
Ganimedas manė, kad ji buvo beprotė. Sapnai yra tik nesveiko ir 
apsėsto proto negalavimai. Ji vartėsi nuo vieno šono ant kito tol, 
kol sujaukė lovos patalus. Ji žvilgtelėjo į Faro švyturį, kviečiantį 
jūrininkus sugrįžti į namus, ir staiga suprato, ką turi daryti. 

Tai nebuvo pirmas kartas, kai ji išsmukdavo iš savo apartamen- 
tų. Kai dar buvo baikšti mergaitė, dažnai, tamsiomis naktimis, 
mėnuliui susitraukus iki skeveldros, ji įslinkdavo į Kleopatros 
lovą. Jos sesuo apglėbdavo ją ir saugodavo nuo Trifenos riksmų. 
Dabar viskas buvo kitaip. Ji išslinko iš apartamentų į vėsaus jūros 
oro prieglobstį. Pabėgimas, jeigu tik tai buvo galima taip pavadinti, 

pavyko nesudėtingai. Mirinė, kaip visada, buvo kietai įmigusi ir 
itin garsiai knarkė. Kartais jos knarkimas net nutraukdavo trapius 
Arsinojos sapnus. Šiąnakt ją lydėjo sėkmė - diena buvo skirta Apo- 
lonui ir sargybiniai snaudė prisisiurbę vyno. Baso vaiko žingsniai 
jų nepažadino. 

Arsinojai tipenant aptemusiu jūros krantu, papūtė stiprus vė- 
jas. Ji uždengė ranka liepsną. Bibliotekos saugyklos kilo aukštyn, 
lyg prie jūros palinkę milžinai. Penktojoje iš jų, kiek prisiminė iš 
paskutinio apsilankymo čia su Ganimedu, buvo laikomi rankraš- 
čiai apie mediciną. Šie didingi, pasvirę pastatai kėlė jai baimę net 
ir dienos šviesoje. Ji įsivaizdavo, kad kaip tik juose buvo nužudyti 
mokslininkai. Tačiau tada ji buvo tik iš baimės gūžčiojantis vai- 
kas, o dabar jau buvo drąsioji Antigonė, tokia drąsi, kad jai net 
pavyko išsireikalauti susitikimą su karaliene ir pašnibždėti savo 
paslaptis į Berenikės ausį. Ar buvo galima lyginti šiuos užkerėtus 
pastatus su tuo? 

Saugyklos viduje jos aliejinė lempa vos apšvietė čia tvyrančią 
tamsą. Naktį ši drėgna patalpa atrodė visai kitaip, išskyrus tik čia 
tvyrantį kvapą - geltonuojančio papiruso kvapą, tai dar labiau 
kurstė jos baimę. Berenikė atsargiai bandė prisiminti kadaise eitą 
kelią. Pirmiausia Ganimedas ją vedėsi dešinėn, o po to, po kokio 
pustuzinio eilių, pasuko į kairę. Kuo giliau ji ėjo į tamsą, tuo įžū- 
liau ją persekiojo mokslininkų šmėklos - vienas vaiduoklis beveik 
perėjo per jos ištiestą ranką. Ji ignoravo jas ir judėjo pirmyn, 
palikdama už savęs eiles rankraščių. Pergamentas ir papirusas 
susisukę glaudėsi vienas šalia kito. Svarbesni rankraščiai buvo 
susukti ant žalvarinių, sidabrinių ir auksinių lazdelių. Regėdama 
juos ji jautė ramybę, turbūt filosofų šešėliai jautė tą patį. Ji negalėjo 
jiems to pavydėti. 

Einant pro jų labirintą, storas sluoksnis rožinės spalvos dul- 
kių nusėdo ant jos kojų pirštų. Jos žibintas kliuvo už kampuose 
kabančių voratinklių ir stambi žiurkė nuskuodė palei sieną. 


224 


Ganimedas dažnai jai sakydavo, kad šlovingiausi bibliotekos 
metai jau seniai buvo praeityje. Tyrinėdama šiuos apleistus kam- 
pus Arsinoja įžvelgė jo žodžiuose tiesos. Kadaise mokslininkai 
bruzdėjo kiekviename šio pastato kampelyje, ieškodami naujų 
darbų, išradimų ir idėjų. Jeigu būtų karalienė, ji pasistengtų su- 
grąžinti anuos laikus. 

Tamsoje jos baimės vis labiau augo. Kai pasisuko už kampo, jai 
pasirodė, kad pamatė mirties iškreiptus savo seserų, Berenikės ir 
Kleopatros, veidus. Ji krūptelėjo. Laimė, tai buvo tik jos žvakės 
atspindys dviejose čia paliktose lempose. Berenikė buvo gyva ir 
Ganimedas jai pažadėjo, kad, nepaisant karalienės sukelto sąmy- 
šio, seleukidai pralaimės, o jos seseriai Efese taip pat negalėjo 
nutikti nieko bloga. Kleopatra bus saugi tarp žynių. 

- Jie netikri, - pasakė ji garsiai. - Tai tik košmarai, o ne pra- 
našiški ženklai. 

Trifena mirė ir jos mirties neišpranašavo joks sapnas, o jos 
raudonbarzdžio sargybinio nužudymas buvo tik atsitiktinumas. 
Ji bergždžiai ieškojo sąsajų tarp lapių, vilko ir tikrų žmonių, mirš- 
tančių ir aimanuojančių prieš jos akis. 

Vizijos arba fantazijos buvo tik negalavimai. Juos, kaip ir bet 
kuriuos kitus, buvo galima išgydyti. Arsinoja nebus Kasandra 
Aleksandro Hektorui. Ji buvo per jauna, kad nusipelnytų dievų 
prakeiksmo. Kažkur turėjo būti žemiškas jos vizijų paaiškinimas ir 
ji buvo pasiryžusi jį surasti. Jos pirštai lietė bronzines ir sidabrines 
ritinėlių rutulio formos rankenėles, kol pagaliau surado auksines, 
medicinos rankraščių, rankenėles. Pirmasis Ptolemajas Geradarys, 
ne Pilvūzas, prieš daugybę metų išsiuntęs parvežti originalų iš 
Atėnų, liepė juos štai taip surūšiuoti. Jis išsaugojo originalus savo 
kolekcijoje ir grąžino jų kopijas. Tais laikais biblioteka išgyveno 
aukso amžių ir visas pasaulis nesitvėrė pavydu. Kažin, ar Ptole- 
majas Geradarys galvojo, kad vieną dieną šie rankraščiai dūlės 
čia tarp dulkių. 

Vien Hipokrato darbai užpildė du tuzinus lentynų. Arsinoja 
niekada nebūtų galėjusi jų visų perskaityti, net jei išslinktų iš 
lovos kasnakt, iki kol pakils ir nusileis Nilo vandenys. Pastačiusi 
žibintą ant žemės, ji atsargiai iš krūvos ritinėlių ištraukė vieną, 
stengdamasi, kad kiti nenukristų. Tada ji švelniai ištiesė senstantį 
pergamentą ant grindų. 

„Man regis, kad puikiausias dalykas, kurį turėtų ugdyti gydy- 
tojas, yra gebėjimas prognozuoti. Dalyvaujant ligoniui, nuspėti 
ir išpranašauti dabartį, praeitį ir ateitį... *! Arsinoja skaitė toliau, 
vyniodama ir sukdama ritinėlio tekstą. Pirmoji knyga, antroji, 
trečioji. Jos visai nedomino rašliava apie tai, kodėl gydytojas turė- 
tų „ugdyti gebėjimą prognozuoti“ įvairias ligas. Ji norėjo žinoti, 
dėl kokių ligų naktimis aplankydavo košmarai. Ji skaitė lėtai, vis 
užkliūdama už sunkiai ištariamų žodžių, tokių kaip „uždegimas“ 
ar „frenitas“. Nors terminai buvo nepažįstami, veikalas buvo apie 
ligonius, turinčius plebėjiškų simptomų - karščiavimas, šaltas 
prakaitas, ledinės kojos ir sutinusios kulkšnys, tačiau jų nekankino 
jokios protą temdančios pranašystės. Arsinoja ieškojo toliau, tikė- 
damasi, kad veikale bus aprašomi kiti negalavimai, ypač žmones 
persekiojantys košmarai. Galiausiai ji suvyniojo ritinėlį. Nerado 
nieko, kas jai galėtų padėti. 
išsirinko pirmą po ranka pakliuvusį rankraštį ir išsitraukė. Rank- 
raštis prasidėjo taip: „Apie šventąją ligą.“ Tai buvo daug žadantis 
pavadinimas. „Žmonės, dėl savo nemokšiškumo ir ligos neįprastu- 
mo, laiko jos pobūdį ir priežastis dieviškomis, nes ji išsiskiria iš 
kitų ligų.“?? Štai, pagaliau ji rado tai, ko ieškojo. Ši „šventoji liga“, be 
abejonės, buvo jos negalavimų priežastis. Šiame tekste turėtų būti 
aprašytas ir jos gydymas. Ji rijo tekstą akimis, tačiau, kad ir kaip 


21 Ištrauka iš Hipokrato veikalo Hipokrato rinkinys. Versta iš anglų kalbos. 
22 Ten pat. 

atidžiai studijavo kiekvieną žodį, jai vis dėlto nepavyko surasti, 
kokia ta šventoji liga ir koks buvo jos gydymas. „Nors ši liga man 
atrodo dieviškesnė nei kitos, ji turi tuos pačius požymius, kaip ir 
daugelis kitų ligų, ir priežastys, dėl kurių ji kyla...“? 

- Arsinoja. 

Ganimedo balsas. Ji užvertė rankraštį. Tik dabar ji pastebėjo 
liepsnos nušviestą, šalia jos krentantį šešėlį. Kaip ilgai jis ją stebėjo? 
Ji pyko ant savęs dėl neatsargumo. Užsimiršusi nepastebėjo, kaip 
jis prie jos priėjo. 

- Nemaniau, kad tave taip domina Hipokratas. Nereikia gėdy- 
tis to, kad jauti aistrą medicinos studijoms. Gali studijuoti tai ir 
dienos šviesoje, jei iš tiesų jauti tam aistrą. 

Jis erzino ją, bet, kai Arsinoja pažvelgė jam į akis, įžvelgė jose 
švelnumo. Ji jau laukė, kad jis ims barti už tai, kad buvo ne savo 
lovoje, už rūmų sienų, bet, užuot tai daręs, jis atsisėdo šalia, ant 
grindų. 

- Kadaise, mano miela, - lėtai pradėjo Ganimedas, - ir aš paslap- 
čia skaičiau medicinos raštus, beviltiškai ieškodamas, kaip išgydyti 
mano neapsakomai baisią ligą. Žinoma, aš neturėjau galimybės įeiti 
į tokią didžiulę biblioteką kaip ši, bet smalsumas visada suranda 
būdą save patenkinti. Keletas vyrų iš trupės, su kuria keliavau, 
vežėsi su savimi vieną kitą rankraštį. Jie nebuvo gydytojai, bet ne 
kartą teko matyti, kaip jie talentingai suvaidindavo tokie esantys 
prie nieko neįtariančio ligonio. Turbūt net ir truputis žinių gali 
pasitarnauti krečiant išdaigas. Mano paieškos prasidėjo rausiantis 
pojų daiktus. Aš rijau kiekvieną veikalą, kurį pavykdavo gauti. Tada 
dar nelabai gerai mokėjau skaityti, taigi mano užsidegimas skaityti 
buvo ne tik sunkus iššūkis, bet ir didžiulis pasiekimas. 

Arsinoja entuziastingai linktelėjo. Eunuchas niekada anks- 
čiau nebuvo kalbėjęs apie jo ankstesnį gyvenimą. Ji manė, kad jis 

pasirodė rūmuose jau visiškai išsimokslinęs, kaip Atėnė iš Dzeuso 
galvos. 

— Po kurio laiko sužinojau, kad perskaičiau ir atmintinai iš- 
mokau kiekvieną medicininį raštų tomą. Nepaisant to, neradau 
juose nieko naudingo. Nesuradau nė vieno atvejo, kuris primintų 
maniškį, jau nekalbant apie tekstą, kuriame būtų aprašytas gy- 
dymas. Mano neviltis vis labiau augo. Naktimis įsibraudavau į 
vietinių vaistininkų namus ir parduotuves. Mes daug keliavome, 
todėl kiekvienoje kelionėje turėjau galimybę susipažinti su naujais 
veikalais. 

- Vieną naktį, praėjus metams po to, kai pradėjau šį savo žygį, 
įsilaužiau į išsimokslinusio žmogaus, gydytojo, namus. Atsisėdęs 
prie jo stalo, dailiai išdrožto iš vieno ąžuolo gabalo, įnikau skaityti. 
Tai buvo tekstas, kokio prieš tai, per visas ieškojimo naktis, ne- 
buvau matęs. Tai buvo antrasis Hipokrato raštų tomas apie ligas. 
Pirmąjį jau buvau seniai perskaitęs ir buvau įsitikinęs, kad antrame 
didžiojo gydytojo veikale apie negalavimus man tikrai pavyks 
atrasti vaistą, kurie išgydys mano neviltį. Skaičiau kaip paklaikęs. 
Jau buvau pripratęs tarti sudėtingus žodžius, tokius kaip opaligė, 
dizurija ir tulžies išsiliejimas. Ir, nors veikalo pradžioje buvo ap- 
tarinėjamos įvairios galvos traumos ir ligos, greitai taip įsijaučiau 
į skaitymą, kad nepastebėjau, kaip gydytojas, namo šeimininkas, 
mane stebi. Kai pastebėjau jį, prie manęs jau artėjo, nepaisant jo 
garbaus amžiaus, tvirtai sudėtas vyras. 

— Nepamiršk, kad tada aš buvau tik berniukas, apkūnus ir iš- 
sigandęs berniukas. Aš ėmiau drebėti iš baimės. Maniau, kad jis 
įsius ir užpuls. Jis turėjo visas teises tai padaryti, bet tik uždėjo savo 
švelnią ranką man ant peties ir pasakė: „Mano vargšas, vargšas 
vaikeli. Man skauda širdį dėl tavęs, bet šie tekstai nepalengvins 
tavo savijautos. Juose nerasi atsakymo į tai, kas tave jaudina.“ Ne- 
galėjau susilaikyti ir ėmiau verkti. Metų metus manęs nepaleido 

mintis, kad jeigu skaitysiu daug ir žinosiu, galėsiu įveikti skausmą 
ir atgauti tai, ką praradau. Tada tas vyras paguodžiamai patapšnojo 
man per petį. Išdžiūvus ašaroms ir nurimus kvėpavimui, jis ištarė 
kai ką, kas išliko mano atmintyje iki šios dienos. Jis pasakė: „Ap- 
raudok savo išskirtinumą, bet nepamiršk, kad dievai dovanoja 
mums paslaptingas dovanas. Ateis diena, kai tavo negalavimai 
pasirodys esantys privalumai, o ne trūkumai.“ 

Eunuchas akimirkai nutilo. Lempos šviesa glostė jo veidą, bet 
neapšvietė jo pavargusių akių. Jos buvo tamsios ir tokios liūdnos, 
kokių Arsinojai dar niekada neteko matyti. Ji tylėjo, nes nenorėjo 
nutraukti šios magiškos akimirkos. Ji norėjo, kad žvakės apšvies- 
tas Ganimedas tęstų papasakojimą apie savo ligą ir tai, koks buvo 
gerojo gydytojo likimas, bet eunuchas tylėjo, pernelyg paskendęs 
savo mintyse, kad pastebėtų nekantrumą Arsinojos akyse. Kai jis 
vėl prabilo, jo balsas skambėjo kitaip. 

- Taigi, sakyk man, Arsinoja, dievų dukra, Aleksandro Didžiojo 
palikuone, kodėl nori atsikratyti savo vizijų? 

- Aš net nesu tikra, ar tai vizijos. 

Dabar, kai juos skyrusios tylos sienos nebeliko, jos paslaptys 
liejosi laisvai. 

- Dažnai matau dalykus, kurie niekada neišsipildys. Negaliu 
atskirti, kas yra tikra, o kas ne, kas jau yra negyvas, kas mirs, o kas 
gyvens dar vieną dieną. Sapnavau Aleksandrą. Aš mitau jo kūnu. 
Ganimedai, aš negaliu... - ašaros nutraukė jos žodžius. Įtūžusi ji 
nusibraukė jas. 

— Netramdyk ašarų, mano miela, - Ganimedas paėmė jos ranką 
į savąją. - Tavim dėtas labai netikėčiau tais liūdnais reginiais. Tam- 
sūs sapnai ateina dėl įvairių priežasčių. Jie ne visada yra siunčiami 
dievų, kad parodytų dar neatskleistą tiesą. 

— Bet kai kurie iš jų išsipildo, ar ne? - Kad ir tie apie lapes arba 
Menelajo mirtį. 

Ganimedas giliai atsikvėpė. 

— Yra daug melagingų pranašysčių, bet taip, esame girdėję ir 
istorijų apie išsipildžiusias pranašystes. 

— Ar išmokysi mane atskirti, kuri vizija išsipildys, o kurią turė- 
čiau tiesiog pamiršti? - dabar ji maldavo jo, ji beviltiškai troško 
suprasti ir žinoti, kuriems sapnams buvo lemta išsipildyti. 

— Aš padėsiu tau, mano vaikeli, visada stengiuosi tai daryti, bet 
nesu aiškiaregys ir, bijau, kad tai nėra toks dalykas, kurio galima 
išmokti. To reikia mokytis savaip ir savu laiku. O dabar, tavimi 
dėtas, pernelyg daug negalvočiau apie tuos sapnus. 

— Aš ir nenoriu apie juos galvoti. Norėčiau juos visus pamiršti. 

— Bet negalėsi to padaryti, - liūdnai tarė eunuchas. 

— Ne, negalėsiu, - šiek tiek padvejojusi prabilo ji. - Maniau, 
kad ant manęs supyksi. 

— Supyksiu? - mokytojas susijuokė. - Iš kur ištraukei tokią 
mintį? 

- Žinau, kad nemėgsti šventikų ir raganų. Visada jų nemėgai. - 
Arsinoja akimirkai nutilo, svarstydama, ar buvo geriau pasilaikyti 
šias mintis sau, bet eunucho atvirumas padrąsino ją. Atėjo išpa- 
žinties metas. - Maniau, kad nekenti jų dėl to, kad jie gali matyti 
dalykus, kurių tu negali. 

Ganimedo žvilgsnis apsiniaukė. Arsinoja norėjo, kad jis pravirk- 
tų, kad jo ašaros atitrauktų jos dėmesį nuo jos pačios. 

— Ne, mano mielas vaikuti. Tai nėra tikroji priežastis, nors ir 
teisingai pastebėjai, kad bjauriuosi tokiais burtais, tačiau man 
nereikia dievų, kad parodytų tai, kas mūsų laukia. Yra kitų būdų 
nuspėti ateitį. Geresnių būdų. Ir jeigu yra tokių, kurie gali matyti 
tokius dalykus, tai, manau, kad tai veikiau prakeikimas, o ne 
palaiminimas. 

Arsinoja norėjo paklausti, kodėl jis neapkentė aiškiaregių ir 
magijos. Jai jie atrodė kaip itin naudingi dalykai, bet žiovulys 

pertraukė jos žodžius. Ji suskubo užsidengti ranka burną, bet 
nesuspėjo. 

- Jau vėlu, - eunucho balsas buvo griežtas ir neperkalbamas, - 
jau seniai turėjai sugrįžti į lovą. Ką pagalvos Mirinė, jei sužinos, 
kad užlaikiau jos augintinę už rūmų sienų iki ankstyvo ryto? 

- Bet aš visai nenoriu miego, - paprieštaravo Arsinoja, nors 
akys buvo tarsi smėlio pripiltos. - Noriu dar pasikalbėti. 

- Pasikalbėsime rytoj. O dabar turime abu pailsėti. 

Mokytojas pakėlė ją ant savo stambių rankų ir ji apsivijo jo 
kaklą. Jų kelionė atgal į rūmus buvo trumpa. Arsinoja grimzdo į 
ramų miegą. Kai eunuchas nešė ją per sodą, debesys prasiskyrė ir 
mėnulis švietė pro didžiojo lauramedžio lapus, tamsius it vynas, 
blausioje Selėnės šviesoje. 

Ganimedas paguldė ją į lovą. Mirinės nebuvo šalia, turbūt ji 
vis dar buvo prieškambaryje. Tai, kad Arsinoja pabėgo, pastebėjo 
tik mokytojas. Tai gera pamoka... Arsinojos akių vokai vis labiau 
sunkėjo. Staiga ji plačiai atmerkė akis. 

- Ar tu kada nors pagalvojai, kad tai dovana? - sušnibždėjo ji, 
mokytojui einant prie durų. Ganimedas sustojo ir atsisuko į ją. 

— Kas taip? Apie kokią dovaną kalbi? 

— Apie tavo ligą. Gydytojas tau sakė, kad vieną dieną galbūt 
pamatysi ją kaip dievų atsiųstą dovaną. Ar tai išsipildė? 

Ganimedas nusišypsojo. 

— Na, ji atvedė mane čia, ar ne taip? 

Dar ilgai po to, kai eunuchas išėjo, Arsinoja galvojo apie jo 
žodžių prasmę ir apie tai, kokia liga jis sirgo. Ir apie tai, kaip jis 
atsidūrė rūmuose. Galiausiai jos galūnės apsunkusios nusviro ir 
ji išskrido į dangų. 

VYRESNIOJI 


u šalmu ant galvos, raita Berenikė traukė vadeles tol, kol jos 

įsirėžė į delnus ir žirgas pagaliau sulėtino žingsnį. Ji apžvelgė 

susirinkusius karius. Pėstininkai, kurie sudarė centrinę fa- 
langą, vilkėjo tradicinę, mūšiui skirtą, seleukidų aprangą - raudo- 
nos spalvos klostuotas tunikas, nutrumpintas iki blauzdos vidurio. 
Jų eilės buvo išsirikiavusios per visą dulkėtą pratybų lauko ilgį, 
tarp dviaukščių kareivinių, stovinčių abiejuose lauko šonuose. 
Auksiniai dažai, kuriais buvo nudažyti šių neįmantrių pastatų 
kolonų ornamentai, buvo nutrupėję. Jie buvo visiška priešingybė 
prabangiems paminklams, kuriuos pasistatė jos tėvas. Nepaisant 
to, statiniai buvo tvirti ir masyvūs - ištikimi, kitaip nei tarp jų 
stovintys vyrai, kurie lavonais užkimšo jos miesto kanalus. Dabar 
jie neatrodė tokie grėsmingi. Pėstininkų eilės baigėsi pusiaukelėje 
prie smėlingo paplūdimio, nusėto ten paliktų laivų. Didžioji jų 
dalis buvo berniukai ir seniai - kovai nepasirengę kariai. Sunku 
patikėti, kad jų buvo šeši tūkstančiai. Sėdėdama ant arklio Bere- 
nikė galėjo suskaičiuoti ne daugiau nei penkis šimtus, o jai buvo 
žadėtas dvigubas skaičius. Atrodo, kad Nerėjas melavo apsisuk- 
damas į visas puses. 

Jos ištikimiausi vyrai sudarė tvarkingą vorą, kuri užtvėrė iš- 
davikams kelią prie kranto. Jų buvo vos tūkstantis, bet dauguma 
buvo raiti, o tai užtikrino jiems pranašumą. To turėtų pakakti 
norint apsaugoti išėjimą prie jūros. Seleuko kariai kristų negyvi 

prieš jiems pasiekus jų laivus. „Nesielk neapgalvotai, - perspėjo 
Pietonas, užkeldamas ją ant balno, - jie niekada nesilenks moteriai 
valdovei.' Tačiau Berenikė neturėjo kitos išeities. Ji buvo pasiry- 
žusi narsa arba jėga palenkti šiuos vyrus savo pusėn. 

- Jūs gedite savo generolo mirties, - pradėjo ji. Vėjas blaškė 
jos Žodžius, bet ji atsilaikys ir prieš šią maištingojo Eolo?“ ata- 
ką. — Aš taip pat sielvartauju dėl jo netekties, bet jūsų sielvartas 
virto nepagrįstu pykčiu. Tokiu, kuris privertė jus stoti prieš mane, 
jūsų karalienę. Pykčiu, dėl kurio užpuldinėjote mano karius, ir 
ne kaip tikri vyrai, o kaip bailūs berniukai, miesto viešnamiuose 
ir skersgatviuose. Pykčiu, kuris įsišaknijo dėl melagingų gandų. 
Giliai širdyse jūs žinote tiesą - Seleuko mirtis yra tragedija, bet 
tai ne mano rankų darbas. 

Vėjas atnešė nepasitikėjimo kupinus murmesius. Pėstininkai 
sujudėjo purve. Kelios poros akių žvilgtelėjo į jų laivus ir į nepa- 
judinamą sargybą, kuri užstojo kelią prie jų. Visa tai Berenikės ne- 
jaudino. Jai buvo svarbu laimėti ne jų širdis, o kardus ir liežuvius. 

— Ir kieno sielvartas pranoksta manąjį? Jūs netekote puikaus 
generolo, bet aš praradau daug daugiau - savo brangų vyrą, su 
kuriuo mane siejo kraujo ryšys ir santuokos įžadai. Jo gyvenimas 
buvo pažymėtas drąsos, aistros, o labiausiai už viską - atsidavimo 
savo pavaldiniams. Niekada nesutikau žmogaus, kuris būtų labiau 
pasiryžęs atkeršyti už savo karalystės žaizdas. Prieš išleisdamas 
paskutinį atodūsį jis prašė manęs: Berenike, mano karaliene, mano 
meile, - jo ranka spaudė manąją, - neleisk Romai pagrobti dvigubos 
karalystės taip, kaip ji pagrobė manąją. 

Net nepagalvojusi ji pakeitė savo balsą į Seleuko tembrą. Vyrai 
liovėsi niurnėję. Jų žvilgsniai buvo nukreipti ne į laivus, o į ją. Jie 
stovėjo ramūs ir tylūs. Nė vienas iš jų nepasitaisė skydo ir nesu- 
judino ieties. Net ir jų arkliai stovėjo sustingę smėlyje. 


24 Eolas - senovės graikų vėjo dievas (vert. past.). 


233 


— Jūs galite eiti, - tarė jiems. - Meskite savo ginklus, jei to norite, 
ir grįžkite lenktis savo užkariautojams romėnams. Mano vyrai 
netrukdys jums pasiekti savo laivų. 

Vienas skydas, paskui dar vienas nukrito ant žemės. Ietis, jos 
ryto saulėje tviskantis smaigalys, pasekė paskui juos. Kažkur tarp 
jų pasigirdo nuo diržo atrišamo kardo garsas. Po to sekė tyla. Kitos 
ietys nuožmiai spindėjo danguje. Kodėl gi ne? Čia jie buvo pavalgę, 
turėjo stogą virš galvos ir moterų. Nežinia, kas jų laukė sugrįžus 
į Antijochėją. Galėdami pasirinkti, devyniasdešimt devyni vyrai 
iš šimto pasirinks jiems pažįstamą kelią. 

- Leiskite tiems bailiams bėgti. Ir džiaukitės tuo. Niekada nepra- 
šyčiau savo kario kautis šalia tokių bailių. Tiems, kurie pasiliks, bus 
atlyginta už tarnystę Egiptui, gaus žemės, pinigų ir moterį į žmo- 
nas. Ar yra geresnis atlygis už žemę, už garbę tęsti jūsų karaliaus 
kovą prieš Romą, prieš iškrypusią Respubliką, kuri prievartauja 
jūsų žemes ir dukteris? 

Tik vėjas ir jūros bangos atkartojo jos žodžius. Galbūt ji kalbėjo 
pernelyg atvirai? O gal per daug akiplėšiškai, gal per anksti? Galbūt 
reikėjo pasilaikyti Seleukui skirtas pagyras sau? Dabar, kai jis buvo 
miręs, jai buvo lengviau susitaikyti su jo melagystėmis. Kraujas 
pulsavo jos kumščiuose. Jos arklys spardė išdžiūvusią Žemę tol, 
kol pagaliau pasigirdo skardus riksmas. 

— Už karalienę Berenikę, Spindinčiąją! - sušuko vienas jų. 

Tai buvo senas, susivėlęs karys, su išretėjusia barzda ir raukšlėta 
kakta. Tokio sukriošėlio palaikymas galėjo jai labiau pakenkti nei 
padėti - kažin, ar kiti norės pritarti tam, kuris, regis, jau buvo 
visai šalia anapilio vartų. Tyla kėlė Berenikei jaudulį. Pietonas 
buvo teisus, išsakydamas savo abejones. Šiems vyrams ji rūpėjo 
tiek pat, kiek jų šeimininkui, ir jokie kruopščiai parinkti žodžiai 
negalėjo palenkti jų jos pusėn. 

— Tegul dievai pašlovina aukštutinių ir žemutinių žemių kara- 
lienę, - pasigirdo antras balsas. 

Pastarojo vyro išvaizda jau buvo daugiau žadanti. Tai buvo 
tvirtai sudėtas jaunuolis, tamsios garbanos siekė jo smakrą, o jo 
ietis bučiavo saulę. Aplink jį stovintys kareiviai sužiuro į jį su su- 
sidomėjimu. Tada pasigirdo trečias šūksnis, šįkart tai buvo raitas 
karys, po to dar vienas, kol visa kariauna jau staugė kartu, vis 
garsiau ir garsiau skanduodami jos karūnavimo vardą: „Tegyvuoja 
karalienė Berenikė, Spindinčioji!“ 

Sėdėdama balne ji atrodė didinga ir grakšti. Ji pasistengs tuo 
dažniau pasinaudoti. Ją pernelyg ilgai persekiojo motinos įvarytos 
baimės. Čia ji parodė savo stiprybę ir nė trupučio pažeidžiamumo. 
Kaskart, bendraudama su savo kariais, kalbės sėdėdama aukštai, 
kad jie matytų ne silpną moterį, o būtybę hibridą, užgimusią val- 
dyti. Ji perbraukė pirštais per savo eržilo karčius. Šis suprunkštė 
iš pasitenkinimo. 

Kareiviai toliau skandavo, net kai ji pakėlė ranką kaip padėkos 
priėmimo ženklą ir apsukusi savo arklį pasuko rūmų link. Jų šūks- 
niai aidėjo jos galvoje, net ir nulipus nuo balno ir atidavus savo 
ristūną. Pergalės jausmas sujaukė jos mintis. Ji net ėmė gėrėtis 
tėvo mėgstamais niekučiais - dramblio kaulo vartais, išmargintais 
maitvanagiais, liūtais ir gausiai apsiginklavusiais raiteliais. Serapis 
žiūrėjo žemyn į ją ir pirmąkart jo žvilgsnis jai nelinkėjo nieko bloga. 
Ji net galėjo prisiekti, kad jo akmeninėse lūpose pastebėjo šypsnį. 

— Mano karaliene, - atsikrenkštė šalia jos stovintis Dritonas. 
Jis atrodė susijaudinęs, jo pasipūtėliškumo neliko nė trupučio. - 
Mano karaliene, Jūs buvote... Jūs buvote nuostabi. 

Kadaise dėl tokio jo komplimento būtų nuraudusi iš pasiten- 
kinimo, o dabar - ne. Gražaus vyro pagyros jau nebedarė jai 
įspūdžio. 

— Stebiuosi tavimi, Dritonai. Tu nesi iš meilikauti mėgstančių 
vyrų, bent jau anksčiau to nepastebėjau. Kokios paslaugos at- 
ėjai prašyti? Gal tavo akį patraukė koks nors auksinis niekutis, o 
gal nori vesti kurią nors merginą ar tik pasiguldyti kurią nors į 

lovą? - jo daili išvaizda ir savimi pasitikinti šypsena jos nebeveikė. 
Berenikė žinojo, ko toks vyras buvo vertas. Jis buvo mirtingas, 
kaip ir bet kuris kitas. 

— Nieko neprašau, - sumurmėjo jis. - Galbūt nelaidau komp- 
limentų taip lengvai, kaip kiti vyrai, bet Jūsų kalba... Jūsų kalba 
buvo išties puiki. Niekada neteko girdėti tokios įkvepiančios Jūsų 
tėvo kalbos. Jeigu kadaise nepakankamai Jus vertinau... - nutilo 
jis, - ką gi, klydau tai darydamas. 

Kaip tikra karalienė ji žengė pro kolonadas, it Hačepsuta ant 
šventyklos sienų. Geros naujienos keliavo greitai - sargybinių, 
tarnų ir kilmingųjų akys sekė ją su pasigėrėjimu. Tai tvyrojo net 
ore. Štai ką reiškia, kai tave myli... ir bijo. Tai svaigino. Ji nesun- 
kiai galėtų priprasti prie šio galvą ir širdį apsukančio svaigulio. 
Dabar jos viduje nebuvo nei sielos kiaurymių, nei tuštumos, nei 
baimės dėl to, koks jausmas užims joje tūnojusio pykčio vietą, 
vien triumfas, palaima. 

Tačiau jos karališkasis atrijus buvo pripildytas menkų ir be- 
smegenių vyrų. Jiems pergalės buvo nė motais. Murmėdamas 
kažką sau po nosimi Nerėjas buvo palinkęs prie aukštutinių žemių 
žemėlapio. Liesas it nendrė Taisas, atsistojęs šalia jo, kažką jam 
šnibždėjo. Senolis apsimetė, kad nekreipia į tai dėmesio. Bereni- 
kė svarstė, ar jis supranta, kad ji žino apie jo melagystes ir kad jo 
gyvenimas kabo ant plauko. Ji buvo pasirengusi bet kurią akimirką 
ištiesti ranką ir jį nukirpti. 

Pietonas sėdėjo atokiau ir spoksojo į dar vieną rankraštį. Jis 
atrodė paniuręs. Berenikė nusišypsojo Dritonui. 

- Ateikite ir pažiūrėkite į mūsų rūstųjį eunuchą. Galbūt jis 
negirdėjo gerų naujienų? 

- Ji buvo nuostabi, - pakartojo jai iš dešinės stovintis karo 
reikalų ministras. 

- Tai nepaprastai didelis pagyrimas, atsižvelgiant į tai, iš kieno 
lūpų jį girdime, - atsakė Pietonas. - Nenoriu būti blogų naujienų 

pranešėju, bet, kaip žinote, Jums stengiantis apžavėti seleukidus, 
apleidote vieną neišspręstą reikalą. Vienas asmuo, prašęs Jūsų 
audiencijos, buvo priverstas ilgai laukti. Jis liko nepatenkintas dėl 
atidėliojimo, ypač dėl ankstesnių atsisakymų jį priimti. 

Psenptaisas. Vyriausiasis Ptacho šventikas. Jos tėvo šventikas, 
jo pranašas. Pietonas ją prigavo - šis susitikimas visai išgaravo 
jai iš galvos. O tiksliau - dienų dienas ji stengėsi iš paskutiniųjų 
pamiršti, kad jis išplaukė iš Memfio. Kad ir kokie reikalai jį, tėvo 
parankinį, atvedė čia, tai nežadėjo nieko gera. Dievų tarnai retai 
kada leisdavosi keliauti į Aleksandriją. Jai nepatiko jo atsinaujinęs 
susidomėjimas, nors galbūt turėtų jaustis pamaloninta? Tai, kad 
jis atkeliavo čia, reiškė, kad jis pripažįsta jos valdžią. 

- Susitiksiu su juo dabar, - ji spragtelėjo pirštais pro šalį pra- 
einančiam tarnui ir šis išskubėjo perduoti juos žodžių. Nebuvo, 
dėl ko bijoti Psenptaiso. Jos tėvui nepasisekė Romoje. Ji buvo 
paskutinė likusi Ptolemaja ir ketino valdyti viena. 

— Psenptaisas, Psenptaiso sūnus, vyriausias Ptacho šventikas, 
abiejų žemių valdovo pranašas, - Berenikės šauklys pranešė sto- 
vėdamas arkos viduryje. 

Šie žodžiai rėžė jai ausis. Kaip jis drįso puikuotis šiuo titulu, 
kai žmogus, kuris jį jam suteikė, slėpėsi po Artemidės sijonu Efe- 
se? Berenikė menkai teprisiminė Psenptaisą. Ji žinojo vieną kitą 
faktą iš apie jį girdėtų pasakojimų, bet pati jo neprisiminė. Buvo 
girdėjusi įžymiąją istoriją apie tai, kaip būdamas trylikos metų 
jis karūnavo jos tėvą, tada dar tik nervingą ir atsargų berniuką. 
Tačiau tai buvo prieš daug metų, dar prieš jos gimimą. Šventikas, 
kuris pasirodė prieš ją, buvo suaugęs ir gana malonios išvaizdos 
vyras, nepaisant jo visiškai nuskustos galvos ir paprastų, lininių 
drabužių. Du jį lydintys berniukai buvo jauni - per jauni net barz- 
galvotų, kad ji, jo karalienė, turėjo prabilti pirmoji. Ji neišleido nė 
garso. Dabar šio vyro įtaka buvo nedidelė. 

— Bėdos užklupo dvigubą karalystę, - saumurmėjo jis. Jis puikiai 
kalbėjo graikiškai, beveik taip gerai, lyg tai būtų jo gimtoji kalba, 
bet su keistu mandagumu, kuris buvo būdingas aukštutinėms 
žemėms. Jis nesiteikė kreiptis į ją kaip į karalienę. 

— Kas Jums kelia nerimą, Psenptaisai? Nilas pakilo aukštai per 
šį potvynių sezoną, o tai žada klestėjimą. Praėjusiais metais mūsų 
ūkiai buvo tušti, bet šį sezoną jie augs vešlūs ir žali. Nematau jokių 
didelių bėdų. 

— Kalbu apie bėdas, kurios yra daug svarbesnės. Įvykiai, kurie 
sukrėtė ir dievus, ir žmones. Įvykiai, kurie labai domina didįjį 
Ptachą ir kiekvieną dievą. Įvykiai čia, Aleksandrijoje, - jis nutilo 
akimirkai ir atsikrenkštė. - Santuoka yra dieviška sąjunga, sąjunga, 
į kurią nederėtų žengti, turint nedorų ketinimų. Pavyzdį mums 
rodo ne kas kitas, o pats Serapis ir jo tvirtoji žmona Isidė. 

Berenikė ranka prisidengė šypseną. Negi jis atvyko jai paskaityti 
paskaitos apie sutuoktinių atsidavimą? Jai, Ptolemajai? Jos žvilg- 
snis nuslydo prie Pietono. Jo veidas buvo it akmeninis. Jo kietai 
suspaustos lūpos nerodė jokio linksmumo. O gaila. Jis turėtų 
dažniau juoktis. Kodėl ne? Pergalės skonis buvo saldus. 

- Kai išgirdau, kad nusprendėte ištekėti už Seleuko, tai suteikė 
džiaugsmo mano širdžiai. Dievai valdyti mieliau renkasi vyrą, 
bet kokį vyrą. Tačiau kitos naujienos, liūdnos naujienos, pasiekė 
Memfį. Išgirdau, kad labai greitai po vestuvių dienos Seleukas jau 
gulėjo negyvas ir ne nuo brolio, o nuo žmonos rankos... 

- Atsargiau su žodžiais, Psenptaisai, - įsiterpė Pietono balsas. - 
Nederėtų kaltinti savo karalienės žmogžudyste. 

Berenikė pakėlė žieduotą ranką. 

- Tylos, mano bičiuli. Leiskime šventikui toliau kalbėti. 

Tačiau eunucho žodžiai sugrąžino vyrui sveiką nuovoką. Aplink 
Psenptaiso akis išryškėjo raukšlelės. Jis suprato, kad stovi ne prieš 
Prachą ar jos nuolankų tėvą, o prieš bebaimę teisėją. Berenikė ne- 
buvo vaikas ir neklausys jo paskaitų apie santuoką ir dieviškumą. 

— Psenptaisai, tęskite, maldauju Jūsų, - paragino jį Bereni- 
kė. - Jūs, rodos, kaip tik ketinote apkaltinti mane dėl mano vyro 
mirties, dėl tragedijos, kuri skaudina mane labiau už viską. Esu 
tikra, kad Jums žinoma, koks likimas laukia tų, kurie neteisingai 
apkaltina karalienę. 

— Nežinau... Esu vyriausias Ptacho šventikas, teisingumo tėvas. 
Grasinimai neatbaidys manęs nuo tiesos, - jis laikė aukštai iškėlęs 
galvą, jo lūpa šiek tiek virpėjo. 

— Sakykite man, Psenptaisai, kaip Ptachas paskiria savo vy- 
riausiąjį šventiką? - Grasinimai atbaidys jį, Berenikė buvo tuo 
tikra, tik jie turėjo būti aiškiai išsakyti. - Jūs esate, kaip kad pats 
teigiate, tik didžiojo dievo tarnas. Sunkiomis akimirkomis, be 
abejonės, dievas gali pasirinkti kitą šventiką, tarną, kuris būtų 
labiau pasirengęs atlikti jo pavedamas pareigas šioje žemėje. Mir- 
tingosios gyvybės tėra tik trumpi žybtelėjimai, palyginti su ne- 
mirtingaisiais, - ji nusišypsojo šventikui. Dabar jis neatrodė toks 
grėsmingas. Jis buvo aukštas ir tvirtai sudėtas vyras, bet tik menka 
skruzdėlė prieš ją. Berenikė puikiai prisiminė, kaip jo bijojo, kaip 
baiminosi, kad jis atsisakys palaiminti jos atėjimo į valdžią. Dabar 
jis negalėjo jai paprieštarauti. 

— Ptachas pasižymi didžiulėmis galiomis. Jis elgiasi ir elgsis 
taip, kaip jam paranku. 

— Man palengvėjo tai išgirdus, - jos balsas skambėjo ramiai ir 
nerūpestingai. Ji neturėjo priežasčių bijoti. Jis atvyko jos pabarti, 
bet padarydamas tai tik pripažino jos valdžią. Šventikai turėjo įta- 
kos, kai valdovai kovojo tarpusavyje arba kai Nilo vandenys nepa- 
kildavo ir dėl to stigdavo javų, o ne tada, kai dievai šypsojosi savo 
valios vykdytojui žemėje taip, kaip jie šypsojosi jai. - Jūsų Ptacho 
šventykla bus puiki vieta Jums pagalvoti apie mano žodžius, ne- 
bent Jūs norėtumėte, kad parengtume Jums prieglobstį čia. 

- Jūsų pasiūlymas yra dosnus, mano karaliene, bet esate teisi - 
mano kuklūs namai bus puiki vieta tokiems apmąstymams. - Jis 

stengėsi, kad jo balsas skambėtų kuo ramiau. Tai buvo paskutinis 
bandymas išsaugoti orumą. 

Išraižytos juodmedžio durys po dramblio kaulo emaliu dengta 
arka prasivėrė ir prarijo dievo tarną bei jo palydovus. Atrijuje 
tvyrojo tyla, išskyrus tik iš tolumos sklindantį ibio?? klegėjimą. 
Visi - Taisas, Nerėjas, Dritonas ir Pietonas - sutartinai tylėjo. Jų 
akyse šmėkščiojo baimė - baimė, sumišusi su pagarba. 

— Mano karaliene, - Pietonas nutraukė tylą, - gal galime ne- 
trukdomi pasikalbėti? 

Jo pamokslai vargino Berenikę. Eunuchas buvo nepatenkintas, 
nes ji nepaklausė jo patarimo ir sužavėjo Seleuko vyrus. Tai buvo 
tik jo paties kaltė. Jis manė, kad ji neturinti tokių magiškų galių. 

— Ar yra privatesnė vieta už šią - prie mano patikimų patarėjų? 

Ji neketino išprašyti savo patarėjų vien dėl eunucho užgaidos. 
Ji buvo karalienė ir nei žmogus, nei dievas negrasino jos valdžiai. 
Ji atsikratė vienintelio sutvėrimo, kuris išdrįso išniekinti jos 
kūną. Atskirtas nuo savo draugų seleukidų, Nerėjas jai nekėlė 
grėsmės. 

— Kaip norite, - piktai tarė eunuchas. - Nors nemėgstu abejoti 
Jūsų sprendimais, privalau paklausti - ar buvo išmintinga kalbėti 
tokius griežtus žodžius vyriausiajam Ptacho šventikui? Žinau, kad 
nevertinate jo patarimų, bet paprasti žmonės... 

— Paprasti žmonės yra laimingi, kad pakilo Nilo vandenys ir jų 
vaikai turi ką valgyti, - nutraukė jį Berenikė kaip galima labiau 
pamokančiu balso tonu. - Jiems nerūpi kitų, už juos kilmingesnių, 
reikalai. Manau, kad pats to mane išmokėte. 

— Iš esmės pritariu Jums, bet, mano karaliene, dievai gimdo 
beprotybę. Vyriausiasis šventikas vis dar turi įtakos šiame mieste. 
Jeigu jis nuspręs nukreipti Memfio širdis prieš Jūsų valdžią... 

Ji nutraukė jo verkšlenimą: 


23 Ibis - gandrinių būrio paukštis (vert. past.). 


240 


- Ir kurgi jis nukreips jų širdis? Mano tėvas ir jo sūnūs pabėgo. 
Vietiniai gyventojai nesukilo prieš Aleksandriją jau daugybę metų. 
Prisiklausiau Jūsų užtektinai. 

Pietonas sulaikė kvėpavimą ir nusisuko. Ankstesniame gyveni- 
me ji turbūt būtų ėmusi maldauti jo atleidimo, bet dabar eunucho 
pritarimas jai buvo nereikalingas, dabar, kai visi vyrai skandavo 
jos vardą gatvėse ir ant miesto gynybinių sienų. Ji daugiau nebe- 
lauks ir nebandys įsiteikti niekam vien dėl meilės ir pripažinimo. 
Sostas priklausė jai ir tik jai. Net ir kariai, kurie kėlė riaušes skers- 
gatviuose, dabar skandavo jos vardą. Atėjo laikas įtvirtinti savo 
valdžią, susigrąžinti Kiprą ir galbūt net užgrobti dalį jos nelaimėlio 
vyro suskaldytos imperijos žemių. Jo kariuomenė troško karo, ji 
taip pat. Jai tik reikėjo palaukti, kada ateis derliaus nuėmimo metas 
ir tada imtis veiksmų. Iki tol reikia sukaupti kaip įmanoma daugiau 
atsargų ir nusamdyti kuo daugiau karių savo tikslui įgyvendinti. 

— Turime aptarti kitą, svarbesnį reikalą. Nusprendžiau vėl ište- 
kėti. - Anksčiau, išsisukinėdama nuo santuokos, ji elgėsi kvailai. 
Tai buvo tik derybų moneta, ir naudinga moneta. Šįkart ji ištekės 
savo pačios pasirinkimu, neskubėdama. 

— Puiki mintis, - įsiterpė Taisas, degančiomis akimis. Spen- 
gianti tyla palydėjo jo žodžius. Jis prakalbo pernelyg skubėdamas, 
pernelyg greitai. Jis blaškėsi, nervingai bandydamas ištaisyti savo 
klaidą. - Praėjus priimtinam gedėjimo laikotarpiui, žinoma, mano 
karaliene. 

— Esu palaužta Seleuko mirties, bet šiais tamsiais laikais visi 
privalome atrasti giliai savyje stiprybės eiti į priekį. Pasakyk man, 
Taisai, už ko galėčiau ištekėti? 

Jos patarėjas išbalo nuo jos žodžių, nors jis išbaldavo kone nuo 
visų išgirstų žodžių. 

— Nesibaimink, mano drauge. Tai ne bausmė. Aš ketinu pa- 
klausti to paties kiekvieno paeiliui. - Berenikė ypač nekantravo 
paklausti Nerėjo. Ką dabar pasiūlys jis po to, kai jo favoritas, 

Selėnės sūnus, buvo nužudytas? Ar bandys pakreipti šią pokyčių 
bangą savo naudai? 

Tuo tarpu Taisas, paskendęs mintyse ir suraukęs kaktą, atrodė 
toks išmintingas, kokio dar jai neteko matyti. Galbūt jis turėjo 
žinių apie kokius nevedusius Azijos princus ir karalius. Kažkur jo 
vangiame prote jis privalėjo turėti nors vieną gerą nuomonę apie 
kurį nors jai rūpimą klausimą. 

— Arijobardzanas iš Kapadokijos turi du sūnus, kurių nė vienas 
nėra vedęs ir abu atvestų su savimi ištikimų karių, - lėtai tarė jos 
žemių ministras. 

Berenikei nelabai rūpėjo Kapadokijos karaliai. Per Mitridato 
karus jie pasirodė esantys silpni, tik Romos marionetės, bėgantys 
vos išvydę menkiausią pralaimėjimo ženklą. 

— Taip pat, - jos liesasis patarėjas tęsė, - yra Antijocho iš Ko- 
magėnės sūnūs. 

Nerėjas susijuokė. 

— Ir kokio amžiaus yra tie berniukai? Vyriausiajam neturėtų 
būti daugiau dvylikos. 

— Dvylika yra tinkamas amžius vedyboms. 

— Mergaitei gal ir tinkamas, - atšovė senis. 

— Pakaks, Nerėjau, - nusišypsojo Berenikė. Ji mėgavosi šai- 
pydamasi iš jo. Pagaliau ji galės parodyti šiam niekingam vyrui, 
koks menkas jis iš tiesų yra. - O ką pasiūlytum tu? Prisimenu, 
kad turėjai gana griežtą nuomonę, kai paskutinį kartą iškėlėme 
šį klausimą. 

Nerėjas atsikosėjo į ranką. Jo veidas, pridengtas delnu, paraudo. 

— Esu tikras, kad yra daug dėmesio vertų vyrų... - jo balsas 
pritilo. 

— Tačiau nė vienas toks dėmesio vertas kaip Seleukas, - kan- 
džiai tarė ji. Senolio akys plačiai ir baimingai išsiplėtė. Jo pirštai 
čiupinėjo po smakru nukarusią odą. - Ir nė vienas neturėjo tokių 
stiprių kraujo ryšių su Ptolemajais. Ar žinai, Nerėjau, kad buvo 

tokių, kurie manė, kad Seleukas turėjo daugiau teisių į sostą nei 
aš? Mano brangus vyrelis dažnai primindavo, kad mano tėvas buvo 
vadinamas Pavainikiu ne be reikalo. Bet gal Jūs nieko nežinojote 
apie šį išskirtinį jo vardą... 

— Tėvo kraujas yra visų svarbiausias, - atsakė senis. 

— Ar dėl to taip troškai, kad Seleukas būtų karūnuotas? Kad 
mano vaikai būtų tinkamo kraujo - tėvo kraujo? - ji sąmoningai 
pabrėžė kiekvieną skiemenį, stebėdama, kaip Nerėjas muistosi. 

— Mano karaliene, jei padariau ką nors, kas Jus įžeidė... 

- Įžeidė? - Berenikė skardžiai nusijuokė. - Ne, niekada. 

Nerėjas prikando liežuvį ir spoksojo į ją. Ji išskaitė jo veide 
kiekvieną baimės proveržį. Akimirką ji mėgavosi tuo, o po to 
nukreipė dėmesį į likusią draugiją. 

- Kiekvienas iš jūsų sudarys tinkamų kandidatų sąrašą, kartu 
su karių skaičiumi ir aukso kiekiu, kurį kiekvienas jų gali atsineš- 
ti. Mes aptarsime tai vadovaudamiesi sveika nuovoka, taip, kaip 
turėtume apsvarstyti kiekvieną reikšmingą karalystės sprendimą. 
Berenikės žodžiai nutraukė diskusiją, kaip ji to ir siekė. Nors ir 
kaip ji kaltino Nerėją dėl išdavystės, žinojo, kad buvo kalta ir pati 
dėl savo naivumo. Jos aklas pasitikėjimas kitais žlugdė ją. Apsėsta 
baimės dėl Fleitininko iškilimo Romoje, Berenikė supanikavo ir 
ištekėjo pernelyg greitai. Ji nepadarys tos pačios klaidos darsyk. 

Pietonas pirmą kartą pakėlė akis nuo rankraščio. 

— Man nereikia sudarinėti sąrašo. Galiu Jums pasakyti dabar, už 
kieno turėtumėte ištekėti - už savo brolio Ptolemajo. Pasirinkite 
jį savo vyru. Jūsų tėvas kol kas nekelia pavojaus, bet jis netylės 
amžinai. O Roma niekada neišdrįstų nuversti nuo sosto tvirtos 
sesers ir brolio sąjungos. 

Vėl ta pati akimirka. Berenikė sugniaužė kumščius. Kodėl Pieto- 
nas laikėsi įsitvėręs šios minties? Jis žinojo, kad ji niekada netekės 
už savo brolių ir kad jai reikėjo karių, kad galėtų susigrąžinti Kiprą. 
Tačiau ji nenorėjo garsiai išsakyti šių savo argumentų. Nerėjas 

neturėjo nieko žinoti apie šiuos planus. Buvo geriau išlaikyti juos 
paslaptyje. 

— O kaip, maldauju pasakyti, kaip turėčiau įgyvendinti šį Jūsų 
pasiūlymą? - paklausė ji dirbtinai maloniai. - Abu mano broliai 
paspruko prieš kurį laiką ir, turėtumėte prisiminti, mums nepa- 
sisekė jų surasti. 

Eunucho veidas švytėjo. Jis visada išsiduodavo prieš mesdamas 
savo pagrindinę kortą. 

— Aš atradau juos, o tiksliau, radau būdą, kaip susisiekti su jų 
motina. Ji Jums neatsakys, ji neišdrįstų. Neatrasite sukalbamesnio 
partnerio nei mažas berniukas. 

Berenikei sumaudė pilvą. Taigi, jis turėjo neaiškių ryšių su tėvo 
sugulove. Jai buvo bloga vien nuo minties apie tai. Ji prisiminė 
pirmą kartą, kai pamatė tą moterį - jauną, prašmatnią ir gražią, 
tokią, kokia niekada nebuvo jos motina, sėdinčią šalia tėvo. Ji 
maitino jį vynuogėmis, juokėsi iš jo pokštų ir šnibždėjo išdavystės 
žodžius jam į ausį. Kaip eunuchas galėjo kalbėti su ta būtybe ir vėl 
jai pasiūlyti ištekėti už vieno iš jos sūnų? 

- Šiandien ir galbūt rytoj jis bus sukalbamas, - tvardydamasi 
tarė Berenikė, - bet kas bus po dešimties metų? Jis užaugs vyru - 
kiek žinau, net ir maži berniukai užauga laikui bėgant - ir užaugs 
tokiu, kuris, daugelio nuomone, turės lygiavertes teises į sostą, 
kaip ir aš. 

— Karalienė teisingai pastebėjo, - įsiterpė Dritonas. Ji išsyk 
pajuto palankumą šiam dailiam vyrui. - Karalienių, valdžiusių 
kartu su broliais, istorijos ne itin laimingos. 

— Berenike, - aukštas eunucho balsas įsitempė, - paraginsiu Jus 
labiau rūpintis tuo, kaip išsaugoti sostą artimiausiomis savaitėmis, 
o ne ateinančius dešimt metų. Nors Fleitininkas ir lindi Efese, jis 
tikrai gaus kariuomenę vienu ar kitu būdu. Jūsų brolis gal dabar 
ir atrodo esąs stiprus penkiametis berniukas, bet kas žino, kokią 

dalią jam skirs likimo deivės? Galbūt jis nė neišvys kitų dešimties 
potvynių. 

Berenikė pakėlė balsą, jos susitvardymas biro į šipulius. 

— Aš nesituoksiu su savo broliu. 

Šią akimirką ji neapkentė eunucho už jai po kojomis klojamą 
bjaurastį. Ji neketino kartoti savo motinos klaidų. Jos gyvenimas 
nebus pažymėtas metai iš metų gimusiomis pabaisomis. Kažin, ar 
Trifena kada nors įsižiūrėjo į vieną iš jos keistų, negyvais gimusių 
kūdikių ir susimąstė apie jų išvaizdą? Tai buvo dievų bausmė už tai, 
kad sugulė su savo broliu, už tai, kad išdrįso padaryti tai, ką daro 
tik nemirtingieji. Iš Seleuko sėklos ji bent jau būtų pagimdžiusi 
sveikų vaikų, galbūt net gražių, kad pratęstų savo giminės liniją. 

- Jumis dėta, Pietonai, vis dėlto sudaryčiau sąrašą, - pridūrė ji, 
bandydama kaip įmanydama užgniaužti pyktį. - Ir pasistenkite, 
kad jis būtų kuo geresnis. 

Jos patarėjai išskubėjo lauk, net eunuchas nepasiliko. Abejonės 
temdė jos mintis. Kodėl Pietonas atkakliai siūlė jai santuoką su 
broliu? Pakako to, kad Nerėjas ją išdavė. Ar turėtų imti įtarinėti 
ir eunuchą, savo mokytoją, kuris ją užaugino ir saugojo ją taip 
atsidavęs, kaip nė vienas iš jos gimdytojų? Ji panardino pirštus į 
plaukus, atsilaisvino kelios jų sruogos. Pietonas stengėsi įtikinti 
ją jau pirmąjį kartą, nors žinojo geriau už kitus, kokia atgrasi jai 
buvo ši mintis. Galbūt jis buvo slapčia susimokęs su sugulove? Be- 
renikė niekada nebūtų pagalvojusi, kad jis galėtų ją išduoti. Metų 
metus ji manė, kad eunuchai ne tokie nepastovūs nei kiti vyrai, 
bet dabar mįslingas Trifenos perspėjimas skambėjo jos ausyse. 
Berenikė neturėjo taip lengvai išmesti jų iš galvos. Galbūt jie buvo 
daugiau nei vien tik motinos haliucinacijų simptomai. Nepasitikėk 
eunuchu. Jis - ne Ptolemajas. Jis tave... 

— Ką jis man padarys, motina? - garsiai paklausė Berenikė. 

JAUNELE 


i matė baisų sapną. Išsigandusi... Sapnavo, kad gyvatę ji 

rimi — godžiai skaitė Arsinoja. Ji žinojo, kas 

1] nutiks toliau ir kokį likimą lėmė moiros. Ji mėgavosi 

šiomis istorijomis jau šimtus kartų, pirmąkart su Ganimedu, po 

to su Ganimedu ir Aleksandru, o vėliau daugybę kartų viena. Mi- 

rinė erzindavo ją kaskart, kai ji paprašydavo šio teksto: „Arsinoja, 
mergaitei netinka sėdėti užsidarius ir skaityti.“ 

Arsinoja nekreipė dėmesio į pašaipas. Buvo svarbu tęsti skaity- 
mą. 

— Ką gi, ir vėl Aischilas. 

Ganimedas. Arsinoja nekantraudama pakėlė akis. Eunuchas 
retai kada aplankydavo ją kambaryje. Galbūt - ji tikėjosi ir mel- 
dė - jis atėjo pakalbėti apie sapnus. Po susitikimo bibliotekoje 
ji sekiodavo paskui jį, tikėdamasi, kad jei elgsis gerai, jis ir vėl 
kalbės atvirai. Ji beveik prarado viltį, bet dabar, gal dabar, kai jų 
niekas netrukdė jos kambaryje? Be to, mokytojas vargu ar imtųsi 
šios temos Aleksandro akivaizdoje, arba bent jau ji to tikėjosi. Ji 
negalėjo įsivaizduoti savęs, kalbančios apie regėtas mirtis savo 
draugo akivaizdoje. 

Jis nusišypsojo. 


9 Eschilas, Orestėja, vertė J. Dumčius, Vilnius: Vaga, 1988, p. 125. 

- Turiu tau siurprizą, mažyle, - jis vadindavo ją taip, kai būdavo 
ypač gerai nusiteikęs. 

- Siurprizą? —- Arsinoja nušvito ir pašoko nuo grindų. - Kokį? 

- Sek paskui mane, aš tau jį parodysiu. 

Arsinoja padarė, ko prašoma. Ji pasuko paskui eunuchą iš 
savo kambario į gerai pažįstamą koridorių, išpuoštą žėrinčiomis 
freskomis, vaizduojančiomis pirmąsias Ptolemajo Geradario 
pergales Azijoje. Jie praėjo pro kedro laiptus, vingiuojančius 
žemyn ir vedančius į apačioje esantį kiemą, ir ėjo tolyn vaikų 
kambario link. 

Eunuchui atvėrus duris, Arsinoja pajuto apmaudo antplūdį. 
Kokį siurprizą galėtų slėpti šis kambarys? Kambarys be vaikų 
atrodė šaltas ir niūrus. Net ir jo sienos su ryškiomis plokštėmis, 
ištapytomis aplink viena kitą ratais sukančiomis hienomis ir per 
žolę šuoliuojančiais babuinais, atrodė apsiblaususios. Kai buvo 
maža, ji keliaudavo žemyn Nilu su šiais vaizdiniais, regėdama save 
tarytum apvaliame luote*', žuvims šokinėjant jai per kojų pirštus. 
Kiekvieną kartą Kleopatrai grįžus su tėvu iš aukštutinių Žemių, 
Arsinoja išklausinėdavo jos apie ten matytus egzotiškus gyvūnus: 
hieroglifinį pitoną, sfinksines beždžiones, raganosius. Daugelio 
jų pavadinimai buvo užrašyti po juos vaizduojančiais piešiniais 
ir tai buvo vieni pirmųjų jos perskaitytų žodžių. Dabar visa tai 
jai atrodė kvaila - vaiko spėlionių, žaidimų ir svajonių pasaulis. 

Arsinoja apžvelgė likusią kambario dalį, ieškodama Ganimedo 
siurprizo, bet ji matė tik išmėtytus, paliktus jos brolio žaislus. 
Berniukų čia jau seniai nebuvo, tik jų palikti žaisliukai. Tolima- 
me kampe į sieną atremta pora lazdų su arklio galva tarsi laukė 
sugrįžtančių vaiduokliškų vaikučių. Per nugarą perbėgo šaltas 
šiurpuliukas. Jai tai nepatiko. Vaikų kambaryje tvyrojo mirtis ir 
baimė. Ji nenoromis nuėjo prie durų. 


22 Luotas - iš vientiso medžio kamieno išskobtas laivelis (vert. past.). 

— Kodėl mane čia atsivedei? 

- Eik prie lango ir pažiūrėk. 

Ji perėjo pirštų galais per mozaiką, vaizduojančią sumedžiotą 
elnią. Viduje ji mieliau vaikščiojo taip, sugerdama savo tylius 
žingsnius. Už lango, apačioje, buvo Sesery kiemas. Ten, po lau- 
ramedžiu šnibždėjosi dvi mergaitės - viena šviesiaplaukė, o kita - 
tamsiaplaukė. Jų tunikos paauksuotais krašteliais švytėjo saulėje. 
Veidai buvo pažįstami, tai buvo Arsinojos žaidimų draugės, pri- 
klausančios kitam gyvenimui - gyvenimui prieš išvykstant tėvui. 
Tamsiaplaukė laikė rankose lėlę, o šviesiaplaukė tiesė į ją ranką. 

- Leisk man trumpam pašukuoti jos plaukus, Aspasija. 

- Ji - mano. Leisiu tau, kai panorėsiu, - vėjas atnešė jų balsus. 

Arsinoja nusisuko nuo jų reginio: 

- Ašjau per didelė, kad žaisčiau su lėlėmis. 

— Maniau, kad apsidžiaugsi. Sugrįžo tavo draugės. 

- Tu jas sugrąžinai čia, - abejingai atsakė ji. 

— Taip, ir Berenikė mielai su tuo sutiko. Atrodo, kad tavo išdai- 
gos padėjo laimėti jos palankumą, - eunuchas tauškė atsakydamas 
įjos nepasitenkinimą. - Maniau, kad tai privers tave nusišypsoti, 
mažyle. Labai ilgai tau trūko šalia mergaičių, kurios būtų to paties 
amžiaus ir kilmės, kaip ir tu. 

— Niekas nėra tos pačios kilmės. - Niekas, išskyrus Kleopatrą. 
Sesers ilgesys užplūsdavo ją svaiginančiomis bangomis. Būda- 
vo savaičių, kai ji nepasigesdavo Kleopatros, bet kartais ilgesys 
sudiegdavo taip stipriai, kad Arsinoja negalėdavo kvėpuoti. Ji 
beprotiškai ilgėdavosi to kraujo ryšio ir šnabždesių, kurie jas siejo. 
Kleopatra buvo Efese, karčiai prisiminė Arsinoja. Galbūt ji jau 
įšventinta į deivės Artemidės žynes? Kleopatra negrįš ir Arsinoja 
neketino priimti šių niekam tikusių jos pakaitalų. 

- Žinoma, kad jos nėra, mano princese, - nusišypsojo Gani- 
medas. 

Arsinoją suerzino jo pašaipa. Ką dabar reiškė būti princese? Ar 
ji tapo Berenikės įpėdine dėl to, kad papasakojo jai apie Nerėjo 
klastą? Ir apskritai ar jos seseriai tai rūpėjo? Nerėjas, kiek jai buvo 
žinoma, buvo gyvas, sveikas ir visų mėgstamas. 

- Bet jos yra kilmingos, kilmingo kraujo mergaitės, Arsinoja. 
Tinkama draugija Ptolemajai. | 

- Aleksandras yra kilmingo kraujo. 

Ji tai turėtų žinoti, juk sapnuose gėrė jo kraują. 

- Taip, jis yra, bent jau iš tėvo pusės. 

- Tik tėvo kraujas yra svarbus, - jai buvo nemalonu galvoti apie 
savo motiną. Ji nenorėjo galvoti nei apie savo, nei apie jo motiną. 

- Tavo atveju taip, bet tik ne Aleksandro... 

- Neklausysiu, kaip šmeiži jo kilmę. 

Pyktis iškreipė Arsinojos veidą. 

- Kilmingo kraujo, ar ne, mano miela, Aleksandras su tavimi 
nekalba. 

Ji krūptelėjo nuo jo žodžių. Jie skaudino labiau, nes buvo tei- 
singi. 

- O gal tu su juo nekalbi, - atsiduso mokytojas. - Nežinau, 
mano miela, bet žinau tiek, kad nėra sveika tavo amžiaus mergaitei 
praleisti tiek daug laiko vienai ir užsimiršti skaitant. 

Tai buvo nesąžininga. Jos nebuvo galima barti už tai, kad mėgo 
skaityti. 

- Aš skaitau Aischilą, seniausią iš visų Atėnų tragedijų rašy- 
tojų, - paprieštaravo ji. - Negali man to uždrausti. - Viskas, ką ji 
sakė, jam netiko, nei dabar, nei anksčiau. 

— Tau reikia draugo, - tyliai tarė Ganimedas. - Aš negaliu tau 
būti tokiu draugu, kokio tau reikia, o šios mergaitės gali. 

— Geriau jau būsiu viena. 

Tai nebuvo visiška tiesa, bet vis dėlto tiesa. Eunucho balsas 
sugriežtėjo: 

- Negali sau leisti tokios prabangos. Aš sunkiai dirbau, kad 
galėčiau tau sugrąžinti šias mergaites. Maldavau jų tėvų. Pasa- 
kiau jiems, kad jų dukterys yra tavo favoritės. Arsinoja klausinėja 
apie Hipatiją ir Aspasiją kiekvieną naktį, - pasakiau jiems. Ji ilgisi 
brangiausių draugių. Jie prisiėmė didžiulę riziką, sugrąžindami 
savo vaikus tau, atsižvelgiant į tai, kokia neaiški yra tavo ateitis. 

— Mano kilmė nėra neaiški. 

Ją erzino, kad visi tai pamiršdavo. Kilmės nebuvo galima pasi- 
keisti. Net jei ir buvo atskirta nuo Kleopatros ir nuo tėvo, jos kūnu 
tekėjo tas pats kraujas. O gal ji klydo? 

— Taip ir tik dėl to tie žmonės atsiuntė čia savo dukteris, nors ir 
labai to nenorėjo. Nes tavo kraujas yra dieviškos kilmės ir jie tikisi, 
kad laikui bėgant už tai jiems bus atlyginta. Kai papūs permainų 
vėjas, net ir labiausiai užsispyrusi nendrė bus priversta nusilenkti. 
Be abejonės, tau, kuri jau yra per didelė, kad žaistų su lėlėmis ir 
vaikiškais žaislais, nereikia aiškinti rūmų gyvenimo painiavos ir 
to, kas svarbu, o kas - ne. 

Jos mokytojas buvo teisus. Arsinojos dešimtasis gimtadienis 
atėjo ir praėjo, ir niekas jo nė nepaminėjo. Ji nekreipė į tai dė- 
mesio, nes žinojo, kas buvo svarbu rūmuose. Ji prisivertė vėl 
pažvelgti pro langą. Apačioje Aspasija jau buvo atidavusi žaislą 
savo šviesiaplaukei draugei Hipatijai. Arsinoja prisivertė išspausti 
iš lūpų jos vardą. Atsargiais pirštų judesiais mergaitė pynė švelnius 
lėlės plaukus, kurie, regis, buvo padaryti iš žmogaus, o ne iš žvėries 
plaukų, tokios glotnios buvo jų sruogos. 

— Dabar pas jas nueisi ir su jomis žaisi. Su lėlėmis ar su kokiais 
kitais žaislais, kokių prasimanysi. Galbūt pinsite viena kitos plau- 
kus ir šnibždėsite viena kitai paslaptis. Man tai visai nesvarbu. 
Tačiau dabar jos yra tavo draugės ir jos ateis į mūsų pamokas ir 
mokysis kartu su tavimi ir Aleksandru, arba tik su tavimi, kaip tu 
panorėsi. Aleksandrui nebūtina prie mūsų prisijungti. 

Arsinoja kietai sučiaupė lūpas. 

— Ne, tegul Aleksandras ateina. 

Ji nebuvo tikra, ar jos reikalavimas kilo iš jos gerumo, ar žiau- 
rumo. 

Lipant laiptais žemyn jos širdis daužėsi krūtinėje. Ką tos mer- 
gaitės dabar apie ją žinojo? Tie vaikai, kurie buvo paimti iš rūmų 
prieš perversmą ir gyveno beveik dvejus metus mėgaudamiesi 
savo namų jaukumu? 

- Arsinoja! - sušuko Hipatija, kai ji išėjo į lauką. Pamiršta lėlė 
nukrito prie jos šono. 

Aspasija jau buvo pašokusi iš vietos ir bėgo pas ją. 

- Arsinoja! Kaip aš tavęs pasiilgau. Aš taip dėl tavęs nerimavau 
ir meldžiausi dėl tavo saugumo kiekvieną naktį. 

Arsinoja turėjo nusišypsoti, nusijuokti ir ką nors pasakyti. As- 
pasija apsivijo rankomis jos kaklą pompastiškai, nenatūraliai. 

- Mes maldavome savo tėvų, kad mus sugrąžintų čia kiekvieną 
dieną, - pridėjo Hipatija. Jos rankos, išvien su Aspasijos, dabar 
buvo apsiraizgiusios Arsinojos kaklą. 

- Labai jūsų abiejų pasiilgau, - Arsinoja prisivertusi išspaudė 
pro lūpas melagystę. - Negaliu patikėti, kad tai jūs ir kad pagaliau 
esate čia, su manimi. 

Užteko tik prabilti ir melagingi žodžiai ėmė plaukte plaukti. 
Meluoti nebuvo sunku, net jei ir melavo jos širdis. Ganimedas 
jai liepė susidraugauti su šiomis mergaitėmis. Nors jis ne visada 
buvo geras, jis dažniausiai buvo teisus. Arsinoja sukryžiavo kojas 
ir atsisėdo ant Žemės. 

— Ar gerai jautiesi? - paklausė Aspasija itin rimtai. Jos akys 
ieškojo Arsinojos akyse atsakymo. - Turi mums viską papasakoti. 
Viską, ką veikei, ir viską, ką matei. Kaip su tavimi buvo elgiamasi? 
Ir kokia drąsi turėjai būti! 

- Karalienė elgėsi su manimi ypač draugiškai. 

Priešingai nei jos draugės, Arsinoja žinojo, kad negalėjo lais- 
vai apie tai kalbėti. Ji žinojo, kad net ir Seserų kieme kas nors jų 

klausosi. Be to, viską, ką iki šiol pasakė, buvo tiesa — su ja išties 
buvo elgiamasi gerai. 

Hipatija ėmė šnibždėti: 

— Bet... bet papasakok mums, kas nutiko, kai ji užėmė rūmus? 
Ar labai bijojai? 

Nejaugi tau tai rūpi? Koks jums skirtumas? Jūs abi leidote laiką 
saugiai ir patogiai savo tėvų vilose, toli nuo miesto ir jo nelaimių. 
Tada ji prisiminė Ganimedo reikalavimą su jomis susidraugauti 
ir atsakė: 

— Aš prisistačiau karalienei ir ji buvo man gailestinga. Jūs esate 
labai drąsios, kad sugrįžote pas mane. 

— Ne tokios drąsios kaip tu, - karštai kalbėjo Hipatija. - Ką 
pasakei karalienei? Kaip tau... 

— Aspasija, - pertraukė ją Arsinoja. Ji nebegalėjo ilgiau pakęsti 
šio tardymo ir šių tiesių klausimų. Nors negalėjo jų dėl to kaltinti, 
nes jos buvo tik vaikai. - Ar galiu pamatyti tavo lėlę? 

Tamsiaplaukė mergaitė išsyk padavė jai savo žaislą. Arsinoja 
buvo teisi, lėlės plaukai išties buvo žmogaus. Ji įsivaizdavo, kokioje 
beviltiškoje padėtyje turėjo būti moteris, kuri pardavė tokias švel- 
nias garbanas. Nors pasaulyje buvo ir blogesnių dalykų, kuriuos 
buvo galima prarasti, pagalvojo Arsinoja. Plaukai visada atauga. 

— Ji miela. 

Jos draugė nušvito. 

— Tikrai taip manai? Mano tėvas parvežė ją iš Petros. Jos akys 
yra dažyto stiklo. Todėl atrodo tokios tikroviškos. 

Arsinoja pastebėjo kažką šmėstelint. Toli, kitoje kiemo pusėje, 
jos promotės fontano šešėlyje stovėjo Aleksandras. Jis stebėjo jas 
savo pilkai žalsvomis akimis. Po to nusisuko į kolonadą. 


Kitomis popietėmis jai sekėsi šiek tiek lengviau. Pokalbiai su buvu- 
siomis draugėmis pasidarė natūralesni, kartais beveik nuoširdūs. Ji 

juokdavosi su jomis iš jų pasakojimų apie gyvenimą provincijoje 
ir keistus žmones, su kuriais ten susipažino. 

- Ten buvo vienas vyras, vadindavęs save šventiku, kuris kalbė- 
davosi su gyvatėmis, - vieną dieną papasakojo Arsinoja, įmerkusi 
kojas į Poseidono vandenis. Ji gyveno toli nuo Aleksandrijos, 
piečiau net už Tėbus, kur jos tėvui priklausė ruožas dirbamos 
žemės. „Tūkstantis žingsnių viena kryptimi, taip toli, kad net akys 
neužmato , - gyrėsi mergaitė, bet Arsinoja nelabai ja tikėjo. Tačiau 
jai buvo pavydu, kad Aspasija puikiai mokėjo egiptiečių kalbą. 
Dabar ji laisvai kalbėjo aukštutinių žemių kalba, o Arsinojai vis 
dar nesisekė jos įvaldyti. 

- Jis negalėjo kalbėtis su gyvatėmis, - atšovė Hipatija. Ji baisiai 
susierzindavo, kai Aspasija pagražindavo savo istorijas. 

- Galėjo, - tikino Aspasija, - prisiekiu. Jis pasidėdavo raudono 
molio vazą, tokią, kurias prastuomenė naudoja vynui aukoti, išsi- 
traukdavo medinę fleitą ir, kai ja užgrodavo, kobra išlįsdavo pro 
siaurą angą ir šokdavo pagal grojamą melodiją. Kai jo akys lėtai 
užsimerkdavo po gobtuvu, gyvatė paklusniai sulįsdavo atgal į indą. 

- Tokiu atveju jis ne kalbėjo su gyvatėmis, o žaidė su jomis, - 
triumfuodama pareiškė Hipatija. 

— Bet tai dar ne viskas, - paprieštaravo Aspasija. - Jis šnibždėda- 
vo paslaptis toms būtybėms ir jos šnibždėdavo kažką atgal, lygiai 
taip pat, kaip Asklepijas. Jis jau žinojo, kad esu princesės draugė 
ir kad nuo kažko slapstausi. 

- Aišku, kad slapstaisi, Aspasija, - paerzino ją Arsinoja. - Dėl 
kokios kitos priežasties kilminga makedonietė mergaitė būtų aukš- 
tutinėse Žemėse? 

Jos draugė nusijuokė, o kartu su ja ir Hipatija. Kai Arsinoja 
juokdavosi su jomis, dalelė jos trokšdavo užsimiršti, amžinai išlikti 
vaiku, niekada nesikeisti, nebūti dar moterimi negalinčia pasi- 
vadinti mergaite, sapnuojančia baisius sapnus. Žaisti ir pasakoti 

viena kitai paslaptis buvo lengva, o štai Ganimedo pamokų ji 
visiškai nelaukdavo. 


- Įdomu, už ko ištekės karalienė? - atsiduso Hipatija, pirštu 
vedžiodama po Platono veikalo Apie sielą kopiją. Eunuchas išėjo 
atsinešti antro rankraščių rinkinio, tad keturi jo mokiniai liko 
užimti vienas kitu. - Girdėjau, kad ji liepė atvesti jai tuziną vyrų, 
kad galėtų iš jų išsirinkti jai patinkantį. 

— Tai tik gandas, Hipatija, - atsakė Arsinoja. - Karaliai nesiųs 
savo sūnų į Aleksandriją tik tam, kad stotų prieš karalienę. - Ji 
buvo tikra, kad jie to nedarytų. Berenikė nebuvo tokia kvaila, kad 
rinktųsi pagal išvaizdą. Juk Seleukas buvo gana gražus ir tai jam 
atnešė mažai naudos. 

— Na, o man patiktų rinktis iš tuzino vyrų, kai ateis mano laikas 
ištekėti, - kikeno Hipatija iš savo pačios juokelio. 

Arsinoja vos susilaikė neatsidususi. Šis pokalbis vargino ją ir jai 
buvo nesunku įsivaizduoti, ką apie tai manė Aleksandras. 

— Dvylika vyrų, - atkartojo ji. - Ką tu su jais darytum? Lenk- 
tyniautum ir grumtumeisi su jais kaip Atalantė, kol galiausiai 
liktum netekėjusi? 

— Aš nenoriu likti netekėjusi, - atsakė Hipatija, atmesdama atgal 
savo bronzinės spalvos plaukus. 

Aspasija nusikvatojo, o Arsinoja nusigręžė į šoną. Ji žvilgtelėjo į 
Aleksandrą. Jo akys buvo įsmeigtos į vieną tašką rankraštyje, tarsi, 
įsistebeilijęs į vieną sakinį, jis mokytųsi ko nepaprasto. 

— Taigi, - tęsė Hipatija, paraginta Aspasijos juoko, - aš sugalvo- 
čiau savo gerbėjams neįveikiamų išbandymų. Tada juos išrikiuo- 
čiau ir išsirinkčiau gražiausią iš visų. Tą, kurio plačiausi pečiai ir 
ryškiausios akys. 

— Tada tau neverta pavydėti karalienei, - įsiterpė Aspasija. 

— Kodėl ne? 

— Nemanau, kad kuris nors iš jos gerbėjų bus gražus, - atsakė 
tamsiaplaukė mergaitė. 

— O kodėl ne? - paklausė Arsinoja. Jų pokalbis erzino ją. Tai 
priminė jai, kaip mažai jos žinojo apie gyvenimą rūmuose ir ap- 
skritai apie patį gyvenimą. - Jos pirmas vyras buvo gražus. 

- Koks jums skirtumas, už kieno ištekės karalienė? — šaltai 
paklausė Aleksandras. - Geriau jau kalbėkite apie savo būsimus 
vyrus. Tai turėtų jums labiau rūpėti. 

Jo žodžiai smigo giliai. Akimirką Arsinoja jautė jam neapy- 
kantą. Jai nepatiko jo laikomas atstumas ir tai, kad jis sulygino 
ją su jomis. 

- Tai - netiesa, - jos balsas buvo griežtas. Jis buvo neteisus. - 
Man nesvarbu, už kieno aš ištekėsiu, bet man labai rūpi, už kieno 
ištekės mano sesuo, nes jos sutuoktinis taps karaliumi. 

— Ar yra svarbu, ar karalius yra gražus, ar ne? - kartais Alek- 
sandras galvodavo, kad yra labai protingas. - Juk tai nepakeis to, 
kaip jis valdys? 

— Grožis visada svarbus, - atkirto Arsinoja. Ji taip pat galėjo 
parodyti savo protingumą. - Svarbus, nes keičia tavo padėtį pasau- 
lyje. Lygiai taip pat reikšmingas, kaip ir kilmė. Dėl Elenos grožio 
išplaukė tūkstančiai laivų ir pražudė Trojos miestą. 

- Elena buvo moteris. 

— Elena buvo karalienė ir viską matančio Dzeuso duktė. Be 
to, Paris buvo gražus taip pat - pats gražiausias vyras visame 
pasaulyje. Kaip tik dėl to dievaitės pasirinko jį, kad išrinktų dai- 
liausią iš jų. Ir tik dėl to Afroditė davė jam Eleną, nors ji jau buvo 
ištekėjusi už Menelajo, - užsidegusi kalbėjo Arsinoja, nes žinojo, 
kad pateikė puikų argumentą. Aleksandras neturės galimybių jai 
paprieštarauti. 

— Vadinasi, dėl to jis buvo toks bailus, - pašaipiai tarė jis, - bijojo 
sudarkyti savo gražųjį veidelį. 

— Galbūt, bet dabar vadini jį bailiu tik dėl to, kad jis buvo 
gražus. O tai reiškia, kad jo grožis buvo svarbus. Tai patvirtina 
mano žodžius. - Ji patenkinta pliaukštelėjo ranka į stalą, tačiau, 
kai pažvelgė į Aleksandrą, tikėdamasi, kad jis nusileis, jo akys 
Žybčiojo pykčiu. 

— Kodėl tu jį gini? — sušuko jis, beveik drebėdamas iš pykčio. 
Jo akys blykčiojo nukreiptos į dvi, abejingai tylinčias, mergaites. 

— Tu pyksti, nes tavo grožis nėra svarbus, - nusišaipė Arsinoja. 

Ją visiškai užvaldė aistra ir noras galutinai ir negrįžtamai jį 
atstumti. Ganimedas beveik užtikrino ją, kad nebuvo įmanoma 
atsikratyti jos sapnų. Kuo arčiau Aleksandro bus, tuo didesnė 
buvo grėsmė, kad ji iščiulps gyvybę iš jo kūno, kaip kad padarė 
sapnuodama. Ši mintis persekiojo ją nuo ryto iki vakaro. Vienin- 
telė galima išeitis buvo tiesiog jį atstumti. 

— Nes tavo kraujas bevertis, - tęsė ji. - O tavo žmonos grožis 
irgi bus nieko vertas, nes ji bus niekas, taip pat, kaip ir tu. 

Aleksandras staigiai atstūmė atgal savo kėdę ir atsistojo, su- 
skambo akmeniu braukiamas sidabras. 

— O tu, žinoma, nesi bevertė, - jo balsas skambėjo tarsi iš po 
žemių, bet Arsinoja išgirdo kiekvieną skiemenį. - Tavo grožis 
yra labai, labai svarbus, nes esi visai nepanaši į Berenikę. Tai pats 
geriausias tavo bruožas - vienintelis geras tavo bruožas. Taigi, 
pasistenk juo pasinaudoti. 

Jis nusigręžė nuo jų stalo ir išskubėjo iš skaityklos. Mergaitės 
nedrįso pažvelgti į Arsinojos akis. Ji tylėjo. Viduje ji tūžo ant 
Aleksandro, ant savo netikrų draugių ir ant netikros savęs. Ji 
neapkentė jų visų. Taip pat ir Ganimedo už tai, kad privertė ją 
meluoti dėl pasitikėjimo, ir už tai, kad sugrąžino šias jai nereika- 
lingas mergaites. 

Galiausiai tvyrančią įtampą nutraukė Aspasija. Ji suspaudė Ar- 
sinojos ranką, praeidama pro šalį, prie dešinėje nusviestos kėdės. 

Sugrįžęs eunuchas padėjo naujus rankraščius ant stalo ir, rodos, 
nė nepastebėjo, kokios įsitempusios buvo visos trys mergaitės. 

- Gaila, kad dingo Aleksandras, - tarė jis atsainiai, ištiesda- 
mas papiruso ritinėlį. - Šiandien grįšime prie jo taip mėgstamos 
Odisėjos. 

Tai buvo gera naujiena. Pagaliau galimybė užsimiršti. Arsinoja 
labiau mėgo Homero epą nei Platono dialogus, nors ir žinojo, kad 
apie tai geriau reikėjo patylėti. Eunuchas tik supyktų ant jos už tai, 
kad nevertina filosofijos. 

— Kiekvienas vaikas iš šešiavaikės šeimos moka Odisėją, - su- 
aimanavo Hipatija. Arsinoja žinojo, kad Hipatijai beveik niekas 
niekada nepatikdavo. Ji visada kartodavo, kad mokslai buvo tik 
laiko švaistymas. - Ką naujo galime iš jos išmokti? 

- Ko trys dešimtmetės mergaitės gali išmokti iš paties įžy- 
miausio poeto? - paklausė Ganimedas. - Esu tikras, Hipatija, 
kad rasi, ko iš jo pasimokyti. Kodėl tau nepradėjus deklamuoti? 
Skaitome vieną tavo mėgstamiausių knygų, tą, kuri pasakoja apie 
kiklopų urvą. Gali pradėti nuo ten: Ir, nebetaręs nė žodžio, pasi- 
ausdamas rankom galingom, / Stvėrė...?? 

Baimė iškreipė mergaitės veidą: 

- Ir, nebetaręs nė žodžio, pasiausdamas rankom galingom, / 
Stvėrė po vyrą ir trenkė į aslą... - ji akimirkai nutilo, veidą iškreipė 
pasibjaurėjimas, - tarytum šunyčius, / Smegenys jų tik ištiško, ir 
žemėj dėmė pasidarė... 

Mergaitės balsas virpėdamas nutilo, bet eunuchas ragino ją tęsti. 
Arsinoja net jautė savotišką dėkingumą už tai, kad buvo mačiusi 
rūmuose išmėtytus lavonus. Baisūs žodžiai jai nekėlė baimės, tik 
ne po to, kai ji savo akimis matė tokių baisumų. Hipatija priminė 
jai ją pačią prieš tai, kai ji tapo Antigone, prieš tai, kai ji pasirinko 


28 Čia ir toliau: Homeras, Odisėja, vertė A. Dambrauskas, Vilnius: Vaga, 1981, p. 121-122. 

Berenikę ir mirtį. Arsinojai staiga pasidarė bloga, stebint, kaip 
Ganimedas žaidžia su jos drauge ir ji įsiterpė: 

- Juodu sudraskė tuojau ir pasitiekė sau vakarienę. / Rijo kaip 
liūtas, kalnų užaugintas, nespjaudamas nieko, - / Vidurius jų ir 
mėsas, ir kaulus jų smegeningus. 

- Arsinoja, nebūtina demonstruoti savo žinojimo, - subarė ją 
eunuchas. - Tai nelabai gražus bruožas. 

„Tai buvo nesąžininga. Ji tikrai nesistengė pasirodyti ir Ganime- 
das tai puikiai žinojo. 

- Ji nenori skaityti šių žodžių. Nesuprantu, kodėl gąsdini ją? - 
vos tarusi tai, išsyk pasigailėjo savo žodžių. Jie nuskambėjo labiau 
kaip įžeidimas, o ne gynimas, nors ji to nenorėjo. Hipatija nuraudo 
iš gėdos. Aspasija sukinėjo ant popieriaus savo plunksną, susigūž- 
dama vis labiau su kiekvienu pasukimu. 

Eunuchas šypsojosi patenkintas. 

- Aspasija, ar gali tęsti? O gal Arsinoja nori pasiglemžti ir tavo 
eilutes? Gali tęsti nuo ten, kur kiklopas, pasisotinęs Odisėjo vyrais, 
užmiega. 

Tamsiaplaukė Arsinojos draugė net nepažvelgė į jos pusę. Ji 
ištiesino nugarą ir tarė kiekvieną Žodį pabrėžtinai aiškiai: 

- Tuosyk drąsiojoj širdy buvau besiryžtąs jau šokti / Ir, kalaviją, 
kuris prie šono kabojo, išsitraukęs, / Jam į krūtinę susmeigt, ranka ap- 
čiuopęs tą vietą / Virš kepenų, kur dangos, tačiau atitokau aš greitai. / 
Būtų reikėję visiems baisaus mums galo sulaukti, / Niekaip nebūtum 
valioję mes nuo išėjimo atstumti / Didžiojo akmens, kuriuo jį buvo 
užstatęs kiklopas. / Taip aimanavom visi ir laukėm Aušros pasirodant. 

— Puikiai perskaitei, Aspasija. 

Arsinoja pažvelgė į eunuchą. Jis nebuvo linkęs girti, jei neturėjo 
tam tikslo. 

— O dabar, kodėl Odisėjas nusprendžia neužpulti kiklopo? Juk 
pabaisa išžudė jo vyrus tokiu būdu, kuris mūsų brangiai Hipatijai 
pasirodė ypač bjaurus. 

Akies krašteliu Arsinoja pažvelgė į šviesiaplaukę mergaitę. Ne- 
paisant visko, ji gana ramiai išklausė jo žodžius. Bent jau neatrodė, 
kad pradės verkti. 

- Jis išsigando, - atsakė Aspasija. - Ir jis nematė tikslo tai daryti. 
Nužudęs kiklopą jis pakliūtų į spąstus ir būtų miręs. 

Arsinoją suerzino šie žodžiai. Aspasija nieko nesuprato. 

- Jis neišsigando, - įsiterpė Arsinoja. - Jis buvo išmintingas. 

Ji vis dar jautė vaikišką pasigėrėjimą Odisėju. Net jei ir jos 
gudrusis herojus virto šaltu ir žiauriu Euripido veikaluose, šioje 
epinėje poemoje jis nebuvo pabaisa. 

- Jis atkeršija už savo draugus, kai galiausiai išduria kiklopui 
akį ir palieka jį mirti. 

- Ir prie ko šis veiksmas, šis jo sprendimas apakinti kiklopą, jo 
didis kerštas už draugus, priveda Odisėją, Arsinoja? 

Be abejonės, atkeršydamas Poseidono sūnui jis užsitraukia Po- 
seidono prakeikimą, dėl kurio herojus ir jo vyrai blaškosi jūroje 
ištisus dešimt metų. Ji prikando lūpą, supratusi, kad neteisingai 
parėmė savo argumentą. Bejėgė ji atsakė: 

- Odisėjas galiausiai sugrįžta į Itakę. 

— Ir koks jis grįžta į Itakę? 

Išsisukinėdama Arsinoja atsakė: 

— Persirengęs valkata. 

— Leisk man paklausti aiškiau - kiek iš jo vyrų grįžta kartu su juo? 

Arsinoja neištarė nė žodžio. Odisėjas grįžta vienas. 

— Nė vienas, Arsinoja, nė vienas. Po visų kančios ir išbandymų 
metų, po to, kai jo vyrai buvo suėsti, pasikeitė ir nuskendo iki 
paskutinio, tavo didysis Odisėjas, likimo mėtytas ir vėtytas vyras, 
grįžo į Itakę vienas. Nes jo veiksmai atnešė mirtį visiems iki vieno 
jo draugams. 

Eunucho balsas šiurpino ją, kaip ir mintis apie visų jos draugų 
mirtis. Bet juk ji atstūmė Aleksandrą. To turėtų pakakti, kad ap- 
saugotų jį. Privalėjo pakakti. 

Pasibaigus pamokai, abi Arsinojos žaidimų draugės, skubiai 
atsisveikinusios, išskubėjo, taip nekantraudamos pasprukti, kad 
joms nerūpėjo būti mandagioms. Arsinoja nepasekė paskui jas. 
Ji tylėdama padėjo Ganimedui surinkti papiruso ritinėlius ir 
plunksnas. Dabar kitos mergaitės kurį laiką jos saugosis, ypač 
Hipatija, kurios apatiškumas, Ganimedui ją išplūdus, virto ne- 
apykanta. 

— Nenorėjau sutrikdyti Hipatijos, - galiausiai tarė ji. - Norėjau 
jai padėti. 

- Žinau, kad norėjai, - atsakė eunuchas, - bet mūsų ketinimai 
ne visada yra teisingai suprantami. Kartais geriausias būdas padėti 
kitiems yra leisti jiems kovoti patiems. 

— Norėjau apsaugoti ją, - tyliai sušnibždėjo Arsinoja. - Taip, 
kaip Kleopatra kadaise saugodavo mane. 

Ganimedas pažvelgė į ją tuo pačiu liūdnu žvilgsniu, kurį matė 
tąkart bibliotekos saugykloje. 

— Negalime visada apsaugoti tų, kuriuos mylime. 

Ji nedrįso jam prieštarauti. Kas būtų, jei jis įrodytų, kad ji klysta? 

Mokytojas švelniai patapšnojo jai per ranką. 

— Mano miela, turi gerą širdį. Galbūt net pernelyg gerą. Man 
neramu dėl tavęs. 

— Galbūt tavo širdis irgi yra per gera. 

Eunuchas nusišypsojo. 

- Galbūt taip ir yra. Štai, turiu tau dovaną. 

— Dar vieną draugę? - pašmaikštavo ji. 

— Tam tikra prasme - taip. - Ganimedas apsižvelgė aplink ir 
šulėlį. - Būk atsargi. 

Nekantraudama Arsinoja žvilgtelėjo pro jo kraštą ir aiktelėjo 
iš netikėtumo, išvydusi, kad tai buvo nedidelis durklas odiniame 
dėkle. 

— Paslėpk jį, - perspėjo ją eunuchas, - ir išmok juo naudotis. 

Tą naktį ir daugelį kitų naktų Arsinoja gulėjo negalėdama sudėti 
bluosto. Ji laukdavo, kol prieškambaryje užges Mirinės lempa ir 
ims aidėti auklės knarkimas. Tada, įsitikinusi, kad yra visiškai 
viena - viena, kokia visada troško būti, ji atsargiai įžiebdavo savo 
aliejinę lempą ir ištraukdavo po šilkais slepiamą durklą. Jai patiko 
jo svoris rankoje ir kaip jo ašmenys žėrėjo liepsnoje. Net ir men- 
kai spustelėjus pirštu jo galiuką, pasirodydavo ryškiai raudonos 
spalvos kraujo lašeliai. Tada ji čiulpdavo iš savo kraujagyslių sūrų 
įtūžį. Vieną dieną, jau greitai, ji išmoks, kaip valdyti durklą. 


V 


VYRESNIOJI 


rieš ją stovėjo ir rankas grąžė pirmasis jaunikis. Visas jo 
kūnas - pradedant pūstomis kelnėmis ir baigiant klostuo- 
tos tunikos rankovėmis - skendo šilke, kuris aiškiai netiko 
Egipto karščiams. Be abejonės, šie drabužiai buvo pasirinkti tam, 
kad nustebintų ją savo prabanga, bet jis būtų greičiau laimėjęs 
Berenikės palankumą, jei nebūtų vis griebęsis nosinės nusivalyti 
nuo kaktos žliaugiančiam prakaitui. Apskritai jis priminė labiau 
baikščią, o ne bauginančią asmenybę. Kalbėdamas jis, rodos, 
nelabai nutuokė, kaip elgtis su savo balsu, kojomis ir rankomis, iš- 
skyrus šias, kuriomis vis šluostė nuo veido besikaupiantį prakaitą. 
Nors ir nenorėjo to pripažinti, Berenikė taip pat jautėsi ne- 
pasirengusi šiam pokalbiui. Ji nelaukė, kad jaunikiai pasirodys 
taip greitai. Ji tikėjosi pirmiau priimti sprendimą dėl savo planų 
Kipre, tačiau šis Mitridatas iš Partijos neabejotinai turėjo savų 
priežasčių tokiam skubėjimui. Kiek jai buvo žinoma, jo krau- 
geriškas brolis Orodas išvarė jį iš namų, ir dabar jis beviltiškai 
ieškojo kariuomenės, kad galėtų susigrąžinti savo žemes. Berenikė 
jautė pasitenkinimą, kad šįkart ji sėdėjo priešingoje tokių derybų 
stalo pusėje. 
— Mano karaliene, - pradėjo jis antrą kartą. 
Jis buvo nervingas žmogus - visiška priešingybė Seleukui, ku- 
ris buvo pagarsėjęs savo nesudrebinamu pasitikėjimu savimi. Iš 

jo žvilgsnio nusprendė, kad jis buvo vos keleriais metais už ją 
vyresnis - gal penkeriais, bet ne daugiau nei dešimt, ir praleido 
savo neilgą gyvenimą ne taip išmintingai, kaip ji. Jis prarado savo 
karalystę, o ji išsikovojo savąją. 

— Mano karaliene, prašau Jūsų priimti šią dovaną kaip mano 
pagarbos ženklą. 

Jis, it koks pamišėlis, mostelėjo ranka į savo vyrus, susirinku- 
sius po įėjimo į atrijų skliautais. Jie atrodė ne mažiau nustebinti 
šio savo šeimininko gesto ir, kai pagaliau pora jų nerangiai išėjo į 
priekį, nešini dramblio kaulo spalvos skrynia, vienas iš jų paslydo 
ant Dionizo leopardo letenos, vaizduojamos didžiojoje mozaikoje, 
pasvirdamas į priekį ir vos nepaliesdamas iš rankų savo nešulio. 
Seleukas, kiek ji prisiminė, neatvežė jai jokių dovanų. Jeigu būtų 
jų paprašiusi, veikiausiai būtų pasakęs, kad jo vyriškas pasididžia- 
vimas buvo pakankamai gera dovana. 

- Ką gi, atidarykite ją, - liepė ji apgailėtinai atrodantiems tar- 
nams. 

Turbūt Orodas pasiliko sau geresnius tarnus. Labiau patyręs iš 
jų- netas, kuris vos neišmetė jų šeimininko dovanos - apsileidęs, 
nenusakomo amžiaus sutvėrimas, pašnairavo į ją, nesuprasda- 
mas, ką daryti. Ji pabandė iš naujo, pasakydama ne graikiškai, o 
persiškai: 

— Atidarykite ją. 

Tai jis, regis, suprato ir mostelėjo savo aukštesniam, neranges- 
niam draugui, kad pakeltų dangtį. Šilkai, ryškūs ir įvairiaspalviai, 
išslydo iš kedro skynios. Berenikės žvilgsnis užkliuvo už alyvinės 
spalvos drabužio - chitono, išsiuvinėto aukso siūlais, iš kurių 
palei kaklo ir pečių liniją buvo sukurtas įmantrus lotoso žiedų 
ornamentas. Ji matė ir daugiau - po nerangiojo vergo kilnojamais 
purpuriniais, ryškiai raudonais ir žalsvai mėlynos spalvos šilkais 
buvo ir papuošalų - auksinė diadema, inkrustuota rubinais ir 
turkiais. Šie šilkai buvo vertingos dovanos, daug vertingesnės net 

už auksą, kuris gulėjo po jais, bet jai jos buvo nereikalingos. Jai 
reikėjo ne papuošalų, o karių, kurie padėtų išplėsti jos karalystės 
ribas ir apsaugoti karūną. O šis gerbėjas turėjo pernelyg daug savų 
nelaimėtų mūšių. 

Mitridatas nusišypsojo. 

— Iš Indijos ir iš dar toliau. - Jis nužvelgė dovanas godžiai, tarsi 
jos vis dar priklausytų jam. - Kai mes susituoksime ir susigrą- 
žinsime mano tėvo karalystę, kontroliuosime prekybą tarp Rytų 
šalių ir Romos. 

Pasak Pietono, romėnai itin vertino šilką. Tai nestebino Be- 
renikės. Respublika troško kiekvieno meno kūrinio, kurio pati 
nepajėgė sukurti: sodraus purpuro audinių iš Tyro, subtilių stiklo 
gaminių iš Aleksandrijos ir kvėpuojančių skulptūrų iš Atėnų. Tie 
prekybos keliai atneštų nemažą pelną, tačiau apie Mitridadą taip 
pat sklido tamsūs gandai, tokie, kurie nežibėjo taip, kaip jo dova- 
nojamas šilkas ir monetos. Jis bandė parsiduoti į vyrus kiekvienai 
princesei iš Eufrato krantų ir buvo visų atstumtas. Jeigu kuri nors 
būtų patikėjusi jo galia atsikovoti iš brolio žemes, jis jau seniai 
būtų vedęs. 

- Dėkoju Jums už mielas dovanas. 

Vyras, jaunesnysis Partijos sūnus, suraukė antakius, tarsi būtų 
tikėjęsis išgirsti ką nors labiau padrąsinančio, nors Berenikė ne- 
įsivaizdavo, kaip galėjo suteikti jam tokių vilčių. Po to, kai jis taip 
įkyriai siūlėsi į vyrus visoje pranašesnėje Azijos dalyje, jau turėjo 
priprasti būti atstumtas. Jis trynė delnus ir Berenikė galėjo girdėti 
šiugždančią sausą jo delnų odą. 

— Ar teiksitės atsakyti į mano pasiūlymą? - jo balsas trūkčiojo. 
Jo tiesumas stebino ją. Jis neatrodė kaip vyras, kuris būtų linkęs 
primygtinai reikalauti savo. Jo šilkai, prabangūs, bet jau gerokai 
nunešioti, grąžomos rankos ir tvirtai suspaustos lūpos - visa tai 
atsidavė neviltimi. Berenikė išsyk suuodė tai. 

Nepaisant to, ji galėjo būti su juo atvira. Šis vaidmuo jai tiko 
daug labiau nei koketės. Taigi, ji tvirtai atsakė: 

- Išgirsite mano atsakymą todėl, kad jo prašote. Nenoriu švaisty- 
ti niekieno laiko, o labiausiai - savojo. Netekėsiu už Romos karų 
Azijoje. Turiu užtektinai savų rūpesčių čia, savo namuose. 

Jo veidas paniuro. Jo jaudulį ir nerimą pakeitė nusivylimas. 
Tvirtai suspaudęs delnus jis stovėjo be žado. Berenikei jo net šiek 
tiek pagailo. Tai buvo jo paskutinė, vienintelė viltis ir ji ją sugriovė. 
Tačiau Berenikė gana greitai pamiršo šį reikalą. Vos tik svečias 
iš Partijos pasišalino, gailestis išgaravo kartu su juo ir ji daugiau 
apie tai nebegalvojo. 


Atėjo derliaus nuėmimo metas - turtingas, gausus ir šiltas. Iš 
karalystės užribio atklystančios naujienos neardė įsivyravusios 
ramybės. Naujausios iš jų atėjo iš Judėjos, kur Sirijos guber- 
natorius Aulas Gabinijus su savo Romos legionais užkariavo 
Nazaretą ir artėjo prie Jeruzalės, siekdamas pavergti judėjų 
karalystes. Tačiau erelio vėliavos toliau į pietus nuo Negyvosios 
jūros jau nebežygiavo. Respublika, rodos, buvo linkusi palikti 
Egiptą ramybėje. 

Taigi, vieninteliai svetimšaliai, kuriuos nešė vasaros vėjai, buvo 
nauji jos rankos prašytojai. Kotijas iš Trakijos, vos pakrutantis, 
pagal amžių galintis būti jos seneliu, vyras bandė nusipirkti jos 
ranką brangenybėmis. Drebantis Antijochas iš Komagėnės - toks 
jaunas, kad galėtų būti jos sūnumi, padovanojo jai retų, senovinių 
rankraščių iš Pergamo. „Tai dovana Jūsų didingai bibliotekai, mano 
karaliene, - aiškiai tardamas žodžius, it eilėraštį deklamuojantis 
vaikas, paskelbė jis. Kai ji kaip galima švelniau jį atstūmė, berniu- 
kas negalėjo nuslėpti palengvėjimo. Kapadokijos Arijobardzanas 
išsiskyrė kaip geriausias iš visos apgailėtinos šutvės, bet nerimą 
Berenikei kėlė tai, kad ji lenkė šį šešiolikmetį penkeriais metais, 


265 


ir bjaurios apie jo motiną sklandančios istorijos. Berenikė buvo 
girdėjusi, kad Ponto karalienė Atėnajidė darė keistą ir nežmonišką 
įtaką savo abiem paaugliams sūnums. Nusikračiusi savo motinos, 
Berenikė tikrai neieškojo sau antros. 


Savaitę keitė vis nauja ir Berenikės užsidegimas po truputį blėso. 
Iš aukštutinių žemių keliavo puikios naujienos - užderėjo gausus 
derlius. Paskutinis potvynis subrandino laukus ir karūna, užuot 
dalijusi sandėliuojamą derlių, kad užtikrintų vietinių gyventojų 
ramybę, kaupė atsargas. Kiekvieną dieną vis nauja armada, pa- 
krauta kviečiais ir šviežiai nupjautais papiruso stiebais, plaukė 
žemyn Nilu. Sandėliuose palei miesto pietinį ežerą buvo pilamos 
grūdų krūvos. Nendrės buvo džiovinamos ir susmulkinamos ga- 
mybai, kad pamaitintų gobšuolius vietos ir užsienio sąskaitinin- 
kus. Prisipildžius sandėliams, prekybiniai laivai spietėsi uostuose 
ir net varguolių vaikai buvo persisotinę. 

Pietonas įtikino Berenikę, kad surengtų visam miestui iškilmes, 
kuriomis, atsidėkojant už šias dovanas, būtų pašlovinti dievai. 
Penkias dienas kalkakmeniu grįstomis miesto alėjomis dardėjo 
vežikai, fokusininkai, ugnies žonglieriai ir dramblių tempiami 
vežimai, iš kurių gatvėse liejosi vynas. Miestiečiai - graikai ir 
egiptiečiai, persai ir Žydai - gėrė iki sąmonės netekimo, linksmybių 
sūkuryje šūkaliodami jos karališkąjį vardą: „Berenikė, Spindinčio- 
ji. Didingieji Semos ir Poseidono šventyklos pastatai, gimnazija 
ir biblioteka buvo šveičiami ir dailinami tol, kol jų frizai ėmė 
spindėti. Šventė buvo tik tėvo rengiamų puotų šešėlis, bet kartais 
šešėlis gali nustelbti net patį jo kūrėją. O geriausia buvo tai, kad 
per linksmybes nepasigirdo nė cyptelėjimo apie Fleitininką. Jis ir 
toliau tūnojo Efese, be draugų, vienas. 

Rytais pabudusi ir pažvelgusi į prieplaukoje bruzdančius laivus 
bei galeras, Berenikė net išdrįsdavo viltis, kad galbūt jai nepri- 
reiks ištekėti antrą kartą. Galbūt jai užteks karių, kad galėtų viena 

užkariauti Kiprą. Ši mintis kėlė susierzinimą jos patarėjams. „Tau 
visada reikės daugiau karių, - jau girdėjo eunucho priekaištą. - Ar 
tavo skystablauzdžiai žemdirbiai galėtų atsilaikyti prieš Romos 
legionus?“ 

Taigi, Berenikė leido savo patarėjams užsiimti būsimojo jauni- 
kio paieškomis. „Taikos laikotarpiu, - kartą sakė jai tėvas, nuo 
vyno purpurine spalva nusidažiusiomis lūpomis, - patarėjai turi 
susigalvoti, kaip tinkamai išnaudoti savo laiką, nes kitaip jie perne- 
lyg daug galvoja, o neturintis veiklos protas visada pridaro bėdų.“ 
Net ir nuobodūs susirinkimai atnešdavo naudingų įžvalgų. Taisas 
juose dalyvaudavo ypač užsidegęs. Rodės, kad jie sužadino jame 
seniai pamirštą ryžtingumą. Ji niekada anksčiau nebuvo mačiusi 
savo lieknojo patarėjo tokio entuziastingo ir drąsaus. Kiekvieną 
popietę jis atskubėdavo pro atrijaus duris, kurių reljefe buvo vaiz- 
duojami grifai, su vis nauju sąrašu galimybių. 

O Nerėjas skyrė vis mažiau ir mažiau dėmesio šiam reikalui. Ne 
kartą Berenikė pastebėjo jį snūduriuojant ant kurios nors kušetės. 
Jo amžius slėgė jį - jo keliai ir sąnariai vis silpo, kaip ir likęs, jau ne- 
būtin besitraukiantis jo kūnas. Galbūt jis nujautė, kad mirtis buvo 
šalia. Ji akylai jį stebėjo, bet senolis, regis, pamiršo savo slaptus 
troškimus. Tiesa, po Seleuko mirties, jis, rodos, prarado visus savo 
troškimus. Berenikė negalėjo apsispręsti, ar įsakyti jį nužudyti, ar 
tiesiog palaukti, kol gamta pasiglemš jį į savo negailestingas ran- 
kas. Tiesa, pasklidus žiniai apie jo išdavystę, ji pasirodytų esanti 
tokia pat kvaila, kaip ir bet kuris kitas. 

Jos eunuchas, kaip ir senis, daugiau tylėdavo nei kalbėdavo per 
jų pasitarimus, bet dėl visiškai kitų priežasčių. Pietonas galvojo, 
kad jo kantrybė taip ją išvargins, kad po pirmojo, penktojo ar 
penkiasdešimtojo nesėkmingo pasiūlymo ji nusileis, sutiks su jo 
pasibjaurėtinu planu ir susituoks su tuo verkšlenančiu vaiku, ku- 
ris dedasi jos broliu. Pietonas vis dar laikė ją silpna ir nuolaidžia 
mergaite, kurią jis mokė. Ji įrodys, kad jis klysta. 

- Archelajas, vyriausias Belonos šventikas iš Komanų, Mitrida- 
to, garsiojo Ponto tėvo, sūnus. 

Jos šauklys trinktelėjo savo lazda tris kartus į grindinį. Susido- 
mėjusi Berenikė pakėlė akis ir sužiuro į virš vyno dievo, jojančio 
ant šokančio leopardo, esančias tris kaulo dramblio spalva iš- 
margintas arkas, kurios žymėjo įėjimą į atrijų. Labiausiai ją suin- 
trigavo jo kilmė, mat jis buvo garsusis Mitridatas, ne tas iš Partijos, 
kurį ji jau atstūmė, bet tas, kuris vienintelis vis dar kėlė grėsmę 
Romai. Berenikė išsyk pastebėjo šio vardo savininko patrauklu- 
mą - jo veidą dengė iš liūto nasrų padarytas galvos apdangas, 
kurį nešiojo ir jo protėvis, o už aštrių ilčių žybčiojo dvi ryškios ir 
žaismingos akys. Jo plačią krūtinę dengė spindintys sidabro šarvai. 
Jo išvaizda buvo kaip tikro vyro, nors jai tokie dalykai ir nelabai 
rūpėjo. Jam klaupiantis ant leopardo burnos, tamsi plaukų sruoga 
išslydo pro liūto nasrus ir užkrito ant akių. Pradžia bent jau buvo 
daugiau žadanti nei kitų. 

- Atsistokite, mano drauge, - jos balse pasigirdo žaisminga gai- 
delė. Ji išsyk sutramdė save, juk buvo suaugusi, dvidešimt vienerių 
metų moteris, o ne kokia nors įsimylėjusi keturiolikmetė mer- 
gaitė. - Išklausysiu, ką norite man pasakyti. 

Jis nerūpestingai krestelėjo į šoną ant veido užkritusią sruogą. 
Jo akys, juodos ir ryškios, susmigo į ją. Nutrūktgalviška šypsena 
žaidė jo lūpose, parodydamos eilę baltutėlių dantų. Kaip puikiai 
žaidžiu šį žaidimą. Vos tik ji pastebėjo šį jo šypsnį, jis kaipmat 
dingo, ir Archelajas vėl atrodė rimtas ir mandagus. 

— Esate tokia pat maloninga, mano karaliene, kaip ir graži. 
Girdėjau kalbant apie Jūsų sumanumą mūšio lauke ir už jo ribų. 

Jis stabtelėjo ir Berenikė negalėjo nuspręsti, ar jis šaipėsi iš 
jos, ar ne. Paprastai ji visada būdavo pasirengusi atremti netikras 
pagyras su sąmoju, bet šią akimirką jis ją apleido. 

— Manau, kad daugybė kitų atvyko pas Jus su panašiu prašymu, - 
tęsė jis, - ir nenoriu įžeidinėti Jūsų intelekto gražbyliaudamas. Ir 

taip numanote, koks yra mano atvykimo tikslas. Atvykau, kad 
Jus vesčiau. 

- Esate toli gražu ne pirmas. 

Vėl keista flirto gaidelė suskambo jos balse. Kad ir kaip norėjo, 
negalėjo jos visiškai atsikratyti. 

— Aš tuo nesistebiu. Mažai moterų gali prilygti Jums grožiu ir, 
kiek teko girdėti, nė viena neprilygsta Jums valios jėga. 

Berenikė kilstelėjo antakius. 

— Nejaugi? - ji taip pat galėjo žaisti šį erzinantį žaidimą. - Kokias 
baisias istorijas seka apie mane Kapadokijoje? 

— Ne baisias, o šlovinančias istorijas. Visos jos teigia vieną ir 
tą patį dalyką, kad valdote dukart tvirtesne ranka nei Jūsų tėvo ir 
triskart išmintingiau. 

Jeigu tik jis bažinotų mano tėvą, - pagalvojo ji karčiai, - tikrai 
nesakytų tokių komplimentų. Jos palankumo nebuvo galima laimėti 
gražiais žodžiais. Ji nebuvo galvą pametusi mergaitė. 

- Ar matote mano rūmus, Archelajau? - Berenikė mostelėjo 
ranka į gaubtus lubų skliautus, išmargintus lotoso žiedais su auk- 
so ir rubino spalvos lapeliais, į spindinčias mozaikas grindyse, 
išdėliotas iš stiklo ir lazurito, į sidabrines kėdes, kurios ant savo 
glazūruotų letenų laikė jos patarėjus. 

Jis linktelėjo nė nedirstelėjęs į visa tai. Jo akys smigo gilyn į 
jos sielą. 

— Tada išduosiu Jums paslaptį, - sušnibždėjo ji kaip galima 
paslaptingesniu balso tonu, - labiausiai Aleksandrijoje saugomą 
paslaptį. Miestas yra sausakimšas meilikautojų. Nuo tos aki- 
mirkos, kai atsibundu ryte, iki akimirkos, kai užmiegu, pagyros 
neapleidžia mano ausų. Neketinu ištekėti už dar vieno saldžia- 
liežuvio. 

Berenikė pastebėjo, kaip jo kariai, stuobriai, vilkintys mantijas 
su raudonai apsiūtais kraštais ir susibūrę plačiajame tarpduryje, 
baimingai sužiuro į ją. Vienas iš jų pasilenkė, kad pašnibždėtų 

kažką savo bičiuliui, bet po to susilaikė. O jų šeimininkas tik 
garsiai ir nuoširdžiai nusijuokė. 

- Pričiupote mane už meilikavimą, mano karaliene. Žaviuosi 
tuo ir Jūs esate teisi. 

Jis nutilo ir akimirką tyrinėjo ją, tarsi bandydamas patikrinti, 
kaip ją paveiks jo žodžiai. 

— Nuraminote mane, nes yra kitų, daug nemalonesnių gandų, 
kurie gaubia Jūsų vardą. 

— Ką gi, išgirskime juos. Prisipažinsiu, kad jie labiau domina 
mane. 

Pietonas, sėdintis jai iš kairės, pasimuistė kėdėje ir nusikosėjo 
į ranką. Berenikė ignoravo jį. 

— Sakoma, kad nė vienas vyras nėra vertas Jūsų santuokinės 
lovos. 

Berenikė sumirksėjo iš nuostabos. Ji tikrai to nesitikėjo. Manė, 
kad sklando pasakojimai apie žmogžudystę, bet tik ne apie jos 
tuštybę. Tai buvo viena iš silpnybių, kurios ji ypač neapkentė ir 
kuria niekada nesitikėjo būsianti apkaltinta. Ji žinojo, kad nebu- 
vo apdovanota grožiu ir jo niekada nesiekė. Būtų kvaila bandyti 
kovoti su savo dalia. Jos motina pasirūpino, kad šiuo klausimu ji 
neturėtų jokių tuščių vilčių. 

- Tada išeitų, kad atvykote čia pasirodyti kvailiu, - skardžiai 
nusijuokė Berenikė. - Leidotės į ilgą ir pavojingą kelionę iš pačių 
Komanų į Aleksandriją vien tik tam, kad pasipirštumėte moteriai, 
kurios neįmanoma laimėti. 

Archelajas nusišypsojo. 

- Man patinka iššūkiai. Esu pakankamai kvailas manyti, kad 
pajėgsiu įrodyti savo vertę. 

Jis spragtelėjo pirštais. Po aukšta, dramblio kaulo mozaikomis 
puošta arka išdygo du tarnai, įsirėžę nuo nešamos sidabrinės skry- 
nios. Jis įdėmiai stebėjo, kaip jie drimblino per kambarį, laikyda- 
miesi taip arti kampų, kad jų nugaros lietė mūšius vaizduojančius 

gobelenus, kuriuos Berenikė liepė pakabinti tam, kad paslėptų 
keletą tėvo mėgstamų satyrų. Aleksandro piestu atsistojęs arklys 
metėsi įsibrovėlių link, bet didysis generolas, iškėlęs kardą virš 
galvos, atrodė ramus. Vyrai, aplenkę strėlių pervertus persus ir jų 
triuškinamus eržilus, be kliūčių šlepsėjo tolyn. 

Jiems priartėjus prie Berenikės, žemesnis iš tarnų, gležnas, rudų 
akių jaunuolis, užsikosėjo ir vos nepaleido iš rankų skrynios. Jo 
palydovas suklupo ir bandė sulaikyti krentančią skrynią, bet, ne- 
paisant to, ji garsiai dunkstelėjo, atsitrenkusi į grindinį. Mitridato 
sūnus krūptelėjo nuo garso. 

— Maža atminimo dovana, mano karaliene. 

Berenikė tikėjosi išvysti dar daugiau šilko arba auksą ir bran- 
gakmenius. Tokie niekučiai jai buvo nereikalingi. Jai reikėjo karių, 
ginklų ir arklių. Dailusis tarnas atidarė skrynią ir ištraukė iš jos 
vidaus nedidelę auksinę dėžutę. Šypsodamasis jis įteikė dovaną 
Berenikei. Dėžutė buvo sunki. Ji buvo ne apkalta auksu, o išlieta 
iš gryno metalo. Berenikė palietė pirštais raižinį jos paviršiu- 
je - jaunąjį Jasoną, išplaukiantį su savo argonautais, ir atsargiai 
kilstelėjo dėžutės dangtelį. Jos viduje gulėjo tai, ko ji nesitikėjo - 
vėrinys - šimtas perlų, it lašai kabančių ant auksinių gijų tinklo. 
Tai buvo gražus papuošalas. Jo tarnai turėjo puikų skonį. Ji pirštais 
paglostė vėrinį. 

Eunuchas išsyk sušnibždėjo jai į ausį nuodingus žodžius: 

— Mano karaliene, neturėtumėte liesti jų pirma. 

Pietonas buvo pernelyg šaltas ir pernelyg atsargus, bet ji buvo ne 
eunuchas, o karalienė. Ji nedrebės it koks išrengtas ir iškastruotas 
padaras. 

— Mano eunuchas galvoja, kad ketinate nužudyti mane su šia 
dovana, - kreipėsi ji į savo gerbėją. - Prieikite, Archelajau, ir 
įrodykite jam, kad jis klysta. Užsekite šį vėrinį man ant kaklo. 

Jos žodžius palydėjo murmesiai tarp Archelajo vyrų. Aukš- 
čiausias iš galato sargybinių jau ranka siekė kirvio, kurį segdavosi 

prie savo diržo, kai prisiminė, kad paliko savo ginklus prie įėjimo 
į atrijų. Berenikės patarėjai atrodė ne ką mažiau nepatenkinti. 
Šalia sėdintis Pietonas širdo, po nosimi murmėdamas keiksmus. 
Berenikė visa tai ignoravo. Tai buvo tik erzinantis triukšmas, 
daugiau nieko. Ji tik stebėjo, ką daro jos gerbėjas. Seleukas būtų 
atmetęs tokį prašymą. „Gal laikote mane vergu?“ - būtų spjovęs 
jai į veidą, bet Archejalas tik sumirksėjo iš nuostabos ir ilgiau 
nebedvejojo. 

— Tai, mano karaliene, bus man didelė garbė. 

Jis kalbėjo žemu, kone burkuojančiu balsu, jo balsas aidėjo jos 
mintyse. Jis priėjo prie jos tvirtu žingsniu. Kabindamas vėrinį jai 
ant krūtinės jis pirštais nežymiai perbraukė jos kaklą. Berenikė 
pajuto, kaip šiurpuliukas perbėgo nugarą, kai jis užsegė vėrinio 
susegimą ant kaklo. 

- Tikiuosi, kad jis bus vertas Jūsų, - sušnibždėjo jis. Jo barzdos 
šeriai palietė jos ausį. Berenikės širdis daužėsi ir suvirpėjo visas 
kūnas. Vadinasi, taip jaučiamasi, kai kuo nors susižavi. 

Archelajas kreipėsi į jos patarėjus: 

— Dabar, kai nė vienas čia esantis negalėtų manęs apkaltinti 
nedorais ketinimais, galiu pasakyti, kad atvežiau taip pat ir kitų 
dovanų. 

Dritonas nepaprastai susidomėjęs pasviro į priekį. Taisas ir 
toliau keverzojo įnikęs į savo sąrašus. Jis detaliai aprašydavo kiek- 
vieną dovaną, net ir menkiausią mažmožį. 

— Smaragdais puoštą diademą, porą auksinių apyrankių ka- 
ralienės riešams padabinti, sidabru kaustytus pakinktus, balną, 
pasiūtą iš puikiausios Kapadokijos karvių odos, - vardino Ar- 
chelajas. - Mano žemės yra pagarsėjusios savo grynakraujiais 
eržilais, tad, be jokios abejonės, atvežiau tris šimtus jų, kaip dovaną 
karalienei. Jeigu mano prašymas bus patenkintas, pridėsiu dar 
dvylika tūkstančių karių prie trijų tūkstančių, kurie atplaukė kartu 
su manimi. Iš jų apie tūkstantis turi savo arklius. 

Berenikės kariams labai reikėjo arklių, kad galėtų stoti prieš 
Romos kavaleriją, be to, išėjimo prie jūros neturinčio Komanų 
miesto kariai neabejotinai mokėjo kautis ir ant žemės, ir balne. 
Du sargybiniai išėjo į priekį, nešini emaliu dengta ir perlais puošta 
kedro skrynia. 

— Tai nelabai tinka vadinti dovana, nes ji teisėtai priklauso jūsų 
rūmams labiau, nei kada nors priklausė maniškiams. 

Panaši kedro skrynia kadaise priklausė Ptolemajų rūmams. 
Daugybę kartų ji girdėjo pasakojimus apie tokią skrynią. Ne, - 
nuvijo tokias mintis ji, - tai neįmanoma. Nebuvo galima tikėti 
tėvo istorijomis apie tai, ką jis matė viešėdamas Ponto rūmuose. 

— Mano tėvas labai mylėjo šią vogtą brangenybę, - tęsė Arche- 
lajas. - Jis vilkėjo ja per daugelį prieš Romą pasiektų pergalių. Jis 
sakydavo, kad ji suteikė jam to, kuris pirmasis ją nešiojo, stiprybės. 

Net dabar, po jo ištartų žodžių, Berenikė negalėjo patikėti, kad 
jos rūmų talismanas bus jai sugrąžintas. Tai buvo sėkmės simbolis, 
toks, apie kurį buvo kuriamos dinastijos, bet ji nedrįso tuo patikėti, 
todėl tik prikando liežuvį ir tylėjo. 

— Karaliene Berenike, Spindinčioji, man yra garbė pristatyti 
Jums Aleksandro Didžiojo mantiją, - žengęs kelis žingsnius atgal 
Archelajas atvėrė skrynią. 

Berenikė pasilenkė arčiau, kad ištyrinėtų nudėvėtą ir išblukusį, 
purpurinės spalvos apdarą, tokį susidėvėjusį, kokio jai dar neteko 
matyti. Pats Mitridatas pavogė Aleksandro mantiją iš jos šeimos 
ir dabar pagaliau ją sugrąžino. Tai nebuvo tik šiaip koks menkas, 
dailus mažmožis. 

Eunuchas atsikrenkštė. 

— Kaip keista, aš maniau, kad mantija buvo rasta tarp Jūsų tėvo 
lobių Talauroje, kai Pompėjus sutriuškino Mitridato kariuomenę 
ir nusiaubė jo žemes. Kalbama, kad Romos generolas vilkėjo tą 
patį apdarą po savo trečios pergalės, kai žygiavo gatvėmis puikuo- 
damasis prieš Jūsų seseris. 

Berenikė įtarė, kad Pietonas buvo užsibrėžęs tikslą ir apsėstas 
nepalenkiamo troškimo sukliudyti jos santuokai su bet kuo, iš- 
skyrus jos brolį. Eunuchas užsispyręs laikėsi įsitvėręs savo pavydo. 

Archelajas jam nusišypsojo, tarsi Pietono akiplėšiškumas būtų 
juoko vertas. 

— Pompėjus yra žmogus, apie kurį sklinda daugybė istorijų. 
Kuris vyras nenorėtų pasigirti, kad vilkėjo Aleksandro Didžiojo 
mantiją“ 

- Tikrai, kuris vyras... - eunuchas, kietai sučiaupęs lūpas, žvelgė 
tiriamai į Archelajų. 

— Sakykite, Mitridato sūnau, atnešęs tokią dailią ir nuostabią 
dovaną, kas buvo Jūsų motina? 

— Ji buvo tėvo meilužė, - ramiai atsakė jis. - Vargu ar žinote 
jos vardą. 

— Gal ir žinau. Jūsų tėvas buvo didis žmogus. Iškilių vyrų mei- 
lužės taip pat gali tapti legendomis. Pavyzdžiui, Kresidos?? vardas 
kartojamas iš kartos į kartą, nors jos ir nelydėjo Jūsų motinos 
sėkmė - ji niekada nepagimdė sūnaus Agamemnonui. 

Berenikę vis labiau erzino eunucho atkaklumas. Archelajas 
išliko garbingai ramus. 

— Tačiau mano motina neturėjo šventiko tėvo, kuris būtų iš- 
maldavęs ją paleisti. Deja, jos istorija visai kitokia ir liūdnesnė. 

Pietonas neatlyžo ir nekreipė dėmesio į rūstų Berenikės žvilgsnį. 

- Kiekvienoje istorijoje yra savos painiavos. Norėčiau išgirsti 
Jūsų. Leiskite mums pradėti bent jau nuo vardo. 

Eunuchas žvelgė pro pirštus į jos rodomą nepasitenkinimą, 
siekdamas paerzinti ją ignoravimu. Berenikės kantrybė po truputį 
seko, o Archelajo atsakymai darėsi vis trumpesni. 


22 Kresida - Kalcho, Trojos išsižadėjusio žynio, duktė. Jis išmeldė, kad Agamemnonas sug- 
rąžintų jam Trojoje likusią dukterį (vert. past.). 

— Metidė - toks buvo mano vargšės motinos vardas. Mažai yra 
kraujo linijų, kurios būtų tokios grynos, kaip jūsų karalienės. 

Berenikė pagalvojo, kad jam tikrai nebuvo, ko gėdytis. Nė vienas 
iš jos pačios tėvų nebuvo gimę iš Ptolemajo Gelbėtojo teisėtų 
žmonų įsčių. 

— Metidė, - tarsi ragaudamas ištarė vardą eunuchas. 

Berenikė matė, kaip jis mėgavosi savo padėtimi. Eunuchas buvo 
sugadinta, pavydu mintanti būtybė. Gal vis dėlto vertėjo paklausyti 
motinos perspėjimo. 

- Prisimenu šį vardą, - tęsė Pietonas, - bet buvau įsitikinęs, kad 
ji pagimdė Mitridatui tik dukterų ir nė vieno sūnaus. 

Archelajas gūžtelėjo pečiais. 

- Tai, kad stoviu prieš Jūs, paneigia Jūsų įsitikinimą. 

- Tai, kad Jūs stovite prieš mane, nepaneigia nieko. Aš irgi ga- 
lėčiau pasiskelbti esąs Mitridato sūnumi. Turiu tiek pat įrodymų, 
kaip ir Jūs. 

Žemindamas jį eunuchas žemino ir ją. Berenikė neketino ilgiau 
su tuo taikstytis. 

- Tylos, Pietonai, - piktai nutraukė ji. - Archelajas atvežė ver- 
tingų dovanų. Aš išklausysiu jo prašymą. 

Vyras šyptelėjo. Po liūto kauke neabejotai slėpėsi berniokiškas 
šelmiškumas. Kai prakalbo, jo žodžiuose tai skambėjo su gerai 
apgalvotu žavesiu. 

- Mano prašymas ilgai netruks, nors jausmo jam tikrai netrūks- 
ta. Atvykau Jus vesti ir sujungti Komanų pajėgas su Jūsų Egipte. 
Mūsų nedaug, bet esame narsūs. Ir prisiekiu, kad kovosiu už šią 
karalystę taip, lyg ji būtų mano. Mano tėvas narsiai kovėsi su 
romėnais daugybę metų, jie vadino jį Karalių Karaliumi ir sakė, 
kad jis apjungs Rytus prieš vilkės augintinius“?. Yra tokių, kurie 


E Romėnų mitologijoje mitinius Romos įkūrėjus Romulą ir Remą išmaitino ir išaugino vilkė 
(vert. past.). 

tikina, kad su jo mirtimi atėjo galas sėkmingam pasipriešinimui 
prieš godžius Respublikos nagus, kad mes visi turėtume klauptis 
ant kelių, bučiuoti jiems kojas ir džiaugtis, kad galime valdyti jų 
veikiami, kad jau nebebus lygios kovos su grėsmingu ereliu be 
mano tėvo priešakyje. 

: Archejalas nutilo. Tyla spengė Berenikės ausyse. Visa salė nuš- 
čiuvusi klausėsi jo žodžių. 

— Atvykau čia tam, kad pasakyčiau tiems žmonėms, kad jie yra 
neteisūs. Skelbiu garsiai ir aiškiai šiuose rūmuose ir bet kuriuose 
kituose rūmuose - karalienėje Berenikėje, Spindinčioje, matau 
atgimusį Mitridatą. 

Mitridatas buvo negyvas, jo karalystė pražuvusi, o jo šeima iš- 
žudyta. Archejalo žodžiai skambėjo labiau kaip prakeikimas, o ne 
pagyrimas, bet Berenikė žinojo, kad jis norėjo taip ją pamaloninti. 
Ji jau Žiojosi paprieštarauti ir atmesti prakeiksmingus pagyros 
žodžius, bet jau buvo vėlu. Pirmiausia pritariamai šūktelėjo vienas 
sargybinis, po to - dar vienas, tada - trečias. Galiausiai visi dvylika, 
kurie jį atlydėjo, nuleido savo bukus kardus ant onikso grindų. 

„—- Kore Mithradatou, - sušuko jie. Mitridato duktė. 


— Jis kalba gana gražiai, - išdrįso prabilti Pietonas po to, kai 
jos gerbėjas ir jo vyrai išėjo. - Gaila tik, kad jo žodžiuose nėra nė 
trupinėlio tiesos. 

— Gali pasilaikyti įžeidinėjimus sau, - Berenikė pažvelgė rūsčiai 
į eunuchą. Jos širdis vis dar smarkiai plakė, o ausyse skambėjo 
keisti žodžiai. Turėti tokį vyrą, kuris mokėjo įkvėpti kovai vyrus 
ir ją... Nors ne, tas svaiginantis žavesys buvo pernelyg pavojingas. 
Ji atsisuko į Pietoną. Jis atrodė neperkalbamas, sukryžiavęs rankas 
ant krūtinės. 

— Nepakenčiu melagių, - tarė eunuchas. - Jis - ne Mitridato 
sūnus ir ne Romos priešas. 

- Taisai, - jos susigūžęs patarėjas sudrebėjo nuo jos balso, kuris, 
nors ir nenorėjo to pripažinti, taip pat drebėjo. - Jūs buvote tokios 
nuomonės, kad jis yra dėmesio vertas jaunikis. Ką pasakysite Jūs? 
Tikiuosi, kad patikrinote jo kilmę. 

- Taip, mano karaliene, patikrinau. Žinoma. 

- Ir? Arjis yra tai, kuo sakosi esąs? - kraujas pulsavo jos smilki- 
niuose ir gerklėje. Tai erzino ją. Nevykusi mintis - maišyti širdies 
reikalus su kitais. 

- Jis... jis yra vyriausias Belonos šventikas. Jis valdo Komanus 
ir jiems priklausančias žemes. 

Taisas vengė atsakyti į klausimą. Berenikė žinojo, kad tai neža- 
dėjo nieko gera. Ji privalėjo pamiršti savo troškimą ištekėti ir būti 
mylima, nes jis kilo iš jos viduje trūnijančio silpnumo. 

- Tada pasakykite mums, Taisai, - lėtai ištarė eunuchas, - kieno 
remiamas jis valdo? Kieno kardo dėka jis laimėjo tą sostą? 

Ūkio reikalų ministro akys ėmė lakstyti grindiniu, tarsi tikėtųsi, 
kad Dioniso leopardas pravers nasrus ir praris jį visą. 

— Pompėjaus kardo dėka. Jis valdo tik Romos dėka. 

Ar buvo nors vienas žmogus šiame pasaulyje, kuris nesilenkė 
prieš Romą? Jos pirštai paėmė šalia stovinčią fajanso“! taurę. Ji 
bjaurėjosi šiuo savo kartos bejėgiškumu. Silpnumas, kurį taip sten- 
gėsi išnaikinti jos motina, vėl iškilo į paviršių. Dritonas įsiterpė: 

— Mano karaliene, dauguma valdo virš jų galvos kabant Romos 
kardui. Jeigu atstumsite kiekvieną, neliks nė vieno jaunikio. 

Berenikė juto, kaip trūkčioja jos lūpos. Gražusis karo reikalų 
ministras retkarčiais išsiskirdavo. Šįkart jis buvo teisus. Pasaulis 
gal ir buvo nusilpęs ir bailus, bet ji ketino parodyti Romai, ką 
reiškia būti stipriai. 


2) Fajansas - smulkiai akyta, dažniausiai balta keramika, padengta skaidria ir bespalve glazūra 
(vert. past.). 

- Jūsų pastebėjimas teisingas. O gal nesutinkate su juo, Pieto- 
nai? Ar yra kokių nors paslaptyje išlikusių karalių, kurie norėtų 
mane vesti? Gal yra koks nors Indijos princas, kuris dar nespėjo 
nusilenkti Romai? O gal etiopas? 

— Sakiau Jums tūkstantį kartų, Bere... 

Ji atsikrenkštė. Pakaks jo pasibjaurėjimą keliančio familiarumo. 
Kadaise jis buvo jos mokytoju, bet tai buvo jau labai seniai. Jis 
prarado teisę kreiptis į ją vardu. 

— Labai atsiprašau, mano karaliene, - jis pagiežingai pabrėžė 
kreipinį į ją, taip, tarsi ji nebūtų jo nusipelniusi, - bet manau, kad 
Jūs žinote mano nuomonę. Susituokite su savo broliu Ptolemaju. 

— Sakiau, kad daugiau man neminėtumėte šito. 

Pyktis vis labiau augo jos krūtinėje. Eunuchas ne tik kad rengė 
sąmokslą su tėvo meiluže, bet ir nesilaikė jos aiškiai išsakytų nu- 
rodymų. Motinos perspėjimas apie jį persekiojo Berenikę. Nepasi- 
tikėk eunuchu. Buvo sunku suprasti, kodėl jis taip atkakliai spaudė 
ją susituokti su tuo netikusiu vaikigaliu. Ypač dėl to, jog jis žinojo, 
kad santuoka su Fleitininku jos motinai atnešė pražūtį. Berenikė 
įtarė vienintelę galimą tokio jo atkaklumo priežastį - jis jau buvo 
išdavęs ją dėl jos. Taip, kaip pasielgė jos tėvas. 

— Bet... kadangi ir toliau nekreipiate dėmesio į mano norus, 
neturiu kitos išeities, kaip tik padaryti išvadą, kad turite kitų 
tikslų. Kuriai iš mūsų tarnaujate, Pietonai, - man ar tai šliundrai? 

Pietonas išbalo labiau, nei Berenikei kada teko matyti. Neli- 
ko nė trupučio saulės jo veide. Kai jis pagaliau atsakė, jo balsas 
virpėjo: 

- Sakykite, ką norite, mano karaliene, bet šito nesakykite. Nesu 
išdavikas. Ne ten jų ieškote. Aš vienintelis iš čia esančių buvau šalia 
Jūsų visus šiuos metus. Aš mokiau Jus nuo pat lopšio ir patarinė- 
jau, kai ėmėtės plano, kaip susigrąžinti Jums teisėtai priklausančią 
karūną. Kas yra šie vyrai, kurie Jus supa? Jūs pasitikite jais tik dėl jų 
vyriškumo tarpukojy? Visi iki vieno jie yra Jūsų tėvo patikėtiniai. 

Išskyrus tik tą štai ten, - jis mostelėjo ranka į Nerėją, kurio galva 
linko vis arčiau jo skreito. - Nežinau, kam jis tarnauja - Fleitini- 
nkui ar Selėnės dvasiai? 

Nerėjo ranka nusviro, tarsi skęstų išgertame vyne, ir nukrito 
jam prie šono. 

- Mano karaliene, - gargaliuodamas ir čiupinėdamas savo nu- 
karusią pasmakrės odą, prabilo Nerėjas, - aš tarnauju... 

Ji nekreipė dėmesio į senolį. Visas jos pyktis buvo nukreiptas į 
Pietoną ir jo norą bet kokia kaina pasirodyti prieš visus. 

- Sakote, Pietonai, kad Jūs vienintelis man padėjote siekiant 
tikslo. Tada pasakykite tai - kodėl siekiate dabar padėti mano 
broliui? Nė vienas iš šių vyrų - mano tėvo vyrų, kaip kad juos 
vadinate - nemaldauja manęs pasidalyti savo valdžia su Ptole- 
maju. - Berenikė kalbėjo pakėlusi balsą, beveik rėkdama, bet ji 
negalėjo susivaldyti. Ji negimdys pabaisų ir netaps tokia, kaip jos 
motina. - Yra kitų būdų. Suraskite juos. 

Pietonas atsakė griežtai: 

- Jūs nesituoksite su savo broliu. Tegul bus taip. Nepaisykite 
argumentų, jeigu Jums taip patogiau, bet netekėkite už šio vyro. 
Jis labai puikiai ir pernelyg lengvai meluoja. Jis praleido didžiąją 
šių metų dalį maldaudamas įgaliojimų iš Romos gubernatoriaus 
Sirijoje. 

- Jūs esate priešiškai nusistatęs prieš jį dėl savo kvailų išanks- 
tinių nusistatymų. Nematau jokių kitų argumentų Jūsų neprita- 
rimui pateisinti. 

Tą akimirką ją užliejo nenusakoma pykčio eunuchui banga. 
Nereikėjo juo pasitikėti. Jo gerumas jau buvo pagarsėjęs savo 
permainingumu. 

Pietonas atsistojo supykęs. Kiekvienas jo judesys aitrino jos 
venomis tekantį kraują. 

- Jums rinktis, ar tikėti, ar netikėti mano gerais ketinimais, bet 
netekėkite už jo. Arba tekėkite ir kentėkite dėl to. 

Berenikė leido perspėjamiesiems žodžiams aidėti tyloje. Kiti 
jos patarėjai sėdėjo apstulbę ir tylėjo, kol ji grūmėsi su tai įsiplie- 
skiančiu, tai atslūgstančiu pykčiu. 

— Nejaugi tai grasinimas, Pietonai? - jos žodžiai skambėjo 
ramiai ir apgalvotai, taip, kaip ją buvo išmokęs eunuchas. 

Tai sugriovė jo pasitikėjimą savimi. Jo kūnas, pasišiaušęs nuo 
pykčio, ėmė pamažu, slankstelis po slankstelio, trauktis, kol su- 
bliūško jo laikysena. Visi žinojo, kokia bausmė laukė to, kuris 
grasino karalienei. 

— Aš... mano karaliene... - eunuchas pradėjo mikčioti. 

- Išeikite, - Berenikės žodžiai buvo vos garsesni už šnabždesį. 
Jis nebuvo nusipelnęs jos riksmų. - Išeikite ir daugiau nerodykite 
savo veido šiuose rūmuose. Bet kuris vyras netektų galvos dėl 
tokio įžeidimo. Dėkokite likimui, kad jau praradote savo vyrišką 
pasididžiavimą. 

Eunuchas nustojo virpėjęs. Jis visada sugebėdavo susitvardyti, 
ne taip, kaip ji. Žiūrėdamas į ją, jis nusilenkė. Žemai ir grakščiai, 
kaip nusilenktų šokėjas. Kai Berenikė buvo maža, ji galvodavo, kad 
praėjusiame gyvenime eunuchas buvo šokėju. Dabar ji suteikė jam 
galimybę tapti juo šiame gyvenime. Per arkinio įėjimo tarpelį jam 
pavyko sugauti jos žvilgsnį dar kartą. 

— Kai prigauni žmogų meluojant, tai reiškia, kad jis jau apmelavo 
tave tūkstantį kartų, - tvirtai tarė Pietonas. - Tas Archelajas nėra 
Mitridato sūnus ir nėra Romos priešas. Ir jis Jums netinka į vyrus. 

'"- Dar žodis, eunuchai, - piktai atšovė ji, - ir aš persigalvosiu. 
Tkvo galva atsidurs ant smaigalio, nesvarbu, ar su sėklidėmis, ar 
be jų. 

Pyktis apakino ją, vos tik eunuchas dingo jai iš akių. Ji pernelyg 
ilgai juo aklai pasitikėjo. Po motinos mirties jis buvo artimiausias 
jai žmogus, jos vienintelė šeima. Tai darė ją pažeidžiamą. Net ir da- 
bar, ji žinojo, kad negalėtų įsakyti jį nužudyti. Berenikė prisiminė 

kitus savo patarėjus. Taiso plunksna virpėjo virš rašalinės, o Ne- 
rėjas lėtai linksėjo galvą, nors Berenikė negalėjo pasakyti, ar šis jo 
judesys kilo dėl senatvės, ar dėl to, kad pritarė jai. Dritonas žvelgė 
įją abejingai, pirštu lėtai baksnodamas sau į smakrą. 

— Taisai. 

- Ttt...aip, mano karaliene? - jis taip smarkiai drebėjo, kad ji 
pabijojo, kad jis apsišlapins arba numes nuo stovo rašalinę. Tai 
bent jau išblaškytų tvyrančią įtampą. 

Ji paklausė jo kaip galėdama paprasčiau: 

- Ar Archelajas yra Mitridato sūnus, ar ne? 

Taisas pažvelgė į Nerėją prašydamas padėti, bet senolis nė ne- 
pakrutino ausų, kad jam padėtų. Jo padėtis buvo pernelyg abejoti- 
na, kad galėtų prisiimti gelbėtojo vaidmenį. Drebantis Berenikės 
ūkio reikalų ministras atsiduso ir pabėrė žodžius taip greitai, kad 
ji vos spėjo juos gaudyti. 

- Ne, mano karaliene, jis nėra Mitridato sūnus ir aš niekada to 
nesakiau. Eunuch... hm... regis, kad visi žinomi Mitridato sūnūs 
yra nužudyti ir mirę. 

- Tai kodėl Jūs leidot jam čia pasirodyti ir dalyvauti šiose skėr- 
dynėse? 

Jos mintyse iškilo bjauriai malonus vaizdinys - Taisas, ištįsusiu 
liežuviu, užverstomis akimis, o jo kaklas - persmeigtas kruvinos 
ieties. 

- Jis... jis yra, vis dėlto neabejotinai, Mitridato anūkas, mano 
karaliene, - paaiškino Taisas, kliūdamas už savo paties žodžių. - Jo 
motina, atrodo, kad buvo Eupatra, duktė, kurios Mitridatas susi- 
laukė su savo meiluže Metide. O jo tėvas, jo tikras tėvas, sakoma, 
kad buvo Archelajas, Mitridato generolas. 

Taigi, jis iškeitė savo tėvą į senelį. Gudrus melas, bet ne lem- 
tingas. 

Beldimas į duris. Nejaugi eunuchas išdrįso sugrįžti?.. 

— Mano karaliene, - pasigirdo prislopintas tarno balsas. - Atvy- 
ko pasiuntinys iš Efeso. Nenorėjau Jūsų trukdyti, bet jis tvirtina, 
kad reikalas skubus. 

Naujienos iš Efeso reiškė naujienas apie tėvą ir šitai negalėjo 
laukti. 

— Įleiskite jį. 

Kvapą gaudantis jaunuolis atskubėjo lydimas dviejų sargybinių. 
Kai jie atlaisvino jo suimtus pečius, berniukas pargriuvo ant že- 
mės, bet, atsispyręs delnais į grindis, skubiai atsistojo. Apakintas 
šviesos jis sumirksėjo keletą kartų ir, kai pagaliau prabilo, žodžiai 
liejosi nesulaikomi. 

— Mane skubiai atsiuntė mano šeimininkas. Jis liepė įteikti šį 
laišką tik į Jūsų, niekieno daugiau, rankas, - jis užduso, spausda- 
mas rankoje pergamento lakštą. 

— Kas yra tavo šeimininkas, berniuk? 

Vaikas virpėjo. 

— Aš... aš negaliu to pasakyti. 

Manai, kad taip dera kalbėti su karaliene? - eunucho žodžiai 
vis dar skambėjo jos ausyse. Net ir po to, kai ji išvijo jį, Berenikė 
negalėjo atsikratyti savo patarėjo. 

— Kitąsyk prisimink, kad taip nedera kalbėti su karaliene, - 
griežtai tarė ji. - Prieik ir atlik savo užduotį. Įteik man laišką. 

Berniukas atsargiai perėjo per Dionisą palydinčius satyrus. Jis 
mestelėjo nedrąsų žvilgsnį į leopardą, tarsi bijotų, kad pastarasis 
staiga virs gyvu. Jis priklaupė ir ištiesė jai laišką. 

Raudona Artemidė, aukštai iškėlusi galvą ir įtempusi savo lanką 
per krūtinę, - tai buvo Efeso žynių ženklas. Tai nežadėjo nieko 
gera. Berenikė perlaužė deivę pusiau ir perskaitė: „Karaliene Be- 
renike, Spindinčioji, rašau Jums labai rizikuodamas savo gyvybe. 
Pompėjus panaikino Senato nutarimą. Jis įsakė Sirijos guberna- 
toriui pasiųsti savo kariuomenę į pagalbą Jūsų tėvui. Eleitininkas 

išplaukia į Antijochėją, kur su juo susitiks. Prašau atleisti man už 
tai, kad pasirašau tik Draugas.“ 

Draugas. Nejaugi ji turėjo draugų Efese? Turbūt Fleitininkas 
įsigijo ten priešų, net jei ir pavyko nupirkti savo buvusių sąjun- 
gininkų iš Romos. Ją užliūliavo ramios bangos, atklystančios iš 
Judėjos, ir tai, kad nė vienas legionas neperžengė jos karalystės 
sienų. Vis dėlto Respublika parems jos tėvą ir siunčia savo vyrus 
prieš jos falangas. Iki tol pralėks savaitės, o gal net mėnesiai, bet 
Aleksandrijos laukė mūšis. Berenikė galvojo apie grūdus, kuriuos 
sukaupė, ir apie vyrus, kuriuos subūrė Kiprui susigrąžinti. Jie, 
deja, žus čia, kaudamiesi su romėnais. Ir galbūt ji žus kartu su jais. 
Berenikė prikando lūpą ir nurijo kartų skonį burnoje. 

- Palik mus, berniuk. 

Pasiuntinukas beveik bėgte išskubėjo iš atrijaus, tarsi jo oras 
būtų užnuodytas. Galbūt taip ir buvo. Ši diena atnešė ne vieną 
bėdą. 

— Ar yra naujienų, mano karaliene, - neramiai paklausė Tai- 
sas. - Kokios naujienos iš Efeso? 

— Nieko svarbaus. 

Bent jau kol kas geriau patylėti. Ji neprasitars apie tai nė žodžiu 
niekam. Berenikė apžvelgė čia likusius veidus: Taisą, gražųjį Dri- 
toną ir nusikamavusį Nerėją. Nauja pykčio banga plūstelėjo, kai ji 
pažvelgė į pastarąjį ir į jo pirštus, maigančius kaklo odą. Jai reikėjo 
į ką nors kreiptis patarimo. 

— Nerėjau, Jūs buvote nepaprastai nekalbus šiuo mano santuo- 
kos klausimu. 

Senolis pažvelgė į ją nuostabos kupinu žvilgsniu, bet greitai 
atsigavo, timptelėjęs savo ūsą. 

— Tokia delikačia tema, - jis mestelėjo žvilgsnį į Taisą, - senas 
žmogus žino, kada dera patylėti. 

Berenikė papurtė galvą. Tai buvo netinkamas atsakymas. 

— Nemanau, kad tylėjimas kada nors buvo Jūsų išskirtinis bruo- 
žas, kai paskutinį kartą atėjo laikas man ištekėti. 

— Mano karaliene, ką eunuchas... 

— Tai neturi reikšmės. Tai buvo tik šiaip sau pastebėjimas, dau- 
giau nieko, - ji nusišypsojo. - Pamirškite apie kilnų tylėjimo tikslą. 
Prašau išsakyti savo nuomonę. Ką manote apie Archelają? Kokia 
yra Jūsų nuomonė apie Taiso išdėstytą Archelajo kilmę? 

Ji stengėsi įžvelgti šviesiąją reikalo pusę. Nerėjas galėjo būti jai 
naudingas dabar, kai ji jau žinojo apie jo išdavystę. Selėnė buvo 
negyva, Seleukas taip pat, o Fleitininkas buvo daugiau nei gyvas. 
Gyvas ir Romos armijos priešakyje. Galbūt jai teks laikytis išvien 
su Nerėju, kaip ir jam su ja. 

- Jo pastebėjimai atitinka manuosius, - atsakė senolis. - Neturiu 
priežasčių dvejoti, kad šis jaunasis Archelajas nėra Ponto generolo 
Archelajo sūnus ir Mitridato anūkas iš motinos pusės. 

Berenikė lėtai, susimąsčiusi, linktelėjo. Jos akys bėgiojo nuo 
Nerėjo, prie Taiso ir Dritono. Visi vengė jos žvilgsnio. Taisas buvo 
įnikęs į Archelajo dovanų aprašymą, o Nerėjas nervingai timpčiojo 
kaklo odą. Net ir Dritonas sugalvojo, ką veikti - susikaupęs suki- 
nėjo savo antspaudinį žiedą. Visi jie jau kuris laikas elgėsi atsargiai. 

- Džiaugiuosi, kad pritari, Nerėjau, - pernelyg nenatūraliai 
nusišypsojo Berenikė. Niekas nedrįso jai paprieštarauti. Ji priminė 
sau, kad elgėsi taip tik dėl naujienų iš Efeso. Nors ji neketino jų 
atskleisti, žodis apie tai neabejotinai pasklis. Rūmai nebuvo pa- 
garsėję gebėjimu saugoti paslaptis. Jai reikėjo kaip galima greičiau 
ištekėti už Archelajo, kol jis nesužinojo, kokį karą jam žada šios 
vedybos. - Atrodo, kad tai turėtų būti gera sąjunga, apjungsianti 
Ptolemajų ir Mitridato dinastijas. 

- Mmm... mano karaliene, - pralemeno senolis, - ar esate 
tikra... 

- Kas nutiko Jūsų gebėjimui patylėti, kalbant apie delikačius 
širdies reikalus? 

Berenikė išsyk susitvardė ir suskubo užglaistyti savo žodžius. 
Širdies reikalus? Kokius niekus tauzijo? Ji negalėjo, ji neleis, kad 
truputis švelnumo, kurį galbūt jautė Archelajui, užtemdytų jai 
protą. Jis buvo gražaus veido ir tiek. Taip pat turėjo arklių ir karių. 
Pastarieji jai labiau rūpėjo. 

- Dritonai, Jūs esate mano iždo ministras. Pradėkite ruošti 
karališkas vestuves. Šią savaitę ištekėsiu. 

Tą pačią popietę Berenikė, norėdama ramiai viską apsvarstyti, 
išplaukė į Antirodo salą - sėdusi į luotą, persikėlė per nedidelį 
uostą, palikdama rūmus ir jų svečius. Jos gerbėjai ir jų palydos 
buvo užėmę kitus karališkus pastatus ir jų sodus. Laimė, niekas 
nebuvo apsistojęs šiuose užmirštuose krantuose. Rūmai po gė- 
dingos jų statytojo mirties greitai buvo apleisti ir buvo taip toli 
nuo Aleksandrijos, kad nelabai viliojo jos svečius su palydomis. 
Kaip tik dėl to ji taip mėgo šią salą, kurios ramybę drumsdavo tik 
keletas šventikų iš Isidės šventyklos ir it vėliavos palei apgriuvusią 
pagrindinę alėją išsirikiavę sfinksai. Tarp šių civilizacijos liekanų 
gyveno nykstantis tėvo žvėrynas - išlikusios buvo tik kelios žirafos 
ir keli baikštūs povai. Tačiau nebuvo geresnės vietos apmąstymams 
nei ši. Užmerkusi akis Berenikė net galėdavo įsivaizduoti esanti 
viena arba bent jau įsivaizduoti, ką reiškė būti vienai. 

Užgimę rausvi pumpurai virto ryškia derliaus žaluma. Net ir 
Aleksandrijoje, kur retkarčiais palydavo, Nilo potvyniai vis dar 
palikdavo savo žymę. Pernai tuo pačiu metu Berenikė galėjo matyti 
pro medžių tarpus, bet šiais metais labai buvo suvešėję ir ji jautėsi 
tarsi būtų laukinėje Etiopijoje. Pro suvešėjusią lapiją ji pastebėjo 
spindintį marmurą - paminklą protėvių deivei su karvės galva - 
Hator. Karta iš kartos jos protėviai daugiau ar mažiau stengėsi 
išsaugoti šią šventovę ir, lipant į jos viršų, Berenikei kilo idėja - 
pasiekusi pergalę ji pastatys sau naujus rūmus čia, ant pamiršto 
Ptolemajo Aleksandro, nelaimingo likimo Ptolemajo Gelbėtojo 
brolio, rūmų liekanų. Anksčiau ji manė, kad ši žemė nešiojo jau 

pamirštų dievų prakeiksmą, bet tai buvo tik vaiko baimės, o ne 
karalienės. 

Jai už nugaros pasigirdo lūžtančios šakos garsas. Išsigandusi ji 
skubiai atsisuko. Jos sargybiniai paprastai būdavo tykūs it naktys 
dykumoje. Jie buvo medžiotojai, kilę iš Amono ar iš jo aplinkinių 
žemių, tikri sekliai iš prigimties. Jie tiesiog nemokėjo padėti kojos 
ne laiku ir ne vietoje. 

— Mano karaliene, - Archelajas priklaupė ant kelio. Kaip greitai 
jis nusileido ant žemės, į maldautojo poziciją. Tačiau Berenikė 
negalvojo, kad tai buvo dėl jo silpnumo, tai kilo dėl daug suma- 
nesnio žaidimo, kurį jis žaidė. - Nenorėjau trukdyti Jūsų. 

Jis visai jos netrukdė, nors jai ir nepatiko tai pripažinti. Matyti 
jį savo akivaizdoje, jo Žaismingą šypseną ir nuginkluojančias 
akis - Berenikė jautė, kaip maži prakaito lašeliai ima rasoti 
tarp jos krūtų. Jos rankos virpėjo. Iki šiol nepatirtas jausmas 
palydėdavo kiekvieną jo įdėmesnį žvilgsnį. Kraujas, plūstantis 
jai į veidą, jai kuždėjo, kai tai buvo aistra. Suglumusi Berenikė 
norėjo kuo greičiau iš čia pasišalinti, bet jos kojos buvo tarsi 
suaugusios su žole. 

— Tai, ką pasakiau anksčiau, kalbėjau rimtai, - jo balsas buvo 
ramus, beveik melodingas. - Jumyse tikrai matau savo atgimusį 
tėvą. 

Buvo keista, kad jis vėl tai pakartojo, kad ji priminė jam likimo 
pražudytą vyrą, nesvarbu, jo tėvą, ar ne. Ji nežinojo, ar turėjo 
jaustis pamaloninta, ar įžeista. 

- Jau galite nustoti melavęs, - Berenikė stengėsi, kad jos balsas 
skambėtų šaltai. Ji neleis, kad šis spektaklis ją paveiktų, nes tai, 
subarė ji save, buvo tik spektaklis. 

— Ką norite tuo pasakyti? 

- Žinau, kad Mitridatas nebuvo Jūsų tėvas. Nejaugi tikėjotės, 
kad nesužinosiu tiesos? 

- Žinoma, kad ne... 

— Pakaks, - pirštu palietė jo lūpas ir tą pačią akimirką atitraukė 
jį, tarsi būtų palietusi ką nors deginančio. - Man visiškai nesvarbu, 
ar jis buvo Jūsų tėvas ar senelis, bet man nepatinka, kai su manimi 
elgiamasi kaip su kvaile. 

— Džiaugiuosi tai girdėdamas, - jo akys smigo gilyn į ją. Bere- 
nikė nusisuko. - Niekada nenorėčiau būti Jūsų nepasitenkinimo 
priežastimi. Pavydžiu Jums Jūsų kilmės. 

Ji springo juoku. 

— Jūs žarstotės gausybe keistų komplimentų moteriai, kurią 
norite vesti. 

Kalbėdama nusigręžusi į jį nugara, ji jautėsi tvirčiau. Jai nereikė- 
jo žiūrėti į jo veidą ir saugotis jo skvarbaus žvilgsnio. 

- Ar Jums labiau patiktų, kad girčiau Jūsų akis ir lūpas, kaklą ir 
kojas? - išdžiūvusi žolė šiugždėjo po jo sandalais. - Kad sakyčiau, 
jog esate gražiausia moteris, kokią teko matyti, tokia, dėl kurios 
veido skaistumo bures iškėlė tūkstančiai laivų? ir pati Afroditė 
nublanktų prieš jos grožį? 

— Tokiu atveju pavadinčiau Jus melagiu. Žinau, kad mažai ką 
galima pagirti mano veide, bet nelabai suprantu, kodėl lyginate 
mane su vyru, kuris kovojo su Roma ir dėl to žuvo? 

Dar keli žingsniai artyn. Minkšti ir atsargūs žingsniai. 

— Nenorėjau priminti Jums jo gyvenimo istorijos, vien tik jo 
esmines charakterio savybes. Ar Jums kada nors teko susipažinti 
su Ponto Mitridatu? 

Staiga jis sustojo jai už nugaros, vos keli centimetrai nuo jos. 
Berenikė jautė jo kvėpavimą. Ji nedrįso nei pajudėti, nei kvėpuoti. 
Išgaravo visos prieštaringos mintys. 


i Lyginama su Elena, Spartos karaliaus žmona, gražiausia pasaulyje moterimi, kurią pagrobė 
Trojos princas Paris. Jos pagrobimas mitologijoje laikomas Trojos karo pradžia (vert. past.). 

— Jis pasižymėjo viena savybe, sunkiai apibūdinama. Kai kurie 
sako, kad tai slypėjo jo laikysenoje, kiti - jo dvasioje. Bet kuriuo 
atveju jis skleidė ypatingą energiją, kone nežemišką ir nenugin- 
čijamą energiją, dėl kurios jį noriai sekė kiti vyrai. Jumyse matau 
tą patį. Ar gali būti geresnis komplimentas už tai? 

Drąsiai jis perbraukė pirštais jos plaukus, švelniai užkišdamas 
sruogą jai už ausies. 

— Pasitikėjimas, kurį įkvepiu kitiems, nėra lengvai įgyjamas, - ji 
atsisuko į jį, laikydamasi kaip galima atokiau nuo jo rankų. - Jų 
pasitikėjimą užsitarnavau sunkiai, jėga ir žiaurumu. Jūs nepažįs- 
tate manęs, Archejalau iš Komanų. 

— Ne, Berenike, - jo lūpomis tariamas vardas skambėjo gra- 
žiai. - Negaliu teigti, kad Jus pažįstu, bet labai to norėčiau. 

Berenikė sumirksėjo ir nuvijo jo sentimentalius žodžius. Ji ne- 
sileis paveikiama meilių žodžių, tik ne po to, ką jai teko išgyventi. 

— Ar taip kalba visi Kapadokijos vyrai? Saldžiai šnibžda prasmės 
neturinčius žodžius? 

Jis išdidžiai pakėlė galvą, tamsios garbanos bučiavo jo blaks- 
tienas. 

— Komanuose sakome tai, ką matome. Kaip vyrai kalba su Jumis 
čia, kad suglumstate išgirdusi pagyrimą? 

— Jie kalba su užtarnauta pagarba ir naudoja mažiau pasibjau- 
rėtinų komplimentų. 

— Tada gal Jums labiau patiktų, jei Jus įžeidinėčiau? 

Žingsnis sumažino atstumą tarp jų. Jis buvo daug aukštesnis 
už ją. Pirmą kartą Berenikė pasijuto tokia maža. Susierzinusi ji 
nuleido akis, bet jis suėmė jos smakrą ir kilstelėjo jį, kad pažvelgtų 
jai tiesiai į akis. Ji girdėjo, kaip krūtinėje plaka jo širdis. Jo širdies 
plakimas sutapo su josios. 

- Pasakyčiau, kad esate niekas? Nuvertinčiau Jus kaip kiekvienas 
kitas žmogus Jūsų gyvenime - vyras, moteris ar eunuchas? 

Jis pabučiavo ją. Bučinys buvo ilgas, švelnus ir saldus. Ji neat- 
sitraukė. 

— Ne, - saulė atsispindėjo jo akyse, - aš nenuvertinsiu Jūsų. 

Ką jis norėjo tuo pasakyti? - ieškojo atsakymo ji, bet jos ne- 
rūpestinga širdis atmetė visas prieštaringas mintis. Akimirką ji 
virpėdama mėgavosi jo šiluma. 


W 


JAUNĖLE 


iurkštus linas trynė odą. Nenešiotas drabužis trynė ir kibo 

prie kūno taip, kaip kad ji sakė Mirinei, kai ši sagstė nau- 

ją apdarą palei Arsinojos rankas, įšipusį į jos kūną. Bent 
tiek gerai, kad jame jausis nepatogiai, nes šventovėje tvyrantis 
smilkalų kvapas ją migdydavo, tad jausdamasi nepatogiai išliks 
budri. Prisimerkusi nuo saulės spindulių ji pasistiebusi stebėjo, 
kaip kilmingųjų procesija šlepsėdama susėda ant suolų. Ryškiai 
raudona ir tamsiai purpurinė spalva sugrįžo į madą. Atrodė, kad 
kiekvienas save gerbiantis aukštos kilmės aleksandrietis buvo 
įsisupęs į tiek audinio sluoksnių, kaip išsiskleidęs rožės žiedas. 
Po puošmenomis esantys veidai buvo pažįstami: Taisas, Nerėjas, 
Dritonas ir Laomedontas. Arsinoja net pastebėjo Hipatijos tėvą, jo 
tamsiai rudą barzdą, prikištą prie jo draugo ausies ir šnibždančią 
įdomią paslaptį. 

Tada atėjo Berenikė, visa balta, išsipuošusi auksu, švytinti. Ar- 
sinoja bandė pagauti jos žvilgsnį, bet nuotaka nė nežvilgtelėjo į 
jos pusę. Karalienės akys buvo nukreiptos tik į Archelają. Arsinoja 
muistėsi ir staipėsi, bandydama akies krašteliu pamatyti antrąjį 
jaunikį. Jis buvo aukštas, neabejotinai aukštesnis už Seleuką, aukš- 
tesnis net užjos Achilą, kurį nužudė Berenikės vyrai. 

Karališkoji pora susitiko prie altoriaus, priešais dievą akme- 
niniu veidu. Šventikas sujungė jų rankas. Arsinoja trankė į suolą 

kelią. Taip ji bandė sutramdyti savo jaudulį ir atitraukti mintis. 
Jai patiko stebėti, kaip jis trūkčioja. 

- Sutinku, - suskambo Archelajo balsas, lygiai taip pat, kaip ir 
Seleuko. Ar jos sesuo nužudys ir šitą? Tiesa, ji neturėjo priežasčių 
galvoti, kad Archelajas išduos jos seserį, tačiau ji nesitikėjo, kad 
taip pasielgs Seleukas, bent jau iš pradžių, iki tol, kol nugirdo jo 
patikėtinį rengiant sąmokslą su Nerėju. Jai patiko šis planas - ište- 
kėti už vyro, nužudyti jį ir pasivogti jo karius. Ji irgi elgsis taip, kai 
taps valdove. O kokiu būdu žadi tapti valdove, Arsinoja? - gyvatės 
balsas erzino ją. Kiek vyrų esi pasirengusi nužudyti? 

— Nustok muistytis, - Ganimedas ranka sustabdė jos koją, - ir 
įdėmiai klausyk. 

Ji klausė įdėmiai. Juk nebuvo kalta dėl to, kad ceremonija buvo 
lygiai tokia pati, kaip ir pirmoji, ir ji galėjo mintinai pakartoti 
kiekvieną žodį. 

- Didžiojo Serapio akivaizdoje sujungiu šių dviejų nuolankiai 
prašančiųjų kūnus, sielas ir protus, - vyriausiojo šventiko balsas 
buvo šaižus ir gadino bendrą įspūdį. Jis skambėjo ne didingai, o 
beveik juokingai, bent jau Arsinojos nuomone. - Teguljų santuo- 
ka bus palaiminta sūnumis, kurie valdys Egipto žemę tol, kol iš 
numirusių prisikels Serapis. 

Nosies šnervės ir plaučiai prisipildė miros kvapo, taip pat 
druskos ir dar kažkokio dvelksmo. Jos akių vokai apsunko. Ar- 
sinoja sklandė it maitvanagis virš akinančio baltumo smėlynų. 
Mirties tvaikas liūliavo ją vis giliau ir giliau... kol ji išvydo be 
priežiūros paliktą lavoną. Jauną, kupiną šviežio kraujo. Arsinoja 
staigiai atsimerkė. Visi aplink ją stojosi, kad atsiklauptų pagerbti 
karalienės ir jos vyro. Šįkart Arsinoja nebesistengė pagauti Be- 
renikės žvilgsnio. 

— Ką pastebėjai? - paklausė jos eunuchas, kai tvirtai suėmęs 
už rankos vedė ją iš šventyklos. Lauke prastuomenės minia buvo 

užtvindžiusi gatves, spietėsi aplink šalia stovinčių namų portikų 
kolonas, kad tik galėtų žvilgtelėti į jos seserį ir jos antrą išrinktąjį. 

— Kad mano seseriai labiau patinka jos antrasis vyras nei pir- 
masis. 

— Iš ko tai sprendi? 

— Mačiau tai jos akyse ir tame, kaip ji į jį žiūri, - žvaliai atsakė 
Arsinoja, nors klausimas jai pasirodė kiek nuobodus. Antroje ce- 
remonijoje, antrose vestuvėse ir apskritai visame kame, kas vyksta 
antrą kartą, nelabai buvo galima išvysti ką nors naujo. 

— Turėjai matyti daugiau nei vien tik jų išvaizdą ir žvilgsnius, - 
tarė jai eunuchas, kai jie pasuko pro plačius Kanopų vartus. Čia 
minia buvo triukšmingesnė, daug kur veržėsi į alėją, tarsi kuo 
didesnis atstumas juos skyrė nuo Serapio šventyklos, tuo mažiau 
reikėjo laikytis padorumo normų. Čia svirdinėjo girti vyrai, verž- 
damiesi pro už juos išmintingesnių bičiulių rankas. Greitai vienas 
iš sargybinių atskubėjo jų nustumti, pliaukštelėdamas plokščia 
kardo geležte. Arsinoja krūptelėjo nuo smūgio, o Ganimedas po 
šio incidento laikėsi arčiau gatvės vidurio. Retkarčiais jie taip 
priartėdavo prie baseinų, einančių per alėjos vidurį, kad Arsinoja 
galėdavo įmerkti pirštus į jų gėlą vandenį. 

— Patrauk savo murzinas rankas, - subarė ją Ganimedas. - 
Miestiečiai semia iš jų geriamą vandenį. Geriau paklausyk manęs 
ir sakyk, ką dar matei? 

Tai buvo neteisinga. Šįryt jos rankas švariai nuplovė, bet ji ne- 
drįso jam prieštarauti. Neatrodė, kad eunuchas būtų nusiteikęs 
klausyti jos prieštaravimų. 

— Ceremonija buvo labai panaši į pirmąją, - gūžtelėjo pečiais 
Arsinoja. - Tiesa, prie altoriaus buvo daugiau žmonių ir mačiau, 
kad dalyvavo Hipatijos tėvas. 

— Tikrai taip, - susimąstęs atsakė Ganimedas. - O kaip tu manai, 
kodėl Aleksandrijos kilmingieji taip troško išvysti karalienę dar 
kartą ištekant? 

— Geros vestuvės žada gerą vyną, - pašmaikštavo ji. 

Ji buvo girdėjusi šį posakį iš kažkieno, galbūt iš Mirinės. Jie 
artėjo prie alėjos gale stovinčių rūmų. Paauksuoti vartai buvo 
plačiai atverti, kad įleistų eilute priešakyje judančius ištuštintus 
vežimus. Ryte, jiems išvykstant, kiekvienas iš jų buvo perpildytas 
vynu, grūdais, monetomis ir saldėsiais - karalienės vestuvių do- 
vanomis jos pavaldiniams. 

Ganimedas prakalbo griežtu tonu, išblaškydamas jos svajingą 
nuotaiką: 

- Kai užduodu tau klausimą, turi prieš atsakydama gerai pagal- 
voti, kad pajėgtum atsakyti ką nors protinga. 

Arsinoja prikando lūpą ir stipriai, bet ne taip stipriai, kad pasi- 
rodytų kraujas. Ji darydavo tai kartais, ypač kai būdavo viena. Jai 
patiko jausti skausmą ir geležies skonį ant liežuvio. 

- Jie netiki, kad sugrįš mano tėvas. 

- Kartais esi labai išmintinga, Arsinoja, - jos mokytojas plačiai 
nusišypsojo ir ji pamatė jo patamsėjusias viršutines dantenas. - 
Dabar sakyk man, ar išmokai naudotis dovana, kurią tau daviau? 

Ji treniravosi, tikrai taip. Kiekvieną naktį likusi viena Arsinoja 
skobdavo rašomąjį stalą durklo geležte ir svaidydavo jį į sieną, 
tačiau, tiesą sakant, ji nelabai patobulėjo - durklas neįstrigdavo, 
kai jį sviesdavo, ir ji abejojo, ar jos gebėjimas perdurti medinę 
plokštę padės jai, kai reikės perdurti žmogų. Be to, Mirinė pa- 
stebėjo įbrėžimus balduose, todėl ji turėjo būti dukart atsargesnė, 
kad jos neišsiduotų. 

- Išmokau, - pamelavo ji. Ji suras, kas ją pamokys. 

- Gerai, išties labai gerai, - eunuchas sučiaupė lūpas. 

Kai jie įėjo į rūmus, Ganimedas pasivedė ją į šoną, netikėtai 
pasukęs į nedidelę rotondą?? - Aleksandro šventyklą. Jos viduje 


33 Rotonda - centriškas apskrito plano statinys, dažniausiai dengtas kupolu ir apjuostas 
kolonada (vert. past.). 

stovėjo marmurinė šio didingo vyro skulptūra - nuogas, didesnis 
už patį gyvenimą, rankoje suspaudęs kardą, o kitoje - skeptrą. Ant 
gaubtų sienų kabėjo freskos su vaizdais iš Užkariautojo gyvenimo: 
jo gimimas, Amone gautas palaiminimas, jo pergalė prieš persus. 
Arsinoja svarstė, kaip atrodytų jos pačios altorius, kaip ji jaustųsi, 
jei jos atvaizdas gyventų amžinai, apsuptas prisiminimų iš jos 
gyvenimo, išgyvenant juos vis iš naujo. 

Ji pajuto, kaip Ganimedas priklaupė šalia jos. Jo keliai braškėjo 
dėl svorio. 

— Mane pasiekė žinia apie tai, kad tavo tėvas išplaukė iš Efeso, - 
sušnibždėjo eunuchas taip arti, kad ji galėjo užuosti kvapą iš jo 
burnos. - Jis sugrįš į Aleksandriją. Ir greitai. Su daugybe karių. 

Arsinoją sukrėtė šios naujienos. Jos tėvas grįžta ir su kariuo- 
mene. Tūkstantis neatidėliotinų klausimų ėmė knibždėti galvoje. 
Koks likimas laukė Berenikės? Ar jos sesuo pabėgs iš rūmų, o gal 
liks ir kausis? Ir kas nutiks jai? Ar dabar ji buvo laikoma išdavike? 

— Ganimedai, - pradėjo ji, - kas nutiks... 

- Ša, Arsinoja, dabar netinkamas laikas, - Ganimedas uždengė 
ranka jos burną. - Eik, susirask savo drauges ir atsivesk jas į bib- 
lioteką. Šiandien yra šventė, bet ji neatleidžia jūsų nuo pamokų. 

Ji neapkentė tokių atsakymų. Ji negalėjo pakęsti, kad suaugusieji 
vis dar elgėsi su ja kaip su maža mergaite, tarsi ji nebūtų pasenusi 
tūkstančiu metų po to, kai ją tėvai paliko rūmuose, bet ji sulaikė 
liežuvį už dantų. To ji taip pat buvo išmokusi. Todėl tik paklusniai 
linktelėjo, bet nepasielgė taip, kaip buvo paliepta. Aspasija ir Hi- 
patija tik dar labiau sujauktų jos mintis savo vaikiškais rūpesčiais. 
Ji nenorėjo aptarinėti kiekvienos vestuvių detalės ir kiekvienos 
sesers vestuvinio apdaro detalės. Eunuchas jai vis tiek daugiau 
neprasitars nė žodžiu apie tai, kas grėsė, be to, jai reikėjo laiko 
pabūti vienai ir viską apmąstyti. 

Arsinoja aplenkė didįjį kiemą, kuriame bruzdėjo vakaro puotai 
besiruošiantys tarnai, ir klajojo po sodus, sukdama ratus, kad 

įsitikintų, jog niekas jos neseka. Naujienos apie tėvą ją giliai sukrė- 
tė. Jos žadėjo daugiau krauju aptaškytų akmenų, kuriuos nuplaus 
lietus. Ji nenorėjo, kad mirtų Berenikė. 

Karšta Aleksandrijos saulė negailestingai tvilkė jos pečius, 
jos oda buvo nusidažiusi vasarine bronzos spalva. Mirinė visada 
bardavo ją už tai, kad pernelyg ilgai ja mėgaudavosi: „Princesė 
neturėtų būti tokia įdegusi kaip žemdirbio duktė.“ O Arsinojai 
patiko, kad ji keisdavo spalvą su kiekvienu metų laiku. Ji įsivaiz- 
davo esanti vienas iš tų pilkų žiemos paukščių, kurie pagyvėja, 
vos tik atšyla oras. 

Priėjusi prie Afroditės fontano, prie vietos, kur išsipildė jos 
vizija, ji nuspyrė sandalus ir įlipo į jį. Vanduo siekė jos kulkšnis. 
Žengė dar žingsnį, jis jau siekė kelius. Ji įsispraudė už skulptūros. 
Atsitūpusi ji nugara prisiglaudė prie kriauklės ir ėmė laukti. Dievai 
atsiųs jai naujų, akis temdančių, vizijų, tokių, kurios atskleis jai 
karo baigtį ir pamokys ją, kaip turėtų elgtis, ką jausti ir kaip įvaldyti 
durklą. Tačiau ji nieko nematė, tik akmeninę skulptūros nugarą 
ir užjos tvyrantį dangų. Medžiai atsispindėjo vandens paviršiuje, 
taip pat ir jos saulėje įdegusios rankos. 

Ji stovėjo ir laukė. Tuščiai. 

— Arsinoja. 

Tai buvo Hipatijos balsas. Ji nekreipė į jį dėmesio. 

— Arsinoja, - pasigirdo vėl. 

- Arsinoja, ką tu čia darai? - prunkštelėjo prie fontano krašto 
stovinti Hipatija. Tamsiaplaukė Aspasija stovėjo tyli šalia savo 
draugės. Bent jau ji nesijuokė iš jos. 
nekentė jų, jų nerūpestingo kikenimo ir nevaržomų šypsenų. Ir 
kaip Ganimedas galėjo pamanyti, kad jos bus tinkamos jai drau- 
gės? Ką ji galėjo išmokti iš jų apie šį pasaulį? 

— Ganimedas liepė mums atvesti tave. 

— Taigi, dabar jūs vykdote eunucho įsakymus? 

Suglumusi Hipatija neatlaikė Arsinojos pikto žvilgsnio. Arsinoja 
žinojo, kad turėtų būti malonesnė. Mergaitė nebuvo kalta dėl to, 
kad grįžta jos tėvas, nei dėl nuodingų vaizdinių, kurie it rūdys 
apniko jos mintis. 
noja. - Eunuchas negali tikėtis, kad skubėsime į pamokas. 

Šviesiaplaukė mergaitė delsė, bet Aspasija nusimetė sandalus 
ir įšoko į fontaną, smarkiai aptaškydama akmenis. Arsinoja irgi 
ėmė teškenti kojomis vandenį ir greitai jos abi juokėsi, netekusios 
jėgų ir kiaurai permirkusios vandeniu. Tik kai jos nustojo taškytis 
vandeniu, Hipatija prislinko prie Arsinojos. 

— Kaip tau patiko vestuvės? - nedrąsiai paklausė ji, atsisėdusi 
ant fontano krašto. 

— Archelajas yra gana gražus, - paerzino Arsinoja. - Manau, 
kad tau jis patiktų. 

— Mano tėvas pasakė tą patį, - atsiduso Hipatija. - Gaila, kad jis 
manęs nepasiėmė kartu. - Ji mestelėjo žvilgsnį į sugadintą šilkinį 
Arsinojos drabužį. Mergaitė pirštais timptelėjo jo kraštą. - Susi- 
laukčiau pylos, jei žaisčiau vilkėdama tokiais drabužiais. 

- Galiu tau jų duoti, jei nori, - pasiūlė Arsinoja ir, žvilgtelėjusi 
atgal į Aspasiją, pridūrė, - jums abiem. 

— Duosi? Ar tikrai? - sušuko Hipatija. Arsinoja krūptelėjo nuo 
mergaitės džiaugsmingo šūksnio. Jai buvo sunku įsivaizduoti, 
kad buvo galima turėti tiek nedaug rūpesčių, kad drabužiai galėjo 
numalšinti nuoskaudas. 

— Kodėl jis taip į mus žiūri? - įsiterpė Aspasija, šiurkščiai ir 
su pasibjaurėjimu. Arsinoja pasekė savo tamsiaplaukės draugės 
žvilgsnį prie kito fontano krašto ir tolyn marmuru grįstu taku. 
Ten, atsirėmęs į koloną, stovėjo jis - Aleksandras, ir jas stebėjo. 

- Nežinau, - gūžtelėjo pečiais Arsinoja. - Gal jis vienišas? 

— Gal jis yra įsimylėjęs tave, - erzindama uždainavo Hipatija. 

- Nekvailiok, - pyktelėjo Arsinoja. - Ją erzino, kad Hipatija 
galėjo galvoti tik apie meilę ir aistrą, apie vestuves ir puošnius 
drabužius, tuo tarpu, kai jos pasaulis vėl ėmė griūti. - Ne visi 
mes galvojame vien tik apie santuoką. Kai kurie iš mūsų turi daug 
svarbesnių svajonių. 

Tačiau tą naktį ir kitomis naktimis Arsinojos sapnai pasidarė 
tamsūs, virto sapnais apie mirtį, apie Kleopatrą, Aleksandrą ir 
Berenikę. Kobros, maitvanagio ir liūtės pavidalu ji stebėjo juos 
mirusius. Vis trumpėjančiomis Derliaus nuėmimo popietėmis ji 
stengėsi pamiršti apie naktį aplankančius košmarus. Ji užsimirš- 
davo užsiėmusi peilio naudojimo pamokomis ir mokydavosi, kaip 
pjauti, sviesti ir durti. Kuo daugiau treniravosi, tuo lengviau sekėsi 
jį mėtyti, kartais jai net pavykdavo nusviesti jį taip, kad jis virpėda- 
mas įstrigdavo medyje. Jos pirštuose pasimatė pirmieji įpjovimai 
ir įbrėžimai. Net jei ir Mirinė pastebėjo juos, auklė tai nutylėjo. 

Deja, Arsinojai nepavyko atsikratyti savo vizijų, nesvarbu, kiek 
kartų ji pataikė į medyje išdrožtą taikinį. Prieš savo sveiką nuovoką 
ji net ėmė užrašinėti visus ženklus, pažymėdama kiekvieną matytą 
lavoną. Ir nors, orams ėmus vėsti, ji vis rečiau ir rečiau matydavo 
Aleksandrą, jo lavonas persekiojo ją mintyse dažniausiai. Dažniau 
net nei Berenikės. Ir tik jo kūnu ji maitinosi. 


Švietė vaiski saulė. Arsinoja svaidė peilį į medžio kamieną. Jo aš- 
menys virpėdami akimirksniui įstrigdavo į žievę, bet po to niekam 
tikę nukrisdavo. Arsinoja keiksnojo save už savo nerangumą. 
Kiek ilgai jai dar teks treniruotis, kol jos ranka sustiprės tiek, kad 
peilis įstrigtų su kiekvienu metimu? Ji laiku atsisuko ir pastebėjo 
jos link judančius sargybinius. Susierzinusi ji paslėpė ginklą po 
drabužiais. Jai nepatiko, kad turėjo nutraukti pratybas kaip tik 
tada, kai jai sekėsi sunkiausiai, bet ji ėmėsi jų dar energingiau, vos 
tik sargybiniai praėjo pro šalį. 


297 


Parkritusi po medžiu ji išvyniojo papiruso skiautę - naktį 
padarytų nuodėmių sąrašą. Menelajo vardas, perbrauktas stora 
linija, badė akis. Ji nubrėžė dar vieną brūkšnelį prie Aleksandro 
vardo. Tryliktą brūkšnelį. Trylika kartų ji matė jo dūlantį lavo- 
ną savo sapnuose, tačiau jis vis dar buvo gyvas, jis, Kleopatra, 
Berenikė ir Ganimedas. Kuo jos vizija apie sargybinį ugnine 
barzda skyrėsi nuo kitų? Ji stebėjo tai kobros akimis, bet tai juk 
nieko nereiškė. Naktimis ji virsdavo gyvate, paukščiu, leopardu. 
„Nustok galvojusi apie tas baisias vizijas, - sakydavo jai eunu- 
chas, - nesirink Kasandros likimo.“ Tik ar ji galėjo pasirinkti 
savo likimą? Nejaugi visa likimo esmė buvo ta, kad jo neįmanoma 
pačiam pasirinkti? 

Už nutolusių sargybinių slankiojo vienišas šešėlis. Sprendžiant 
iš silueto dangaus fone, tai galėjo būti arba neaukštas vyras, arba 
aukštas berniukas. Arsinoja nebuvo tikra, kas tai buvo. Jo žingsniai 
buvo platūs ir nerūpestingi. Ranka taršė juodas plaukų sruogas. 
Tada jis atsisuko veidu į ją ir krūptelėjo iš netikėtumo, kad buvo 
stebimas. Saulė pasislėpė už debesies ir ji, didelei savo nuostabai, 
pamatė, kad tas klajoklis buvo Aleksandras. Nepaisant to, kad 
buvo mačiusi jį, tūnantį šešėlyje, daugybę kartų, ji buvo pratusi 
matyti berniuką. Skubėdama Arsinoja sulankstė rankoje laikomą 
papiruso skiautę. 

— Kas tai? - tvirtai priėjo jis. Per atskirai praleistą laiką jis tapo 
drąsesnis. 

Arsinoja piktai atšovė: 

— Koks tau skirtumas? 

Ji nerodys jam savo sąrašo ir atsikratys jo savo atžagarumu, 
bent jau to tikėjosi. 

-— Eikš, leisk man pažiūrėti, - jis ištiesė ranką popieriaus link. 
Ji ištraukė jį iš sugriebusios rankos. 

- Juk sakiau, kad tai ne tavo reikalas, - jos veidas užsidegė 
raudoniu, nors nesuprato, kodėl. 

- Nebūk vaikiška, Arsinoja, - jo balsas, tariantis jos vardą, 
skambėjo pašaipiai. Tai buvo dar vienas nemalonus pasikeitimas, 
kurį pastebėjo jame. Dabar ji visiškai jo nebeatpažino. Arsinojai 
užsigalvojus, Aleksandras sugriebė jos riešą ir ištraukė iš rankos 
papiruso skiautę. Jo akys susmigo į sąrašą. 

— Ką čia daro mano vardas? 

- Jis... - Arsinojos burna išdžiūvo. Ji norėjo jam papasakoti, ką 
matė, bet negalėjo pakelti minties, kad taps pajuokos ir gailesčio 
objektu. Tik ne jo, labiausiai iš visų. O jei prasitars nors skiemeniu, 
kaip galės paneigti visa kita? Tada būtų priversta pasakyti Alek- 
sandrui tiesą - kad nužudys jį. Jis išsigandęs ją paliks. Galbūt tai 
net išeitų į gera? 

— Tu teisi, - nusijuokė jis. - Geriau jau nepasakok man nieko 
apie kvailą žaidimą, kurį žaidi su Hipatija. Tik prašau netraukti 
manęs į jį. 

Aleksandras išleido iš rankų pergamento skiautę ir stebėjo, kaip 
ji plevendama nusileido ant žemės. Arsinoja negalėjo pakęsti, kad 
jis šitaip su ja kalbėjo ir lygino ją su tomis pamaivomis. 

— Tai ne... 

— Ne, dabar aš tai matau. Tu nuo jų niekuo nesiskiri - kudakuoji 
apie Archelają ar bet kurį kitą vyrą, kuris pasitaiko tavo kelyje. 
Eik ir pink savo plaukus, žaisk su lėlėmis ir rinkis vyrą, už kurio 
norėtum ištekėti. - Pyktis augo jo balse. Arsinoja jautė, kaip jis 
mėgavosi, tardamas paskutiniuosius žodžius, tarsi būtų juos prieš 
tai kartojęs tūkstantį kartų. - Už vyro, kuris nėra bevertis, kaip 
kad sakai. 

Aleksandras supykęs nuėjo. Jo eisena prarado ankstesnį išdidu- 
mą. Jis vėl tapo berniuku. Arsinoja negalėjo jo vytis. Buvo geriau 
leisti jam išeiti ir ją pamiršti, nes ji galėjo pasiūlyti jam tik mirtį. 

Tačiau jos kojos maištavo prieš jos protą, ji ėmė jį vytis. Arsinoja 
sugriebė jį už peties. Jis bandė nusikratyti jos rankos, bet Arsinoja 
tik dar stipriau jį sugriebė. 

— Galiu... Pasakysiu tau, ką reiškia papiruso skiautė. 

Jo petys kilnojosi ir leidosi po jos delnu. Ji galėjo jausti jo 
kvėpavimą savo pirštuose. Kai atsigręžė, jo balsas skambėjo šaltai. 

— Man tai nerūpi, Arsinoja. Palik mane ramybėje. 

Helijo vežimas liepsnojo jam už nugaros ir, nors ir žiūrėjo į jį 
prisimerkusi, ji matė jį tik kaip šešėlį. Jo pilkai žalsvos akys pa- 
tamsėjo, jis atrodė jai susvetimėjęs, it piktas, žmogumi virstantis, 
Adonis. 

— Aš nepasikeičiau, - pasakė ji. - Tu pasikeitei. 

— Aš? - Aleksandro balsas vėl skambėjo pašaipiai. Ir jis nesi- 
vargino to slėpti. - Sakyk, kas manyje pasikeitė? 

Arsinoja įdėmiai pažvelgė į jį. Ji buvo išmokusi pasakyti tik 
dalį tiesos ar blogiau - meluoti. Tinkami žodžiai gali užgydyti 
žaizdas. Kaip puikiai ji išmoko šios pamokos rūmuose. Tačiau 
stovint prieš Aleksandrą, užduotis pasirodė esanti sunkesnė. Melo 
ir banalūs žodžiai neatėjo taip lengvai, kaip kalbant su Ganimedu 
ar Berenike. 

— Tu vengi manęs, - lėtai pradėjo ji, bandydama laimėti laiko 
ir permesdama kaltę ant jo, bet net ir tai jai nepadėjo. Ji buvo 
itin sutrikusi, o jos pasitikėjimas savimi blėso. - Nustojai lankyti 
pamokas. Praradai susidomėjimą mūsų žaidimais. Ganimedas 
perspėjo mane, kad tu pasikeisi. 

- Ak, Arsinoja, - Aleksandras žiauriai nusikvatojo. - Nevaišink 
manęs savo nuodais. Girdėjau tave meluojant kitiems užtektinai 
daug kartų, tad man akių neapdumsi. 

Jis išėjo į dienos šviesą. Ganimedas buvo teisus - Aleksandras 
tikrai ją paliks, kaip ją paliko Kleopatra su tėvu, jos motina ir jos 
du maži broliukai. Visi iki vieno ją galiausiai pamiršo ir, net ir 
pasitelkusi saldžiausius žodžius, jų neprisikvies. 

— Tai mirusiųjų vardai, - staiga išsiveržė žodžiai, nuaidėdami 
per visą kiemą. 

Aleksandras sustojo. 

— Ką turi omenyje? 

- Negyvėliai. Tai sąrašas žmonių, kuriuos mačiau negyvus, - 
Arsinoja nuleido akis į žemę. Ji neturėtų kalbėti apie savo vizi- 
jas. Be to, ji nebuvo tikra, ar galėjo pasitikėti šiuo pasikeitusiu 
Aleksandru. Tačiau jau buvo per vėlu. Ji nebegalėjo atsiimti savo 
žodžių. Šie žodžiai visada stovės tarp jų. Bet geriau jau jis laiko ją 
pamišusia, nei tokia pat lengvabūde, kaip jos draugės. 

Kai Arsinoja pakėlė akis, ji suprato, kad jos pramuštgalviškumas 
neliko neapdovanotas - jo akys buvo įsmeigtos į ją. 

— Mačiau šįryt karalienę. Ji turėjo perduoti valdžią nepaprastai 
greitai. 

— Tai visai ne tai, ką turiu omenyje ir tu tai žinai. Neapsimesk 
kvailiu. 

- Paaiškink tada man. Lėtai. Nesu toks greitas, kaip tavo naujos 
žaidimų draugės. 

— Esi dukart už jas greitesnis, - pyktelėjusi atšovė ji. Ji pritildė 
savo balsą iki šnibždėjimo, priversdama Aleksandrą žengti kelis 
žingsnius arčiau, kad galėtų girdėti jos žodžius. - Tai yra vardai 
tų, kuriuos mačiau negyvus savo sapnuose, savo vizijose. 

Paskutiniuosius skiemenis ji ištarė ypač tyliai, žvalgydamasi 
aplink, ar kas nors jų slapta nesiklauso. Tiek daug tykančių ausų. 
Ji suskaičiavo keturis sargybinius, kuriuos anksčiau matė stovint 
prie sodo vartų ir porą tarnų, kurie karpė krūmus po kiparisais. 

— Tęsk, - ragino jis. 

— Tai netinkama vieta apie tai kalbėti. Eime. 

Arsinojai patikdavo pasiskolinti Ganimedo žodžius, kad galėtų 
pati sudaryti erzinančio paslaptingumo aurą. 

Aleksandras tyliai sekė paskui ją. Ji buvo dėkinga jam už tai. Ji 
suko galvą, blaškydamasi nuo vieno kambario prie kito, ir nedrįso 
prisipažinti, kad nesugalvojo, kur jį nusivesti. Ganimedas dažnai 
rengdavo privačius susitikimus bibliotekoje, bet ji spėjo, kad As- 
pasija ir Hipatija kaip tik dabar ten lindėjo. Virtuvės buvo skirtos 

klausytis, o ne kalbėtis. Du kalbūs vaikai patraukdavo dėmesį, o 
nebylūs - ne. Ji nepasitikėjo ir Ptolemajo Geradario sodų saugu- 
mu, tačiau jos kojos nejučia pasuko marmuru grįstais takeliais, 
pro kiparisų kolonadą iki lotoso žiedais nusagstytą arką, už kurios 
atsivėrė karališkasis kiemas, ir pro dūdelėmis grojančius satyrus, 
kurie puošė jo sienas. Aleksandro žingsniai sutapo su josios ir jie 
skambėjo taip, lyg eitų ne du vaikai, o vienas suaugęs vyras. Tik 
tada, kai pamatė kitą Arsinoją prie savo fontano, ji suprato savo 
tikslą. Ji atsisuko į Aleksandrą ir pridėjo pirštą jam prie lūpų. Ji 
turėjo stovėti pasistiebusi, kad galėtų sušnibždėti jam į ausį: 

- Prie mano kambario durų bus du sargybiniai. 

- Tavo kambario? - nustebęs pakartojo Aleksandras. Rūmuose 
buvo kelios neliečiamos vietos, bet jų nuotykiai niekada neatvedė 
jų įjos kambarį. 

- Taip, mano kambario, - atsakė ji, patenkinta, kad tai kėlė jam 
baimę. Jai patiko, kad vis dar galėjo jį nustebinti. - Mirinė lauks 
prieškambaryje. Įėjusi į vidų suriksiu. Tai patrauks sargybinių 
dėmesį. Visiems sužiurus į mane, įsmuksi vidun. Eik ir pasislėpk 
mano kambaryje po auksine lova. 

Aleksandras linktelėjo. 

- Ir nusiauk... 

- Sandalus. Žinau, Arsinoja. Jau esu žaidęs šį žaidimą anksčiau. 

Tai - ne žaidimas, - ji vos nesupyko, bet sulaikė liežuvį už dantų. 

— Privalome būti labai atsargūs. Lauk čia mano ženklo. 

Bėgdama laiptais aukštyn ji stengėsi, kad jos pėdos, atsitren- 
kusios į medį, aidėtų kuo garsiau. Ji norėjo, kad kiti atkreiptų į 
ją dėmesį. Šis šokis jai buvo pažįstamas. Ji buvo permąsčiusi jį 
mintyse šimtus kartų. Jos vaizduotėje jos kambarin turėjo pra- 
smukti Kleopatra. Jos sesuo, slapta grįžusi iš Romos, pasislėpusi 
vyno statinėje, o gal įvyniota į kilimą. Ją pasiektų Žodis apie jos 
atvykimą ir Arsinojai tektų pasirūpinti ja iki sugrįžtant tėvui. Iki 

tol ji turėtų vogti maistą iš virtuvės ir kasnakt abi seserys šnibž- 
dėtųsi apie savo tamsius žygdarbius tamsiai nakčiai. Tačiau visa 
tai buvo tada, kai ji dar laukė sugrįžtančio tėvo ir buvo tikra, kad 
jis priimtų ją plačiai atvertomis rankomis. 

Kai Arsinoja pasiekė savo kambario slenkstį, jos širdis smarkiai 
plakė gerklėje. Du sargybiniai stovėjo aukšti ir grėsmingi, atrodė 
grėsmingesni nei bet kada anksčiau. Paprastai jie šypsodavosi jai, 
bet šiandien abiejų veidai buvo paniurę. Net ir jų maitvanagio 
formos šalmai buvo rūsčios išvaizdos. Iš kambario sklido pikti 
balsai. Arsinoja to nesitikėjo. Ji įsivaizdavo, kad kambaryje jos 
lauks Mirinė ir daugiau niekas. Tačiau visa tai, be abejo, buvo tik 
jos fantazijos. Už durų Arsinoja girdėjo Ganimedo falcetą, bet 
nesuprato nė vieno jo žodžio. Išsigandusi ji jau norėjo sugrįžti ir 
pasakyti Aleksandrui, kad bandys surasti kokią kitą slėptuvę, bet 
to nepadarė. Fortes furtuna adiuvat. 

Tada ji atvėrė duris. Eunuchas išsyk nutilo, o Mirinė nusišypsojo 
su palengvėjimu. 

- Štai kur tu, - suriko Ganimedas. 

- Tai mano kambarys, ką čia darote? - Arsinoja žvelgė į Mi- 
rinę, tikėdamasi, kad ši pagelbės. Jos auklė nejautė nė trupučio 
simpatijos mokytojui - „vyras, kuris prarado savo kiaušus“ - taip 
jį vadindavo ji už užvertų durų, bet auklė neištarė nė žodžio. 
Eunuchas nusijuokė. 

- Maniau, kad norėsi išgirsti, ką planuoja tavo tėvas. 

Jo nelygūs dantys buvo nusidažę purpurine spalva. Eunuchas 
buvo išgėręs. Arsinoja išskaitė tai jo raudonio išmuštame veide. 
Jo skrandis sunkiai virškindavo vyną. 

- Ką... ką gi planuoja mano tėvas? - suglumusi mikčiojo Ar- 
sinoja. 

- Tikėjausi, kad jau žinosi atsakymą į šį klausimą. O gal bijai, 
kad Nerėjas tyko tavęs už kiekvieno krūmo? Kaip tik šią akimirką 
tavo tėvas, kartu su Aulo Gabinijaus armija, išžygiuoja iš Efeso į 

Antijochėją. Atrodo, kad tavo sesuo mano, jog šis tariamas Mitri- 
dato sūnus ves jos vyrus į karą, bet, kaip ir pati žinai, tik dėl to už 
jo ištekėjo ir įsileido į savo guolį. 

Šį kartą nuo vyno Ganimedas tapo kalbus. Arsinojai teko maty- 
ti, kaip jis nuo vyno leidžiasi į abu kraštutinumus. Ji pagalvojo, kad 
pagaliau atėjo ilgai laukta, puiki akimirka, atėjo laikas paklausti 
jo apie vizijas ir jos tėvą. Sužinoti, kodėl vienos iš jų išsipildė, o 
kitos išnyko nebūtin. Paklausti, ar Naujasis Dionisas priskirs ją 
prie išdavikų. Eunuchas buvo nusiteikęs kalbėti su ja. Ji girdė- 
jo tai iš jo skubiai ir neaiškiai tariamų užuominų. Dabar galėjo 
klausti jo visko, bet ramybės jai nedavė mintys apie Aleksandrą, 
sustingusį ir nebyliai stovintį ant laiptų. Laikui bėgant jis supras, 
kad ji prarado norą žaisti jų žaidimą. Jis buvo tas, kuris tai taip 
pavadino - žaidimu. Po to jų santykiai vėl atšaltų, nors jis visada 
grįžtų pas ją kaip įprastai ar bent jau kaip iki šiol darė. It nagai, 
suleisti į krūtinę, Arsinoją draskė du prieštaringi troškimai. 

- Ganimedai, turiu pasikalbėti su Mirine viena, - Arsinoja 
kalbėjo skubėdama, kol dar nepersigalvojo. 

— Kodėl? - šaipėsi mokytojas. - Kokios paslaptys tave sieja su 
verge“ 

Staiga Arsinojai kilo mintis, užgimė nauja idėja. Arsinoja min- 
džikavo nuo vienos kojos ant kitos ir nuleido akis į grindis. 

- Tai moteriški reikalai. 

— Moteriški reikalai, - eunuchas juokėsi išsitiesęs. - Esi neabe- 
jotinai per jauna... 

— Ganimedai, palik ją ramybėje. Nejaugi nematai, kad esi ne- 
pageidaujamas? — Mirinė atėjo jai į pagalbą ir Arsinoja buvo jai 
už tai dėkinga, nors ir žinojo, kad jau buvo per didelė prašyti 
pagalbos iš auklės. 

- Vaikas meluoja, - bambėjo Ganimedas. - Nenoriu skatinti 
tokio jos elgesio. 

— Pažvelk į ją. Ji visa virpa. Jai reikia auklės, o ne eunucho. 
Palik mus. 

Ganimedas metė ilgą, nepasitenkinimo kupiną žvilgsnį į Mirinę, 
o tada gūžtelėjo pečiais ir tarė: 

— Tegul bus taip, kaip norite, - lėtai pasakė jis. - Jeigu praradai 
bet kokį susidomėjimą pasauliu už rūmų ribų, Arsinoja, aš tikrai 
tau neįkyrėsiu. 

Jo žodžiai žeidė, bet Arsinoja tvardė savo pyktį tol, kol jis išslinko 
iš prieškambario. Laikas, rodos, slinko lėtai, Arsinojai klausantis 
tolstančių eunucho žingsnių. Ji meldė, kad Aleksandras susivokė 
pasislėpti už kampo, net jei ir eunuchas buvo tokios būsenos, kad 
vargiai galėjo ką nors pastebėti. 

— Gerai, mano miela, - Mirinė šiltai nusišypsojo jai. Arsinoja 
pajuto kylant gailesčio gaidelę, su trupučiu kaltės, dėl to, ką ketino 
dabar padaryti. - Kas nutiko? Dar negalėjo prasidėti tavo ciklas. 

Pro burnos tarpą ji pritraukė pilnus plaučius oro ir pravėrė lū- 
pas, lyg ketintų ką nors jai pasakyti. Mirinė artinosi prie jos ir tada 
Arsinoja siaubingai suklykė. Riksmas perskrodė sienas. Jos auklė 
užsidengė rankomis ausis. Pasimetusi Mirinė užkliuvo už rožių 
vazos ir prie garsų gamos prisijungė dūžtančios terakotos garsas. 

— Kas nutiko, vaikeli? - Mirinė sugriebė Arsinoją už pečių ir 
stipriai ją supurtė. - Kas tau yra? 

Ilgai netrukus pasirodė sargybiniai - paskui vieną įsiutusį sargy- 
binį sekė jo dvynys. Arsinoja susimąstė, ar jie tikrai buvo dvyniai. 
Jie buvo labai panašūs į vienas kitą - tos pačios juodos akys ir 
išpurtusios nosys. Dabar jie neatrodė tokie grėsmingi, kai buvo 
pirštais užsikimšę ausis. Jiems trypčiojant vietoje ir Arsinojai 
toliau rėkiant, niekas nepastebėjo, kaip Aleksandras įslinko pro 
duris. Ji buvo tuo įsitikinusi. 

- Ar kas nors gali užčiaupti šį vaiką? - per triukšmą sušuko 
piktesnis iš vyrų. 

Arsinoja nenutilo tol, kol nepamatė, kad jos draugas įsėlino į 
jos miegamąjį ir palindo po lova. Tada, taip pat netikėtai, kaip ir 
pradėjo, ji nutilo rėkti. 

— Ar pamišai, vaikeli? - Mirinė vėl supurtė Arsinoją, tarsi no- 
rėdama užtikrinti, kad joje tūnojusi pikta dvasia pasišalino. 
kupinomis akimis. Tas, kuris prieš akimirką šaukė, kad ji nutiltų, 
gūžtelėjo pečiais, žvilgtelėjęs į savo bičiulį. 

— Aš... aš... - Arsinoja mikčiojo, tarsi būtų išsigandusi savo 
pačios emocijų proveržio. - Man pasirodė, kad ten yra gyvatė. 
Štai ten, už kušetės. 

— Gyvatė? - Mirinė pažvelgė į ją primerkusi akis. - O dangau. 
Vaikeli, dėl tavo sukelto triukšmo būtų galima pamanyti, kad 
pamatei patį Dzeusą, lipantį pro langą. 

Auklė nepatenkinta pasukinėjo galvą, pažvelgusi į ant molio 
šukių pabirusius rožių žiedlapius. 

— Aš išsigandau. Atsiprašau. 

Arsinoja stengėsi, kad atrodytų kaip galima labiau persigandusi. 

— Eik į savo kambarį, - piktai paliepė Mirinė, - ir gerai pagalvok 
apie tai, kokią sumaištį čia sukėlei ir kiek daug Žmonių išgąsdinai. 

Arsinoja prikando lūpą, stengdamasi nuslėpti šypseną, ir pa- 
kluso auklės įsakymui. Vos tik užvėrė duris paskui save, ji plačiai 
nusišypsojo. Ji jautė, kaip smarkiai daužosi jos širdis. Ji buvo gyva 
ir laisva. Iš po lovos išlindęs Aleksandras irgi šypsojosi. Kurį laiką 
jie žvelgė į vienas kitą be žodžių ir tyrinėdami vienas kitą. Tada jie 
abu krito ant kilimo ir juokėsi taip, kaip jau seniai to nebuvo darę. 

Kai juokas pagaliau nuščiuvo, Aleksandras atsisėdo labiausiai 
nuo jos nutolusiame lovos gale, tarsi vis dar nebūtų tikras dėl jų 
ryšio. Paskubomis Arsinoja taip pat atsitraukė, stebėdama, kaip jos 
draugo veidas surimtėja ir iš lūpų dingsta šypsena. Jis buvo toks 
rimtas, kokio jai dar neteko matyti. O ji tik norėjo šokti ant jo ir 

jį prajuokinti, kutenti jį tol, kol jis pradėtų maldauti jos nustoti. 
Tačiau ji buvo skolinga jam daug daugiau nei tai. 

- Taigi, matei mane mirusį, - tarė jis kone abejingai. 

Arsinoja linktelėjo. Daugiau nemeluos ir neneigs nieko. 

- Kaip aš miriau? - jis kalbėjo tyliu, ramiu ir tvirtu balsu. - Ar 
tai buvo... ar tai nutiks greitai? 

- Nežinau, Aleksandrai. Mačiau tik tavo lavoną, - ji nutylėjo tai, 
kad jį jau buvo apdraskę maitėdos, o vėliau tai padarė ir ji pati. Net 
ir sakant tiesą reikėjo laikytis padorumo ribų, tikino save Arsinoja. 

- O dievai... jie atsiuntė tau šią viziją? —- jo akys buvo plačiai 
atvertos ir rimtos. 

- Aš... - Arsinoja prikando lūpą, - kai kurios jų išsipildė. 

- Tos, kurias regėjai apie sargybinį, apie tą, kuris atnešė tau 
maisto, kai slėpeisi... 

Aleksandras prisiminė tai ir tikėjo ja. Arsinoja susigraudino. Jis 
buvo jos draugas, galbūt vienintelis žmogus, kuris ją išklausydavo 
ir ja tikėjo. Arsinoja papurtė galvą. Nebuvo tikslo toliau eiti šiuo 
keliu. 

- Tai - ne viskas, - prisivertė tęsti ji. Arsinoja negalėjo nepa- 
sakyti jam to, kas buvo blogiausia, tik ne po to, kai jau tiek daug 
papasakojo. - Netik mačiau tavo kūną. 

Įsmeigusi akis į grindinį, į tviskančio onikso lopinėlį, ji beveik 
galėjo įžiūrėti jame jų atspindžius. Arsinoja giliai įkvėpė oro, iki 
pat kojų pirštų, ir tarė: 

— Aš mitau juo. 

— Ką tu darei?.. 

Arsinoja stengėsi nekreipti dėmesio į jo balse skambantį pasi- 
baisėjimą ir silpnumą, pakirtusį jai kojas. 

- Aš buvau paukštis - maitvanagis. Todėl pamačiau tai. Todėl 
visada tai matau. Matau lavoną iš viršaus ir suku ratus virš, artėda- 
ma prie jo tol, kol pamatau, kad tai esi tu. O tada... o tada... - jos 

liežuvis strigo, bet ji neatlyžo ir tęsė toliau, - tada imu kapoti tavo 
kūną. 

Aleksandras tylėjo. Arsinoja žvelgė į jį, nes ilgiau nebegalėjo 
prisiversti nusigręžti nuo jo. Jis sėdėjo sustingęs, net nemirksėjo. 
Jis priminė jai upinę gyvatę, kurią kartą matė žvėryne. Gyvūno 
neturėjo ten būti ir, kai sodininkas ją užtiko, ji nė nesušnypštė. Ji 
tik truputį kilstelėjo savo kūną, kol tarnas kirto jai vėzdu ir ji krito 
negyva. Arsinoja negalėjo pakęsti tylos, ji grasino ją praryti, todėl 
pabandė ją nutraukti. 

— Taigi, štai kodėl... tikiuosi, dabar supranti, kodėl... mes neturė- 
tume leisti laiko kartu. Ir kodėl turėtum išeiti iš mano kambario 
kaip galima greičiau ir niekada čia negrįžti. Seniai jau turėjau tau 
visa tai pasakyti. 

— Taip, - pagaliau atsakė jis. - Turėjai anksčiau man visa tai 
papasakoti. 

Taigi, jis sutiko su ja. Arsinoja dėl to jautėsi beveik blogiau, 
net jei dabar bus lengviau su juo išsiskirti. Arsinojos širdis dau- 
žėsi krūtinėje taip pašėlusiai, kad ji bijojo prasižioti, galvodama, 
kad ji iššoks pro burną. Galiausiai ji nurijo gumulą ir prisivertė 
prabilti: 

— Džiaugiuosi, kad supranti, kodėl mes nebegalime būti draugais. 

Aleksandras nusikvatojo, netikėtai ir itin nuoširdžiai. 

— Ne, šito tai aš visiškai nesuprantu. Ką bendro tavo sapnai turi 
su mūsų draugyste? 

Kodėl jis apsimetinėjo kvaileliu? Ji norėjo kumštelėti jam, kad 
jis pagaliau suprastų, apie kokius rimtus dalykus jie kalba. Tai 
buvo rimta. 

— Nejaugi nematai? Mano sapnai reiškia, kad atnešiu tau mirtį, 
kad ėsiu tavo kūną. Turi laikytis kuo toliau nuo manęs. Dėl savo 
saugumo. 

Jis vėl nusijuokė. Arsinoja piktai suspaudė kumštį. 


308 


- Kaip tu drįsti? - užsimiršusi Arsinoja beveik išrėkė šiuos žo- 
džius. - Aleksandrai, kaip drįsti juoktis iš dievų ir moirų? Nematau 
čia nieko juokinga! 

- Ką daugiau galiu daryti, jei nesijuokti? - jis lėtai papurtė gal- 
vą. - Jeigu išties tau lemta prišaukti man mirtį, tada taip ir bus. 
Jūs gi žmogaus nesutiksit pasaulyje, / Kurs atsilenktų, kai gena jį 
dievas.?* 

Arsinoja jau ketino žiotis, kad jam paprieštarautų, bet jis buvo 
teisus. Pakeisti dievų valios negalėjo niekas, net ir pati Berenikė. 
O ji pati, ji net nebuvo karalienė. Bent jau kol kas. O gal niekada 
ja nebus. 

- Be to, - tęsė jis, užsidegęs, kone įžūlus, šis naujas Aleksan- 
dras, - be tavęs čia neturiu daugiau nieko. Tegul dievai siunčia 
savo baisybes. Jos manęs neišgąsdins. 

Pilkai žalsvos jos akys susmigo į jos tamsias akis. Arsinoja 
pagalvojo, kad jis jau niekada jų neatitrauks nuo jos. Tada susi- 
gėdusi ji nusuko akis. Net ir dabar, po to, kai jam prisipažino ir 
papasakojo viską, ji nedrįso pažvelgti jam į akis. Ji pajuto, kaip į jos 
šoną įsirėžė akmuo. Nors ne, tai nebuvo akmuo. Tai buvo durklo 
dėklas. Ji pakėlė akis. 

— Sakyk, Aleksandrai, - ji pažvelgė į jo degančias akis, - ką tu 
žinai apie peilius? 


24 Sofoklis, Edipas Kolone, vertė A. Dambrauskas, Vilnius: Vaga, 1974, p. 120. 


309 


W 


VYRESNIOJI 


žemės lopinėlyje, tarp dulkių, šiaudų maišai kilo ant šiau- 

dinių eržilų. Kitoje pusėje rikiavosi gyvi kariai - du tuzi- 
nai vyrų, netvirtai sėdinčių balne. „Naujokai“ - taip juos vadino 
Archelajas, bet šis pavadinimas buvo pernelyg skambus. Greitai 
jie bus verti tiek pat, kiek tie strėlių suvarstyti šiaudiniai maišai, 
kurie dabar atstovavo jų priešininkams. 


B erenikė nužvelgė karinių pratybų lauką. Šiame randuotame 


Vienas iš vyrų, kurio ranka kabojo nusvirusi nuo joje laikomos 
ieties svorio, paragino savo arklį apgailėtinai atrodančio šiaudinio 
kareivio link, kurio kamšalas šen bei ten kyšojo išlindęs. Berenikė 
prikando lūpą. Ji tikėjosi, kad jis išsilaikys balne bent iki tol, kol 
susmūgiuos savo priešininkui. Jo bendražygiai taip pat stebėjo jį 
su jauduliu, nes ir jiems patiems sunkiai sekėsi pažaboti savo ark- 
lius. Apie pusė jų arklių priminė iš jų dirbamų laukų atitemptus 
kuinus. Stipresnis jūros vėjas be vargo pakirstų jų ištįsusias kojas. 
Nė vienas iš jų, nei žmogus, nei gyvulys, neturėjo jokių galimybių 
atsilaikyti prieš Romos kardą. Jie buvo pašaras jų strėlėms, ne 
daugiau. 

— Ką manai apie mūsų naujus vyrus? - paklausė Berenikė, žvilg- 
telėjusi į savo palydovą. Dabar jos akys ieškojo šėriuoto Dritono, 
o ne švelnaus eunucho veido. Praėjo ne viena savaitė po to, kai 
ji išvijo Pietoną, bet ji vis dar laukė jo pasirodant ir tikėjosi, kad 

jos kebli ir beviltiška padėtis, nepaisant visų jos grasinimų ir jo 
išminties, sugrąžins jį čia. Ji pripažino, kad dar vienas iš jos pata- 
rėjų išdavė ją. Kaip kitaip buvo galima paaiškinti šias apgailėtinas, 
kariais save vadinančias, žmogystas, kurios atvyko kaip jos vyro 
mūšyje patikrinti vyrai? 

- Jūsų akys yra tokios pat įžvalgios, kaip ir mano. Dar nemačiau, 
kad nors vienas iš jų paleistų ietį ir pataikytų į taikinį, - Dritonas 
stengėsi kalbėti ramiai, bet jis negalėjo jos apgauti. 

— Jie bus puikūs taikiniai romėnams, - šaltai atsakė Berenikė. 

Jos auksinė apyrankė žvangėjo sukdamasi apie riešą. Jos kūnas 
sulyso, atrodė, kad kaulai grasino išlįsti pro odą. Tai, kaip greitai 
riebalai tirpo nuo jos kūno, kėlė jai nerimą. Ištekėjusi moteris turė- 
tų pilnėti ir ruoštis kūdikio atėjimui. Net ir dabar jos kūnas buvo 
jos priešas. O galją užklupo kokia nors liga, o gal blogiau - baimė? 

— Mano karaliene, šiems berniūkščiams pasisekė, kad nupir- 
kome jiems kardus, - tęsė Dritonas. - Kitaip jie lenktų nugaras 
kuriuose nors romėnams priklausančiuose Kapadokijos laukuose. 
Čia jie kaunasi, geria, smaginasi su moterimis ir dar gauna už tai 
atlygį monetomis. 

- Matau, kad šiuo sandoriu jie laimėjo daugiau nei mes, - atsakė 
Berenikė. Ji turėjo galvoti ne apie tai, o apie kur kas rimtesnius 
rūpesčius, kurie kankino ją, apie nuogąstavimus, dėl kurių vartėsi 
kasnakt, gulėdama šalia Archelajo. Kur jie? - klausė ji. Kur tie pa- 
žadėti kariai? Jos tėvas jau artėjo prie Pelusijo, tolimiausio rytinio 
Nilo uosto. Fleitininkas pats nebuvo geras karys, bet išvien su tuo 
Romos baisūnu - su Aulu Gabinijumi, atsivedančiu savo armiją... 
Šis Sirijos gubernatorius jau parodė savo narsą Judėjoje. Berenikė 
negalėjo leisti šiai baimei jos užvaldyti. Karalienė, pasitikdama 
mirtį, privalo išlikti tvirta ir bebaimė. Taigi, ji tik pašmaikštavo: 

- Matau, kad nedaug ką galima nupirkti už mano monetas - 
kelis šimtus vyrų, kurie negali nutrenkti nuo žirgo šiaudų krūvos. 
Galbūt turėčiau pati imti į ranką šiaudą ir kautis vietoj jų. 

— Mano karaliene, jiems tik reikia laiko, - Dritonas mėgdavo 
pradėti atsargiai prieš pasiūlydamas ką nors, kas jai nepatiks. Be- 
renikė jau ėmė baimintis, kad jis laikė ją pamišusia. - Neturime 
galimybių kovoti už Pelusiją, o vėliau - už Aleksandriją. 

Tai buvo beprotystė. 

— Pergalė Pelusije reikštų ir pergalę Aleksandrijoje, - atsakė 
Berenikė. Ji pagalvojo, kad pasakė savo nuomonę pernelyg greitai. 
Jos žodžiai aplenkė samprotavimus. Tada ji atsargiai ir, pasvėrusi 
viską, pasitelkė savo įžvalgą. - Vadinasi, manai, kad mes pralai- 
mėsime Pelusije? 

Žinodama, kad tai neįmanoma, ji tikėjosi, kad Dritonas šyptels 
patenkintas ir mestels kokį nors nerūpestingą sakinį apie kara- 
lienes ir mūšius ir apie tai, kad jie vieni kitiems yra nenuspėjami. 
Tačiau iždo reikalų ministras nepratarė nė žodžio ir tai buvo daug 
blogiau, daug blogiau už erzinantį juokelį. Tai reiškė, kad jis pasi- 
davė, susitaikė su pralaimėjimu ir nesėkme. 

Berenikės baimes pakeitė įsiūtis. 

- Ir tai yra tavo planas? Tavo nuostabi strategija? Laukti sudėjus 
rankas, kol Roma užims mūsų rytines žemes? Nedaryti nieko, kol 
šunys ims pulti mus iš šono? 

Kartą įniršusi ji ilgai neatlėgdavo. Galbūt tai buvo būdas ap- 
sisaugoti. Nepaprasta valios jėga Trifena sugebėdavo išjudinti 
pasaulį iš jo ašies. Galbūt Berenikė turėtų daryti tą patį. 

— Mano karaliene, - Dritono balsas buvo šiurkštus. - Ką norite, 
kad darytume? Gabinijus vadovauja šešiasdešimties tūkstančių 
karių armijai. Per tą laiką, kol jis atžygiuos iš Antijochėjo į Pelusiją, 
prie jų prisidės dar dešimt tūkstančių. Šie vyrai, kuriems vadovauja 
Jūsų vyras, - jis ranka parodė į būsimuosius karius, besiremiančius 
su savo įsivaizduojamais priešais, - nepajėgs laimėti mūšio prieš 
pailsėjusius legionus. Leiskite romėnams išvargti kariaujant su 
žemdirbiais. Jie žygiuos į priekį daug lėčiau. Taip laimėsime šiek 
tiek laiko. Gal net savaites... 

- Savaites iki ko? - Berenikė piktai žiūrėjo į Dritoną, kuris 
nedrįso pažvelgti jai į akis. - Savaites iki ko? 

— Kol mūsų vyrai turės susikauti... - jos patarėjas žvelgė tolyn 
pro pratybų lauką, ten, kur jis ribojosi su jūra, tarsi atsakymas 
gulėjo jos gelmėse. 

- Okas tada, Dritonai? Kas jų laukia tada, kai stos prieš užgrū- 
dintus romėnus, vienas prieš tris? Ar šios pratybų savaitės turės 
reikšmės? 

- Esu matęs labiau nevykusius vyrus laimint dar nedėkinges- 
nėmis aplinkybėmis. 

- Nemeluok man. Neapkenčiu, kai vyrai man meluoja, - griežtai 
nukirto ji. Dritonas neištarė daugiau nė žodžio. Jis nerado tinkamo 
juokelio į tai atsakyti. 

Jos vyras jojo per lauką, kad prisijungtų prie savo naujų karių. 
Jis nepaprastai domėjosi kiekviena jų grupele. Su kiekviena naujai 
užgulusia jų banga Archelajas skirstė juos į grupeles pratyboms, 
atsižvelgdamas į jų įgūdžius ir silpnybes, tarsi jie būtų karaliaus 
sūnūs, o ne taikiniai strėlėms. Galbūt jie kausis geriau, manyda- 
mi, kad yra karaliaus sūnūs. Berenikė nežinojo, kas įkvėpdavo 
vyrus mūšio lauke, nors dievai žino, kad ji troško tai žinoti. 

Stebėdama, kaip Archelajas sviedžia ietį į šieno taikinio centrą, 
ji pagalvojo, kad beveik nepažįsta savo vyro. Ar jis rengė planą 
su Dritonu? Turbūt. Jos iždo ministras vargu ar būtų pasiūlęs 
jai tokį planą, pirmiausia nepakalbėjęs su generolu. Penkiolika 
tūkstančių vyrų buvo pažadėjęs jos vyras, bet ji niekada nematė 
daugiau nei trijų tūkstančių. Ji norėjo neapkęsti jo už šias nesėk- 
mes, bet, nors ir kaip aiškiai jos badė akis, ji nejautė jam pykčio, 
na, gal tik šiek tiek. 

- Mithradatou, - šaukė kariai, sveikindamiesi su savo kara- 
liumi. Iš tiesų jis buvo tik karalienės vyras. Berenikė tai žinojo, 
tačiau kovos lauke valdė jis. Mitridato sūnus. Vėl tas pats melas. 
Kai nučiumpi žmogų tau meluojant, tai reiškia, kad jis jau apgavo 

tave tūkstantį kartų. Pietono žodžiai persekiojo ją. Bet juk jis myli 
tave, - sušnibždėjo nedrąsus, švelnus balsas. Jis negalėtų tavęs 
išduoti. Ar ji elgėsi kvailai pasitikėdama Archelaju ir ištekėdama 
už jo? Ne. Tai buvo patarėjų kaltė. Jie turėjo imtis veiksmų ir 
užtikrinti, kad kariai atvyktų. Nerėjas žinojo Poseidono klastin- 
gumą geriau už bet kurį kitą. Jis turėjo numatyti, kad šiuo metų 
laiku buvo galima nesunkiai prarasti kelis laivus, ypač laivus, 
kuriems vadovauja jūroje nepatyrę Komanų vyrai. O ką ji žinojo 
apie Dritoną, apie naujai paskirtą iždo reikalų ministrą, iš kurio 
veido niekada nhedingdavo lengva pašaipėlė? Kad jis buvo Nerėjo 
sūnėnas, arba per giminystės arba per santuokos ryšius, bet nie- 
ko daugiau. Ką ji žinojo apie visus šiuos vyrus, kurie žadėjo jai 
tarnauti, jai patarti ir už ją kautis? Archelają, nepaisant visų jo 
klaidų, ji pažinojo. Pažinojo jo prisilietimą, kūną ir kvėpavimą. 
Pažinojo jo tvirtas rankas, apglėbusios jos kūną rytais, ir jo karš- 
tus bučinius naktimis. Jeigu negalėjo pasitikėti vienodu jo širdies 
plakimu šalia jos, tai kuo tada galėjo pasitikėti? Taigi, kiekvieną 
popietę ji pravažiuodavo pro dantytą tvirtovės sieną, stebėdama 
ir jaudindamasi. Jeigu ji tikės karštai, bus kantri ir melsis, padėtis 
tikrai ims gerėti. Bet ji klydo. Nepaisant visų vilčių, ji nematė 
jokio pagerėjimo. 


Tą vakarą, kai Archelajas, permirkęs ir atsiduodantis prakaitu, 
atėjo pas ją, ji nusigręžė nuo jo, išsisukusi iš jo glėbio. Net ir po 
jau savaites trunkančio jo švelnumo ir gerumo, ji vis dar laukė, 
kada jis jėga praskės jos kojas, kaip darė Seleukas, prievarta paims 
ją, primindamas kruvina jėga ir sėkla, kad jis yra vyras. Tačiau 
Archelajas nedarė nieko, kas ją skaudintų. Ji tik pajuto, kaip jo 
kūnas atsipalaidavęs išsitiesė šalia jos. Laikas slinko tol, kol ji 
nebegalėjo ilgiau jo pakelti. 

— Ar ketinai man pasakyti? — jos balsas buvo ramus. Ji žiūrėjo 
įbedusi akis į tolumoje boluojančią sieną. Akies krašteliu ji pamatė 
savo atspindį ir krūptelėjo. 

- Ar ketinu tau pasakyti ką? 

— Apie savo slaptą planą su Dritonu. 

— Kokį planą? - paklausė jis taip švelniai, kad ji atsisuko įsi- 
tikinti, ar jo veide nematyti apgaulės. Bet Archelajas atrodė taip, 
kaip visada, išskyrus tik tai, kad jo akyse buvo galima įžvelgti 
susirūpinimą. 

- Tą, kad planuoji neginti Pelusijo nuo mano tėvo ir Romos 
legionų, - atsakė ji glaustai. - Kad ketini stovėti ir nedaryti nieko, 
kai bus skerdžiami mano žmonės ir niokojami mano laukai. 

- Mūsų žmonės. Mūsų laukai, - pabrėžė jis. 

Jis žiūrėjo jai tiesiai į akis. Nuo jo žvilgsnio jai ėmė kaisti skruos- 
tai, net ir dabar. Tai erzino Berenikę. Jai reikėjo sprukti nuo jo ir 
jai daromos įtakos tada, kai buvo nevėlu. 

- Ir ne, aš neplanuoju stovėti ir nieko nedaryti. Aš ketinu kautis, 
kai tik naujieji kariai bus pasirengę. 

Jie niekada nebus pasirengę. Ji stebėjo juos kasdien ir, nors ir 
kaip jie mylėjo savo generolą, ta meilė nepadėjo jiems pratybose. 
- O tai bus prieš ar po to, kai Gabinijus užims Aleksandriją? 

- Turėtum būti kantresnė, mano miela, - Archelajas švelniai 
paglostė jos plaukus. - Kareiviu netampama per dieną. 

Berenikė atsitraukė nuo jo prisilietimo. 

- Nekalbėk su manimi šitaip, Archelajau. Tau nepatiks, kaip 
atsakysiu į tai. 
minkštas garbanas ir tamsias akis. Jis nedaug kuo skyrėsi nuo 
Seleuko ar bet kurio kito vyro. Tik tiek, kad jis bandė sužlugdyti 
jos karalystę kitaip - švelnumu ir glamonėmis. Ji parodė savo 
silpnumą pasitikėjusi juo. Jos motina būtų prakeikusi šį kylantį 

silpnumą, kuris gniaužė Berenikės gerklę ir apsigyveno jos krū- 
tinėje. 

— Kas nutiko vyrams, kuriuos man žadėjai - penkiolika tūkstan- 
čių tavo miesto karių? Galbūt jiems neprireiktų tiek daug pratybų? 

— Meile mano, audros... 

— Nemeluok man apie audras. Jeigu mano tėvo laivai galėjo 
netrukdomi praplaukti, kodėl negali taviškiai? 

Berenikė žinojo, kad jos klausimas buvo nesąžiningas. Jos tėvas 
plaukė iš Efeso į Antijochėją pakrante, o ne per gilius vandenis. 

- Berenike, - jos vardas skambėjo taip mielai, tariamas jo lūpų. 
Jis visada tardavo jį lėtai, tarsi mėgaudamasis kiekvienu garsu. - 
Ką dar galiu tau pasakyti, išskyrus tiesą? Negalėčiau tau meluoti. 
Aš myliu tave. 

— Mes susituokėme ne dėl meilės, - pastarąjį žodį ji ištarė su 
tokia pagieža, lyg vien jo paminėjimas jai keltų šleikštulį. 

Archelajas susidomėjęs pakėlė antakius. 

— Ne? Sakyk man, Berenike, kodėl tada mane pasirinkai? Galėjai 
palaukti kiek ilgiau. Būtų atsiradę daugybė kitų vyrų, geresnių 
vyrų, turinčių didesnes armijas, nei aš tau galiu pasiūlyti. Net jeigu 
ir kiekvienas laivas būtų atplaukęs sveikas per bangas. 

Ne, ne iš meilės, - pakartojo ji sau, nes kas daugiau jos klausytų? 
Tačiau turėjo pripažinti, kad jos pasirinkimui turėjo įtakos jos 
naivumas. Kažkas jo išvaizdoje, jo elgsenoje jai patiko. Kažkas 
jo kalbėsenoje kėlė jai norą būti šalia jo, net ir dabar. Ji niekada 
nejautė nieko panašaus jokiam kitam vyrui, bet ji negalėjo apie 
tai galvoti. 

— Mes susituokėme, nes aš turėjau ištekėti. Tu pasirodei tinkamu 
laiku ir tavo kilmė... 

Berenikė neužsiminė apie abejones, kilusias dėl jo kilmės. Jai 
buvo nesvarbu, ar jis buvo Mitridato sūnus, ar jo anūkas, ar jos 
tarno pusbrolis. Svarbu buvo tai, kad vyrai gerbė jį taip, lyg jis juo 

būtų. Ji turėjo užtektinai karališko kraujo, jo pakako jiems abiem, 
o karių - ne. 

- Tai kalba tavo apmaudas. Tu nenorėjai ištekėti dėl... 

- Ištekėjau, kad apsaugočiau savo karalystę, - tvykstelėjo pyk- 
čiu Berenikė. Jis negalėjo į ją pretenduoti, niekas to negalėjo 
daryti. Ji tikrai jam nepasiduos. - Jeigu tu to nežinai, tada nie- 
kada nesiklausei nė vieno mano ištarto žodžio ir visiškai manęs 
nepažįsti. O dabar leisk paklausti tavęs - kaip mums sustabdyti 
Romos armiją? 

Ji žvelgė į jį griežtai. Jis nukreipė akis į šoną prieš vėl į ją 
pažvelgdamas. Išdavikiškas judesys, klaida. Jos tėvas išmokė ją 
šito labai seniai, kai dar buvo gana blaivus, kad galėtų paaiškin- 
ti žaidimo kauliukais ir kitų žaidimų, kuriuos žaidė naktimis, 
taisykles. Žiūrėk ne į tai, kaip žaidėjas meta kauliuką, o į jo akis, 
kurios tau pasakys daug daugiau. Kaip ji pasitikėjo savo tėvu 
tada. Ji klausėsi kiekvieno jo žodžio, taip siekdama įrodyti jam 
savo meilę. 

- Pažįstu Gabinijų geriau, nei jis pažįsta patį save, - prisipažino 
Archelajas, neatitraukdamas nuo jos akių. - Praleidau du sezonus, 
puotaudamas ir kaudamasis kartu su juo. Jis užpuls Pelusiją ir, 
užėmęs jį be vargo, ims pernelyg savimi pasitikėti. Jo vyrai die- 
vina jį ir jis leis jiems šėlioti po pergalės. Jie pernelyg daug gers, 
smaginsis su moterimis ir plėšikaus. Tada, laikui atėjus, pavargę 
nuo linksmybių, jie atplauks Nilu užkariauti Aleksandrijos. O ten, 
pelkėse mūsų vyrai susikaus su besiartinančia orda ir sugrįš iš ten 
purvini, bet su pergale. 

Jos pyktis šiek tiek atlėgo. Tai skambėjo kaip planas ir gal net 
visai geras. Be to, kas kitas, jei ne jos vyras, galėjo geriau nuspėti 
Gabinijaus veiksmus? Tai, kad jis jį pažinojo, buvo lygiai taip pat 
vertinga, kaip ir kareiviai bei auksas. Įsiliepsnojęs Berenikės pyktis 
išblėso. Galbūt ji nepasielgė taip kvailai, kaip galvojo. 

— Kautis pelkėtose vietose mūsų vyrams seksis geriau nei romė- 
nams, - pritarė ji. - Ir mums derėtų pasinaudoti savo pranašumu 
kaunantis jūroje. 

Padrąsintas jos Archelajas kalbėjo toliau ir kone džiaugsmingai: 

— Kaip tik taip, mano karaliene. Tavo tėvas ir Gabinijus yra įsi- 
tikinę, kad stosime į kovą su jais sausumoje, tarp Antijochėjos ir 
Pelusijo. Jie nebus pasirengę kautis su mumis pelkėse. Ir ten mes 
jiems tikrai nepatieksime pergalės ant lėkštutės. 

Jų pergalė. Berenikės širdis smarkiai suplakė ir vėl nurimo. 
Ji suprato antrąją šių žodžių reikšmę, net jei ir jos vyras manė, 
kad jai nepavyks išlaikyti valdžios savo rankose. Bet jis klydo. 
Jis nežinojo, kaip ilgai ji dėl jos kovojo ir kokia nuožmi galėjo 
būti. Jis matė tik jos silpnąsias vietas, kaip ir ji jo. Taigi, Berenikė 
neužsiplieskė pykčiu ir nekoneveikė jo taip, kaip būtų pasielgusi 
su Dritonu ar su Taisu, jei šie būtų išdrįsę jai paprieštarauti. Ji tik 
pasilenkė ir švelniai pabučiavo Archelajo lūpas. Jis pasakė jai viską, 
ką ji norėjo sužinoti. 


Su Dritonu ji nesielgė taip maloniai. Bėgo savaitės, o Berenikė 
niekaip nenusprendė, ar nubausti jį, ar atidėti bausmės vykdymą. 
Savo patarėju ji pasirinko nuolankųjį Taisą, kad sekiotų jai iš 
paskos ir stebėtų karių daromą pažangą. Berenikė buvo pavargusi 
nuo tvirtą nuomonę ir slaptų planų turinčių vyrų. Taisas neturėjo 
nuomonės, bent jau tokios, kurią išdrįstų garsiai išsakyti. Ir, kai 
juos pasiekė naujienos - „romėnai įžygiavo į Jeruzalę, „romėnai 
pasiekė Rinokorurą', „romėnai užėmė Pelusiją, - jis tik tylėjo ir 
liūdnai gūžčiojo savo kaulėtais pečiais. Tai tik patvirtino tai, ką jie 
abu žinojo - kad jo nebuvo galima priskirti prie drąsiųjų. Pietonas, 
būdamas jo vietoje, būtų riebiai nusikeikęs, Dritonas - trenkęs 
kumščiu į akmenį, o Taisas išliko rimtas ir lakoniškas. 
— Viskas galiausiai išeis į gera, mano karaliene. 

Kai dar viena naktis pakeitė dieną, Berenikė pasikvietė Ledą, 
kad ją perrengtų. Sena auklė visa švytėjo, dėkinga už jai skirtą 
užduotį. Paskutiniu metu Berenikė dažniau kviesdavo Merimutą. 
Mergaitė buvo pirmoji Berenikės ryžtingumo liudininkė, galbūt ji 
padės jai suvaldyti ir jos antrąjį vyrą. Bet Leda, kaip jai būdinga, 
pasidarė pavydi ir savininkiška, vis pasitaikius progai bambėdavo 
ant aukštutinių žemių sukilėlių. 

- Leda, paruošk vonią su kvapniaisiais aliejais, - garsiai paliepė 
jai Berenikė. Auklės klausa nebebuvo tokia kaip anksčiau. 

Senos auklės rankos, trinančios Berenikės nugarą, virpėjo. Jos 
pirštai prarado dalį savo buvusio miklumo. Anksčiau susiraizgiu- 
sios sruogos išsinarpliodavo vos jai į jas žvilgtelėjus, o dabar jos 
reikalavo didelių pastangų. 

- Leda, ką manai apie artėjantį karą? - paklausė Berenikė, apsi- 
mesdama abejinga, tarsi klaustų apie alyvuogių aliejaus pristatymą 
iš pietų. - Ar mano vyras pajėgs laimėti mūšį? 

- Mūšį, mano karaliene? - užsikirsdama sumurmėjo Leda. 
Moteris buvo pasirengusi duoti patarimus apie vyrus, bet žinojo 
puikiai, kad geriau buvo nesikišti į politiką. 

Berenikė norėjo išsikalbėti su kažkuo kitu, išsikalbėti su mo- 
terimi, su žmona. Jos tėvo armijai artėjant ji jautė Archelajui tik 
švelnumą, nors ir kaip stengėsi jį užgniaužti. Ji troško būti šalia jo 
ir taikoje, ir kare. O gal ji tik ieškojo priežasties jam atleisti ir būti 
šalia? Jos motina būtų išsišaipiusi iš to, kad ji ieškojo pateisinimo 
savo silpnumui auklės akyse, it dar iš vystyklų neišlipęs vaikas. 
Berenikė piktai papurtė galvą. 

- Pamiršk, ko klausiau. Tai nesvarbu, Leda. 

Auklė įdėmiai pažvelgė į ją, taip, lyg gebėtų išskaityti savo 
šeimininkės mintis. Berenikė įsivaizdavo tą jauną moterį, kuria 
kadaise buvo Leda, jos mąslaus žvilgsnio veidą, nė kiek nepasi- 
žymintį grožiu. 

- Kad vyras laimėtų mūšio lauke, jis pirmiausia turi laimėti 
miegamajame, - tyliai pasakė jos tarnaitė. 

Tai buvo pasiteisinimas, kurio laukė. Galės kviestis savo vyrą 
kasnakt ne tik dėl to, kad troško, kol dar buvo likę laiko, miegoti 
šalia jo, vienintelio vyro, kurį kada nors mylėjo. Ne, dabar ji turėjo 
kilnesnį tikslą - jam reikėjo jos, kad pasiektų pergalę. Ji paaukos 
savo kūną, kad ir kaip patetiškai skambėjo jos slaptas planas. Ji 
griebėsi Ledos jai ištiesto šiaudo. 

Naktį aliejais ištepta ir sušukuota Berenikė pasitiko Archelają 
savo kambaryje. Kai jis atsilošė ant kušetės, ji žvaliai pažvelgė į 
jį. Žvelgiant iš tolėliau, jis, nugairintas karštos saulės, švytėjo it 
nuo rūmų sienos nužengęs paveikslas, tačiau iš arčiau jos akys 
pastebėjo jo nuovargį. Oda aplink krumplius buvo suskilinėjusi 
nuo vėjo, akys primerktos, nors saulė jau seniai buvo nusileidusi, 
o jo eisena buvo nerangi dėl senos traumos, kurios ji negalėjo 
įvardyti. Jis vos atpažino jame tą vyrą, kuris kadaise paprašė jos 
rankos žvėryne. Anas vyras skleidė viltį, o šitas... jam reikėjo jos. 
Ji matė tai aiškiai jo akyse. Galbūt jis melavo apie daugelį dalykų, 
bet gėla jo žvilgsnyje jai nemelavo. 

- Mano meile, - ji atsiklaupė šalia jo. - Mano meile, kas tau 
neduoda ramybės? 

- Tai blogas ženklas, - sumurmėjo jis, paglostęs ranka jos rie- 
šą, - prieš mūšį generolui leisti naktį žmonos lovoje. Turėčiau būti 
lauke, su savo vyrais. 

Ji pagalvojo, kad ir tuo jie buvo panašūs - melavo apie tai, ko 
jiems reikia. Tai padrąsino Berenikę. Galbūt šis melas atskleis kitą 
jo stiprybę. 

— Tavo vyrai, - paerzino ji, - miega ant minkštų kilimų mano 
protėvių statytose kareivinėse. Daugeliui iš jų pastarosios savaitės 
buvo prašmatniausios jų gyvenime. Nieko bloga, jei ir tu šiek tiek 
pasimėgausi. Rytoj išžygiuojate. Šiąnakt mes turime pasidžiaugti 
vienas kitu. 

Jis nusisuko. Berenikė pajuto, kaip jis tolsta nuo jos, jo nuogąs- 
tavimai kėsinosi pasiglemžti jį. 

- Mano meile, - ji naudojosi Seleuko triukais, stengdamasi 
žodžiais sužadinti jausmus. - Mano meile, kas tave baugina? 

Ji padėjo ranką ant jo įsitempusio pilvo. Jo kūnas įsitempė dar 
labiau nuo jos pirštų prisilietimo. 

- Niekas manęs nebaugina, - jo balso tonas neigė jo žodžius. 
Tada jis pažvelgė į ją, jo veidas slėpė tiesą, bet tai jai nerūpėjo. 
Neišsakyta tiesa daugiau jų nebeskyrė. - Dabar turėtų bijoti tik 
Aulas Gabinijus. 

- Esu tikra, kad jis dreba iš baimės savo palapinėje, gulėdamas 
ant kietos, nesvetingos žemės. 

Pirštu ji apvedė jo lūpas. Jos taip pat buvo išvagotos rūpesčio. Jis 
pasilenkė, kad ją pabučiuotų, ir ji noriai pasitiko jo lūpas. Nuo jo 
lūpų vis dar nebuvo nusitrynęs prakaitas. Jis pakėlė ją stovėdamas. 
Jo širdis plakė šalia josios, kai jis paguldė ją ant lovos. Šilti pirštai 
slydo jos klubais, ji jautė juos per audinį. Kambaryje buvo karšta, 
pernelyg karšta ir ugnis liepsnojo pernelyg ryškiai. Jo kūno karštis 
degino jos odą. Vienu greitu judesiu Archelajas nuvilko per galvą 
chitoną ir jo segtukai pabiro kas kur. Tada Berenikė ėmė virpėti. 
Ji negalėjo susivaldyti. Nesvarbu, kiek kartų jie mylėjosi, pradžia 
jai visada kėlė siaubą. Ją vis dar persekiojo Seleuko žiaurumai - 
skausmas ir pyktis, kurio ji iki šiol negalėjo pamiršti. 

Archelajo bučiniai intensyvėjo. Berenikė įsistebeilijo į židinį, 
tikėdamasi, kai tai padės jai nuraminti savo virpantį kūną. Jis 
neužgaus tavęs, - šnibždėjo ji mintyse. Jis niekada nebuvo tavęs 
užgavęs. Archelajas išsilaisvino iš drabužių. Jo akyse atsispindėjo 
degantys liepsnos liežuviai. Jis įsiveržė į ją. Ji nesuklykė iš skausmo. 
Keletas ugnies liežuvių, geltonų, raudonų ir melsvų, lyžtelėjo kietą 
sikomoro*" pliauską. Spirgančiais pirštais liepsnos veržėsi pirmyn, 


35 Sikomoras (lot. Ficus sycomorus) - vaismedis (vert. past.). 

prarydamos vieną šaką po kitos. Jų alkis buvo nepasotinamas. 
Sustingęs vyras sutrūkčiojo ir susmuko ant jos. 

Prabėgo nemažai laiko, kol jis pagaliau sujudėjo, ir, kai pabudo, 
iš jo akių sklido keista jėga, tokia, kokios Berenikė nebuvo iki tol 
mačiusi. Jis atsisėdo. Jo žvilgsnis nuslinko nuo jos akių prie pilvo. 
Jis skubiai pabučiavo jį ir jam sušnibždėjo: 

— Tegul dievai leidžia čia užsimegzti vaikeliui. 

- Tikrai, tegul, - ji atkartojo jo žodžius. 

Tada jis įsitaisė šalia jos ir padėjo galvą jai ant krūtinės. Ji glostė 
susigarbanojusius jo rankos plaukelius ir jo kaklą tol, kol jo kūnas 
suglebo, o kvėpavimas nurimo ir suvienodėjo. Po to ji ilgai gulėjo 
nejudėdama, sustingusi, bijodama, kad menkiausias judesys su- 
trukdys jo miegą. Berenikė suprato, kad tai buvo meilė. Ji mylėjo 
jį labai stipriai ir taip beprotiškai, kaip niekada nieko nemylėjo. Ji 
taip beviltiškai troško jį apsaugoti, kad būtų iškeitusi savo gyvybę 
į jo. Kai aušra atvėrė jo akių vokus, ji nusistebėjo suvokusi, kad 
pernakt nesudėjo nė bluosto. 

Rytas taip pat atnešė pasikeitimų. Pervargusį Archelają pa- 
keitė energingas ir užsidegęs Archelajas. Ledos žodžiuose buvo 
tiesos - jos vyrui reikėjo jos ir tai sugrąžino jam jėgas. Šis narsus 
ir nekantrus vyras, užėmęs vakarykščio Archelajo vietą, vaikščio- 
jo pirmyn ir atgal onikso grindimis. Pabučiavęs ją jis išskubėjo, 
nekantraudamas prisijungti prie savo vyrų ir jau galvodamas apie 
savo naujus planus. 

Stovėdama rytiniame portike Berenikė stebėjo, kaip išjoja 
kariuomenė tolyn į kylančią saulę. Kai horizonte išnyko pasku- 
tinis nešulinis arklys, ji sugrįžo pas Meritmutą. Ji žinojo, kad ši 
akimirka ateis, nors ir nenorėjo to pripažinti, net ir sau pačiai, net 
ir dabar, kai jos kojomis vis dar lašėjo jo sėklos likučiai. Tarnaitės 
akys buvo tuščios ir neišskaitomos. Geriau jau ji nei Leda. 

Berenikė kalbėjo griežtai, kad paslėptų savo gėlą. 

— Yra būdų, padedančių užtikrinti, kad vaikas neužsimegztų 
gimdoje. Ar žinai tokių vaistų? 

Mergaitė linktelėjo. 

- Puiku. Paruošk man jų šiai nakčiai. Ir atnešk man gėrimo, 
kuris padėtų man užmigti. 

Berenikė sugrįžo į savo apartamentus. Ji neleido sau raudoti. 
Ji žinojo, kokią kainą turėjo tai, kad mylėjo jį ir kad jo geidė. Jei 
Archelajas sugrįš, ji pastos dar kartą, bet ji negalėjo leisti sau ne- 
šioti mirusio vyro kūdikio. 


J 


JAUNĖLĖ 


idžioji bibliotekos skaitykla buvo visiškai tuščia. Sar- 

donikso kolonos, kurios, kaip Atlantas*“, rėmė kalkak- 

menio dangų, buvo vienintelė niūri draugija. Aplink 
pasitarimo stalus išrikiuoti suoleliai su liūto letenos formos 
kojomis atrodė vieniši, laukiantys mokslininkų sugrįžimo. Arsi- 
noja svarstė, kur jie visi dingo. Ar jie buvo valgomajame ir laukė 
ten, kol praeis artėjanti audra, o gal jie amžiams paliko Alek- 
sandriją? Ar miestas irgi buvo toks pat tuščias? Šiaip ar taip, visi 
karališkų pastatų kampai buvo ištuštėję. Tik jos sesuo Berenikė 
liko, užsidariusi savo kambariuose, o skeletus primenantys 
sargybiniai, išsekinti žaizdų ir amžiaus, tykojo koridoriuose ir 
kiemuose. 

Čia išliko tik Aspasija ir Hipatija. Pasilenkusios kitoje stalo 
pusėje jos šnibždėjo viena kitai paslaptis taip, lyg niekas nebūtų 
pasikeitę, o tuo tarpu priešais jas sėdintys Arsinoja ir Aleksandras 
žinojo, kad pasikeitė viskas. Kambaryje buvo šilta, oras buvo 
tvankus ir lipnus. Arsinojos akys blausėsi dėl nemigos. Sušiugž- 
dėjus popieriaus lapui ar krebžtelėjus plunksnai, ji įsitempdavo 
ir suklusdavo. Tada sargybiniai įsiveržė pro juodmedžio duris. 

— Arsinoja. 


38 Atlantas - titanas, kuris kovėsi dievų kare dėl Olimpo kalno. Dzeuso nubaustas jis laiko 
pečiais parėmęs dangaus skliautą (vert. past.). 

Ir tempė ją rėkiančią iš kambario. 

— Arsinoja. 

Ji priešinosi jiems, dantimis ir nagais. Ji draskė jų kūnus ir 
kapojo juos savo snapu. 

— Arsinoja. 

Kažkas žnybtelėjo jai į koją virš jos kelio. Tai buvo Aleksandras. 

- Ai! - sušuko ji, trindama rausvą žymę ant šlaunies. Aleksan- 
dras metė neramų žvilgsnį į Ganimedą. 

Supykęs eunuchas visada išrausdavo ir dabar jis buvo visas 
raudonas. Toks raudonas, kokio jai dar nebuvo tekę matyti. Kai jis 
vėl pakartojo klausimą, ištarė kiekvieną žodį pabrėžtinai aiškiai: 

- Sakyk man, Arsinoja, kodėl Elektra taip sureaguoja, išvydusi 
savo brolį? Kodėl ji netiki, kad jis yra tas, kuo sakosi esąs? 

Ji įsisiurbė į savo viršutinę lūpą. Kam dabar rūpėjo, ar Elektra 
tikėjo savo broliu, ar ne? 

- Tai paprasta, Ganimedai, - delsė Arsinoja. - Bet kuris vaikas 
žino, kodėl Elektra, Agamemnono ir Klitemnestros duktė, netiki 
tuo, kuo sakosi esąs jos brolis Orestas. 

Klausimo pakartojimas buvo viena mėgstamiausių jos atsaky- 
mo vilkinimo taktikų. Jie aptarinėjo Aischilą, tiek ji prisiminė, 
bet ji niekada neskaitė istorijos pradžios, pravertė visas dalis apie 
seserį ir brolį. Ji nekantravo surasti dalį, apibūdinančią sapnus, 
pirmiausia - Kasandros, o paskui - Klitemnestros. Arsinoja vylėsi, 
kad jie padės jai išsiaiškinti jos sapnų reikšmę. 

- Paaiškink, jeigu tai taip paprasta. 

- Elektra, Agamemnono ir Klitemnestros duk... 

- Mes žinome, kas buvo jos tėvai. Nustok vilkinti atsakymą. 

- Aš nieko nevilkinu! - ji susierzindavo, kai eunuchas pagau- 
davo ją gudraujant. - Elektra nustemba sužinojusi, kad jos brolis 
aplankė jų tėvo kapą. Ji manė, kad buvo vienintelė, kuri gedėjo 
Agamemnono mirties. 

Nepagražinti jos žodžiai skambėjo abejingai ir beprasmiškai. 
Taip pat, kaip ir ši pamoka. Kodėl Ganimedas primygtinai norėjo 
elgtis taip, lyg nenutiko nieko bloga? 

— Taip, ji iš tiesų taip manė. Tačiau bet kuris vaikas, kaip kad 
sakai tu, gerai žinantis šį mitą, atsakytų tą patį. Mes studijuojame 
Aischilo interpretaciją. Turėtum tai prisiminti. 

Ganimedo akys nukrypo į kitus vaikus. Hipatija stropiai krapštė 
panages, Aleksandras buvo įbedęs akis į išvyniotą papiruso ritinėlį, 
bet Aspasija nusišypsojo ir pažvelgė į eunuchą. 

— Aš žinau, kodėl Elektra iš pirmo žvilgsnio nepatiki, kad tai 
Orestas, - atsakė ji balsu, kuriuo visada kalbėdavo per pamokas, 
pabrėžtinai mandagiai. 

— Aš tavęs neklausiau, vaike, - piktai nutraukė ją Ganimedas. - 
Aš uždaviau klausimą Arsinojai. Mūsų princesė yra pernelyg 
išsiblaškiusi, kad galėtų dalyvauti pamokoje, todėl galite visi kiti 
išeiti. Tik Arsinojai reikia papildomai padirbėti prie šio kūrinio. 

Jo žodžiai žeidė ją. Buvo nesąžininga taip sugėdinti ją jos draugų 
akivaizdoje. 

— Suprantu... - jau ketino paprieštarauti, bet eunuchas nutildė 
ją griežtu žvilgsniu. 

Aspasija atrodė nusivylusi. Ji kaskart vis labiau norėjo pasipui- 
kuoti prieš kitus. O Hipatija negalėjo nuslėpti savo pasitenkinimo. 
Šviesiaplaukė mergaitė nekantravo kuo greičiau baigti pamokas. 
Arsinoja įtarė, kad jos Žaidimų draugė turėjo slaptą priežastį taip 
džiūgauti. Galbūt dėl kokio nors berniuko? Bet ji niekada nesu- 
žinos tiesos. Abi mergaitės, jos prisiekusios bičiulės, dabar laikėsi 
nuo jos atokiai. Jai tai nerūpėjo. Jai jos irgi nerūpėjo. 

- Išeikite, - sušuko Ganimedas. - Dabar pat. 

Hipatija ir Aspasija išėjo, o Aleksandras neskubėjo, lėtai ir 
skrupulingai, vieną po kito vyniojo savo papiruso ritinėlius. Jis 
taip pat buvo įvaldęs delsimo meną. 

— Aleksandrai, - pyktelėjo eunuchas. - Ką čia darai? 

- Tvarkau ritinėlius, Ganimedai, - gynėsi berniukas, - žinau, 
kad jie yra labai seni. 

Eunuchas tik metė į jį piktą žvilgsnį ir neatitraukė jo tol, kol 
Aleksandras greitai baigė savo darbą ir išėjo iš kambario. 

— Mokslai nelauks, kol išsiilsėsi, Arsinoja, - garsiai subarė ją 
Ganimedas, tarsi norėdamas, kad visa biblioteka tai išgirstų. - 
Privalai įsiskaityti į šias eilutes. Pradėk skaityti ten, kur prasideda 
Elektros antistrofa su choru. Toji, kuri pasideda šitaip: „Ir ką mes 
turim išsakyt?“ 

Arsinoja atsikrenkštė. 

— Ir ką mes turim išsakyt? Ar tuos skausmus, / Kuriuos išken- 
čiam nuo savo gimdytojos? / Galėtum juos užgniaužt, bet šito jau / 
Nenumalšinsi. Tarsi vilkas koks plėšrus / Dvasia manoji - motina 
nenuramins.?' 

Po paskutinių eilučių Arsinoja nutilo. Jai patiko jų skambesys. 
Jos dvasia taip pat buvo nerami ir laukinė, it vilko. Jos motina, 
ta jai svetima būtybė, paliko ją ir niekas nepajėgs numalšinti jos 
gėlos. Nei jos silpnavaliai, motinos pienu pasisotinę, broliai, nei 
Hipatija, nei Aspasija, kurios niekada nesupras, ką reiškia būti 
vienai. Tik Aleksandras ją suprato. Jį taip pat iš pradžių paliko jo 
motina, o paskui ir tėvas. 

Kai Arsinoja vėl pakėlė akis, nustebo pamačiusi, kad mokytojas 
vis dar buvo šalia. Paprastai jis pažadindavo ją iš jos apmąstymų, 
tačiau šįkart jis stebėjo ją, sėdėdamas kitoje stalo pusėje, kaip ir ji, 
nugrimzdęs į tylą ir ramybę. Tada, jau seniai ataušus jos draugų 
žingsniams, eunuchas staiga suėmė ją už rankos ir sušnibždėjo 
kimiu balsu: 

— Sek paskui mane. 


37 Eschilas, Choėforos, vertė J. Dumčius, Vilnius: Vaga, 1988, p. 121. 

Smarkiai plakančia širdimi Arsinoja pakluso. Prieš akis šmėkš- 
telėjo prisiminimai apie jų ankstesnį, nepasisekusį pabėgimą, 
Achilą, perrėžta gerkle, išnykstantį tarnų koridoriuje. Tačiau Ar- 
sinoja neturėjo kito pasirinkimo. Eunuchas buvo vienintelis, kuris 
ja rūpinosi taip, kaip turėtų rūpintis motina. 

Ganimedas skubėjo per biblioteką, jie vis labiau tolo nuo 
pagrindinių rūmų sienų. Arsinoja žinojo, kad ten kažkur buvo 
išėjimas į gatvę, bet ji niekada juo nesinaudojo. Be jokios abejonės, 
tai buvo jų kelionės tikslas. Kokiu kitu tikslu jie eitų šiais keistais 
koridoriais ir atrijais, kurių niekada anksčiau nebuvo mačiusi? 
Šie kambariai buvo apstatyti vargingiau, palyginti su esančiais 
karališkuose rūmuose. Čia suolai buvo išdrožti iš paprasto medžio, 
nepaauksuoti. Ji spėjo, kad nekilmingiems gyventojams, esant 
progai, buvo leidžiama čia apsilankyti. 

Arsinoja užduso, stengdamasi nuo jo neatsilikti. 

— Kur mes einame? 

- Arsinoja, tau pabodo pamokos tarp keturių sienų, todėl atėjo 
metas keletui praktinių pamokų, - Ganimedas kalbėjo keistu, 
pasitikėjimo kupinu balsu, kurį girdėdavo tada, kai būdavo tikra, 
jog jis išsisukinėja nuo atsakymo. - Nėra geresnio būdo pamatyti, 
kuria kryptimi pučia vėjas, nei miesto gatvėse. 

— Miesto gatvėse? - nustebusi pakartojo ji. - Bet aš... ten yra... 

- Sargybinių, taip, aš tai žinau. Negi laikai mane visišku kvailiu? 

Arsinoja pravėrė burną ir tuoj pat užsičiaupė, kaip viena iš 
auksinių žuvelių sodo tvenkiniuose. 

— Ne, Ganimedai, - tyliai sumurmėjo ji. 

- Tada sek paskui mane ir laikyk liežuvį už dantų. 

Arsinoja paklusniai linktelėjo. Ji mokėjo tylėti ir užgniaužti savo 
baimes. Eunuchas pasuko į šoną ir ėmė vesti ją vingiuotais korido- 
riais, vedančiais į miegamuosius. Galbūt ji neteisingai suprato jo 
žodžius, gal jis pasakė „mokslininkų lovose“, dar vieną iš jo keistai 

įmantrių frazių? Kiekviename posūkyje ji atsigręždavo atgal, kad 
įsitikintų, ar kuris nors iš sesers sargybinių jų neseka. Kartais 
ji nematė nė vieno, bet kartais šen bei ten pasirodydavo vienas 
senyvo amžiaus vyras, vilkintis šiurkščia tarno tunika. Arsinoja 
puikiai žinojo, kas slepiasi už šio paprasto drabužio. Greičiausiai jis 
buvo vienas iš Berenikės šnipų. Kaip kitaip buvo galima paaiškinti 
tai, kad jis skuodė jai iš paskos? Ji pasivijo Ganimedą ir uždususi 
sušnibždėjo jam per petį: 

— Ten yra... 

— Žinau, vaikeli, žinau. Ša. 

Bet Arsinoja negalėjo nutilti. Jos širdis plakė pernelyg garsiai. Ji 
neabejojo, kad sargybinis girdėjo jos plakimą taip pat garsiai, kaip 
ir ji. Su kiekvienu žingsniu ji grūmėsi su savimi, kad neatsisuktų 
įsitikinti, ar juos seka. Ji prisivertė skaičiuoti iki penkių, iki dešim- 
ties, penkiolikos, dvidešimties, prieš pasukdama galvą. Kaskart jai 
atsigręžus jis buvo vis arčiau jos, nebylus ir vis baisesnis. Iš pradžių 
ji palaikė jį seniu, bet dabar ji matė, kad jis tik apsimetinėjo juo. 
Jo veido nesimatė, jis ėjo palenkęs galvą, pasiramstydamas lazda, 
bet visa tai buvo tik jo vaidinimo dalis. Po apsiaustu su gobtuvu 
slėpėsi aukštas, plačiapetis karys. Tai buvo vilkas. 

Sumėtę pėdsakus Arsinoja ir Ganimedas pagaliau įžengė į 
miegamuosius. Čia eunuchas griebėsi gudrybės. Jis puolė, kaip 
išprotėjęs, prie laiptelių, vedančių į bokštą, ir sustojo tik tada, kai 
jie užkopė jais į patį viršų. Prieš juos atsivėręs koridorius Arsi- 
nojai pasirodė ypač pilkas. Ant sienų išpieštos mūzos buvo taip 
pajuodavusios nuo dulkių, kad Arsinoja negalėjo atskirti, kuri iš 
jų yra kuri. Kai jie pasiekė koridoriaus galą, Ganimedas pasibeldė 
į sukežusias medines duris. 

Bet juk tai Kleono Argiečio celė, - norėjo paprieštarauti Arsi- 
noja. Ji, kartu su Aleksandru, išmoko šią skaudžią pamoką savo 
kailiu jau seniai, kai kartą žaidė „Kalvos karalių . „Visi žino, kad 
karalius turi išsilaikyti aukščiausioje kalvos vietoje, - pasakė ji 

juokdamasi jam, jiems kopiant aukštyn į mokslininko rezidenci- 
ją. Dauguma vyrų nuolaidžiavo princesei ir jos bičiuliui, bet tik 
ne Kleonas. Jis pavadino juos įkyruoliais ir tol plakė Aleksandrą 
rykšte, kol šis ėmė kraujuoti. Tačiau, kad ir kaip ji bijojo Kleono 
ir jo apsiblaususių akių, jo ryžtingumo imantis kiekvieno darbo, 
sukumpęs vyras, kuris sekė jų pėdsakais, gąsdino ją dar labiau. 
Jeigu eunuchas manė, kad per čia jie galės nuo jo pasprukti, ji 
nusprendė neabejoti tuo. 

Durys plačiai atsivėrė ir Ganimedas paskubomis stumtelėjo ją į 
vidų. Kambarys buvo toks tuščias, kad priminė šventiko būstą, bet 
gero šventiko, tokio, apie kurį jai pasakodavo Mirinė, o ne tokio, 
kuris lankstėsi prieš Serapį ir krovė sau karališkus turtus - bran- 
gakmenius ir auksą. Arsinoja tikėjosi išvysti kažką didingesnio ir 
mistiškesnio, bet ji žinojo, kad apie savo nusivylimą derėjo patylėti. 
Ji žinojo, kad apskritai geriausia buvo neišleisti nė garso. 

Kleonas sėdėjo ant plona antklode apkloto, šalto akmens gabalo, 
jo aklos akys buvo užmerktos. Arsinoja pagalvojo, kad jis negalėjo 
atverti durų skląsčio ir kad durys tiesiog pačios jiems atsivėrė, lyg 
būtų jų laukusios. 

— Priimkite mano nuoširdų atsiprašymą, - sumurmėjo Gani- 
medas. 

Kleonas atmerkė savo apsiblaususias akis. Jis nežinos, kad tai 
aš, - tarė sau Arsinoja, - jis net negali manęs matyti. 

— Nenorėjau Jūsų trukdyti šiuo paros metu, bet esame priversti 
paprašyti pasinaudoti slaptu mokslininkų tuneliu. 

Laikas slinko, o aklas vyras neištarė nė žodžio ir nejudėjo. Arsi- 
noja net suabejojo, ar jis kvėpuoja. Tačiau kaip tik tada jo smakras 
visai nežymiai, beveik nepastebimai, nusileido žemyn. Ji vis dar 
dvejojo, ar jis iš tikro linktelėjo, bet Ganimedas jau stūmė ją į 
priekį. Jis pakėlė apdriskusį gobeleną, palenkė jos galvą, einant pro 
slaptas duris, ir paragino leistis į tamsą vedančiais, stačiais laiptais. 
Kurį laiką jie lipo žemyn. Arsinojai atrodė, kad leisdamiesi žemyn 

jie užtruko kur kas ilgiau nei lipdami į viršų, nors buvo sunku nu- 
spręsti, nes į viršų kylantys laiptai buvo gerai apšviesti. Jie leidosi 
vis giliau, į pačią bokšto gilumą, tol, kol Arsinoja nusprendė, kad 
jie jau turėjo būti po žeme. Kai pagaliau jos kojos palietė žemę, 
Arsinoja stipriai susitrenkė kojos pirštą, mat jau buvo pripratusi, 
kad reikėjo vis leisti koją žemyn, žemyn, žemyn. 

- Tylėk, - subarė ją Ganimedas, nors ji tik negarsiai sudejavo. - 
Jau nebedaug liko. 

Žemė buvo drėgna. Vanduo persigėrė per jos sandalus, ji merkė 
jos kojų padus. Staiga ji pasijuto pavargusi ir, nepaisant visko, 
pagalvojo, kaip norėtų atsidurti savo kambaryje. 

- Ar turi su savimi savo peilį? 

Arsinoja jau buvo pripratusi nešioti jį prisisegusi prie liemens, 
bet ji vis tiek patikrino savo diržą. Jos ranka palietė kietą odinį 
įdėklą ir ji atsiduso su palengvėjimu. 

— Taip. 

- Puiku. Tau gali jo prireikti. 

- Ganimedai, - ji laikėsi tvirtai įsikibusi jo rankos, per tamsą, 
klaidžiojant tarp įėjimų ir išėjimų. - Ko turėčiau tikėtis, grįžus 
tėvui? 

— Tavo tėvas nėra atlaidus žmogus, - tyliai tarė jai mokytojas, - 
bet, manau, kad tavo atveju, atsižvelgęs į tavo amžių, jis padarys 
išimtį. Aš pasistengsiu, kad jis tai padarytų. 

Arsinoja niekaip negalėjo suprasti, už ką jai turėjo būtų atleista. 
Ji tik papasakojo Berenikei apie Nerėją, o jis buvo susimokęs su 
Seleuku, ne su jos tėvu. Ji neišdavė daugiau nė vienos paslapties. 
Iš tikrųjų net nebuvo daugiau jokių paslapčių, kurias ji būtų ga- 
lėjusi išduoti. Tačiau prieš jai spėjant paklausti Ganimedo, ką jis 
turėjo omenyje, jie išėjo į dienos šviesą. Šviesa akino. Skubėdama 
ji visiškai pamiršo, kokia dabar buvo valanda, tačiau ją supantis 
pasaulis, regis, tikrai to nepamiršo. Pagrindinėje miesto aikštėje 
zujo pirkliai ir pardavėjai, vaikai ir vagys. Jiems nespėjus žengti 

nė penkių žingsnių, Arsinoja įsitikino eunucho žodžių teisingu- 
mu - prastuomenei visai nerūpėjo, į kurią pusę pūtė virš rūmų 
būriuojantis vėjas. 

Labai sena močiutė, pirštais suspaudusi grublėtą nendrės stiebą, 
barė švariai nusiskutusį jaunuolį, besipuikuojantį savo garbanomis: 

— Gabinijus nepakęs tokios mergiotei tinkančios tuštybės. Ro- 
mėnams labiau patinka tikri vyrai. 

Senė piktai mojo savo lazda, bet jos akys nušvito, kai išvydo 
Arsinoją. Ji nužvelgė savo prekystalį, išsukinėti pirštai lietė dailius, 
pageltusius niekučius ir pigius papuošalus, kol surado tai, ko ji 
ieškojo. Ji ištiesė delne iš turkio išskobtą vabalą. 

— Tai nešė sėkmę mūsų protėviams, - jausmingai tarė ji. - Ma- 
tau, mano miela, kad greitai tau jos prireiks. 

Arsinojos ausis užgavo jos perspėjimas. Ji jau ketino paklausti 
apie tai Ganimedo, kai jos dėmesį patraukė kitas reginys. Grupelė 
apdulkėjusių gatvės valkatų, baltomis, išplėstomis akimis ir purvi- 
nais veidais, spoksojo į ją. Jie judėjo it vienas kūnas, kol įsiplieskė 
kova ir iš tos masės atsiskyrė kelios būtybės: mergaitė susivėlusiais 
plaukais, tempianti už rankos savo bliaunantį brolį, berniukas 
traiškanotomis akimis, stumiantis kitą į nuotekų griovį, purvu 
aplipęs jaunuolis, šypsantis su pasitenkinimu, kad išplėšė duonos 
gabalėlį iš kūdikio rankų. 

— Ganimedai, - ištarė ji, - kas yra šitie... 

— Ša, vaikeli. Paklausyk, - Ganimedas parodė pirštu. 

Jos akys pasekė jo pirštu į ten, kur žuvies pardavėjas, kuprotas, 
nenusakomo amžiaus - gal keturiasdešimties, o gal aštuoniasde- 
šimties metų, ji negalėjo pasakyti - vyras įkyriai siūlė savo prekę: 

- Pirkite, kol romėnai nepakėlė kainos. Kai sugrįš Fleitininkas, 
maldausite, kad parduočiau paliegusį kalmarą už triskart didesnę 
kainą nei prašau už šią puikią menkę. 

- Kodėl armija turėtų kelti kainą tavo besirangantiems kir- 
minams? - erzino jį vaisiais apsikrovusi moteris. - Manau, kad 

Gabinijus nori išlaikyti savo karius gyvus, o ne nunuodyti juos 
šiais vikšrais, kuriuos vadini žuvimi. 

Kitas prastuolis, vidutinio amžiaus, bet vilkintis ryškios spalvos, 
jaunatviškais drabužiais, nusijuokė. Arsinoja nujautė, kad panašūs 
vaizdeliai čia buvo gana dažni. Prasčiokai kalbėjo su tarp rūmų 
sienų negirdėta laisve. Ten visi kalbėjo apie didingą ir šlovingą 
karalienės pergalę prieš Romos legionus. Arsinoja svarstė, ar Be- 
renikė kada nors slapčia išslinkdavo į miesto gatves. Ji spėjo, kad 
ne. Išlikti nepastebėtai karalienei čia būtų daug sunkiau. 

Vaisiais apsikrovusi moteris palenkė galvą virš žuvies pardavėjo 
prekių, baksnodama storais pirštais į žuvis. Pardavėjas, rodos, visai 
neįsižeidė dėl tokio grubaus elgesio su jo prekėmis. Arsinojai tai 
pasirodė labai keista. Galbūt tai taip pat buvo čia priimta. Ji pati 
beveik nebuvo mačiusi maisto prieš jam pasiekiant jos stalą ir tai 
tik karališkose rūmų virtuvėse. 

— Mano vaikeli, - eunuchas atsiklaupė prie jos kojų, priešais 
aikštėję stovinčią nedidelę Serapio šventyklą, kuri buvo it didžio- 
sios, pietinėje miesto dalyje stovinčios šventyklos, miniatiūra. Jo 
rankos suėmė jos riešus. - Turiu kai kur nueiti. 

— Aš negaliu su tavim eiti? - tyliai paklausė Arsinoja. 

Ganimedas papurtė galvą. 

— Ne, mano miela. Turi palaukti manęs. Turi laukti manęs čia. 

- Čia? - atkartojo ji, apžvelgdama turgų. 

— Taip, aš sugrįšiu tavęs pasiimti. 

— Ar ilgai užtruksi? 

Oda aplink jo akis buvo išvagota raukšlių, o akys - įkritusios. 
Eunuchas staiga atrodė taip, lyg būtų pasenęs dvidešimčia metų - 
senas, pavargęs ir bejėgis. 

— Ne, mano miela, neilgai. 

— Bet kur... 

Jo pirštas, pridėtas prie lūpų, nutildė ją. Jis švelniai pabučiavo 
jos ranką ir tada, taip greitai, kad ji net nespėjo susivokti, išnyko 

minioje. Palauk, - norėjo sušukti ji, - negali palikti manęs čia. Tik 
ne tu, taip pat, kaip ir kiti... Arsinoja nurijo šiuos žodžius. Jie jau 
negalėjo nieko pakeisti. Jeigu Ganimedas pasakė, kad turi jo laukti, 
jis turėjo tam savų priežasčių ir jokie jos maldavimai nepakeis jo 
nuomonės. Jis sugrįš jos pasiimti. Jis visada sugrįždavo. 

Arsinojos skrandis gurgė, nors ji nesuprato, ar tai buvo dėl alkio, 
ar dėl jaudulio. Galbūt ji sirgo? Minia aplink ją zujo stumdydamasi. 
Ji galėjo užuosti jų prakaito kvapą ir dvoką, trenkiantį nuo jų odos. 
Ji pajuto begalinį norą pabėgti iš čia, tolyn nuo šių visuomenės 
padugnių, nes kitaip pati taps viena jų. Ji ėmė spraustis į priekį, 
pečiais prasistumdama sau taką didingos akmens šventyklos link, 
kuri stovėjo miesto aikštės pakraštyje ir žvelgė į jūrą. Ji užbėgo 
laiptais į viršų, peršokdama po du laiptus vienu žingsniu. Priar- 
tėjusi prie jos ji atpažino vaizdus dangaus mėlynės kolonose: žuvų 
ir undinių keliamus vandens verpetus, aukštyn kylančius laivus ir 
jūrininkus. Ji buvo Poseidono šventykloje, į kurią paprastai įeidavo 
pro jos plačią kolonadą pajūrio pusėje. 

Poseidone, Žemės Drebintojau, Jūros kelių valdove, maldauju 
Tavęs... Jos mintys kažkur nuklydo. Nors ji taip stengėsi pasakyti 
maldą, niekaip jos neprisiminė. Ar turėtų maldauti, kad apšviestų 
jos sesers kelią į namus? Ji tarė šiuos žodžius daugybę kartų, bet 
dabar ji nebuvo tikra dėl jų. Jei grįš Kleopatra, tai reiškė, kad kartu 
su ja grįš ir tėvas. Koks likimas lauktų jos, Ganimedo ir Mirinės? 
Kas lauktų Berenikės? Jai buvo aštuoneri, kai jos sesuo užėmė 
sostą, bet ji puikiai prisiminė tas krauju nulaistytas dienas. Ir tai 
buvo vadinama valdžios perėmimu be kraujo praliejimo. Arsinoja 
nenorėjo nė įsivaizduoti, koks būtų kruvinas valdžios paėmimas, 
ir nenorėjo pridėti dar vienos baisios vizijos prie tų, kurios per- 
sekiojo ją naktimis. 

Arsinoją varstė smalsūs žvilgsniai. Sunkiausia buvo atlaikyti 
vaikų žvilgsnius. Keletas jų narstė ją po kaulelį iš tolimo aikštės 
kampo. Kažin, ką galėčiau iš jos pavogti? - buvo galima išskaityti 

tose akyse. Ar ji yra tokia silpna, kaip kad atrodo? Nors ir kaip jai 
patiko sėdėti čia, vėjo gairiname šventyklos prieangyje, čia ji buvo 
visiems gerai matoma. Čia lindėjo tik vieniša valkata, pernelyg 
sena ir sukiužusi, kad galėtų ką nors pavogti. Arsinoja vėl įsimaišė 
į turgaus aikštėje ošiančią minią. Ji turėjo kaip galima greičiau 
surasti Ganimedą. Ji negalėjo leisti, kad jis jos lauktų. Tačiau ji 
jaudinosi be reikalo. Prie žuvies prekystalio eunucho nebuvo, nera- 
do jo nei prie skarabėjais ir kitais niekučiais prekiaujančios senės. 
Stovėti čia negalėjo, nes minia grasino ją praryti. Dar truputis ir 
ji nuskęs joje. Kaip jos mokytojas ją tada suras? 

Ėmė leistis purpurinės sutemos. Padvelkus artėjančios nakties 
vėsumai, Arsinoja sudrebėjo. Ganimedas nesirodė. Pritemus ir 
miniai ėmus skirstytis, ji galėjo matyti visą turgaus aikštę. Arsi- 
nebuvo matyti nė ženklo. Ieškodama paaiškinimų, kodėl jis taip 
ilgai nesirodė, ji pamažu ėmė suvokti tiesą - jis negrįš. Ji tai žinojo, 
žinojo, kad jis paliks ją, ji visada tai nujautė arba bent jau turėjo 
tai nuspėti. Negi buvo galima iš jo tikėtis ko kito? Tėvas, motina, 
sesuo ir broliai jos išsižadėjo, kai Berenikė užgrobė sostą. Buvo 
tik laiko klausimas, kada ir eunuchas padarys tą patį. 

Virpėdama nuo šalčio Arsinoja susisupo tampriau į savo ko- 
ralo spalvos mantiją. Savo ryškiaspalviais drabužiais ji išsiskyrė 
iš minios. Safyro spalvos tunika savo ryškumu metė dar didesnį 
iššūkį nei jos mantija. Be to, audinys buvo dailaus audimo. Aplin- 
kinių drapanos buvo iš šiurkščios drobulės. Jos mokytojas ne tik 
kad paliko ją, bet dar ir pažymėjo ją kaip pašalietę, jos karališki 
drabužiai pavertė ją taikiniu. 

Kur tik pasisukdavo, visur ją varstė gausybė akių. Arsinoja, 
trokšdama pabėgti nuo tų veriančių žvilgsnių, it strėlė šovė pro 
dar neišsiskirsčiusių Žmonių tarpą ir pasuko į pirmą pasitaikiusią, 
siaurą gatvelę. Smarkiai, su nauju įniršiu, tvinksintis jos kraujas 
šildė jos kūną ir kėlė sąmyšį jos mintyse. Ji skuodė pirmyn, be 

tikslo, vis labiau siaurėjančiomis ir siaurėjančiomis gatvelėmis. 
Arsinoja nusprendė daugiau nebelaukti žmonių, kurie neketino 
pas ją sugrįžti. 

Gaudydama kvapą ji pagaliau sustojo ir pasirėmė rankomis 
kelius. Tai buvo kvaila ir vaikiška, lėkti taip nutrūktgalviškai. Juk 
ne viskas buvo prarasta. Ji galėjo atsekti kelią į rūmus. Ji lankėsi 
pagrindinėje miesto aikštėje, mažesnėse šventyklose, net ir pie- 
tiniame miesto pakraštyje stovinčioje Serapio šventykloje užtek- 
tinai daug kartų, kad galėtų atsekti kelią į namus. Nosį pakuteno 
sūrus jūros oras. Prieplauka buvo netoli. Arsinoja nusprendė 
sugrįžti tomis pačiomis siauromis gatvelėmis. Gęstantys Helijaus 
spinduliai bučiavo kairįjį jos skruostą. Ji buvo tikra, kad juda į 
šiaurę. Žvelgdama į tolumoje stūksančius akmenis, ji bėgo pirmyn 
miesto alėjomis, aplenkdama siaurus skersgatvius, kol su paleng- 
vėjimu pajuto, kaip jos kojas apsemia minkštas paplūdimio smėlis. 

Staiga ji suvokė, kad neturėjo grįžti šiuo keliu. Kartą ji jau grįžo 
juo į savo kambarį. Dabar jis atrodė visai kitoks nei tada, jis buvo 
apmiręs, tuščias ir tylus. Dažniausiai per puotas šiuos laukus 
užtvindydavo lakstantys, klegantys ir triukšmaujantys vaikai. Ir 
ne vien tik gatvės padaužos, bet ir tikri pirklių sūnūs ir dukterys 
bei ne tokių kilmingų didikų atžalos apguldavo tvora aptvertus 
sodus. Dabar ši erdvė buvo tuščia, išskyrus tik nedidelį būrelį 
Žydų, kurį sudarė arba per jauni, arba per seni kautis, susirinkę 
čia to patvirtinti. Vėjo šuoras pripildė Arsinojos šnerves dūmų. Ji 
atsikosėjo į ranką ir prisimerkusi sužiuro į rūmų vartus. Jie buvo 
aklinai uždaryti. 

Ant pirštų galų ji prisiartino prie vyrų grupelės. „Nesvarbu, ar 
keisto tikėjimo, ar ne, žydai viską girdi, - kartą jai sakė Ganime- 
das, kai jai pabodo mokytis aramėjų kalbos. Dabar ji tikėjosi, kad 
tie žodžiai pasirodys esantys teisingi. Priplojusi galvą beveik prie 
pat krūtinės Arsinoja stengėsi susigūžti ir pasidaryti kone nema- 
toma. Vienas iš čia besibūriuojančių žvilgtelėjo į ją, ji atsitūpė ir 

apsimetė, kad ieško smėlyje pamesto papuošalo. Žarstydama vėsias 
smiltis ji ištempė ausis ir ėmė klausytis. Pats veiksmas - klausy- 
masis - paslapčia jai atrodė toks pat natūralus, kaip ir kvėpavimas. 

— Romėnai? Ptolemajų rūmai? - klausė jauniausias iš visų, ne 
daugiau kaip keturiolikos metų berniukas. Jis kalbėjo toliau, bet 
Arsinoja nesuprato jo paskubomis tariamų žodžių. Jos ausyse 
skambėjo tik vienas žodis - romėnai. 

Garbingo amžiaus vyras, veikiausiai jaunėlio senelis, suskubo jį 
pataisyti. Arsinojai pavyko nugirsti tik sakinio nuotrupą - „prie 
Kanopų vartų . Arsinojai to pakako. Ji apsisuko ir bėgo atgal per 
sodus mažų gatvelių link. Dabar ji negalėjo grįžti į rūmus. Galbūt 
jau niekada negalės. Greitai karališkas žemes užplūs romėnai. Tavo 
tėvas nėra atlaidus žmogus. Dabar ji suprato, ką norėjo pasakyti 
eunuchas. Dvejus, o gal daugiau, metų ji praleido Berenikės rū- 
muose. Ji sėdėjo prie to paties stalo ir dalijosi su ja maistu, net 
patarimais. To pakako, kad būtų laikoma išdavike. 

Arsinojos kojos nešė ją per turgų, pro Tichės šventyklą, į patį 
miesto centrą. Ji lėkė pro girtus vyrus, pro storus asilus ir moteris, 
pardavinėjančias audinius, vynuoges ir pupeles. Ji prabėgo pro 
didingus namus, raudonomis čerpėmis dengtais stogais, ir šven- 
tyklėles su terasomis, papuoštas dievus vaizduojančiais frizais, 
per susiraizgiusias gatveles, atsiduodančias žuvimi, ir prašmatnias 
alėjas, kuriose rikiavosi geriamojo vandens fontanai, pro akmeni- 
nius namus, už kurių po truputį ėmė matytis vis daugiau trobelių 
mediniais stogais. Ji bėgo tol, kol nebegalėjo užuosti jūros kvapo. 

Lūšnelės ėmė retėti ir galiausiai prieš akis atsivėrė tuščias laukas, 
pilnas pažaliavusių akmenstulpių ir marmuro statinių. Kapavietės. 
Mirusiųjų miestas. Ji buvo girdėjusi apie šią vietą, kurioje buvo 
laidojama nekilmingųjų kaulai, bet niekada nebuvo jos mačiusi 
savo akimis. Jos protėviai buvo palaidoti rūmuose. Jų stiklinės 
akys žvelgė per jūrą į Makedoniją. Šios kuklios kapavietės pri- 
glaudė žydų, asirų ir afrikiečių, atklydusių į didįjį Nilo deltoje 

esantį miestą, kaulus. Mirusiuosius lydėjo tyla. Arsinoja slankiojo 
tarp jų kūnų namų drebėdama. Paskutinis saulės žybsnis užgeso 
horizonte ir viską apgaubė nakties vėsuma. 

Jos pilvas garsiai gurgė. Ji žinojo, kad dabar jis gurgė dėl alkio 
ir kad galėjo kurį laiką pakentėti. Ji nepamiršo pamokų, išmoktų 
pirmosiomis Berenikės surengto perversmo dienomis. Arsinoja 
žinojo, kad su trupučiu maisto ji galėjo iškentėti kelias dienas ir 
suprato, kad vėl turėjo pratintis prie tokių garsų. Šįkart ji buvo 
visiškai viena. Mirinė nežinojo, kur ji yra, Ganimedas paliko ją 
likimo valiai, o jos raudonbarzdis sargybinis buvo negyvas. 

Tiek daug mirties, - pagalvojo ji, žvelgdama į lauke eilėmis 
išsirikiavusias kapavietes. Šalimais taip pat buvo apstu lavonus 
žyminčių akmenų, jie driekėsi tolyn, kiek tik prietemoje galėjo 
užmatyti akys. Ar Berenikė greitai prisijungs prie jų? Nuo šios 
liguistos minties smarkiau suplakė širdis, tarsi būtų ištarusi ją 
garsiai. Arsinoja apsižvelgė aplink, tikėdamasi kaip nors pamiršti, 
kaip nors atsikratyti tamsių minčių. Akimis užkliuvo už juoduo- 
jančios dėmės - už įėjimo į urvą. Ji žiūrėjo į jį primerkusi akis tol, 
kol suprato, kas tai yra. Tai nebuvo urvas, tai buvo kai kas daug 
geresnio - įėjimas į katakombas. Ji sulaikė kvėpavimą ir nubėgo 
prie jo. Bėgdama galėjo patraukti kieno nors dėmesį, bet ji žinojo, 
kad čia galės praleisti naktį. 

Apačioje blausiai degė deglas, apšviesdamas taką lankantiems 
mirusiuosius, pamanė ji. Jos protėvių kapavietės buvo sandariai 
uždarytos ir saugomos, bet šiose, paprastų žmonių, kapavietėse ka- 
žin ar buvo saugojimo reikalaujančių vertingų daiktų. Veikiausiai 
čia ji ras tik kaulus ir bjaurų tvaiką. 

Yrančių ir pūvančių kūnų kvapas pasitiko ją vos tik ėmė leistis 
žemyn. Šie kūnai aiškiai nebuvo paruošti kitam gyvenimui, nebuvo 
balzamuoti nemirtingomis dievų sultimis. Prisidengusi tunikos 
kraštu nosį Arsinoja lipo žemyn smiltainio laiptais į mirusiųjų 
namus, it Odisėjas leidosi į pasmerktųjų šešėlių pasaulį. 

Deglo liepsna tamsoje apšvietė ne daugiau nei dešimties 
žingsnių spinduliu. Ji susirietė į kamuoliuką šio šilto spindulio 
paribyje. Kojos linko iš nuovargio. Jai reikėjo poilsio. Poilsio ir 
maisto, tačiau pastarojo teks palaukti, kol ateis rytas, o gal net 
dar ilgėliau. Arsinojos mintys skriejo miesto gatvėmis, už rytinės 
sienos, į tėvo stovyklą. Ten ji paaiškintų Kleopatrai, kas nutiko 
Berenikei perėmus valdžią, kad ji neišdavė tėvo ir kaip ji vargu 
ar padarė ką... 


- Ką čia turi? - pasigirdo berniuko balsas. Arsinoja atmerkė 
akis tamsoje. - Ir ką aš turėčiau daryti su šiais šešiais variokais? 

- Aš maniau... aš maniau... aš maniau, kad monetos auksinės, - 
atsakė kitas drebėdamas. 

- Kiek kartų turėsiu tau kartoti? Auksas nelimpa, kai suleidi į 
jį dantis. 

— Mes... mes galėtume už juos nusipirkti šiek tiek maisto. 

- Maisto? - atsakė pirmasis. - Kur tu, sakyk, gausi už tai maisto? 

Jų tarmė rėžė Arsinojai ausį, bet ji prisivertė toliau klausytis. Jai 
reikėjo išmokti taip kalbėti. Kitaip jos niekada nepalaikys gatvės 
valkata. 

Jų balsai pritilo. Vyresnysis pastūmė jaunesnįjį į šoną. 

- Užčiaupk savo srėbtuvę, - sušnypštė jis. - Čia kažkas yra. 

Arsinojos pirštai ėmė tamsoje apgraibomis ieškoti peilio. Ji 
pasuko ir ištraukė jį iš įdėklo, bet nepakankamai greitai. Grubi 
ranka išmušė jį jai iš rankos. 

- Griebk jį, - liepė jis savo draugui ir suėmė ją už pečių. - Gražų 
peilį nešiojiesi, peliūkšte. Ir kokie prašmatnūs tavo skarmalai. Iš 
kur pas tokią pasmirdėlę kaip tu tokie prabangūs drabužiai? - 
šaipėsi jis. - Ajaksai, atrodo, kad dievai vis dėlto mums šypsosi. 

Akies krašteliu Arsinoja dirstelėjo į kitą berniuką - ne daugiau 
nei aštuonerių metų, dar nesubrendusį jaunuolį, nedrąsiai link- 
čiojantį. Jo rankos, kuriose laikė peilį, virpėjo. 

— Duok šen savo drabužius, - liepė jai vyresnis berniukas, - ir 
gal nenužudysim tavęs lėtai. 

Arsinoja, it laukinė, it beprotė, suleido dantis į jo odą. Iš berniu- 
ko burnos išsiveržė keiksmažodžių virtinė, iš kurių ji suprato gal 
tik pusę. Tada jis rėžė jai iš peties per burną. Arsinoja pargriuvo ant 
kelių ir ėmė apgraibomis, pasiremdama rankomis, ropoti grublėta 
žeme, kol jos pirštai užčiuopė kažką kieto, primenančio pailgą, 
ploną akmenį. Ji sugriebė jį ir stipriai juo užsimojo. Šįsyk ji buvo 
pakankamai vikri. Įtempusi rankos raumenis, ji tvojo jaunuoliui 
į smilkinį. Jos užpuolikas nugriuvo, o jo jaunasis bendražygis 
suklykė ir išmetė iš rankų peilį. 

— Užčiaupk savo srėbtuvę, - sudrausmino jį Arsinoja, atkarto- 
dama naujai išmoktus žodžius. Jos rankos virpėjo, bet balsas - ne. 
Kraujo srovelė nubėgo vyresniojo berniuko kakta. Dabar Arsinojai 
jis pasirodė esąs jaunesnis nei prieš tai. Galbūt jis, kaip ir ji, regėjo 
vos vienuolika vasarų. 

— Tu nužudei jį, - sušnibždėjo berniukas. 

Jos širdis daužėsi kaip pašėlusi. Pirmą kartą Arsinoja pažvelgė 
į rankoje spaudžiamą ginklą. Tai buvo visai ne akmuo, o kau- 
las. Savo išvaizda jis priminė šlaunikaulį. Ganimedas privertė ją 
išmokti visas kūno dalis po to, kai užtiko ją vartant Hipokrato 
veikalą. Tada ji vedžiojo nupieštus skeletus žieduotais pirštais. 
Kokia neatpažįstama ji turėjo atrodyti dabar - gniaužianti rankoje 
ginklu tapusį kaulą, kaip laukinė, gyvenanti tolimose aukštutinio 
Nilo žemėse, nemokanti nė žodžio graikiškai. Pakako vos vienos 
dienos už rūmų sienų, kad taptų žudike. Ji nežinojo, ar turėjo jausti 
pasididžiavimą, ar gėdą. | 

Nedrąsiai ji bakstelėjo koja parkritusį berniuką. Pro sandalo 
tarpą kyšantys kojos pirštai palietė šiltą ir sunkų jo kūną. 

— Aš tik apsvaiginau jį. Jis atsigaus, - tarė ji tvirtai, nors pati 
tuo abejojo. 


340 


Keista energija pulsavo jos kūnu, kai ji atsisuko į jaunesnį ber- 
niuką. Išsigandęs jis susigūžė nuo jos žvilgsnio. 

— Aš tavęs neužgausiu, - tarė ji nuleidusi pečius. 

Berniukas paskubomis, tyliai jai linktelėjo. Staiga ji pabijojo, 
kad jis pradės verkti. 

- Eikš. Juk jis negražiai su tavimi elgėsi, - tarė Arsinoja, mestelė- 
jusi žvilgsnį į prie jos kojų gulinčią būtybę. Ji nerodė jokių gyvybės 
ženklų. Gal ji tikrai jį nužudė? Bet juk berniukai neturėtų taip 
lengvai mirti? Jeigu žudyti buvo taip lengva, kodėl apie tai buvo 
rašomos šlovinančios dainos? Jeigu sielos buvo tokios trapios ir 
baikščios kovoje, ar Hektorą nužudęs Achilas buvo vertas šlovės? 

— Jis buvo mano pusbrolis, - sumurmėjo vaikas, įsmeigęs akis 
į žemę. 

Jos pilvas vėl sugurgė. Ji nežinojo, ką daryti. 

— Ajaksai, ar norėtum ko nors užkąsti? 

Arsinoja džiaugėsi, kad prisiminė jo vardą. Kreipimasis vardu 
buvo galingas įrankis. 

— Tu turi maisto? - paklausė jis nekantriai. Arsinoja matė alkį 
jo plačiai išplėstose akyse. 

— Ne, bet žinau, kur galėtume jo gauti. 

Jos rankos glostė rankoje laikomą kaulą. Jai patiko jausti jo svorį 
savo rankoje. Be to, suvaldyti jį jai sekėsi kur kas lengviau nei peilį. 

— Ar žinai, kur galėčiau parduoti šiuos drabužius? 

Jis linktelėjo, neatitraukdamas akių nuo jos rankoje laikomo 
kaulo. 

- Žinau. Pažįstų moterį, kuri supirkinėja tokius daiktus. 

— Nuvesk mane pas ją ir paimk tą peilį. 

Žvilgtelėjęs į savo pusbrolio kūną berniukas griebė peilį ir nu- 
skubėjo laiptais aukštyn, brėkštančios naujos dienos link. 

Alkis yra stipresnis net už kraujo ryšį. Tai buvo pirmoji jos 
pamoka. Pamoka, kurios išmoko pati. 

Kai jie priartėjo prie saulės šviesos, berniukas atsigręžė į ją, kaip 
Orfėjas į Euridikę, sustojo ir žiojosi kažką sakyti. 

— Kas tau? 

— Negali neštis šito su savimi, - tarė jis, parodydamas į kaulą, 
vis dar spaudžiamą jos pirštų. - Žinai, mirusiųjų ramybės sutrik- 
dymas žada nelaimes. 

Tai buvo tiesa, tai išties galėjo atnešti nelaimę. Arsinoja gerai 
žinojo prakeiksmus, kurie lydėjo kapų plėšikus ir bepročius, kurie 
drumsdavo gerų žmonių kapų ramybę. 

— Mirusiesiems jo jau neprireiks, - tarė ji, pagauta naujo jai 
įžūlumo, - o man prireiks. 


J 


VYRESNIOJI 


ūšis slinko kaskart vis labiau artėdamas prie Aleksand- 

rijos miesto vartų. Pirmieji Archelajo laiškai buvo kupi- 

ni vilties. Jis smulkiai aprašinėjo kariuomenės pergales 
keliantis vakarinėmis Nilo žiotimis, jis net juokavo, pasakodamas, 
kaip vienas iš jo vyrų nukrito nuo žirgo vidury upės ir likusią ke- 
lionės dalį baigė įsikibęs į arklio uodegą. Atrodė, kad jis didžiavosi 
savo jaunais kariais. Taip pat paminėjo, kad jo žvalgai įtaria, jog 
Gabinijaus armijos dydis yra išpūstas. Tačiau vos tik jos vyras 
susirėmė petys į petį su Romos legionais, jo tonas išsyk pasikeitė. 
Nepaisant to, kad jis stengėsi blogas naujienas užgožti geromis, 
Berenikė lengvai išskaitė tiesą tarp eilučių. Jos pėstininkai buvo iš- 
žudyti, o raitininkų kavalerija, nors ir laimėjo kelias nereikšmingas 
pergales, dažniau patyrė pralaimėjimus. Jie buvo pranašesni. Dėl 
to nekilo jokių abejonių. Kasdien ji, virpėdama iš nekantrumo ir 
baimės, laukė pašto karvelio iš Archelajo, o naktimis negalėdavo 
sudėti bluosto ir kentėjo tamsoje. Nors Meritmuta užtikrino ją, kad 
jos liga nebuvo susijusi su nuodais, kuriuos ji paruošė - „prisiekiu 
savo gyvybe, mano karaliene, - Berenikė ja netikėjo. Silpnumo 
akimirką, ilgėdamasi artumo, kurio nebuvo nenusipelniusi, ji įsi- 
leido vyrą į savo lovą, o dabar sulaukė už tai atpildo. Nuodai savo 
nagais išgramdė kūdikį iš jos įsčių. Ji nebuvo verta tapti motina, 
ji nebuvo pakankamai stipri. 

Tik po jūrą pabirus pirmiesiems aušros spinduliams, ji pagaliau 
aprimdavo ir norėdavo miegoti visą rytą, negalvodama apie savo 
bėdas. Bet ji to nedarė. Parodžiusi savo silpnumą per pastarąsias 
kelias dienas, kurias praleido neišeidama iš savo apartamentų, 
dabar turėjo parodyti savo stiprybę. Buvo svarbu priminti Alek- 
sandrijai, kad ji vis dar turėjo karalienę. 

Berenikė perėjo per kambarį ir atitraukė užuolaidas. Danguje 
nebuvo nė debesėlio, horizonte kilo saulė, raudonai nudažydama 
jūros vandenis. Kraujas. Jeigu ji būtų prietaringa, šis ženklas tik- 
rai nežadėjo nieko gera. Staiga pilvą pervėrė skausmas. Berenikė 
pirštais užgniaužė paslaptingą sopėjimą. Tai nieko rimta. Tai tik 
priminimas apie gyvybę, kuri užgimė ir mirė jos viduje, daugiau 
nieko. 

- Meritmuta! - sušuko ji. Mergaitė turėjo stovėti prie jos lovos. 
Ji pažadėjo, kad nepaliks jos nė akimirkai. - Meritmuta! 

Vario spalvos veido mergaičiukė skubiai prisistatė. Net jei ir tai, 
kad buvo labai anksti ir kad virš rūmų tvyrojo nelaimės nuojauta, 
trikdė Meritmutą, ji to visiškai neparodė. Ji buvo graži ir gaivi, 
kaip visada. Galbūt tai buvo tikros stiprybės požymis - gebėjimas 
plaukti per audrą, nesijaudinant nei dėl alkio, nei dėl nuovargio. 

— Mano karaliene, - nusilenkė Meritmuta. 

Per tuos trejetą metų, kuriuos mergaitė praleido rūmuose, ji 
visiškai nepaisė rūmuose priimtų manierų ir prisiminė jas tik 
dabar, kai jau buvo per vėlu. Tame buvo galima įžvelgti šlakelį 
ironijos. 

— Ar naktį neatėjo žinučių? - Berenikės klausime skambėjo 
neviltis. Ji turėjo pareikalauti susiremti mūšyje su tėvu, o ne likti 
kirmyti čia, rūmuose. Būdama stovykloje ji žinotų padėtį ir jai 
nereikėtų laukti ugnies signalo ar pašto karvelio. 

— Ne, mano karaliene, nė vienos, - atsakė jai Meritmuta. - Nieko 
negirdėti. 

Berenikę apėmė noras daryti ką nors, nesvarbu ką, net jei ir 
puikiai žinojo, kad čia, Aleksandrijoje, nebuvo galima padaryti 
nieko, bent jau nieko reikšmingo. Ji giliai įkvėpė. 

— Sukviesk mano patarėjus, - liepė mergaitei, - pasakyk, kad 
už valandos susirinktų atrijuje pasitarti. 

- Jūsų... Jūsų patarėjus... - išlemeno tarnaitė. 

— Taip, mano patarėjus. Esi kurčia ar tiesiog kvaila? 

Ji keikė Meritmutą ir savo pačios bejėgiškumą. Ji paprašė jos 
nuodų dėl svarbios priežasties. Kam saugoti gyvybę, kurią likimas 
išjos ir taip būtų atėmęs? Kokia dalia lauktų jos pagimdyto sūnaus 
tėvui nusiaubus miestą? Pritrėkštų vaikelio galvutę prie akmens, 
o gal net tiek neišgyventų. Gailėjimasis buvo vienas iš silpnumo 
požymių. 

- Bet, mano karaliene, Dritonas išjojo kartu su Archelaju į 
mūšį, - nedrąsiai, tarsi kalbėtų su vaiku ar su pamišėliu, paprieš- 
taravo mergaitė. - O eunuchas... Jūs išvarėte jį. Ir... 

- Tada pakviesk Taisą, - piktai nutraukė ją Berenikė. Ji nenorėjo 
girdėti vardų tų, kurie ją paliko arba netrukus ketino tai padaryti. 
Jai rūpėjo tik tie, kurie liko. 

- Deja, Taisas dingo po to, kai mūsų kariuomenė susirėmė su 
Gabinijaus vyrais. 

- Prakeiktas Taisas, - iškošė pro dantis Berenikė, labiau tikė- 
damasi tuo padaryti įspūdį, o ne dėl kokios kitos priežasties. Tai 
visiškai nestebino. Jos paliegėlis patarėjas nesugebėjo parodyti 
savo charakterio lengviausiu laikotarpiu, tad ko gi buvo galima 
tikėtis iš jo papūtus priešpriešiniam vėjui. 

- Tai menka netektis. Pakviesk tada Nerėją ir to pakaks. 

Kokia likimo ironija - vienintelis šalia likęs vyras buvo tas, kurio 
klasta ir neištikimybe ji visiškai neabejojo. 

Meritmutos balsas drebėjo, kai ji atsakė: 

- Senolis taip pat mus paliko. 

Pastarieji smūgiai, kurių sulaukė vienas po kito, buvo skaudūs. 
Viskas prasidėjo nuo Pietono ir jo sąmokslo su tėvo meiluže. O 
dabar ir likusieji patarėjai apleido ją ir iškeliavo arba pas jos tėvą, 
arba į pomirtinį pasaulį. 

— Ką turi omenyje? - Berenikė bandė prisiminti, kaip Nerėjas 
atrodė, kai ji matė jį paskutinį kartą. Ji sunkiai prisiminė, bet spėjo, 
kad jo amžiaus vyras galėjo numirti bet kurią akimirką. - Kodėl 
man išsyk to nepasakei? 

— Tai nutiko tada, kai Jūs sirgote, - teisinosi mergaitė, - ir aš 
pagalvojau, kad geriau Jums to nesakyti. 

Berenikė bandė užgožti skausmą beširdžiais žodžiais: 

- Žmonės miršta. Senyvi žmonės miršta dažniau. Tai nieko 
nereiškia... 

Staiga Berenikė nutilo. Meritmutos veidas, iš kurio paprastai 
nebuvo galima nieko išskaityti, dabar jai kalbėjo gryną tiesą. 

— Vadinasi, jis nemirė. Jis taip pat mane paliko. 

Ji turėjo tai numatyti - tas, kuris vieną kartą išdavė, labai tikė- 
tina, kad išduos dar kartą. Šios pamokos išmoko labai seniai iš 
savo tėvo. Pastarasis pirmiausia išdavė jos motiną, o po to ir ją, 
savo pirmąją palikuonę. 

— Kalbama, kad jis išvyko į Antijochėją pasirūpinti vienu Sele- 
uko nesantuokiniu vaiku. 

— Seleuko... - negalėdama patikėti, išlemeno ji. 

Pasirodo, kad ir senus vyrus kamavo kvaili atsidavimo prie- 
puoliai. Po šitiek metų jis vis dar mylėjo Selėnę, mirusią Selėnę, 
ir mylėjo taip stipriai, kad buvo pasirengęs rizikuoti savo gyvybe 
dėl jos anūkėlio. 

Ką ji padarė, kad neužsitarnavo jų ištikimybės? Gal jie matė 
jos silpnybes, tas, kurias ji taip stengėsi nuslėpti? Ji juk mokėjo 
įkvėpti vyrus, įkvėpti juos kovai už ją. Kas nutiko tai moteriai, 
kuri jojo tarp Seleuko vyrų, tarp vyrų, kurie nekentė jos kiekviena 
savo kūno dalele? Ji laimėjo jų palankumą žodžiais, ji nustebino 

juos savo stiprybe. Berenikė troško, kad nors vienas iš jos patarė- 
jų stovėtų šalia. Ši mintis taip pat atsidavė gailesčiu. Vienintelis, 
kuriam ji rūpėjo, buvo Pietonas. O ji prakeikė ir išvarė jį. Tik 
dabar jau buvo per vėlu to gailėtis. Ji turėjo būti stipri ir parodyti 
Aleksandrijai, kas yra jų karalienė. 

- Paruošk vonią ir aprenk mane pasirodymui rūmuose, - liepė 
ji savo tarnaitei. Ji negalėjo išbūti daugiau nė akimirkos viena su 
savo mintimis. 


Nors Berenikė buvo pripratusi prie tylos, didžiajame kieme tvy- 
ranti tyla ją pribloškė. Čia lūkuriavo tik keli sargybiniai, garbaus 
amžiaus vyrai, bet vien dėl to, kad jų buvo vos maža saujelė, 
privertė ją pasijusti nejaukiai. Jie netriukšmavo, nesispjaudė ir 
nejuokavo, kaip kad darydavo už juos jaunesni sargybiniai. Jie 
buvo pernelyg pasenę tokiems dalykams. Susitaikę su savo likimu, 
šie vyrai stovėjo stebėdami ir laukdami savo galo. Ta pora sargy- 
binių, kurie saugojo ją, buvo ne ką už juos geresnė, tačiau, juos 
abu sudėjus, jie bent jau turėjo padorų dantų skaičių. Archelajas 
maldavo leisti patikėti jai tvirtesnių sargybinių, bet ji atsisakė 
šios idėjos. Ji nenorėjo, kad vėliau būtų kalbama, jog mūšis buvo 
pralaimėtas dėl jos gležnumo. 

Priartėjus prie karališkojo atrijaus, rūmai atrodė dar niūresni. 
Keletas dvariškių lūkuriavo prie tolumoje esančių kolonadų, bet 
net ir jie vengė šios vietos. Pirmą kartą, kiek galėjo prisiminti 
Berenikė, buvo galima matyti visą nuostabiąją jos tėvo mozaiką 
grindyse. Dionisas, su varinės spalvos garbanas puošiančiu ge- 
benės vainiku, sėdėjo ant savo leopardo, su vyno ąsočiu vienoje 
rankoje ir pankolio lazda kitoje. Satyrai šoko, susikibę už rankų, 
pašėlusiai sukdamiesi aplink dievą. Tolimame kampe, atskirta 
nuo savo sutuoktinio banguojančia, mėlyna jūra, gulėjo nuoga 
Ariadnė, jos tamsūs plaukai buvo išsidraikę ant krūtinės. Palikta 
ir apleista moteris. Tokia pati, kaip ir ji. 

Užkopusi Berenikė atsisėdo į savo sostą. Tai buvo jos sostas, o 
ne Fleitininko. Ji susimąstė, ar sėdėjo jame paskutinį kartą. Nuo 
pat tada, kai ji stebėjo kruviną brėkštančią aušrą, o gal ir dar anks- 
čiau - kai pirmą kartą pamatė kraują, srūvantį jos šlaunimis, jau 
tada žinojo, kad jos vyras pralaimės šią kovą. Jo naujai nusamdyti 
kariai negalėjo atsilaikyti prieš tokią gausybę karių, prieš tokią 
romėnų gausą. Ji pasismagino ir išsiuntė jį į mirtį. 

Valandos slinko lėtai. Saulė keliavo pro langus vis keisdama savo 
kampą, tarsi ši diena niekuo nesiskirtų nuo kitų. Berenikė pavargo 
sėdėti soste. Ji pakeitė pozą. Ši paauksuota dramblio kaulo kėdė 
visada buvo nepatogi. Net ir jos tėvas apkamšydavo ją pagalvė- 
lėmis. Ne todėl, kad jam labai rūpėjo viešos audiencijos. Bet koks 
pasiteisinimas - medžioklė, pokylis, moteris - visada buvo pakan- 
kamai geras, kad jis iš čia išsidangintų. „Geras karalius, - kartą 
sakė jis, - žino, kada pasiųsti savo patarėją vykdyti jo įsakymo.“ 
Ji stebėjosi savo prisiminimais apie jį ir jo kvailomis pamokomis 
apie tai, ką reiškė valdyti. Ar ji galėjo pasitikėti tais prisiminimais? 
Prieš daugelį metų, kai jos motina gimdė išsigimusius kūdikius, ar 
tikrai jos tėvas laikė ją savo įpėdine? O gal visa tai buvo tik keistas 
vaikiškas sapnas? 

- Karaliene Berenike, Spindinčioji, - jos mintis nutraukė šauk- 
lio balsas, - pasiuntinys prašo Jūsų audiencijos. 

- Įleiskite jį, - atsakė ji. Akies krašteliu ji pastebėjo, kaip susi- 
jaudinę sargybiniai stebėjo vertinamai vienas kitą, svarstydami, 
kuris iš jų pirmasis ims ginti karalienę. Nors, gal labiau tikėtina 
buvo tai, kad jiems tiesiog buvo nuobodu ir juos jaudino vien jų 
nereikšmingų gyvenimų smulkmenos. Jai buvo sunku patikėti, 
kad jiems galėjo rūpėti tai, ar ji gyvens, ar mirs, jeigu tai visiškai 
nerūpėjo jos patarėjams. 

Berniukas, kuris atskubėjo pro didžiąją arką, atrodė jaunesnis 
nei paprastai siunčiami pasiuntinukai. Jis drebėjo su kiekvienu 

žingsniu. Nekilmingieji visada drebėjo nešdami kilmingųjų ži- 
nutes. Keletas šerelių - pirmieji prasikalusios barzdos ženklai — 
virpėjo ant jo smakro. Netrukus jis taps vyru, pagalvojo Berenikė, 
jis buvo vyresnis, nei jai iš pradžių pasirodė. 

— Kokias naujienas atneši? - paragino ji. 

— Mano karaliene, aš... aš... - užsikirto jis. - Mano karaliene, 
aš... - jo balsas nutilo. Jis nužvelgė tuščią atrijų. Net ir šis nekil- 
mingas vaikas suprato, kokiame pavojuje ji buvo. - Nenorėjau 
Jūsų sutrukdyti. | 

- Ar tau atrodo, kad mane trukdai? - Berenikė mostelėjo ranka 
per tuščią kambarį. 

- Ne, mano karaliene. Aš... 

— Kaip matai, esu viena. Neįsivaizduoju, kas tave verčia manyti, 
jog mane trukdai, - jos drebanti širdis norėjo dar kuriam laikui 
atidėti jo žodžius, laikytis įsikibus vilties iki paskutinės akimirkos, 
nekreipti dėmesio į tiesą ir nesiklaupti mirčiai. 

Jis smarkiai išraudo. Niekada neparodyk jiems savo silpnumo. 

- Nagi, sakyk! - ji nenoromis prisivertė ištarti šiuos žodžius. 
Ir suspaudė kumščius. 

- Mano karaliene, mūšis pralaimėtas. Archelajo nebėra, ma- 
noma, kad jis negyvas. Romėnai supa miesto sienas, - jaunuolis 
greitai išbėrė žodžius, o po to, drebėdamas paliko ją taip pat, kaip 
ir kiti. 

Štai ir atėjo galas. Ją apsupo romėnai, kraujas ir mirtis, ir ji 
negalėjo nieko padaryti, kad sustabdytų jų puolimą. Ji nebuvo 
pakankamai stipri ir drąsi, kad pajėgtų sustabdyti klestinčią Romą 
ir sugrąžintų savo dinastijai prarastą šlovę. Užteks gailėtis ir rodyti 
savo silpnumą. Berenikė negalėjo sėdėti ramiai ir kantriai. Ji ne- 
ramiai vaikščiojo po atrijų ir jautė keistą malonumą, mindama 
Dioniso veidą. Jos žingsniai aidėjo rūmuose ir tai jai teikė savotišką 
pasitenkinimą. Šis jos žingsnių aidas, kuriame girdėjosi kartėlis 

dėl mūšio baigties, bus paskutinis veiksmas, kurį prisimins apie 
ją, kaip apie karalienę. Tarnai pasakos savo vaikams ir jų vaikų 
vaikams, kaip bjaurioji Berenikė virė pykčiu ir staugė paskutinėmis 
savo valdymo dienomis. „Pasisaugok, - sakys jie, apkamšydami 
savo mažylius nakčiai, - girdėjau, kaip bebaimė būtybė vis dar 
vaidenasi tarp šių sienų ir staugia Archelajo vardą.“ 

- Archelajau! - raudojo ji savo mirusio vyro, kuris padovanojo 
jai vienintelį trupinėlį meilės. Tik ar tai tikrai buvo meilė, kaip kad 
jis tai vadino, ar tiesiog kvailas kaprizas? Ir kas kitas, jei ne ji, buvo 
kaltas dėl to, kad jis gulėjo mūšio lauke, gaudydamas paskutinį oro 
gurkšnį? Juk ji atsisveikino su juo amžiams tą pačią akimirką, kai jis 
paliko jos rūmus. Nenešiosiu savo įsčiose mirusio vyro kūdikio. Ji jau 
niekada negimdys sūnų, net ir pabaisų, kuriuos gimdė jos motina. 

Jos ausis pasiekė už durų vykstančių muštynių garsai - besigru- 
miantys kūnai, sargybinio riksmas, o po to - veriamų durų girgž- 
dėjimas. Berenikės širdis apmirė. Visa tai jau buvo nebesvarbu. Ji 
buvo pasirengusi pasitikti savo mirtį. Ji leido sau visiškai pajusti 
šią akimirką prieš atsisukdama ir susitikdama akis į akį su savo 
žudiku. Tačiau prieš ją stovėjo ne mirties šmėkla, bent jau ne ta, 
kurią tikėjosi išvysti. Ne, tai buvo gerai jai pažįstamas siluetas, toks 
pat susitraukęs dėl patirto pralaimėjimo, kaip ir ji. 

— Pietonai? - jos balsas įsitempė, o paskui pritilo. - Ką čia darai? 
Kodėl atėjai? 

— Mano karaliene... 

Jis nuleido savo pavargusias akis. Pažįstamas liūdesys šmėstelėjo 
jose, kai jis gūžtelėjo pečiais. Jos viduje tūnanti maža mergaitė 
troško pulti į jo glėbį ir išsiverkti taip, kaip verkė prieš daugybę 
metų, kai jos motina buvo išvaryta iš rūmų ir jis pažadėjo jai, kad 
vieną dieną ji taps karaliene. Tik dabar ji jau nebebuvo ta maža 
mergaitė. Jos mokytojas išdavė ją ir ši išdavystė buvo skaudžiausia 
iš visų. Jis rengė sąmokslą su moterimi, dėl kurios tėvas nusigręžė 
nuo jos. Ne, jai nereikėjo jo paguodos. 

— Berenike, - iš jo lūpų pasigirdo tik jos vardas, o ne mano 
karaliene, vien tik vardas, be jos titulo. Jis ištarė jį švelniai, taip, 
kaip tardavo jį vaikystėje. Ji negalėjo prisiversti priekaištauti jam 
dėl tokio familiarumo. - Berenike, privalai manęs paklausyti. 
Maldauju tavęs, Berenike. Turi bėgti. 

- Bėgti? - jos balse girdėjosi graudulys. - Bėgti?! Bėgti? Bėg- 
ti?.. — su kiekvienu pakartojimu šis žodis skambėjo vis bepras- 
miškiau. - Pabėgti ir palikti savo sostą, savo miestą? - Pietono 
prašymas pabėgti skambėjo absurdiškai. 

- Berenike, - vėl tas pats vardas, apgailėtinas, vis kartojamas, - 
Maldauju tavęs. Nėra kito kelio. Aš... net ir aš... - Pietonas nutilo, 
tėvui. Pasiūliau jam savo paslaugas, visas įmanomas. 

Jo lūpos judėjo, bet pro jas tariami sakiniai jai buvo nesupran- 
tami. Daugybę kartų jie, karalienė ir eunuchas, kalbėjosi čia. 
Negalėjo prisiminti nė karto, kad jo nebūtų šalia - jos šešėlio, 
jos globėjo. Net ir tada, kai sužinojo, kad jis bendravo su tėvo 
meiluže, širdies gilumoje žinojo, kad jis tai darė dėl jos, ar bent 
jau įsivaizdavo, kad daro tai jos labui. Po to, kai supykusi jį išvijo, 
nemanė, kad jis niekada negrįš. Bet galiausiai jis irgi ją išdavė. Jai 
nepavyko išsaugoti net jo ištikimybės. 

— Galvojai, kad tavo išdavystė mane nustebins? - paklausė ji 
negailestingai. Dabar ji privalėjo būti negailestinga. - Kada stojai 
į mano priešų pusę? Neapsimetinėk, kad tai pirmasis kartas. 

- Berenike, aš niekada tavęs neišdaviau. Iš visų tavo patarėjų 
aš vienintelis... 

— Iš visų mano patarėjų, - iškošė ji. Ji griebėsi savo seno gin- 
klo - pykčiu bandė paslėpti pažeidžiamumą. - Esi vienintelis, 
kuris atėjo čia ir prisipažino mane išdavęs. Koks nepaprastai kilnus 
būdas išsiskirti iš kitų. 

— O ką dėl tavęs padarė kiti? - paklausė Pietonas. - Drito- 
nas kovėsi kartu su Archelaju, bet kur jis yra dabar? Ar sugrįžo, 

skubėdamas gelbėti tave ir ginti iki paskutinio kraujo lašo? O kur 
lindi Nerėjas, tas suktas senis? Gal ir jis išnyko nakties tamsoje? 

Eunuchas, tarsi koks aiškiaregis, kaip visada viską žinojo. Bet 
ne, ji nesižavės juo. Ji prakeiks jį ir neklausys jo raginimų, pažadų 
apie galimybę išgyventi. 

- Esi teisus, turėčiau būti dėkinga už tai, kad atėjai pasijuokti 
iš manęs, kad tau pristigo nuovokos palikti mane vieną, kaip kad 
padarė kiti. 

Berenikė prikando lūpą ir išsyk pajuto kraujo skonį burnoje. 
Pastarosiomis dienomis jos oda ėmė skylinėti visur - aplink jos 
akis ir burną, net iki pat kojų pirštų. Taip ant jos kūno reiškėsi jos 
kariuomenės nesėkmės. 

— Neatėjau iš tavęs šaipytis, Berenike. Atėjau, kad pasiūlyčiau 
tau paskutinę galimybę. Tavo tėvas ketina tave nužudyti. Jeigu 
nepabėgsi, mirsi. 

Tai buvo tiesa. Ji vis dar gebėjo įžvelgti tiesą ir išliks jai ištikima. 

— Tuomet aš mirsiu. Ir mirsiu kaip karalienė. Aš ne eunuchas, 
mano moteriškumas iš manęs nebuvo atimtas. Nenoriu būti prisi- 
menama kaip Ptolemaja, kuri pabėgo ir paliko savo pavaldinius 
kovoje. 

Man labai gaila. Man labai gaila palikti tave čia vieną. 

To ji jau negalėjo pakelti. Jai nereikia jo gailesčio. 

- Išeik! - it harpija sušuko ji, vydama jį lauk. Jos balsas atsimušė 
į sienas ir aidėjo dar ilgai po to, kai jis ją paliko. 

Eunucho žodžiai persekiojo ją tol, kol atėjo gili naktis. Bėk. 
Bėk. Šis jo patarimas irgi buvo kvailas. Kur jai bėgti? Ji nebuvo 
tokia, kaip jos tėvas. Ji nesulauks šilto priėmimo Romoje. Ar 
Pietonas įsivaizdavo, kad ji išplauks upe į Nubiją? O gal turėtų, 
pertempusi savo laivus per dykumą, vykti į Indiją? Ne, net jei ir 
norėtų pabėgti, tai neturėjo jokios prasmės. Romos rankos siekė 
pernelyg toli. 

Kai Leda atėjo uždegti žvakių, Berenikė išsiuntė ją iš kamba- 
rio. Ji žinojo, jog tikėtis užmigti buvo beviltiška. Vaškas tiško ant 
lėkštutės ir varvėjo ant onikso grindų. Kaip kadaise vaikystėje ji 
leido vaškui lietis ant rankų - laikydavo pasvirusią dagtį ir leis- 
davo karštiems vaško lašeliams deginti jos pirštų odą. Vėliau ji 
nukrapštys vaško likučius. Jei tik dar bus gyva. 

Berenikė sielvartingai spaudė prie krūtinės maitvanagio amule- 
tą. Kokios beprotybės apimta ji pasikabino šį pakabutį ant kaklo? 
Juk Muta, ramybės jai neduodanti dievų motina, taip pat kaip ir 
jos motina, negali apsaugoti jos. Ji jau ketino nusitraukti amuletą 
nuo kaklo, bet kažkas tarsi sustabdė jos ranką. 

Ir kodėl ji nepagalvojo apie tai anksčiau? Ją buvo apnikusios 
pykčio protrūkių ir proveržių pagimdytos mintys. Išprievartauta, 
raudanti moteris iš Tėbų. Jos vyras - nejudantis, pasmaugtas lovo- 
je. Galbūt kada nors galėsite praleisti pietinėje karalystėje daugiau 
laiko... Berenikė vis dar galėjo pasikviesti Meritmutą. Jos tarnaitė 
tikrai žinotų slaptų kelių, kuriais ji galėtų pabėgti iš rūmų nepa- 
stebėta. Štai ir buvo eunucho pasiūlyta išeitis - bėgti. Žinojo vietą, 
kur galėtų prisiglausti ir kur romėnai jos neieškotų. 

Ji nuleido pirštą prie ugnies ir laikė tol, kol pajuto, kaip liepsnos 
apglėbia jį. Berenikė galėjo įsivaizduoti save Tėbuose, tarp mirš- 
tančio miesto griuvėsių. Bet ką aš ten veikčiau? - pašaipiai paklausė 
vidinis balsas, tas pat balsas, kuris persekiodavo ją sunkiausiomis 
akimirkomis ir kuris priminė jai užkimusį motinos balsą. Ar rasi 
ten ramybę tu, ta, kuri buvai karaliene? 

Vaško lašas užtiško ant jos odos. Niekada neparodyk jiems savo 
silpnumo. Šie žodžiai degino labiau nei liepsna, nei tvilkantys 
ugnies liežuviai. Jos rankos buvo paraudusios ir suteptos. Šis 
reginys erzino ją. 

Ar esi pasirengusi melstis, klūpoti ir lankstytis kartu su žynėmis? 
O gal vis dėlto esi tėvo dukra? Tada balsas pasikeitė. Dabar jis jau 
nebepriklausė seniai mirusiai ir pražuvusiai Trifenai. Tai buvo jos 


353 


pačios balsas. O pabėgimas, ar jis atneš man nusiraminimą? Visi 
jie - Pietonas, Nerėjas, Dritonas, net ir Archelajas - tik to ir laukė. 
Jie vis dar laikė ją bestubure moterimi. Ji nepasitrauks į tamsą 
ir negyvens šešėlyje. Ar mirtis atneš jai kančių? Ji yra karalienė, 
deivė ir Ptolemaja. 

Kai Romos kariai įsiveržė į jos kambarius, Berenikė nerėkė. Ji 
nesipriešino jų grubioms rankoms ir kvailai nemaldavo jos pasi- 
gailėti. Aukštai iškėlusi galvą ji pasitiko savo likimą. Kaip senovės 
faraonai ji oriai pasitiko mirtį. 


NJ 


JAUNĖLĖ 


ažasis Ajaksas laižė granato sultis nuo savo pirštų, mė- 

gaudamasis jų lipniu saldumu. Iš pradžių Arsinojai kėlė 

pasibjaurėjimą tai, kaip jis laižydavo maisto likučius 
nuo savo purvinų pirštų, bet dabar ji kone žavėjosi jo atkaklumu. 
Ji niekada nebuvo mačiusi, kad kas nors mėgautųsi maistu taip, 
kaip šis gatvėje gyvenantis berniukas, nors ir buvo dalyvavusi ne 
vienoje puotoje, kurioje teko paragauti pačių įmantriausių patieka- 
lų, gardžios jautienos ir figų, glaistytų saldžiausiu medumi, kurių 
skonis ilgai išlikdavo burnoje. Dabar ji prisiminė, kaip dvariškiai 
vos paliesdavo maistą, žaisdavo su viduriais ir siurbdavo padažus, 
o šis vaikas mėgavosi savaip - gardžiavosi kiekvienu kąsneliu, 
kurio atsisakytų išrankūs kilmingieji, ir čepsėdavo po kiekvieno 
kąsnio, šypsodamasis nuo ausies iki ausies. 

- Kur eisime? - paklausė jis, tabaluodamas virš kanalo nuleistas 
kojas. - Kur miegosime šiąnakt? 

Berniukas, kurio pusbrolį nužudė Arsinoja, sekė ją visur. Iš 
pradžių ji bandė juo atsikratyti, išslinkdama tyliai vidurnaktį ar 
pasislėpdama nuo jo. Kaip ji galėjo pasirūpinti juo, jei vos pajėgė 
pasirūpinti savimi? Be to, jis praleido visą savo gyvenimą gatvėje 
ir išmanė jos ypatumus daug geriau nei ji. Tačiau Ajaksas visada ją 
surasdavo, atskubėdavo pas ją lyg niekur nieko, lyg ji visai nebūtų 
jo palikusi, o tik netyčia pamiršusi, kaip kad pamirštama skraistė 

šiltą dieną. Arsinoja svarstė, ar vyresnysis Ajaksas irgi išbandė 
tuos pačius triukus, kol galiausiai pasidavė ir susitaikė, kad juo 
neatsikratys. 

Saulė leidosi danguje, ji buvo taip žemai, kad spinduliai šliau- 
žė virš Serapio šventyklos į rytus. Arsinoja žinojo, kad netrukus 
šviesulys pasiners į jūrą. Prabėgo nemažai dienų nuo tada, kai ji 
paskutinį kartą matė jūros bangas, bet ji vis dar galėjo jausti drus- 
kos skonį burnoje, net ir čia, už pietinės sienos, miesto pakraštyje. 
Atsitūpusi ir atsirėmusi į akmens sieną ji jausdavosi beveik sau- 
gi - užtektų vos vieno šuolio per kanalą, kad atsidurtų katakombų 
prieglobstyje. Be to, ji greitai suprato, kad šiaurinė dalis priklausė 
turtingiesiems, tad saugiau buvo likti čia, šalia kanalo ir jo nešamo 
gėlo vandens. Sūrūs vandenys priklausė turtingųjų teritorijai, jie 
mėgavosi visomis įmanomomis privilegijomis ir turėjo jas po 
ranka. Geriausia buvo slėptis čia, toli nuo ano gyvenimo, toli nuo 
Romos kareivių, o tiksliau, nuo jos tėvo kareivių, kurie būriavosi 
prie rūmų vartų. Tačiau buvo viena vieta, kurios ji negalėjo prisi- 
versti aplenkti - tai pagrindinė turgaus aikštė. Kiekvieną popietę 
ji nusivesdavo ten Ajaksą. Iš pradžių, kol dar pinigų kapšelis buvo 
sunkus nuo monetų, gautų pardavus karališkuosius apdarus, buvo 
lengva sugalvoti priežastį ten apsilankyti. Vos jiems atėjus į turgų, 
Ajaksas pradingdavo minioje. Užaugęs gatvėje jis pažinojo daugiau 
žmonių - pirklių, pardavėjų ir benamių, - nei ji pajėgė suskaičiuo- 
ti. O ji pati bastydavosi aplink prekystalius, praeidama pro senę, 
pardavinėjančią niekučius, kuri dabar nekreipė į ją nė mažiausio 
dėmesio, pro žuvies pardavėją, kurio kainos, kaip jis ir nuspėjo, 
išties pakilo pasirodžius romėnams. Mieste ėmė stigti maisto, nes 
jam reikėjo išmaitinti dešimt tūkstančių papildomų burnų. 

Baigiantis kiekvienam apsilankymui, apimta nevilties, Arsinoja 
užkopdavo laiptais į Poseidono šventyklos viršų ir apžvelgdavo visą 
aikštę, ieškodama gremėzdiško ir jai gerai pažįstamo pavidalo. Aš 

grįšiu tavęs pasiimti. Ganimedo atsisveikinimo žodžiai skambėjo 
mintyse, bet kiekvieną kartą, kai juos prisimindavo, jie skambėjo 
vis blausiau. Dabar, kai jai liko paskutinės monetos, Arsinoja jau 
nebegalėjo pasinaudoti tuo pačiu pretekstu, kad jiems reikia ko 
nors nusipirkti. Jie negalėjo išleisti likusių pinigų, tik ne už tai, ko 
galėdavo išprašyti gatvėje arba parduoti ką nors pavogus. Be to, 
giliai širdyje ji žinojo, kad eunuchas negrįš jos pasiimti. 

- Mums reikia grįžti į katakombas, - pasakė ji berniukui. 

Kiekvieną naktį, kurią praleido už rūmų sienų, praleido ten, 
katakombų užuovėjoje, toli nuo smalsių akių. Ne toje pačioje 
vietoje, kur ji smogė didžiajam Ajaksui, bet kitame, netoliese 
esančiame urve, kuriame pusbroliai buvo įsirengę laikiną būstą. 

Ajaksas, pavargęs tupėti, dabar sėdėjo sukryžiavęs kojas ant 
purvinos žemės ir žvilgčiojo į ją savo tamsiomis, sumišimo kupi- 
nomis akimis. Tačiau net jei jis ir nepritarė jos planui ir nesuprato, 
kodėl ji nusprendė neiti į turgaus aikštę, kaip kad darydavo kiek- 
vieną popietę, jis žinojo, kad geriau buvo nieko nesakyti. Jis tik 
nežymiai linktelėjo ir greitai atsistojo. „Vieniems skirta vadovauti, 
o kitiems - paklusti, - prisiminė ji kartą Ganimedo ištartus žo- 
džius. Ajaksas aiškiai priklausė pastariesiems. 

Kai jos ranka siekė po kojomis padėto kaulo, berniukas, kaip 
visada, nepatenkintas susiraukė. 

- Žinai, dar ne vėlu jį sugrąžinti į vietą, - tarė jis niūriai. - Kaip 
tau jau sakiau, nedera vogti iš mirusiųjų. Be to, jis atkreipia visų 
dėmesį. 

Arsinojos pirštai tvirčiau suspaudė šlaunikaulį. Ji įsivaizdavo, 
kad jis priklausė kokiam nors galingam kariui arba paslaptingų 
sugebėjimų turinčiam aiškiaregiui. Šiame kaule slypėjo didžiulė 
galia, be to, suvaldyti jį jai sekėsi kur kas lengviau nei Ganimedo 
duotą peilį. Nors ir praleido visą amžinybę, treniruodamasi, kaip 
jį įvaldyti, atrodė, kad į šį naują pasaulį neatsinešė nieko, ką buvo 

išmokusi. Kokia jai buvo nauda iš to, kad mokėjo išmesti peilį taip, 
kad jis įstrigdavo medyje? Jai daug labiau rūpėjo žinoti, kuo galėtų 
pasinaudoti akis į akį susidūrus su priešininku. Nuo tos akimirkos, 
kai ji suspaudė kumštyje šį ginklą, atrodė, kad jos kūnas suprato, 
ką reikia su juo daryti - kada ir kaip stipriai užvožti juo Ajaksui 
Didžiajam. Ji neketino skirtis su savo kaulu, nepaisant visų kvailų 
Ajakso Mažojo prietarų. 

- Iki šiol jis man nešė sėkmę, - piktai atkirto ji, nors ir žinojo, 
kad tai buvo nesąžininga jo atžvilgiu. Ajakso Mažojo veide ji 
išskaitė, kad ir jis galvoja apie savo pusbrolį ir ką jam atnešė šis 
Arsinojai sėkmę nešantis kaulas. Tačiau berniukas buvo protingas, 
jis niekada nekalbėjo apie Ajaksą Didįjį, nors ji buvo įsitikinusi, 
kad jis apie jį galvodavo. Taip pat, kaip ir ji galvodavo apie Aleksan- 
drą ir Ganimedą, apie Mirinę ir Kleopatrą, ir net apie pasmerktąją 
Berenikę, nors ir kaip tam priešinosi. 

Ji nusisuko ir nuėjo, leisdama jam pasirinkti, sekti paskui ją, 
ar ne. Jai tai buvo visiškai nesvarbu, bet jis visada sekdavo jai 
iš paskos. Taip ir šįkart, jis šuoliavo ant akmenų jai už nugaros. 
Galbūt ji elgėsi nesąžiningai su juo, taip šaipydamasi iš jo, bet jam 
reikėjo, kad kas nors jį saugotų, ir ji, nors ir nenoromis, tai darė. 
Be kaulo ji nebūtų galėjusi užtikrinti jo saugumo. Štai ką reiškė 
turėti jaunesnį brolį, įsivaizdavo ji, tikrą brolį, o ne tuos du kraujo 
brolius, kuriuos pavogė jos motina ir kurių, išskyrus šventes, ji 
beveik niekada nematydavo. 

— Nenorėjau tavęs supykdyti, - tarė Ajaksas, kai jie priartėjo 
prie katakombų. - Aš tik nenoriu, kad jis atneštų mums nelaimę, 
tik tiek. 

- Žinau, - nuramino jį Arsinoja, kad tik jis laikytų liežuvį už 
dantų. 

Arsinoją apėmė keista, bloga nuojauta, lyg čia kažkas būtų nu- 
tikę. Mirusiųjų mieste paprastai tvyrojo tyla, kurią sudrumsdavo 

tik keleto gatvės vaikų, tokių kaip ji, Ajaksas Didysis ir Mažasis, 
prisiglaudusių katakombų labirinte, balsai. Šįkart čia tvyranti tyla 
buvo kitokia. Ji klausėsi savo kvėpavimo, ramaus ir vienodo, pa- 
lyginti su neramiu Ajakso širdies plakimu. Arsinoja klausėsi savo 
širdies plakimo, kol staiga baisus riksmas perskrodė orą. 

Šis balsas buvo jai pažįstamas. Ji būtų galėjusi atpažinti jį bet 
kur, net ir čia, net jei išgirsti jį čia atrodė visiškai neįmanoma. Tai 
buvo Aleksandro balsas. Jis ieškojo jos, nepaisant to, kad visi kiti 
ją pamiršo, ir jis surado ją čia. Arsinoja pasileido bėgti. 

- Palauk! - sušuko Ajaksas. - Neik ten. 

Jis buvo teisus, Arsinoja tai suprato, nes ji vargu ar galėjo apginti 
savo draugą kaulu ar peiliu. Tačiau tai buvo nesvarbu. Ji turėjo jam 
padėti, nes jis nuėjo ilgą kelią, kad surastų ją čia. Likimo deivės 
retai kada atsiunčia tokių draugų, kaip jis. 

Nepaisydama sveikos nuovokos, ji pasuko ten, iš kur sklido 
riksmai, skubėdama pro kolonomis apstatytus mauzoliejus, pro 
jų fasadus, pamėgdžiojančius kolonomis apstatytus namus su 
kobalto frontonais. Šmurkštelėjusi pro jai labiausiai patinkantį 
frizą, kuriame buvo vaizduojamas ant piestu stovinčio žirgo sė- 
dintis Ptolemajas, Mylintis brolį, suvaręs savo kardą į puolusio 
perso gerklę, ji paskubomis, smarkiai plakant širdžiai, sukalbėjo 
maldelę Serapiui. Tada ji bėgo tolyn, pro mažesnius antkapius, 
pirmuosiuose iš kurių buvo vaizduojami kapuose gulintys, o už 
jų prasidėjo tie, kuriuose buvo išraižyti paprasti piešiniai - vyras, 
sėdintis ant raudono suolo, moteris, glaudžianti kūdikį prie krū- 
tinės. Arsinoja lėkė taip, tarsi ji neturėtų kito pasirinkimo, tarsi 
negalėtų sustoti, net jei ir norėtų. 

Kai ji pasuko pro paskutiniuosius antkapius į vietą, kurioje iš 
žemės kyšojo vien mediniai stulpai, ji pamatė juos - vyrą, o tiks- 
liau, greitai juo tapsiantį jaunuolį, prirėmusį Aleksandrą. Rankoje 
jis laikė peilį. 

- Iš manęs nevogsi, vaikigali, - iškošė jis pro dantis. 

Arsinoja nesuprato, ką atsakė Aleksandras. Tai buvo visiškai 
nesvarbu. Ji puolė prie Aleksandro užpuoliko ir tvojo jam kaulu 
per kojas taip stipriai, kaip tik galėjo. Jis susmuko ant kelių, o 
jo peilis, keliskart apsisukęs ore, nukrito ant žemės. Iš jo lūpų 
pasipylė keiksmažodžių virtinė, pusės kurių Arsinoja nesuprato. 
Neįtikėtinu greičiu Aleksandras sugriebė nukritusį peilį ir įsmei- 
gė jį į užpuoliko gerklę. Kraujas pliūptelėjo iš žaizdos gausiomis 
čiurkšlėmis, jaunuolis suaimanavo ir nugriuvo į žolę. Tada jo kūnas 
nurimo ir kraujas nustojo tekėjęs. 

— Aleksandrai, - atsisuko Arsinoja, kad apkabintų savo draugą. 

Prieš pakeldamas į ją akis, jis nusivalė kraują į savo dėmėtą 
tuniką. Jo akys buvo kitokios. Tai nebuvo pilkai žalios Aleksandro 
akys, jos buvo tamsios ir apsiblaususios, tokios pat kaip ir jos. 

— Kaip mane pavadinai? - paklausė jis, palenkęs galvą į šoną. 
Dabar, kai galėjo gerai į jį įsižiūrėti, pamatė, kad jis buvo visiškai 
nepanašus į jos rūmų draugą. Jis buvo to paties amžiaus, panašaus 
sudėjimo, bet daugiau niekuo į jį nepanašus. Jis net kalbėjo kitaip 
nei Aleksandras. Kokia kvaila ji buvo manydama, kad jos vaikystės 
draugas, atsisakęs rūmų gyvenimo, atsekė ją čia. 

- Niekaip, - sumurmėjo ji. 

Kerberas - trigalvis Hado šuo. Arsinoja būtų nusišypsojusi, jei 
nebūtų pajutusi kaulus nusmelkiančios baimės. Ji buvo pastebėjusi, 
kad ne visi, bet daugelis gatvės vaikų turėjo baisius vardus. Net 
ir tie, kurie nesirinko šiurpą keliančių vardų, retai kada vadinosi 
savo tikrais vardais. Ajaksas buvo Ajaksas Mažasis, o jo pražuvęs 
pusbrolis buvo Ajaksas Didysis - du garsiojo poeto poemoje ap- 
dainuoti kariai. Arsinoja abejojo, kad jų motinos, kad ir kokį žemą 
luomą užimančios, būtų išdrįsusios suteikti savo sūnums tokių 
didingų asmenybių vardus. 

— O tu turi vardą? - paklausė berniukas, įsistebeilijęs į ją su su- 

Arsinoja papurtė galvą. Ji nežinojo, ką atsakyti į jo klausimą. Ji 
net neturėjo gatvės vardo. 

- Aš esu Niekas, - atsakė ji. Kaip Odisėjas*“. 

— Taip, matau, kad Niekas, - nusijuokė jis. - Kaip Niekas, turi 
visai neblogą smūgį. Ką čia turi? 

Ji kilstelėjo kaulą, kad parodytų jį, bet išlaikė atstumą. Ką gali 
žinoti, kas per vienas yra šis berniukas, pakliuvęs į bėdą kata- 
kombose? 

- Tu nesi Niekas, - sušuko jis patenkintas. - Tu esi Osteodora. 

Osteodora - ta, kuri nešasi kaulą. 


Jaukiai įsitaisiusi tarp dviejų savo bendražygių kūnų, ji jautėsi 
saugi. Ramiai besikilnojančios jų krūtinės ramino jos širdį. Ji ne- 
turėjo priežasčių jaustis blogai. Čia buvo šilta, jos skrandis buvo 
pilnas, na, bent jau artipilnis, ir niekas negalėjo jos čia nuskriausti. 
Mėnuliui pakilus aukštai nakties danguje, jos mintys klaidžiojo 
tamsoje, kol išskriejo iš katakombų į rūmus, pas tuos, kurie mirė, 
ir pas tuos, kurie netrukus mirs. Ji daugiau nebeskraidydavo nak- 
timis, tik šliaužiodavo. 

— Osteodora, - kaulėti pirštai baksnojo jai į šonkaulius. - Negali 
miegoti visą dieną. 

Ji dar tvirčiau sumerkė akis, tikėdamasi, kad taip pavyks užge- 
sinti brėkštančią aušrą. Gulėdama čia ji jautėsi gerai ir saugiai. Vos 
atsikėlus ji bus priversta akis į akį susidurti su tos dienos pavojais. 

— Dooooraaaaa! - sušuko Ajaksas savo baikščiu balsu. 

— Dora, juk sakiau tau šimtus kartų, kad priplosiu jį, jei tu jo 
nenutildysi. 


38 Homero Odisėjoje Odisėjas pasivadino Nieku, nes nenorėjo išduoti savo tapatybės (vert. 


past.). 

— Dora! - spiegė mažylis. 

Ji atmerkė akis. Kerberas buvo nučiupęs Ajaksą už ausies ir 
žnaibė jo kūną taip stipriai, kad ant jo ėmė rastis raudonų dėmių. 

— Nekankink jo, - subarė ji. 

Vyresnis berniukas atsiduso. Jis niekaip negalėjo suprasti, ko- 
dėl ji neatsikratė Ajaksu, kodėl maitino jį ir mokė, kaip elgtis su 
peiliu. „Man paliko jį, kad juo pasirūpinčiau“, - bandė paaiškinti 
ji. Tai nepadėjo, bet ji nežinojo, kaip kitaip paaiškinti tą ją apsė- 
dusį kaltės jausmą. Be to, Kerberas to nesuprastų. Kiek jai buvo 
žinoma, jis visiškai negalvojo apie tą vyrą, kurį nužudė tądien, 
kai jie susipažino. Tuo tarpu mintys apie berniuko pusbrolį ir 
katakombose krauju pasruvusią jo galvą persekiojo ją iki šiol, 
nesvarbu, kad ir kiek daug dienų spėjo prabėgti. Vėsesnėmis 
naktimis, kai jos draugai ramiai miegodavo, jos skaudanti širdis 
vylėsi, kad Ajaksas Didysis buvo gyvas. O kai pakildavo saulė, 
ji jausdavosi dėkinga už jo mirtį ir sėkmę, kurią ji jai atnešė, ir 
už Kerberą. 

Jų trijulei skinantis kelią triukšminga gatve, Ajaksas Mažasis 
bėgo priekyje. Jis turėjo tiek draugų, kiek ji ir Kerberas kartu sudė- 
jus. O taijiems buvo itin naudinga. Ji vis primindavo tai Kerberui. 
Ajaksas ir jo meili, draugiška šypsena išgaudavo jiems visas dienos 
naujienas. Jis greitai sužinodavo, kurio iš pirklių šiandien nėra, 
kuris nusamdė naują sargybinį, o kuris gavo naują prekių siun- 
tą. Pastaroji informacija buvo pati vertingiausia. Romėnų gausa 
reiškė, kad reikėjo išmaitinti daugiau burnų ir tokių, kurios buvo 
daug svarbesnės už elgetaujančių vaikų, tokių kaip ji. 

- Šiandien bus gera diena. Aš tai jaučiu. Ė, ar girdi? - sušnibž- 
dėjo Kerberas. 

— Kodėl taip sakai? Kuo ji skiriasi nuo vakarykštės? - ji bandė 
tarti žodžius, pamėgdžiodama jo tarimą. 

— Tu vis dar kalbi juokingai, - pasišaipė jis. 

— Aš kalbu geriau nei tu. 

- Cha, tikrai geriau. 

Ji nusijuokė iš jo tarsenos ir jo švytinčio veido. Jis kartais tyčia 
kalbėdavo su ryškiu akcentu, kad išbandytų ją ir patikrintų, kaip 
ilgai jai pavyks jį pamėgdžioti. Ji neklausinėjo jo apie jo tarmę, 
turbūt jis turėjo savų paslapčių. Kad ir tai, kur išmoko nužudyti 
žmogų vienu peilio dūriu. 

- Eikš, - jos akys stebėjo minią. - Kodėl sakai, kad šiandien 
bus gera diena? 

Jos pilvas gurgė iš alkio. Geromis dienomis jiems pavykdavo 
gauti maisto prieš bado nagams susmengant į jų pilvus ir iščiul- 
piant jų jėgas. 

— Nes turiu paslaptį. Žinau, iš kur gausime maisto. 

Ji ištempė ausis. 

- Iš kur žinai? Pusė pirklių net neturi ką pardavinėti. 

- Žinau vieną, kuris turi, - Kerberas ėmė šnibždėti. - Mes 
pavogsime maisto iš Beso parduotuvės. Jis palieka ją trumpam 
kiekvieną dieną. Žinau, kokiu laiku. Ir girdėjau, kad jo geriausias 
sargybinis susirgo. 

Ji sudrebėjo. Besas kėlė jai šiurpą. Tai buvo stambus vyras, kurio 
šeima atvyko iš aukštutinių žemių. Jis garsėjo ne tik kaip vienas iš 
turtingiausių miesto pirklių, bet ir kaip pats negailestingiausias. Ji 
išdrįsusiam iš jo vogti, ir išdūrė elgetaujančiam berniukui akis už 
tai, kad šis pernelyg godžiai spoksojo į jo prekes. Be to, Kerberas 
turėjo daug gerų savybių, bet atsargumas nebuvo viena iš jų. 
„Žmonės retai suabejoja tuščių apkalbų teisingumu“, - samprotavo 
ji. Kas jau kas, o ji tai tikrai turėtų žinoti. Tačiau, net ir tokiu atve- 
ju, Besas nebuvo iš tų žmonių, kuriam norėtų stoti skersai kelio. 

- Aš ne... - ji užgniaužė savo prieštaravimą, kai pamatė Ajaksą, 
grįžtantį per minią - nukabinusį galvą ir susigūžusį. Ji gerai žinojo, 

ką reiškė tas veidas ir ta eisena. Nėra gerų žinių, nėra siuntų, kitaip 
tariant - nieko gera. Ji pažvelgė Kerberui į akis ir gūžtelėjo pečiais: 
— Tai skamba kaip gana geras planas. 


Patekti į Beso parduotuvę buvo daug lengviau, nei ji įsivaizdavo. 
Kerberas stovėjo sargyboje, Ajaksas atšovė užraktą, ir netrukus 
ji ir mažasis berniukas įslinko į vidų. Kai kiti parduotuvių sa- 
vininkai buvo viską išpardavę, šios parduotuvės lentynos buvo 
pilnos vaisių, riešutų ir saldėsių. Čia buvo visko, apie ką ji sva- 
jodavo. Pirmiausia ji puolė prie anakardžių. Riešutai geriausiai 
pripildydavo tuščią pilvą, to ji išmoko gana greitai. Ajaksas 
nuskubėjo rinkti datulių. Jis, kaip ir daugelis jo amžiaus vaikų, 
mėgo saldumynus. 

— Ajaksai, tik neimk datulių. Pavok ką nors naudingesnio. 

- Jos yra naudingos, - pro jo burnos kraštus tryško sultys. 

- Bent jau paskubėk. Negalime ilgai čia būti. 

Ji pasėmė dar vieną saują migdolų į savo ryšulį. Vikriai pririšo 
jo galus prie savo kaulo. Ji daugiau nebegalvodavo apie tai, kam jis 
priklausė. Dabar kaulas buvo jos kūno dalis, it jos pačios pirštai. 

— Dora, - sušuko jos bendražygis. 

- Užsičiaupk, - piktai sušuko ji. Parduotuvės durys girgždėda- 
mos atsivėrė. Ji sulaikė kvėpavimą. 

- Atėjote į tinkamą vietą, mano bičiuliai, - kreipėsi vyras į anks- 
čiau nematytus pirkėjus. Osteodora prisispaudė prie sienos. - Man 
teko garbė aprūpinti ne vieną puotą. Manau, kad dabar, sugrįžus 
karaliui, švęsime jų tikrai ne vieną. 

Akies krašteliu ji matė, kaip kažkoks daiktas nukrito ant žemės. 
Akimirką jai pasirodė, kad tai buvo Berenikės galva. Osteodora 
susipurtė, nusikratydama šio reginio. Vizijos dabar aplankydavo ją 
netikėčiausiomis akimirkomis. Kai aplink buvo tiek mirties, dievai 
neapleido jos net dienos metu. Vos Berenikės galva virto granatu, 
prieš jos akis iškilo kita vizija - nustipusi juodoji varna ir į jos 

kambarius virstantys kariai. Mirinės verksmas. Mirinė - sumušta. 
Mirinė - negyva. Tamsus kraujas plūstantis po lova. Kraujas plūdo 
prieš jos akis tol, kol užtemdė jos akis. 

- Jūs, purvini vagišiai! - sušnypštė balsas. 

— Bėk, - sušnibždėjo Ajaksas, purtydamas vietoje sustingusią 
Osteodorą. - Dora, bėk! Greičiau! 

Jos draugas puolė į priekį. Vyras nučiupo jį už riešo, bet Ajaksui 
pavyko išsisukti. Osteodora sugniaužė kumščius. Ji neleis, kad ją 
persekiotų nei Berenikės, nei Mirinės mirtis. Abi šios moterys 
priklausė jos ankstesniam gyvenimui. Parduotuvės savininkas 
grėsmingai artėjo prie jos. Jo burną iškreipė patenkinta šypsena. 

— Kur dingo tavo drąsa, mergaite? Eikš, atiduok tai, ką pavogei, 
ir galbūt nukirsiu tik kelis tavo pirštus. 

Jis ištiesė ranką. Tai buvo apmaudi klaida. Vos tik jis ištiesė ją 
prie jos ryšulio, Osteodora čiupo ją ir suleido dantis į jo minkštą 
delną. Ji greitai kilstelėjo kelią ir iš visų jėgų spyrė jam į kirkšnį. 
Kai vyras nuo skausmo susileido ant grindų, ji spruko pro duris į 
gatvę. Gerai apsižvalgė. Sugrįžti į jų sutartą susitikimo vietą jokiu 
būdu negalėjo, tik ne iš karto, todėl strimgalviais puolė į priešingą 
pusę, tolyn nuo kanalo ir katakombų. Jos kojos gerai pažinojo šį 
gatvelių labirintą, taip pat gerai, kaip ta mergaitė, kuri kažkada 
pažinojo rūmų aikštes ir portikus. 

Vyras nusikeikė, kai ji pralėkdama savo ryšuliu užkliuvo už jo 
vežimėlio. Ji vikriai nardė pro praeivius. Šią pirmąją šiltą pava- 
sario dieną kiekvienoje gatvėje, skersgatvyje ir alėjoje knibždėte 
knibždėjo žmonių. Persefonė sugrįžta ir pasaulyje pražysta gyvybė. 
Sugrįžo ne tik Persefonė, į Aleksandriją sugrįžo ir jos tėvas su sese- 
rimi. Tik Osteodora nenorėjo apie tai galvoti. Tai buvo Arsinojos 
šeima, ne jos. Jie paliko ją vieną. 

Įsitikinusi, kad niekas jos neseka, ji grįžo tomis pačiomis gat- 
velėmis, tik jau sulėtinusi žingsnį. Į ją smigo visų akys. Kad ir 
kaip stengėsi, jai nesisekė išlikti nepastebimai. Jaunuolis, einantis 

amžiaus vyras, vilkintis baltu šventiko apdaru, ilgai į ją spoksojo. 
Turbūt Ajaksas buvo teisus - kaulas iš tiesų patraukdavo kitų 
dėmesį. Bet jai tai visai patiko. Geriau tegul žvelgia į ją su baime, 
o ne su pasibjaurėjimu, kaip į dar vieną murziną gatvės peliūkštę. 
Ryšulys svėrė jos petį. Šiurkštus jos drabužis trynė odą. Artėjant 
prie kanalo, žmonių aplink ėmė mažėti. Ajaksas, jos ištikimasis 
Ajaksas, sėdėjo laukdamas ant kanalo krašto ir maskatavo kojomis 
virš jo skaidraus vandens. 

— Štai, - ji metė jam granatą. 

Jis suleido dantis į granato žievę, nė nesivarginęs perpjauti jo 
įją ir sumurmėjo: 

- Ar neturėtume palaukti Kerbero? 

- Pasakysiu jam, kad jau godžiai surijai pusę savo grobio dalies, 
jei nuo to ryti pasidarys lengviau. 

Jos akys stebėjo tris gatves, kurios vedė prie kanalo, ieškodamos 
lieso Kerbero silueto. Ji nekantriai mindžikavo vietoje ir patikrino, 
ar jos monetų ryšulėlis, pririštas prie diržo, buvo savo vietoje. Mo- 
netose buvo atvaizduotas jos tėvo, Arsinojos tėvo veidas. Pardavusi 
savo karališkus drabužius, ji su pagarbia baime stebėjo, kaip pirklys 
įjos delną dėjo vieną po kitos auksines monetas. Ajaksas timptelė- 
joją už šono ir sušnibždėjo: „Įkąsk į jas ir paslėpk.“ Tada jis parodė 
jai, kaip išplėšti gabalėlį audinio ir paslėpti jį, pritvirtinus prie 
jos purvinos tunikos. „Štai taip, - tarė jis didžiuodamasis, - taip 
monetos neiškris ir niekas jų negalės pavogti. Dabar jų buvo likę 
vos kelios. Ji saugojo likusias ne maistui, o ypatingoms paslaugoms 
ir vaistams, kuriuos buvo sunku pavogti. 

Osteodora stebėjo, kaip jos draugas surijo savo grobio dalį 
taip pat įnirtingai ir džiaugsmingai, kaip ir visada. Ji vėl, kaip ir 
daugelį kartų iki šiol, susimąstė, kaip jis atsidūrė gatvėje ir kaip 
susidėjo su Ajaksu Didžiuoju. Jau seniai norėjo to jo paklausti ir 

dabar, kai jis buvo toks linksmas, pajuto, kad pribrendo tinkamas 
momentas. 

— Ajaksai, - paklausė ji tyliai. - Kur tavo mama? 

Berniukas visas išraudo. Turbūt jis gėdijosi tos moters, o gal 
to, dėl ko atsidūrė gatvėje. Osteodora suprato, kad daugelis gatvės 
vaikų nebuvo našlaičiai. Tai buvo neįmanoma. Miestas nematė 
maro, nei karo daugybę metų. Buvo sunku patikėti, kad visų jų 
tėvai buvo mirę. Ji numanė, kad dauguma jos likimo draugų buvo 
auginami gatvėje tol, kol sulaukdavo tokio amžiaus, kai jų mielos 
šypsenos nebepadėdavo jų motinoms išprašyti išmaldos, o tada 
jais arba buvo atsikratoma, arba jie patys pabėgdavo. Kartą Ker- 
beras užsiminė jai: „Kodėl turiu vogti tai senai raganai, kai galiu 
vogti dukart daugiau ir tik sau?“ 

— Aš... aš jos nepamenu, - mikčiodamas atsakė Ajaksas, žiūrė- 
damas į vandenį. 

- Visiškai nieko? - kamantinėjo ji. Smalsumas nugalėjo. Jai vi- 
sada prastai sekėsi sulaikyti liežuvį už dantų. Be to, ji jau kūrė savo 
pačios istoriją. Žinojo, kad anksčiau ar vėliau kas nors to paklaus. 

- Nedaug ką, Dora. Aš beveik nieko neprisimenu iki to, kai 
Ajaksas Didysis mane priglaudė... - jis gūžtelėjo savo kaulėtais 
pečiais. Jis atrodė toks mažas, susigūžęs prie didžiojo kanalo. 
Kažin ar jis buvo matęs aštuonias vasaras. Buvo sunku nusakyti 
jo amžių. Gatvės vaikai pagal savo amžių buvo smulkesni, todėl 
daugelis laikė ją vyresne, nei iš tikrųjų buvo. Spausdama ryšulėlį 
prie krūtinės, Osteodora atsisėdo šalia Ajakso. Jis pažvelgė į ją su 
miela pradante šypsena. 

— O tavo motina, Dora? 

- Ji pabėgo. Pasiėmė abu mano brolius ir paliko mane pačią 
pasirūpinti savimi. 

Ji bendrais bruožais papasakojo Arsinojos istoriją, kaip ją iš- 
davė ir paliko vieną. Gumulas susidarė jos gerklėje. Keista, kad ši 
istorija vis dar ją jaudino. 

- Šiaip ar taip, ji visada teikė pirmenybę berniukams, - pridūrė 
ji Žiauriai ir šaltakraujiškai. O Ganimedas? Ar jis irgi teikė pirme- 
nybę berniukams? 

Pasigirdo akmenimis velkamų kojų garsas. Osteodora pašoko. 
Kerberas. Ir iš tiesų, per alėją nubraižytas ir sumuštas svirduliavo 
jis. Jis vos vilko koją už kojos, pasiremdamas kairiąja, klupčiojo 
pirmyn. 

— Dora, ne, - paprieštaravo Ajaksas. Ji nekreipė dėmesio į jo 
perspėjimą. Berniukas visada visko bijojo. Vyresni už jį berniukai 
jau buvo pradėję erzindami vadinti jį bailiu. Persimetusi kaulą per 
petį ji nuskubėjo prie savo sužeisto draugo. 

— Dora, - Kerberas išspjovė su seilėmis sumišusį kraują. - Bėk. 

Bet jau buvo per vėlu. Iki dantų apsiginklavę sargybiniai ap- 
supo juos iš visų pusių. Ajaksas spruko atgal į gatves, o Kerberas 
sukniubo ant akmenų. 

- Arsinoja, - vienas iš sargybinių atsiklaupė prie jos. - Atėjo 
laikas sugrįžti į rūmus. 

Tas vardas. Iš kur jis jį žinojo? 

- Jūs sulaikėte ne tą mergaitę, - sušuko ji atsitraukdama. 

Vyras papurtė galvą. 

- Pažįstu tavo veidą. Nebijok manęs. 

Baimė tvinksėjo jos gyslose. Ji nužvelgė kiekvieną iš trijų sargy- 
binių. Ar jie visada buvo tokios griežtos ir grėsmingos išvaizdos? 
Ji žengė kelis žingsnius į kairę, o po to staigiai nėrė į dešinę, 
prasmukdama pro dviejų sargybinių kojas. Tačiau tvirtos rankos 
sučiupo ją ir sugrąžino atgal. 

- Arsinoja, - vėl sargybinis kreipėsi į ją tos mergaitės vardu. - 
Niekas tavęs neužgaus. 

Ji ėmė rėkti, spardytis ir braižytis, nors ir žinojo, kad iš to nebu- 
vo jokios naudos. Kerberas nejudėjo. Gal jis buvo negyvas? Aplink 
buvo tiek daug kraujo, tiek daug kraujo... 

- Ką jūs jam padarėte?! - piktai sušuko ji, nors ir žinojo, kad 
dėl visko buvo kalta tik ji. Jam nieko nebūtų nutikę, jei tik jis ne- 
būtų tapęs jos draugu. Visi, kuriems ji buvo nors kiek svarbi, arba 
pražuvo, arba virto dulkėmis. Tai buvo jos prakeiksmas. 

- Arsinoja, - pakartojo sargybinis, - nusiramink. 

Jis uždengė ranka jos burną ir suėmė ją į savo glėbį. Ji raitėsi, 
daužėsi, spardėsi ir klykė, bet nepajėgė išsivaduoti iš jo glėbio. 
Jiems pasukus rūmų vartų link, ji ėmė priešintis dukart aršiau. 
Galiausiai jis ją paleido ir ji sukniubo ant grindinio. Nespėjus jai 
pasprukti, dvi poros rankų pastatė ją ant kojų ir stumtelėjo prie 
šalia laukiančių neštuvų. Ji prisiminė jų pasidabruotą kedro rėmą, 
auksines rankenas ir purpurines užuolaidas. Gal tūkstantį kartų ji 
sėdėjo šiose neštuvuose, tačiau, kad ir kaip raginama, ji neketino 
į juos sėstis. Iš abiejų pusių stovintys sargybiniai palaidojo bet 
kokias viltis pabėgti, bet ji vis tiek nenustojo jiems priešintis. 

Draskydamasi ir klykdama ji veržėsi iš jų rankų, bet sargybiniai 
vis tiek sugebėjo įkelti ją į neštuvus. Pirmiausia įkišo jos kūną, o 
tik po to - galvą. Jai pasirodė, kad pastebėjo Ajaksą, liejantį ašaras 
dėl prarasto antrojo savo globėjo. Nors galbūt jai tai tik pasirodė. 
Įstumta prievarta į neštuvus ji išgirdo kažkieno ploną balsą: 

- Osteodora? Matau, kodėl šis vardas tau taip tinka. 

Ji išsyk atpažino šį balsą. Tai nebuvo vyro balsas. 

— Ganimedai? - paklausė ji su nuostaba pakėlusi akis į priešais 
ją sėdintį asmenį. Eunuchas tikrai nebūtų atėjęs tam, kad palydėtų 
ją į mirtį. Bent jau ji to iš jo tikrai nesitikėjo. 

Priešais ją, atsilošęs į pagalvėles, ramiai sėdėjo jos mokytojas. 
Jis kalbėjo bejausmiu tonu, tarsi jie būtų matęsi vos vakar. 

- Taip, mano miela, tai aš. Tiesa, vos atpažinau tave gatvėje. 

— Kodėl turėtum atpažinti? Juk palikai mane, - išspjovė ji žo- 
džius. 

- Taip, palikau kuriam laikui, kaip kad buvau tave įspėjęs. 

Sakei, kad sugrįši manęs. Ji norėjo išrėkti šiuos žodžius ir pra- 
keikti jį skradžiai žemėn, bet susitvardė. Toks jos elgesys tik pa- 
rodytų jos silpnumą, o dabar ji tikrai nebuvo silpna. Jai pavyko 
išgyventi už rūmų sienų, su savim turint tik kaulą ir peilį. Gani- 
medas jai buvo nereikalingas. Jai nereikėjo niekieno. Taigi, vietoj 
to, ji tik paklausė: 

— Kaip suuodei, kad esu čia? 

Eunuchas nepatenkintas papriekaištavo: 

— Praleidai vos porą savaičių gatvėje ir jau spėjai pasigauti 
gatvės Žargoną. 

- Kaip tau pavyko sužinoti, kad esu čia? - dirbtinai mandagiai 
paklausė ji. 

- Mano miela, - jis spustelėjo jos ranką. Ji nesujudėjo. Jau buvo 
išmokusi neparodyti savo jausmų. - Taip, aš gyvenu rūmuose, bet 
aš vis dar turiu ryšių už jų sienų. Ir... yra tokių, kurie akylai stebi 
to pasaulio gyventojus, ypač vaikus. Mane pasiekė kalbos apie 
naujai atvykusią mergaitę, vardu Osteodora. Netrukus supratau, 
kad tai tu. 

Žvelgdama pro neštuvų užuolaidas ji stebėjo, kaip pro šalį plau- 
kia vis didesni ir didingesni pastatai. Kelios dešimtys gatvės el- 
getų apspito ir sekė paskui neštuvus, tačiau netrukus jie prarado 
susidomėjimą ir išsiskirstė. Galbūt jie aptarinėjo Osteodoros, 
išplėštos į jų tarpo, istoriją, o gal ir ne. Galbūt jie jau spėjo ją pa- 
miršti. Tik Ajaksas nepamiršo, bet ir jis pamirš, kaip kad nustojo 
minėti savo pusbrolio vardą. Ir jis išgyvens. Ji norėjo tuo tikėti. 
Jis susiras kitą globėją, gal net Kerberas pasirūpins juo, jei pats 
išgyvens. Ji norėjo ir tuo tikėti. Jie buvo jos paskutiniai draugai, 
jos vieninteliai draugai. 
apmaudo kupinus žodžius. „Galėjau žūti, kai mane palikai“, - 
norėjo išrėkti tai ir ne tik, - „geriau jau būtum palikęs mane 

ten, - bet susitvardė. Ji nesuteiks jam malonumo matyti ją susi- 
gūžusią iš baimės. Ji kietai suspaudė lūpas ir prakalbo kaip galima 
nerūpestingiau: 

— Kas naujo rūmuose? 

- Tavo tėvas valdo, o tavo sesuo trūni kalėjimo celėje. Bet tai 
neturėtų tavęs stebinti. Tačiau Ptolemajas, Naujasis Dionisas, nori 
priimti savo jauniausiąją dukterį į savo glėbį. 

— Vadinasi, tave atsiuntė mano tėvas? 

Kraujas tvinksėjo jos smilkiniuose. Eunuchas nežymiai papurtė 
galvą. 

- Kleopatra nekantrauja tave pamatyti, mano miela. 

Vadinasi, ją išgelbėjo jos sesuo. Kaip visada. Tačiau tai jai ne- 
teikė džiaugsmo. Jiems priartėjus prie rūmų, ji ėmė nerimauti 
dėl savo išvaizdos - susivėlusių plaukų, murzino veido ir juodų 
panagių. Slapčia ji bandė nykščiu iškrapštyti bent didžiąją dalį 
panagėse susikaupusio purvo. 

- Tarnaitė nupraus ir nušveis tave švariai prieš tau pasirodant 
rūmuose. Nėra reikalo dėl to nerimauti. 

Tarnaitė, o ne Mirinė. Vadinasi, ana jos vizija išsipildė. 

- Esi nepaprastai tyli, mano miela. Maniau, kad nesustodama 
pasakosi istorijas apie sunkias gatvėje praleistas dienas. 

Jos žvilgsnis, Arsinojos žvilgsnis, nukrypo į ant jos branginamo 
kaulo sudžiūvusius kraujo lašelius. 

— Kaulo nešiotoja saugo savo paslaptis. 

Eunuchas sužiuro į kaulą. 

- O aš maniau, kad būsi pernelyg gera ir švelni miesto skers- 
gatviams. 


Nuprausta ir sušukuota Arsinoja žvelgė į didįjį rūmų kiemą. Dabar 


jis jai atrodė didesnis, nei jį prisiminė. Baisiai maudė pilvą. Ji ne- 
drįso žengti nė žingsnio, jau nekalbant apie tai, kad turėjo pereiti 

per visą kiemą. Šokančių delfinų mozaika, žyminti vietą, kurioje 
kryžiavosi du pagrindiniai takai, atrodė nepasiekiama, taip toli, 
kad ir nužengusi tūkstantį žingsnių, jos nepasiektų. 

Arsinojos drąsumas kažkur išgaravo. Ganimedas atėmė iš jos 
kaulą. „Toks žaislas netinka princesei“, - pasakė jis. Turbūt su 
juo jis atėmė ir jos drąsą. Jai už nugaros stovintis sargybinis atsi- 
krenkštė. Ji krūptelėjo, pajutusi, kad jis ją stebi ir ragina į priekį. 
Nepaisant visko, ką jautė, ji žengė pirmąjį žingsnį, taip atsargiai, 
tarsi bijotų, kad jos šviežiai suteptos pėdos išteps ir sudarkys 
dailųjį marmurą. 

Viskas rūmuose atrodė ne taip, kaip anksčiau. Jie buvo pernelyg 
dideli, erdvūs ir klastingi. Arsinoja ilgėjosi katakombų užkampių 
ir plyšių, vietų, kuriose tave galėjo užpulti tik iš vienos pusės. Čia 
ją trikdė net ir kvapai. Šleikštulį keliantis rožių, sandalmedžio, 
lelijų ir medaus kvapas dusino ją. Ji jau buvo pripratusi prie že- 
miškų kvapų: purvo ir prakaito tvaiko, prie jos murzinų draugų, 
besiglaudžiančių jos pašonėje. 

Pagaliau ji pasiekė delfino nosį. Arsinoja žiūrėjo žemyn, į jos 
sandalų liečiamus ryškiaspalvius akmenėlius. Ji prisimerkė, kol 
praėjo pro žuvį ir žengė į nesuskaičiuojamų mėlynų ir žalių ak- 
menėlių jūrą. Ilgiau nebegalėjo čia stoviniuoti. Laikas bėgo ir, kaip 
sakė jai sargybinis, tėvas jos laukė. 

Paragintos kojos nešė ją į priekį, didžiojo atrijaus link, į kurį 
daugybę kartų buvo pakviesta Berenikės. Ranka palietė jos petį. 
Ji greitai apsisuko, vos garsiai nesurikusi. Tai buvo tik tas pats 
kareivis, kuris prieš tai krenkštė. Dabar jis lėtai purtė galvą. 

- Tavo tėvas priims tave karališkame poilsio kambaryje, - tarė 
jis švelniai. 

Arsinoja linktelėjo. Dabar ji prisiminė. Jos tėvas niekada nemėgo 
atrijaus ir savo sosto. Jis mieliau rengė susitikimus išsitiesęs ant 
savo šilkais aptaisytos kušetės. Arsinoja paklusniai pasuko taku jos 
dešinėje ir stebėjo, kaip jos kojos plaukia melsvu žvirgždu išklotu 

grindiniu. Baimė augo jos krūtinėje. Jos dėmesį patraukė karališkais 
žiedais sužydėjęs krūmas. Jo pavadinimas sukosi jai ant liežuvio 
galiuko. Dilonas? Ditonas? Diktonas. Taip, tai buvo diktonas. 

Šone šmėkštelėjo paauksuotų durų rėmas, palei jo įmantrų 
raižinį leidosi kabančios vynuogių kekės, žadančios dar didesnę 
prabangą viduje. Arsinoja giliai įkvėpė oro, pasiruošdama viskam, 
kas jos laukė už šių durų, ir žengė per jų slenkstį. 

Ant dviejų vienodų kušečių, sustatytų greta viena kitos, gulėjo 
pažįstamos figūros. Jos tėvas, nuo galvos iki kojų vilkintis pur- 
purine spalva, su ant galvos pakrypusia karūna, gulėjo atsilošęs 
ant šilkinių pagalvėlių. Jai įėjus, jis vos žvilgtelėjo į ją. Ant kitos 
kušetės pozuodama gulėjo Kleopatra, visiškai pasikeitusi Kleopat- 
ra - išplatėjusiais klubais ir suapvalėjusia krūtine. Tūkstančius 
kartų Arsinoja įsivaizdavo šią akimirką, jų susitikimą ir tai, kaip ji 
puls į sesers glėbį, bet jos kojos buvo tarsi jaugusios į oniksą. Tik 
tada, kai Kleopatra pažvelgė į jį ir sušnibždėjo „Tėve“, jos šiek tiek 
sujudėjo. Tada Naujasis Dionisas, Fleitininkas, Arsinojos tėvas, 
karalius, nuleido kojas nuo kušetės ir mostelėjo jai, kad prieitų. 
Šis mostelėjimas turėjo būti šiltas, bet jis atrodė toks pat šaltas 
ir tolimas, kaip ir jo atvaizdas monetose. Arsinoja priėjo prie jo 
ir jis pareigingai, be žodžių, apglėbė ją ir po to paleido ją iš savo 
šalto glėbio. 

Paleista iš glėbio ji pamatė, kaip prie jos metėsi sesuo. 

— Mano miela, brangi sese, - sušnibždėjo Kleopatra virpančiu 
balsu makedonietiškai, jų namų šventa, slapta kalba, kuri dabar 
Arsinojai atrodė keista ir tolima. - Negaliu patikėti, kad tai tikrai tu. 

Arsinoja nieko nejautė, tik tuštumą, bet prisivertė išspausti 
ašarą. 

VYRESNIOJI 


ik tamsa grasino ją palaužti. Troškulys, smarvė, žiurkių 
braižymasis - visa tai ji galėjo iškęsti. Jei tik galėtų matyti. 
Tačiau keturios jos kalėjimo sienos buvo tvirtos ir aklinos. 
Nors ir žinojo, kad kasryt pakildavo saulė, čia neprasibrovė nė 
vienas tai įrodantis saulės spindulys. Galbūt Aleksandriją taip pat 
apsiautė begalinė naktis, bent jau taip atrodė būnant čia. 
Keistomis valandomis durys girgždėdamos prasiverdavo ir įleis- 
davo ruožą šviesos. Nepažįstamas tarnas, visada vis kitas, įeidavo 
į vidų nešinas geležine lėkšte su duona arba keliomis, jau apge- 
dusiomis datulėmis. Kartais dėkinga, o kartais pasibjaurėdama, 
Berenikė valgė tai, ką jai atnešdavo. Įkalinimas pradėjo palikti 
savo pėdsakus: maudė kaulus, virpėjo pirštai, o jos stori plaukai 
ėmė kristi kuokštais. Bent jau niekas nevertė jos žiūrėti į veidrodį. 
Kartais ji bandydavo išgauti informacijos. Sidabrinė apyrankė 
galėjo atrišti net ir labiausiai nesukalbamus liežuvius. Taip ji suži- 
nojo, kad Dritonas, jos ištikimasis patarėjas karo reikalams, buvo 
negyvas, nukautas ietimi jis krito, bėgdamas iš mūšio lauko su 
balta vėliava rankoje. Tuo ji negalėjo patikėti. Jis nesugebėjo net 
tinkamai pasiduoti. Jos maitvanagio amuletas atskleidė daugiau 
paslapčių. Arsinoja taip pat ją išdavė. Ji sužinojo tai iš bjauraus, 
perdžiūvusio vergo. Tačiau netrukus gandai nustojo plaukti. Ji 
nebeturėjo papuošalų, o mantija, nesvarbu, kad ir kaip dailiai 

nuausta, nesulaukė tokio paties dėmesio kaip brangenybės. Taigi 
vieną naktį ji gulėjo virpėdama šalia savo kameros naktipuodžio 
ir verkė dėl Ledos mirties. Kai ašaros nudžiūvo, ji nustojo užda- 
vinėti klausimus. 

Berenikė išgirdo batų dundėjimą grindiniu. Ji gana dažnai juos 
girdėdavo. Kartais ji net galvodavo, kad kariai žygiavo pirmyn ir 
atgal tik norėdami ją pagąsdinti, bet šįkart jie žingsniavo kitokiu 
ritmu. Ji beveik girdėjo juos šaukiant: „Atėjo laikas. Atėjo laikas 
mirčiai.“ 

Akinantis šviesos spindulys apšvietė porą sargybinių - vienas 
jų buvo aukštas, o kitas - storulis. Iš jų maitvanagio formos šal- 
mų Berenikė matė, kad jie buvo aleksandriečiai, ne romėnai. Tai 
buvo menka paguoda - būti palydėtai į mirtį jos pačios tautiečių. 
Sprendžiant iš jų veidų, kuriuose nebuvo nė raukšlelės, jie buvo 
per jauni būti kareiviais, jie buvo tūkstantį metų jaunesni už ją. 
Nepaisant to, ji atsistojo, lygindama palei kojas susiglamžiusį apda- 
rą. Ji perbraukė purvinais pirštais savo riebaluotų plaukų likučius. 
Murzina ir perdžiūvusi ji laikė aukštai iškėlusi galvą. Išeidama 
ji prisimerkė nuo aliejinių lempų šviesos, bet neužsidengė akių. 
Niekada neparodyk jiems savo silpnumo. 

Tyli jų procesija lipo aukštyn išlinkusiu koridoriumi, pro keletą 
nepažįstamų kolonadų, išgrįstų paprastais ir grubiai tašytais akme- 
nimis. Šen bei ten ji pastebėjo vieną kitą nusilupinėjusį paveikslą. 
Nimfos ir toliau šypsojosi, nors ir buvo netekusios rankų, kojų ir 
dantų. Ar ji irgi šypsosis? Ar pasitinkant mirtį jos lūpas iškreips 
bereikšmė šypsena? 

Pernelyg greitai jos kojos jau žengė per didįjį rūmų kiemą, kur 
tarp kolonadų būrėsi beveik jau pamiršti kilmingųjų veidai. Jie 
vieni iš paskutiniųjų prisijungė prie jos rėmėjų, o dabar greitai 
sugrįžo pas jos tėvą. Tarp jų nesimatė Pietono veido. Žinoma, 
kad čia jo nėra. Jokie maldavimai negalėjo išpirkti jo nuodėmių. 

Ji ieškojo minioje jai brangesnių mirusiųjų mylimųjų - Arche- 
lajo, Ledos, net ir Dritono, bet žinojo, kad jau niekada nepamatys 
nė vieno jai mielo veido, taip pat kaip ir žinojo tai, kad niekada 
nepagimdys kūdikio, neves vyrų į mūšį ir nepastatys savo rūmų. 
Įeidama į atrijų, pajuto, kaip ima linkti keliai. Visos istorijos apie 
prisikėlusius dievus subyrėjo it nerimtos vaikiškos pasakos. Nie- 
kada neparodyk jiems savo silpnumo. 

Aukštai virš susibūrusios minios, savo puošniame soste, išsi- 
tiesęs it strėlė, sėdėjo jos tėvas. Jis buvo pradėjęs plikti aukštyn 
nuo sulaužytos nosies, bet, išskyrus tai, jis atrodė visiškai toks 
pats, kaip jos vaikystėje. Jo meilužė sėdėjo atsilošusi jo kairėje, visų 
matoma, skendinti Trifenos šilkuose, išsiuvinėtuose ametistais ir 
nefritais. Jos jauniausias sūnus, neseniai išlipęs iš vystyklų, žaidė 
su aplink jos kaklą apvytu perlų vėriniu. Vyresnysis sūnus, gal 
penkerių metų berniukas, žiūrėjo į ją su dideliu susidomėjimu. 
Berenikės akys nukrypo į dukteris. Kleopatra, jau beveik moteris, 
turėjo padorumo nežiūrėti į ją. Ten pat, šalia jos, sėdėjo Arsinoja, 
pritraukusi kelius prie smakro. Net ir per atstumą Berenikė matė 
jos ašarų pilnas akis. Mergaitė vis tik jos neišsižadėjo. Neverk, - 
sušnibždėjo ji sau, - jiems nevalia to pamatyti. 

Kambario vidurys buvo paliktas tuščias. Ten, ant grindų gulėjo 
didelis granito gabalas, uždengiantis besišypsantį Dioniso veidą. 
Gerklėje įstrigo gumulas. Šalia jo stovėjo stambiausias vyras, kokį 
jai kada teko matyti. Jo sprandas įsitempęs kyšojo iš po krūtinės 
šarvų, kurie aiškiai buvo nukalti atitinkamo dydžio kariui. Jo 
pirštai spaudė kirvio kotą. Visų akys buvo nukreiptos į ją. Bere- 
nikės kojos, rodos, įaugo į grindinį. Ji ragino jas pirmyn, bet jos 
neklausė. Ji nenorėjo, kad kas nors matytų jos jaudulį. Ji nesuteiks 
jiems tokio pasitenkinimo. Berenikė beveik ištarė garsiai: „Nieka- 
da neparodyk jiems savo silpnumo.“ 

- Išdavikė turbūt nori ką nors pasakyti, - tarė jos tėvas. 

Taip, ji norėjo, ji tikrai norėjo. Ji pasakytų jiems, kad Romos 
iškilimas reiškia Egipto mirtį, kad deivė Muta yra galingesnė už 
jų belytes dievybes, kad meilužė, įslinkusi į tėvo guolį, niekada 
neprilygs jos motinai. Jos drąsūs žodžiai skambėtų ilgai. Duktė, 
kuri mirė su pagieža lūpose. 

- Tėve, - ji pagaliau prabilo. - Tėve, prašau. 

Neliko daugybės metų, vienišų stiprybės ir kovos metų. Ji vėl 
tapo devynmete mergaite, maldaujančia savo tėvo meilės. Ji verkė 
ir raudojo, griebėsi kiekvienos moters ginklo, kurį visada taip 
niekino, kad tik išsaugotų savo gyvybę. Tėvo akyse atsispindėjo 
pasibjaurėjimas - tas pats žvilgsnis, kuriuo jis žiūrėjo į savo pasi- 
bjaurėtinus, negyvais gimusius, kūdikius. 

Fleitininko balsas nutraukė jos raudojimą: 

- Sargybiniai, padarykite galą šios būtybės verkšlenimui. 

Šiurkščios rankos nutempė Berenikę į priekį. Jau buvo per vėlu. 
Ji žinojo, kad jau buvo per vėlu, bet ji vis tiek maldavo. Ji suklupo 
ant akmens. Žodžiai kažkur išgaravo. Ašaros tekėjo jos veidu. Ji 
pakėlė akis, kad pažiūrėtų tėvui į akis. Kirvio ašmenys suspindėjo 
deglo šviesoje. 

Silpna. 


PADĖKOS ŽODIS 


augybė nuostabių žmonių padėjo man užrašyti popieriuje 

Arsinojos ir Berenikės istorijas. Ypač norėčiau padėkoti 

mano brangiai draugei Megen Fleherti už tai, kad tikėjo 
šia knyga nuo pat jos pradžios, ir už tai, kad perskaitė jos rankraštį 
daugiau kartų, nei galiu suskaičiuoti. Mano seseriai Džiulijai už 
jos sumanią kritiką ir neišblėstantį palaikymą. Mano mamai už 
įkvėptą meilę literatūrai ir mano tėvui už tai, kad kurstė mano 
domėjimąsi istorija. Džiulijai Kardon ir Ivanui Letui už atsakymus 
į klausimus, kurių nedrįsau kitų paklausti. Davidui Gudviliui už 
tai, kad supažindino mane su mano agentu. Samui Kanui, Lejai 
Frankjei, Dženei Nisel ir Brajenui Dentonui už jų geranorišką ir 
atsakingą pirmųjų šios knygos rankraščių skaitymą. 

Labai dėkoju Aleksui Hurliui už tai, kad surado šiam rankraščiui 
puikų leidėją ir už tai, kad palaikė mano knygą, kai to labai reikėjo. 
Mano nepakartojamai redaktorei Džudei Klein už nenuilstantį už- 
sidegimą šiuo projektu ir vertingas redaktoriaus įžvalgas. Amandai 
Brover už jos didelį įdirbį nuo redagavimo iki leidybos. Nelui Be- 
ramui už tai, kad pastebėjo užsilikusius modernius idiomatinius 
posakius ir pataisė mano pašėlusį subjunktyvo naudojimą. Karen 
Dandri, Lisai Erikson, Heter Fein, Megen Dyns ir Miriam Parker 
užjų išskirtines pastangas leidybos ir rinkodaros klausimais. Mano 
reklamos agentei Morgan Moroni už tai, kad manimi pasitikėjo 
prieš auditoriją ir prieš vaizdo kamerą. Reganui Arturui ir visiems 
kitiems, dirbantiems „Little, Brown“, už išleistą knygą. 

Taip pat esu labai dėkinga daugybei Niujorko kultūros institu- 
cijų, be kurių mano tiriamasis darbas būtų neįmanomas, ypač dė- 
koju Niujorko ir Bruklino viešosioms bibliotekoms už jų išsamias 
istorijos, meno ir architektūros knygų kolekcijas ir Metropoliteno 
meno muziejui bei Bruklino muziejui už jų nuostabias graikų, 
romėnų ir egiptiečių meno kūrinių kolekcijas. 

PASLAPTINGA EPINĖS ISTORIJOS APIE 
KLEOPATRĄ PRADŽIA, PAPASAKOTA JOS SESERŲ 


Paskutinės Egipto karalienės Kleopatros kelias į valdžią apipintas 
mitais ir legendomis, kupinas neatsakytų klausimų ir tamsių 
šešėlių. Kas nutiko prieš Cezarį ir garsiąją istoriją apie į kilimą 
įvyniotą Kleopatrą, prieš Egipto karalystės žlugimą ir paslaptingą 
Kleopatros savižudybę nuodingos gyvatės nuodais? Istorija apie 
prabanga tviskančiuose, bet godžiuose rūmuose slypinčias 
politines ir meilės intrigas atgimsta Kleopatros šešėlyje likusių 
seserų — Berenikės ir Arsinojos — pasakojime. 

Berenikė, jėga atėmusi Egipto sostą iš tėvo ir tapusi Egipto 
karaliene, grumiasi su savais demonais — negailestinga motina, 
klastingais patarėjais ir vis augančia grėsme, kad iš tremties 
atsikovoti karūnos sugrįš tėvas. O jaunėlė Arsinoja, palikta tėvo ir 
mylimos sesers Kleopatros, priversta pamiršti vaikiškus 
žaidimus ir stoti į kovą dėl išlikimo žiauriame, dėl valdžios 
kovojančiame pasaulyje. 


Siame debiutiniame romane Emily Holleman išmoningai 
pasakoja intriguojančią istoriją apie klastingą Egipto dinastiją ir 
paslaptingą senovės pasaulį, kupiną didingos meilės, apsėdimo, 
išdavystės ir keršto. 

